
Ifordtydskland  under  den  franske  Besættelse 
1806—7*). 

Anden  Afdeling. 


JiLed  en  ganske  forbauseade  lilfærdighed  overgave  de 
stærke  preussiske  Fæstninger  sig  til  Franskmændene.  Faa 
Dage  efter  Slaget  ved  Jena  (14de  Octbr.  1806)  vare  Kii- 
strin,  Magdeborg,  Stettin,  Spandau ,  Hameln,  Breslau  og 
flere  i  Napoleons  Vold ;  kun  fem  Fæstninger  holdt  sig ;  alle 
de  andre  bleve  enten  meget  maadeligt  eller  aldeles  ikke 
forsvarede.  I  den  sidstnævnte  Retning  kan  dog  iugen 
maale  sig  med  Kustrin,  hvis  Commandant,  Ingersleben,  og- 
saa  strax  blev  domt  til  Doden.  Om  de  Begivenheder, 
som  forefaldt  i  denne  By,  fortæller  et  Øienvidne  Følgende : 
»Det  var  tydeligt,  at  man  vod  Krigens  Udbrud  i  hele 
Preussen  troede  paa,  at  Franskmændene  vilde  ftiae  Prygl 
ligesom  fordum  ved  Rosbach,  og  da  derfor  Efterretningen 
om  Slaget  ved  Jena  naaede  Kustrin  og  de  andre  Fæstnin- 
ger, troede  man  ikke  rigtig  derpaa.  Faa  Timer  efter  fik 
Ingersleben  fra  Krigsministeriet  Ordre  til  at  sætte  Byen 
i  Forsvarstilstand,  saaledes  at  den  idetmindste  ikke  behø- 
vede at  befrygte  en  Overrumpling  (!),  og  Commandanten 
forbød  derfor  strax  Folk  at  spadsere  paa  Voldene,  istandsatte 


*)  Efter  Revne  contemporaine  15.  Januar  1869. 

nogle  Lavetter,  afbrød  en  Bro,  —  Altsammen  Forholdsreg- 
ler, som  Intet  havde  at  sige,  men  som  dog  tydede  paa, 
at  de  sørgelige  Rygter,   der  gik   imellem  Folk,  vare  sande. 

Kongens  og  nogle  fornemme  Herrers  Ankomst  den 
næste  Dag  (20de  October)  gjorde  en  ubeskrivelig  Virkning. 
Idet  Monarken  steg  ud  af  Vognen,  sagde  han  til  de  for- 
samlede militaire  og  civile  Autoriteter:  »Det  er  en  meget 
sørgelig  Begivenhed,  som  bringer  mig  hertil«,  og  Forfær- 
delsen udbredte  sig  med  en  utrolig  Hurtighed.  I  Løbet  af 
Dagen  strømmede  Beboerne  af  Forstæderne  ind  i  Byen  med 
Alt,  hvad  de  havde  kunnet  føre  med  sig.  Seent  om  Af- 
tenen ankom  Dronningen  fra  Stettin,  ledsaget  af  Baron  Har- 
denberg.  Den  stakkels  nedbøiede  Fyrstinde  havde  i  Løbet 
af  sex  Dage  maattet  flygte  fra  det  ene  Sted  til  det  andet 
paa  Grund  af  de  foruroligende  Rygter,  som  uophørligt  for- 
fulgte hende,  og  adskillige  Gange  havde  hun  maattet  gjøre 
lange  og  pinlige  Ophold,  da  de^  forsigtige  Postmestre  alle- 
rede paa  flere  Steder  af  Frygt  for  Franskmændene  havde 
gjemt  Heste  og  Vogne  i  Skovene! 

Dagen  efter  besaae  det  kongelige  Par  Volden  og  Fæst- 
ningsværkerne. De  vare  begge  dybt  nedbøiede,  og  deres 
sørgelige  Tanker  forhindrede  dem  i  at  lægge  Mærke  til 
deres  Omgivelser.  Det  var  saare  heldigt  for  General  In- 
gersleben, hvis  Opførsel  var  i  den  Grad  paafaldende,  at  den 
under  alle  andre  Omstændigheder  vilde  have  havt  meget 
alvorlige  Følger  for  ham :  han  vidste  ikke  Besked  om  Noget- 
somhelst  og  maatte,  hvergang  Kongen  spurgte  om  Navnet 
paa  et  eller  andet  Fortificationsarbeide,  søge  Oplysning  hos 
en  af  sine  Underordnede.  Allerede  i  lang  Tid  havde  denne 
Mand  ved  alleslags  Udskeielser  tabt  al  Sands  for  det  Søm- 
melige, og  han  var  ved  denne  Leilighed  endnu  mere  fuld 
end  sædvanlig ! 

I  Løbet  af  de  nærmest  paafølgende  Dage  ankom  en 
heel  Deel  Flygtninge  og  nogle  Saarede  fra  Jena;  et  Artil- 
leriregiment fra  Berlin  havde  skyndt  sig  saameget,    at  det 

havde  marscheret  ad  Marker  og  Biveie  for  at  komme  desto 
hurtigere  bort  fra  Franskmændene,  der  først  flere  Dage  efter 
rykkede  ind  i  Hovedstaden.  Der  var  henved  fem  Tusinde 
Mand  samlede  i  Ktistrin,  men  de  trængte  til  at  comman- 
deres  energisk.  Dagligt  strømmede  Omegnens  Beboere  ind  i 
Byen.  Indbyggerne  gjemte  deres  Eiendele  i  Kjælderne,  da 
de  frygtede  et  Bombardement,  og  Stemningen  var  vistnok  ikke 
synderlig  begeistret;  men  paa  en  øieblikkelig  Overgivelse 
uden  Sværdslag  havde  dog  Ingen  tænkt. 

Efter  sex  Dages  Ophold  tog  Kongen  og  Dronningen  en 
veemodig  Afsked  med  Kiistrins  Indbyggere,  og  endnu  i  det 
sidste  Øieblik  anbefalede  Fyrsten  Ingersleben  at  holde  Fæst- 
ningen til  det  Yderste  for  at  hindre  Napoleons  Overgang 
over  Oderen  og  give  Russerne  Tid  til  at  rykke  frem.  Efter 
den  almindelige  Mening  bedrog  den  skjændige  Commandant 
endnu  selvsamme  Dag  sin  Herre  og  Konge.  Om  Aftenen 
ankom  nemlig  en  fransk  Officeer,  som  var  ledsaget  af  en  Trom- 
peter, og  som  efter  en  Times  hemmelig  Samtale  med  Ingers- 
leben atter  forlod  Byen. 

Den  30te  October  henimod  Middag  hørte  man  Eaabet: 
»Franskmændene  komme!«  Flere  Beboere  løb  op  i  Klokke- 
taarnene  og  betragtede  derfra  en  Skjærmydsel  mellem  en 
Deling  Husarer  og  et  lille  fransk  Corps,  der  rykkede  imod 
Fæstningen.  Henimod  Kl.  fire  bleve  de  preussiske  Forposter 
drevne  ind  til  Byen,  og  Commandanten  gav  nu  Ordre  til  at 
ødelægge  Oderbroen.  Ilden,  som  man  rettede  imod  denne, 
var  iniidlertid  saa  svag  og  skjødesløs,  at  den  ikke  gjorde 
nogen  Fortræd,  hvilket  forsaavidt  var  meget  heldigt,  som 
Byen  dog  overgav  sig  kort  efter.  De  franske  Forposter  stode 
allerede  i  Forstæderne  ;  Fæstningens  Artillerichef  bad  om  Til- 
ladelse til  at  kaste  nogle  Bomber  derud,  men  det  blev 
ham  forbudt!  Ingersleben  tilbragte  tilligemed  sine  sæd- 
vanlige Svirebrødre  Natten  i  en  Kassemat,  og  man  siger,  at 
han  der  mere  end  sædvanlig  hengav  sig  til  Nydelsen  af 
JBacchi  Glæder.     Garnisonen,  der  var  paa  Benene  hele  Natten, 

fik  om  Morgenen  Lov  til  at  gaae  hjem  og  sove,  og  en 
Bataillonschefs  Bemærkning  »der  er  Capitulation  i  Luften« 
blev  fuldkommen  retfærdiggjort,  da  man  opad  Dagen  den 
første  November  saae  den  uværdige  Commandant,  ledsaget  af 
Ingenieurchefen  og  en  Trompeter,  i  en  Baad  sætte  over 
Oderen  og  blive  modtaget  med  militair  Honneur  af  Chefen 
for  det  franske  Detachement:  hele  Comedien  var  aftalt  hiin 
Aften  med  den  franske  Officeer.  Man  saae  dernæst  Offi- 
cererne i  Forening  gaae  henimod  et  Huus  i  Forstaden,  og 
lidt  efter  kom  Coramandanten  tilbage  med  nogle  Fransk- 
mænd, —  Alt  var  endt  og  et  Forræderi,  til  hvilket  Historien 
heldigviis  ikke  har  mange  Sidestykker  at  opvise,  var  fuld- 
bragt. Men  det  vil  paa  den  anden  Side  ikke  kunne  negtes, 
at  de  preussiske  Tropper  i  det  Hele  taget  maae  have  været 
meget  demoraliserede,  siden  ikke  en  eneste  Officeer  i  et 
saadant  Øieblik  havde  Mod  nok  til  at  gjore  Oprør  og  for- 
byde Commandanten  Adgang  til  en  Fæstning,  som  han  saa 
skamløst  havde  overgivet  uden  Kamp. 

Saasnart  Commandanten  kom  tilbage,  beordrede  han 
Garnisonen  at  samle  sig  paa  Torvet.  Passagen  over  Oder- 
broen  var  afbrudt  siden  den  foregaaende  Dag,  men  den  op- 
mærksomme Commandant  sendte  Baade  over  for  at  hente  de 
to  hundrede  og  halvtredsindstyve  Franskmænd,  for  hvem  fire 
Tuoinde  Mand  nedlagde  Vaabnene ! . . .  Man  har  sagt,  at  Gar- 
nisonen var  fortvivlet  og  forbittret  over  denne  Skjændsel,  at 
Officererne  have  rettet  bittre  Bebreidelser  mod  den  nedrige 
Commandant,  der  tilmed  ikke  syntes  at  skamme  sig  det  Ein- 
geste  —  dertil  skal  kun  bemærkes,  at  han  af  sine  Officerer 
havde  fortjent  en  ganske  anden  Behandling  end  Bebreidelser.* ) 

Overgivelsen  af  Fæstningen  Magdeborg  med  dens  to  og 
tyve  tusinde  Mand  stærke  Besætning  og  dens  uhyre  Materiel 


*)  Ingersleben  blev  dømt  til  Døden.  —  Den  samme  Skjæbne  traf 
Commandanten  i  Stettin,  der  dog  var   langt  mindre  skyldig. 

havde  en  væsentlig  Indflydelse  paa  Napoleons  Bestemmelser. 
Den  gamle  General  Kleist,  Byens  Commandant,  var  hverken 
feig  eller  nogen  Forræder,  men  han  var  en  opslidt  Mand. 
En  af  hans  Adjutanter,  der  har  forsøgt  at  forsvare  hans 
Opførsel,  beretter,  at  han,  da  Efterretningen  om  Slaget  ved 
Jena  kom  til  Magdeborg,  befandt  sig  næsten  døende  ved 
Badet  Pyrmont.  Det  havde  været  bedre  for  hans  Fædre- 
land og  ham  selv,  om  han  havde  manglet  Kræfter  til  at 
komme  tilbage  til  sin  Post.  Man  sagde,  at  en  Deel  yngre 
Officerer  havde  isinde  at  modsætte  sig  Overgivelsen,  at 
de  kunde  stole  paa  deres  Folk,  og  at  de  forgjæves  havde 
anmodet  Generalerne  Alvensleben  og  Wartensleben  om  at 
overtage  Commandantposten.  Dette  faaer  at  staae  hen ; 
sikkert  er  det  imidlertid,  at  da  Kleist  efter  endt  Krigsraad,  i 
hvilket  de  fleste  Stemmer  havde  talt  for  Overgivelsen,  kom 
ud  paa  Paradepladsen  og  i  hele  Garnisonens  Paahør  sagde: 
»Mine  Herrer!  Jeg  capitulerer;  hvis  Nogen  af  Dem  er  af 
en  anden  Mening,  sige  han  til!«  saa  herte  man  ganske 
vist  en  forvirret  Mumlen,  men  Ingen  tog  Ordet,  og  Magde- 
borg blev  overgivet  til  Franskmændene.  Der  udkom  natur- 
ligviis  i  Anledning  af  denne  beklagelsesværdige  Begivenhed 
adskillige  Skrifter,  og  et  af  disse  gjør  navnlig  opmærksom 
paa  Modsætningen  mellem  Magdeborgs  jammerlige  Over- 
givelse 1806  og  dens  tappre  Forsvar  1 550  og  51  efter  Slaget 
ved  Mtihlberg,  der  var  ganske  anderledes  nedslaaende  for  de 
forenede  Protestanter  end  Slaget  ved  Jena  for  det  preussiske 
Kige.  Men  dengang  holdt  Magdeborg  sig  i  halvandet  A ar  mod 
de  seirrige  keiserlige  Tropper  og  opnaaede  uventet  gunstige 
Betingelser,  —  Spandaus  Commandant  Benekendorfi",  hos  hvem 
ifølge  et  samtidigt  Skrift  »Maven  var  det  eneste  virksomme 
Organ«,  var,  da  P'ranskmændene  rykkede  ind  i  Fæstningen, 
beskjæftiget  med  at  flytie  sin  Hønsegaard! 

Schweidnitz's  altfor  hurtige  Fald  saarede  dog  maaskee 
den  preussiske  P]genkjærlighed  mere  end  nogen  af  alle  de 
andre  Taabeligheder,    paa  hvilke  Aaret  1806   var  saa  rigt. 

Denne  Fæstning  erindrede  især  om  den  store  Frederik  og 
hans  glimrende  Seire ;  han  havde  efter  Syvaarskrigens  Slut- 
ning i  tretten  Aar  ladet  arbeide  paa  dens  Værker,  og  franske 
Officerer,  som  toge  disse  i  Øiesyn  efter  Overgivelsen,  er- 
klærede, at  de  vare  lige  saa  stærke  som  Luxemborgs.  Gar- 
nisonen var  ganske  vist  utilstrækkelig,  men  det  Corps,  som 
var  sendt  for  at  angribe  Fæstningen,  var  det  endnu  mere, 
og  efter  Udtalelser  fra  upartisk  Side  vilde  Schweidnitz  let 
have  kunnet  holde  sig  i  fire  Maaneder  istedetfor  i  tre  Uger. 
Da  Commandanten,  Haak,  —  en  rigtig  Falstaff  baade  i 
legemlig  og  aandelig  Henseende  —  bragte  Kongen  den 
sørgelige  Efterretning  om  Fæstningens  Overgivelse,  overrakte 
han  ham  tillige  en  skriftlig  Eetfærdiggj øreise,  der  var  me- 
get rig  paa  Ord,  men  saare  fattig  paa  Grunde.  Com man- 
dantens fornemste  Undskyldning  bestod  i  et  Brev  fra  hans 
nærmeste  Overordnede,  Generalmajor  Lindener,  hvori  denne 
efter  at  have  opmuntret  Haak  til  et  tappert  Forsvar  endte 
med  de  tvetj^dige  Ord:  »De  skal  kim  overgive  Fæstningen, 
naar  det  viser  sig  at  være  taabeligt  at  holde  den  længere.« 
Som  Folge  heraf  ansaae  den  tappre  Commandant  sig  for 
fuldkommen  berettiget  til  at  capitulere,  endnu  førend  han 
havde  lidt  nogetsomhelst  Tab.  Han  undskyldte  sig  frem- 
deles med,  at  der  havde  været  Ild  i  nogle  Huse  i  Byens 
høitliggende  Deel,  og  at  Indbyggerne  vare  modfaldne  og 
bestandig  klagede  deres  Nød  for  ham.  En  samtidig  Skri- 
bent benegter  dog  dette  Sidste  og  fortæller,  at  de  Indbyg- 
gere, som  vovede  sig  ud  paa  Gaderne,  naar  Ilden  et  Øieblik 
sagtnede,  vistnok  saae  temmelig  forknytte  ud,  »men«,  slutter 
han,  »jeg  har  ikke  hørt  en  Eneste  tale  om  Overgivelse!« 

Begivenhederne  i  Schlesien  ere  blevne  fremstillede  paa 
forskjellige,  hinanden  modsigende  Maader  og  fordre  særegen 
Undersøgelse.  Her  maa  det  dog  være  nok  efter  paalidelig 
Kilde  at  meddele  de  meest  fremherskende  Træk. 

Saasnart  Efterretningen  om  den  preussiske  Hærs  Ne- 
derlag naaede  Provindsen,    skrev  en  rask   ung  Mand,   Grev 

Piickler,  et  Brev  til  Kongen,  i  hvilket  han  udkastede  en 
Plan  til  en  Slags  schlesisk  Vende,  hvis  Kjærne  skulde  dannes 
af  Skovbetjentene  i  Landet,  af  de  dygtisste  Skytter  og  ende- 
lig af  Alle,  som  kunde  taale  Strabadser  og  Anstrengelser. 
Kongen  havde  sund  Fornuft  nok  til  at  indsee,  hvor  nyttigt 
et  saadant  System  kunde  blive,  men  han  manglede  fornoden 
Charakteer  og  Fasthed  til  at  beskytte  Piickler  mod  de  An- 
greb, som  de  heie  civile  og  militaire  Myndigheder  i  For- 
ening rettede  imod  ham.  Størstedelen  af  Piicklers  Mod- 
standere vare  stivsindede  Narre,  hvem  det  blotte  Ord  « Land- 
storm« fik  til  at  fare  op ;  Tanken  om,  at  Fædrelandets  Frelse 
skulde  betroes  Folk,  der  ikke  forstode  sig  paa  alle  Gama- 
schetj enestens  Finesser,  forekom  dem  aldeles  urimelig  — 
nei,  saa  var  det  bedre  at  overgive  sig  paa  reglementeret 
Maade.  Endskjøndt  Kongen  havde  overgivet  Piicklers  Plan 
til  Autoriteternes  Prøvelse,  kunde  denne  behjertede  Mand 
Intet  udrette.  Han  saae  sig  forfulgt  af  den  laveste  og  skam- 
meligste Bagvadskelse ;  man  tog  ikke  engang  i  Betænkning 
at  beskylde  ham  for  at  ville  speculere  i  Landets  Ned  for 
at  oprette  Røverbander,  og  den  ulykkelige  unge  Mand,  der 
fra  alle  Sider  mødte  Spot  og  Modstand,  skjød  sig  i  sin  For- 
tvivlelse en  Kugle  for  Panden.  Franskmændene  havde 
imidlertid  gjort  store  Fremskridt;  Fyrsten  af  Anhalt-Pl essen 
og  nogle  Andre  toge  sig  endelig  for,  idetmindste  tildeels  at 
virkeliggjøre  Piicklers  Plan,  men  deres  Forsøg,  der  skete 
med  altfor  stor  Langsomhed  og  altfor  seent,  bleve  med  Let- 
hed qvalte  i  Fødselen. 

Fæstningen  Glogau  overgav  sig  den  anden  December 
efter  en  Maaneds  Modstand.  Endskjøndt  Overgivelsen  af 
denne  Plads  satte  Franskmændene  i  Besiddelse  af  et  uhyre 
Materiel,  kunde  Capitulationen  dog  forsvares,  da  Besætnin- 
gen for  største  Delen  bestod  af  fordums  Polakker,  der  deser- 
terede i  Masseviis.  Omegnens  Adelsmænd  viste  ved  denne 
Leilighed  ligesaalidt  Fædrelandskjærlighed  som  de  fleste 
andre  Preussere.     Da  de  vare  kjede  af  Beleirernes  Reqvisi- 

tioner,  sendte  de  en  Deputation  til  Glogaus  Commandant 
for  at  bede  ham  om  at  overgive  Byen,  »da  de  ellers  bleve 
ødelagte«.  I  Deputationen  befandt  sig  en  vis  Greve,  der,  som 
det  synes,  havde  en  særlig  Grund  til  at  fremskynde  Capi- 
tulationen.  Hans  Gemalinde  befandt  sig  nemlig  i  Fæstnin- 
gen, og  onde  Tunger  sagde,  at  Greven  frygtede  for,  at  ogsaa 
hun  skulde  blive  tagen  med  Storm!  Til  Gjengjæld  viste 
Magistraten  i  Glogau  en  hæderlig  Opførsel.  Thi  da  Gene- 
ral Bertrand,  som  var  Gouverneur  over  Schlesien  under  den 
franske  Besættelse,  opfordrede  Øvrighedspersonerne  til  at 
aliægge  Eed  til  Napoleon,  fik  han  fra  Præsident  Kieckhasen 
i  alle  dennes  Collegers  Navne  følgende  smukke  Svar: 

»Min  Herre! 

»Yi  bede  Dem  tage  i  Betænkning,  at  vor  HeiTe,  Kon- 
gen af  Preussen,  ikke  har  løst  os  fra  den  Eed,  vi  have  svoret 
ham;  vi  kunne  derfor  ikke  med  god  Samvittighed  binde  os 
ved  en  anden,  som  gaaer  i  den  modsatte  Retning;  De 
maatte  da  foragte  os  og  kun  sætte  liden  Priis  paa  vor 
Tjeneste.  Saagodtsom  Ingen  af  os  har  Andet  at  leve  af 
end  sit  Embede,  og  dog  ville  vi  ikke  tilkjøbe  os  vore  Em- 
beder ved  en  Meeneed,  men  hellere  søge  at  erhverve  vort 
Udkomme  ved  andre  hæderlige  Midler.« 

Bertrand  blev  bevæget  og  skyndte  sig  med  at  svare, 
at  han  ikke  havde  villet  opfordre  dem  til  Frafald ;  han  vilde 
være  tilfreds  med,  at  de  paa  Æresord  lovede  ham  ikke  at 
ville  blande  sig  i  eller  modsætte  sig  den  franske  Hærs 
Planer.  Der  er  intet  Overraskende  i  Bertrands  Opførsel.  Den 
Mand,  som  senere  fulgte  den  store  Fange  til  Sanct  Helena, 
forstod  ogsaa  hos  Andre  at  skatte  Trofasthed  i  Ulykken. 

Breslau  overgav  sig,  da  Touren  kom  til  den,  og  det 
paa  en  mindre  hæderlig  Maade.  Noblessen  og  den  høiere 
Handelsstands  Egenkj  ærlighed  havde  ogsaa  i  dette  Tilfælde 
megen  Indflydelse.  „I  dette  Land«,  siger  en  Samtidig, 
»korser  den  store  Handelsmand  sig,    naar   han  hører  Ordet 

»Landstorm«  ;  Bjergboeren,  Smugleren  og  de  lavere  Classer  af 
Folket  holde  af  deres  Fædreland  ;  Stadbeboerne  hore  nærmest 
hen  under Categorien  »gamle Kj ællinger«.  Naturligviis  fandtes 
der  her  som  andre  Steder  hæderlige  Undtagelser,  og  efter 
paalidelige  Vidnesbyrd  stemte  baade  Middelclassen  og  det 
store  Fleertal  af  Indbyggerne  for  en  kraftig  Modstand. 
Men  Gouverneuren,  General  Thiele,  havde  af  en  Officeer  at 
være  betydeligt  mere  i  Munden  end  i  Haanden,  og  Over- 
coramandanten  over  alle  de  schlesiske  Fæstninger,  der  netop 
da  —  meget  imod  sin  Villie,  siger  man,  —  befandt  sig  i  Bres- 
lau,  fortjente  efter  en  Samtidigs  Mening  at  hænges  i  en 
Galge  paa  Torvet  i  Glatz,  det  hoieste  Citadel  i  Schlesien,  fordi 
han  ikke  havde  støttet  Fyrst  Plessens  Bevægelser  ved  et 
Udfald,  en  Forsømmelighed,  som  havde  til  Følge,  at  Pies- 
sen  og  hans  Folk  bleve  nedhuggede  ved  Strehlen. 

Ligesom  Breslaus  Garnison  var  bedre  istand  til  at  for- 
svare sig  end  nogen  af  alle  de  mange,  som  under  dette 
Felttog  bleve  forraadte  af  deres  Befalingsmænd,  saaledes 
var  det  ogsaa  den,  der  viste  den  største  Forbittrelse,  da  Vaab- 
nene  skulde  nedlægges.  Paa  et  i  den  Tid  almindelig  be- 
kjendt  Billede  seer  man  de  ulykkelige  Soldater  i  Raseri 
slaae  deres  Geværer  i  Stykker,  fordreie  Bajonnetterne  og 
brække  Sabelklingerne  itu  paa  Brostenene  for  kun  at  over- 
give ubrugelige  og  næsten  ukjendelige  Levninger  til  deres 
Landsmænd,  Bairerne  og  Wiirtembergerne,  som  dengang  vare 
franske  Hjælpetropper.  General  Thiele  blev  ligesom  Kleist 
og  Haak  afskediget  uden  Pension.  Man  fortæller,  at  han 
ved  en  offentlig  Audiens  vovede  at  fremstille  sig  for  Keiser 
Napoleon,  men  at  denne  viste  ham  bort  med  Foragt.  Ad- 
skillige Personer  af  Noblessen  og  det  høie  Borgerskab  i 
Byen  modtoge  Seierherrerne  med  en  ganske  overordentlig 
Forekommenhed;  Finkelte  dreve  det  endogsaa  til  at  illumi- 
nere, ja,  man  udpegede  endog  nogle  smukke  Damer,  som 
ved  denne  Leilighed  havde   viist    en   langt   mere  end  nød- 

vendig  Elskværdighed  og  Imødekommen  —  Altsammen  natur- 
ligviis  for  at  gavne  Fædrelandet! 

II. 

Vi  have  paa  et  tidligere  Punkt  af  disse  Meddelelser 
givet  et  Billede  af  Stemningen  og  Tilstanden  i  Berlin  kort 
før  og  efter  Ulykkesbudskabet  om  Slaget  ved  Jena ;  vi  skulle 
paa  de  følgende  Blade  forsøge  at  give  en  Skildring  af  den 
preussiske  Hovedstads  Holdning  under  Napoleons  og  Fransk- 
mændenes Indtog  og  Ophold  i  denne.  »Flygtende  Land- 
boere strømmede  uophørligt  ind  til  Byen,  medens  Berlinerne 
til  Gjengjæld  søgte  ud  paa  Landet  med  Alt,  hvad  de  kunde 
føre  med  sig.  Alle  Byens  Heste  slæbte  afsted  med  gamle 
Meubler  og  gamle  forskrækkede  Fruentimmer,  som  gjerne 
kunde  være  blevne  roligt  hjemme  uden  at  behøve  at  frygte 
for  nogen  Ulempe,  medens  en  Mængde  værdifuldt  Krigsma- 
teriel  fik  Lov  til  at  ligge  i  Arsenalet  for  at  falde  i  Fransk- 
mændenes Hænder,  ja,  man  glemte  endog  at  frelse  Syvaars- 
krigens  Trophæer  og  Frederik  den  Stores  Kaarde!  I  et  af 
Ministerierne,  hvis  Chef  havde  været  en  af  de  Første  til  at 
flygte,  fandt  Seirherrerne  en  fuldstændig  Samling  af  ypperlige 
Kort  over  hele  Riget,  saavelsom  Planer  over  alle  Fæstniagerne 
—  hvad  der  tilhørte  Staten  syntes  i  denne  almindelige  For- 
virring at  være  Noget,  som  Ingen  brød  sig  om." 

Den  23de  October  om  Aftenen  ophørte  Ind-  og  Ud- 
vandringen pludseligt,  —  det  var  som  et  Havblik  før  Stor- 
men —  og  den  følgende  Dag  hørtes  i  Gaderne  Kaabet: 
»De  marschere  ind  ad  Brandenborgei-porten« !  Hele  Ber- 
lins Befolkning  ilede  til,  men  ved  Synet  af  de  grønne  Uni- 
former troede  man  først,  at  det  var  Kussere,  som  kom,  eller 
at  det  var  Fortroppen  af  et  Hjælpecorps,  som  muligen  kunde 
være  kastet  i  Land  ved  Stettin.  Feiltagelsen  opklaredes 
imidlertid  øieblikkeligt :  det  var  virkelig  Franskmændene, 
der  i  en  broget  Blanding   af   ridende  Jægere,  Husarer   og 

Artilleri  toge  Veien  henimod  Kaadhuset  igjennem  den  uover- 
skuelige Menneskevrimmel.  Snart  efter  rykkede  det  niende 
Husarregiment  med  klingende  Spil  ind  ad  Potsdamporten, 
og  om  Eftermiddagen  ankom  Davoust's  Armeecorps  til  Halle- 
porten, hvor  det  gjorde  Holdt  og  syntes  at  berede  sig  til 
at  bivouakere  under  aaben  Himmel.  Nysgjerrigheden,  der  var 
stærkere  end  Frygten,  drev  Mængden  hen  til  dette  Sted, 
og  der  skete  ingensomhelst  Uorden,  med  Undtagelse  af,  at 
et  Par  af  de  smukkeste  Piger  med  et  Kys  maatte  betale 
deres  altfor  store  Nysgjerrighed  overfor  de  galante  Fransk- 
mænd. I  det  Hele  taget  aandede  man  betydelig  lettere,  da  man 
saae  de  frygtelige  Seirherrer  paa  nært  Hold,  og  Cujonerne 
vare  naturligviis  her  som  altid  de  Første  til  at  lee  over  den 
hele  Forskrækkelse.  Med  Alt  dette  var  Situationen  dog 
ingenlunde  behagelig  i  Berlin,  thi  baade  Penge  og  Levnets- 
midler  manglede  i  en  foruroligende  Grad,  og  Indqvarteringen 
blev  en  overordentlig  trykkende  Byrde  for  Mange;  men  man 
trøstede  sig  med,  at,  var  den  nuværende  Tingenes  Tilstand 
slem,  saa  havde  dog  de  foregaaende  Dages  forfærdelige  Uvis- 
hed været  meget  værre. 

Den  femogtyvende  October  marscherede  Marschal  Davoust 
med  sit  Armeecorps  ind  i  Staden.  Magistraten  og  en  Deputation 
fra  Borgerskabet  modtog  ham  ved  Potsdamporten  og 
holdt  en  Tale,  som  han  høfligt  besvarede.  »Yiis  Fransk- 
mændene Agtelse  og  Tillid,«  sagde  han,  »uden  at  svigte 
Deres  Pligter  imod  Deres  Souverain.«  løvrigt  gav  han 
Øvrigheden  det  ypperlige  liaad  til  Ordenens  Vedligeholdelse 
at  oprette  en  Garde,  der  udelukkende  skulde  bestaae  af 
Adelsmænd  og  formuende  Folk,  da  den  saakaldte  Borger- 
garde bestod  af  Fattigfolk,  som  vare  leiede  dertil  af  de  mere 
Bemidlede,  og  som  mødte  i  deres  Arbeidsklæder  til  stor 
Skade  for  Corpsets  gode  Udseende.  Da  Keiseren  senere 
ankom,  gav  han  Ordre  til,  at  man  i  hver  af  Byens  Qvar- 
terer  skulde  udtage  halvfjerdsindstyve  af  de  meest  velhavende 
Folk  og   give  dem  det  Hverv  i  Forening  med  Politiet  og 

Garnisonen  at  sørge  for  Byens  Eolighed.  Preusserkongen 
havde  ved  Fjendtlighedernes  Udbrud  tænkt  paa  at  udføre 
noget  Lignende,  men  var  stedt  paa  store  Vanskeligheder: 
det  var  skrækkeligt,  sagde  man,  at  tvinge  Folk  til  saaledes 
at  opoffre  deres  Nattero!  Napoleon  havde  imidlertid  en 
egen  Maade  at  udtrykke  sine  Ønsker  paa;  da  han  foreslog 
at  realisere  Davoust's  Plan,  var  der  ikke  det  Mindste  i  Veien. 
Denne  Nationalgarde  gjorde  naturligviis  sin  Nytte;  men  de 
gode  Patrioter  holdt  selvfølgelig  ikke  af  at  see  den  para- 
dere ved  Siden  af  de  franske  Tropper  i  »Lustgarten«,  hvor 
den  gamle  Fritz  i  sin  Tid  havde  holdt  Maneuvrer  med  sine 
bedste  Soldater.  Hvad  Corpsets  Medlemmer  angaaer,  da 
syntes  det,  som  om  de  vare  særdeles  forneiede  over  de 
smukke  Uniformer,  Keiseren  havde  givet  dem;  »spærlemmede 
unge  Mennesker,  ja  selv  Jøder,  de  mindst  krigerske  Folk  i 
Verden,  bryste  sig  af  deres  nye  Klæder  og  Vaaben,  tilbringe 
Natten  under  Vaaben  uden  at  klage,  patrouillere  og  raabe 
»Wer  da!«  med  saa  martialsk  en  Stemme  som  mulig.  Na- 
poleon har  kj endt  Berlinerne  godt!  Paa  alle  offentlige  Steder 
hører  man  kun  Tale  om  Epauletter  og  Fjerbuske.«  Imid- 
lertid gave  disse  Fjerbuske  Anledning  til  Kjævlerier  og  Penne- 
feider,  da  Borgergardens  Officerer  havde  ladet  deres  Plu- 
mager gjøre  sorte  og  hvide.  Disse  Farver  vare  netop  Ar- 
meens, og  Garnisonens  Officerer,  der  fandt  det  stødende,  at 
Borgerofficerer  bare  de  Farver,  paa  hvilke  de  havde  Monopol, 
spurgte  fornærmede,  hvorfor  D'hrr.,  da  de  havde  alle  Regn- 
buens Farver  til  deres  Raadighed,  netop  valgte  Armeens. 
Borgerne  svarede  bidende,  at  Farverne  vare  nationale,  og  at 
man  fandt  det  ganske  rimeligt,  at  de  bleve  viste  idet- 
mindste  eet  Sted,  eftersom  Armeen  var  forsvunden.  Ad- 
skillige Flyveskrifter  udkom,  og  skarpe  Ordskifter  fandt  Sted 
i  Anledning  af  denne  høist  vigtige  Sag,  inden  Gemytterne 
kom  til  Ro;  men  hele  denne  Historie,  skjøndt  i  sig  selv 
saare  ubetydelig,  giver  et  ganske  godt  Billede  af  Preussernes 
Smaalighed    paa   en   Tid,    da    deres   Fædreland  ikke  alene 

var  i  Fare,    men   kastet  til  Jorden   og  bundet  om  Hænder 
og  Fødder. 

I  Løbet  af  tre  Dage  rykkede  den  franske  Hær  ind  i 
Berlin.  Napoleon,  hvis  Ankomst  fiere  Gange  var  bleven 
l)ekjendt,  holdt  endelig  sit  Indtog  den  27de  October  Klokken 
fire  om  Eftermiddagen.  Det  var  med  en  blandet  Følelse  af 
Nysgjerrighed,  Smerte  og  Beundring,  at  Seirherren  blev  mod- 
tagen af  den  tætpakkede  Mængde,  som  trængte  sig  frem 
paa  hans  Yei. 

»Jeg  saae  ham  ganske  nær  ved,  denne  vor  store  Frede- 
riks Efterfølger,«  siger  et  Øienvidne;  »hans  Ansigtsfarve 
var  olivenagtig.  Ansigtsmusklerne  stærkt  fremtrædende,  hans 
Træk  harmoniske  og  vindende.  Man  maatte  være  en  sjeldeu 
kraftig  Charakteer  for  ikke  at  boie  Hovedet  under  hans 
Blik  ....  hans  Aasyn,  der  var  alvorligt,  næsten  strengt, 
opklaredes  stundom  af  et  forunderligt  Smiil,  eller  snarere  af 
et  Lynglimt,  thi  hans  Nærværelse  virkede  som  Lynet.  Jeg 
saae  ham  kun  smile  saaledes  een  Gang,  og  det  var,  da  hans 
Blik  et  Øieblik  standsede  ved  en  Gruppe  Berlinere,  der 
raabte:  »Vive  l'Empereur !«  omkap  med  de  franske  Soldater.« 

Napoleon  blev  modtagen  ved  Brandenborgerporten  af 
nogle  Embedsmænd,  som  ikke  havde  forladt  deres  Poster, 
af  Byens  Autoriteter  og  det  høie  Borgerskab,  som  atter 
havde  stillet  sig  paa  hans  Vei,  da  han  vilde  ride  ind  i 
Slottet.  Han  hilsede  dem  flygtigt  og  trak  sig  strax  tilbage 
til  de  Værelser,  man  havde  sat  istand  til  ham.  Han  havde  talt 
med  Deputationerne  et  Par  Dage  i  Forveien  i  Sans-Souci,  hvor 
de  havde  søgt  ham,  og  der  yttret  sig  temmelig  skarpt  mod  de 
krigerske  Demonstrationer,  som  havde  fundet  Sted  i  Berlin. 
»Berlinerne  have  ønsket  Krigen,«  havde  han  sagt;  »de  have 
i  Theatret  sunget,  at  Krigen  er  en  god  Ting ;  men  de  ville 
nok  komme  til  at  sande,  at  den  kun  seer  godt  ud  paa 
Malerierne.«  De  stakkels  Deputerede  undskyldte  sig  med, 
at  det  kun  var  en  Deel  af  Borgerne,'  som  havde  demon- 
streret ....  »ja,  ja,«  svarede  Keiseren,  »jeg  veed  det  nok, 

det  er  Officererne  og  nogle  unge  Brushoveder!«  Imidlertid 
havde  han  lovet  at  beskytte  Byen,  og  han  holdt  det  ærligt. 

Ligesom  der  havde  været  Folk,  som  raabte  »Vive 
l'Empereur!«  ved  Napoleons  Indtog,  saaledes  var  der  ogsaa 
Mange,  som  om  Aftenen  illuminerede.  Slottets  Omgivelser 
vare  navnlig  pragtfuldt  oplyste ;  men  ogsaa  i  de  andre  Qvar- 
terer  af  Byen  havde  man  illumineret.  Keisergarden  bivou- 
akerede  om  Natten  i  »Lustgarten«,  og  dens  Vagtblus  afgave 
et  malerisk  Skue.  Dagen  efter  fremstillede  Berlins  for- 
nemste Autoriteter  sig  for  Napoleon,  der  i  længere  Tid 
underholdt  sig  med  enkelte  af  dem  og  tilsagde  Staden  sin 
Beskyttelse:  de  Franskes  Keiser  herskede  uindskrænket  i 
Kongen  af  Preussens  Hovedstad! 

En  Maaned  efter  —  Natten  mellem  den  femogtj^vende  og 
sexogtyvende  November  —  forlod  Napoleon  Berlin,  efter  at  han 
i  Løbet  af  sin  korte  Regjeringstid  ved  sit  Geni  havde  af- 
tvunget selv  dem  Beundring,  som  meest  forbandede  hans 
Seirvindinger.  Alle  samtidige  Skribenter  sige,  at  man  var 
mindre  opbragt  paa  ham  for  hans  Seir,  end  paa  dem, 
hvis  Uduelighed  havde  sikkret  hans  Triumph.  Hans  Mild- 
hed mod  Prindsen  afHatzfeld  og  Prinds  August  af  Preussen, 
Frederik  den  Stores  Brodersøn,  blev  høiligen  priist,  og  man 
nærede  det  Haab,  at  han  vilde  være  ligesaa  naadig  overfor  hele 
den  preussiske  Nation.  Det  smigrede  Nationens  Forfænge- 
lighed, at  Napoleon  med  synlig  Glæde  havde  grebet  Frederik 
den  Stores  Kaarde,  paa  samme  Tid,  som  man  var  opbragt 
over  den  utilgivelige  Sorgløshed  hos  dem,  der  havde  ladet 
denne  Kostbarhed  falde  i  Seirheirens  Hænder.  Ret  beteg- 
nende er  ogsaa  Fortællingen  om,  at  Napoleon  efterat  have 
fundet  Frederik  den  Stores  bekjendte  Krykkestok  skal  have 
sendt  den  til  Kongen  af  Preussen  og  ajibefalet  ham 
»at  gjøre  god  Brug  af  den,«  naar  han  kom  tilbage  til  Berlin. 


Nordtydskland  under  den  franske  Besættelse  1806 — 7.         15 


m. 

I  Løbet  af  November  og  December  1806  var  den  franske 
Hær  rykket  mere  og  mere  mod  Øst  for  at  mode  Preussernes 
Allierede,  Russerne.  Den  preussiske  Hær,  der  var  fuld- 
stændig opløst  og  demoraliseret  efter  Slagene  ved  Jena  og 
Auerstådt,  kunde  ligesaalidt  som  de  jammerligt  forsvarede 
Fæstninger  hindre  Seirherrernes  Fremrykning,  og  kun  et 
Corps  paa  fem ogtj^vetusinde  Mand  under  Lestocq  deeltog  hæ- 
derligt i  Russernes  Kamp  mod  Franskmændene.  Denne 
stod  ved  Eylau  (Preussisk  Eylau)*)  den  ottende  Februar 
1807.  Napoleon,  der  selv  commanderede,  førte  henved 
hundredetusinde  Mand  i  Hden;  de  forenede  Preussere  og 
Russere  under  Benningsen  talte  henved  halvfemsindstyve 
Tusinde  Mand;  men  deres  Artilleri  var  langt  stær- 
kere end  Franskmændenes.  Den  morderiske  Kamp  varede 
hele  Dagen,  Lestocq  frelste  Russerne  fra  et  Nederlag,  og 
Napoleon  beholdt  Valpladsen;  men  Slaget  var  forsaavidt 
uafgjorende,  som  Franskmændene  ikke  formaaede  at  forfølge 
Benningsen,  der  trak  sig  tilbage  til  KSnigsberg. 

Om  Tilstanden  i  denne  By  i  de  nærmeste  Dage  efter 
Slaget  ved  Eylau,  fortæller  en  samtidig  Skribent  Følgende: 

»Den  ottende  Februar,«  siger  Fortælleren,  »den  Dag, 
da  Kampen  stod,  begyndte  dunkle  Rygter  at  gjennemløbe 
Byen.  Man  sagde,  at  Konigsberg  snart  vilde  blive  Skue- 
pladsen for  skrækkelige  Begivenheder;  man  talte  om  en 
rasende  Kamp,  der  havde  fundet  Sted  for  to  Dage  siden  i 
Retningen  af  preussisk  Eylau;  Nogle  stege  op  i  Kirke- 
taarnene  for  at  speide  i  denne  Retning,  Andre  løb  til  Fried- 


*)  En  lille  By  paa  et  Par  Tusinde  Indbyggere,    sex  Mill   fra  Ko- 
nigsberg. 

landsporten,  bvorfra  man  vilde  have  hørt  Kanontordeu.  Men 
al  Speiden  og  al  Lytten  var  forgjæves;  man  saae  Intet, 
hørte  Intet;  thi  skjøndt  man  kun  var  sex  Mile  borte  fra 
Kamppladsen,  forhindrede  Taage  og  Sneefog  Atmosphæren 
i  at  forplante  Lyd  og  Lysglimt.  — « 

Denne  Taushed  og  knugende  Uvished  varede  hele  Dagen 
den  niende.  Man  sagde,  at  Gouverneureri,  Riichel,  vidste 
Noget;  men  han  taug  haardnakket  overfor  Alle,  endogsaa 
overfor  Personer  af  kongeligt  Blod,  og  denne  Taushed  tydede 
ikke  paa  noget  Godt.  Endelig,  den  paafølgende  Nat,  fik 
man  Vished  for,  at  der  havde  staaet  et  stort  Slag  —  man 
saae  de  første  russiske  Saarede. 

I  hvilken  Tilstand  disse  Ulykkelige,  der  havde  tilbage- 
lagt den  sex  Mile  lange  Vei  uden  nogen  Forbinding,  befandt 
sig,  kan  man  let  begribe.  De  Svageste  havde  maattet 
standse  paa  Veien,  og  man  fandt  dem  senere  døde  i  stort 
Antal  enten  under  aaben  Himmel  eller  i  forladte  Hytter, 
hvor  de  havde  udaandet  langt  borte  fra  enhver  Hjælp. 
Blandt  dem,  som  kun  kom  til  Konigsberg  for  at  døe,  — 
og  det  var  Tilfældet  med  de  Fleste  af  dem,  —  var  der 
Mange,  som  kunde  have  været  frelste,  dersom  de  øieblikkelig 
efter  Kampen  havde  faaet  den  fornødne  Pleie;  men  hiin 
Tid,  der  dog  ikker  ligger  synderlig  fjernt  fra  vor,  stod 
endnu  i  mange  Retninger  nærved  Barbariet. 

De  første  Saarede  standsede  eller  rettere  kastede  sig 
ned  paa  Slotspladsen.  Der  var  ikke  en  eneste  Officeer  imellem 
dem,  og  meget  Faa  forstode  et  Par  tydske  Ord.  De  an- 
tydede mere  ved  Tegn  end  ved  Ord,  at  de  vare  blevne 
slagne  tilbage,  idet  de  gjorde  et  Bajonnetangreb;  de  Fleste 
af  dem  vare  blevne  saarede  i  Benene  ved  Skud  fra  neden 
og  opad;  hvilken  Energi  maae  disse  Mennesker  ikke  have 
besiddet  for  med  Saar  i  Benene  og  Fødderne  at  kunne  til- 
bagelægge en  saa  lang  Vei  ?  En  anden  samtidig  Forfatter  siger 
i  denne  Anledning  med  Rette:  »Det  er  ikke  Benningsens 
krigerske  Dygtighed,   det  er  hans  Soldaters  Foragt  for  Død 

Og  Lidelser,  som  denne  Gang  have  bragt  Napoleons  Lykke 
til  at  vakle.« 

De  preussiske  Myndigheder  vare  aldeles  uforberedte,  og 
man  sammenstuvede  derfor  disse  Saarede  i  det  første  Locale, 
som  kunde  tages  i  Brug:  det  var  en  Straffeanstalt  for  Fruen- 
timmer. 1  de  første  Timer  var  der  kun  een  eneste  Læge 
til  sex  Hundrede  Saarede;  et  Par  Halmknipper  var  Alt, 
hvad  man  havde  at  give  disse  halvdøde  Stakler,  der  laae 
Side  om  Side  i  store  Rum,  hvor  der  var  ligesaa  koldt  som 
udenfor,  hvor  der  var  heelt  eller  halvt  Mørke,  og  hvor  Kla- 
gerne over  Sult  og  Tørst  blandede  sig  med  de  Saaredes 
hjerteskærende  Jamren!  Vor  Hjemmelsmand  gjennemløb 
selv  med  en  Lygte  i  Haanden  dette  sørgelige  Sted  og  be- 
mærkede i  en  Krog  en  Russer  og  en  fransk  Fange  udstrakte 
ved  Siden  af  hinanden  paa  det  bare  Gulv.  De  vare  begge 
saarede,  men  Franskmanden  haardest;  han  syntes  at  kæmpe 
med  Døden.  Pludselig  reiste  Russeren  sig  med  Anstren- 
gelse, viklede  et  Klædningsstykke,  i  hvilket  han  havde  ind- 
hyllet sit  Legeme,  af  sig  og  kastede  det  over  sin  døende 
Fjende  med  de  Ord:  »da  Franzos«  (Der,  Franskmand) 
—  det  er  et  af  disse  Træk,  som  det  gjør  godt  at  erfare 
selv  under  de  største  Rædsler. 

I  de  første  forvirrede  Øieblikke  var  det  en  Qvinde, 
Prindsessen  af  Solms-Braunsfeld,  Søster  til  Dronningen,  der 
havde  mere  Aandsnærværelse  og  viste  sig  mere  virksom  end 
alle  Stadens  militaire  og  civile  Myndigheder  tilsammen. 
Thi  førend  disse  kunde  faae  ydet  nogen  Hjælp,  havde  Prind- 
sessen til  det  improviserede  Hospital  ladet  bringe  adskillige 
Skaale  fulde  af  en  Blanding  af  01  og  Viin,  som  virkede 
meget  oplivende  —  men  der  var  desværre  kun  Mad  til  i 
det  Høieste  hundrede  Mand! 

Natten  var  meget  urolig.  Saarede  ankom  uophørligt 
og  i  saa  stor  Mængde,  at  man  snart  ikke  havde  Plads  tit 
dem,  og  de  Sidstankomne  maatte  ligge  under  aaben  Himmel. 
Nogle  Ryttere  viste  sig,  derpaa  hørte  man  Rustvognenes  og 

Og  Kanonernes  dumpe  Larm  paa  Steenbroen,  og  ved  Baggry 
saae  man  Krigens  Elendigheder  i  hele  deres  Udstrækning. 
Bønder  kom  bærende  med  Mennesker,  som  de  havde  fundet 
paa  Veien,  og  som  endnu  levede;  flere  af  dem  vare  skrække- 
ligt lemlæstede,  og  dersom  de  endnu  levede,  kunde  de  derfor 
takke  Kulden,  som  havde  standset  Blodstrømmene.  Slots- 
pladsen blev  snart  belagt  paany,  og  skjøndt  der  nu  befandt 
sig  et  betydeligt  Antal  nissiske  Officerer  i  Byen,  syntes 
ingen  af  dem  at  bekymre  sig  om  de  Saarede. 

Thi  den  russiske  Soldat  havde  dengang  ingen  anden 
Læge  end  sig  selv.  Brugen  af  Ambulancer  og  Chirurger 
var  endnu  ikke  indført  hos  Russerne,  og  hos  de  Fleste  af 
dem  herskede  stadigt  en  nedarvet  Uvillie  mod  Felthospi- 
taler, hvilke  fordum  Suwarow  havde  charakteriseret  som  en 
Vederstyggelighed  af  fransk  Oprindelse!  Ingen  af  dem,  der 
vare  blevne  saarede  ved  Eylau,  vare  forbundne,  uden  de 
Faa,  som  havde  havt  Kræfter  nok  til  at  indhylle  deres 
Lemmer  i  nogle  usle  Pjalter,  som  de  havde  fundet  eller 
røvet  paa  Veien.  De  vare  nærved  at  døe  af  Sult  og  især 
af  Tørst,  og  til  Menneskehedens  Skam  være  det  sagt,  at 
der  fandtes  Handlende  i  Konigsberg,  som  speculerede  i  disse 
Staklers  Elendighed  og  benyttede  sig  af  deres  Ubekjendtskab 
med  Værdien  af  tydske  Penge  til  at  sælge  dem  nogle  Føde- 
varer, især  Æbler,  for  ublu  Betaling.  Sex  Aar  senere*) 
var  denne  By  Vidne  til  lignende  Scener,  der  maaskee  vare 
endnu  sørgeligere.    Men  da  vare  Offrene  ikke  Russere. 

Indtil  dette  Øieblik  havde  Konigsbergs  Indbyggere  ikke 
kunnet  erfare  noget  Paalideligt  om  Kampens  egentlige 
Udfald.  Alle  Russere  fortalte  paa  deres  Kaudervælsk,  at 
de  havde  slaaet  Franskmændene  ved  Eylau  (Eylau 
Franzos  nieder!);    men  endelig  ankom  henimod  Middag  en 


Ved  det  ulykkelige  Tilbagetog  fra  Rusland  i  Jannar  1813. 

Red. 

Vogn  fuld  af  saarede  Preussere  af  Lestocq's  Corps.  Man 
omringede  eieblikkeligt  Vognen,  men  de  stakkels  Folk  vare 
ude  af  Stand  til  at  give  nogen  ordentlig  Besked  og  tilfreds- 
stille Mængdens  Nysgjerrighed.  De  havde  kæmpet  ved 
Mehlsack,  et  af  Slagliniens  yderste  Punkter,  og  vidste  der- 
for Intet.  Imidlertid  voxede  Antallet  af  Bærebøre,  Kust- 
vogne  og  alle  Slags  Befordringsmidler  bestandigt.  En  ung 
rassisk  Infanteriofficeer  ankom  i  Spidsen  for  en  tredive 
Mand,  der  havde  deres  Vaaben:  det  var  Alt,  hvad  der  var 
bleven  tilbage  af  hans  Regiment.  Derpaa  kom  en  Deel 
usaarede  Flygtninge,  som  man  saae  lebe  omkring  for  at 
tigge  om  Ly  for  Natten;  kun  Kosakkerne  bleve  deres  Vaner 
fra  Livet  i  Marken  troe :  de  brede  sig  kun  om  Mad,  og  naar 
de  havde  faaet  den,  vendte  de  tilbage  og  sov  under  Bugen 
af  deres  Heste. 

Hjælpen  kom  endelig,  men  rigtignok  ikke  i  noget  rime- 
ligt Forhold  til  de  Saaredes  stadigt  voxende  Antal;  alle 
Kirker  med  Undtagelse  af  den  gamle  Cathedral  vare  fyldte, 
og  der  kom  bestandigt  Flere.  Man  havde  tilkaldt  alle  Læger 
fra  de  omliggende  Landsbyer;  Fruentimmerne  pillede  Charpi, 
og  hvert  Huus  maatte  tage  sin  Deel  af  Krigens  Byrder. 
Efterhaanden  fik  man  mere  eller  mindre  neiagtige  Efterret- 
ninger om  Slaget;  man  talte  om  ti  Tusinde  Saarede;  men 
dette  Antal  var  aabenbart  meget  for  lavt  regnet  —  omtrent 
saamange  var  der  allerede  i  Konigsberg.  Benningsen 
skulde  have  seiret  og  vilde  trække  sig  tilbage  til  denne  By. 
Han  kom  virkelig  ogsaa  den  samme  Dags  Aften  Klokken  ti. 
Den  koni  gsbergske  Borger,  hvis  Optegnelser  ere  lagte  til 
Grund  for  denne  Fremstilling,  beskriver  den  russiske  Gene- 
ralissimus  som  en  Mand  af  et  ærværdigt  Udseende.  Hans 
Blik  var  gjennemtrængende,  hans  Tale  langsom  og  svag  og 
hans  Holdning  rolig.  Han  indrommede,  at  han  vilde  have  havt 
Nød  med  at  klare  sig,  dersom  Lestocq  ikke  var  kommen 
ham  til  Hjælp. 

Den  russiske  Hær  samlede   sig  for   at  modtage  et  nyt 

Slag  under  Konigsbergs  Mure,  Man  arbeidede  ivrigt  paa 
at  istandsætte  de  gamle  Værker  og  opkjerte  Batterier 
mellem  Brandenborger-  og  Friedlandsporten.  —  Seiren  ved 
Ejlau  maatte  aabenbart  være  af  en  ganske  særegen  Slags! 
Russerne  fortalte,  at  Benningsen  af  sin  Keiser  havde  faaet 
Ordre  til  under  Dødsstraf  at  forsvare  Konigsberg,  og  Bor- 
gerne begyndte  allerede  at  frygte  for,  at  de  vilde  blive  altfor 
godt  forsvarede.  Der  var  saameget  mere  Grund  dertil,  som 
Benningsen  med  sin  blideste  Stemme  havde  erklæret,  at 
han  i  Tilfælde  af  et  Nederlag  vilde  lægge  sin  Retraitelinie 
igjennem  Konigsberg  for  at  gaae  tilbage  over  Pregel,  og  da 
vilde  han  ikke  kunne  svare  for  sine  Kosakker!  Tropperne, 
som  laae  rundt  omkring  Konigsberg,  opforte  sig  ganske,  som 
om  de  vare  i  et  fjendtligt  Land;  de  røvede  og  stjal,  og 
for  at  faae  Brændsel  til  deres  Bivouakild  toge  de  uden 
Videre  Borde,  Stole,  Speile  og  Lignende,  under  det  Paaskud, 
at  det  Brændsel,  de  havde,  ikke  var  tilstrækkelig  tørt. 
Mærkeligt  nok  synes  det,  som  om  Kosakkerne  have  givet 
mindre  Grund  til  Klage  end  de  regulaire  Tropper,  ja  man 
anførte  endog  Exempler  paa  Medfølelse  og  Heimodighed 
hos  disse  raae  Krigere.  En  forsulten  Kosak,  der  havde  fun- 
det noget  Brød  og  lidt  Mælk  hos  en  Bonde,  var  bleven 
rørt  over  den  stakkels  Djævels  og  hans  tre  Smaabørns  Klager; 
han  havde  ikke  alene  ikke  selv  rørt  ved  det  lille  Mundfor- 
raad,  men  endogsaa  hjulpet  Bonden  med  at  holde  andre, 
mindre  medlidende  Røvere  borte.  Kosakkens  Heimodighed 
bevaredes  fra  Forglemmelsen  ved  et  koloreret  Kobberstik,  som 
i  sin  Tid  var  meget  udbredt  i  Nordtydskland. 

Den  russiske  Hærs  Bevægelser  syntes  mindre  og  mindre 
at  være  i  Overeensstemmelse  med  de  Rygter  om  Slaget,  som 
først  havde  udbredt  sig.  Man  begyndte  at  ymte  om,  at  denne 
Seir  rimeligviis  var  af  samme  Beskaifenhed  som  Seiren  ved 
Pultusk,  der  var  bleven  forkyndt  ved  larmende  Trompet- 
skrald, som  havde  sat  hele  Byen  i  en  glad  Bevægelse  og 
indbragt  Kongen  og  Dronningen  en  begeistret  Hyldning  af 

det  foran  Slottet  forsamlede  Folk  —  to  Dage  efter  havde 
det  høie  Par  været  nødsaget  til  over  Hals  og  Hoved  at 
flygte  for  ikke  at  falde  i  de  Overvundnes  Hænder!  Den- 
russiske Hærs  Vagtblus,  ved  hvis  Lys  man  fra  Voldene 
tydeligt  kunde  skjeldne  Kanonernes  mørke  Omrids,  var  ikke 
noget  beroligende  Syn  for  de  brave  Konigsbergere,  og  man 
ventede  hvert  Øieblik  et  Angreb  af  Franskmændene.  Værre 
blev  det  Dagen  efter,  den  ellevte  Februar,  da  man  fik  sikker 
Efterretning  om,  at  Murats  Blænkere  ikke  vare  mere  end 
to  Miil  fra  Byen;  Nogle  løb  uroligt  om  for  at  høre  Nyt, 
Andre  trak  sig  tilbage  i  deres  Boliger  og  skjælvede  ved  den 
mindste  Støi,  De  russiske  Officerer  syntes  at  have  en  sand 
Fornøielse  af  at  forøge  denne  paniske  Skræk  ved  de  meest 
overdrevne  Fortællinger;  man  sagde,  at  alle  de  Eige  i  Sta- 
den forlode  den  snarest  muligt,  og  at  Prindsesse  Radzivill 
ved  den  første  foruroligende  Kfterretning  vilde  tage  til  Me- 
mel  med  hele  sin  Familie. 

Prindsessen  af  Solms,  der  havde  lovet  ikke  at  ville 
forlade  Konigsberg,  gav  desuagtet  efter  for  Benningsens 
Forestillinger  og  bestilte  Postheste ;  men  da  hun  saae,  hvilket 
nedslaaende  Indtryk  Efterretningen  herom  frembragte  blandt 
Borgerne,  gav  hun  Contraordre  og  blev.  Mange  Mennesker 
troede,  at  Franskmændene  kunde  ventes  hvert  Øieblik  og 
begyndte  at  barrikadere  deres  Huse.  Nogle  franske  Office- 
rer, der  vare  tagne  tilfange,  anbefalede  denne  Forsigtighed 
som  meget  nyttig  for  det  Tilfælde,  at  den  franske  Hær  skulde 
forfølge  Russerne  gjennem  Byen,  da  Soldaterne  næppe  vilde 
give  sig  Tid  til  at  bryde  Dørene  op,  og  naar  den  første 
Hidsighed  havde  lagt  sig,  vilde  man  nok  kunne  komme 
tilrette  med  dem.  Imidlertid  blev  man  aldeles  ikke  foru- 
roliget i  Løbet  af  Natten  til  den  tolvte  Febmar;  man  be- 
gyndte at  aande  friere,  og  snart  fik  man  utvivlsom  Vished 
for,  at  Franskmændene  trak  sig  tilbage. 

Størstedelen  af  Keiserdømmets  Historieskrivere  har 
priist  Napoleon  for  hans  Klogskab  i  dette  Tilfælde.      Det 

er  dog  nok  muligt,  at  han  vilde  have  handlet  anderledes, 
dersom  han  havde  kjendt  Kussernes  Tilstand  noget  bedre. 
Alle  samtidige  Vidnesbyrd  fra  tydsk  Side  ere  enige  om, 
deels  at  Kussernes  Mod  var  fuldstændig  brudt,  deels  at  de 
manglede  Munition.  Dersom  Napoleon  havde  besat  Konigs- 
berg  umiddelbart  efter  Slaget  ved  Eylau,  vilde  Krigen  have 
været  endt,  og  Freden  sluttet  tre  Maaneder  tidligere,  end 
Tilfældet  blev.  Betingelserne  vilde  da  have  været  meget 
gunstigere  for  Preussen  og  derved  i  Virkeligheden  ogsaa  for 
Frankrig.  Nu  var  Følgen  af  Napoleons  Tilbagetog,  at  Kus- 
serne paany  fremkom  med  Paastanden  om  at  have  seiret 
ved  Eylau. 

I  de  forholdsviis  rolige  Dage,  som  nu  paafulgte,  blev 
der  truifet  langt  bedre  Anstalter  til  de  Saaredes  og  Syges 
Forpleining,  end  det  havde  været  muligt  i  de  første  forvirrede 
Dage.  Iblandt  de  ædle  Mennesker,  der  i  denne  Tid  frelste 
Mangfoldige  fra  Døden,  men  hvis  Navne  Historien  næsten 
har  glemt  under  sine  Lovpriisninger  af  den  store  Erobrer, 
var  en  preussisk  Overchirurg,  Goercke,  der  var  bleven  kaldet 
fra  Berlin  til  Konigsberg  og  allerede  den  ellevte  overtog 
den  øverste  Ledelse  af  Sygepleien.  Han  var  efter  Samtidi- 
ges Udtalelser  den  Eneste,  som  var  istand  iil  at  skafte 
Orden  i  den  skrækkelige  Forvirring,  der  herskede.  Ved  hans 
Forestillinger  lode  de  russiske  Befalingsmænd  sig  endelig 
bevæge  til  at  tage  Vare  paa  deres  Syge  og  Saarede,  og 
dog  lode  de  dem  endnu  mere  end  eengang  —  sulte !  Preus- 
serne sørgede  for  deres  Landsmænd  og  de  franske  Fanger. 
Da  alle  offentlige  Bygninger  i  Byen  vare  belagte,  og  der 
endnu  bestandigt  ankom  Saarede,  opførte  man  store  luftige 
og  veloplyste  Barakker  paa  Haberberg,  hvor  enhver  Soldat 
havde  sin  egen  Seng,  Halmsæk  og  sit  eget  Uldtæppe  — 
det  var  luxurieust  i  Sammenligning  med  de  første  Dage ! 

De  franske  Fanger,  baade  saarede  og  ikke  saarede,  hørte 
for  Størstedelen  til  Augereau's  Afdeling.  Man  havde  med 
smuk  Hensynsfuldhed   indrømmet   dem  Tropheimskirken  og 

den  fransk-protestantiske  Kirke,  der  erindrede  dem  om  Fæ- 
drelandet, og  Prindsessen  af  Solms  tilligemed  liere  Andre 
havde  taget  sig  af  dem  med  en  Iver,  hvis  Motiv  sikkert 
ikke  var  Christenkjærlighed  alene.  Da  en  Afdeling  af  disse 
Franskmænd  kom  ind  i  Byen,  stimlede  Folk  sammen  for  at 
see  dem.  »Nogle  bandede  deres  uheldige  Skjæbne,  Tyd- 
skerne og  Brødet,  som  ganske  vist  heller  ikke  var  af  den 
bedste  Slags,  men  Størstedelen  af  dem  havde  bevaret  deres 
Koldblodighed  og  gode  Huraeur  og  raabte:  »Leve  Keiseren 
alligevel!«  De  viste  sig  selv  i  Ulykken  stolte  af  at  hore 
til  den  store  Nation  og  afsloge  at  modtage  Pengehjælp,  navu- 
lig naar  den  tilbudte  Sum  ikke  var  ret  antagelig. 

Kusserne,  som  nu  mere  end  nogensinde  brystede  sig 
af  at  være  Seirherrer,  undlode  ikke,  for  at  gjore  deres 
Praleri  mere  troligt,  at  fremstille  nogle  Ørne,  som  de  havde 
erobret  fra  Augereau;  men  den  ærefrygtfulde  Ny sgjerrigh ed, 
hvormed  disse  Trophæer  bleve  modtagne,  da  man  førte  dem 
igjennem  Byen,  var  snarere  en  Triumph  for  Franskmæn- 
dene end  det  Modsatte. 

Uagtet  de  krigsførende  Magter  midlertidigt  havde  fjer- 
net sig.  og  Kongen  var  vendt  tilbage,  vedblev  Konigsberg 
dog  at  have  et  krigersk  Udseende.  Man  organiserede  paa 
Indbyggernes  Bekostning  et  Frikops,  der  dog  ikke  kom  til 
at  rykke  i  Marken,  og  Byen  var  fuld  af  russiske  Officerer, 
der  paa  en  temmelig  nærgaaende  Maade  pralede  af  at  have 
reddet  Preusserkongen,  beskyldte  hans  Undersaatter  for 
Utaknemmelighed  og  i  det  Hele  opførte  sig  saaledes,  at  det 
ikke  var  ualmindeligt  paa  denne  Tid  at  høre  P'olk  sige : 
»Hellere  Franskmænd  end  Russere!«  Var  den  almindelige 
Stemning  i  Preussen  saa  lidet  venlig  mod  Moskoviterne,  — 
og  mangfoldige  Udtalelser,  der  ere  senere  end  Freden  i  Tilsit 
og  altsaa  ikke  synderligt  venskabelige  mod  Franskmændene, 
tyde  derpaa  —  saa  havde  Konigsbergs  Borgere  endnu  en 
Grund  mere  end  alle  Andre  til  at  være  misfornøiede  med 
dem.     Deres  Uforskammethed,  Smudsighed  og  Begjærlighed 

overskred  alle  Grændser.  De  Kirker,  som  tjente  dem  til 
Lazarether,  bleve  forfærdelig  ramponerede  og  vare  ved  at 
komme  i  Brand  et  Par  Gange.  Stolestaderne  bleve  brændte 
eller  senderslaaede  for  at  faae  fat  i  Jernbeslagene  og  sælge 
dem,  og  mangfoldige  andre  Uordener  bleve  begaaede.  De 
giftige  Dunster,  som  opstege  fra  de  vihyre  Forsamlinger  af 
Saarede  og  Syge,  fremkaldte  en  Typhus,  som  bortrev  ti 
Tusinde  af  disse  Stakler  foruden  mange  Læger;  Epidemien 
udbredte  sig  endog  til  selve  Byen,  og  næsten  ethvert  Huus 
havde  sit  Tab  at  begræde.  Stundom  saae  man  et  heelt 
Qvarteer  af  Byen  indhyllet  i  en  sort,  giftig  Røg,  der  opsteg 
fra  store  Dynger  af  de  døde  Soldaters  Klæder,  som  man 
havde  ført  udenfor  Portene  for  at  brændes,  og  i  Løbet  af 
flere  Maaneder  kunde  man  ikke  langt  fra  Gumbinnenporten 
see  en  af  disse  væmmelige  Hobe  af  Pjalter  langsomt  for- 
tæres af  Ilden. 

IV. 

Saasnart  man  havde  Yished  for,  at  Franskmændene 
havde  forladt  Eylau,  vovede  nogle  Nysgjerrige  at  følge  med 
den  russiske  Avantgarde,  som  gik  i  Retningen  af  denne  By. 
»Venner  og  Fjender«,  siger  En  af  dem,  »syntes  at  have 
kappedes  om  at  vise  os  Krigens  Rædsler  i  deres  hele  Ud- 
strækning. Nærmest  ved  Konigsberg  var  det  meest  Rus- 
serne, man  forbandede,  længere  borte  var  det  Franskmæn- 
dene. Murats  Blænkere,  der  havde  lagt  sig  i  Qvarteer 
hos  en  Præst  i  Landsbyen  Jessau,  brugte  hans  Bibliothek 
til  at  fyre  med  under  Kjedlerne  og  anrettede  en  gyselig 
Auto-da-Fé  paa  den  protestantiske  Theologi.  Præsten  selv 
var  forsvunden  tilligemed  hele  Huuspersonalet.  DaKouigs- 
bergerne  kom  til  Præstegaarden,  hørte  de  en  klagende  Stem- 
me, som  syntes  at  komme  ovenfra,  og  ved  nærmere  Efter- 
syn opdagede  de  paa  Loftet  en  stakkels  paralytisk,  halvdød 
Qvinde;    det  var  Præstens  Hustru,   som    paa  Grund  af  sin 

Svaghed  ikke  havde  kunnet  følge  med  de  Andre  og  havde 
henlevet  otte  Dage  i  sit  Skjul  uden  at  turde  give  nogen 
Lyd  fra  sig,  saalænge  hun  hørte  et  fremmed  Sprog.  En 
Haandfuld  Meel  og  lidt  Vand  var  al  den  Næring,  hun  i 
dette  Tidsrum  havde  taget  til  sig! 

Paa  de  Steder,  hvor  Kampen  havde  raset  med  størst 
Heftighed,  viste  sig  det  ene  forfærdelige  Billede  efter  det 
andet.  Landsbyen  Lille  Sausgarten,  som  Franskmændene 
flere  Gange  havde  taget  fra  Kusserne,  atter  tabt  til  Preus- 
serne og  endelig  gjenerobret  fra  disse,  var  kun  en  Grushob. 
Byen  Eylau,  til  hvilken  der  endnu  ingen  Hjælp  var  kom- 
men, saae  fuldkommen  ud,  som  da  Slaget  var  endt,  og  frem- 
bød mere  end  een  gruopvækkende  Scene.  Brød,  Kjød,  Yiin, 
og  Tobak  fandtes  ikke ;  udtørrede  pjaltede,  skyggeagtige 
Skikkelser  vaklede  gjennem  Gaderne.  I  flere  Dage  havde 
de  Døde  henligget  i  Husene  og  udbredt  en  ulidelig  Stank, 
og  ind  i  Kirken,  der  under  Kampen  havde  tjent  som  Am- 
bulance, turde  de  Besøgende  ikke  vove  sig  uden  at  holde 
Lommetørklæder,  stærkt  fugtede  med  Eddike,  for  Ansigterne. 
Kuglerne  vare  allevegne  trængte  igjennem  Kirkens  Muur 
paa  den  Side,  der  vendte  ud  imod  den  sørgelige  Kirkegaard, 
som  havde  været  Vidne  til  en  af  Slagets  vildeste  Kampe,  og 
som  i  Løbet  af  faa  Timer  i  sit  Skjød  havde  modtaget  flere 
Liig  end  ellers  i  hele  Aarhundreder.  Man  fortalte,  at  Na- 
poleon ligefrem  havde  overgivet  Eylau  til  Soldaternes  Naade 
og  Barmhjertighed  og  kun  forbudt  Mord,  Vold  og  Brand- 
stiftelse. Maaskee  havde  Rygtet  Uret;  i  ethvert  Tilfælde 
vare  de  begaaede  Uordener  ikke  større,  end  at  de  meget  godt  • 
kunde  forklares  af  den  store  Troppemasses  Nærværelse  paa 
et  saa  lille  Rum,  og  forøvrigt  var  det  ikke  til  at  forebygge, 
at  der  jo  under  den  rasende  Kamp  maatte  forefalde  mang- 
foldige Udskeielser,  for  hvilke  de  Commanderende  umuligt 
kunde  staae  til  Ansvar. 

Eylau  var  efter  en  stor  Ildebrand  i  Aaret  1803  bleven 
opbygget  paany  med  solide  Steenhuse.       Som   Følge   deraf 

havde  Russernes  Ild  ikke  gjort  nogen  betydelig  Skade  paa 
de  nye  grundmurede  Bygninger;  men  til  Gjengjæld  havde 
man  indvendigt  saa  godt  som  ikke  Andet  end  de  nogne 
Tægge,  Speile,  Borde,  Paneler,  Døre,  Vinduer,  kort  Alt, 
hvad  der  kunde  brændes,  var  borttaget  og  sønderhugget,  og 
Krigen  havde  her  udjevnet  Forskjellen  mellem  Fattige  og 
Rige.  Alle  maatte  spise  det  samme  sorte  Brød,  drikke 
den  samme  optøede  Snee  og  stoppe  deres  Piber  med  de 
samme  Humleblade.  Alt  Husgeraad  var  i  Stumper  og  Styk- 
ker; Indbyggerne  eiede  ikke  andre  Klæder,  end  hvad  de 
gik  og  stode  i,  eller  hvad  de  havde  kunnet  tage  fra  de 
Døde  —  »det  var  en  sand  Lindring  for  mig,«  siger  et  Øien- 
vidne,  »efter  at  have  være  Vidne  til  denne  Elendighed,  at 
besee  Kamppladsen  —  dér  led  idetmindste  Ingen  mere!« 

Og  dog  var  det  den  samme  Kampplads,  som  faa  Dage 
iforveien  havde  aftvunget  Napoleon  de  berømte  Ord:  »Her 
er  et  Skuespil,  som  kan  bringe  Fyrsterne  til  at  elske  Fre- 
den!« Keiseren  havde  selv  Dagen  efter  Slaget  beseet  den 
blodige  Valplads,  og  hans  Nærværelse  havde  virket  oplivende 
paa  Alle.  De  Døende  reiste  sig  halvt  op  og  hilsede  ham, 
da  han  red  forbi;  Lægerne  gjorde  uhørte  Anstrengelser  for 
at  frarive  Døden  dens  Bytte ;  intet  Aandedræt,  intet  Pulsslag, 
ingen  Bevægelse  imellem  de  uhyre  Hobe  af  Saarede  og 
Faldne  undgik  deres  Opmærksomhed  —  otte  Dage  efter 
herskede  Døden  uindskrænket  paa  Sletterne  ved  Eylau,  hvor 
Vinteren  for  første  Gang  havde  været  Russernes  Allierede 
mod  Napoleons  Geni.  Hele  Terrainet  mellem  Eylau  og 
Schmoditten,  hvor  Augereau's  Division,  der  var  bleven  over- 
faldet og  blændet  af  en  Sneestorm,  havde  stødt  paa  de  rus- 
siske Batterier  og  ladet  sig  skyde  sønder  og  sammen, 
og  hvor  Murat  ved  et  rasende  Cavalleriangreb  havde 
hævnet  og  næsten  oprettet  Ulykken,  var  Jorden  over- 
saaet  med  Liig  af  Mennesker  og  Heste,  Vaaben,  Trommer, 
Uniformstykker  og  sønderbrudte  Levninger  af  Vogne.  Hist 
og  her,  navnlig  i  Huulningerne,  havde  Sneen  bredt  et  Lig- 

lagen  over  de  Faldne.  »Jeg  snublede  i  en  af  disse  Hul- 
ninger,« fortæller  et  Øienvidne,  »og  da  jeg  vilde  holde  mig 
fast,  greb  min  Haand  i  en  Gjenstand,  der  var  endnu  kol- 
dere end  Sneen;  det  var  Ansigtet  af  et  Liig!«  Paa  den 
uhyre  Flade  saae  man  intet  andet  Levende  end  nogle  rus- 
siske Soldater  og  Jøder,  Ulve  i  Menneskeskikkelse,  som  gik 
paa  Rov  efter  de  Stumper  Metal,  der  endnu  vare  til  at 
finde  paa  de  Dødes  Vaaben  og  Uniformer. 

Det  Øienvidne,  fra  hvem  vi  have  laant  disse  Medde- 
lelser, beretter  to  Tilfælde,  af  hvilke  det  ene  er  comisk  nok, 
det  andet  tragisk.  To  Soldater  fulgte  forsigtigt  bagefter  en 
Jøde,  der  med  stor  Iver  drev  sine  Undersøgelser  af  de  Døde. 
Da  han  havde  gjort  en  god  Fangst,  kastede  Soldatenie  sig 
over  ham,  fratog  ham,  hvad  han  havde  samlet,  og  pryglede 
ham  til  at  tie  —  en  Fremgangsmaade,  der  har  Meget  til- 
fælles med  de  australske  Hovere,  der  finde  det  mageligere 
at  plyndre  Guldgraverne,  naar  disse  vende  tilbage  fra  Mi- 
nerne, end  selv  at  sege  efter  det  gule  Metal.  Det  andet 
Tilfælde  er  et  af  disse  Møder,  som  synes  hidførte  af  For- 
synet selv,  og  som  burde  bringe  Fritænkerne  til  Eftertanke. 
Størstedelen  af  de  Døde  laae  med  Ansigterne  mod  Jorden, 
og  det  var  derfor  nødvendigt  at  vende  Liget  om  for  at  komme 
til  at  afrive  Uniformsknapperne  paa  Brystet.  En  af  de 
Soldater,  der  var  ivrigst  beskjæftiget  med  at  plyndre,  ud- 
stødte pludselig  et  hjerteskærende  Skrig  og  kastede  sig  ned 
over  et  Liig,  som  han  havde  begyndt  at  plyndre,  og  hvis 
blegblaae  Ansigt  hans  Blik  havde  mødt.  Man  herte  ham 
atter  og  atter  hulkende  udstøde  Ordene:  Moy  brat!  møy  brat! 
—  den  Døde,  som  han  havde  plyndret,  var  hans  egen  Broder! 

Ved  Siden  af  disse  mørke  Billeder  findes  Træk  af 
Ædelmodighed  og  Christenkjærlighed.  som  gjøre  et  forso- 
nende Indtrj'k.  Der  fortælles,  at  de  franske  Soldater  Dagen 
efter  Slaget,  rørte  af  Medlidenhed  over  den  tunge  Skjæbne, 
Eylaus  Indbyggere  havde  fristet,  deelte  deres  Rationer  med 
dem,  de  havde  plyndret.  Fra  Konigsberg  sendtes  en  meget 
betydelig  Hjælp,   saasnart  Franskmændene   vare   borte,    og 

denne  Gang  var  det  atter  Prindsessen  afSolms,  som  gjorde 
Begyndelsen.  Det  var  paa  hendes  Vogne,  at  de  første  Sen- 
dinger af  Levnetsmidler  og  Klædningsstykker  kjørtes  til  Eylau. 

Endnu  en  Maaned  efter  Slaget  fandt  man  ubegravede 
Liig  paa  Valpladsen,  og  ved  hvert  Skridt  stødte  man  paa 
Skeletter  af  Bønderheste,  som  vare  blevne  forlangte  til  Be- 
fordring af  Krigstilbehør  og  vare  døde  af  Anstrengelse ;  men 
forøvrigt  var  det  mærkeligt,  hvor  hurtigt  Sporene  af  Krigen 
forsvandt,  og  allerede  den  følgende  Sommer  skriver  en  Rei- 
sende :  »Fra  Kreutzburg,  hvor  jeg  var  standset  et  Øieblik 
paa  Reisen  fra  Konigsberg  til  Eylau,  havde  jeg  kun  to  Mile 
til  Kamppladsen,  af  hvilken  man  endnu  i  Berlin  gav  den  gyse- 
ligste Beskrivelse.  Jeg  ventede  som  Følge  deraf  at  træffe 
paa  udyrkede  Marker,  afbrændte  eller  forladte  Landsbyer, 
Skeletter  og  saa  videre  —  men  Gud  være  lovet  1  Største- 
delen af  disse  hæslige  Spor  vare  forsvundne,  og  med  Und- 
tagelse af  nogle  betegnende  Jordhøie  havde  Sletten,  paa 
hvilken  saa  mange  Mennesker  vare  omkomne,  faaet  sit  sæd- 
vanlige Udseende  tilbage.  Kun  i  Eylau  selv  og  de  nærmest 
liggende  Landsbyer  saae  man  endnu  hist  og  her  Spor  af 
Ildebrand  og  Kugler;  paa  sine  Steder  fandt  man  ogsaa  et 
og  andet  Skelet  af  en  Hest,  paa  hvilket  de  brudte  Knogler 
angav   Stedet,    hvor   det    stakkels   Dyr   var    bleven   ramt.« 

Som  Følge  af  de  skrækkelige  Beretninger  om  de  Li- 
delser, Indbyggerne  i  Eylau  havde  udstaaet,  og  som  for- 
taltes i  hele  Preussen,  havde  den  Reisende  forberedt  sig 
paa  at  maatte  faste,  naar  han  kom  til  Byen,  eller  da  i  et- 
hvert Tilfælde  sove  paa  den  blotte  Jord.  Han  blev  derfor 
særdeles  behageligt  overrasket  ved  at  finde  et  fortræffeligt 
Maaltid  og  en  god  Seng  i  et  Hotel,  som  eiedes  af  Borger- 
mester Janotzkys*)  Enke,  hos  hvem  Napoleon  sidst  havde  boet. 


*)  Den  stakkels  Mand,  der  var  over  tresindst5'^ve  Aar  gammel, 
var  død  af  Overanstrengelse  og  en  stærk  Forkjølelse,  som 
han  havde  paadraget  sig  ved  Dag  og  Nat  at  løbe  omkring  for 
at  skaffe  Heste  til  Artilleriet. 

Det  var  ikke  Benningsens  Dygtighed,  som  havde  lagt 
Napoleon  Hindringer  i  Yeien  i  Slaget  ved  Eylau;  det  var 
Bussernes  Tapperhed  og  Dødsforagt  og  det  uforudsete  Te- 
veir,  der  var  indtruffet  umiddelbart  efter  Slaget  ved  Pultusk, 
og  som  havde  opblodt  Veiene  saaledes,  at  al  Transport  af 
Levnetsmidler  og  Artilleri  var  umulig.  Men  Russernes  Seir 
var  dog  saare  betinget,  og  det  er  en  charakteristisk  Dom, 
som  et  i  1808  udkommet  Værk  i  saa  Henseende  udtaler, 
og  som  enhver  upartisk  Historiker  maa  underskrive:  »Hvis 
Napoleon  virkelig,  som  man  siger,  er  bleven  slaaet  ved  Ey- 
lau, saa  er  det  saa  meget  mere  glimrende,  at  han  har  kun- 
net holde  sig  hele  Vinteren  i  Østpreussen  med  en  stærkt 
medtaget  Armee,  for  endelig  at  naae  sit  Maal  ved  Friedlaud.« 

I  et  samtidigt  Flyveskrift  findes  følgende  humoristiske 
Definition  af  Slaget  ved  Eylau:  »Det  var  en  Kamp,  i  hvil- 
ken begge  Parter  bleve  fuldstændig  slagne.« 


Vi  skulle  ikke  dvæle  længere  ved  disse  Begivenheder, 
skjøndt  der  endnu  er  talrige  Træk,  som  kunde  være  værd 
at  medtage.  En  hurtigere  Erobring  af  et  saa  stort  og  til- 
syneladende stærkt  Land,  som  Preussen  var  i  1806,  har  næppe 
sin  Lige  i  den  nyere  Historie.  Napoleon  selv  vidste  ikke, 
om  han  skulde  bedreves  eller  glæde  sig  over  sit  Held.  Men 
ved  Freden  i  Tilsit  lod  han  Preussen  kjebe  sin  Tilværelse 
med  sin  Ære,  og  det  er  muligt  nok,  at  den  Haan,  hvormed 
han  da  behandlede  et  Folk,  hvis  Hjerter  han  ved  Mildhed 
kunde  have  vundet  fuldstændigt,  var  Grunden  til  hans  egen 
Ydmygelse  sex  Aar  senere  ved  Leipzig. 


JOHAN  PETERSEN. 


Grustav  Adolph  ved  Liitzen*). 


I. 

Jc  orraiddagen  den  femte  November  1632  kunde  man  i  Egnen 
mellem  Naumburg  og  Pegau  i  Sachsen  iagttage  et  mærke- 
ligt ,  skjøndt  for  hiin  Tid  ingenlmide  njt  eller  usæd- 
vanligt Skuespil ,  nemlig  en  Hær  paa  Marsch.  I  lange 
Krumninger  bugtede  de  mørke  Linier  sig  hen  over  Mar- 
kerne ,  hist  og  her  forsvindende  bag  Jordsmonnets  Ujævn- 
heder for  senere  igjen  at  komme  tilsyne.  Det  var  den  svenske 
Armee,  der  for  Daggry  var  brudt  op  fra  Naumburg  og  nu 
alt  havde  marsch eret  fem  eller  sex  Timer,  men  næppe  endnu 
var  naaet  den  halve  Vei  til  det  længselsfuldt  imødesete  Natte- 
qvarteer,  Pegau.  Dagen  var  taaget  og  mørk.  Fugtighed 
og  Regn  var  fulgt  paa  de  næstforegaaende  Dages  tidligt 
indtrufne  Vinterkulde.  Folk  og  Heste  stræbte  med  lige 
anerkjendelsesværdig  Taalmodighed  at  komme  frem  over 
de  lerede  Marker.  Forrest  droge  to  Afdelinger  Ryttere,  der- 
paa  fulgte  to  Afdelinger  Fodfolk,  og  bagest  kom  atter  to 
Afdelinger  Ryttere.  Den  Deel  af  Trosset,  man  havde  med- 
taget fra  Naumburg,  slæbte  sig  frem  paa  Siderne  af  Hæren, 


1=)  I.  Mankell:  Gustaf  Adolf  ved  Liitzen.  Svea  1860.  Gfrører: 
Gustav  Adolph  und  seine  Zeit.  Stuttgart  1865.  Fryxell: 
Berattelser  ur  Svenska  Historien.  6te  Deel.  Geijei*:  Svenska 
Historien.     3die  Deel. 

der  desuden  paa  alle  Sider  var  omgivet  af  smaae  Rj^tteraf- 
deliiiger,  som  deels  skulde  udforske  Terrainet ,  deels  bort- 
skræmme  de  rodkappede  Kroater.  De  tungt  belæssede 
Eytterheste  kunde  kun  komme  langsomt  frem;  den  seige 
Leerjord  klæbede  sig  fast  til  deres  Hove.  Tunge  Pidske- 
slag  regnede  ned  over  de  ulykkelige  Heste,  der  skulde  trække 
de  med  alle  mulige  Sager  læssede  Vogne  over  Gjærderne 
og  Plougfurerne.  Vanskeligst  var  det  dog  at  faae  det  grove 
Skyts  frem ;  nogle  Kanoner  bleve  trukne  af  ty  ve  til  tredive  Heste. 

Saaledes  drog  Toget  frem  ,  langsomt ,  men  dog  uden 
Standsning.  Tæt  ved  Spidsen  af  den  forreste  Rytterafde- 
ling red  en  sværtbygget,  noget  corpulent  Herre,  der  syntes 
at  være  nær  de  fyrretyve  Aar.  Han  ledsagedes  af  en  Mængde 
høiere  og  lavere  Officerer ,  hvoraf  man  kunde  formode ,  at 
det  var  en  fornem  Mand ;  men  forøvrigt  var  han  klædt  i  en 
simpel  Rytterdragt,  bred  Filthat,  guul  Læderkøllert  med 
Handsker  af, samme  Farve  og  brane  Rytterstøvler,  og  be- 
væbnet med  et  stort  Slagsværd  og  et  Par  dygtige  Pistoler. 
Den  hvide  Heirefjer  i  Hatten,  den  prægtige  Guldkjæde  om 
Halsen,  den  med  Guld  og  Fløil  rigt  prydede  Sadelknap  og 
de  store  Solvsporer  røbede  dog,  at  Rytteren  var  af  høi  Rang. 
Han  var  snarere  styg  end  smuk ,  hans  af  Naturen  noget 
langagtige  Ansigt  blev  endnu  mere  forlænget  ved  et  spidst 
Hageskjæg,  der  var  rødagtigt  som  Mundskjæget;  nogle  lyse, 
stride  Haartotter  strittede  frem  under  Hatten;  men  i  Ryt- 
terens blaae  gjennemborende  Øine  læste  man  saa  megen 
Mildhed,  Godhed  og  Ædelmodighed,  at  man  ikke  kunde 
lade  være  atter  og  atter  at  fordybe  sig  i  dem. 

Denne  Mand  var  den  store  svenske  Konge  Gustav  Adolph, 
der  var  dragen  ud  for  at  kæmpe  for  den  Lære,  han  ansaae 
for  den  rette ,  og  for  at  redde  Tydskland  og  hele  Europa 
fra  det  habsburgske  Huses  forhadte  Overmagt.  Kongens 
ellers  muntre  Aasyn  var  nu  mørkt;  tankefuld  stirrede  han 
hen  for  sig  og  greb  af  og  til  mechanisk  efter  Sværdheftet 
eller   fremmumlede   nogle   uforstaaelige    Ord.      De   Herrer, 

som  omgave  ham,  vovede  ikke  at  forstyrre  ham  ved  høi- 
røstet  Tale ,  men  meddelte  hveraadre  hviskende  deres 
Bemærkninger. 

Gustav  Adolph  havde  ogsaa  Grund  til  at  være  tanke- 
fuld. Med  Smerte  mindedes  han  den  Afsked,  han  to 
Gange  havde  taget  med  sin  elskede  Hustru,  den  smukke 
Maria  Eleonora,  forst  i  Erfurt  og  nu  atter  i  Naumburg.  I 
den  sidste  Tid  havde  han  desuden  ikke  havt  Held  med  sine 
Foretagender.  Eorst  havde  Wallenstein  spillet  ham  et  slemt 
Puds  ved  Mrnberg.  Han  havde  med  stor  Besindighed  holdt 
sig  indesluttet  i  sin  befæstede  Leir  udenfor  Byen  ved  Alte 
Veste  og  seirrigt  afslaaet  Svenskernes  stormende  Angreb. 
Derpaa  havde  begge  Feltherrer  søgt  at  udhungre  hinanden, 
og  derved  havde  Kongen  tabt  Halvdelen  af  sin  mægtige, 
med  saa  store  Anstrengelser  samlede  Armee  og  havde  dog 
tre  Uger  efter  Stormen  paa  Alte  Veste  været  nødt  til  at 
rømme  Byen  for  ikke  at  miste  endnu  Mere.  Da  Wallen- 
stein derpaa  brød  frem  fra  sine  Forskandsninger,  var  Kon- 
gen for  svag  til  at  angribe  ham,  men  søgte  ved  et  lingeret 
Angreb  paa  Baiern  og  Østerrig  at  drage  ham  bort  fraMel- 
lemtydskland ,  hvor  hans  Nærværelse  baade  af  militaire  og 
politiske  Grunde  var  lidet  ønskelig.  Wallenstein  brød  sig 
imidlertid  ikke  det  Mindste  om  Kongens  Planer,  men  fort- 
satte aldeles  rolig  sin  Marsch,  paa  samme  Tid  som  Pappen- 
heim  faldt  ind  i  Nedresachsen  og  slog  og  adsplittede  de  svenske 
Stridskræfter,  som  fandtes  der.  Kongen  var  da  ilet  tilbage 
til  Thiiringen;  thi  hvis  det  lykkedes  de  to  fjendtlige  Hær- 
førere at  forene  sig  der,  blev  Kongens  nødvendige  Forbin- 
delse med  den  stærke  Operationslinie  ved  Østersøen  og  med 
Sverige  afskaaren.  Underveis  havde  han  dernæst  ved  Chur- 
fyrsten  af  Sachsens  indstændige  Bønner  om  Hjælp  faaet  Vis- 
hed om  Maalet  for  Wallensteins  hemmelighedsfulde  Maneu- 
vrer.  Fra  sine  Slotsvinduer  i  Dresden  kunde  Churfyrsten 
see  sine  Stæder  og  Byer  i  Luer,  sine  Undersaatters  Liv  og 
Eiendomme  priisgivne  de  Keiserliges  vilde  Skarer.     For  at 

forjage  Fjenden  havde  Gustav  Adolph  derpaa  befalet,  at  der 
skulde  samles  tredive  Tusinde  Mand  ved  Erfurt  og  ilede 
selv  derhen ;  men  ved  sin  Ankomst,  den  otte  og  tyvende*) 
October,  fandt  han  kun  atten  Tusinde  Mand  dér;  de  For- 
bundsfæller, han  havde  stolet  paa,  vare  mod  al  Forventning 
udeblevne ;  han  begyndte  allerede  at  mistænke  dem  for,  at 
de  heldede  til  det  fjendtlige  Parti.  Han  var  desuden 
kommen  for  seent  til  at  forhindre  Pappenheims  og  Wallen- 
steins  Forening,  der  fandt  Sted  ved  Leipzig.  Wallensteins 
Hær  var  nu  en  halv  Gang  stærkere  end  Kongens ,  og  den 
eneste  Udvei  til  igjen  at  tilveiebringe  Ligevægt  mellem  hans 
og  Wallensteins  Hær  var  at  forsøge  en  Forening  med 
de  sachsiske  og  liineburgske  Tropper,  der  mod  Kongens  ud- 
trykkelige Befaling  havde  samlet  sig  ved  Torgau.  Kongen 
brød  derfor  op  fra  Erfurt,  den  ni  og  tyvende  October,  og 
ankom  den  næstfølgende  Dag  til  Naumburg.  Underveis 
havde  han  mødt  talrige  Skarer  af  Flygtninge,  der,  slagne  af 
Kædsel,  søgte  at  unddrage  sig  Kroaternes  Raseri,  og  i  Naum- 
burg modtoge  de  ulykkelige  Indbyggere  ham  som  en  frel- 
sende Engel.  Her  blev  han  imidlertid  nødt  til  at  dvæle  i 
længere  Tid ,  da  Wallenstein  var  dragen  ham  imøde  til 
Weiszenfels  med  en  overlegen  Styrke  og  derved  spærrede 
hamVeien  til  Torgau.  Nu  havde  Gustav  Adolph  forskandset 
sig  ved  Naumburg ,  sendt  Ilbud  i  aUe  Retninger  efter 
sine  upaalidelige  Forbundsfæller  og  befalet  dem  at  forene 
sig  med  ham  ved  Naumburg.  Fem  Dage  vare  forløbne,  og 
han  havde  endnu  ikke  seet  Noget  til  dem.  Hvad  skulde 
det  betyde?  Den  foregaaende  Dag  var  Wallenstein  derimod 
pludselig  brudt  op  fra  Weiszenfels  og  dragen  mod  Nord 
til  Liitzen,  og  derved  var  Veien  til  Torgau  bleven  fri. 
Denne  Bevægelse  var  rigtignok  uforklarlig;  men  Kongen 
havde   skyndt   sig   med   at   benytte  sig  heraf   og  var  mar- 


*)    Datoerne  ere  allevegne  angivne  efter  den  gamle  julianske  Caien- 
der; Forskj  ellen  mellem  de  to  Tidsregninger  var  dengang  ti  Dage. 
Historisk  Archiv  1869.    II.  3 

scheret  afsted  for  at  søge  sine  Forbundne,  der  skulde  støde 
til  ham  ved  Grimma. 


n. 

Alt  dette  overveiede  Gustav  Adolph  nu  i  sine  Tanker. 
Mon  det  vilde  lykkes  ham  at  forene  sig  med  sine  Forbunds- 
fæller? Vilde  Wallenstein  i  saa  Fald  modtage  Striden  i 
aaben  Mark  eller  indeslutte  sig  i  en  befæstet  Leir?  Mon 
han  i  det  første  Tilfælde  kunde  haabe  paa  Seir  over  den 
overlegne  fjendtlige  Styrke,  en  Seir,  som  han  i  sin  nuvæ- 
rende Stilling  saa  høilig  trængte  til?  Medens  Kongen, var 
hensunken  i  disse  Tanker,  sprængte  en  af  det  hurtige  Ridt 
forpustet  Rytter  frem  paa  en  skummende  Hest,  hilste  ær- 
bødigt paa  Kongen  og  overleverede  ham  et  aabent  Brev. 
Oberst  Brandenstein  ,  der  var  bleven  ladt  tilbage  i  Naum- 
burg  som  Commandant,  havde  afsendt  Rytteren  med  dette 
Brev,  som  hans  Speidere  havde  opsnappet  hiinsides  Saale. 
Brevet  var  en  Ordre  fra  Wallenstein  til  den  keiserlige  Com- 
mandant i  Qverfurt;  han  skulde  med  sine  Folk  marschere 
til  Halle ,  hvor  Pappenheim  befandt  sig.  Kongen 
læste  dette  med  største  Forundring.  Var  det  muligt,  at 
Wallenstein  havde  vovet  at  dele  sin  Hær  i  saadant  Nabo- 
skab med  Fjenden?  I  samme  Øieblik  førte  man  nogle 
Kroater  frem  for  ham;  de  vare  blevne  fangne  af  hans  For- 
tropper ,  og  da  de  strax  bleve  forhørte ,  bekræftede  deres 
Udsagn  fuldstændigt  den  Efterretning,  han  havde  faaet  ved 
Brevet.  Pappenheim  var  med  en  betydelig  Deel  af  den 
keiserlige  Armee  bleven  bortsendt  til  Halle  for  at  indtage 
denne  Stad  tilligemed  det  stærke  Slot  Morizburg. 

Al  Tvivl  var  nu  forsvunden.  Til  sin  første  Feil  at 
lade  Veien  aaben  for  Kongens  Forening  med  sine  Forbunds- 
fæller havde  Wallenstein  føiet  en  ny  og  mere  skjæbnesvan- 
ger;  han  havde  adsplittet  sin  Hær  i  Fjendens  Nærhed. 
Kongens  Ansigt  opklaredes,    og  en  lys   Tanke  gjenuemfoer 

hans  Hjerne.  Glad  udraabte  han:  »Nu  troer  jeg  i  Sand- 
hed, at  Gud  har  givet  Fjenden  i  min  Haand !«  Han  havde 
fattet  en  af  disse  vigtige  Beslutninger,  der  for  mange  Tider 
afgjøre  Folkeslags  og  Landes  Skjæbne.  Han  havde  besluttet 
at  benytte  sig  af  den  fjendtlige  Armees  Adsplittelse  til 
endnu  samme  Dag  at  anfalde  Wallenstein,  der  nu  rimelig- 
viis  var  ham  underlegen  i  Styrke ,  og  slaae  ham ,  inden 
Pappenheim  kunde  komme  ham  til  Undsætning.  Klokken 
var  endnu  ikke  mere  end  mellem  ni  og  ti  om  Formiddagen. 
I  det  Fjerne  kunde  man  over  den  jevne  Mark  oine  Liitzens 
Taarue.  Bønderne  i  Egnen  forsikkrede,  at  man  kun  havde 
en  Miil  til  Staden.  Det  var  saaledes  muligt  at  naae  derhen 
strax  efter  Middag  og  tvinge  Wallenstein  til  Slag. 

En  Mængde.  Officerer,  Pager  og  Livdrabanter  udsendtes 
i  alle  Retninger  for  at  give  Befaling  til  at  rette  Marschen 
imod  Nord  istedetfor  den  hidtil  fulgte  østlige  Retning. 
Hurtigt  udspredtes  det  Rygte ,  at  det  snart  vilde  komme 
til  Slag.  Nu  blev  der  Liv  og  Munterhed  i  hele  Armeen; 
Larm  og  høie  Raab  fulgte  paa  den  Taushed,  der  nylig  havde 
hersket  under  den  eensformige,  søvnige  Luutemarsch.  Sol- 
daternes Øine  glimrede  af  Fomoielse,  og  Alle  forøgede  de- 
res Anstrengelser.  Men  det  var  ikke  saa  let  at  bringe  hele 
den  tunge  Masse  i  Bevægelse  i  en  anden  Retning;  kun  lang- 
somt og  ligesom  uvillig  over  Forstyrrelsen  begyndte  den 
sin  Fremmarsch  mod  Nord.  Pludselig  drønede  tre  dumpe 
Kanonskud  fra  det  tilvenstre  for  Weiszenfels  liggende  Slot, 
fra  hvis  Tinder  Fjenden  noie  havde  udspeidet  den  svenske 
Armees  Bevægelser.  Wallenstein  havde  nemlig  dér  efter- 
ladt nogle  Hundrede  Musqueterer,  for  at  give  Agt  paa  Sven- 
skerne ;  hvis  de  nærmede  sig,  skulde  man  affyre  tre  Kanon- 
skud. Efterat  have  givet  det  aftalte  Allarmsignal  rommede 
Musquetererne  Slottet  og  droge  sig  tilbage  til  Liitzen.  Gu- 
stav Adolph  afsendte  en  Afdeling  Rytteri  for  at  opsnappe 
dem;  men  de  havde  allerede  faaet  et  altfor  stort  Forspring, 

optoges  desuden  af  et  fjendtligt  Kytterregiment  og  undkom 
saaledes  lykkeligt. 

Imidlertid  rykkede  den  svenske  Armee  frem  mod  Nord , 
men  desto  værre  kun  ganske  langsomt;  thi  de  ubanede,  af 
Efteraarsregaen  gjennemblødte  Marker  lagde  store  Hindrin- 
ger iveien.  Snart  begyndte  Kongen  at  mærke,  at  man  havde 
taget  Feil  med  Hensyn  til  Afstanden.  Man  havde  allerede 
marscheret  en  heel  Miil ,  og  endnu  syntes  Liitzen  at  være 
lige  fjern.  Øiet  var  bleven  skuffet  paa  Grund  af  den  jevne 
Slette.  Klokken  var  allerede  to ,  da  man  naaede  frem  til 
Aaen  Rippach.  I  og  for  sig  selv  var  den  kun  ubetydelig, 
men  den  flod  mellem  lave,  sumpige  Enge ,  var  omgiven  af 
steile  Bredder  og  dannede  saaledes  et  vanskeligt  Pas.  Til 
al  Ulykke  var  ogsaa  den  store  Landevei ,  som  ved  Byen 
Posern  førte  over  Aaen,  i  Bund  og  Grund  ødelagt  ved  den 
keiserlige  Armees  Marsch  den  foregaaende  Dag  og  kunde 
derfor  umulig  benyttes.  Paa  den  modsatte  Bred  viste  sig 
ogsaa  store  Masser  fjendtligt  Eytteri,  der  først  maatte  for- 
drives. Det  var  Isolanis  Kroater,  der  havde  ligget  i  Qvar- 
teer  i  Landsbyerne  paa  den  anden  Flodbred,  og  som  vare 
blevne  allarmerede  ved  Kanonskuddeue  fra  Weiszenfels. 
Kongen  sendte  nogle  Afdelinger  let  Rytteri  over  Aaen,  og 
det  lykkedes  dem  efter  nogle  livlige  Sraaakampe  at  drive 
Kroaterne  tilbage  over  Sletten  til  Liitzen. 

I  Mellemtiden  havde  en  Hyrde  røbet  en  anden  Over- 
gang, østligere  ved  Byen  Rippach.  Af  den  maatte  Gustav 
Adolph  benytte  sig. 

Armeen  maatte  imidlertid  marschere  op  i  smaae  Kolon- 
ner ,  og  derved  medtog  Overgangen  en  saa  lang  Tid ,  at 
den  korte  Høstdag  forløb,  inden  den  endnu  var  aldeles  fuld- 
byrdet. Man  kunde  nu  vistnok  i  Mørket  have  fortsat  Mar- 
schen  til  Liitzen ,  hvorhen  der  endnu  næsten  var  en  Miil ; 
men  da  Kampen  dog  i  alle  Tilfælde  først  kunde  begynde 
den  næste  Morgen,  og  Tropperne  desuden  vare  aldeles  ud- 
mattede, besluttede  Kongen  at  lade  Armeen  overnatte  under 

aaben  Himmel  paa  det  Sted,  hvor  den  befandt  sig,  for  den 
næste  Morgen  at  kunne  bryde  desto  tidligere  op,  saa  at 
man  kunde  naae  Liitzen  ved  Daggry  og  da  begynde  Kampen. 

Henimod  Aften  sammenkaldte  Kongen  et  Krigsraad  i 
en  ussel  Rønne  i  Byen  Rippach.  Han  savnede  her  sine 
gamle  prøvede  Venner.  Oxenstjerna  var  reist  til  Frank- 
furt for  at  forene  de  sydtydske  Protestanter  til  et  fælles 
Forbund;  Horn  var  sysselsat  i  Elsasz;  Baner  laa  endnu 
syg  i  Niirnberg  efter  det  Saar ,  han  havde  faaet  ved  Alte 
Veste.  De  fleste  tilstedeværende  Generaler  vare  Tydskere, 
saaledes  den  unge  ærgjærrige  Hertug  Bernhard  af  Sachsen- 
Weimar,  samt  Generalmajorerne  Kniphausen,  Hofkirchen  og 
Bulach;  kun  Generalmajor  Nils  Brahe  var  Svensk.  Spørgs- 
maalet  var,  om  man  skulde  vedblive  med  eller  afstaae  fra 
Angrebsplanen  Ved  Opholdet  ved  Rippach  gik  tolv  kost- 
bare Timer  tabt ,  og  imidlertid  kunde  Pappenheim  meget 
vel  naae  tilbage  fra  Halle  og  indtræffe  ved  Liitzen  fer  eller 
under  Slaget,  hvis  Udfald  da  syntes  ganske  tvivlsomt.  In- 
tet kunde  derimod  nu  hindre  Foreningen  med  Forbundsfæl- 
lerne, og  Fordelen  heraf  maatte  være  Alle  indlysende.  Den 
forsigtige  Kniphausen,  og  med  ham  de  fleste  øvrige  Genera- 
ler, raadede  derfor  til,  at  man  skulde  afstaae  fra  Angrebet 
og  den  følgende  Dag  gaae  til  Grimma.  Kun  den  kjække 
Hertug  Bernhard  stemte  for  det  Modsatte. 

Gustav  Adolph  ,  som  hidtil  havde  bevaret  Tausheden, 
lorat  PJnhver  frit  skulde  kunne  give  sin  Mening  tilkjende, 
tog  nu  Ordet  og  udtalte  sig  i  samme  Retning  som  Hertu- 
gen, til  stor  Forundring  for  Alle,  der  kjendte  hans  sædvan- 
lige Klogskab  og  Forsigtighed.  I  den  store  Konges  Bryst 
herskede  der  i  den  sidste  Tid  en  heftig  Begj ærlighed  efter 
med  eet  seirrigt  Slag  at  afslutte  den  for  ham  ufordeelag- 
tige  Retning ,  som  Sagerne  havde  taget  efter  Wallensteins 
Fremtræden.  Han  brændte  af  en  feberagtig  Længsel  efter 
at  komme  til  at  kæmpe  med  sin  Modstander  i  aaben  Mark, 
en  Længsel,  som  han  vidste,  deeltes  af  Soldaterne,  paa  hvis 

prøvede  Tapperhed  han  sikkert  kunde  stole.  Med  den  Ge- 
niet egne  Gjætteevne  anede  han,  at  Pappenheim  ikke  kunde 
ankomme  saa  snart,  hvorimod  han  kunde  formode,  at  han 
havde  beredt  Wallenstein  en  meget  ubehagelig  Overraskelse, 
hvis  moralske  Indflydelse  var  af  stor  Vægt.  Gik  man  der- 
imod nu  til  Torgau,  kunde  Wallenstein  igjen  indeslutte  sig 
i  en  befæstet  Leir  ligesom  ved  Ntirnberg,  hvorved  Alt  atter 
blev  uafgjort.  Efter  at  han  havde  udviklet  de  Grunde,  som 
bestemte  ham  til  Angrebet ,  afsluttede  han  Kaadslagningen 
med  de  Ord:  »Naar  man  engang  er  kommet  i  Vandet,  er 
det  bedst  at  vadske  sig  rigtig  reen;  i  Krigen  er  det  des- 
uden det  gunstige  Øieblik,  som  afgjør  Alt.«  Derpaa  oplø- 
stes Krigsraadet.  Man  raadede  Kongen  at  gaae  tilsengs, 
for  at  han  ret  kunde  udhvile  sig  til  den  kommende  vigtige 
Dags  Hændelser.  Men  hans  Sind  var  altfor  uroligt  til,  at 
han  kunde  sove,  og  han  vilde  desuden  ikke  have  det  bedre 
end  Soldaterne,  der  hvilede  deres  trætte  Lemmer  i  de  lerede 
Plougfurer.  Han  tilbragte  Natten  i  en  Vogn  med  Hertug 
Bernhard  og  Kniphausen,  med  hvilke  han  endnu  længe  talte 
om  Befalingerne  for  den  næste  Dags  Morgen. 

in. 

Hvad  havde  Wallenstein  imidlertid  tænkt ,  og  hvorfor 
havde  han  handlet,  som  han  gjorde?  Vi  skulle  forsøge  at 
løse  denne  Caade.  Da  han  først  fik  Efterretning  om  Gu- 
stav Adolphs  Bevægelse  mod  Sydtydskland,  troede  han,  at 
Kongen  havde  til  Hensigt  at  tage  Vinterqvarteer  der.  Han 
gik  da  mod  Nord  for  at  gjøre  det  Samme  i  Sachsen  og 
Thiiringen  og  rettede  sin  Marsch  over  Leipzig  til  Tor- 
gau. Paa  Veien  fik  han  den  overraskende  Efterretning 
om  Gustav  Adolphs  hurtige  Marsch  mod  Erfurt,  og  erfarede  at 
Pappenheim  nærmede  sig  fra  Nedresachsen.  Han  vendte  da 
om  ,  for  at  forene  sig .  med  den  Sidste  og  derpaa  gaae  mod 
Svenskerne.     Da  han  kom  for  Naumburg,  formodede  han  i 

Begyndelsen,  paa  Grund  af  Gustav  Adolphs  bestemte  Optræ- 
den, at  denne  var  ham  overlegen,  og  afventede  derfor  hans 
Angreb  ved  Weiszenfels.  Da  han  her  fire  Dage  forgjæves 
havde  afventet  Svenskernes  Angreb  og  imidlertid  havde  er- 
faret, at  de  forskandsede  sig  ved  Naumburg,  kom  han  til 
den  Overbeviisning ,  at  de  vare  ham  betydeligt  underlegne. 
Han  besluttede  da  at  formaae  Svenskerne  til  Kamp  ved  at 
lokke  dem  ud  fra  den  forskandsede  Leir  i  aaben  Mark,  og 
dette  haabede  han  at  opnaae  ved  at  give  dem  Veien  fri  til 
Torgau.  Dette  var  Aarsagen  til  hans  Bevægelse  mod  Liitzen. 
Vilde  Kongen  alligevel  ikke  benytte  sig  heraf,  haabede  Wal- 
lenstein  at  kunne  lokke  ham  ud  fra  Naumburg,  for  at  und- 
sætte Halle  og  Morizburg;  derfor  begyndte  han  at  beleire 
disse  Stæder,  og  derfor  blev  Pappenheim  sendt  bort.  Lyk- 
kedes det  imidlertid  ikke  ved  nogle  af  disse  Midler  at  faae 
Svenskerne  frem,  kunde  det  betragtes  som  et  Tegn  paa,  at 
Felttoget  var  sluttet,  og  da  kunde  den  keiserlige  Armee 
uden  Fare  lægges  i  Vinterqvarteer. 

De  tre  Muligheder,  Waltenstein  havde  forudseet,  vare 
saaledes ,  at  Gustav  Adolph  skulde  marschere  enten  til  Tor- 
gau eller  til  Halle,  hvorved  han  selv  kunde  faae  en  Leilig- 
hed  til  uventet  at  falde  over  ham ,  eller  at  Kongen  vilde 
blive  liggende  i  Naumburg.  Den  fjerde  Mulighed,  at  Kon- 
gen skulde  angribe  ham  selv,  medens  han  var  svækket  ved 
Pappenheims  Bortsendeise ,  havde  Wallenstein  ikke  tænkt 
sig;  han  ansaae  den  svenske  Hær  for  svag  dertil.  Ved  Ly- 
den af  Kanonskuddene  fra  Weiszenfels  vilde  han  i  Begyn- 
delsen ikke  fæste  nogen  Lid  til  Svenskernes  Nærmelse,  men 
formodede ,  at  de  blot  droge  til  Torgau.  Først  hen  paa 
Eftermiddagen,  da  han  fra  Isolani  fik  Melding  om,  at  Sven- 
skerne begyndte  at  gaae  over  Kippach,  anede  han  den  rette 
Sammenhæng  og  lod  fra  Hovedqvarteret  i  Liitzen  affyre  tre 
Kanonskud,  som  var  det  Signal,  der  var  aftalt  til  hele  Ar- 
meens Sammenkaldelse.  Længere  hen  paa  Aftenen  sendte  han 
Ilbud  til  Pappenheim  om ,  afc   han  strax  skulde  ophæve  Mc- 

rizburgs  Beleiring  og  ufortøvet  begive  sig  til  Liitzen*). 
Om  Natten  afsendte  Wallenstein  end  yderligere  den  Befa- 
ling, at  Pappenheim  burde  skynde  sig  forud  med  Eytteriet 
og  lade  Fodfolket  følge  bagefter.  Der  var  imidlertid  fire 
og  en  halv  Miil  til  Halle  ,  Pappenheim  kunde  derfor  først 
afmarschere  henimod  Morgenstunden  og  havde  en  lang  Dag- 
raarsch  at  tilbagelægge.  Deraf  forklares  lettelig  hans  sene 
Ankomst  til  Slaget. 

Om  Natten  samlede  de  keiserlige  Tropper  sig  lidt  ef- 
ter lidt  ved  Liitzen  og  opstilledes,  efterhaanden  som  de  an- 
kom, i  Slagorden  paa  Markerne  Nordost  for  Staden.  Gene- 
ral Holk  besørgede  dette.  Hærens  Størrelse  angives 
forskjelligt;  men  det  rimeligste  Tal  er  vistnok  fem 
og  tyve  Tusinde  Mand,  hvortil  endnu  kommer  Pappenheims 
Tropper,  der  omtrent  beløb  sig  til  fem  Tusinde.  Forøvrigt 
kan  man  gjøre  sig  et  Begreb  om  en  wallensteinsk  Hær, 
naar  man  hører ,  at  der  i  samme  fandtes  ikke  mindre  end 
ti  Tusinde  Qvinder,  Trosknegte  og  Børn. 

Wallenstein  havde  valgt  sig  en  særdeles  heldig  Stil- 
ling. Liitzen  ligger  paa  en  Slette,  som  gjennemskæres  af 
Landeveien  til  Leipzig  og  en  lille  Canal ,  Floszgraben ,  der 
forbinder  Saale  med  Eister.  Hærens  høire  Fløi  støttede  sig 
til  Byen  og  de  Veirmøller ,  der  laae  udenfor  samme  paa 
Galgebakken.  De  nærliggende  Haver  bleve  besatte  med 
Musqueterer.  Forbi  Byen  løber  Aaen  Perse,  der  er  omgi- 
vet af  surapige,  ufremkommelige  Enge;  Hæren  kunde  alt- 
saa  ikke  omgaaes  fra  den  Side,  hvorfra  man  ventede  Fjen- 
derne. Den  venstre  Fløi,  hvor  Pappenheim  efter  sin  An- 
komst skulde  tage  Stilling,  blev  foreløbig  trukken  noget  til- 
bage ,  saa  at  denne  Fløi  heller  ikke  kunde  omgaaes  uden 
stor  Vanskelighed.       Den  store  Landevei  til   Leipzig**)   laa 


*)    Denne  Befaling  havde  Pappenheim  hos  sig  i  Slaget  ved  Liitzen, 

og  plettet  af  ha'ns  Blod  findes  den  nu  i  Archivet  i  Wien. 

**)    Landeveien  havde  Form  af  et  langstrakt  liggende  S  ( cc),  hvis 

foran  Fronten;  den  hoinede  sig  noget  over  den  omkringlig- 
gende jevne  Slette,  hvorved  Fjendens  Fremrykning  vanske- 
liggjordes. Paa  begge  Sider  af  Landeveien  lob  terre  Grøfter, 
som  Bønderne  havde  opkastet  for  at  hindre  Fragtmændene 
i  at  kjøre  ind  paa  deres  Marker.  Hertugen  lod  dem  nn 
gjøre  dybere  og  besatte  dem  med  femten  Hundrede  Musque- 
terer,  der  bleve  fordeelte  paa  begge  Sider  af  Veien,  saaledes 
at  de  Bageste  kunde  skyde  hen  over  de  Forreste;  derpaa 
fulgte  endnu  en  Række  Skytter,  følgelig  maatte  de  frem- 
rykkende Svenskere  modes  af  en  tredobbelt  Bd.  I  Midten 
stod  største  Delen  af  Fodfolket  under  General  Colloredo. 
Det  var  opstillet  i  fire  store  Firkanter,  der  tilsammen  dan- 
nede et  Kors.  Foran  Fodfolket  var  opstillet  et  Batteri  paa 
syv  svære  Kanoner.  Heire  Fløi  bestod  for  største  Delen  af 
Ryttere  under  General  Holk,  var  opstillet  i  een  Linie  og 
havde  foran  sig  paa  Galgebakken  et  andet  Batteri  paa  forten 
Kanoner,  der  kunde  bestryge  Landeveien  paalangs.  Her  var 
ogsaa  Isolanis  Kroater  opstillede.  Paa  venstre  Flei  stode  nogle 
Regimenter  tungt  Rytteri  under  General  Gøtz  tilligemed  nogle 
Skarer  ridende  Trosknegte,  der  skulde  udfylde  Hullerae  i 
Slagordenen  til  Pappenheims  Ankomst. 

Wallenstein  stod  saaledes  i  en  Stilling,  der  vanskeligt 
kunde  omgaaes  paa  nogen  af  Floiene,  hvorfor  Svenskerne 
maatte  angribe  i  Fronten  og  under  Fjendens  Ild  stige  over 
de  dybe  Grøfter.  Naar  de  nu  med  stor  Meie  vare  komne 
over,  hvilket  maatte  blive  vanskeligt  for  Rytteriet,  vilde 
Wallenstein  kaste  sig  over  deres  adsplittede,  uordnede  Skarer, 
inden  de  endnu  kunde  formere  sig,  kaste  dem  tilbage  og 
vedblive  hermed  ved  hvert  fornyet  Forsøg,  til  Pappenheim 


nederste  Deel  var  nærmest  Staden.  Nu  erstattes  den  af  en 
snorlige  Chaussee,  der  gjennemskjærer  det  nævnte  Bogstav 
paalangs.  Kongens  Monument,  som  før  laa  et  Stykke  til 
Høire  fra  Landeveien,  naar  man  kom  fra.  Leipzig,  ligger  nu 
til  Venstre  fra  Chausseen. 

ankom,     hvorpaa    han    vilde   gaae    angrebsviis   tilværks  og 
saaledes  rimelig viis  vinde  Slaget. 

IV. 

Medens  vi  tænke  os  den  svenske  Hær  hensunken  i  en 
urolig  Hvile  i  den  kolde,  fugtige  Novembernat,  medens  Uro 
og  Forvirring  herskede  i  den  keiserlige  Leir,  hvor  Dragoner 
og  Pionerer  havde  travlt  med  at  fordybe  Grøfterne  og  op- 
kaste Diger  langs  Landeveien,  og  inden  vi  gaae  over  til 
Fremstillingen  af  det  berømte  Slag,  der  for  mange  Tider 
gjorde  Udslaget  i  Verdenshistoriens  Gang,  ville  vi  ganske 
kort  skildre  de  keiserlige  og  de  svenske  Troppers  Udrustning, 
Opstilling  og  Maneuvrering.  Det  vil  heraf  fremgaae,  hvor- 
ledes Gustav  Adolphs  Fremtræden  ogsaa  i  Krigskunstens  Hi- 
storie danner  et  afgjørende  Vendepunkt.  Med  ham  ophører 
de  sidste  Minder  om  Middelalderens  Krigsmaade;  han  ud- 
fylder det  store  Hul,  der  er  mellem  den  romerske  Krigs- 
kunsts Blomstring  og  det  syttende  Aarhundrede;  han  var 
den  Første  af  den  nyere  Tids  Feltherrer,  der  igjen  studerede 
Julius  Cæsar. 

Begge  Hære  havde  alle  de  tre  Hovedafdelinger,  som 
nutildags  høre  med  til  en  velordnet  Hær:  Eytteri,  Fodfolk 
og  Artilleri. 

Det  keiserlige  Eytteri  bestod  af  fire  Arter,  det  tunge 
Eytteri  eller  Kyrassererne  og  det  lette  Eytteri,  der  atter 
deeltes  i  Hestskytter,  Dragoner  og  Kroater.  Kyrassererne 
vare  pantserklædte  fra  Top  til  Taa  som  Middelalderens 
Eiddere.  Paa  Hovedet  bare  de  Hjelme  med  vaiende  Fjer- 
buske og  Visirer,  der  under  Kampen  bleve  slaaede  ned  for 
Ansigtet.  Bryst  og  Skuldre  beskyttedes  af  Harnisket,  der 
spændtes  sammen  paa  Siderne  med  Eemme;  den  ovi'ige 
Eustning  bestod  af  en  Jernhalskrave  og  et  Slags  Jernskjørt 
til  at  beskytte  Underlivet.  Beenklæderne  vare  af  tykt  Læ- 
der ;    smaae  Jernplader   vare    syede    paa   dem   som   Skjæl. 

Paa  Fødderne  havde  Kyrassererne  mægtige  Kytterstevler 
med  tunge  Sporer.  Armene  vare  beskyttede  af  Jernskinner,  og 
paa  Hænderne  havde  de  tunge  Jernhandsker,  der  vare  forede 
med  Læder.  Sadelen  var  tung  med  høie  og  klodsede  Sadel- 
knappe for  og  bag  Sædet.  I  Sadelhylsteret  stak  to  Pistoler, 
der  vare  to  Fod  lange  og  udskjod  Kugler  paa  et  og  et 
halvt  Lod.  Et  langt,  bredt  Sværd,  der  lige  vel  egnede  sig 
til  Hug  som  til  Sted,  hang  i  en  bred  Skulderrem.  Kyras- 
sererne vare  ypperligt  beredne  og  kom  derfor  temmelig  rask 
afsted  trods  deres  tunge  Eustninger,  men  faldt  en  Mand 
ned,  maatte  der  to  Mand  til  for  at  reise  ham  op  igjen. 

Hestskytterne  eller  Carabinererne  havde  Hjelme  og 
Halvkyradser.  Deres  Angrebsvaaben  bestode  af  en  Kaarde, 
to  Pistoler  og  en  Carabin,  der  var  tre  Fod  lang  og  ud- 
skjod Kugler  paa  et  Lod.  Paa  hoire  Side  af  Sadelen  havde 
de  en  Taske  til  tolv  Patroner  og  for  paa  Sadelknappen  en 
mindre  til  sex  Patroner.  Dragonerne  havde  intet  andet 
Dækvaaben  end  en  Hjelm;  de  vare  egentlig  kun  beredne 
Fodfolk,  da  de  i  Keglen  kæmpede  tilfods.  De  havde  ikke 
Pistoler,  men  kun  Bosser  (Musquetter)  og  Sværd.  Kroaterne 
vare  væbnede  med  en  Carabin  og  en  stor  Kniv.  Samtlige 
Ildvaaben  vare  forsynede  med  HjuUaase. 

Fodfolket  bestod  af  to  Vaabenarter,  Landsedragere  og 
Skytter.  Landsedragerne  bare  Hjelme,  Halskraver,  Bryst- 
kyradser,  Alt  af  Jern.  Deres  Landser  vare  af  Ege-  eller 
Asketræ,  femten  til  atten  Fod  lange,  med  et  tveegget,  spidst, 
tommebredt  Spydblad.  Paa  venstre  Side  bare  de  et  temme- 
ligt stort  Sværd,  der  kunde  bruges  baade  som  Hug-  og  Sted- 
vaaben.  Mod  et  Angreb  af  Fodfolk  bleve  de  ovede  i  at 
svinge  Landsen  i  alle  Retninger ,  og  naar  de  skulde  udholde 
et  Rytterchoc,  holdt  de  Landsen  i  venstre  Haand,  trak  høire 
Fod  tilbage,  stemmede  Landsen,  der  forneden  endte  i  en 
Pig,  fast  mod  høire  Fod,  holdt  det  dragne  Svæ-rd  i  hoire 
Haand  og  afventede  saaledes  roligt  Angrebet. 

Skytterne    eller  Musquetererne   bare    Hjelme    og   vare 

væbnede  med  Sværd  og  Musquetter.  Denne  Musquet  eller 
Bøsse  var  fem  og  en  halv  Fod  lang  og  meget  tung.  Der- 
for maatte  hver  Mand  desuden  have  en  tung,  fire  Fod  lang 
Jerngaffel,  som  under  Kampen  blev  stukken  fast  i  Jorden 
og  brugtes  som  Støtte  for  Affyringen.  Fodfolket  brugte 
endnu  udelukkende  Luntebøssen,  og  Lunten  blev  baaren  mel- 
lem de  to  smaae  Fingre  paa  venstre  Haand.  Naar  Musque- 
tererne  marscherede,  bare  de  Bøssen  paa  heire  Skulder  og 
slæbte  Gaffelen  afsted  langs  Jorden,  holdende  den  fast  med  de 
tre  Fingre  paa  venstre  Haand.  For  at  affyre  og  atter  lade  Bøs- 
sen udkrævedes  ikke  mindre  end  ni  og  halvfemsindstyve 
Tempoer.  Over  Skulderen  bar  Skytten  en  Rem  med  elleve 
smaae  Læderkapsler ;  i  de  ti  var  der  Krudt  til  Ladning,  i  den 
ellevte  til  Fængpanden.  Ved  Enden  af  Remmen  hang  en 
Pose  Kugler  og  et  Krudthorn.  Man  skulde  nu  først  tømme 
en  af  Kapslerne  i  Bossen,  derpaa  tage  en  Kugle  og  banke 
den*  fast  med  Ladestokken,  derpaa  ryste  Krudt  paa  Panden, 
tage  Lunten  og  fyre.  Da  begge  Hænder  saaledes  vare  fuldt 
beskjæftigede  med  at  haandtere  Graffel  og  Lunte  og  med  den 
omstændelige  Ladning,  kan  man  nok  tænke  sig,  at  selve  Skud- 
det var  ligesaa  usikkert  som  Ladningen  langsom. 

Gustav  Adolphs  Modstandere  overgik  langt  Kongen  i 
Mængde,  Magt  og  Rigdomme ;  men  Kongens  Geni  udj evnede 
for  en  stor  Deel  denne  Forskjel.  Hans  Hemmelighed  bestod 
i,  at  han  benyttede  sine  ringere  Hjælpemidler  paa  det  Bedste 
og  ved  Hurtighed  erstattede,  hvad  han  manglede  i  Styrke. 
Hans  Rytteri  bestod  kun  af  to  Arter ,  Carabinerer  og  Dra- 
goner. Han  fratog  Carabinererne  den  tunge  Rustning  og 
lod  dem  kun  beholde  et  Halvkyrads  og  en  Jernhjelm.  Deres 
Vaaben  var  et  Par  Pistoler,  en  let  Carabin  og  en  lang 
Kaarde. 

De  svenske  Dragoner  gjorde  i  endnu  hoiere  Grad  end 
hos  de  Keiserlige  Tjeneste  tilfods,  og  Kongen  havde  navn- 
lig disses  Hurtighed  at  takke  for  sine  mange  lykkelige  Over- 
fald paa  Leire  og  faste  Stæder.     De  vare  væbnede  med  en 

Luntebøsse,  en  kort  Sabel  og  en  Øxe  til  at  fælde  Træer  med 
eller  omhugge  Palisaderne  under  et  Stormangreb. 

Gustav  Adolph  var  fuldstændigt  overbeviist  om  Ildvaab- 
nets  store  Overlegenhed  og  forøgede  derfor  betydeligt  Skyt- 
ternes Antal.  To  Trediedele  af  et  svensk  Infanteriregiment 
bestod  af  Skytter;  den  sidste  Trediedeel  var  væbnet  med 
Partisaner  istedenfor  Landser.  Partisanen  var  elleve  Fod 
lang,  Klingen  var  to  Fod  lang,  forarbeidet  af  bedste  Staal, 
ved  Skaftet  fire  og  en  halv  Tomme  bred  og  lob  ud  i  en 
Spids.  Den  svenske  Musquet  var  langt  lettere  at  haandtere 
end  de  Keiserliges,  derfor  kunde  de  svenske  Musqueterer 
undvære  den  tunge  Jerngaffel.  De  brugte  Patroner  af  stærkt 
Papir,  og  istedetfor  Kemmen  med  de  mange  Kapsler  havde 
de  en  Patrontaske,  der  kunde  rumme  mange  Patroner.  Flere 
svenske  Regimenter  brugte  desuden  allerede  i  1631  Hjul- 
laase;  men  de  fleste  havde  dog  endnu  kun  Luntebøsser. 
Endelig  havde  Gustav  Adolf  kun  ladet  sit  Fodfolk  beholde 
Hjelmen,  men  forøvrigt  aldeles  frataget  dem  Harnisket;  det 
var  derfor  i  alle  Henseender  langt  lettere  bevægeligt  end 
det  keiserlige. 

Ogsaa  med  Hensyn  til  Opstillingsmaaden  i  Slaget  havde 
de  Keiserlige  bevaret  mange  Levninger  fra  Middelalderen  og 
stode  ogsaa  her  langt  tilbage  for  Svenskerne.  Vi  ville  her 
kun  noget  nærmere  beskrive  Wallensteins  Opstilling  ved 
Liitzen,  da  den  vistnok  meget  bidrog  til  Slagets  uheldige 
Udfald.  Af  fem  og  tyve  Compagnier  Fodfolk,  der  hver  be- 
stod af  to  Hundrede  Mand,  dannede  man  en  uhyre  Firkant 
paa  følgende  Maade.  De  hundrede  Landsedragere  i  hvert 
Compagni  bleve  opstillede  i  en  heel  sluttet  Firkant,  hvis 
Sider  overalt  vare  ti  Mand  brede.  Disse  fem  og  tyve  smaae 
Firkanter  bleve  atter  samlede  i  en  større  Firkant,  hvis  Sider 
altsaa  overalt  vare  halvtredsindstyve  Mand  brede.  Udenom 
denne  faste  Masse  af  to  Tusinde  og  fem  Hundrede  Mand 
Landsedragere  stillede  man  nu  fire  og  tyve  Afdelinger  Skytter, 
hver  igjen  bestaaende  af  hundrede  Mand,  og  hver  Afdeling 


46  Gustav  Adolph  ved  Liitzen. 

ti  Mand  høi  og  ti  Mand  bred.  Den  umaadelige  Firkant 
frembød  nu  overalt  en  Front  af  halvQerdsindstyve  Skytter ;  men 
der  blev  endnu  hundrede  Skytter  tilovers.  Af  dem  dannede 
man  atter  fire  smaae  Firkanter,  der  bleve  stillede  paa  den 
store  Firkants  Hjørner.  Enhver  kan  indsee  denne  Opstil- 
lings uhyre  Feil.  I  disse  tætte  Masser  kunde  de  svenske 
Kanoner  anrette  uhyre  Ødelæggelser.  De  ti  Mand  høie  Ge- 
ledder af  Skytter  kunde  umuligt  alle  gjore  nogen  rigtig  Brug 
af  deres  Vaaben,  da  de  bageste  ikke  kunde  fyre  for  deres 
Formænd,  og  de  fem  og  tyve  Hundrede  Landsedragere,  der 
vare  indesluttede  af  Skytterne,  gjorde  ikke  Spor  af  Nytte. 
Eytteriets  Kampmaade  og  Opstilling  var  ligesaa  uheldig. 
Wallen Steins  svære  Kytteri  var  opstillet  i  Rækker,  der  vare 
otte  Mand  dybe,  det  lette  Rytteries  Rækker  vare  fem  Mand 
dybe.  Man  skulde  troe,  at  Alt  her  var  beregnet  paa  at 
virke  med  et  uhyre  Stød,  der  kunde  kaste  Alt  overende,  og 
at  man  af  Hensyn  hertil  havde  bevaret  Kyrasserernes  svære 
Rustning.  Men  lige  det  Modsatte  var  Tilfældet.  Naar  man 
var  kommen  Fjenden  nær  paa  Skudvidde,  gjorde  de  bageste 
Rækker  Holdt,  medens  forreste  Række  galopperede  frem. 
Carabinererne  affyrede  deres  Carabiner,  gjorde  en  halv  Ven- 
ding tilhøire  og  affyrede  en  Pistol,  dernæst  en  halv  Ven- 
ding tilvenstre  og  affyrede  den  anden  Pistol,  og  var  der 
nu  gjort  Hul  i  den  fjendtlige  Slagorden,  brøde  de  ind,  og 
de  øvrige  Rækker  fulgte  efter  dem.  I  Regien  holdt  Fjen- 
den Stand,  og  da  brød  Rækken  af  til  Høire  og  Venstre,  ga- 
lopperede om  bag  de  øvrige  Rækker,  opstillede  sig  der 
igjen  og  ladede,  medens  de  følgende  Rækker  efter  hverandre 
paa  samme  Maade  forsøgte  deres  Lykke.  Denne  evige  Til- 
bageriden saae  ud  som  en  Flugt;  det  bagved  staaende  Fod- 
folk, som  mangen  en  Gang  blev  reden  over  Ende  af  sine 
egne  Ryttere,  bragtes  i  Uorden  og  mistede  Modet,  da  man 
ikke  kunde  see,  om  Rytteriet  var  kastet  eller  endnu  gjorde 
Modstand. 

Svenskernes  Tactik  var  ganske  anderledes.  Gustav  Adolph 
blev  sin  Gnindsætning  tro,  at  hver  Mand  skulde  gjøre  den 
størst  mulige  Nytte,  og  opstillede  derfor  sit  hele  Fodfolk 
kun  i  sex  Rækker.  Partisandragerne  opstilledes  i  sluttede 
Rækker,  Mand  ved  Mand.  Musquetererne  opstilledes  i  smaae 
Roder  paa  fire  eller  fem  Mand  under  en  Officeers  Befaling. 
Imellem  hver  Rode  var  der  et  Rum  af  et  Par  Fods  Bredde. 
Naar  første  Række  havde  fyret,  brød  den  af  til  Hoire  og 
Venstre,  gik  gjennem  Mellemrummene  og  stillede  sig  op 
bagved ;  dette  voldte  ikke  synderlig  Uorden,  da  Roderne  kun 
vare  smaae,  og  næste  Geled  kunde  strax  fyre.  Gustav  Adolphs 
anden  Grundsætning  var,  at  den  ene  Vaabenart  maatte  under- 
støtte den  anden.  Slagordenen  skulde  ligne  et  Legeme,  hvis 
Lemmer  ikke  blot  beskytte  sig  selv,  men  ogsaa  samtidigt 
hverandre.  Ved  Siden  af  Partisandragerne  opstillede  han 
altsaa  smaae  Afdelinger  Musqueterer,  og  mellem  de  enkelte 
Escadroner  af  Rytteriet  toge  .Afdelinger  paa  et  til  to  Hun- 
drede Musqueterer  Plads.  Første  Slaglinie  blev  ende- 
lig altid  dækket  af  en  anden,  der  strax  kunde  rykke  frem 
til  Undsætning  eller  dække  Hæren  mod  et  Flankeangreb. 

Ogsaa  Rytteriets  Kampmaade  blev  forbedret  af  Kongen. 
Rytteriet  angreb  i  Escadroner  med  en  Front  paa  sexten  Mand 
og  fire  Mand  dybe.  Mand  sluttede  tæt  til  Mand,  Række  til 
Række,  og  naar  man  var  paa  Skudvidde,  sattes  Hesten  i 
Galop.  Først  naar  man  kunde  see  det  Hvide  i  Fjendens 
Øine,  affyrede  første  og  anden  Række  deres  Pistoler  og  grebe 
dernæ^st  til  Sablerne.  Første  Hug  rettede  de  mod  Fjendens 
Visir,  det  næste  mod  Hestenes  Hoveder;  de  bageste  Rækker 
fulgte  imidlertid  efter  for  at  støtte  Angrebet  med  deres 
Hestes  Kraft  og  Fart  og  saaledes  ride  Fjenden  over  Ende. 
Lykkedes  ikke  det  første  Angreb,  gjorde  Escadronerne  om- 
kring, hvilket  let  lod  sig  udføre,  da  de  kun  vare  smaae,  og 
de  stillede  sig  op  paa  deres  oprindelige  Plads  mellem  Mu- 
squetererne. Forfulgte  nu  de  fjendtlige  Kyrasserer,  kom  Mu- 
squetererne i  Virksomhed,  og  de  smaae  Regimentskanoner,  der 

hidtil  havde  staaet  skjulte  bag  Fronten,  gjorde  snart  lyst  i 
de  fjendtlige  Kækker,  hvis  yderst  mangelfulde  Angrebsmaade 
vi  her  maae  tilbagekalde  i  vor  Erindring. 

Endelig  maae  vi  endnu  ganske  kort  omtale  Datidens 
Artilleri.  Til  Trediveaarskrigen  havde  man  Kanoner  af  den 
meest  forskjellige  Form,  Størrelse  og  Længde.  Man  havde 
store  og  smaae  Falke,  Sangersker,  Slanger,  Nødslanger,  Høge 
og  flere.  Næsten  enhver  Dyreart  havde  sin  Repræsentant  i 
Kanonernes  Rækker.  Nogle  Kanoner  brugte  Kugler  paa  to 
Pund  og  veiede  selv  kun  et  Tusinde  Pund,  andre  havde  en 
Caliber  paa  indtil  otte  og  fyrretyve  Pund.  Tyve  eller  endnu 
flere  Heste  behovede  man  for  at  slæbe  et  saadant  Uhyre 
afsted,  og  tolv  Heste  til  at  føre  Kugler  og  Krudt.  Under 
Marschen  bleve  Kanonerne  tagne  af  Lavetterne  og  kjørte 
paa  klodsede  Karrer.  Saadanne  tunge  Metalmasser  kunde  i 
Slaget  ikke  følge  Hærens  Bevægelser,  man  stillede  dem  i 
Begyndelsen  af  Slaget  op  i  ubevægelige  Batterier,  og  der 
maatte  de  blive  til  Slagets  Slutning.  Ikke  mindre  mangel- 
fuld var  den  Maade,  hvorpaa  man  ladede.  Man  brugte  ikke 
Patroner,  men  en  Krudttønde  blev  slaaet  op  og  stillet  hen 
foran  ^Constablerne.  Med  en  krum  Skuffe  toge  disse  nu 
Krudtet  af  Tønden  og  heldte  det  i  Kanonløbet;  Krudtet 
blev  herved  strøet  omkring  i  hele  Røret,  og  Skuddet  mistede 
saaledes  sin  bedste  Kraft.  Derpaa  kom  Kuglen  i,  og  man 
brændte  nu  af  med  Lunten. 

Saaledes  var  Artilleriets  Beskaffenhed  i  den  tydske  Hær; 
det  svenske  Artilleri  blev  imidlertid  mere  og  mere  forbedret 
af  Gustav  Adolph.  Han  indførte  det  ridende  eller  lette  Ar- 
tilleri. Han  havde  i  Begyndelsen  Læderkanoner,  der  kun 
veiede  hundrede  Pund,  og  to  Soldater  kunde  slæbe  Kanonen 
tilligemed  Lavetten.  ,De  bestode  af  pergamenttykke  Kob- 
berrør, der  bleve  omvundne  med  Jernbaand  og  derpaa  med 
Toug  og  Lærredsstrimler,  til  de  fik  Form  som  en  sædvanlig 
Kanon.  Derpaa  bleve  de  overtrukne  med  Læder,  farvede  og 
mangen  en  Gang  ogsaa  forgyldte.     De  vare  opfundne  af  en 

østerrigsk  Adelsmand  Wurmbrand,  der  traadte  i  svensk  Tje- 
neste, og  bleve  første  Gang  brugte  i  Polen  1627.  De  bleve 
imidlertid  altfor  let  hede,  og  Gustav  Adolph  afskaffede  dem 
derfor  1631  og  indførte  en  ny  Art  Kanoner,  der  vare  op- 
fundne af  Englænderen  Hamilton.  De  vare  støbte  af  Jern, 
fire  Fod  lange  og  veiede  625  Pund.  Med  en  Ladning  af  1| 
Pund  Krudt  udskøde  de  en  firepundig  Kugle.  Man  ladede 
dem  med  en  Patron,  til  hvis  øverste  Ende  Kuglen  var  gjort  fast 
med  Jerntraad.  To  Heste  trak  med  Lethed  en  saadan  Kanon 
over  Stok  og  Steen;  een  Hest  trak  Munitionsvognen.  Saa- 
ledes  var  Svenskernes  ridende  Artilleri  beskaffen.  Hvert 
Regiment  havde  et  Batteri  paa  otte  Kanoner.  Useete  af 
Fjenden  bleve  de  opstillede  bag  Musquetererne;  naar  Fjenden 
gik  over  til  Angreb,  aabnede  nogle  Rækker  sig,  og  der  ud- 
sl3mgedes  en  Jernhagel  over  de  Angribende.  De  bleve  be- 
tjente meget  hurtigt;  en  dygtig  Kanoneer  kunde  fyre  tre 
Gange,  før  en  Musqueteer  havde  kunnet  fyre  to  Gange.  Gu- 
stav Adolph  brugte  forøvrigt  ogsaa  ligesaa  svært  Skyts  som 
hans  Modstandere;  dets  Lidretning  var  kun  deri  forskjellig 
fra  de  Keiserliges,  at   der   ogsaa  ved  det  brugtes  Patroner. 

V. 

Vi  vende  nu  atter  tilbage  til  den  svenske  Armee.  Efter 
en  urolig,  ofte  afbrudt  Søvn  vaagnede  Kongen  nogle  Tim/*r 
efter  Midnat  og  begyndte  strax  Anordningen  til  Hærens  Af- 
marsch.  Den  opstilledes  i  to  Linier  med  fire  Hundrede  Alens 
Mellemrum;  hver  Pløi  dannedes  af  tolv  Rytterregimenter, 
tilsammen  sex  Tusinde  Mand;  i  Midten  stilledes  Fodfolket, 
omtrent  ti  Tusinde  Mand,  i  otte  Brigader.  Desuden  vare 
to  Tusinde  Musqueterer  fordeelte  mellem  første  Linies  Eska- 
droner. Den  høire  Fløis  første  Linie  førtes  af  Kongen  selv 
og  bestod  af  de  sex  svenske  Rytterregimenter,  Finnerne 
under  Stålhandske,  Vestgoterne  under  Soop,  Sodermanlan- 
ningerne  under  Sack,  Upplånningerne,  Østgoterne  og  nærmest 

Centrum  Smålærmingerne  under  Stenbock.  Den  anden  Linie 
førtes  af  Bulach  og  bestod  af  lutter  Tydskere.  Centrums 
forste  Linie  førtes  af  Nils  Brahe  og  bestod  af  en  tydsk,  den 
grønne,  og  tre  svenske  Brigader,  den  saakaldte  gule  eller 
Garden,  den  blaae  under  Oberst  Wiiikel  og  den  svenske 
under  Karl  Hård;  de  svenske  Kegimenter  stode  nærmest 
Kongen;  anden  Linie  førtes  af  Kniphausen  og  bestod  kun 
af  Tydskere.  Bag  Centrum  var  endnu  opstillet  to  Kegi- 
menter som  Reserve,  et  tilfods  under  Skotten  Henderson 
og  et  tilhest  under  Oberst  Øhm  fra  Pfalz.  Venstre  Fløi, 
der  førtes  af  Hertug  Bernhard  af  Sachsen- Weimar  og  Hof- 
kirchen,  bestod  af  Tydskere,  Kurlændere  og  Liflændere. 
Tyve  svære  Kanoner  vare  opstillede  foran  de  fire  Fodbrigader 
i  første  Linie,  fyrretyve  lette  Stykker  vare  fordeelte  mellem 
de  Musqueterer,  der  vare  opstillede  mellem  første  Linies  Ryt- 
tere. Hele  Hæren  bestod  ialt  af  omtrent  tyve  Tusinde 
Mand. 

Klokken  mellem  fire  og  fem  om  Morgenen,  Tirsdagen 
den  sjette  November  1632,  tiltraadte  høire  Fløi  sin  Marsch. 
Man  fulgte  den  store  Landevei,  som  gik  i  nordostlig  Ret- 
ning, til  Byen  Rocken;  derfra  gik  Marschen  mod  Øst  ind 
over  Markerne.  Lidt  efter  lidt  begyndte  Dagen  at  grye,  og 
snart  kunde  man  i  den  graae  Morgendæmring  skjelne  Byen 
Liitzens  Taarne  og  Mure;  fjendtlige  Musqueterer  skøde  der- 
fra ned  paa  det  forbistreifende,  lette  Rytteri.  Ved  Siden  af 
Staden  kunde  man  see  noget  Rytteri  og  bag  samme  ved 
VeirmøUerne  de  dunkle  Omrids  af  tætte  Masser  Fodfolk  og 
Rytteri.  Derefter  drog  man  Sydost  om  Staden  med  stor 
Besvær  over  Miihlgraben,  hvorpaa  Marschen  atter  fik  en 
nordostlig  Retning  mod  det  nordre  Hjørne  af  en  større  Skov, 
Scholziger  Wald.  Da  de  forreste  Eskadroner  af  høire  Fløi 
vare  naaede  saa  vidt,  gjordes  der  en  Fjerdedeels  Svingning 
til  Venstre,  og  Hæren  stod  nu  i  fuld  Slagorden  i  to  Tusinde 
Alens  Afstand  fra  den  fjendtlige  Hær.     Trosset  stod  længere 

tilbage  ved  Byerne  Chursitz  og  Meuchen.  Klokken  var  nu 
omtrent  otte. 

Imidlertid  var  Efteraarssolen  staaet  op;  men  istedetfor 
at  lette  sig  blev  Morgentaagen  tykkere  og  tykkere,  og  tætte 
Skymasser  bolgede  hen  over  Marken.  Skjondt  Gustav  Adolph 
havde  iagttaget  Tiden  med  største  Klogskab  og  var  brudt 
op  fra  Rippach  to  Timer  før  Morgengry  for  at  kunne  an- 
falde Wallenstein  i  rette  Tid  ved  Solens  Opgang,  maatte 
han  dog  nu  ligefuldt  opsætte  Angrebet.  Som  det  saa  hyp- 
pigt gaaer  i  Krig,  var  vistnok  ikke  det  indtruftet,  som  man 
meest  frygtede  for,  nemlig  Pappenheims  Ankomst,  men  noget 
Andet,  som  Ingen  kunde  have  forudseet,  men  som  dog  kunde 
faae  lige  saa  fordærvelige  Følger. 

Kongen  lod  derpaa  alle  Regimenterne  holde  Morgenbøn 
og  afsynge  Psalmen:  »Vor  Gud  han  er  saa  fast  en  Borg«. 
Feltraabet  blev:  »Gud  med  os«,  det  samme  som  i  Slaget 
ved  Leipzig,  og  som  Tegn  bare  Svenskerne  et  grønt  Bind 
om  Armen.  Kongen  var  klædt  i  en  Køllert  af  Elsdyrslæder 
og  en  graa  Overklædning.  Man  forestillede  ham  Nødven- 
digheden af  at  bruge  Harnisk  paa  en  saadan  Dag ;  men  Kon- 
gen afslog  det  med  Ordene:  »Gud  er  mit  Harnisk«.*)  Han 
afslog  ligeledes  gjentagne  Gange  at  nyde  Noget.  Derpaa 
red  han  gjennem  Rækkerne  for  at  opmuntre  Soldaterne. 
Til  Svenskerne  og  Finnerne  sagde  han :  »Elskede  Brødre  og 
Landsmænd!  Nu  er  den  Dag  kommen,  da  I  skulle  lægge 
for  Dagen,  hvad  I  have  lært  i  saa  mange  foregaaende  Træf- 
ninger og  Felttog.  Den  Fjende,  som  vi  saa  længe  have  søgt, 
staaer  nu  midt  for  os,   ikke  leiret   bag  hoie,    utilgængelige 


>=)  I  Træfningen  ved  Dirschau  i  Polen  1627  var  Kongen  bleven 
haardt  saaret  i  høire  Skulder  af  en  Musquetkugle,  der  gik  ind 
ved  Nøglebenet  tæt  ved  Struben  og  blev  siddende  ved  Skulder- 
bladet. Kuglen  kunde  ikke  trækkes  ud,  og  Saaret  lægedes  lidt 
efter  lidt;  men  Armen  blev  noget  stiv,  de  yderste  Fingre  vare 
lamme,  og  fra  den  Tid  kunde  Kongen  ikke  godt  taale  at  bære 
Harnisk. 

4* 

Bjerge  eller  gjemt  bag  stærke  Forskandsninger,  men  paa 
den  aabne  Mark  og  ikke  med  større  Fordele,  end  vi  selv 
have.  I  vide  selv  noksom,  hvor  ængsteligt  han  hidtil  har 
undgaaet  at  møde  os.  Hans  forandrede  Opførsel  idag  kom- 
mer ikke  af,  at  han  nu  tænker  anderledes.  Han  frygter  os 
nu  ligesaa  høit  som  tilforn,  og  det  er  ene  Neden,  som  tvin- 
ger ham  til  at  holde  Stand,  Fremad  derfor  til  Strid  og  Seir 
for  Konge  og  Fædreland,  for  Ære  og  Frihed,  for  timelig 
Lykke  og  evig  Lyksalighed.  Hvis  I  derimod  —  hvad  Gud  i 
det  Høie  dog  naadigt  afværge !  —  lader  Eder  overvinde  denne 
Oang,  da  forsikkrer  jeg  Eder,  at  Alt  er  uden  Kodning  tabt, 
og  at  ikke  en  Eneste  af  os  vil  komme  til  at  lægge  sine 
Been  i  den  fædrene  Jord.  Men  hvorfor  skulde  jeg  tvivle 
om  den  Tapperhed,  hvorpaajeg  har  seet  saa  mange  og  store 
Beviser.  Jeg  veed,  at  I  ere  færdige  til  med  mig  at  gaae  i 
Døden  for  vor  hellige  Sag.«  Jubelraab  lode  fra  Tropperne, 
og  Kongen  red  nu  over  til  venstre  Fløi,  hvor  han  tiltalte 
Tydskerne  med  følgende  Ord:  »Mine  redelige  Brødre  og 
Kammerater !  Jeg  beder  og  formaner  Eder  ved  Eders  christe- 
lige  Samvittighed,  Eders  Ære,  timelige  og  evige  Samvittig- 
hed om  i  Dag  at  gjere  Eders  Skyldighed.  Husker  vel  paa, 
at  Eders  Frihed,  Liv  og  Velstand,  ja  vor  herlige  Troesbe- 
kjendelse  beroer  dei-paa.  For  omtrent  et  Aar  siden  til- 
kæmpede Eders  Tapperhed  sig  ikke  langt  fra  dette  Sted 
en  herlig  Seir  over  den  gamle  Tilly  og  hans  prøvede  Hære. 
I  Dag  skal  det  gaae  paa  samme  Maade.  Følger  blot  mig; 
jeg  skal  vise  Eder  Veien  til  Strid,  Seir  og  evig  Ære,  og  I 
og  Eders  Efterkommere  skulle  i  mange  Tider  nyde  de  her- 
lige Frugter  af  denne  Dag.«  Livlige  Glædesraab  lode  fra 
Tydskerne,  og  Kongen  vendte  atter  tilbage  til  hoire  Fløi. 
Da  han  red  forbi  det  blaae  Regiment,  raabte  han:  »I  Dag 
Kammerater!  skulle  vi  gjøre  Ende  paa  al  vor  Moie.«  Sol- 
daterne raabte  Hurra,  men  lagde  med  mørke  Anelser  Mæike 
til,  at  Kongens  Hest  snublede  tvende  Gan^e.  Ved  Marschen 
og  denne  gjentagne  Frem-  og  Tilbageriden  var  hans  gamle 

Hest,  den  hvide  Ganger,  imidlertid  bleven  aldeles  udmattet, 
hvorfor  Kongen  besteg  den  samme  brune  Ganger,  han  havde 
brugt  det  foregaaende  Aar  ved  Leipzig. 

Nu  var  Alt  færdigt  til  Angreb.  Klokken  var  omtrent  ni; 
men  Taagen  blev  liggende  lige  tæt  og  uigjennemtrængelig 
i  to  Timer  endnu.  Man  kan  lettelig  forestille  sig,  i  hvilken 
pinlig  Stemning  Kongen  maatte  befinde  sig  i  disse  lange  Timer, 
da  han  hvert  Øieblik  kunde  vente  sig  Pappenheims  An- 
komst, og  da  var  Udfaldet  meget  tvivlsomt.  Af  og  til 
hørtes  Skud  fra  Forposterne.  For  at  dæmpe  sin  Uro  sang 
Kongen  med  høi  Røst:  »Gud  være  os  naadig  og  huld«  og 
derpaa :  »Forfærdes  ei,  Du  lille  Hob« ;  denne  sidste  Psalme 
havde  han  selv  nylig  digtet.  Hele  Hæren  istemmede  denne 
Sang;  hver  Hærafdeling  hørte  fra  den  omgivende  Tykning 
sine  usynlige,  men  trofaste  Kammeraters  Opmuntring  om 
Mod  og  Tillid  til  den  usynlige,  men  trofaste  Hjælper. 

Heller  ikke  Wallenstein  var  rolig;  efter  hans  Forme- 
ning burde  Pappenheim  allerede  nu  være  ankommen.  Mor- 
gentaagen,  som  forhalede  Kampens  Begyndelse,  kom  ham 
imidlertid  vel  tilpas.  Efter  at  have  holdt  en  opmuntrende 
Tale  til  Generalerne  og  ladet  Messen  læse  for  hele  Hæren 
lod  han  sig  paa  Grund  af  sin  Podagra  bære  i  en  Bærestol 
gjennem  Soldaternes  Eækker  for  at  see,  om  Alt  var  i  Orden. 
Han  hilste  Soldaterne  med  glade  og  opmuntrende  Blikke, 
men  ikke  med  Ord.  Feltraabefc  var  »Jesus  Maria.«  —  Der- 
paa befalede  han,  at  Ltitzen  skulde  stikkes  i  Brand,  for  at 
Svenskerne  ikke  gjeimem  denne  By  skulde  kunne  omgaae 
hans  høire  Flanke.  I  Midten  af  sin  Hær  afventede  han  der- 
næst Taagens  Forsvinden  og  Svenskernes  Angreb. 

VI. 

Endelig  begyndte  omtrent  Klokken  elleve  en  let  Luftning 
deelviis  at  bortføre  Taagen,  der  dog  under  hele  Slaget  aldrig 
heelt  opløstes,  men  af  og  til  atter  sænkede  sig  og  bedækkede  Dele 

af  Valpladsen.  I  nogle  Øieblikke  bleve  begge  Hære  synlige 
for  hinanden.  Med  Ordene:  »Fremad  nu  i  Herrens  Navn!« 
gav  Gustav  Adolph  Tegnet  til  Angreb,  hvorpaa  han  foldede 
Hænderne  om  Sværdfæstet  og,  med  Blikket  fæstet  mod  det 
Høie,  udraabte:  »Jesus!  Jesus!  hjælp  mig  i  Dag  at  stride  til 
Dit  hellige  Navns  Ære.«  Saasnart  Svenskerne  havde  sat 
sig  i  Marsch,  løsnede  det  keiserlige  Artilleri  nogle  Skud 
for  at  prøve  Afstanden;  men  snart  blev  Ilden  livligere,  og 
Svenskerne  lede  et  ikke  ubetydeligt  Tab.  Kongen  befalede 
da,  at  man  skulde  paaskynde  Marschen;  men  desuagtet  op- 
stod der  nogen  Standsning,  hvorfor  Klokken  næsten  var 
tolv,  da  Hæren  naaede  Landeveien. 

Imidlertid  fandt  man  Fjendens  Stilling  stærkere,  end 
man  havde  ventet.  Paa  nogen  Omgaaen  af  Fløiene  var  det 
ikke  til  at  tænke  paa  Grund  af  det  dermed  forbundne  Tids- 
spilde. Man  maatte  med  et  kraftigt  Stød  kaste  den  fjendt- 
lige Hær,  inden  Pappenheim  ankom.  Men  nu  skulde  alle 
Fordelene  ved  Wallensteins  Stilling  vise  sig.  Det  lykkedes 
rigtignok  de  tre  svenske  Fodbrigader,  den  svenske,  den  gule 
og  den  blaae,  trods  den  heftige  Ild  at  fordrive  de  fjendtlige 
Musqueterer  fra  Grøfterne  og  Digerne;  dei-paa  bemægtigede 
de  sig  de  syv  Kanoner  og  kastede  sig  med  frygtelig  Kraft 
mod  den  første  Firkant.  Anføreren,  Berthold  v.  Wallenstein, 
faldt,  og  Folkene  nedhuggedes  eller  bleve  forjagne.  Paa  samme 
Maade  gik  det  med  den  næste  Firkant  under  Grana;  men 
mod  den  tredie  blev  det  heftige  Anfald  brudt,  og  Svenskerne 
bleve  tagne  i  Flanken  af  det  fjendtlige  Eytteri.  Fra  deres 
Kammerater  fik  de  kun  ringe  Bistand;  thi  paa  venstre  Side 
havde  den  grønne  Brigade  paa  Grund  af  den  morderiske  Ild 
fra  Veirmøllebatteriet  ikke  kunnet  følge  de  øvrige,  men 
havde  tvertimod  draget  sig  bag  Møllernes  ved  Siden  af  Veien 
liggende  Bygninger,  og  paa  heire  Side  var  det  svenske  Ryt- 
teri endnu  ikke  i  noget  synderligt  stærkt  Antal  kommet 
over  Grøfterne.  Først  skræmmedes  Hestene  af  Musqueterer- 
nes   Ild    og   kunde   kun   med  Møie  drives  fremad.    Derpaa 

gik  en  rum  Tid  hen,  inden  Kytteriets  Musqueterer  kunde 
fordrive  de  fjendtlige  Skytter.  Derpaa  kunde  Kytterne  kun 
med  Vanskelighed  føre  deres  Heste  over  de  dybe  Grøfter 
og  formere  sig  paa  den  anden  Side;  en  Deel  maatte  sidde 
af  og  lede  Hestene  over. 

Ved  alt  dette  brødes  Anfaldets  første  Heftighed,  der 
skulde  have  virket  meest,  og  den  egentlige  Kamp,  der  burde 
have  begyndt  Klokken  syv  og  en  halv,  begyndte  først  Klok- 
ken tolv  en  halv,  fem  Timer  for  seent.  Desuagtet  lykkedes 
det  de  Eskadroner,  der  vare  yderst  paa  heire  Flei,  hvor 
Kongen  efter  Sædvane  befandt  sig,  at  kaste  Fjendens  første 
Linie,  hvis  Kytteri  løsnede  en  Salve  med  deres  Carabiner, 
men  derpaa  feigt  flygtede  uden  at  afvente  Kampen  Mand 
mod  Mand.  Den  anden  Linie,  som  bestod  af  gamle  prøvede, 
harniskklædte  Ryttere  rykkede  nu  frem  under  Gotzes  egen 
Befaling  mod  de  i  Uorden  opstillede  og  blot  deelviis  for- 
merede Svenskere.    Udfaldet  var  let  at  forudsee. 

Kongen,  som  vel  indsaae,  at  den  største  Fare  her  op- 
stod ved  Tøven,  havde  imidlertid  selv  personlig  skyndet  paa 
og  drevet  Folkene  frem  overalt  og  efter  Sædvane  glemt  den 
personlige  Fare,  han  udsatte  sig  for.  Nu  mærkede  han,  at 
Gotzes  Kyrasserer  rykkede  frem  med  fast  Holdning,  men 
paa  samme  Tid,  at  den  nærmeste  Fodbrigade,  den  svenske, 
var  trængt  for  langt  frem  og  aldeles  blottet  i  Flanken. 
Han  ilede  da  fra  høire  Deel  af  Fløien,  hvor  han  for  Øie- 
blikket  befandt  sig,  til  det  nærmest  Centrum  staaende,  små- 
landske Rytterregiment,  hvis  Oberst,  Frederik  Stenbock,  alle- 
rede var  bleven  haardt  saaret,  hvorfor  de  ikke  havde  kunnet 
formere  sig  eller  angribe.  >Følgermig,  mine  tappre  Karle !« 
raabte  Kongen  og  sprængte  over  Grøften,  Han  var  i  dette 
Øieblik  omgivet  af  Hertug  Frantz  Albert  af  Sachsen-Lauen- 
burg,  Hofmarschal  Kreilsheim,  Kammerherre  Truchsesz, 
Oberst  Molch,  den  tydske  Page  Leubelfing  og  et  Par  Liv- 
drabanter. Blot  disse  og  nogle  faa  Ryttere  havde  saa  gode 
Heste,  at  de  kunde  følge  hans  Exempel ;  men  Kongen  mær- 

kede  det  ikke.  »Der  staaer  vor  farligste  Fjende,«  sagde 
Kongen  og  pegede  paa  Piccolominis  Regiment.  En  øster- 
rigsk  Corporal  saae,  at  Svenskerne  ærbødigt  gjorde  Plads 
for  den  fremridende  Konge.  Han  greb  derfor  en  Musqueteer 
i  Armen  og  sagde:  »Han  der  maa  være  en  fornem  Herre. 
Skyd  paa  ham!«  En  Kugle  knuste  da  Kongens  venstre  Arm, 
Blodet  flød  strømmeviis,  og  Benpiben  kom  frem  gjennem 
Klæderne.  »Det  gjer  Intet,  mine  Børn,  blot  rask  frem!« 
raabte  Kongen  til  sit  Følge  og  søgte  at  stille  dets  Uro; 
men  snart  overvældedes  han  af  Smerten  og  Blodtabet,  hæl- 
dede sig  over  mod  Hertugen  af  Lauenburg  og  bad  ham  paa 
Fransk  at  føre  ham  ud  af  Kampen.  De  vege  til  Siden  for 
at  dølge  deres  Bortridt  for  Smålænningerne ;  men  de  vare 
næppe  naaede  nogle  Skridt  frem,  før  en  keiserlig  Kyrasseer- 
eskadron  forfulgte  dem ;  forrest  blandt  dem  var  Oberst  Moritz 
V.  Falkenberg,  der  gjenkjendte  Kongen  og  skjød  ham  gjen- 
nem Eyggen  med  Udraabet:  »Dig  har  jeg  længe  søgt.« 
Selv  blev  Obersten  i  samme  Øieblik  skudt  ned  af  Hertugen 
af  Lauenburgs  Staldmester  Luchau.  Kongen  vaklede,  men 
holdt  sig  endnu  paa  Hesten  og  sagde  med  mat  Stemme: 
»Broder!  søg  at  redde  Dit  Liv;  jeg  har  faaet  saa  Meget, 
jeg  behøver;  jeg  lider  en  ubeskrivelig  Smerte.«  Hertugen 
red  nu  tættere  ind  til  Kongen,  greb  ham  om  Livet  og  sogte 
paa  denne  Maade  at  holde  ham  i  Sadlen,  til  de  kunde  komme 
ud  af  Kampen ;  men  nu  styrtede  hele  den  keiserlige  Rytter- 
skare over  dem.  Kongens  Hest  fik  en  Kugle  i  Halsen,  saa 
den  stellede.  I  det  samme  Øieblik  løsnedes  der  en  Pistol 
mod  Hertugens  Hoved,  og  det  i  saa  stor  Nærhed,  at  Krudt- 
ilden forbrændte  hans  Ansigt  og  afsved  hans  Haar,  skjøndt 
han  med  Haanden  slog  Vaabnet  tilside.  I  denne  Trængsel 
og  Forvirring  slap  han  Kongen  og  flygtede.  Denne  styrtede 
strax  af  den  ustyrlige  Hest  og  slæbtes  nogle  Skridt  afsted 
ved  Stigbøilen,  inden  han  kom  løs.  Hele  hans  Følge  var 
under  Stridstumlen  bleven  nedhugget  eller  sprængt  til  alle 
Sider ;  kun  den  unge  Page  Leubelfing  blev  tilbage  hos  ham. 

Denne  attenaarige  Yngling,  der  døde  den  femtende  November 
i  Naumburg  af  sine  Saar,  var  det  eneste  Vidne  til  den  store 
Konges  sidste  Øieblikke,  og  vi  gjengive  her  hans  Fortælling 
efter  hans  Faders  Beretning:  »Da  Kongen  endelig  faldt  af 
Hesten,  ilede  min  Søn  til,  steg  af  Hesten  og  tilbod  Kongen 
den,  med  Bon  om,  at  Hans  Majestæt  vilde  sætte  sig  op  paa  hans 
Hest;  det  var  bedre,  at  han  skulde  doe  end  Kongen.  Da 
rakte  denne  begge  Hænderne  imod  ham ;  men  det  var  umu- 
ligt for  min  Sen  alene  at  løfte  Hans  Majestæt  i  Veiret,  da 
han  selv  ikke  mere  kunde  hjælpe  til.  Imidlertid  vare  Fjen- 
dens Kyrasserer,  der  saae  dette,  redne  til  og  vilde  vide, 
hvem  han  var;  ""men  hverken  Kongen  eller  min  Søn  vilde 
sige  det,  hvorpaa  En  satte  Kongen  Pistolen  for  Panden  og 
skjød  ham  gjennem  Hovedet.  Kongen  skal  da  have  udbrudt: 
»Jeg  er  Kongen  af  Sverige«,  og  saaledes  opgav  hans  Majestæt 
Aanden,  idet  han  fik  fire  Skud  og  to  Stik.  Ogsaa  min  Søn 
have  de  givet  to  Skud  og  tre  Stik,  derpaa  udplyndrede  de 
ham  til  Skjorten  og  lode  ham  ligge  paa  Valpladsen.« 

vn. 

De  Keiserliges  hoire  Fløi  naaede  i  Begyndelsen  af 
Kampen  ud  over  den  svenske  venstre  Floi,  hvorfor  Kongen 
havde  befalet,  at  tre  Eskadroner  af  anden  Linie  skulde  tage 
Plads  i  første  Linie.  Ikke  destomindre  omgik  Isolani  med 
sine  Kroater  Liitzen  og  faldt  over  Trosset  paa  samme  Tid, 
som  Infanteriet  blev  kastet  tilbage  over  Landeveien,  Dette 
Angreb  foraarsagede  Uorden  og  tildeels  Flugt  blandt  Bag- 
tropperne; dog  ilede  snart  nogle  Skarer  af  anden  Linie  til,  og 
Kroaterne  bleve  igjen  forjagne.  Svenskerne  vare  nu  kastede 
tilbage  paa  alle  Kanter,  baade  Rytteriet  paa  høire  Fløi,  Fod- 
folket i  Centrum  og  Hertug  Bernhards  Tropper,  af  hvilke 
blot  en  mindre  Deel  lykkeligt  var  kommen  over  Veien. 
De  svenske  Musqueterer  holdt  dog  Stand  bag  Digerne,  og 
derved  hindredes  de  Keiserliges  Forfølgelse.     Hertug  Bern- 

hard  var  imidlertid  ifærd  med  at  ordne  et  nyt  Angreb  ved 
at  omgaae  Fjendens  høire  Fløi  mellem  Galgebakken  og  den 
brændende  Stad,  da  Kammerherre  Truchsesz,  der  hørte  til 
Kongens  Følge  og  havde  været  Øienvidne  til,  at  den  keiser- 
lige Officeer  skjød  ham,  kom  til,  og  underrettede  Hertugen 
om  Kongens  Fald. 

Hertugen  af  Sachsen  ilede  strax  til  Centrum  for  at  raad- 
slaae  med  de  øvrige  Hærførere  om,  hvad  der  nu  videre  burde 
gjøres.  Den  kloge  og  forsigtige  Kniphausen  raadede  paany 
til  at  afbryde  Kampen  for  at  undgaae  et  fuldstændigt  Neder- 
lag. Han  havde  sine  Tropper  i  god  Orden,  og  man  kunde 
gjøre  et  smukt  Tilbagetog  til  Torgau  og  dér  forene  sig  med 
Forbundsfællerne ;  men  baade  Nils  Brahe  og  Hertugen  mod- 
satte sig  dette  paa  det  Bestemteste;  de  vilde  hævne  Kon- 
gens Død;  ogsaa  Soldaterne  forlangte  med  høie  Kaab  at 
blive  førte  mod  Fjenden.  Kongens  Død  var  allerede  al- 
mindelig bekjendt  eller  dog  anet;  thi  man  saae  hans  saa- 
rede  Hest  springe  om  blandt  Soldaterne  med  tom  Sadel  og 
bedækket  med  Blod.  Dette  Syn  indgjød  dem  Alle  den  dy- 
beste Følelse  af  Sorg,  Fortvivlelse  og  Hævn.  Hertug  Bern- 
hard, der  efter  Gustav  Adolphs  egen  Bestemmelse  skulde 
føre  Befalingen  efter  ham,  benyttede  sig  af  denne  Stemning 
og  red  gjenn em  Kækkerne,  idet  han  sagde :  »Svenske,  Finner 
og  Tydskere !  Vor  og  Frihedens  Forsvarer  er  død.  Mit  Liv 
er  intet  Liv  mere,  hvis  jeg  ikke  maa  kræve  en  blodig 
Hævn.  Fremad!  Enhver,  som  vil  vise,  at  han  har  Kongen 
kjær,  fremad !  for  at  hævne  hans  Død.« 

Atter  styrtede  hele  den  svenske  Armee  frem  over  den 
skjæbnesvangre  Landevei,  og  Intet  kunde  standse  den.  I 
Spidsen  for  høire  Fløi  sprængte  Stålhandske  med  Fortviv- 
lelsens Kraft  over  Grøfterne,  eg  det  ene  fjendtlige  Regiment 
efter  det  andet  maatte  tage  Flugten.  Nils  Brahe  førte  alle 
fire  Fodbrigader  i  Midten  over  Grøfterne,  tog  for  anden 
Gang  Batteriet  med  de  syv  Kanoner  og  jog  Fjenden  foran 
sig.     Samtidigt  udførte  Hertug  Bernhard  paa  venstre  Fløi 

sin  onigaaende  Bevægelse;  han  fik  en  Kugle  gjennem  Ar- 
men, men  førte  desuagtet  sine  Byttere  uimodstaaeligt  fremad 
og  erobrede  Batteriet  ved  Veirmøllerne.  Hele  den  keiser- 
lige Hær  var  paa  Veie  til  at  opløses,  og  forgjæves  anstrengte 
Anførerne  sig  af  al  Evne  for  at  hindre  det.  Abbeden  af 
Fulda  gik  gjennem  Rækkerne  for  at  opmuntre  dem  med 
sine  geistlige  Formaninger;  men  en  Kugle  strakte  ham  til 
Jorden.  Piccolomini  havde  allerede  faaet  flere  Saar  og  den 
ene  Hest  skudt  under  sig  efter  den  anden.  »Du  bløder 
stærkt!«  raabte  en  af  hans  Venner.  »Jeg  vander  mine  første 
Laurbær  med  Blod,«  gjensvarede  han  og  styrtede  atter  mod 
Fjenden.  Wallenstsin  red  selv  omkring;  han  fik  sin  Kappe 
gjennemboret  af  Kugler,  men  undgik  som  ved  et  Underværk 
Døden.  End  ikke  den  frygtede  Feltherres  truende  Blik 
kunde  bringe  Soldaterne  til  at  holde  Stand  mod  Svenskernes 
Raseri.  Forvirringen  var  skrækkelig  blandt  det  store  Tros. 
Flere  Krudtvogne  sprang  i  Luften.  Store  Rytterskarer  flyg- 
tede bort  med  Raabet:  »Vi  kjende  nok  Svenskekongen; 
han  er  værst  mod  Slutningen  af  Dagen.«  Qvinderne  be- 
mægtigede sig  Troshestene  og  fulgte  efter  dem.  Slaget 
var  tabt! 

Da  lød  Raabet:  »Pappenheim  kommer!«,  og  i  Spidsen 
for  fire  Regimenter  sprængte  den  berømte  Feltherre  Got- 
fred Henrik,  Greve  af  Pappenheim  Triechlingen,  hen  over 
Slagmarken.  Han  var  en  heltemodig  Forsvarer  af  sin  Tro 
mod  den  store  svenske  Konge,  og  begge  nærede  den  største 
Agtelse  for  hinanden.  Stolt  trængte  han  nh  frem  paa  sin 
hvide  Ganger,  og  Alle  kjendte  den  kæmpemæssige  Rytter 
med  det  fyldige  Aasyn,  den  høie  Næse  og  Pande  og  de  liv- 
lige Øine;  han  var  ikke  ulig  den  svenske  Konge,  og  selv 
søgte  han  ved  sin  Klædning  og  Maaden  at  bære  sit  Haar 
at  gjøre  Ligheden  endnu  større.  Han  mindedes  nu  sin 
Slægts  gamle  Spaadom:  »En  med  Ar  heelt  bedækket  Pap- 
penheim paa  en  hvid  Ganger  skal  med  egen  Haand  ned- 
lægge en  stor  Konge   fra  Norden.«     »Hvor  staaer  Sveriges 

Konge?«  spurgte  han,  og  paa  hans  brede  Pande  saae  man 
hans  Modermærke,  de  to  røde  dragne  Sværd.  Man  pegede 
paa  Stålhandskes  Fløi,  og  med  løse  Tøiler  sprængte  han 
derhen.  Hans  Ankomst,  hans  blotte  Navn  oplivede  Modet 
hos  de  Keiserlige,  og  nu  betydeligt  overlegne  i  Styrke  be- 
gyndte de  atter  at  gaae  angrebsviis  frem.  Svenskerne  for- 
svarede sig  med  Løvemod,  og  nu  beg3rndte  den  varmeste 
Strid  den  hele  Dag,  især  i  Midten.  Den  gule  Brigade  var 
i  Spidsen  for  alle  de  øvrige  trængt  langt  frem;  den  blev 
nu  paa  tre  Sider  angreben  af  Gotz,  Piccolomini  og  Terzky, 
men  Ingen  veg  et  Skridt.  Nils  Brahe  blev  dødeligt  saaret, 
og  den  gule  Brigade,  som  Gustav  Adolph  kaldte  sin  »Hoved- 
pude, paa  hvilken  han  trygt  kunde  hvile,«  fulgte  sin  Herre 
i  Døden.  Livregimentet  overlevede  ikke  sin  Konge.  Der- 
paa  styrtede  Piccoloraini  mod  den  blaae  Brigade.  Obersten, 
Winkel,  blev  saaret  i  Haanden  og  Armen,  hans  Oberstlieut- 
nant,  Caspar  Wolf,  faldt.  Flere  Faner,  selv  Kongens  egen 
Standart  faldt  i  Fjendens  Hænder;  men  de  »blå  Gossar« 
faldt  med  samme  Ære  som  de  gule.  I  smuk  Orden  og  med 
deres  Vaaben  dækkede  deres  Liig  Valpladsen.  Af  begge 
Regimenter  overlevede  kun  hver  sjette  Mand  sin  Konge. 
Den  svenske  Brigade  led  ikke  saa  stort  Tab,  dog  var  kun 
fem  hundrede  Mand  tilbage  efter  Slaget.  Den  veg  nu  til- 
ligemed den  grønne  tilbage  over  Grøfterne,  og  for  anden 
Gang  erobrede  Piccolomiui  de  syv  Kanoner;  men  heldigviis 
holdt  Musquetererne  sig  bag  Digerne,  og  her  standsedes  atter 
det  fjendtlige  Kytteries  Forfølgelser.  Ogsaa  den  hoire  Fløi 
var  kastet  tilbage  igjen;  men  her  var  Pappenheim  strax  i 
Begyndelsen  af  Kampen  bleven  saaret  af  to  Pistolskud. 
Oberst  Stålhandske  skal  selv  have  skudt  ham  ned.  Pap- 
penheims  Livtrompeter  førte  ham  ud  af  Kampen;  hans  Saar 
vare  dødelige,  og  den  næste  Dag  Klokken  tre  om  Morgenen 
døde  han  i  Pleiszenburg.  »Jeg  døer  med  Glæde;  thi  jeg 
veed,  at  ogsaa  den  uforsonlige  Fjende  af  vor  hellige  Lære 
er  falden  med  mig,«  —  vare  hans  sidste  Ord. 

Deu  anseete  Anførers  Ulykke  kunde  dog  ikke  holdes 
skjult.  Snart  hørtes  Raabet:  »Pappenheira  er  død.  Alt  er 
tabt.«  De  forfærdende  Ord  flei  fra  Mund  til  Mund,  fra 
Trop  til  Trop;  overalt  vakte  de  Rædsel,  især  paa  hans  egen 
Fløi.  Største  Delen  af  Rytteriet  tog  Flugten,  plyndrede 
Trosset  og  standsede  først  ved  Leipzig.  De  Tilbageblivende 
kom  i  den  fuldstændigste  Forvirring.  Atter  sænkede  Taa- 
gen  sig  imidlertid  over  Slagmarken  og  dulgte  den  for  Stål- 
handske; saaledes  fik  Wallenstein  Tid  til  at  raade  noget 
Bod  paa  Uordenen. 

Nu   opstod    en  ny  Pause,   under  hvilken  de  ophidsede, 
skjøndt  til  det  Yderste  udmattede  Svenskere  beredte  sig  til 
et  tredie  Anfald.     I  Mellemtiden  havde  General  Kuiphausen 
holdt  sine  Brigader  i  anden  Linie   og   sin  Reserve   udenfor 
Fægtningen,  hvilket  ikke  lidet  bidrog  til  den  endelige  Seir, 
da  Tropperne  i  første  Linie   her  fandt   et  Støttepunkt  i  en 
stor  og  ordnet  Masse.     Hertug  Bernhard  havde  formaaet  at 
holde  sin  Stilling  ved  Veirmøllerne.     Han  havde,    som  han 
selv  fortæller,  troet  Kniphausen  hugget  sønder    og  sammen 
og  saae  ham  nu,  da   den   nedgaaende  Sol   for   sidste  Gang 
adspredte  Taagen,  i  god  Orden.     Hertugen    lod  ham  rykke 
frem  med  hele  sin  Slaglinie  i  Hullerne  mellem  den  første 
og  dannede  saaledes  atter   en    ny  Slagorden.     Klokken  var 
mellem  fire  og  fem,  da  dette   sidste  Angreb    skete.      Man 
hørte  de  udmattede  Soldater  raabe :  »Naa  Kammerater,  skulle 
vi  endnu  engang   gaae  paa?«,  og  man   saae    dem   omfavne 
hverandre  med  Løfte  om  at  seire  eller  døe.      Wallensteins 
høire  Fløi  var  trængt  tilbage,    Pappenheims    saa  godt  som 
opløst,  kun  hans  Centrum  var  endnu  i  Orden    og  stod  paa 
sin  Plads.      Den  bestod  dog    kun   af  de   to    tiloversblevne 
Fiirkanter  og  Piccolominis  Kyrasserer;  men   disse    Kjærne- 
tropper  stode  ogsaa  urokkeligt.     For  tredie  Gang  gik  Sven- 
skerne over  Grøfterne,   toge    for  tredie  Gang  Wallensteins 
Kanoner,    anfaldt    for  tredie    Gang   Fodfolket   og  nu   med 
betydelig  Overmagt;  men  Modstanden  var   ogsaa  for  tredie 

Gang  urokkelig,  og  "Wallenstein  gjorde  Alt  for  at  beholde 
Valpladsen.  Piccolomini  havde  faaet  sex  Saar;  nu  besteg 
han  sin  syvende  Hest  og  stillede  sig  atter  i  Spidsen  for  sit 
Eegiraent;  næsten  alle  hans  Befalingsmænd  og  en  stor  Deel 
af  Mandskabet  vare  faldne,  men  Resten  forlod  ikke  sin 
Oberst.  Disse  heltemodige  Anstrengelser  tilligemed  den 
beskyttende  Taage  forhalede  Striden,  til  Aftenens  Mørke 
gjorde  Ende  paa  den.  Men  næppe  var  Fægtningen  af  denne 
Grund  ophørt,  før  Wallenstein  gav  Befaling  til  Tilbagetog 
og  trak  sig  nogle  Tusinde  Alen  tilbage,  hvor  han  atter 
standsede.  Svenskerne  stode  et  Tusinde  Alen  Nord  for 
Landeveien,  beholdt  saaledes  Valpladsen  og  erobrede  hele 
Wallensteins  svære  Artilleri,  hans  Tros  og  Bagage. 

Efter  kort  Tids  Forløb  var  Alt  stille.  Roligheden  for- 
styrredes blot  af  de  Saaredes  Klager  og  af  nogle  Kroaterhobe^ 
som  streifede  om  for  at  plyndre  de  Faldne,  men  snart  bleve 
forjagne  ved  nogle  Skud  fra  de  svenske  Musqueterer.  Snart 
saae  man  dog  en  Skare  Soldater,  der  ved  Fakkelskin  søgte 
omkring  blandt  de  Dynger  af  Lig,  der  overalt  laae  ophobede; 
thi  Slaget  havde  været  uhyre  blodigt:  hver  tredie  Mand 
var  død  eller  saaret. 

Det  varede  noget,  inden  Soldaterne  fandt,  hvad  de  søgte : 
det  var  den  svenske  Konges  Liig.  Til  Slutning  fandtes  det  dog 
under  en  Dynge  af  Døde,  næsten  uigjenkj  endeligt  af  Saar 
og  Blod  og  søndertraadt  af  Hestehove.  Liget  førtes  paa 
en  Krudtvogn  til  Byen  Meuchen  bag  den  stærke  Slag- 
orden. En  skriftlig  Beretning  om  denne  Tildragelse  gjemtes 
til  1826  hos  Efterkommerne  af  Landsbyens  daværende  Sko- 
lemester. Beretningens  Indhold  var  følgende :  Kongens  Liig 
blev  Natten  mellem  den  sjette  og  syvende  November  bragt 
fra  Valpladsen  til  Landsbyens  Kirke,  ledsaget  af  flere  Ryt- 
tere og  Officerer,  der  rede  ind  i  Kirken  og  rundt  omkring 
Alteret,  foran  hvilke  Kongens  Liig  blev  lagt.  Det  var  saa 
lemlæstet,  at  man  holdt  det  for  nødvendigt  strax  at  aabne 
det,  hvorpaa  en  Deel  af  Indvoldene  bleve  begravede  i  Kir- 

ken.*)  Forud  herfor  havde  Skolemesteren  om  Natten  holdt 
Gudstjeneste,  og  en  af  Krigerne  en  Ligtale;  derpaa  bar  man 
Liget  hen  i  Skolemesterens  Huus,  og,  da  man  fandt  dette 
for  lille,  derfra  ind  i  et  Nabohuus,  hvor  det  blev  lagt  paa 
et  Bord,  (som  endnu  findes  der)  afklædt,  vadsket  og  hyllet 
i  Lagner,  medens  Skolemesteren,  der  ogsaa  var  Snedker, 
lavede  den  simple  Kiste,  hvori  Liget  den  næste  Dag  blev 
bragt  til  Weiszenfels. 

Nogle  Timer  efter  Slagets  Slutning  kom  Pappenheim's 
Fodfolk,  omtrent  tre  Tusinde  Mand,  under  Merode,  til  Val- 
pladsen. Under  Dækning  af  disse  friske  Tropper  marsche- 
rede  Wallenstein  bort  Klokken  to  om  Morgenen  til  Leip- 
zig, hvor  han  ankom  om  Formiddagen  den  syvende  Novem- 
ber; han  tøvede  der  blot  til  om  Aftenen,  da  Tilbagetoget 
skyndsomst  fortsattes  til  Bøhmen;  thi  han  frygtede,  at  Sven- 
skerne, naar  de  fik  forenet  sig  med  Forbundsfællerne  i 
Torgau,  skulde  afskære  ham  Veien  derhen.  Han  skal  i  de 
første  Dage  efter  Slaget  ikke  have  havt  mere  end  ti  Tusinde 
Mand  hos  sig;    desuden  savnede  han  Artilleri  og  Proviant. 

Ogsaa  Svenskerne  gjorde  Dagen  efter  Slaget  en  til- 
bagegaaende  Bevægelse.  Rimeligviis  besværede  Taagen  dem 
denne  Dag  ligesaavel  som  den  foregaaende,  saa  at  de  ikke 
henimod  Morgen  opdagede  de  Keiserliges  Tilbagetog.  Fol- 
ketabet, den  store  Udmattelse  og  fremfor  Alt  Sorgen  over 
Gustav  Adolhps  Død,  bevirkede  rimeligviis,  at  de  ikke  for- 
fulgte Wallenstein,  der  i  modsat  Tilfælde  vanskeligt  vilde 
have  kunnet  komme  bort.  Istedetfor  trak  de  sig  om  For- 
middagen den  syvende  November  tilbage  til  Weiszenfels, 
hvorhen  Trosset  var  blevet  commanderet  fra  Nauraburg. 
Ved  Mønstringen  den  ottende  vare  kun  tolv  Tusinde  Mand 
usaarede  tilbage;  de  marscherede  den  næste  Dag  under 
Hertug  Bernhards  Befaling  til  Grimma,   hvorpaa   de   nogle 

*)  Stedet,  der  er  kjendeligt  ved  det  svenske  Vaaben,  blevunder- 
søgt  1852.  Man  fandt  da  under  Stenen  i  Væggen  en  halvt 
hen  smuldret  Urne  af  Egetræ. 

Dage  senere  forenede  sig  med  de  sachsiske  og  Itinebuvgske 
Tropper. 

I  Weiszenfels  bleve  Kongens  jordiske  Levninger  balsa- 
merede af  Apotheker  Casparus.  Kongen  havde  vistnok  flere 
Gange  yttret  sit  Mishag  over  en  saadan  Behandling  af  Liig, 
men  de  Tilstedeværende  kjendte  ikke  hans  Villie  i  saa  Hense- 
ende. Tilskuerne  fandt  hans  Ansigt  endnu  forbausende  ligt. 
Casparus  fandt  ikke  mindre  end  ni  Saar  paa  hans  Legeme,  de 
fleste  dødelige,  nemlig  fem  Skudsaar,  to  Hugsaar,  et  Kaar- 
destik  og  den  knuste  Arm.  Hans  utrøstelige  Enke  bar 
hans  Hjerte,  der  var  usædvanlig  stort,  i  en  gylden  Urne 
hos  sig  og  vilde  længe  kverken  skilles  fra  Hjertet  eller  fra 
Liget,  saa  at  den  svenske  Geistlighed  til  Slutningen  maatte 
give  hende  alvorlige  Formaninger  derom.  Det  kongelige 
Liig  blev  ført  fra  Weiszenfels  til  Wittenberg,  hvor  det 
stod  en  Nat  i  Slotskirken.  Fire  Hundrede  smålandske 
Ryttere,  der  vare  blevne  tilbage  af  det  Regiment,  i  hvis 
Spidse  Kongen  var  falden,  udgjorde  Escorten.  Fra  Witten- 
berg gik  Sørgetoget  til  Wolgast.  Den  følgende  Sommer 
bragte  Rigsadmiral  Gyllenstjerne  Liget  til  Nykjøping,  hvor 
det  blev  til  den  høitidelige  Bisættelse  i  Juni  1634  i  Stok- 
holm. —  Gustav  Adolphs  jordiske  Levninger  hvile  i  Ridder- 
holms-Kirken i  den  Grav,  som  han  selv  i  levende  Live  havde 
ladet  berede  til  sig. 

En  Rideknægt,  der  var  bleven  saaret  ved  Kongens  Side, 
var  fulgt  med  Kongens  Liig  til  Meuchen.  Her  opholdt  han 
sig  til  sin  Helbredelse.  Han  og  tretten  Bønder  i  Lands- 
byen paatoge  sig  at  vælte  en  stor  Steen  hen  til  det  Sted, 
hvor  Kongen  var  falden.  Under  Suk  og  Graad  formaaede 
de  dog  kun  at  bringe  Stenen,  den  saakaldte  »Schwedenstein«, 
derhen,  hvor  den  nu  ligger.  Det  rette  Sted  skal  være  fyrre- 
tyve Skridt  længere  frem  paa  en  Mark,  hvor  der  før  stod 
et  Akacietræ.  —  I  Aaret  1837  lod  Gustav  Adolphs  Forenin- 
gen opføre  et  smukt  Mindesmærke  i  gothisk  Stiil  over 
»Schwedenstein«.  frederik  geanzow. 

lilfældet  er  en  Magt,  paa  hvis  Tilværelse  de  Fleste 
troe,  og  for  hvis  usynlige  Haand  de  bøie  sig;  men  det  exi- 
sterer  ikke,  og  Troen  paa  det  tjener  kun  til  at  forvirre 
Dømmekraften  og  svække  Villien.  Den  almindelige  Opfat- 
telse lader  sig  nemlig  ikke  nøie  med  at  kalde  uvæsentlige 
Afvigelser  indenfor  givne  Grændser  for  et  Tilfælde ;  den  an- 
seer store  Virkninger,  som  den  tilskriver  smaae  Kræfter, 
for  Indflydelsen  af  et  Tilfælde,  og  nu  fremtræder  dette  som 
den  mørke,  skjæbnesvangre  Magt.  Men  i  den  saa  mang- 
foldig sammensatte  Verden,  i  Livets  saa  indviklede  Forhold 
er  det  en  fast  Lov,  at,  som  Kraften  er,  saa  er  Virkningen: 
store  Kræfter  store  Virkninger,  smaae  Kræfter  smaae  Virk- 
ninger. 

Men  denne  Lov  miskj endes  ofte  i  Livet.  Ordsproget 
siger:  »Liden  Tue  kan  vælte  stort  Læs«,  og  naar  da  Vognen 
vælter,  kastes  hele  Skylden  paa  den  lille  Tue,  uden  at  man 
tænker  paa,  at  Vognen  allerede  hældede.  Hvad  der  kun 
var  Anledning,  gjøres  tilAarsag.  Ofte  er  man  ikke  istand 
til  at  opdage  de  virkende  Kræfter,  og  hvad  man  da  ikke 
forstaaer,  skrives  paa  Tilfældets  Regning.  Men  alleroftest 
dømmer  man  fra  sin  egen  ringe  Erfaring  eller  fra  den  en- 
kelte Hændelse  og  taler  nu  med  store  Ord  om  Held  og 
Uheld,  fordi  Betragtningen  er  mangelfuld. 

I  intet  Forhold  i  Livet  siges  Tilfældet  at  spille  en  saa 
afgj ørende  Rolle,    som  i  Krigen,    og  om  det  end  er  let  at 

forklare  Grunden  hertil,  er  det  dog  meget  vanskeligt 
at  svække  Troen  paa  Tilfældets  Magt.  Den  aabenbarer 
sig  smittende  for  os  hos  Alle,  der  see  Krigens  Virkninger 
fra  et  indskrænket,  subjectivt  Standpunkt.  Den  Faldnes  Ef- 
terladte tale  om  det  »Uheld«,  at  netop  han  skulde  rammes, 
Øienvidnet  fortæller  om  den  og  den  Mærkelighed,  da  Gra- 
naten sprang  og  kun  traf  Huen  paa  en  Soldat,  osv. ;  men 
Synspunktet  er  ikke  det  rette :  Tabslisterne  ere  Beviset,  og 
de  fremvise  ingen  Tilfældighed.  Hvad  der  for  den  Enkelte 
har  Betydning:  Livet  og  Døden,  er  for  Krigskunsten  uden 
Betydning ;  den  kalder  det :  Træffere  og  Ikketræffere. 

Men  selv  om  man  samvittighedsfuldt  stiller  sig  paa 
Kunstens  Standpunkt,  er  det  vanskeligt  at  bekæmpe  Theo- 
rien  om  Held  og  Uheld.  Enhver  Begivenhed  bliver  jo  nemlig 
i  Krigen  hyppigt  strax  efterfulgt  af  sin  Virkning,  der  atter 
fremtræder  som  Aarsag  til  en  ny  Virkning,  og  saa  fremdeles, 
indtil  Begivenhedernes  Kjæde  er  sluttet,  og  man  kan  faae 
Tid  til  at  overskue  den  tilbagelagte  Vei.  Hvor  skal  nu 
Udgangspunktet  tages?  Discussionen  gaaer  sin  Gang,  og 
Betragtningen  afhænger  af  Udgangspunktet.  (F.  Ex.  naar 
Talen  er  om  Pultavafelttoget,  taler  En  om  Ehenskølds  Tvivl- 
raadighed,  en  Anden  om  Kong  Carl  den  Tolvtes  saarede 
Been,  en  Tredie  om  Vinterstrabadserne,  en  Fjerde  om  Mar- 
schen  fra  Tatarsk  osv.)  Endelig  fremtræder  Krigens  Begi- 
venheder ofte  som  Eesultater  af  ualmindelige  Gombina- 
tioner  af  forskjellige  Momenter ,  hvoraf  mange ,  saa- 
som  Sindsstemninger,  Udmattelse,  Mod,  den  Befalendes 
Individualitet  o.  s.  v.  kun  vanskeligt  kunne  opfattes,  be- 
dømmes og  tages  med  i  Betragtning,  saa  at  deres  naturlige 
Virkninger  opfattes  som  Tilfældigheder. 

Men  intetsteds  i  Livet  findes  Tilfældigheder,  og  ikke 
heller  i  Krigen.  Og  er  det  sørgeligt  at  see  et  Menneske 
leve  hen  i  Tryghed  under  de  dagligdags  Vilkaar,  men  tabe 
Ligevægten,  naar  det  for  ham  uventede  Tilfælde  indtræder, 
saa  er  det  ligesaa  sørgeligt  at  see  denne  Betragtningsmaade 

gjøre  sig  gjældende  i  de  store  Krigens  Begivenheder,  der  kunne 
afgjøre  hele  tolkeslags  Skjæbne. 

For  at  paavise,  hvorledes  selv  de  raeest  uventede  Begi- 
venheder ganske  naturligt  resultere  af  deres  Forudsætninger 
og  hjælpe  til  at  banlyse  »Tilfældigheden«  af  Historien,  vil 
jeg  tage  to  bestemte,  slaaende  Exempler:  Slagene  ved  Wa- 
terloo og  ved  Marengo,  to  Slag,  som  vi  Alle  kjende,  og  hvis 
Udfald  allerede  fra  vore  Drengeaar  fremstilledes  for  os  som 
Resultater  af  tvende  Tilfældigheder:  Grouchys  Udeblivelse 
og  Desaix's  Ankomst,  hvoraf  da  atter  Keiserrigets  Under- 
gang, ligesom  dets  glimrende  Storhed,  vare  afhængige. 

Vi  erindre  Alle,  at  Napoleon  den  femtende  Juni  1815 
brød  ind  i  Belgien  for  at  operere  imod  de  forenede  Eng- 
lændere og  Preussere,  at  han  den  sextende  overvandt  de 
Sidste  ved  Ligny  og  derpaa  vendte  sig  imod  de  Første, 
samt  at  han  den  attende  tabte  Slaget  ved  Waterloo,  kun 
fordi  de  eengang  slagne  Preussere  paany  viste  sig,  og  fordi 
Marschal  Grouchy  hverken  forhindrede  dem  deri  eller  ilede 
Napoleon  til  Hjælp.  Disse  Begivenheder  vare  forberedte 
længe  iforveien.  Den  tyvende  Marts  holdt  Napoleon  sit 
Indtog  i  Paris,  og  allerede  den  femogtyvende  var  han  be- 
stemt paa  tre  Maaneder  efter  at  bryde  ind  i  Belgien,  da 
han  indsaae,  at  hans  Fredstilbud  vilde  blive  forkastede  af 
det  forbittrede  Europa.  Med  Geniets  Ufeilbarhed  havde  han 
opdaget  det  Sted,  hvor  det  vilde  være  muligt  for  ham  at 
ramme  sine  Modstnndere  med  Haab  om  et  gunstigt  Udfald, 
og,  uden  at  de  anede  det,  havde  han  den  fjortende  Juni 
samlet  et  Hundrede  og  fireogtyve  Tusinde  Mand  bag  Skoven 
ved  Beaumont,  kun  halvanden  Miil  fra  Fjendens  Forposter. 
Herfra  brød  han  frem  den  femtende,  adskilte  Englænderne 
fra  Preusserne  og  marscherede  imod  de  Sidste  med  de  to 
Trediedele  af  sin  Hær,  medens  den  ene  Trediedeel  under 
Marschal  Ney  skulde  standse  Englænderne.  Preusserne 
bleve  slagne  ved  Ligny,  men  ikke  tilintetgjorte,  hvorfor 
henved  en  Trediedeel  af  Hæren  maatte  folge  efter  dem  næste 

Dag.  At  de  ikke  bleve  tilintetgjorte,  kan  væsentligst  tilskrives 
den  Omstændighed,  atetArmeecorps,  Erlons,paaMarschalNeys 
udtrykkelige  Ordre  blev  forhindret  fra  at  tage  Deel  i  Kampen. 

Samme  Dag  standsede  Marschal  Ney  Englænderne  ved 
Quaire-Bras,  men  han  forhindrede  dem  ikke  i  at  samle  sig. 
Dette  skyldtes  deels  denOmstændighed,  atErlons  Corpsikke  itide 
kunde  tage  Deel  iKampen,  da  Erlon  ifølge  en  indirecte  Ordre  fra 
Keiseren  havde  holdt  det  tilbage  for  at  anvende  det  ved 
Ligny,  og  deels  en  vis  Frygtsomhed  hos  Marschal  Ney  for 
at  sætte  Alt  paa  Spil.  Derved,  at  Englænderne  kunde  samle 
sig  den  sextende,  blev  det  muligt  for  dem  at  trække  sig 
tilbage  den  sjattende  i  saa  god  Orden,  at  Napoleon  forst  samme 
Aften  stod  ved  Waterloo.  Napoleon  havde  halvljerdsindstyve 
Tusinde  Mand,  Englamderne  halvfemsindstydve  Tusinde  Mand. 
Deres  Stilling  var  stærk,  og  desuden  bevirkede  Haabet  om  Hjælp 
fra  Preusserne  og  Vanskelighederne  ved  at  trække  sig  tilbage 
igjennem  et  Défilé,  at  de  modtoge  Slaget.  Efter  Napoleons  Plan 
skulde  Slaget  begynde  tidlig  næste  Morgen;  men  da  det 
om  Natten  blev  et  frygteligt  Kegnveir,  saa  at  Jorden  om 
Morgenen  var  vaad  og  vanskelig  at  passere,  opsatte  han 
Angrebet  —  især  paa  General  Drouots  Forestillinger  —  til 
Middagstid. 

Englændernes  Modstand  var  fortvivlet,  og  de  tre  Byg- 
ninger: Hougomont,  la  Haye-Sainte  og  Papelotte,  der  vare 
beliggende  som  tre  Bastioner  foran  deres  Linie,  gjorde  An- 
grebet endnu  vanskeligere,  end  det  allerede  var  imod  Over- 
magten og  et  gunstigt  Terrain.  Allerede  Klokken  to  viste 
Preusserne  sig;  deres  Angreb  (tredive  Tusinde  Mand  under 
Biilovsr)  blev  afslaaet,  og  da  Klokken  var  fem,  vare  alle  Ba- 
stionerne i  Napoleons  Magt.  Nu  viste  en  ny  Afdeling  Preus- 
sere sig  (femten  Tusinde  Mand  under  Pirch);  ogsaa  disse 
bleve  blagne,  men  Slaget  selv  begyndte  nu  at  gaae  Napo- 
leon imod,  og  da  endelig  de  sidste  Preussere  (femten  Tu- 
sinde Mand  under  Ziethen)  viste  sig  Klokken  syv,  var 
Slaget  tabt. 


I 


Tilfældets  Betydning  i  Krigen.  69 

Faa  Begivenheder  ere  saa  fuldstændigt  oplyste  som  dette 
Slag.  Det  ligger  kun  et  halvt  Aarhundrede  tilbage  i  Tiden, 
Tusinder  af  Reisende  have  besegt  Stedet,  over  tre  hundrede  Tu- 
sinde Mand  deeltoge  i  Felttoget,  og  Literaturen  om  det  er  over- 
ordentlig omfangsrig.  Man  kan  derfor  danne  sig  en  klar 
Anskuelse    om    det  og  trænge  tilbunds  i  enhver  Enkelthed. 

Napoleons  Plan  og  Begj^ndelsen  af  dens  Udførelse  maa 
vække  udeelt  Beundring.  Det  gjaldt  om  at  skuffe  Fjenden, 
og  dette  lykkedes  saa  fuldstændigt,  at  samme  Dag,  som 
Napoleon  gik  over  Grændsen,  skrev  Hertugen  af  Welling- 
ton til  Keiseren  af  Rusland,  at  Napoleon  først  kunde  være 
færdig  med  sine  Forberedelser  om  en  Maaned.  Kampen 
begyndte.  Marschal  Neys  Forsigtighed,  nogen  Mangel  paa 
Noiagtigned  i  de  Ordrer,  som  Keiserens  Stabschef,  Marchal 
Soult,  udstedte,  og  General  Erlons  egen  Optræden  forhin- 
drede Preusserne  fra  at  blive  fuldstændig  tilintetgjorte.  Dette 
var  ikke  Tilfældigheder.  Franskmændene  vare  indviklede  i 
et  halsbrækkende  Foretagende,  Troen  paa  Keiserens  Uover- 
vindelighed havde  tabt  sig,  og  Marschal  Ney,  der  lovede 
sig  selv  ikke  at  begaae  nogen  Feil,  folte  sig  kun  af  Keiserens 
indtrængende  Ord :  »Frankrigs  Skjæbne  er  i  Eders  Hænder«, 
opfordret  til  at  være  endnu  forsigtigere.  Hertil  kom,  at 
Marschal  Ney  først  mødte  ved  Hæren  om  Eftermiddagen  den 
femtende  og  ikke  var  bleven  sat  ind  i  Felttogets  Plan  og  Kei- 
serens dybe  Beregninger,  saa  at  han  valgte  først  at  bemæg- 
tige sig  Qitatre-Bras  og  dernæst  hjælpe  Keiseren,  istedetfor 
omvendt.  Berthier,  Napoleons  berømte  Stabschef,  havde 
uuddraget  ham  sin  Tjeneste,  da  han  var  bleven  træt  af  de 
tyve  Aars  vedholdende  Krige,  og  at  Marschal  Soult  ikke 
kunde  udfylde  denne  vanskelige  Post  saa  godt  som  Berthier, 
er  ikke  forunderligt.  At  endelig  en  Afdeliiigscommandeur 
(Erlon)  blev  lammet  ved  at  være  stillet  imellem  modstri- 
dende Ordrer,  er  et  almindeligt  Tilfælde  i  Krigen  og  hører 
med  ind  under  de  uvisse  Chancer,  som  enhver  Feltherre  bør 
tage  med  i  Beregning,  og  som  Napoleon  tilfulde  forstod  at 

vurdere.  Derfor  var  ikke  heller  Noget  tabt,  Preusserne  bleve 
slagne,  og  Resultatet  var,  at  Napoleon  med  Opoffrelse  af 
halvtredsindstyve  Tusinde  Mand  havde  neutraliseret  hundrede 
og  tyve  Tusinde  Preussere;  et  mægtigt  Resultat,  den  for- 
tjente Frugt  af  Keiserens  geniale  Operationer. 

Næste  Aften,  den  syttende,  stod  Napoleon  foran  Waterloo, 
hvor  Englænderne  ventede  ham.  Jo  før  de  modtoge  Slaget, 
desto  bedre;  Alt  var  derfor  gaaet  godt  og  efter  Ønske,  og 
Nopoleons  eneste  Frygt  var,  at  Englænderne  skulde  trække 
sig  tilbage  om  Natten.  Regnveir  forhindrede  Keiseren  i 
at  begynde  Slaget  tidlig  næste  Morgen,  men  Dagene  vare 
lyse,  og  fem  å  sex  Timer  vare  for  Napoleon  en  passende  Tid 
til  at  vinde  et  Slag  i,  hvorfor  han  uden  Betænkning  ven- 
tede til  Klokken  halvtolv  med  at  aabne  det.  Det  begyndte  og 
gik  godt.  Preusserne  viste  sig.  Napoleon  kunde  da  have 
afbrudt  Slaget,  men  Chancerne  vare  gode;  thi  han  gjorde 
sikker  Regning  paa,  at  Grouchy  fulgte  efter  Preusserne  og 
vilde  komme  ham  tilhjælp,  og  han  fortsatte  det  da.  Hoved- 
angrebet paa  Englændernes  Stilling  blev  udført  for  tidligt, 
en  uheldig  Colonneformering  medførte  et  stort  Tab,  og  en 
ubemærket  Huulvei  opholdt  Angrebet  paa  et  enkelt  Punkt, 
saa  at  det  blev  afslaaet,  og  Englænderne  selv  kort  efter, 
understøttede  af  Preusserne,  kunde  gaae  over  til  Angreb  og 
ødelægge  Franskmændene.  Heri  er  ingen  Tilfældighed. 
Englænderne  vare  bragte  til  det  Yderste  og  bleve  kun  frelste 
af  Preusserne ;  men  selv  om  man  forudsætter,  at  de  allerede 
havde  veget  Valpladsen,  var  Udfaldet  dog  blevet  det  samme. 
Preussernes  Angreb  var  da  kun  i  Tiden  bleven  adskilt  fra 
Kampen  med  Englænderne ;  de  kunde  da  have  fornyet  Slaget 
om  Eftermiddagen  eller  næste  Dag  for  egen  Regning  og  da 
været  blevne  understøttede  af  Englænderne.  Selv  om  dette 
ikke  var  blevet  Tilfældet,  havde  de  fjendtlige  Hære  dog  for- 
enet sig  Nordost  for  Bryssel  op  ad  Lowen  til  og  knust  Napo- 
leon i  et  Kæmpeslag. 

De  Allierede  vare  sig  fuldt  bevidste,  at  deres  Redning 

laa  i  at  forene  sig.  NapoleoDS  Plan  var  at  forhindre  en 
Forening,  og  derfor,  da  han  seer  Preusserne  ved  Waterloo, 
har  han  intet  Valg;  det  maa  briste  eller  bære.  Opsætter 
han  Angrebet  paa  Englænderne,  afbryder  han  Slaget,  saa 
har  han  opgivet  Alt,  saa  kunde  han  ligesaa  gjerne  i  For- 
veien  have  forkyndt  sin  Fremraarsch  over  Grændsen  med 
Trompetstød.  Det  føler  han  og  gjennemlever  derfor  frygte- 
lige øieblikke  ved  Waterloo,  Han  seer  tre  Maaneders 
hemmelige  og  anstiengte  Arbeide  blive  tilintetgjort,  og  det 
af  disse  Preussere,  som  han  to  Dage  i  Forveien  havde  slaaet, 
men  som  nu  atter  reise  sig.  Derfor  maa  han  vove  det 
Yderste,  og  derfor  kaster  han  sine  sidste,  fire  urørte  Batailloner 
imod  dem.  —  Det  er  Napoleons  udødelige  Hæder,  at  han 
stod  ved  Waterloo  som  Seirherre  over  Englænderne  og  Preus- 
serne indtil  Klokken  sex  om  Eftermiddagen,  at  han  havde 
naaet  saa  vidt,  videre  end  nogen  anden  Dødelig  havde  kunnet 
naae,  saa  vidt,  at  kun  Grouchys  Udeblivelse  kastede  ham  til 
Jorden. 

Men  —  vil  man  sige  —  var  da  ikke  denne  tilfældige 
Udeblivelse  Skyld  i  Udfaldet?  Nei;  thi  Grouchys  Udebli- 
velse var  ikke  en  saa  uforudseelig  Mærkværdighed,  ikke  en 
saa  himmelraabende  Pligtforsømmelse,  som  man  gjerne  vil 
gjøre  den  til.  Han  var  saa  nær,  at  han  modtog  Ordrer  fra 
Marschal  Soult  og  afsendte  Meldinger  til  denne,  han  var  der, 
kun  en  halv  Dagmarsch  bortfjernet,  og  troede  fuldstændig  at 
have  løst  sin  Opgave.  Han  var  rykket  samvittighedsfuldt 
frem  for  at  passe  paa  Preusserne  og  understøtte  sin  Keiser, 
kun  anede  han  ikke,  at  det  var  Timer  om  at  gjøre,  at  Ud- 
faldet hang  i  en  Traad.  Det  er  Napoleons  udødelige  Hæder 
at  have  bragt  Sagerne  til  dette  Punkt,  men  derfor  at  sigte 
Grouchy  for  fuldstændig  Pligtforsømmelse  gaaer  ikke  an. 

Hvad  Keiseren  havde  behøvet,  var  en  genial  Hærfører 
istedetfor  Grouchy.  Grouchy  var  ogsaa  kun  bleven  beklædt 
med  sin  ansvarsfulde  Stilling  ved  en  Kjæde  af  Begivenheder, 
der  vare  mere  politiske  end  militaire.    Da  nemlig  Napoleon 

vendte  tilbage  fra  Elba,  gjaldt  det  for  ham  om  at  vække 
den  gamle  Tro  paa  Keiseren  som  Lykkens  Yndling  og  Ljk- 
kens  Uddeler.  Hans  Tilhængere  skulde  belønnes  keiserligt. 
Bourbonnerne  flygtede,  og  kun  Hertugen  af  Angouléme  truede 
med  at  foraarsage  Uroligheder  i  Syden.  For  at  gjere  ham 
uskadelig  afsendtes  den  dygtige,  brave,  fortjenstfulde  og 
tappre  Kyttergeneral  Grouchy.  Han  skilte  sig  godt  ved  sit 
Hverv,  og  af  Politik  fik  han  Marschalsstaven  til  Belønning. 
I  Napoleons  idelige  Krige  vare  hans  dygtigste  Hærførere 
blevne  opslidte,  og  desuden  lagde  Krigsministeriet  og  Hæ- 
rene i  Østen  og  Syden  Beslag  paa  de  faa  udmærkede  Kræfter, 
der  vare  blevne  tilbage,  saa  at  Grouchy  paa  Grund  af  sin 
Rang  fik  den  skjæbnesvangre  Comniando.  Selv  bad  han  sig 
fritagen  for  den,  saa  at  Napoleon  maatte  befale  ham  at  over- 
tage sit  Hverv  og  søge  at  indgyde  ham  den  nødvendige 
Aandskraft.  —  Ved  Waterloo,  til  en  bestemt  Dag  og  Time, 
viste  sig  da  for  Verden  den  skjæbnesvangre  Folge  af  mange 
Aars  fortsatte  Anstrengelser,  intet  uheldigt  Tilfælde,  nei, 
et  nødvendigt  Resultat. 

Beviset  for  den  anførte  Opfattelses  Rigtighed  vil 
fremgaae  af  en  Contraprøve,  en  sandsynlig  Betragt- 
ning af,  hvorledes  Forholdene  vilde  have  udviklet  sig,  der- 
som Napoleon  havde  seiret,  ikke  blot  ved  Waterloo,  men  i 
det  belgiske  Felttog.  De  Allierede,  Europa,  havde  ikke  be- 
gyndt Felttoget  imod  Napoleon.  De  havde  ansat  Aabningen 
af  Fjendtlighederne  til  August  Maaned  og  afventede  Øster- 
rigernes og  Russernes  Ankomst.  Fra  Belgien  maatte  Na- 
poleon da  have  ilet  til  Rhinen  for,  hvis  han  var  bleven  Seir- 
herre  dér,  at  ile  tilbage  til  Belgien.  Han  havde  to  Gange 
forud  ført  en  saadan  Kamp.  Han  førte  den  ved  Elben,  hvor 
Seirene  ved  Liitzen,  Bautzen  og  Dresden  ikke  forhindrede, 
at  han  jo  blev  overvældet  ved  Leipzig;  han  havde  ført  den  i 
Franki'ig  ved  Marneflodens  Bredder,  hvor  hans  Underværker 
ikke  havde  formaaet  at  frelse  Paris.  At  Europa  skulde  blive 
træt  før  Frankrig,  var  ikke  tænkeligt,  at  en  Seir  over  Eng- 

lænderne  skulde  bringe  disse  til  at  forlade  Coalitionen,  vilde 
have  viist  sig  kun  at  være  et  tomt  Ønske.  En  Krig  mod 
Europa  kunde  aldrig  ende  med  Frankrigs  Overvægt;  den 
kunde  kun  skjænke  ham  en  forøget  Krigerhæder,  og  den 
skjænkede  den  ham  i  fuldeste  Maal  i  Waterloo-Felttoget. 

Det  andet  Exempel,  vi  skulde  undersøge,  er  Slaget  ved 
Marengo.  —  Efterat  Førsteconsulen,  Bonaparte,  havde  an- 
vendt nogle  Maaneder  af  Aaret  1800  til  at  ordne  Frankrigs 
indre  Forhold  og  skabe  den  berømte  Hær  ved  Dijon,  »Ee- 
servehæren«,  brød  han  som  bekjendt  frem  med  denne,  gik 
over  Alperne  ned  i  Italien,  bemægtigede  sig  Mailand  og 
stod  nu  med  sex  og  halvtredsindstyve  Tusinde  Mand  i  Ryg- 
gen af  den  esterrigske  General  Melas,  som  med  firsindstyve 
Tusinde  Mand  stod  i  Turin  og  Genua.  Bonaparte  besatte 
Passet  ved  Stradella  (nær  Piacenza),  og  Kampen  ved  Mon- 
tebello, niende  Juni,  tilintetgjorde  Østerrigernes  første  For- 
søg paa  at  bryde  igjennem  for  at  naae  Mantua  og  lærte 
dem,  at  de  vare  indesluttede.  Her  ventede  nu  Bonaparte 
den  tiende,  ellevte  og  tolvte;  men  da  han  ikke  saae  noget 
Tegn  til,  at  Østerrigerne  rørte  sig,  gik  han  dem  imøde  ud 
af  Passet  og  ad  Landeveien  fra  dette  til  Alessandria,  pas- 
serede Landsbyen  St.  Giuliano  og  besatte  Landsbyen  Ma- 
rengo om  Aftenen  den  trettende  Juni.  Skuffet  af  forskjellige 
Tegn  troede  Bonaparte,  at  Østerrigerne  vare  undslupne,  og 
for  at  faae  nøiagtig  Underretning  afsendte  han  General 
Desaix  med  en  Division  ad  en  Sidevei,  Veien  til  Novi. 
Men  imidlertid  havde  den  østerrigske  General,  Melas,  bestemt 
at  slaae  sig  igjennem,  og  rykkede  næste  Dag  ud  af  Alessan- 
dria med  sex  og  tredive  Tusinde  Mand,  idet  de  øvrige 
Tropper  vare  adspredte  paa  forskjellige  Steder.  De  sexten 
Tusinde  Franskmænd,  der  stode  nær  Marengo,  maatte  vige 
efter  en  fortvivlet  Kamp;  da  iler  Bonaparte  til  med  Reser- 
ven, sex  Tusinde  Mand,  Med  Geniets  Blik  vælger  han 
blot  at  holde  Punktet  Casa  Ceriole  af  sin  Linie  for  derved 
at  sikkre  sig    sin  Retraite  og  retter  alle  Anstrengelser  her- 

imod;  det  lykkes  vel,  meu  at  standse  Østerrigerne  er  umu- 
ligt, og  Klokken  to  er  Veien  til  Sanct  Giuliano  aaben, 
og  nu  sætte  de  sig  i  March  imod  dette  Punct. 

Imidlertid  er  Hjælpen  nær.  Bonaparte  har  været  saa 
forsigtig  kun  at  give  Desaix  een  Division,  skjondt  to  vare 
ham  underlagte,  og  næppe  begynder  Østerrigernes  Angreb, 
førend  han  afsender  følgende  Billet  til  Desaix:  »Østerrigerne 
ere  her.  Vend  for  Guds  Skyld  strax  om.«  Desaix  havde 
hørt  Kanonerne  fra  Marengo  og  strax  gjort  Holdt,  kun  sen- 
dende en  Patrouille  frem  til  Novi,  saa  at  hans  Tropper  ikke 
vare  langt  bortfjernede  og  tilmed  havde  udhvilet  sig,  da 
han  modtog  Førsteconsulens  Ordre.  Han  opfylder  den 
strax  og  møder  Bonaparte  ved  St  Giuliano.  Tvertimod  den 
almindelige  Fremstilling,  at  han  gav  Førsteconsulen  Mod, 
var  det  denne,  som  gjorde  ham  opmærksom  paa,  at  den  al- 
mindelige Forvirring  kun  var  tilsyneladende,  at  Kellermanns 
Eytteri  næsten  var  urørt,  at  Hæren  havde  Stilling  i  Fjen- 
dens Flanke  og  Ryg,  og  at  den  nok  skulde  angribe  igjen, 
naar  blot  Desaix  i  kort  Tid  kunde  opholde  Fjenden.  Sla- 
get begyndte  paan}^  og  den  endelige  Seier  erklærede  sig 
da  for  Bonaparte. 

Hvor  ere  nu  Tilfældighederne  her?  Bonaparte  er 
skuffet  af  Østerrigerne,  og  Angrebet  overrasker  ham;  men 
takket  være  hans  Forsigtighed  og  Modstand  i  sex  lange  Timer, 
er  han  kun  slaaet,  ikke  overvældet,  da  Desaix  ankommer 
efter  hans  egen  Ordre.  Men  —  vil  man  sige  —  havde 
Desaix  ikke  allerede  halvt  opfyldt  Ordren,  før  han  modtog 
den,  og  er  dette  ikke  et  heldigt  Tilfælde?  Nei,  det  er 
ikke  et  blot  Tilfælde.  Da  nemlig  Bonaparte  forlod  Ægyp- 
ten, blev  Desaix  tilbage.  Kleber,  der  overtog  Coramandoen 
over  Hæren  efter  Bonaparte,  afsluttede  en  Overeenskomst 
med  Englænderne,  som  Desaix,  der  ikke  saae  Forholdene  i 
et  saa  mørkt  Lys  som  Kleber,  høiligen  misbilligede,  hvorved 
hans  Stilling  blev  uholdbar,  og  han  vendte  tilbage  til  Eu- 
ropa.    Det  var  altsaa  fordi  han  var  en  udmærket  fremsynet 

Hærfører,  der  tilmed  som  Øvreægyptens  Erobrer  kunde  ri- 
valisere med  Kleber,  at  han  vendte  hjem  og  ilede  til  den 
italienske  Hær,  hvor  han  indtraf  den  ellevte.  Næsten  hele 
Natten  tilbragte  Bonaparte  med  at  samtale  med  ham  og 
sætte  ham  ind  i  sine  Planer,  hvorpaa  han  fik  Commandoen 
over  to  Divisioner,  da  Bonaparte  skattede  hans  Dygtighed 
høit.  Det  var  en  ganske  anderledes  fyldig  Instrux,  Desaix 
fik,  end  den,  der  femten  Aar  senere  blev  Ney  og  Grouchy  til- 
deel,  og  det  er  intet  Under,  at  han  opfyldte  Fersteconsulens 
Forventninger,  ikke  mere  forunderligt,  ikke  mere  tilfældigt, 
end  naar  vi  see  Fyrtaarne,  Jernbanebroer  osv.  svare  til 
Ingenieurernes  Beregninger. 

En  Contraprøve  vil  atter  bevise  denne  Betragtnings 
Eigtighed.  Tænke  vi  os  saaledes,  at  Desaix  ikke  var  an- 
kommen om  Eftermiddagen,  havde  Østerrigerne  vel  været 
Seierherrer,  men  kun  for  faa  Dage.  Ved  Stradella  havde 
de  to  Dage  efter  truffet  ti  Tusinde  Mand  i  Fronten  og  havde 
ti  Tusinde  Mand  i  venstre  Flanke  (Moncey  ved  Tessin) 
foruden  Desaix  med  sex  Tusinde  Mand  i  hoire  Flanke  og 
Bonaparte  med  hans  atten  Tusinde  Mand  i  Ryggen.  I  denne 
Snevring  havde  de  upaatvivlelig  lidt  et  fuldstændigt  Neder- 
lag og  vilde  være  blevne  nødte  til  at  capitulere,  saaledes 
som  de  nu  gjorde  det  i  Alessandria. 

Netop  i  disse  to  Slag  fremtræder  Ideen  tydeligt,  og 
netop  derfor  ere  de  classiske,  trods  noget  Andet.  Det  er  to 
Sider  af  samme  Medaille,  hvor  Aversen  bærer  Navnet  Ma- 
rengo og  Reversen  Waterloo.  En  Ubetydelighed  formaaer 
ikke  at  forandre  den,  men  vel  Navnene,  der  f.  Ex.  kunde 
have  heddet  Stradella  og  Løwen.  Da  det  lykkes  Bonaparte 
at  skuffe  Østerrigerne  i  hele  Maaneder,  da  disse  —  som 
han  formodede  —  ere  raad vilde,  tøve  og  sprede  sig,  er  han 
vis  paa  Seiren;  tilsyneladende  spreder  han  sig  ved  Marengo 
i  det  Øieblik,  Østerrigerne  gjøre  en  Kraftanstrengelse,  men 
det  er  kun  en  Svingning  af  Magnetnaalen,  den  peger  stedse 
til  Seier  for  Franskmændene.      Da  det  lykkes  Kejseren  at 

skuffe  sine  Fjender  i  hele  Maaneder,  er  han  vis  paa  at 
seire  i  det  ferste  Sammensted -^  men  da  Wellington  samles 
med  Bliicher  ved  Møllen  ved  Brii,  imedens  Kanonerne  tordne 
ved  Ligny,  og  da  Bliichers  Adjutanter  fra  den  tidlige  Mor- 
gen melde  sig  hos  Wellington  ved  Waterloo  med  Efterret- 
ning om,  at  Preusserne  marschere  frem  til  Undsætning,  da 
ere  de  Allierede  sikkre  paa  den  endelige  Seier,  om  end  en 
enkelt  Prøvelse  kan  være  dem  forbeholdt. 

Nei,  Krigens  Spil  er  ikke  et  Tilfældighedens  Spil.  Det 
lyder  sine  Love  ligesaa  sikkert  som  andre  Phænomener. 
Ideerne  bestemme  de  store  afgjørende  Træk;  Yirkeligheden 
bestemmer  Ubetydelighederne,  saasom  Dagen,  Timen,  Navnet 
osv.  Det  er  ikke  tilfældigt,  at  Leipzig,  Lutzen,  og  Rosbach 
—  eller  Fleurus,  Ligny,  og  Waterloo  —  eller  Castiglione 
og  Solferino  ligge  nær  ved  hinanden,  det  er  betinget  af 
den  Indflydelse,  som  de  geographiske  Forhold  have  paa  de 
strategiske  Bevægelser;  men  Navnet  selv  er  en  Klang,  der 
snart  hedder  Sadowa,  snart  Koniggråtz,  ligesom  Frederik 
den  Store  kunde  have  seiret  ved  Ltitzen  og  Napoleon  ved 
Rosbach,  eller  Slaget  ved  Friedland  kunde  have  været  le- 
veret faa  Dage  før  ved  Heilsberg.  Det  er  ikke  tilfældigt, 
at  Bonaparte  finder  et  Plateau  ved  Rivoli  eller  Dæmninger 
ved  Arcole,  der  lader  ham  vinde  glimrende  Seire;  thi  Ter- 
rainet  er  det  Givne,  der  betinger  de  tactiske  Bevægelser, 
og  netop  det  ualmindeligt  formede  Terrain  frembringer  ual- 
mindelige Afgjørelser.  Det  er  ikke  tilfældigt,  at  hver  Mand 
og  hver  Officeer  gjer  sin  Pligt  til  det  Yderste  i  AaretlSOO, 
medens  Udførelsen  kan  være  mangelfuld  i  1815;  thi  Revo- 
lutionens ungdomsfriske  Idee  besjælede  dem  i  1800,  men 
hvor  stor  end  deres  Begeistring  var  for  Keiseren  i  1815, 
den  kunde  dog  ikke  maale  sig  med  Ungdommens  Opblussen. 
Og  ligesaalidt  er  det  tilfældigt,  at  de  Bevægelser,  der  lykkes 
i  1800,  mislykkes  i  1815;  thi  i  femten  Aar  havde  Keiseren 
lært  sine  Fjender  sin  Kunst,  og  den  eneste  Tanke,  der  be- 
sjælede Bliicher  og  Wellington  i  de  fire  mindeværdige  Dage, 

var  at  forene  sig.  Det  er  det  Samme,  som  Verden  har  seet 
ved  Narwa  og  Pultava,  ved  Bnlls  Run  og  Petersborg  osv. 
Selv  naar  Døden  synes  at  bringe  en  »Tilfældighed«  med 
ind  i  Spillet  ved  at  træffe  den  Udmærkede,  afgjer  den  dog 
ikke  Udfaldet.  Man  horer  saa  ofte  fremfort,  at  Seiren  har 
svigtet  ved  at  Døden  har  rammet  Generalen  i  et  afgjorende 
Øieblik  eller  truffet  Adjutanten,  der  skulde  have  overbragt 
en  vigtig  Ordre,  og  saa  videre.  Men  Historien  giver  ikke  denne 
Paastand  Medhold.  Gustav  Adolph  falder,  Hæren  seirer; 
Blucher  hviler  under  Hesten  ved  Ligny,  Greisenau  forer 
Preusserne  til  Waterloo;  Desaix  falder,  hans  Folk  styrte 
frem,  osv.,  og  Grunden  til  den  ringe  Indflydelse,  som  selve 
Anførerens  Død  har,  er  let  at  angive.  Slaget  er  jo  nemlig 
bygget  paa  en  fonid  lagt  Plan,  som  Mange  kjende.  Sjeldent, 
meget  sjeldent  indtræde  Forhold,  hvor  det  er  af  agjorende 
Betydning  at  tage  en  pludselig  og  uventet  Beslutning,  og 
endnu  sjeldnere  tages  den.  I  Almindelighed  opstaaer  der 
derfor  ikke  nogen  Forvirring  ved  Generalens  Død,  det  er 
hyppigst  kun  Tanke  om  Hævn,  der  besjæler  Kammeraterne, 
og  Generalen  virker  da  som  Martyr  til  sin  Sags  Seier.  Til- 
med erfare  kun  de  Nærmeste,  at  Generalen  er  falden,  og 
kan  Faldet  ikke  skjules,  udbredes  det  Rygte,  at  han  er  let 
saaret.  Kun  hos  de  barbariske  Folkeslag,  hvor  Anforerens 
Person  er  Alt,  medfører  hans  Død  som  oftest  et  Nederlag. 
Cyrus's  Tropper  flygte  ved  Kunaxa,  da  Cyrus  er  falden  for 
Broderens  Haand;  men  »de  Titusinde«   rokkes  ikke. 

I  Krigen  prøve  to  Folk,  i  Felttogene  to  Hære  Kræfter 
med  hinanden.  Slagene  selv  ere  kun  Momenter  i  Feltto- 
gene, om  de  end  som  oftest  ere  af  afgjorende  Betydning. 
Alene  heraf  vil  man  see,  at  der  ikke  bliver  Plads  for  Til- 
fældet; thi  Nationers  og  Hæres  Styrke  betinges  af  saamange 
—  næsten  uendelig  mange  —  Momenter,  at  et  enkelt  ikke 
kan  have  en  alt  overveiende  Indflydelse.  Lader  os  under- 
søge de  vigtigste  af  disse  og  føre  Undersøgelsen  nær  vor 
Tid  og  de  europæiske  Forhold  for  at  begrændse  den. 

Nationerne  have  forskjellig  Styrke  og  lægge  i  en  Krig 
en  forskjellig  Deel  af  denne  i  Vægtskaalen;  hvor  stor  en 
Deel,  det  bestemmes  først  og  fremmest  af  Alliancerne.  Her 
er  altsaa  en  viid  Mark  aaben  for  de  Combinationer,  hvoraf 
Hærens  Størrelse,  Udrustning  o.  s.  f.  freragaaer,  Combina- 
tioner, der  ofte  ere  afhængige  af  Tidens  store  Strømninger, 
Aarhundreders  Politik  osv.  Rusland  udviklede  samme  Kraft 
i  1854  som  i  1812,  dets  Fjender  ganske  sikkert  mindre, 
men  Ruslands  særegne  Styrke  under  en  Krig  paa  dets  Ter- 
ritorium, de  lange  Afstande,  de  udyrkede  Egne,  de  spar- 
somme Hjælpekilder,  ligesom  Befolkningens  Lethed  i  at 
taale  det  barske  Veirlig  —  alt  dette  blev  i  1854—1856  anvendt 
til  dets  Skade,  og  hvor  forskjellig  var  ikke  Udfaldet?  Dan- 
marks Kraftudvikling  var  den  samme  i  1864  som  i  1850, 
hvor  lidet  forunderligt,  at  Resultatet  blev  et  andet! 

Det  politiske  Moment  har  saaledes  bestemt  Kraftudvik- 
lingens Størrelse,  og  nu  fremstaae  Hærene.  Danmark 
bragte  efter  tre  Aars  Krig  i  1850  sin  Hær  op  til  halvtred- 
sindstyve Tusinde  Mand,  i  1864  havde  den  kun  havt  tre 
Maaneder  dertil.  Hvad  Under,  at  den  sidste  maatte  staae 
tilbage  for  den  første!  Preusserne  og  Østerrigerne  havde  i 
1866  i  Bøhmen  efter  omtrent  samme  Forberedelsestid  Hære 
af  omtrent  samme  Størrelse,  men  hines  vare  disses  langt 
overlegen,  og  det  af  forskjellige  Grunde. 

En  østerrigsk  Hær  paa  over  to  hundrede  Tusinde  Mand 
maae  sammensættes  af  forskjellige  Nationaliteter  og  har 
derved  kun  ringe  Sammenhold;  Preusserne  havde  dette  i 
høieste  Grad.  Den  preussiske  Bevæbning  var  den  østerrigske 
langt  overlegen ,  den  preussiske  Organisation  fuldstændig 
indtil  de  mindste  Enkeltheder,  ligesom  dens  gjennemsnitlige 
Dygtighed  overgik  den  østerrigske ,  og  Overbeviisningen 
herom  var  netop  medvirkende  til  at  fremtvinge  Krigen. 
Heller  ikke  her  er  Rum  for  Tilfældigheder;  thi  den  preus- 
siske Soldaterdygtighed  fremgik  af  fyrretyveaarig  fortsat 
Anstrengelse  for  at  udvikle  Hæren  og  en  tireaarig  forceret 

Udvikling  for  at  sætte  den  istand  til  paa  Kampens  Dag  at 
løse  sin  Opgave. 

Med  dette  sammensatte  Maskineri,  dannet  ved  aai lange 
Anstrengelser,  skal  nu  en  General  arbeide.  Men  selv  nu 
er  han  ikke  fri  i  sine  Bevægelser.  De  politiske  Forhold, 
Statens  Finantstilstand,  de  gjorte  eller  ikke  gjorte  Forbere- 
delser binde  hans  Hænder  i  lang  Tid,  og  det  er  som  oftest 
ikke  hans  Skyld,  at  han  lader  »en  god  Leilighed«  slippe  sig 
ud  af  Hænderne.  De  gode  Leiligheder  tilbyde  sig  hyppigst, 
naar  Modstanderen  veed,  at  man  ikke  kan  benytte  dem;  de 
forekomme  ikke  tilfældigt,  og  de  blive  som  oftest  netop 
»gode«  ved  den  Maade,  paa  hvilken  de  benyttes.  Frederik 
den  Anden  ved  Hochkirchen,  Erkehertug  Carl  ved  Aspern 
og  Napoleon  ved  Friedland  afgive  Exempler  herpaa. 

Er  endelig  Hæren  istand  til  at  handle,  fremtræder  Ge- 
neralen og  kan  nu  med  sit  Geni  lægge  et  afgj ørende  Lod  i 
Vægtskaalen.  Dog  lader  dette  ganske  anderledes  tilfældigt, 
end  det  virkelig  forholder  sig;  thi  ofte  betinge  Hæren  og 
Generalen  den  Politik,  der  følges,  og  den  Krig,  der  besluttes. 
Den  udmærkede  preussiske  Hær  (foruden  Østerrigs  truede 
Stilling)  bragte  Frederik  den  Anden  til  at  forsøge  paa  at 
erobre  Schlesien;  Bevidsheden  om  sit  Geni  og  sin  Hærs 
Dygtighed  lod  Napoleon  uden  Frygt  fremkalde  enhver  Krig. 
Men  da  Frederik  den  Anden  som  en  gammel  Mand  havde 
begyndt  Felttoget  i  Bøhmen,  mindede  Gigten  ham  om,  at 
den  nuværende  Hærfører  ikke  længere  var  Helten  fra  Syv- 
aarskrigen,  og  saa  sluttede  han  pludselig  Freden  i  Teschen. 

Selv  Geniets  Fremstaaen  af  Evighedens  Skjod  er  ikke 
en  Tilfældighed,  men  betinges  af  Slægtens  Udvikling  og  de 
Kræfter,  der  komme  til  Gjennembrud  paa  en  given  Tid; 
men  som  Undtagelser  ville  vi  lade  det  ude  af  Betragtning 
og  kun  fæste  Blikket  paa  den  almindelige  Dygtighed,  der 
kommer  til  at  beklæde  en  Overgenerals  ansvarsfulde  Stilling. 
Her  forsvinde  atter  Tilfældighederne.  Generalen  med  sin 
Stab  er  da  Udtrykket  for   den  gjennemsnitlige    Dygtighed, 

der  findes,  og  Udslaget  afgjeres  da  af  de  forhen  nævnte  — 
foruden  andre  —  Momenter.  Slaget  ved  Koniggråtz  bliver 
da  afgj ørende  ikke  paa  Grund  af  de  preussiske  Colonners 
Marsch,  men  til  Trods  for  denne,  ikke  paa  Grund  af  Øster- 
rigernes centrale  Stilling,  men  uagtet  denne;  saa  seirerDaun 
ved  Collin,  og  Laudon  ved  Kunnersdorf ;  saa  standses  Eobert 
Lee  ved  Gettysburg,  og  Schweitzerne  tabe  ved  Marignano. 

Er  endelig  Alt  ubetydeligt,  Politiken  som  Generalerne, 
og  Krigen  en  Leeg  med  hvervede  Tropper,  der  ere  værst 
imod  Borgere  og  Bønder,  saa  ere  vi  atter  udenfor  Tilfældig- 
hedens Begreb;  thi  Ideen,  hvorom  de  enkelte  Tilfælde  grup- 
pere sig  ifølge  den  evige  Feillov.  den  mangler.  Da  har 
Marschen  kun  det  Maal  at  naae  en  gammel  Vens  Slot,  da 
opføres  Slag  til  Ære  for  en  fyrstelig  Persons  Ankomst,  den 
ene  Fløi  vinder,  den  anden  taber,  Slaget  er  »uafgj ørende«,  og 
Felttogene  ligesaa;  thi  snart  er  det  deres  Øiemed  at  samle 
skaanske  Stude,  snart  at  brandskatte  pfalziske  Byer,  og  Kri- 
gen hengaaer  med  militaire  Promenader,  indtil  man  er  kjed 
af  den  Leeg,  eller  Herskeren  er  kommen  paa  andre  Tanker, 
og  der  sluttes  Fred,  hvorved  »Alt  bliver  som  før  Krigen«. 
I  det  ideeløse  Chaos  røre  sig  de  ideeløse  Kræfter,  hvoraf 
Intet  resulterer,  undtagen  at  en  Naadestjerne  vandrer  fra 
eet  Bryst  til  et  andet.  Ideen  er  forsvunden,  og  V^irkelighe- 
den  kan  ikke  afspeile  den. 

AUGUST  WOLFF. 

I. 

JJet  kan  vel  næppe  modsiges,  at  den  moderne  Cultur  i 
mangfoldige  Retninger  hviler  paa  Oldtidens:  Grækernes  og 
Romernes,  der  have  fremstillet  os  Humaniteten  i  den  skjon- 
neste  Skikkelse  og  endnu  den  Dag  i  Dag  staae  som  de 
store  Mestere,  hvis  Lærlinge  vi  Alle  dog  mere  eller  mindre 
maae  bekjende  at  være.  Thi  hvad  enten  vi  see  hen  til  Statslivet 
eller  til  det  private  Liv,  til  Videnskab,  Literatur  eller  Kunst, 
paa  hvis  Omraade  Grækere  og  Romere  have  frembragt  og 
efterladt  os  Værker  af  uforgængelig  Bet3^dning,  til  Skole  og 
Opdragelse,  der  i  mange  Maader  hvile  paa  den  Grundvold, 
som  er  lagt  af  de  Gamle,  til  vore  Anskuelser,  vor  Tanke 
og  Tale,  eller  endog  til  mange  af  det  daglige  Livs  alminde- 
ligste Skikke:  i  saa  godt  som  Alt  have  de  Gamle  været 
vore  Læremestre,  og  det  er  derfor  en  af  den  moderne  Dan- 
nelses vigtigste  P'ordringer,  at  vi  blandt  alskens  Kundskaber 
og  Oplysning  ikke  forsmaae  den  Aandeus  Berigelse,  der  kan 
øses  af  Kjendskabet  til  hine  vore  aandelige  f'ædre.  Her 
skulle  vi  indskrænke  os  til  at  tale  om  Romerne ;  men  disse 
modtoge  og  udviklede  i  mange  Retninger  den  Dannelse,  de 
havde  hentet  fra  Grækerne. 

Det  Maleri  af  Sædelivet   hos  Romerne,    vi   her   skulle 
oprulle  for  Beskueren,   gjælder  ikke  det  ældste,  man  kunde 

kalde  det  det  gammeldags,  kjærnefulde,  kraftige  og  ufor- 
dærvede Romerfolk  fra  den  Tid,  da  heltemodig  Tapperhed, 
streng  Religieusitet,  Tugt  og  Ærbarhed  havde  hjemme  saa- 
vel  ved  den  huslige  Arne  som  blandt  Leirens  Soldater,  da 
det  at  kaldes  en  alvorlig,  standhaftig  og  tapper  Mand  gjaldt 
for  den  heieste  Roes  —  for  Dyden  havde  Romerne  intet 
andet  Udtr3'k  end  »virtus«,  der  tillige  betegner  Manddom  og 
Tapperhed  —  ;  hvad  vi  her  skulle  betragte,  er  derimod  det 
Romerfolk,  der  ved  Bekjendtskabet  med  Østens  mere  forfinede 
Sæder,  Luxus  og  alskens  Overdaadighed  i  det  offentlige  og 
private  Liv  mere  og  mere  udartede  og  vanslægtede  fra  sine 
Fædre  for  tilsidst  aandelig  og  legemlig  fuldstændig  svækkede 
at  bukke  under  i  Kampen  mod  de  livsfriske,  kraftige  Fjen- 
der, de  raae,  men  ufordærvede  Germaner,  der  tilsidst  styrtede 
Romerriget  overende.  Billedet  vil  derfor  i  sin  Heelhed,  fra 
en  vis  Side  betragtet,  just  ikke  være  lysteligt  at  see  til, 
medmindre  man  vil  indrømme,  at  menneskelig  Udskeielse 
og  Daarskab  i  sin  heieste  Potens  stundom  næst  Foragt  og 
Medlidenhed  kan  fremkalde  Latter ;  det  er  et  skarpt  Finger- 
peg paa  de  Skyggesider,  de  Forvildelser  og  den  Unatur  i 
Menneskeslægtens  Udvikling,  hvorom  den  upartiske  Historie 
hverken  kan  eller  bør  tie,  og  det  er  et  nødvendigt  Supple- 
ment til  den  rette  Forstaaelse  og  Vurdering  af  de  gamle 
Romere  paa  de  forskjellige  Stadier  af  deres  Udvikling. 

Der  er  et  østerlandsk  Ordsprog,  som  hedder:  »Med  Tiden 
blive  Morbærtræets  Blade  Silketøi«;  det  siger  omtrent  det 
Samme  som  den  mere  bekjendte  Talemaade :  »Rom  blev  ikke 
bygget  paa  een  Dag.«  Denne  sidste  Talemaade  gjælder  ret 
i  egentlig  Forstand  Sagen  selv:  Rom  begyndte  som  en  lille 
uanseelig  Stad  og  endte  som  et  Verdensrige,  hvis  Mage  Sam- 
tiden ingensinde  havde  seet,  og  Eftertiden  vel  næppe  vil  faae 
at  see.  Men  der  skulde  og  maatte  ogsaa  hengaae  Aarhun- 
dreder  under  vedholdende,  heltemodige  Kampe,  under  Lyk- 
kens idelige  Omskiftelser,  der  mangen  Gang  rystede  det 
unge,  opblomstrende  Rige  i  dets  dybeste  Grundvold,  inden 

det  naaede  de  vide  Grændser,  som  i  Vesten  betegnedes  af 
det  atlantiske  Ocean,  i  Østen  af  Tvillingstrømmene  Euphrat 
og  Tigris  og  i  Syden  af  Saharas  Ørkener.  I  Løbet  af  halv- 
ottende hundrede  Aar  steg  Kom  igjennem  Blod,  Undertryk- 
kelse og  Uretfærdighed  langsomt,  men  sikkert  til  at  blive 
Verdens  Beherskerinde ;  men  den  hævnende  Nemesis  gik  i 
Seirens  Spor,  thi  med  Seiren  fulgte  Bekjendtskabet  med  og 
Lysten  til  de  umaadelige  Skatte,  den  Luxus,  den  Over- 
daadighed  og  de  til  Væmmelse  forfinede  Livsnydelser,  der 
hørte  hjemme  hos  de  blødagtige  Østerlændere.  Tillokkelser, 
Fristelser  og  Udsvævelser,  som  indtil  da  havde  været  ukjendte 
og  fremmede  for  den  gammeldags,  kjærnefulde  og  kraftige 
Komernatur,  toge  nu  fast  Sæde  i  Rom,  og  navnlig  viser 
Keisertiden  os  ved  Siden  af  den  unaturligste  Forfinelse  og 
Overdaadighed  en  uhyre  sædelig  Fordærvelse,  der  besmittede 
og  forgiftede  alle  Forhold  saavel  i  det  offentlige  Liv  som  i 
det  private. 

Der  var  en  Tid  i  Roms  Historie,  da  den  navnkundigste 
Feltherre  nød  sit  tarvelige  Maaltid  paa  en  Træbænk  ved 
den  huslige  Arne,  da  en  anden  Feltherre,  ikke  mindre  ^ud- 
mærket, hentedes  fra  sin  Ploug  for  i  et  kritisk  Øieblik  at 
tage  Commandoen  over  de  romerske  Legioner;  han  seirede, 
triumpherede  og  vendte  efter  sexten  Dages  Forløb  tilbage 
til  sin  Ploug.  Der  var  en  Tid,  da  Husfruen  selv  bagte  sit 
Brød,  selv  besørgede  sit  Kjøkken  og  selv  passede  sit  Huus 
og  sine  Børn,  og  Collatinus'  Hustru,  Lucretia,  sad  blandt 
sine  Terner,  travl  sysselsat  med  sin  Rok,  dengang  hun  i  en 
sildig  Aftentime  overraskedes  ved  sin  Husbonds  og  hans 
Venners  Komme*).  En  romersk,  satirisk  Digter  i  Keiser- 
tidens yppige  Periode,  Juvenal,    erindrer  Qvinderue  om,    at 


■)  Besøget  var  foranlediget  af  et  Væddemaal,  som  CoUatimis  i 
Leiren  ved  Ardea  havde  indgaaet  med  Kong  Tarqvinius's  Søn- 
ner om,  hvis  Hustru  der  var  den  dydigste. 

Red. 
6* 

den  gamle  Tids  Matroner  havde  hærdet  sine  fine  Hænder 
ved  at  spinde,  væve  og  karte  Uld;  i  hans  Dage  bemærker 
han  sorgmodig,  ere  de  Qvinder  de  allerfattigste,  som  ved 
Spinderi  forskaife  sig  et  kummerligt  Erhverv  i  Ly  af  Vol- 
dene ;  »Qvinderne«,  siger  han,  »have  nu  bortkastet  Eok  og 
Teen  for  Gladiatorhandskerne  og  Fægterkaarden«.  Ægte- 
skabet holdtes  i  hiin  gamle  Tid  heit  i  Ære,  og  der  vistes 
Qvinden  saa  stor  en  Agtelse  som  ellers  hos  intet  af  de 
hedenske  Folkefærd;  forstandig  og  ærbar  i  sin  daglige  Færd 
var  den  romerske  Matrone  i  alle  Maader  en  Pryd  for  det 
huslige  Liv;  velopdragne  Børn  vare  i  hine  Tider  Moderens 
skjønneste  Smykke,  det,  hvori  hun  satte  sin  ædleste  Stolt- 
hed, og  da  Cornelia,  Moder  til  det  berømte  Broderpar, 
Graccherne*),  var  bleven  Enke  og  fik  Ægteskabstilbud  af 
flere  ansete  Komere,  ja  endog  af  en  mægtig  ægyptisk  Konge, 
afslog  hun  dem  alle  for  at  opofFre  sig  for  Opdragelsen  af 
sine  Børn.  Det  er  om  den  samme  Cornelia,  der  fortælles, 
at  da  en  af  hendes  Veninder  engang  havde  viist  hende  sine 
Perler  og  Kostbarheder  og  ved  et  Gjenbesøg  hos  hende 
ønskede  at  see  hendes,  pegede  hun  paa  sine  tvende  Sønner, 
der  just  kom  fra  Skole,  og  sagde :  »See,  der  ere  mine 
Ædelstene  og  Klenodier.«  Kort  sagt:  fra  Arilds  Tid  ud- 
mærkede Komerne  sig  ved  dyb  Ærefrygt  for  de  statslige  og 
religieuse  Institutioner,  ved  Eenfold,  Tugt  og  Ærbarhed  i  det 
huslige  Liv. 

Den  sædelige  Fordærvelse  i  det  gamle  Kom,  vi  her 
først  ganske  i  Almindelighed  ville  skizzere  for  senere  at 
fremdrage  bestemte  Data,  begynder  vel  nærmest  ved  Marius's 
og  Sullas  Tid,  ca.  hundrede  Aar  for  Christi  Fødsel,  men 
naaer  sin  største  Høide  i  de  første  Aarhundreder  af  Keiser- 
perioden   efter  Christi  Fødsel.     Gradviis   undergik  Romer- 


*)   Tiberius  og  Gajus,  begge  berømte  som  den  fattige  Befolknings 
Talsmænd  overfor  de  Rige. 

Red. 

folket  en  fuldstændig  Forvandling,  og  her  staae  da  fornem- 
melig de  høiere  Selskabskredse  i  første  Linie.  Den  gamle 
Leveviis  maatte  snart  vige  Pladsen  for  den  nye  Modedan- 
nelse og  de  finere  Livsformer,  der  indkom  fra  Østens  over- 
daadige  og  slappede  Nationer  og  snart  fandt  begeistrede 
Tilhængere  i  de  fornemme  romerske  Familier,  som  med 
fyrstelige  Bekostninger  kappedes  med  hverandre  i  Tiiveie- 
bringelsen  af  alle  de  Midler,  der  paa  nogen  Maade  kunde 
pleie,  pirre  og  kildre  den  meest  raffinerede  Forfængelighed 
og  Nydelsessyge:  Den  gamle  Manddom  og  Komerværdig- 
hed  veg  Pladsen  for  alskens  Blødagtighed;  den  skamløseste 
Yppighed,  det  væmmeligste  Fraadseri  traadte  istedetfor  den 
gamle  Kydskhed  og  det  gamle  Maadehold ;  ubegrændset 
Havesyge  og  Ødselhed  afløste  den  gamle  Nøisomhed  og 
Tarvelighed,  kort  sagt :  alle  de  gamle  Dyder,  alle  de  ædlere 
og  bedre  Følelser,  der  i  Kepublikens  tidligere  Dage  rørte 
sig  hos  det  kraftige  og  ufordærvede  Romerfolk,  forsvandt 
tilsidst  sporløst;  som  en  uhelbredelig  Kræftskade  greb  For- 
dærvelsen videre  og  videre  om  sig,  det  ene  Lem  efter  det 
andet  af  det  fordums  mægtige  Romerrige  faldt  af;  Fordær- 
velsen naaede  Hjerte  og  Hoved,  og  som  en  livløs  Kolos 
sank  Verdensriget  tilsidst  i  Ruiner.  En  almindelig  Demo- 
ralisation begyndte  at  indtrænge  sig  i  alle  Livets  Forhold. 
Ægteskabets  Baand  sønderreves,  og  det  var  ikke  ualminde- 
ligt, siger  Satirikeren  Juvenal,  et  en  Mand  havde  begravet 
sin  enogtyvende  Kone,  eller  at  en  Kone  var  bleven  skilt 
fra  sin  attende  Mand!  Den  fra  nu  af  overhaandtagende 
Luxus  viste  sig  i  alle  Retninger:  De  gammeldags  uansee- 
lige Huse  bleve  til  stadselige,  med  herlige  Haver  og  Parker 
omgivne  Paladser,  der  vare  prydede  med  allehaande  smag- 
fuldt, kostbart  og  prunkende  Huusgeraad,  guldbroderede 
Tæpper,  Kar  af  Sølv  og  Bronce,  Guld  og  Sølvskaaler,  ja  i 
rige  Huse  var  endog  Kjøkkentøiet  af  Sølv;  Marmorsøiler, 
Malerier  af  de  berømteste  Mestere,  skjonne  Vaser,  sjeldne 
Mærkværdigheder   fra  de   fjerneste   Lande,  kort   sagt,  Alt, 

hvad  forfinet  Livsnydelse  kunde  udtænke,  fandtes  opdynget 
i  de  rige  Eomeres  Huse,  og  dog  overstraaledes  Palladserne 
i  Byen  langt  af  de  pragtfulde  Villaer  eller  Landsteder  med 
deres  udstrakte  Dyrehaver  og  Fiskedamme,  hvor  Hundreder 
af  Slaver  fra  alle  Verdens  Hjørner  opvartede  ved  Maaltider, 
der  bugnede  under  Vægten  af  de  kostbareste  og  meest  ud- 
søgte Spise-  og  Drikkevarer,  som  kunde  opdrives  fra  Fjern 
og  Nær. 

Vi  ville  nu  dvæle  lidt  ved  de  romerske  Maaltider,  idet 
vi  forudskikke  et  Par  Bemærkninger,  der  nærmest  gjælde 
Anretningen.  I  Midten  af  Bornernes  Spiseværelse  —  saa- 
danne  findes  den  Dag  i  Dag  velvedligeholdte  i  pompejanske 
Huse  —  stod  et  firkantet  Bord,  paa  hvis  tre  Sider  der  var 
opstillet  ligesaa  mange  lave  Liggesophaer  eller  Bordsenge; 
den  i^jerde  Side  af  Bordet  var  udelukkende  forbeholdt  de  op- 
vartende Slaver,  som  forsynede  Taflet  med  de  behørige  Spiser. 
Paa  enhver  af  disse  Sophaer  var  der  Plads  til  tre  Personer, 
som  sade  i  en  liggende  Stilling,  ligesom  Orientalerne,  med 
den  venstre  Arm  støttet  paa  en  Pude,  medens  den  hoire, 
som  var  fri,  bragte  Maden  til  Munden.  Pladserne  ved  Bor- 
det vare  mere  eller  mindre  fornemme  eller  forskjellige  i  Kang. 
Komerne  holdt  i  Keglen  tre  Maaltider  om  Dagen,  der  om- 
trent svarede  til  Englændernes  breakfast,  luncheon  og  dinner; 
her  skal  kun  omtales  Hovedmaaltidet,  det  saakaldte  »coena«, 
der  faldt  omtrent  midt  imellem  Middag  og  Solnedgang. 
Fortrinsviis  var  det  Hovedmaaltidet,  ved  hvilket  Koge-  og 
Bagekunstens  hele  Forfinelse  saavelsom  den  udsvævende 
Luxus  i  Arrangementet  af  Spiserne  kom  frem.  Første  Af- 
deling, Forretterne,  var  sammensat  af  Spiser,  som  skulde 
vække  og  befordre  Appetiten,  saasom  alle  Slags  Skaldyr, 
f.  Ex.  Purpurmusliuger,  Søpindsviin,  Snegle  og  fremfor  Alt 
Østers,  som  Plinius  kalder  »Kronen  paa  alle  Ketter«,  og 
som  de  rigtige  Fraadsere  bedækkede  med  kjolende  Snee; 
dernæst  lette  Fiskespiser,  blødkogte  Æg,  Salat,  Kaal  og  saa 
videre.      Til  Forretterne  nød  man,  ligesom  for  at  forberede 

de  tomme  Maver  for  de  efterfølgende  fyrigere  Vine,  en 
Blanding  af  Honning  og  Viin  eller  Most,  altsaa  en  Slags  Mjød. 
Paa  denne  Indledning  fulgte  nu  det  egentlige  Maaltid,  der 
atter  bestod  af  flere  Hovedretter,  »fercula«  (Anretning;  Or- 
det betegner  egentlig :  saa  Meget,  som  ad  Gangen  bæres  ind 
paa  Bordet),  og  Slutningen  dannede  Desserten,  ved  hvilken 
man  serverede  allebaande  Bagværk,  Confect,  frisk  eller  tør- 
ret Frugt.  Den  ordsproglige  Talemaade  »ab  ovo  ad  mala«, 
ordret  fra  Ægget  til  Æblerne,  med  andre  Ord:  fra  Begyn- 
delsen til  Panden,    er  hentet  fra  det  romerske  coena.*) 

Man  brugte  ved  Maaltidet  hverken  Kniv  eller  Gaffel, 
kun  Skeer,  der  ofte  vare  spidse  til  den  ene  Ende,  for  der- 
med at  aabne  Æggene  og  trække  Snegle  eller  Muslinger  ud 
af  Huset ;  Bordduge  kom  først  seent  i  Brug,  derimod  brugte 
man  Servietter,  som  dog  sædvanlig  medbragtes  af  Gjæsterne. 
Ved  Taffelet  pleiede  man  at  lægge  sine  Skoe  eller  Sandaler 
fra  sig;  derfor  betegner  Udtrykket:  »at  tage  Skoene  af,  at 
forlange  sine  Skoe«  det  Samme  som  at   lægge   sig  tilbords 


*)  Vi  have  endnu  fra  Republikens  sidste  Tider  en  opbevaret 
Kjøkkenseddel  fra  et  coena  pontificalis,  vi  kunne  kalde  det  et 
Præstegilde,  i  Anledning  af  et  Præstembedes  Tiltrædelse,  og  da 
det  maaskee  kunde  interessere  Læseren  at  kjende  denne  Spise- 
seddel, skulle  vi  her  fremlægge  den  med  en  for  vort  Kjøkken 
nogenlunde  forstaaelig  Betegnelse  af  Retterne: 

Første  Afdeling,  Forretterne,  bestode  af  tvende  Anretninger; 
den  første  af  disse  igjen  af  Søpindsviin,  friske  Østers,  at  for- 
tære i  Mængde  efter  Behag,  peloriske  Muslinger,  Klapmuslin- 
ger, Viindrosler,  Asparges  med  en  Poulard  eller  feed  Høne, 
en  Skaal  med  tillavede  Østers  og  Muslinger  mellem  hverandre 
og  sorte  og  hvide  Søtulipaner.  Anden  Anretning  bestod  af 
Klapmuslinger,  søde  Muslinger,  Søanemoner,  Figensnepper, 
Coteletter  af  Raadyr  og  Vildsviin,  Hønsepostei,  atter  Figen- 
snepper, Pigsnegle  og  Purpursnegle.  Ved  det  derpaa  følgende 
egentlige  coena  opvartedes  med  Svineyver,  Vildsvinehoved,  Ra- 
gout af  Svineyver,  stegt  Andebryst,  frikaserede  Vildænder, 
Haresteg,  Kyllingesteg,  Creme  af  Kraftmeel  og  picentinske 
Tvebakker;  Dessert  omtales  ikke. 

Og  staae  fra  Bordet.  I  Varros  Bog  om  Gjæstebud  hedder 
det:  »Gjæsternemaaeikke  være  færre  end  Gratierne,  altsaa 
tre,  og  ikke  flere  end  Muserne,  altsaa  ni;  mange  maa  man 
ikke  være;  thi  hvor  der  er  Mange,  er  der  sædvanligviis  Vrevl.« 
»I  Eom«,  siger  han  endvidere,  »stod  man  ferst  tilbords, 
saa  sad  man,  nu  ligger  man.  Man  skal  hverken  bede  me- 
get veltalende  og  snaksomme  eller  stumme  Folk  til  sit 
Bord;  thi  Veltalenhed  horer  hjemme  i  Skranken  og  til 
Thinge,  Taushed  derimod  i  Lønkamret.«  Det  er  altsaa  Varros 
Mening,  at  man  ved  Bordet  kun  skal  fere  muntre  og  under- 
holdende Samtaler. 

Vi  gaae  nu  over   til   nærmere   at   belyse  Keisertidens 
overhaandtagende    Luxus    i   Levemaade,    Boliger,    Bohave, 
Klædedragt  og   saa   videre,  og   vi  ville    da  forst   betragte 
de    romerske    Lækkermunde.       Tor    at    finde    Midler    til 
Ganens  Tilfredsstillelse  gjennemsegte  man  alle  Lande,  for- 
brugte  uhyre,   næste   utrolige  Summer   paa   enkelte  Maal- 
tider,    og  man   maa   forbauses   over  den  Mangfoldighed  af 
Kunster,    ved    hvilke   man    forstod  at   tilberede   de   høiest 
skattede  Lækkerbidskener  for  at  vække  den  ved  idelig  Over- 
fyldning  træge  Madlyst.      Mange   af  de  berømteste  Ketter 
vare  saa  afskyelige,  at  de  efter  vor  Smag  kun  kunde  vække 
Modbydelighed  og   Væmmelse.      Blandt  de  store  Kunstnere 
i   alskens   Svælgeri  og   Fraadseri    under   Keiser   Augustus 
staaer  i  forreste  Kække  en  vis  Apicius.    Mæcenas's  Navn  er 
som  bekjendt,  blevet  Udtrykket  for  enhver  ædel  og  gavmild 
Beskytter  af  Videnskaber  og  Kunster,  men  med  meget  større 
Eet  er  Apicius's  Navn   blevet   en    Fællesbetegnelse   for  en 
lærd  og  overdaadig  Fraadser:  han  ikke  blot  opfandt  utallige 
forhen  ukj endte  Lækkerier  og  lærte  Komerne,  hvorledes  de 
skulde  spise  med  Smag  og  beværte  deres  Venner,  men  han 
gjorde  endogsaa  Kogekunsten   til   en   Videnskab,   gav  sine 
Samtidige  mundtlig   og  skriftlig  Underviisning  og  var  stolt 
af  blandt  sine  Landsmænd  at  ansees  for  den  største  Fraad- 
ser og  Lærer  i  Fraadseri.    Man  kan  da  ikke  undres  over,  at 

denne  Mester  i  ai  spise  lækkert  havde  flere  Disciple  og 
Efterfølgere  end  Alverdens  Vise  og  Philosopher  tilsammen. 
Den  Kunst  hos  Soen  at  frembringe  en  stor  Lever,  ligesom 
hos  Gjæssene,  var  en  Opfindelse  af  Apicius  og  bestod  deri, 
at  man  fodrede  og  mæskede  Dyret  dygtigt  med  tørre  Fig- 
ner, gav  det  saa  Mjød  at  drikke  og  dræbte  det  pludseligt.*) 
Saavel  hos  Grækerne  som  hos  Romerne  stod  Svinet  fra 
Arilds  Tid  høit  i  Ære,  og  mange  Romere  antoge  endog  det 
elskede  Dyrs  Navn,  som  Porcius,  Verres.  Den  romerske 
Naturkyndige,  Plinius,  siger,  at  medens  man  af  ethvert  andet 
Dyr  kun  kunde  bruge  enkelte  Dele  til  Næring,  leverede 
derimod  Svinet  næsten  et  halvt  Hundrede  forskjellige  Slags 
Stoffer  til  Lækkerbidskener,  Fortrinligt  yndet  var  af  dette 
Dyr  Yveret,  Leveren  og  Pølserne,  som  tilberedtes  i  de  mang- 
foldigste Compositioner  og  allerede  dengang  paa  Torve  og 
Gader  under  høie  Raab  af  Pølsekræmmerne  bleve  falbudne 
i  transportable  Blikovne.) 

Da  Apicius  havde  forødt  halvtredie  Million  Daler  og 
styrtet  sig  i  en  stor  Gjæld,  begyndte  han  endelig  at 
regne  sammen,  og  da  han  fandt,  at  han  efterat  have 
betalt  sin  Gjæld  kun  vilde  beholde  halvtredie  hundrede 
Tusinde  Daler  tilbage,  tog  han  Gift,  da  han  jo  ellers 
vilde  have  været  nødt  til  at  leve  i  den  yderste  Nød!  En 
anden  Samtidig  havde  iøvrigt  nær  overgaaet  ham  og  op- 
naaede  i  ethvert  Tilfælde  stor  Berømmelse  derved,  at  han 
kjøbte  en  Mulle,  en  Fisk  af  en  halv  Alens  Længde,  der 
var  de  romerske  Lækkermundes  kosteligste  Ret,  for  en  høiere 
Sum,  end  selv  Apicius  havde  budt,  nemlig  halvtredie  hun- 
drede Daler.    En  anden  Romer  solgte  en  Slave  for  hundrede 


*)  Vi  skulle  endnu  nævne  et  Par  andre  Fedningsmethoder:  Hønsene 
fedede  man  med  Hvedebrød,  udblødt  i  en  Blanding  af  Vand  og 
Viin,  ja  selv  Sneglene  fodrede  man  i  samme  Hensigt  med  en 
Mask-  eller  Mæskning  af  tyk  Most  og  Meel.  Gaaseleveren  til- 
tager yderligere  i  Omfang,  naar  man  lægger  den  i  en  Blan- 
ding af  Mælk  og  Honning. 

Daler  og  kjøbte  for  denne  Sum  en  Mulle  paa  fire  Pund; 
ja  Prisen  paa  saadanne  Fisk  gik  ikke  sjeldent  saa  heit,  at 
selve  Fiskeren  bogstavelig  kunde  kjøbes  billigere  end  hans 
Fisk.  Allerede  den  ældre  Cato,  en  af  de  djærveste  Repræ- 
sentanter for  og  Forfægtere  af  den  gammeldags  tarvelige 
Leveviis,  havde  om  Rom  sagt  de  strenge  og  betegnende  Ord, 
at  den  Stad  ikke  kunde  bestaae,  i  hvilken  en  Fisk  betaltes 
dyrere  end  en  Oxe;  men  Fordærvelsens  Strøm  lod  sig  ikke 
mere  standse ;  den  væltede  frem  og  kuldkastede  med  rivende 
Hurtighed  alle  Tugtens,  Tarvelighedens,  Ærbarhedens  og 
Sømmelighedens  Skranker. 

Uhyre,  ja  utrolige  Summer  bleve  saavel  af  Keiserne, 
som  af  Privatpersoner  bortødslede  paa  Taffelets  Glæder. 
Der  var  en  Tid,  da  ingen  romersk  Embedsmand  i  Anled- 
ning af  sit  Erabedes  Tiltrædelse  kunde  gjøre  Grilde  for  gode 
Venner  og  Bekjendte  tor  en  mindre  Sum  end  imellem  hundrede 
og  halvandet  hundrede  Tusinde  Daler.  Mangen  Gang 
gjaldt  det  ikke  saa  meget  at  spise  behageligt  og  velsmagende 
som  at  spise  kostbart;  thi  koste  Meget  maatte  og  skulde 
det,  og  et  kostbart  Maaltid  kastede  en  uvisnelig  Glands  paa 
Værten.  En  Søn  af  Skuespilleren  Æsopus  kjøbte  til  uhyre 
Priser  de  bedste  Sangfugle  og  lod  dem  stege  for  sig  og 
sine  Gjæster;  dertil  gav  han  Drikke,  hvori  de  kostbareste 
Perler  befandt  sig,  opløste  i  Eddike*).  Plinius'  Fortælling 
om  Antonius'  og  Cleopatra's  kostbare  Væddemaal  ansee  vi  for 
bekjendt,  til  at  vi  her  ville  dvæle  ved  den. 

Vi  skulle  nu  gjennem  en  Række  Exempler  gjøre  nær- 


*)  Perlerne  selv  ere  en  Slags  sygelige  Udvæxter  eller  abnorme 
Dannelser,  der  kunne  fremkomme  hos  alle  Slags  Muslinger, 
men  fortrinsviis  hos  de  saakaldte  Perlemuslinger,  og  bestaae 
af  samme  Masse  som  Skallerne.  Ligesom  Perlemoder  og  over- 
hovedet Muslinge-  og  Snegleskaller  bestaae  Perlerne  af  kulsur 
Kalkjord.  Eddikesyren  uddriver  Kulsyren  og  forbinder  sig 
med  Kalkjorden;  denne  Forbindelse  opløser  sig  i  Eddikens 
Vand,  og  saaledes  er  Perlen  tilintetgjort. 

mere  Bekjendtskab,  navnlig  med  de  romerske  Keiseres  Over- 
daadighed.  Ved  et  af  de  Gjæstebud,  hvortil  Nero,  hvad 
han  ofte  gjorde,  havde  indbudt  sig  selv,  fandtes  der  Krandse, 
som  vare  sammensatte  af  de  skjenneste  Blomster  og  dryp- 
pede med  den  kosteligste  Balsam,  til  en  Værdi  af  hundrede 
Tusinde  Eigsdaler.  Keiser  Vitellius,  som  man  med  Eette 
kaldte  Tallerkenfyrsten,  opfraadsede  i  otte  Maaneder  mere 
end  tyve  Millioner  Rigsdaler;  han  var  en  stor  Mester  i  at 
opfinde  nye  Retter,  i  Særdeleslied  nye  Kager  og  lod  blandt 
Andet  forfærdige  et  Fad,  som  han  paa  Grund  af  dets  for- 
bausende  Størrelse  kaldte  Minervas  Skjold ;  det  kunde  rumme 
allehaande  Lækkerier  til  et  Belob  af  fem  og  tyve  Tusinde 
Rigsdaler.  Ved  et  Gjæstebud,  som  Keiserens  Broder  gav, 
prangede  Taffelet  blandt  Andet  med  to  Tusinde  Exemplarer  af 
de  meest  udsøgte  Fisk  og  syv  Tusinde  af  de  sjeldneste  Fugle. 
Verus,  den  vise  Antonius'  Medregent,  feirede  et  saakaldet 
Gudemaaltid.  ved  hvilket  han  blandt  sine  elleve  Bordkam- 
merater uddelte  kostbare  Krandse  og  sjeldne  Dyr,  Fade  og 
Bægere  af  Guld  og  Solv  og  besatte  med  de  kosteligste 
Ædelstene,  solvbeslagne  Kjøretoier  og  andre  dyre  Sager. 
For  Heliogabal,  en  af  hans  Efterfølgere  paa  den  romerske 
Keiserthrone,  var  det  ikke  nok  at  sætte  de  kostbareste  Lække- 
rier for  sine  Gjæster ;  Værdien  heraf  skulde  forhoies  ved  de 
herligste  Perler  og  Stene,  som  han  lod  blande  derimellem 
eller  stroe  derpaa.  Han  lod  Gjæsteme  række  ikke  blot 
Krandse  og  vellugtende  Vande,  men  han  lod  dem  ved  et 
Maskineri  i  Loftet  af  sit  Spiseværelse  saaledes  overdænge 
med  Roser,  Violer  og  andre  Blomster,  at  Enkelte  formelig 
qvaltes,  fordi  de  ikke  kunde  arbeide  sig  ud  af  disse  Bjerge 
af  Blomster.  Som  Exempel  paa  en  lignende  Slags  Taffel- 
underholdning for  denne  Vellystning  nævnes  her  Følgende: 
Bordkammeraterne  skulde  have  Foræringer.  Af  de  blandt 
Gjæsterne  fordeelte  Lodder  lød  nogle  paa  ti  Kameler,  andre 
paa  ti  Fluer  eller  ligesaamange  Bjørne  og  Flagermuus; 
nogle  paa  ti  Pund  Guld,  andre  paa  ti  Pund  Bly,  nogle  paa 

ti  Strudse,  andre  paa  ti  Hønseæg  eller  Salathoveder.  Kei- 
seren  lod  fremdeles  midt  under  Taflet  paa  eengang  Lover 
og  Leoparder  komme  ind  for  at  sætte  Gjæsterne,  der  ikke 
vidste,  at  disse  Dyr  vare  tæmmede,  i  en  Skræk,  der  natur- 
ligviis  ikke  undlod  hos  den  heie  Vært  at  fremkalde  den 
hjerteligste  Skoggerlatter;  til  andre  Tider  lod  han  Gjæsterne 
lægge  sig  hen  paa  en  Slags  Sække  og  disse  fylde  med  Luft, 
saa  at  de,  der  laae  paa  dem,  ligesaa  pludselig  rullede  hen 
under  Bordet  —  Altsammen  til  stor  Morskah  for  Keiseren. 
Hans  Maaltider  bestode  undertiden  af  to  og  tyve  Eetter 
eller  snarere  Anretninger,  af  hvilke  atter  enhver  indbefattede 
en  stor  Mængde  mindre  Retter;  engang  lod  han  for  sine 
Gjæster  sætte  sex  hundrede  Strudshoveder,  og  en  anden 
Gang  lovede  han  endog  at  give  dem  en  Phønix;  hvis  dette 
skulde  mislykkes,  vilde  han  udsone  sine  Venners  skuffede 
Forventninger  med  Tusinde  Pund  Guld.  Han  gjorde  Gjæste- 
bud,  ved  hvilke  uhyre  Masser  af  de  blotte  Indvolde  af  den 
ovenfor  nævnte  kostbare  Fisk,  Mullen,  bleve  anrettede,  eller 
han  lod  dække  op  med  hele  Skaaler  og  Tallerkener  fyldte 
blot  med  Skjæggetrevlerne  af  denne  Fisk;  oftere  lod  han 
sig  tilberede  en  Eet,  som  bestod  afKameelhæle,  af  Kamme, 
der  vare  skaarne  af  levende  Haner,  eller  af  Paafugle-  og 
Nattergaletunger,  fordi  man  paastod,  at  en  saadan  Eet  be- 
skyttede mod  Epilepsi.  Sine  Hunde  fordrede  han  med 
Gaaselever. 

Allerede  tidligere  er  det  antydet,  at  Hovedsagen  ikke 
altid  var,  at  der  sattes  velsmagende  Eetter  paa  Bordet; 
Opgaven  var  meget  mere  at  spise  saa  kostbart  som  muligt,  og 
alle  Lande  og  Have  maatte  da  gjennemsøges  for  at  levere 
de  sjeldneste  og  meest  udsøgte  Spiser  til  den  romerske  Eig- 
mands  Taffel.  »Vil  man  spise  kosteligt,«  siger  en  Skri- 
bent fra  hin  Tid,  »saa  maae  Paafuglene  være  fra  Samos, 
Hønsene  fra  Phrygien,  Tranerne  fra  Melos,  Bukkene  fra 
Ætolien,  Thunfisken  fra  Chalcedon,  Murænerne  (en  Slags 
Aal)  fra  Tartessus,  Gjedderne  fra  Pessinus,  Østersen  fra  Ta- 

rent,  Musliugerne  fra  Chios,  Saltvandsfiskene  fra  Rhodos 
og  Cilicien,  Nødderne  fra  Thasos,  Dadlerne  fra  Ægypten, 
Agernet  fra  Spanien  og  Skinkerne  fra  Lycien.  Derfor  havde 
alle  Flaader  og  Befalingsmænd  det  Hverv  at  opsøge  og 
hidskaffe  Lækkerier,  og  alle  Veie,  der  fra  Havene  Øst  og 
Vest  for  Italien  førte  til  Rom,  vare  bedækkede  med  Kjøre- 
tøier  fulde  af  de  kostbareste  Sager  for  Hoifets  og  de  For- 
nemmes Kjøkken.  Hvor  mange  tusinde  Hænder  maatte 
ikke  sættes  i  travl  Bevægelse  for  at  fylde  hint  Minervas 
Skjold  med  Mælken  af  Skarer  og  Muræner  (tvende  Fiske- 
arter), med  Hjernen  af  Fasaner  og  Paafugle  (Mere  fortærede 
man  i  Reglen  ikke  af  disse  Dyr),  med  Tungerne  af  Flamingoer 
og  Nattergale,  med  Kameelfødder  og  Hanekamme.  Nogle  af 
disse  sidste  Retter,  som  Nattergaletunger  og  Flamingohjerner,, 
kunne  dog  kun  betragtes  som  enkeltstaaende  Udskeielser  af 
saa  vanvittige  Mennesker  som  Keiser  Heliogabal. 

Vi  have  af  en  romersk  Skribent  en  interessant  Beskri- 
velse af  en  romersk  Rigmands  Maaltid  (under  Keiser  Neros 
Regjering),  og  om  den  end  er  noget  phantastisk  udsmykket 
■og  overdreven  i  det  Enkelte,  maa  den  dog  i  Hovedsagen 
ansees  for  at  give  et  ret  træffende  Billede  af  hiin  Tids  for- 
finede, vellystige,  vi  kunne  kalde  det  bizarre  Bordanretnin- 
ger. Vi  skulle  her  ikke  tale  om  brasende  Pølser  paa  en 
SølVrist,  til  bvilke  man  nød  syriske  Blommer  med  Kjærner 
af  Granatæbler,  eller  om  den  meget  yndede  Spise,  Hasel- 
muus,  der  vare  bestrøede  med  Honning  og  Valmuefrø :  snart 
saae  man  et  Spisebrædt  marschere  op,  hvorpaa  der  laa  et 
uhyre  Vildsvin;  ved  dets  Tænder  hang  tvende  af  Palme- 
grene flettede  Smaakurve,  af  hvilke  den  ene  var  fyldt  med 
Dadler,  den  anden  med  thebanske  Nødder,  og  Smaagrise  af 
Kagedeig,  der  laae  rundt  omkring,  ligesom  hængende  ved 
Yveret,  gave  at  forstaae,  at  det  var  en  So.  Nu  kommer  en 
stor  skjægget  Karl  i  Jagtdragt;  med  en  Jagtkniv  skærer  han 
Siden  op  paa  Soen,  og  ud  af  Saaret  flyver  en  Skare  Krams- 
fugle; Fuglefængere  med  Liimpinde,  som  ere  ved  Haanden, 

fange  dem  strax,  medens  de  flyve  omkring  i  Salen.  Efterat 
der  under  fuld  Musik  er  taget  af  Bordet,  feres  tre  hvide 
levende  Sviin,  der  ere  smykkede  med  Baand  og  Bjælder,  ind 
i  Spisesalen.  Værten  spørger:  Hvilken  af  disse  ville  I 
see  som  Spise  paa  Bordet?  Til  samme  Tid  lader  han  sin 
Kok  kalde  og  befaler  ham  at  slagte  det  Svin,  man  har  for- 
langt; Kokken  fører  nu  sin  levende  Steg  ud  i  Kjøkkenet, 
og  næppe  har  Værten  ført  en  ganske  kort  Samtale  med  sine 
Gjæster,  saa  kommer  Spisebrædtet  med  et  uhyre  Svin  paa 
Bordet,  Værten  betragter  det  stedse  nølere  og  nølere  og 
siger  endelig:  »Hvorledes!  Svinet  er  jo  ikke  skilt  ved  sine 
Indvolde!«  Kokken  tager  derpaa  Kniven  og  gjør  med  skjæl- 
vende  Haand  flere  Snit  i  Svinets  Bug;  denne  udvider  sig 
meget  snart  ved  den  indenfra  trykkende  Vægt,  og  ud  styr- 
ter en  uhyre  Mængde  Pølser  og  Carbonader.  —  En  anden 
Gang  blev  der  indbaaret  et  Svin,  paa  hvilket  med  Anven- 
delse af  stor  Kunst  den  ene  Halvdeel  var  stegt,  den  anden 
kogt ;  Bugen  var  fyldt  med  Tusinde  herlige  Lækkerbidskener, 
som  Drosler  og  andre  Smaafugle,  Kyllinger,  Æggeblommer 
m.  m.  Man  saae  paa  et  rundt  Spisebord  de  tolv  Himmel- 
tegn i  Dyrekredsen  fordeelte  rundt  omkring,  og  over  ethvert 
var  der  sat  en  Spise  af  et  tilsvarende  Stof,  saavidt  det  lod 
sig  gjøre.  Paa  Krebsen  var  f.  Ex.  en  Krebs ;  paa  Jomfruen 
laa  en  Somave!  Endnu  et  Par  Exempler  paa  de  romerske 
Kokkes  Virtuositet.  Der  blev  saaledes  indbaaret  et  Stel  med  en 
rund  Kurv,  hvori  der  sad  en  Høne  af  Træ  med  udbredte 
Vinger,  ligesom  rugende.  Tvende  Slaver  gjennemsøgte  under 
en  larmende  Musik  Straareden  og  fordeelte  de  deri  liggende 
Paafugleæg  blandt  Gjæsterne,  der  ganske  naturligt  maatte 
være  belavede  paa,  naar  de  aabnede  disse  Æg,  at  finde  en 
lille  Paafugleunge  deri;  men,  da  det  kom  til  Stykket,  var 
der  hverken  Tale  om  Paafugleæg  eller  Paafugleunger; 
Skallerne  vare  bagte  af  fedt  Mel,  og  i  hvert  Æg  laa  den 
delicateste  lille  Sangfugl,  dog,  vel  at  mærke,  ikke  synlig, 
men  indhyllet  i  pebret  Æggeblomme.    Med  saadanne  Narre- 

streger  fortsatte  man:  Der  anrettes  en  fed  Gaas,  som  til- 
syneladende er  omringet  af  allehaande  Fisk  og  Fugle ;  men 
det  Hele,  Gaasen,  Fisken  og  Fuglene  er  Altsammen  lavet 
af  Svinekjød,  der  er  forskjelligt  præpareret  og  udstafferet. 
»Ønske  I  det,«  siger  Værten  til  sine  Gjæster,  »saa  laver 
min  Kok  mig  af  en  Somave  en  Fisk,  af  Flæsket  en  Due, 
af  Skinken  en  Turteldue  og  af  andre  Dele  en  Hone.  Ja, 
Opfindsomheden  var  i  den  Grad  udtomt  eller  forlegen  for 
nyt  Stof,  at  Keiser  Gom  modus  blandt  de  kosteligste  Spiser 
lod  blande  ligefrem  Snavs  og  spiste  selv  deraf.  Den  gamle 
Skribent,  der  fortæller  dette,  siger,  at  dette  vistnok  var  en 
afskyeligere  Opfindelse,  end  da  den  samme  Keiser  engang 
lod  tvende  puklede  Personer  overgyde  rigelig  med  Sennep 
og  i  en  stor  Selvskaal  bære  ind  paa  Taflet.  Den  ovenfor 
nævnte  lærde  Fraadser  Apicius  tillod  af  de  kostbareste  Fisk 
og  Fugle  kun  at  spise  de  mindste  og  fineste  Dele,  Lærken 
undtagen ;  thi  den  spistes  heel,  og  Kogekunstens  Mesterstykke 
bestod  da  i,  at  man  kogte  Tunge,  Hjerne,  Mælk,  Lever  og 
andre  fortrinlig  skattede  Dele  af  utallige  Lækkerbidskener 
sammen  i  en  eneste  Kagout  med  tusinde  pirrende  og  kry- 
drende Saucer,  hvorved  man  havde  opnaaet  at  sætte  en  sand 
Encyklopædi  af  Lækkerbidskener  paa  Bordet.  For  at  et 
Taffel  kunde  siges  at  være  rigtig  godt  indrettet,  maatte 
endelig  enhver  Spise  borttages,  netop  naar  den  smagte  aller- 
bedst; men  den  blev  erstattet  af  en  anden,  der  var  endnu 
kosteligere. 

Til  de  yppige  luxurieuse  Ketter  svarede  fuldkommen 
Lidretningen  af  Spisesalen  og  det  hele  Taffelapparat.  Det 
er  en  Selvfølge,  at  de  prægtige  Borde  og  udpolstrede  Ligge- 
sophaer  hos  de  romerske  Stormænd  maatte  være  forfærdigede 
af  de  kostbareste  Træsorter  af  de  berømteste  Mestere.  Hvad 
Spisebordene  angik,  da  strakte  Pragtsygen  sig  især  til  Bord- 
pladens Elegance.  Denne  bestod  ikke  sjeldent  af  ædle  Me- 
taller, og  man  faaer  et  ret  tydeligt  Begreb  om  den  Luxus 
og  Ødselhed,  som  udfoldedes  ved  Anskaffelsen  af  disse  Plader, 


96  Billeder  af  den  romerske  Luxus  paa  Keisertiden. 

naar  man  hører,  at  den  just  ikke  velhavende,  berømte  Taler 
Cicero  dog  betalte  en  saadan  Plade  af  en  Slags  Citrontræ, 
der  voxer  paa  Skraaningen  af  Altasbjergene,  med  over  halv- 
fjerdsindstyve Tusinde  Daler.  —  Den  hele  Bordopsats  maatte 
være  af  de  kostbareste  Metaller,  Stene  og  Stoffer,  og  dog 
belønnede  engang  Antonius'  Son  et  vittigt  Indfald  med  alle 
de  Drikkekar,  som  netop  stode  paa  Taffelet;  Yægge,  Lofter 
og  Gulve  maatte  være  af  det  skjønneste  og  sjeldneste  Slags 
Marmor  og  prydet  med  Forgyldninger  og  Malerier.  Ved 
kunstige  Maskinerier  forstod  man  indtil  den  yderste  Grændse 
af  Forfinelse  at  pleie  Gjæsternes  Velvære  paa  en  Maade, 
der  maa  vække  Nutidens  største  Forbauselse:  Lofterne  i 
Spiseværelserne  vare  bevægelige,  saa  at  Scenen  forandredes, 
hvergang  en  ny  Eet  blev  bragt  paa  Bordet;  var  det  koldt  i 
Veiret,  udstrømmede  fra  usynlige  i  Væggene  anbragte  Rør 
en  ligelig  fordeelt,  behagelig  Varme,  ligesom  der  i  Gulvet 
fandtes  ligesaa  usynlige  Smaarør,  der  udsendte  Straaler  af 
vellugtende  Vande  til  en  umaadelig  Høide  for  saa  at  lade 
dem  udbrede  sig  over  Gjæsterne  i  en  liflig  duftende  Støv- 
regn*). Hyppig  lededes  krystalklare  Bække  gjennem  Spise- 
salen, for  at  man  under  selve  Taffelet  med  Haanden  kunde 
fange  Foreller  og  Karper,  eller  man  indrettede  Spiseværel- 
serne saaledes,  at  man  under  Taflet  ved  Hjælp  af  Maskiner 
kunde  lade  hele  Strømme  af  rindende  Vand  styrte  afsted 
forbi  de  Spisendes  Fødder.  Derfor  kunde  vel  Philosophen 
Seneca  sige:  »Fraadsernes  Gane  er  nu  saa  forvænt,  at  de 
ikke  kunne  spise  nogen  Fisk,  som  de  ikke  selv  have  seet 
svømme  ved  Taffelet;  før  hed  det:  Intet  er  skjønnere  end  en 
Steenkarpe,  nu  siger  man:  Intet  er  skjønnere,  end  en  døende. 
Dette  er  saaledes  at  forstaae :  Man  fangede  Fiskene  ved  Bor- 


*)  Hos  de  gamle  Grækere  fangede  og  tæmmede  man  forskjellige 
Arter  smukt  farvede  Fugle,  som  man  parfumerede  og  pludse- 
ligt med  deres  duftende  Vellugt  og  glimrende  Farver  lod  flyve 
hen  over  Gjæsterne. 

det,  satte  dem  i  Glasfade  og  gav  med  den  største  Opmærk- 
somhed Agt  paa,  hvorledes  Fisken  først  blev  blodrod,  hvor- 
ledes denne  Farve  dernæst  efterhaanden  blegnede  og  endelig 
efter  en  for  Dyret  lang  og  pinlig  Kamp  mellem  Liv  og  Død 
ganske  tabte  sig. 

Næst  efter  at  sørge  for  Maden  og  Anretningen  gjaldt 
det  nu  paa  en  værdig  Maade  at  opsøge  sine  Kokke  og  at 
pynte  de  med  Guld  og  Solv  prangende  Slaver,  af  hvilke  nogle 
havde  det  specielle  Hverv  at  foretage  en  behændig  Renselse 
af  de  Drukne  og  hurtigst  mulig  at  bortskaffe  de  synlige 
Tegn  paa  en  altfor  utidig  Overfyldning.  Vee  ^de  ulykkelige 
Slaver,  der  begik  den  mindste  Feil;  den  grusomste  Pidsk- 
ning  ramte  dem,  naar  de  ikke  hele  Dage  og  Nætter  stode 
stumme  og  nøgterne,  naar  de  hviskede  til  hinanden,  eller 
naar  de  blot  nyste  eller  hostede.  Saa  gjaldt  det  at  træffe 
det  smagfuldeste  Arrangement  af  det  uendelig  sammensatte 
Taffel,  ja  at  sætte  enhver  Ret  paa  Bordet  netop  i  det  rette 
Øieblik  og  tranchere  efter  Kunstens  strengeste  Regler.  — 
Nutildags  holdes  der  vel  i  Reglen  kun  Statsraad,  naar  der 
foreligger  en  Sag  af  større  Vrgtighed;  Keiser  Domitian 
holdt  engang  et  Senatsmøde  eller,  hvad  vi  vilde  kalde  det, 
et  Statsraad  for  at  faae  afgjort,  om  en  Fisk  skulde  serveres 
heel  eller  skaaren  i  Stykker;  det  besluttedes,  at  der  skulde 
forfærdiges  et  nyt,  umaadeligt  stort  Fad,  for  at  man  ikke 
skulde  have  nødig  at  partere  Fisken. 

Istedetfor  at  høre  Rhetorers  og  Philosophers  Forelæs- 
ninger trængte  de  unge  fornemme  Romere  sig  hen  til  be- 
rømte Ødelandes  Kjøkken,  hvor  der  altid  var  fuldt  Huus, 
medens  Høresalene  stode  tomme.  —  For  at  gjøre  det  fuld- 
stændigt sov  man  ikke  blot  Dagen  over  for  at  kunne  smause 
hele  Natten  igjennem  eller  vendte  de  forskjellige  Retters 
Orden  om,  saa  at  man  gav  det  sidst,  som  man  ellers  gav 
først;  men  man  begyndte  endog  før  Maaltidet  at  drikke  saa 
tæt,  at  man  mangen  Gang  gik  drukken  tilbords.  Før  Bor- 
det gik  man  gjerne   i  Bad,    og   her   søgte   man    da  ved  at 

nyde  umaadelige  Portioner  af  fyrige,  ophedende  Vine  at  komme 
i  stærk  Sved  for  desto  oftere  at  kunue  lade  sig  gnide  og 
tørre.  Man  drak  saa  Meget,  at  man  ligesaa  ofte  maatte  give 
det  fra  sig  igjen,  og  drukken  og  ligesom  oplost  lagde  man 
sig  tilbords.  Denne  afskyelige  Vane  at  beruse  sig  med 
tomme  Maver  skyldes  for  en  Deel  Datidens  Læger,  der  vilde 
anbefale  sig  ved  deres  Methodes  Nyhed.  Intet  Under,  at 
der  ved  Maaltiderne  formelig  udsattes  Drikkepriisbelenninger. 
Det  var  Noget,  der  var  værd  at  tale  om,  at  ansees  for  sin 
Tids  største  Dranker;  de  fornemste  Eomere  toge  med  Iver 
Deel  i  denne  Væddekamp,  ja.  Nogle  skyldte  endog  deres  store 
Talent  for  at  drikke  Opnaaelsen  af  de  hoieste  Æresposter. 
Cicero  havde  en  meget  fordrukken  Søn ;  denne  Person  kunde 
paa  een  Gang  nedskylle  ti  Flasker  Viin,  og  dog  fandt  han  sin 
Overmand  i  en  vis  Torqvatus,  der  med  Lethed  gjorde  det 
af  med  femten  Flasker.  Denne  Bedrift  maa  dog  have  hørt 
til  Undtagelserne,  da  der  fortælles,  at  Keiser  Tiberius,  som 
dengang  var  tilaars  og  noget  gnaven,  dog  bestemte  sig  til  at 
bivaane  dette  Skuespil.  Der  fortælles  endvidere  om  denne  Heros 
i  Drikkekunsten,  at  hans  Tunge  aldrig  blev  stammende  eller 
tung,  at  han  aldrig  behøvede  at  tye  til  det  oftere  brugte 
Middel :  at  lette  sig  ved  Brækning ;  han  spyttede  ikke  engang, 
og  ovenpaa  en  saadan  natlig  Sviir  var  han  den  følgende 
Morgen  lige  rask  og  besørgede  sine  pligtmæssige  Arbeider. 
—  Ved  selve  Maaltidet  drak  man  i  det  Hele  taget  maade- 
holdent,  men  ovenpaa  fulgte  sædvanlig  et  Drikkelag,  der 
fuldkommen  svarede  til  det  græske  Symposion;  med  be- 
krandset  Hoved  og  Underkrop  leirede  Herrerne  sig  ved 
Bordet,  efterat  Spiserne  vare  borttagne ;  en  Konge  for  Laget, 
»magister  bibendi«,  blev  valgt  ved  Lodkastning;  man  drak 
enten  paa  en  af  de  Tilstedeværendes  Sundhed,  der  da  maatte 
tømme  det  fremrakte  Bæger  med  Ordene  bene  tibi !  vivas!  Dit 
Velgaaende!  eller  de  Fraværendes,  navnlig  Keiserens  og 
Hærens.     Ved  en  Toast  paa  den  Elskedes  Sundhed  pleiede 

Antallet  af  de  Glas,  man  havde  at  tømme  efter  hinanden, 
at  rette  sig  efter  Antallet  af  de  Bogstaver,  hendes  Navn 
indeholdt,  f.  Ex.  paa  Idas  Sundhed  tømte  man  tre  Glas, 
for  Justina  derimod  syv.  Naturligviis  kunde  det  ikke 
undgaaes,  at  disse  Drikkelag,  der  ofte  varede  til  Dagen  brød 
frem,  stundom  udartede  til  de  vildeste  Orgier,  og  at  Enden 
paa  dem,  som  Cicero  siger  om  Verres,  lignede  Enden  paa 
en  Bataille,  hvor  Nogle  bleve  transporterede  bort  som  dodelig 
saarede,    Andre    bleve    liggende  bevidstløse  paa  Valpladsen. 

Mange  vare  de  Kunster,  man  øvede  for  at  fremkalde 
Tørsten.  Man  drak  Gift,  navnlig  Skarntyde,  for  derved  at 
tvinge  sig  til  at  drikke,  eller  man  indtog  et  Pimpsteens- 
pulver,  for  ikke  at  nævne  andre,  ganske  afskyelige  Ting. 
Ogsaa  Næsen  skulde  have  sin  Part  af  Nydelsen,  hvorfor 
man  krydrede  Vinene  med  allehaande  vellugtende  Ting. 
Det  kunde  naturligviis  ikke  undgaaes,  at  En  eller  Anden 
midt  under  Taflets  Glæder  faldt  i  Søvn  og  baade  sov  og 
snorkede,  saa  det  var  en  Lyst ;  i  saa  Tilfælde  blev  han  tillige- 
med Sopha,  Puder  og  Hynder  ganske  blidelig  transporteret 
bort. 

Man  faaer  et  Begreb  om  det  Qvantum  Viin,  der  ved 
Romernes  Erobringer  i  Østen  bragtes  til  Rom,  naar  man 
hører,  at  den  romerske  Feltherre  Lucullus  ved  sin  Hjem- 
komst lod  uddele  hundrede  Tusinde  Spande  deraf  til  Folket ; 
Taleren  Hortensius,  Ciceros  Samtidige  og  Rival,  der  endog 
pleiede  at  vande  sine  Træer  med  Viin,  efterlod  sine  Arvin- 
ger ti  Tusinde  Spande  Chierviin  alene,  foruden  alle  de  andre 
Viinsorter,  der  vare  lagrede  i  hans  Kjælder. 

Ifølge  de  tolv  Tavlers  Love  var  Nydelsen  af  Vinen 
som  en  berusende  Drik,  der  førte  til  de  farligste  Udskeiel- 
ser,  aldeles  forbudt  Qvinderne ;  men  senere  udkom  en  Lov, 
der  tillod  Qvinder  over  tredive  Aar  en  maadeholden  Nydelse 
af  Druesaften.  Følgerne  af  denne  Tilladelse  skildres  af  en 
af  den  nyere  Tids  Forfattere,  der  har  skrevet  Qvindens  Hi- 
storie.    »Nu  vilde,«  siger  han,  »alle  Damer  være  over  tredive 

7* 


100  Billeder  af  den  romerske  Luxus  paa  Keisertiden. 

Aar,  og  Bacchus  fandt  ivrige  Tilbedere  blandt  det  smukke 
Kjøu;  men  Brugen  blev  snart  til  Misbrug,  og  de  romerske 
Damer  fordybede  sig  mangen  Gang  saaledes  i  Falernerglasset, 
at  deres  fine  Munde  ifølge  en  uimodstaaelig  indre  Til- 
skyndelse udkastede  det  overflødige  Forraad  i  en  Cascade 
paa  Gulvet,  ligesom  Oldtidens  ægyptiske  Damer,  efter  hvad 
vi  see  fremstillet  paa  Malerierne  i  deres  Grave.  En  Flaske 
gammel  Viin  før  Middagsmaden  var  en  smal  Sag  for  en  af  disse 
bacchantiske  Skj enheder,  og  mangen  Gang  tog  hun  endnu 
en  Pægel  til  sig,  ikke  for  at  slukke  sin  Tørst,  men  for  at 
give  sin  Appetit  en  lille  uskyldig  Vækkelse  som  det  bedste 
Kryderi  paa  det  følgende  Maaltid.« 

I  det  Hele  taget  kunde  Datidens  Qvinder  godt  tage  det 
op  med  Mændene,  naar  det  gjaldt  om  med  Sviir  og  Sværm  at 
gjennemvaage  hele  Nætter  og  overlæsse  sig  med  Spise-  og 
Drikkevarer.  Intet  Under,  at  mandlige  Laster  havde  mand- 
lige Sygdomme  tilfølge,  og  skaldede  og  podagristiske  Damer 
hørte  dengang  ingenlunde  til  Sjeldenhederne  i  Rom. 

Eomerne  vare  naturligviis  ikke  ubekj endte  med,  hvad 
vi  kunne  kalde  Palliativer,  det  vil  sige  Midler,  der  deels 
skulde  tjene  til  at  tilintetgjore  dé  ubehagelige  Følger  af  at 
drikke  for  Meget,  deels  ganske  skulde  kunne  curere  Folk  for 
denne  Last.  Det  hedder  saaledes  hos  en  gammel  Skribent: 
Indgiver  man  Drukkenbolten  tre  Dage  i  EadUgleæg  i  Viin, 
saa  er  han  cureret  for  sin  Drukkenskab;  endvidere:  For- 
tærer man  en  stegt  Faarelunge,  saa  kan  man  derefter  drikke 
saa  Meget  man  vil  uden  at  blive  drukken;  det  Samme  be- 
virker x4sken  af  et  Svalenæb,  blandet  med  Myrrha  og  strøet 
i  Vinen,  en  Opfindelse  af  en  assyrisk  Konge,  der  skal  have 
befundet  sig  vel  derved.  Et  andet  Middel,  der  er  lettere 
anvendeligt,  meddeler  den  romerske  Naturkyndige  Plinius, 
som  paastaaer,  at,  naar  man  blot  spiser  fem  bittre  Mandler, 
bliver  man  ikke  let  beruset. 

Den  fortærende  Ild,  som  dette  bestandige  Fylderi  frem- 
bragte i  de  romerske  Svælgeres  Legeme,   vakte  naturligviis 

den  heftigste  Begj ærlighed  efter  kj elende  Midler;  lis  og  Snee 
blev  derfor  til  alle  Aarstider  nydt  til  det  hoieste  Overmaal, 
og  dog  kunde  den  Gourmand,  for  hvem  selv  Snee  og  lis 
næppe  var  kold  nok,  ikke  faae  Maden  for  varm;  derfor 
maatte,  som  Seneca  siger,  Skorstenen  folge  Spiserne  i  Hæ- 
lene, eller  rettere  Kjøkkenet  forsættes  til  Spisesalen,  for  at 
Eetterne  kunde  bringes  brændende  hede  fra  Ilden  lige  i 
Munden  og  Maven.  Den  peripatetiske  Philosoph  Athena3us, 
der  levede  paa  Keiser  Augusts  Tid,  fortæller  ikke  uden  en 
vis  Fortrydelse  og  Harme,  hvorledes  en  romersk  Cavaleer 
mødte  ved  Middagsbordet  »med  Handsker  paa  Hænderne 
i  den  skammelige  Hensigt  at  gjøre  et  Greb  i  Fadet,  inden 
Kjødet  var  blevet  saa  koldt,  at  de  andre  13ordgjæster  uden 
Handsker  kunde  røre  ved  det.«  Romerne,  der  hverken  kjendte 
Kniv  eller  Gaffel,  spiste  som  bekjendt  med  Fingrene;  Ret- 
terne vare  da  tillavede  derefter. 

Hvad  de  romerske  Taflfelunderholdninger  angaaer,  da 
maae  vi  ligeledes  bestemt  skjelne  mellem  den  ældre  og  se- 
nere Tid.  I  den  ældre  Tid  var  det  Opgaven  at  foranstalte 
en  munter,  aandrig  Underholdning,  og  betydelige  Skribenter 
have  anseet  det  for  Umagen  værd  at  give  Anviisninger  her- 
til. Man  ikke  blot  samtalede  ved  Bordet,  hvor  aandrige  og 
fintdannede  Mænd  udgjorde  Selskabet,  og  hvor  man  maatte 
beundre  Sydlænderens  eiendommelige  Begavelse,  hans  Talent 
for  at  fortælle  let  og  livligt;  men  her  spillede  ogsaa  ret 
hiint  altid  slagfærdige  Viid  og  Lune,  af  hvilket  de  ægte  Ro- 
mere vare  saa  stolte,  og  her  udfoldede  sig  den  fine,  urbane 
Tone  i  Samtalen,  den  egentlige  saakaldte  Urbanitet.  Gjæ- 
sterne  underholdtes  fremdeles  ved  Forelæsninger  af  Digter- 
værker, der  atter  hidførte  hine  æsthetiske  Bordsamtaler,  i 
hvilke  ogsaa  Qvinderne  toge  livlig  Deel,  og  man  oplivedes  ved 
musikalske  Underholdninger  af  alle  Slags,  Chor-  eller  Solo- 
sange, Lyre-  og  Fløitespil. 

Med  Tiden  fandt  man  imidlertid  disse  Taffelunderhold- 

ninger  utilstrækkelige;  den  forfinede  Livsnydelse  krævede 
Surrogater  af  en  anden  Natur.  Snart  blev  det  Mode  at  more 
Gjæsterne  ved  latterlige,  kaade  og  tvetydige  Indfald  af 
Dverge  af  begge  Kjøn  eller  af  lønnede  Narre;  ikke  sjel- 
dent  optraadte  yppige  Andalusierinder,  dandsende  efter  Tak- 
ten af  Castagnetter  og  Fleiter,  »disse  fordærvelige  Over- 
flødigheder«, som  gamle  Cato  kaldte  dem.  Stundom  gled 
Baldachinen  eller  Thronhimlen,  under  hvilken  man  spiste, 
umærkelig  bort,  og  en  Spanierinde  kom  farende  hen  over 
Gjæsternes  Hoveder  paa  en  Line,  udspændt  i  faa  Tommers 
Høide  over  dem ;  til  andre  Tider  opførtes  sceniske  Dandse, 
ja  blodige  Kampe  af  Gladiatorer  eller  vilde  Dyr,  for  ikke 
at  tale  om,  at  man  indgik  Væddemaal,  drev  alle  Slags  Ha- 
zardspil  og  ikke  sjeldent  ligefrem  prøvede  Kræfter  i  Fraad- 
seriet.  At  kunne  spise  saa  meget  som  muligt,  var  et  Kunst- 
stykke, det  nok  var  værd  at  øve,  og  det  blev  som  saa  meget 
Andet  en  Slags  Trafik,  ved  hvilken  der  kunde  tjenes  Penge. 
Berømte  Fraadsere  reiste  rundt  og  gave  Forestillinger,  og 
Rom  var  da  det  Sted,  man  fortrinsviis  søgte;  thi  her  mød- 
tes Alt,  hvad  der  var  nyt  og  overordentligt,  og  her  maatte 
Alt,  hvad  der  duede  til  Noget,  først  og  fornemmeligst  vises 
frem.  Keiser  Augusts  Yndlingsadspredelse  ved  Bordet  var 
et  Lotteri,  som  han  først  indførte:  en  Slave  kom  med  et 
Bæger,  der  indeholdt  liere  forseglede  og  eensartede  Smaa- 
æsker,  paa  hvis  Bund  Gevinsten  var  betegnet;  enhver  Gjæst 
maatte  da  kjøbe  en  af  disse  Æsker  for  en  bestemt  Friis, 
den  ringeste  romerske  Sølvmynt,  og  det  Morsomme  ved  dette 
Lotteri  bestod  efter  Datidens  Smag  i  det  malicieuse  Forhold, 
hvori  Gevinsten  mangen  Gang  stod  til  den  Vindendes  Per- 
son. En  General  trak  en  Naalepude,  en  Dame  en  Mands- 
paryk,  og,  hvad  der  aabenbart  var  den  største  Malice  af 
Skjæbnen:  en  Digter  fik  et  af  sine  egne  Digte.  Keiser 
Severus  morede  sine  Gjæster  med  midt  under  Maaltidet  at 
foranstalte  et  Skuespil  af  legende  Hundehvalpe,  Kattekillinger 

Og  Pattegrise  mellem  hverandre.  Af  disse  Dyr  underholdt 
han  en  stor  Mængde.*) 

Den  Tid,  man  sad  tilbords,  stod  i  et  ret  passende  For- 
hold til  Alt  dette :  Enten  begyndte  man  ved  Solnedgang  og 
holdt  ved  til  Solopgang,  eller  fra  Middag  til  Midnat,  eller  hele 
Dagen  gik  med.  Ikke  sjeldent  holdt  man  ved  flere  Dage  i 
Rad,  ja,  man  kan  uden  at  træde  Sandheden  for  nær  sige,  at  be- 
rømte Fraadseres  Liv  i  Ordets  egenlige  Forstand  bestod  i  et  ene- 
ste fortløbende,  uaibrudt  Fylderi,  idet  de  begyndte  deres  Dag- 
værk med  en  prægtig  Frokost,  gik  lige  fra  denne  til  Middags- 
maden og  derpaa  til  Aftensmaaltidet,  der  varede  til  langt  ud 
paa  Natten.  Afbrød  man  Taflet,  var  det  kun  for  støiende  at 
drive  om  i  Roms  Gader,  hvor  man  da  øvede  allehaande  Exces- 
ser, overfaldt  forsinkede  Vandrende  eller  pryglede  Natvægterne. 
Mangen  Gang  kunde  blot  et  eneste  saadant  Gjæstebud  næppe 
bringes  til  Ende  i  fire  og  tyve  Timer,  da  det  undertiden 
bestod  af  to  og  tyve  Retter  og  i  det  Mindste  af  ligesaa 
mange  Mellemacter.  Det  synes  at  have  været  disse  romerske 
Vellystninger  en  næsten  umulig  Ting  at  holde  Maade,  og 
Lucullus  havde  ansat  en  Slave  hos  sig,  der  havde  den  For- 
retning, naar  hans  Herre  havde  spiist  Nok  og  dog  vilde  lange 
til  Fadet,  at  trække  hans  Haand  tilbage. 

For  stadigt  at  holde  Appetiten  vedlige  tog  man  før 
Bordet  eller  endog  i  Mellemrummene  eller  Pauserne  kolde 
eller  varme  Bade,  enten  af  Vand  alene,  eller  af  Vand,  der  var 
stærkt  blandet  med  vellugtende  Essentser  og  Salver ;  under- 
tiden brugtes  ogsaa  Viinbade.  Keiser  Caligula  var  den  Første, 
der  lod  sig  berede  saadanne  vellugtende  Bade,  af  hvilke  et- 
hvert kostede  fire  Tusinde  Daler.  Ligesom  man  badede  sig 
før  Bordet  for  at  befordre  Appetiten,  saaledes  forstod  man 
ogsaa  at  faae  den  sløvede  Appetit  tilbage  ved  efter  Bordet 
at  indtage  et  Vomitiv ;  man  spiste,  drak  og  vomerede,  og 
saaledes  gik  det  bogstaveligt  Dag  ud  og  Dag  ind.    Som  Bræk- 


")  Hans  Dueslag  talte  tyve  Tusinde  Duer. 

middel  tjente  blandt  Andet  Flamingoens  skjønne  carmoisin- 
røde  Fjer,  der  af  den  Grund  vare  et  nødvendigt  Stykke  i 
en  romersk  Gourmands  Etui,  ikke  at  tale  om,  at  disse  fine 
og  fornemme  Herrer  efter  hvert  Maaltid  lode  sig  trampe  og 
ligefrem  ælte  af  deres  Slaver.  De  romerske  Skribenter,  der 
omtale  denne  Æltecuur,  sige,  at  den  blandt  Andet  var  et 
Middel  til  at  bevare  Muskelkraften  og  til  at  befordre  Saf- 
ternes Kredsløb  i  Legemet. 

Selv  den  stærkeste  Constitution  maatte  tilsidst  bukke 
under  for  dette  unaturlige  Fraadseri.  Philosophen  Seneca 
afmaler  os  de  sørgelige  Følger  deraf  og  nævner  alle  de  til- 
deels væmmelige  Sygdomme,  som  en  saadan  mod  alle  Na- 
turens og  Sømmelighedens  Love  stridende  Levemaade  uund- 
gaaelig  maatte  drage  efter  sig ;  men  Billedet  er  saa  afskræk- 
kende, at  vi  end  ikke  et  Øieblik  ville  dvæle  derved.  Det 
viser  os  kun,  hvor  dybt  Mennesket  kan  synke. 

H.  J.  J.  SCHMITH. 

I.    Arabien  02:  Araberne 


ft 


A.rabien,  der  først  i  det  syvende  A århundrede  efter  Chri- 
stus  traadte  frem  paa  Historiens  Skueplads,  er  en  uhyre 
Halvø,  der  endnu  den  Dag  idag  er  saare  lidet  bekjendt, 
og  hvis  Udstrækning  efter  de  nyeste  Beregninger  er  om- 
trent syvogfyrretyve  Tusinde  Qvadratraile.  Det  aabner  sig 
mod  Nord  mod  Asien  ved  vidtudstrakte  Ørkener  og  trækker 
sig  sammen  i  Nordvest  mod  Afrika  ved  Landtangen  ved 
Suez,  hvor  det  mod  Syd  fremskyder  den  petræiske  Halvø 
med  Bjerget  Sinai  mellem  Bugterne  ved  Suez  og  Ailah. 
Det  danner  en  ufuldkommen  Rectangel,  hvis  længste  Side 
vender  mod  Ægypten  og  Habesch.  fra  hvilke  det  adskilles 
ved  det  røde  Hav  og  Strædet  El  Mandeb;  den  korteste 
vender  mod  Persien,  hvor  den  persiske  Bugt  danner  Grænd- 
sen.  Dets  Brede*  er  meget  betydelig  især  i  den  nedre 
Deel.  Langs  den  persiske  Bugt  gaaer  en  Bjei"gkjæde  ned 
til  Sti  ædet  ved  Ormus,  og  langs  det  rode  Hav  lige  til  Bab 
el  Mandeb  lober  ligeledes  en  Række  Bjerge,  der  forbindes 
med  den  første  ved  en  Høideryg,  som  strækker  sig  tvers 
over  Landet.  Disse  Bjerge  indeslutte  med  deres  indvendige 
Sider  en  tør  Dal,  det  indre  Arabien ;  mellem  deres  Ydersider 
og  Havene  ligger  en  Kyststrækning,  der  flere  Steder  er  frugt- 
bar og  yppig,  og  hvor  det  hede  Clima  tempereres  af  Havets 


*)  Efter  V.  Duruy. 

lette  Luftninger,  af  Regnen,  af  talrige  Vandløb  og  særegne 
Terrainforhold.  Medens  derfor  Nomadelivet  altid  har  ved- 
ligeholdt sig  i  det  Indre,  fordi  dette  ikke  egner  sig  til  faste 
Boliger,  have  Kystlandets  heldige  Naturforhold  toraarsaget 
en  ganske  anden  Leveviis  og  fremkaldt  en  undertiden  tem- 
melig glimrende  Civilisation. 

De  Gamle  kjendte  kun  Arabien  fra  enkelte  romerske 
Krigstog.  De  deelte  det  i  tre  Dele:  det  stenede  Arabien 
(Sinais  Halvø),  det  øde  Arabien  (Ørkenerne  mellem  det 
røde  Hav  og  Euphrat),  og  det  lykkelige  Arabien  (den  sydlige 
Deel  af  Landet), 

De  arabiske  Geographer  regnede  derimod  hverken  Si- 
nais Halvø  eller  Ørkenerne  mellem  Suez  og  Euphrat  til 
Arabien,  og  den  øvrige  Deel  af  Halvøen  deelte  de  i  otte 
Landskaber:  Hidjås  mod  Vest  langs  med  det  røde  Hav, 
Jemen  mod  Sydvest,  Hadramaut  imod  Syd  ved  det  indiske 
Hav,  Mahrah  mod  Sydost,  Oman  mod  Øst  mellem  Mahrah, 
^et  indiske  Hav  og  den  persiske  Bugt,  Bahrein  langs  med 
den  persiske  Bugt  fra  Oman  til  Euphrat,  Nedjid  i  det  Indre 
mellem  Hidjds  og  Bahrein  og  endelig  Ahk  i  den  sydlige 
Deel  af  det  Indre. 

Af  disse  Landskaber  er  Jemen  det  frugtbareste,  og 
dets  Beliggenhed  er  meget  gunstig  for  Handelen,  da  det 
har  Kyststrækning  til  to  Sider.  Der  ligger  Aden, 
Saana,  det  gamle  vidunderlige  Saba  og  det  for  sin  Kaflfe 
berømte  Mokka.  Den  berømteste,  men  ikke  den  frugtbareste 
Landsdeel  er  Hidjås  med  Mekka  og  Medina;  ved  deres  re- 
ligieuse  Vigtighed  beherskede  disse  Byer  hele  det  øvrige 
Arabien,  medens  deres  Beliggenhed  i  det  sandede  Belte 
fjernt  fra  Havet  gjør  det  til  en  Nødvendighed  for  dem  at 
have  Havne  ved  den  arabiske  Bugt  (Jarabo  for  Medina  og 
Djidda  for  Mekka)  for  at  kunne  staae  i  Samqvem  med  den 
øvrige  Verden. 

Araberne  høre  til  to  Stammer:  Aribaerne,  den  op- 
rindelige  Race,  efter   Nogles   Mening   Sems,    efter  Andres 

Chams  Æt,  og  Efterkommerne  af  Abraham,  der  ifolge  Tra- 
ditionen efter  Guds  Befaling  lagde  Grunden  til  Templet 
Kaaba  i  Mekka.  Abraham  skal  have  levet  mange  Aar  i 
Hidjås  og  være  bleven  understøttet  af  sin  Sen  Ismail,  fra 
hvem  Ismailiterne  eller  Moutarribaerne  nedstamme,  medens 
hans  anden  Søn  Kahtan  eller  Jektan  blev  Stamfader  til 
Jektaniderne  eller  Moustarribaerne.  Ismailiterne  bleve  i 
Hidjds,  medens  Jektaniderne  for  største  Delen  bosatte  sig 
i  Jemen.  Vi  maae  endnu  tilføie  Nabatæerne,  der  boede  i 
det  nordlige  Arabien  og  antages  at  være  af  syrisk  eller 
aramaisk  Herkomst. 

De  nordlige  og  sydlige  Arabere  grundede  mægtige  Riger 
og  stode  i  hyppigt,  snart  fredeligt  snart  fjendtligt  Samqvem 
med  nære  og  fjerne  fremmede  Folk.  Nabatæerne  havde 
Kongerigerne  Hira,  Aubar  og  Ghassan,  der  ofte  blandede 
sig  i  Komerrigets  og  Persernes  Anliggender.  Araberne  i 
Hira  vare  i  det  sjette  Aarhundrede  under  Mondars  Konge- 
stamme  frygtelige  Fjender  af  det  græske  Rige,  medens 
Araberne  i  Ghassan  under  Dynastiet  Djafna  understøttede 
Constantinopel.  Men  i  det  syvende  Aarhundrede  vare  disse 
Riger  meget  svækkede  og  indklemte  mellem  Grækerne  og 
Perserne.  Jektaniderne  udfoldede  ligeledes  stor  Glands  i 
Jemen,  hvor  en  af  deres  Stammer  havde  forstaaet  at  for- 
øge Jordbundens  Frugtbarhed  ved  mærkelige  Vandingsan- 
læg. Tobbaernes  Dynasti  spillede  her  en  stor  Rolle,  men 
et  Sagn,  der  tillægger  dem  Erobringen  af  Indien,  Asien 
og  Afrika,  lige  til  Atlanterhavet,  er  aabenbart  falsk.  Un- 
der dette  afgudsdyrkende  Fyrstehuus  var  Christendora- 
men  bleven  forkyndt  af  en  af  Constantin  udsendt  Præst, 
men  endnu  i  Begyndelsen  af  det  sjette  Aarhundrede  for- 
fulgte denne  Fyrsteslægt  den  nye  Læres  Bekj endere,  og 
den  græske  Keiser  Justin  den  Første  formaaede  den  christne 
Konge  i  Habesch,  Negus,  til  at  hævne  Korset.  Habessi- 
nierne  angrebe  nu  Jemen,  og  under  Vicekongen  Abraha-el- 
Djadan  bemægtigede    de    sig  Landet   og  indførte  Christen- 

dommen  (525).  De  lode  Bispen,  Gregentius,  samle  Lovene 
og  byggede  i  Saana  en  Kirke,  der  skulde  danne  en  Mod- 
vægt mod  Kaabaen  i  Mekka.  Ogsaa  i  andre  Retninger  har 
der  altid  hersket  Skinsyge  mellem  Jemen  og  Hidjås,  mellem 
Moutarribaerne  og  Moustarribaerne.  Aar  575  bleve  Habessi- 
nierne  fordrevne  ved  Hjælp  af  en  persisk  Hær,  som  Chos- 
roes  Parviz  havde  sendt  for  at  bemægtige  sig  Herredømmet 
over  Landet  i  Afrikanernes  Sted.  Saaledes  havde  Arabiens 
Grændseprovindser  mistet  deres  Uafhængighed.  Det  Indre 
af  Landet  havde  aldrig  været  saa  mægtigt,  men  havde  til 
Gjengjæld  bevaret  sin  Frihed,  uden  hvilken  man  i  Arabien 
Intet  kan  udrette.  Det  indre  Arabien  havde  altid  nydt  den  Fred 
og  Eo,  der  for  det  Meste  i  et  Land,  som  bestaaer  af  flere 
Dele,  falder  i  de  midterstes  Lod,  fordi  disse  beskyttes  af 
de  Yderste  som  af  et  Skjold.  Hidjås  var  aldrig  bleven  hjem- 
søgt af  de  fremmede  Hære,  der  vare  trægte  ind  fra  Nord 
og  Syd,  og  i  denne  Landsdeel  havde  den  gamle  patriar- 
chalske  Eegjeringsform  holdt  sig  meest  uforandret.  Stam- 
merne bestode  af  et  vist  Antal  Familier,  og  i  Spidsen  for 
hver  Familie  stod  en  Scheik  (Herre);  Hovedet  for  en  heel 
Stamme  var  en  Emir  eller  Overscheik,  og  denne  regjerede 
Stammen,  men  tog  dog  Hensyn  til  Scheikernes  Mening. 
Naar  en  Høvding  i  gamle  Dage  tog  en  Græsgang  i  Besid- 
delse, lod  han  sit  Hundekobbel  gjøe,  og  hans  Omraade  strakte 
sig  da  saa  vidt,  som  Glammet  kunde  hores.  Saa  simple 
vare  dette  Folks  Sæder  i  Begyndelsen. 

Imidlertid  saae  Befolkningen  i  Hidjås,  da  den  efter- 
haanden,  om  end  kun  i  ringe  Grad,  fjernede  sig  fra  sit  op- 
rindelige Culturtrin,  en  Blanding  af  alle  Slags  religieuse 
Forestillinger  brydes  i  sin  Midte,  og  denne  Brydning  be- 
redte den  en  glimrende  Fremtid  til  Erstatning  for  Fortidens 
Dunkelhed.  De  midterste  Landsdele  havde  nemlig  ogsaa  den 
Fordeel  at  være  Midtpunktet  for  Handel  ogSamqvem,  og  de  dan- 
nede Sammenkny tningspunktet  for  de  andre.  Foruden  Heden- 
skabet med  alle  dets  Guder  modtes  her  Asiens  og  Europas  tre 

Hovedreligioner,  Christendommen,  som  Grækerne  bragte  fra 
Nord  og  Habessinierne  fra  Syd,  Sabæismen,  der  kom  fra  Per- 
serne, og  Jødedommen,  der  blev  indført  med  den  Lethed, 
hvormed  Jøderne  forstaae  at  skaffe  sig  Indpas  allevegne. 
Der  fandtes  tre  Hundrede  og  tresindstyve*)  Billeder  i  Kaaba, 
og  da  disse  bleve  tilintetgjorte  af  Muhamed,  fandt  man  ogsaa 
paa  en  Soile  en  byzantisk  Madonna  med  Christus  paa  Armen. 
Hedenskabet  var  det  overveiende,  ikke  det  lærde  græske 
Hedenskab,  der  iklæder  Guderne  menneskelig  Skikkelse, 
men  det  ægyptiske,  Tilbedelsen  af  Dyr  og  Planter,  som 
Gazellen,  Hesten,  Kamelen,  Palmetræet,  Klippen  o.  s.  v. 
Nogle  tilbade  Stjernerne.  Alle  troede  imidlertid  paa  et  høieste 
Væsen,  Allah,  og  denne  Bekjendelse  af  en  eneste  Guddom 
blev  opretholdt  ved  den  jødiske  og  christelige  Religions  Ind- 
flydelse, der  ogsaa  udbredte  Forestillingen  om  Opstandelsen, 
det  evige  Liv,  Paradiis,  Helvede  osv.,  hvilke  Elementer  gjen- 
findes  i  Koranen. 

Gudsdyrkelsens  Form  var  allerede  for  længe  siden 
slaaet  fast,  og  Processionerne  i  Kaaba,  Pilegrimsvandringerne, 
Offringerne  i  den  hellige  Dal  o.  s.  v.  vare  organiserede.  Tem- 
plets Bevogtning  havde  ogsaa  i  lang  Tid  været  betroet  til  en 
udvalgt  Familie,  ligesom  Tilfældet  var  hos  Joderne.  Aar  440 
havde  Kossai,  Hovedet  for  den  ismailitiske  Familie  Koreisch, 
bemægtiget  sig  Kaabaen,  gjenopbygget  Templet,  paa  en 
Maade  grundlagt  Mekka  og  ordnet  Arabernes  kirkelige  og 
borgerlige  Indretninger.  Der  viste  sig  heri  en  Stræben 
efter  Organisation  og   Eenhed. 

En    lignende    Bevægelse    fandt  Sted   med    Hensyn   til 


*)  Mekka  var  som  en  betydelig  Handelsstad  Samlingsstedet  for 
allehaande  Folk  fra  Øst  og  Vest.  For  at  ethvert  Folkeslag 
ogsaa  paa  det  fremmede  Sted  kunde  forrette  sin  Andagt,  op- 
tog Mekkas  Indbyggere  beredvillig  alle  mulige  Gudebilleder  i 
deres  Helligdom,  som  derved  blev  et  Slags  Pantheon. 

Red. 

Sproget.  Den  Eenhed  i  denne  Eetning,  der  er  saa  nød- 
vendig for  Ideernes  Semmensmeltning  og  Omformning  i  et 
udstrakt  Land,  var  lidt  efter  lidt  bragt  til  Veie  ved  Digter- 
nes Bestræbelser.  Krigere,  Handelsmænd,  kort  sagt  alle 
Arabere  vare  Digtere;  idetmindste  havde  de  deres  Skjalde, 
ligesom  Nordens  Folkefærd,  og  deres  Fester  og  poetiske 
Væddekampe  som  ved  de  olympiske  Lege. 

Disse  arabiske  Digtere,  der  ikke  udelukkende  gave  sig  af 
med  Literaturen,  men  ligsaa  godt  forstod  at  bruge  Sværdet  og 
drive  Kjebmandsforretning  som  at  udtrykke  det  menneske- 
lige Hjertes  blide  eller  stormende  Følelser  i  Sang,  der  med 
samme  Sandhed  skildrede  Gjæstfriheden,  Hævnen,  Æren, 
Naturens  store  og  skjønne  Fremtoninger,  den  umaadelige 
Ørken,  den  smilende  Oase  og  den  letfodede  Gazelle  —  disse 
Digtere  mødtes  ved  de  store  poetiske  Sammenkomster,  der 
vare  Maalet  for  Pilegrimsvandringerne.  Dér  fandt  de  saa- 
kaldte  Æreskampe  Sted,  og  den,  der  bedst  forstod  at  røre 
og  vække  Gemytterne,  saae  sit  Værk  skrevet  med  gyldne 
Bogstaver  paa  de  kostbare  Forhæng  i  Kaaba.  Vi  kjende 
svaledes  syv  Digte,  af  hvilke  et  er  skrevet  af  den  berømte 
Antar,  der  levede  paa  Muhameds  Tid,  og  dette  Digt  er  et 
levende  Udtryk  for  den  arabiske  Aand  paa  den  Tid.  Antar 
udbrød  en  Dag,  da  et  af  hans  Digte  blev  oplæst:  »Hvilken 
Gjenstand  er  ikke  bleven  besunget  af  Digterne  ?«,  som  om 
han  følte,  at  Araberne  havde  fuldbragt  een  Side  af  deres 
Tilværelse  og  følte  Trang  til  at  begynde  et  nyt  Liv. 

Man  forestiller  sig  i  Almindelighed  Araberne  paa  Mu- 
hameds Tid  som  et  ungt  Folk,  men  de  vare  langt  snarere  et 
gammelt  Folk,  der  havde  gjennemlobet  hele  sin  politiske  Til- 
værelsessphære,  om  den  end  var  snever  og  indskrænket.  Hvor- 
ledes kunde  det  have  været  anderledes  i  dette  uhyre  Virvar  af 
alle  Guddomme  i  Kaaba?  Hvorledes  skulde  det  være  gaaet 
til,  at  den  almindelige  Følelse  skulde  være  sluppen  fri  for 
Indifferentisrae  og  Scepticisme,  naar  der  var  saa  mange  Altere 
at  vælge  imellem?      Et   Beviis   derpaa    er   det   ringe  Tal 

Mennesker,  der  tog  Deel  i  den  religieuse  Kamp  i  Muhameds 
første  Tid:  paa  den  ene  Side  nogle  Hundrede  Propheten 
hengivne  Disciple,  paa  den  anden  et.  Tusinde  Koreischiter, 
der  i  deres  Egenskab  af  Vogtere  af  Kaabaen  eller  Templet  i 
Mekka  maatte  være  Forsvarere  af  den  gamle  Gudsdyrkelse, 
omendskjøndt  de  vare  vantroe  Skjonaander  og  Spottefugle 
uden  nogen  Hengivenhed  for  den  Tro,  som  de  forsvarede 
mere  for  egen  Fordeels  Skyld  og  af  Vane  end  af  Over- 
beviisning. 

Dybere  Charakterer  vare  smerteligt  berørte  af  denne 
almindelige  Slaphed,  denne  Mangel  paa  Tro  og  grublede 
over  Midler  derimod.  Da  Koreischiterne  en  Dag,  faa  Aar 
før  Muhameds  Fremtræden,  feirede  en  Fest  for  en  af  deres 
Afguder,  gik  fire  Mænd,  der  vare  mere  oplyste  end  de  andre, 
tilside,  og  med  den  Tttring,  at  deres  Landsmænd  vare  hil- 
dede i  Vildfarelser,  besluttede  de  at  søge  Sandheden  og 
hente  den  fra  fremmede  Lande.  Den  Ene  lod  sig  døbe  i 
Constantinopel ,  den  Anden  blev  forfulgt  og  flygtede  til 
Syrien,  den  Tredie  lod  sig  christne  ligesom  den  Første,  den 
Fjerde  blev  en  Tilhænger  af  Muhamed  og  døde  med  de 
Ord  paa  Læben,  at  denne  var  en  sand  Prophet. 

II.    Muhamed. 

Muhamed  blev  født  Aar  570.  Hans  Fader  var  Ko- 
reischiten  Abdallah,  Søn  af  Abd-el-Motallab,  der  havde  for- 
svaret Mekka  mod  Habessinierne  og  var  en  Søn  af  Hakem, 
der  havde  gjort  sig  fortjent  ved  at  uddele  Levnetsmidler 
under  en  Dyrtid.  Da  han  i  en  Alder  af  to  Maaneder  mi- 
stede sin  Fader  og  i  en  Alder  af  sex  Aar  sin  Moder,  kom 
han  i  Huset  hos  sin  Bedstefader  og  under  sin  Onkel  Abu- 
Talebs  Formynderskab.  Han  var  uden  Formue  og  blev 
derfor  Kameeldriver  og  reiste  især  nieget  i  Syrien,  hvor  han 
gjorde  Bekjendtskab  med  en  Munk  fra  Bostra  og  en  jødisk 
Rabbiner,  der  lærte  ham  at  kjende  deres  hellige  Bøger,  det 

nye  og  det  gamle  Testamente.  Han  kæmpede  tappert  i  en 
Stammefeide;  ved  sine  elskværdige  personlige  Egenskaber 
vandt  han  Alles  Yndest  og  lik  for  sin  Eetskaifenhed  Til- 
navnet Al-Amin  (den  Trofaste).  En  rig  og  fornem  Enke 
ved  Navn  Kadidjah  tog  ham  i  sin  Tjeneste,  for  at  han 
skulde  styre  hendes  Handelsforretninger,  og  han  gjorde 
hende  saa  store  Tjenester,  at  hun  ægtede  ham.  Derved 
kom  han  i  Besiddelse  af  en  stor  Formue,  saa  at  han  kunde 
hengive  sig  til  sine  Betragtninger  og  udøve  den  Indflydelse, 
hans  Kigdom  gav  ham.  Til  sit  fyrretyvende  Aar  foretog 
han  sig  intet  Mærkeligt;  han  trak  sig  kun  hvert  Aar  til- 
bage med  sin  Familie  til  Bjerget  Hira  og  tilbragte  dér 
hver  Nat  i  dybe  Betragtninger. 

Aar  611  aabenbarede  han  sine  Planer  for  Kadidjah,  sin 
Fætter  Ali,  sin  Frigivne  Zeid  og  sin  Ven  Abu-Beker  og 
forklarede  dem,  at  det  var  nødvendigt  at  vende  tilbage 
til  Abrahams  Tro  og  gjengive  den  sin  gamle  Keenhed. 
Han  fortalte  dem,  at  han  modtog  Befalinger  fra  Gud 
gjennem  Engelen  Gabriel,  og  han  gav  sin  nye  Lære  Nav- 
net Islam,  der  betyder:  en  fuldkommen  Hengivelse  i  Guds 
Villie.     De  troede  paa  ham. 

Da  Tallet  af  hans  Tilhængere  tog  til,  kaldte  han  dem 
sammen  og  sagde:  »Hvem  vil  være  min  Broder,  min  Sted- 
fortræder?« Alle  taug.  Ali  raabte  da  med  en  nidkjær  Di- 
scipels og  Arabers  Livlighed  og  Kraft:  »Det  vil  jeg; 
Guds  Apostel!  jeg  vil  følge  Dig,  og  dersom  Nogen  træder 
op  imod  Dig,  vil  jeg  rive  hans  Øine  ud  og  slaae  hans  Tæn- 
der ind,  jeg  vil  gjennembore  hans  Bug  og  knuse  hansBeen.« 
Abu-Taleb  skjæ-lvede  for  sin  Brodersøn  og  bad  ham  opgive 
sin  Plan,  men  han  svarede:  »Om  man  end  kommer  til  mig 
med  Solen  i  den  ene  Haand  og  Maanen  i  den  anden,  vil 
jeg  ikke  vige  tilbage.« 

Koreischeiterne  forfulgte  ham,  og  han  kunde  ikke  komme 
ind  i  Kaaba  for  at  forrette  sin  Bøn  uden  at  blive  overvæl- 
det med  Fonærmelser.     Da    han   en  Aften  kom  hjem  efter 

at  have  bedet  hele  Dagen  under  Haan  og  Fornærmelser, 
hyllede  han  sig  nedslaaet  ind  i  sin  Kappe  og  kastede  sig 
paa  sit  Leie;  men  snart  vendte  hans  Mod  tilbage,  og  han 
dicterede  den  smukke  Surate  (Capitel),  hvor  Engelen  Ga- 
briel siger  til  ham:     »Du,    der  er   indhyllet  i  Din  Kappe, 

staae  op  og  forkynd «     Hans    forskrækkede  ■  Tilhængere 

flygtede  til  Habessinien,  selv  trak  han  sig  fra  616  til  619 
tilbage  til  Bjergene  i  Mekkas  Nærhed. 

Disse  Surater  eller  Capitler  af  Koranen  (al-Koran,  Bo- 
gen), som  han  dicterede  efter  Øieblikkets  Indtryk  og  Behov, 
og  som  hans  Skriver  skrev  paa  Palmeblade,  vare  ganske 
sikkert  kun  Bedragerier,  hvad  den  foregivne  Inspiration  af 
Engelen  Gabriel  angaaer,  men  fulde,  som  de  vare,  af  op- 
høiede  Tanker  og  skrevne  i  et  kraftigt,  reent  og  velklingende 
Sprog,  henreve  de  Araberne,  der  ved  Æreskampene  havde  faaet 
Øinene  op  for  det  Poetiske  og  maaskee,  fordi  de  vare  kjede 
af  en  Poesi,  der  havde  behandlet  alle  levende  Væsener,  følte 
sig  mægtigt  tiltrukne  af  denne  gjennemtrængende  og  prak- 
tiske Veltalenhed,  som  dog  endnu  var  rig  paa  Poesiens 
Farve,  endskjøndt  den  var  afklædt  den  rhythmiske  Form. 
Omar  var  en  af  disse  vilde  Krigere,  en  af  disse  Sværdets 
Mænd,  der  ikke  taale.  at  man  har  en  anden  Tro,  end  de 
selv.  Han  foer  frem  med  Kaarden  i  Haanden  for  at  dræbe 
Muhamed,  men  en  af  hans  Slægtninge  standsede  ham  med 
de  Ord,  at  han  gjorde  bedre  i  at  rense  sit  eget  Huus;  thi 
hans  Søster,  Fatime,  læste  den  foregivne  Prophets  Skrifter. 
Han  vendte  tilbage  til  hende  og  overraskede  hende  tillige- 
med hendes  Sodskendebarn  i  Læsningen  deraf  »Hvad  skjule 
I  under  eders  Klæder?«  raabte  han,  og  han  saarede  hende 
med  sit  Sværd,  Ved  Synet  af  Søsterens  Blod  standsede 
han,  greb  Skrifterne,  kastede  et  Blik  i  dem,  beundrede  dem 
og  ilede  hen  til  Propheten  for  at  erklære  sig  for  hans  Di- 
scipel. Han  offrede  fra  den  Tid  af  Islamismens  Kaadslag- 
ninger  sin  bestemte  og  voldsomme  Aaiid,  og  den  krigerske 
Retning,  Muhameds  Lære   nu  tog,    idet   den   slog   ind  paa 

Erobringens  Vei  og  paa  at  udbrede  sig  ved  Sværdet,  skyldes 
rimeligviis  ham,  da  den  tidligere  havde  været  mere  frede- 
lig og  mild. 

Muhamed  mistede  Aar  619  sin  Formynder  Abu-Taleb, 
og  han  mistede  ligeledes  Kadidjah,  hvem  han  altid  minde- 
des med  Kjærlighed  og  Taknemmelighed.  Berøvet  disse  Støtter 
søgte  han  nye  udenfor  sit  Hjem.  Indbyggerne  i  Jatreb,  der 
længe  havde  været  fjendtligt  stemte  mod  Mekkanerne,  tilbede 
ham  et  Tilflugtssted,  og  han  drog  til  denne  By  Aar  622 
for  at  undgaae  Koreischiternes  Efterstræbelser.  Dette  Aar 
er  berømt,  fordi  det  er  det  første  i  Muhamedanernes  Tids- 
regning, og  man  kalder  det  Hedshrah's  eller  Flugtens  Aar. 
Fra  den  Tid  fik  Jatreb  Navnet  Medina-al-Nabi  (Prophe- 
tens  Stad.) 

Muhamed,  der  i  sin  Ungdom  med  saa  megen  Iver  havde 
studeret  sine  Medmennesker,  arbeidede  med  stor  Dygtighed 
paa  at  danne  et  Parti  i  den  nye  By  og  sætte  sig  i  Stand 
til  at  udholde  en  aaben  Kamp.  Han  aabnede  den  selv, 
uden  Tvivl  for  ikke  at  lade  sine  nye  Tilhængeres  Tro  slumre 
ind  i  Uvirksomhed.  Han  drog  ud  med  tre  Hundrede  og 
fjorten  Mennesker  for  at  overraske  en  Karavane  fra  Mekka. 
Tusinde  Koreischiter  kom  imod  ham,  og  det  kom  til  en 
Kamp  ved  Beder  (624).  Da  Muselmændene  vare  i  Færd 
med  at  vige,  kastede  Muhamed  sig  fra  den  Træstol,  fra 
hvilken  han  havde  betragtet  Kampen,  paa  en  Hest,  og  idet 
han  kastede  en  Haandfuld  Sand  i  Veiret,  raabte  han:  »Gid 
vore  Fjenders  Aasyn  maa  blive  bedækket  med  Forvirring!« 
Hans  Tropper  mandede  sig  op  og  vandt  en  Seir,  der  var  af 
stor  Vigtighed  for  hans  Sag. 

Han  blev  imidlertid  nogen  Tid  efter  slaaet  ved  Bjerget 
Ohud,  og  Krigen  antog  en  mere  heftig  og  vild  Charakteer. 
Han  vendte  sig  mod  de  jødiske  Stammer  i  Nabolavet  for 
at  tvinge  dem  til  at  gaae  over  paa  hans  Parti.  De  sluttede 
sig  sammen,  og  med  Understøttelse  fra  Koreischiterne  gave 
de  sig  til  at  beleire  Medina.     Denne  Krig  hedder  Folkesla- 

genes  Krig  eller  Fæstningsgravens  Krig.  Muhamed  havde 
ladet  grave  en  Grav  foran  Byen;  en  Dag  greb  han  selv 
Hammeren,  og  da  Jernet  slog  Gnister  af  Klippen,  sagde 
han:  »Den  forste  af  disse  Gnister  spaaer  mig  Jemens  Un- 
derkastelse, den  anden  Erobringen  af  Syrien  og  Vesten,  den 
tredie  Indtagelsen  af  Østerland.  Han  var  saa  heldig  at 
fjerne  Beleirerne  ved  at  udsaae  Tvedragt  blandt  dem,  og 
denne  Fordeel  var  tilstrækkelig  til  at  opnaae  en  Stilstand 
paa  ti  Aar  med  Koreischiterne,  saa  at  han  kunde  vende 
sine  Vaaben  mod  Jøderne  i  Kahibar,  fem  Miil  fra  Medina, 
og  knuse  deres  Magt  (628). 

Aaret  efter  foretog  han  en  Pilegrimsfart  til  Mekka  og 
gjorde  mange  Proselyter.  Da  denne  By  630  brod  Freden, 
drog  han  ind  i  den  med  ti  Tusinde  Mand,  rykkede  frem 
mod  Templet  og  tilintetgjorde  alle  Afgudsbillederne  med 
de  Ord:  »Sandheden  er  kommen  for  at  sprede  Lognen«. 
Fra  den  Tid  af  blev  han  anseet  for  hele  Arabiens  religieuse 
Overhoved,  og  han  traadte  i  Forbindelse  med  udenlandske 
Magter.  Chosroes  sønderrev  hans  Brev,  og  Prophaten  raabte: 
»Hans  Kongerige  skal  sønderrives  paa  samme  Maade«. 
Heraclius,  Keiser  i  Constantinopel ,  optog  hans  Budskab 
bedre,  men  der  udbrød  dog  Krig  mellem  Propheten  og 
Grækerne  i  Syrien,  som  havde  dræbt  hans  Sendebud.  Kri- 
gen var  kun  af  kort  Varighed,  men  man  skimtede  allerede 
nu  Muselmændenes  fanatiske  Kraft.  Da  Abu-Talebs  Son, 
Djafar,  havde  mistet  begge  Hænderne,  omfattede  han  dog 
med  sine  lemlæstede  Arme  Muselmændenes  Fane  og  modtog 
forfra  to  og  halvtredsindstyve  Saar.  Der  var  en  Tid,  da 
Muhamed  troede,  at  han  maatte  udholde  en  almindelig  Ver- 
denskrig; han  iførte  sig  sin  grønne  Kjortel,  hvilken  Farve 
hans  Efterfølgere  endnu  bære,  og  paa  sit  hvide  Muldyr 
rykkede  han  ud  i  Spidsen  for  ti  Tusinde  Ryttere,  tyve  Tu- 
sinde Fodfolk  og  tolv  Tusinde  Kameler;  men  der  viste  sig 
ingen  Fjende. 

Arabernes  Forening  blev  imidlertid  iværksat,    da  Hov- 

dingerne  i  Jemen  og  Mahrah  og  Fyrsterne  af  Hadraraaut, 
Oman  og  Balirein  sluttede  sig  til  ham.  Disse  Tilknytnin- 
ger havde  ganske  sikkert  i  Almindelighed  langt  snarere  en 
politisk  end  en  religieus  Charakteer,  thi  disse  fjerne  Stammer 
havde  ikke  havt  Leilighed  til  at  sætte  sig  ind  i  Enkelthe- 
derne af  den  nye  Lære.  Muhamedanismen  havde  ikke  som 
Christendommen  Forkyndere,  der  bragte  dens  Læresætninger 
vidt  omkring;  men  i  den  religieuse  Ligegyldighed,  hvori 
næsten  hele  Arabien  var  nedsunket,  hørte  de  fjerntboende 
Arabere  Tale  om  en  mægtig  Høvding,  der  var  fremtraadt  i 
Hidjås  og  syntes  at  love  hele  Arabien  en  glimrende  Frem- 
tid; de  skyndte  sig  da  med  at  slutte  sig  til  ham.  Disse 
Omvendelser  gik  paa  lidt  nær  lige  saa  hovedkulds  for  sig 
som  Frankernes  under  Clodevig,  og  det  er  sikkert  og  vist, 
at  der  i  de  første  Hære,  som  gik  ud  fra  Arabien,  fandtes 
mange  Soldater,  der  næppe  vidste,  at  Koranen  var  til.  løv- 
rigt var  der  ogsaa  Strid,  Modsigelser  og  fjendtlige  Partier, 
og  der  fremstod  falske  Propheter,  som  formørkede  Muhameds 
sidste  Dage.  Da  han  i  nogle  Maaneder  havde  været  syg, 
drog  han  til  de  hellige  Steder,  ledsaget  af  hundrede  og 
fjorten  Tusinde  Muselmænd,  for  at  foretage  den  store  Pile- 
grimsgang  El-Haddj.  Ved  Tilbagekomsten  til  Medina  mær- 
kede han,  at  Døden  nærmede  sig,  og  han  lod  sig  bære  til 
Moskeen,  fremsagde  den  offentlige  Bøn  og  spurgte  med  hel 
Køst  for  Mængdens  Aasyn.  om  han  havde  fornærmet  Nogen, 
og  om  han  skyldte  Noget  bort.  En  gammel  Kone  forlangte 
tre  Drachmer,  som  han  lod  hende  udbetale  med  Tak  for, 
at  hun  havde  krævet  ham  her  paa  Jorden  og  ikke  i  Him- 
len.    Han  døde  den  ottende  Juni  632. 

III.    Koranen. 

Koranen  indeholder  alle  de  Sætninger,  der  leiligheds- 
viis  ere  faldne  af  Prophetens  Mund;  de  ere  samlede  efter 
Chalifen  Abu-Bekers  Befaling  i  en  første  Udgave  og  efter 

Chalifen  Omars  i  en  anden.  Manglen  paa  Sammenhæng 
og  de  talrige  Modsigelser  vise,  paa  hvilken  Maade  den  er 
affattet.  Den  bestaaer  af  714  Capitler  eller  Surater,  ind- 
deelte  i  "Vers.  Disse  Vers,  der  indeholde  alle  den  islami- 
tiske  Læres  Forskrifter,  ere  af  Muselmændene  indskrevne 
paa  Murene  af  deres  Moskeer,  paa  deres  Faner  og  Mindes- 
mærker. 

Det  Charakteristiske  for  Koranen  er  en  gjennemgaaende 
Simpelhed  og  eo  vis  Tørhed  og  Mangel  paa  Phantasi. 
Man  finder  stærke  Overdrivelser  og  kraftige  Billeder  fra 
Østerlandet,  men  i  sparsomme  og  hurtige  Træk,  uden  noget 
Spor  af  indisk  Yppighed  eller  af  de  europæiske  Folkeslags 
Eigdora  paa  Indbildningskraft.  Dette  viser  sig  endog  i 
selve  Grundlærdom inen,  der  kun  bestaaer  af  de  faa  Ord: 
»Der  er  kun  een  Gud,  og  Muhamed  er  hans  Prophet!«  Ved 
Siden  af  Allah,  den  eneste  Gud  og  almægtige  Skaber,  stil- 
ler Koranen  ingen  lavere  eller  sideordnet  Guddom;  den 
tænker  sig  ikke  i  Allah  nogen  Fleerfoldighed  af  Personer 
og  forkaster  enhver  Tanke  om  et  Gudmenneske.  Den  an- 
tyder blot,  at  Gud  har  aabenbaret  sig  for  Menneskene  ved 
en  Række  Propheter,  af  hvilke  Muhamed  er  den  sidste  og 
den,  der  slutter  Rækken.  De  tidligere  ere  Adam,  Noah, 
Abraham,  Moses  og  Christus.  Den  lærer  ogsaa  om  Engle 
som  Sendebud  mellem  Gud  og  Propheterne.  Muhamed  er- 
kjender,  at  Christus  havde  Evne  til  at  gjere  Mirakler,  og 
tilstaaer,  at  denne  Evne  er  bleven  ham  selv  negtet.  De 
Vantroe  sige:  »Yi  ville  ikke  troe  paa  Dig,  naar  Du  ikke 
kan  lade  en  Kilde  med  rindende  Vand  springe  frem  af  Jor- 
den, kan  lade  et  Stykke  af  Himlen  falde  ned  over  os  eller 
faae  Gud  og  Englene  til  at  bekræfte  Dine  Ord.»  Han 
svarer:  »Jeg  er  dog.  Gud  skee  Lov,  noget  Andet  end  et 
Menneske  og  en  Apostel.« 

Koranen  indrømmer  Sjælens  Udødelighed  uden  at  vove 
at  bestemme  dens  Natur:  »Sjælen  er  en  Ting,  som  kun 
Gud  kan  ransage.      Det   er  faldet  i    Menneskets  Lod  kun 

at  have  en  meget  ringe  Grad  af  Yiden«.  Den  lærer  ogsaa 
Legemets  Opstandelse  og  denne  Deel  af  vort  Væsens  Deel- 
agtighed  i  et  tilkommende  Livs  Glæder  og  Sorger.  Mun- 
kir  og  Nebir,  sorte  Engle  med  blaae  Øine,  forhore  de  Dode ; 
Gabriel  veier  deres  Handlinger  paa  en  Vægtskaal,  der  er 
stor  nok  til  at  rumme  Himlen  og  Jorden.  De  Opstandne 
føres  hen  til  Broen  Al-Sirat,  der  er  snevrere  end  et  Haar 
og  tyndere  end  Æggen  af  et  Sværd.  De  Skyldige  kunne 
ikke  komme  over  den,  men  styrte  ned  i  Helvede,  som  ud- 
strækker sig  under  dem,  og  hvor  de  paa  Fødderne  have 
Jernskoe,  der  bringe  deres  Hoveder  i  Kog  som  store  Kjedler. 
De  sande  Troende  springe  over  Afgrunden  med  Lynets  Fart 
og  beboe  Haverne  i  den  syvende  Himmel  eller  Paradiset. 
Dér  finde  de  eviggrønne  Skove,  Bygninger  af  Perlemoder, 
Rubiner  og  andre  ædle  Stene,  klart  Vand  i  Kar  af  Rav, 
Diamanter  og  Smagrader,  prægtige  Silketæpper,  Blomster, 
Røgelser,  udsøgte  Retter  og  evig  unge  sortøiede  Piger. 
Saaledes  er  det  sandselige  Paradiis,  som  Muharaed  lover 
de  Rettroende,  men  han  sætter  dog  de  aandelige  Glæder 
høiere.  »Den,  Gud  elsker  høiest,  skal  skue  hans  x^nsigt 
Morgen  og  Aften,  og  denne  Lykke  overgaaer  lige  saa  meget 
alle  sandselige  Glæder,  som  Verdenshavet  har  Fortrin  for 
Dugdraaben.» 

Denne  Lære  om  Strafie  og  Belønning  i  det  evige  Liv 
forudsætter  vistnok  Menneskets  frie  Villie,  da  Gud  ikke 
kan  belønne  eller  straffe  Den,  der  ikke  kan  have  frit  Valg 
mellem  det  Gode  og  det  Onde.  Muhamed  fremsætter  imid- 
lertid alligevel  Læren  om  Forudbestemmelsen,  der  aldeles 
tilintetgjør  denne  Frihed,  idet  den  lærer,  at  Mennesket  fra 
Evighed  af  er  bestemt  til  det  Gode  eller  til  det  Onde. 
Men  denne  Tro  var  ham  en  mægtig  Forbundsfælle.  Hvorfor 
skulde  man  undflye  Farer  og  Død,  naar  Menneskets  Skjæbne 
var  forudbestemt  ved  en  ufravigelig  Villie?  Derfor  ilede 
Muselmandeu,  dreven  af  sin  Lidenskab,  som  han  kaldte 
Guds   Aand,   løs   paa  Fjenden,    frem  til  Seir,    til  Verdens 

Erobring,  ligesom  han  den  Dag  idag,  da  han  har  mistet 
sin  krigerske  Begeistring,  sidder  rolig  og  hengiven  i  sin 
Skjæbne  ligeoverfor  Uden,  der  fortærer  hans  Byer,  for  Pe- 
sten, der  bortriver  hans  Folk,  og  for  den  christelige  Civili- 
sation, der  vilde  omstyrte  hans  Kige,  dersom  det  ikke  stem- 
mede overeens  med  dens  Pordeel  at  opretholde  det. 

Ligesom  Jødernes  er  Arabernes  religieuse  Lov  tillige 
en  borgerlig  Lov,  og  Koranen  er  paa  samme  Tid  deres  hel- 
lige Bog  og  deres  Lovsamling.  Muhamed  forandrede  de 
arabiske  Familieforhold.  Han  forbedrede  Qvindens  Kaar 
ved  at  give  Døttrene,  der  før  havde  været  arvelose,  halv 
Arveret  mod  Brodrene.  Han  hævdede  Ægtemandens  Myn- 
dighed, men  bød  ham  at  være  en  omhyggelig  Forsvarer  for 
Qvinden.  Han  lod  vel  Fleerkoneriet  bestaae  for  ikke  at 
støde  an  mod  de  østerlandske  Sæder;  men  han  fremstillede 
det  som  en  roesværdig  Handling  at  nøies  med  een  Hustru. 
Qvinden  er  ophøiet  som  Moder:  Sønnen  arver  Paradiset  ved 
sin  Moders  Fødder.  Barnet  er  beskyttet,  og  Koranen  for- 
byder den  afskyelige  Skik  at  begrave  Døttrene  levende. 
Han  byder  rigtignok  ikke  Slaveriets  Afskaffelse,  men  han 
fastsætter  Herrernes  Forpligtelser  ligeoverfor  deres  Trælle  og 
fremstiller  Frigivelse  som  en  Gud  behagelig  Handling,  Ko- 
ranen sætter  haarde  Straffe  for  Tyveri,  Aager,  Bedrageri  og 
Meeneed  og  befaler  at  give  Almisse. 

Muhamed  fastsatte  alvorlige  Regler  for  Gudsdyrkelsen, 
saaledes  Fasten  Rhamadan,  Iagttagelsen  af  de  fire  hellige  Maa- 
neder,en  gammel  Sædvane,  der  ved  en  Slags  Gudsfred  ophævede 
Fjendtligheder  mellem  de  Troende  indbyrdes,  den  store  aar- 
lige  Pilegrimsreise  til  Byen  Mekka,  som  Muhamed  havde 
gjort  til  Hovedsædet  for  den  nye  Gudsdyftelse,  for  ikke  at 
bryde  overtvert  med  Arabernes  Sædvaner,  men  dei-imod 
ved  en  vis  Føielighed  at  vinde  dem  for  Islam,  og  endelig  de 
fem  daglige  Bønner,  der  vare  en  temmelig  besværlig  Pligt, 
hvorfor  den  falske  Prophet  Moseilama  drog  Mange  over  til  sin 
Lære  ved  at  fritage  for  den  ene  af  disse  Bønner.     Renselsen 

enten  med  Vand  eller  i  Mangel  deraf  med  Ørkenens  fine 
Sand,  Omskjærelsen  og  Afholdelsen  fra  Viin  og  Svinekjed, 
Forholdsregler  af  Sundhedshensyn,  ere  ligeledes  foreskrevne 
i  Koranen. 

De  Troende  ere  alle  Brødre,  siger  Muharaed,  men  alle 
Vantroe  ere  Fjender.  Der  er  imidlertid  en  Hovedforskjel 
mellem  Christne,  Jøder  og  i  det  Hele  taget  alle  de  Vantroe, 
der  troe  paa  en  eneste  Gud  og  paa  en  yderste  Dommedag, 
og  Afgudsdyrkere,  Frafaldne  og  Schismatikere.  Med  Hen- 
syn til  de  Første  var  det  tilstrækkeligt  ikke  at  forbinde 
sig  med  dem  ved  Blodets  Baand,  og  de  skulde  ikke  be- 
kæmpes, medmindre  de  selv  udæskede  til  Kamp.  De 
Øvrige  var  det  enhver  god  Muselmands  Pligt  at  angribe, 
forfølge  og  dræbe,  naar  de  ikke  vilde  antage  Prophetens 
Tro.  »Troende!  Forener  Eder  ikke  med  de  Christne  og 
Jøderne.  Vee  den  Museismand,  der  hellere  bliver  ved  sin 
Arne  end  gaaer  i  Kamp;  han  vil  ikke  undgaae  Døden;  thi 
hans  Livs  Maal  er  bestemt.  Vilde  han  vel  frygte  den  hid- 
sige Kamp?  Helvede  er  mere  brændende  end  Sommerens 
Hede.  Skulde  han  tænke  paa  at  flygte?  Paradiset  er 
foran  os,  bag  os  Helvedes  Flammer.« 

Disse  Lærdomme,  Løfter  og  Trusler  vare  mægtige 
Drivfjedre,  der  slyngede  Araberne  med  Sværdet  i  Haanden 
frem  i  alle  Retninger  til  Kamp  og  Seir. 

IV.    Arabernes  Civilisation. 

Efter  en  saa  godt  som  uafbrudt  hundredaarig  Erobrings- 
krig, i  hvilken  Araberne  med  uimodstaaelig  fanatisk  Tap- 
perhed overvandt''  enhver  Modstand,  adlede  endelig  Ara- 
bien, Syrien,  Persien,  en  stor  Deel  af  Indien,  Æg3^pten, 
Nordafrika  og  Spanien  de  Troendes  Behersker,  og  medens 
Størstedelen  af  Europa  var  nedsænket  i  Barbariets  Mørke, 
der  kun  blev  gjennembrudt  af  matte  Lysglimt,  overstraalede 
et   glimrende   Lyssl(jær  af  Literatur,  Philosoplii,  Videnskab, 

Kunst  Og  Industri  alle  Islamismens  Hovedstæder:  Bagdad, 
Balsorah,  Samarkand,  Damascus,  Kairwan,  Fez,  Granada 
og  Cordova,  der  vare  lige  saa  mange  store  Midtpunkter  for 
dette  aandelige  Liv. 

Før  Araberne  traadte  ud  af  deres  Halvø,  havde  de, 
som  vi  have  seet,  en  poetisk  Literatur,  der  fandt  sit  Udtryk 
i  forskjellige  Dialecter,  den  homeritiske  eller  himyaritiske  i 
Jemen  og  den  koreischitiske  i  Hidjås.  Den  sidste,  der  fik 
Fasthed  ved  Muhamed,  blev  den  fremherskende,  og  den  har 
bevaret  sig  i  sin  Reenhed  til  vore  Dage  som  de  Lærdes  og 
Religionens  Sprog  eller  det  egentlig  Arabiske,  uagtet  de 
mange  Forandringer,  den  har  undergaaet  som  det  alminde- 
lige Folkesprog  ved  de  forskjellige  underkastede  Folkeslags 
og  alle  de  henrundne  Aarhundreders  Indflydelse.  Dette 
Sprogs  Rigdom  var  i  visse  Henseender  vidunderlig.  For  at 
udtrykke  de  Gjenstande,  som  Ørkenen  uden  Ophør  fremstil- 
lede for  deres  Blik  fra  alle  deres  forskjellige  Standpunkter 
og  i  alle  forskjellige  Situationer  aabnede  en  uudtømmelig 
Synonymik  sine  Skatte  for  de  arabiske  Digtere.  De  rose 
sig  af  at  have  firsindstyve  forskjellige  Ord  til  at  betegne 
Honning,  to  Hundrede  for  Slangen,  fem  Hundrede  for  Løven, 
Tusinde  for  Kamelen,  ligesaa  mange  for  Sværdet  og  indtil 
fire  Tusinde  til  at  gjengive  Begrebet  Ulykke.  En  vidunder- 
lig Hukommelse  var  nødvendig  for  at  kunne  bruge  en  saadan 
Mængde  af  Ord. 

En  lignende  Hukommelse  havde  de  arabiske  Rhapsoder 
(Raviaerne);  en  af  dem  ved  Navn  Hammad  tilbod  en  Dag 
Chalifen  Valid  at  fremsige  hundrede  Kassideer  (Digte  fra  tyve 
til  hundrede  Vers)  i  Rad  med  hvert  Riim  dannet  efter  et 
Bogstav  i  Alphabetet,  og  den  berømte  Tilhorer  blev  hurti- 
gere træt  end  den  utrættelige  Forelæser. 

I  Begyndelsen  vare  Araberne  indskrænkede  til  denne 
lyriske  Literatur,  men  siden  udvidede  deres  Aands  Syns- 
kreds sig  med  deres  Erobringer,  da  de  ved  disse  kom  i 
Samqvem  med  Folk,  der  hnvde  overflniet  dem  i  Civilisation. 

Ved  Berøringen  med  Perserne,  de  græciserede  Ægyptere  og 
med  selve  Grækerne  i  Constantinopel  naaede  de  den  rige 
aandelige  Udvikling,  i  hvilken  de  dog  snarere  spillede  en  for- 
tolkende end  en  skabende  Rolle. 

Fra  de  sidste  Forgreninger  af  den  alexandrinske  Skole 
modtoge  de  Aristoteles  og  gave  sig  med  en  vidunderlig  Iver 
til  at  fortolke  hans  store  philosophiske  Værker.  Al-Kindi, 
der  betragtes  som  Philosophiens  Fader  hos  Araberne,  og 
som  underviste  i  Bagdad  i  det  niende  Aarhundrede,  holdt 
Forelæsninger  over  Aristoteles's  Theorier.  Al-Farabi,  der 
ligeledes  hørte  til  Skolen  i  Bagdad,  skrev  tresindstyve  Af- 
handlinger over  Aristoteles'  Værker.  Uheldigviis  læste  de 
ikke  de  græske  Philosophers  Værker  i  Grundsproget,  men  i 
syriske  Oversættelser,  som  de  selv  atter  oversatte.  Da  de 
altsaa  senere  overførte  dem  til  de  Christne,  der  blot  kjendte 
dem  fra  Araberne  og  uddroge  deres  Scholastik  deraf,  mod- 
toge hine  dem  endnu  mere  forvanskede,  da  de  vare  nødte  til 
atter  selv  at  oversætte  dem  fra  Arabisk. 

Hvad  Aristoteles  angaaer,  reiste  Araberne  de  evige 
Stridigheder  om  de  store  philosophiske  Spørgsmaal.  Avicenna 
(død  1037)  fremstillede  Gud  som  et  Væsen,  der  ubevægeligt 
sad  i  Naturens  Midtpunkt  og  næppe  nok  virkede  derpaa; 
efter  Andre  var  denne  Lærer  Pantheist.  Gazali  nærmede 
sig  derimod,  efter  at  have  gjennemløbet  alle  Systemer,  til 
Skepticismen  og  derpaa  til  Sophiernes,  de  indiske  Dand- 
seres  Mysticisme  og  skrev  sin  Bog  om  Philosophernes  Øde- 
læggelse. 

Den  Opbrusning,  som  disse  Disputer  foraarsagede, 
fremkaldte  i  Islaraismen  en  Mængde  Secter.  Den,  der  meest 
var  paavirket  af  Philosophiens  Aand,  var  Motazeliternes, 
hvilke  paa  en  Maade  vare  Islamismens  Protestanter  og  gave 
den  menneskelige  Fornuft  et  vidt  Spillerum;  denne  Sect 
blev  beskyttet  af  nogle  af  de  abbasidiske  Chalifer  og  fandt 
især  Opmuntring  hos  Al-Mamun,  der  var  opdraget  af  den 
persiske  Familie  Barmekiderne.    Andre,  der  gik  i  den  samme 

Tankestrøra  som  Gazali,  stiftede  Kamathernes,  Fatimidernes, 
Ismailiternes,  Brusernes  og  Haschischinerues  vantroe  og  fa- 
natiske Secter,  der  spille  en  saa  mørk  Rolle  i  Historien. 

Medens  denne  Begrebs-  og  Troesforvirring  herskede  i 
Chalifatet  i  Østen,  hævede  Philosophieus  Studium  sig  i  Ve- 
sten med  Ibu-Badja  og  Ibu-Tophael,  der  skrev  den  mærk- 
værdige psychologiske  Roman  »Autodidacten«,  hvori  han  skil- 
drer et  Barn,  der  i  sin  spæde  Barndom  er  bleven  kastet 
ind  paa  en  øde  0,  er  voxet  op  dér  og  ganske  paa  egen  Haand 
kommen  til  Erkjendelse  ikke  alene  af  den  legemlige  Natur, 
men  endog  af  den  aandelige  Natur  og  Gud.  Denne  Philo- 
sophi  bragtes  især  til  Blomstring  i  det  tolvte  Aarhundrede 
afAverrhoes,  der  i  Middelalderen  vandt  saa  stor  Berømmelse, 
fordi  de  christne  Lærde  navnlig  gjennem  ham  gjorde  Be- 
kjendtskab  med  Aristoteles'  Værker.  Araberne  vare  mere 
heldige  i  de  exacte  Videnskaber,  og  derfor  kunde  de  takke 
de  Lærde,  som  Chaliferne,  navnlig  den  anden  Abbasside, 
Al-Mansor,  kaldte  fra  Constantinopel.  Allerede  i  den  første 
Halvdeel  af  det  niende  Aarhundrede  maalte  to  Astronomer 
i  Bagdad  en  Meridiangrad.  Snart  blev  Euclides  fortolket, 
Ptolemæus'  Tabeller  rettede,  Dyrekredsens  Holdning  nøi- 
agtigere  beregnet,  Jevndøgnsforholdene  og  Forskjellen  mel- 
lem Solaaret  og  Calenderaaret  nølere  bestemte,  nye  Instrumen- 
ter opfundne  osv. ;  alle  disse  Beregninger  og  Opfindelser  viste 
Arabernes  Anlæg  for  de  exacte  Videnskaber,  og  Samarkand 
havde  længe  for  Europa  et  beundringsværdigt  Observato- 
rium, Det  er  imidlertid  en  Vildfarelse,  naar  man  tillægger 
Araberne  Opfindelsen  af  Algebra  og  af  de  saakaldte  ara- 
biske Taltegn,  som  vi  bruge;  thi  det  Samme  er  Tilfældet 
med  disse  vigtige  Redskaber  for  vore  Mathematikere  som 
med  Aristoteles's  Philosophi:  Araberne  have  blot  over- 
fort dem  til  Europa  efterat  have  fundet  dem  i  den  lærde 
Skole  i  Alexandria.  Maaskee  have  vi  ad  samme  Voi  fra 
dem  Compasset  og  Krudtet,  som  de  laante  fra  Chineserne. 
Europa  skylder  dem  ligeledes  Lærredspapiret,   hvilken    Op- 

findeise  bragte  Prisen  paa  Haandskrifter  til  at  synke  og 
gjorde  Bogtrykkerkunstens  gavnlige  Virkninger  mere  mærke- 
lige og  hurtige,  da  denne  beundringsværdige  Opfindelse  blev 
gjort. 

Araberne  havde  deres  Styrke  i  Lægevidenskaben.  De 
studerede  ogsaa  i  denne  Henseende  Grækerne,  hvorom  Aver- 
rhoes's  talrige  Afhandlinger  vidne.  De  fleste  af  deres 
store  Philosopher  vare  tillige  dygtige  Læger  som  Avicenna 
og  Averrhoes,  hvem  vi  nylig  have  nævnet.  De  arabiske 
Lægers  Ky  var  saa  stort,  at  en  Konge  af  Castilien,  der  led 
af  Vatersot,  ønskede  at  lade  sig  behandle  i  Cordova  og  fik 
af  den  høflige  Chalif  Tilladelse  til  at  besøge  sine  Fjender 
for  at  gjenvinde  sin  Sundhed.  De  have  lært  os  Destilla- 
tionen og  Brugen  af  Rhabarber,  de  have  først  fundet  Al- 
cohol  og  mange  nye  Lægemidler,  Brugen  af  Manna,  Sennes- 
blade, Campher,  Moscus,  Sirup  og  mange  andre  Læge- 
midler. 

En  af  de  Videnskaber,  der  skylder  Araberne  meest,  er 
Geographien.  Deres  uhyre  Erobringer,  deres  Smag  for  even- 
tyrlige Reiser  og  Nødvendigheden  af  Pilegrim svandringer 
skaffede  dem  en  nøiagtig  Kundskab  om  mange  Qerne  Lande, 
som  Europæerne  aldrig  havde  besøgt,  eller  som  de  havde 
glemt.  I  denne  Retning  staae  Abulfeda  og  Masudi  i  første 
Række  og  fremfor  Alle  Edrisi,  der  blev  kaldt  til  den  sicili- 
anske Konge  Rogers  Hof  og  dér  forfattede  sit  berømte  Værk, 
der  fører  Titelen:  »En  Mands  Tidsfordriv,  der  er  begjærlig 
efter  at  lære  alle  Verdens  Egne  at  kjende.« 

Hvad  Historien  angaaer,  nævner  man  Masudis,  Makrisis 
og  Abulfedas  Aarbeger;  men  de  arabiske  Historieskrivere 
havde  hverken  Critik  eller  Analyse  og  fjernede  sig  af  den 
Grund  sjeldent  fra  Krønikens  Tørhed. 

Af  Kunsterne  dyrkede  Araberne  blot  Bygningskunsten,  da 
deres  religieuse  Lov  forbød  dem  at  fremstille  den  menneske- 
lige Skikkelse,  hvorfor  de  vare  udelukkede  fra  Maler-  og 
Billedhuggerkunsten.     Paa    Grund   af  dette  Forbud   havde 

deres  Bygningskunst  en  særegen  Charakteer,  endskjøndt  de 
ikke  have  viist  stor  Opfindelsesevne  i  denne  Retning,  da 
deres  mere  end  halvcirkelforraige  Bue,  der  bæres  af  Seiler, 
er  et  Laan  fra  den  byzantiske  Bygningskunst.  Det  Særegne 
for  dem  er  deres  Arabesker,  som  de  anbragte  til  Pryd  iste- 
denfor  malede  og  afbildede  Figurer.  Det  var  i  Begyndelsen 
Indskrifter,  der  udtrykte  en  bestemt  Tanke ;  men  senere  for- 
svandt Meningen,  og  Arabeskerne  bleve  blot  Forbindelser  af  Li- 
nier, der  vare  laante  fra  de  arabiske  Bogstaver,  som  ere  vid- 
undeilig  skikkede  til  at  danne  de  rige  Monstre,  der  findes  paa 
Østerlandets  Tæpper  og  Teier.  Hvad  den  Paastand  angaaer, 
at  den  gothiske  Bygningskunst  skulde  stamme  fra  Araberne, 
da  vide  vi  nu,  at  den  er  aldeles  ugrundet.  Det,  der  cha- 
rakteriserede  den  arabiske  Architektur,  var  Pragt  og  Glim- 
mer i  Bygningernes  Indre  og  en  Overil odighed  af  Bassiner, 
Springvand,  Guld  og  kostbare  Stene,  som  de  hentede  fra 
Østerland  og  fra  Minerne  i  det  sydlige  Spanien.  Et  af  de 
pragtfuldeste  Mindesmærker  af  den  Art  var  den  berømte 
Moskee  i  Cordova,  som  Abderrhaman  den  Første,  Stifteren 
af  det  spanske  Chalifat,  havde  bygget,  med  dens  fire  Tu- 
sinde og  syv  Hundrede  Lamper.  En  anden,  ikke  mindre 
glimrende  Bygning  var  Paladset  Al-Zehra  (Blomsten),  som 
Abderrhaman  den  Anden  lod  bygge  paa  Bredden  af  Guad- 
al-Qvivir  til  en  af  sine  Elskerinder,  og  hvor  der  sprang  et 
Springvand  af  Qviksølv,  som  faldt  ned  i  en  Muslingeskal  af 
Porphyr.  I  Granada  kan  man  endnu  beundre  Alhambra, 
der  paa  een  Gang  er  Palads  og  Fæstning,  og  hvoraf  flere 
Dele,  som  den  saakaldte  Løvegaard,  ere  Mønstre  paa  ar- 
chitektonisk  Smag  og  Rigdom. 

Araberne  have  gjennem  alle  Tider  havt  Lyst  til  Han- 
delen, og  da  deres  Rige  strakte  sig  fra  Pyrenæerne  til  Hi- 
malaya, vare  de  naturligviis  Verdens  første  Handelsfolk.  — 
Ingen  forstaaer  som  disse  Ørkenens  Sønner  at  holde  til- 
raade  med  Vandet  under  deres  brændende  Sol.  Den  Van- 
dingsmaade,  som  de  brugte,  og  som  man  endnu  anvender  i 

Valencia,  denne  Spaniens  Have,  kunde  tjene  vore  Agerdyr- 
kere til  en  gavnlig  Lære.  Dertil  kommer  endelig,  at  de 
efterat  have  faaet  Indpas  i  de  store  romerske  Byer,  lagde 
sig  efter  Kunstflid  sarbeider  og  snart  ble  ve  de  dygtigste  Haand- 
værkere.  Vaabenfabrikerne  i  Toledo,  Silkemanufacturerne  i 
Granada,  Klædefabrikerne  i  Cuenza,  de  corduanske  Harnisk-, 
Sadel-  og  Læderfabriker  stode  i  stort  Ry  over  hele  Europa, 
og  disse  Haandværksfrembringelser  solgte  de  Vantroe  til  Eu- 
ropæerne for  høie  Priser.  Det  var  især  Spanien,  der  i  Cha- 
lifatets  første  Aarhundreder  blomstrede  i  alle  Eetninger, 
og  det  var  meget  tæt  befolket.  Cordova  havde  to  Hundrede 
Tusinde  Huse,  sex  Hundrede  Moskeer,  halvtredsindstyve 
Hospitaler,  firsindstyve  offentlige  Skoler,  ni  Hundrede  offent- 
lige Blade  og  en  Million  Indbyggere. 

Vi  have  nu  kortelig  givet  en  Fremstilling  af  den  Ci- 
vilisation, som  Araberne  udbredte  fra  Tajos  til  Indus's 
Bredder;  den  var  blændende,  men  skrøbelig,  medens  Europas 
udviklede  sig  mere  langsomt,  men  til  Gjengjæld  efter  mange 
Omvæltninger  og  mange  morke  Tider  opnaaede  den  lange 
Varighed,  der  er  enhver  besværlig  og  tung  Fremvæxt  for- 
beholdt. 

CHR.  RAMSQAAED. 


^BTormaimiske  Sagn  om  Eichard  den  Uforfærdede.*) 


JJer  er  ganske  vist  faa  af  de  sagnagtige  Helteskikkelser,  om 
hvem  Erindringen  endnu  lever  i  saa  godt  som  alle  europæiske 
Folkeslags  Traditioner,  der  i  den  Grad  have  været  udsatte 
for  de  middelalderlige  Forfatteres  overtroiske  og  phantastiske 
Overdrivelser  som  Kichard  den  Uforfærdede,  der  snart  kal- 
des Robert  Djævlens  Son,  snart  lians  Broder,  og  som  skal 
have  vundet  sit  berømmelige  Tilnavn  ved  de  vidunderlige 
Kampe  og  Eventyr  med  jordiske  og  infernalske  Magter,  paa 
hvilke  hans  Liv  var  saa  rigt.  Sagnene  om  ham  give  et  træf- 
fende Billede  af  den  normanniske  Almues  Tænkemaade  og 
overtroiske  Forestillinger  ved  Enden  af  det  tiende  Aarhun- 
drede;  den  er  fuld  af  ridderlige  Bedrifter,  romantiske  Kjær- 
lighedsevontyr,  natlige  Kampe  med  Spøgelser,  onde  Aander, 
ja  med  Satan  selv,  og  skjøndt  der  vel  kun  bør  indrømmes  saa- 
danne  sagnagtige  Fortællinger  en  begrændset  Plads  i  et  hi- 
storisk Tidsskrift,  kan  det  dog  vel  nok  forsvares  at  gjore 
Læserne  bekjendte  med  nogle  af  de  mærkeligste  Træk  i 
hiin  normanniske  Nationalhelts  Liv.  Flere  af  dem  ere  fulde 
af  Overtro  og  Romantik,  medens  andre  uagtet  deres  eventyr- 
lige Tilsnit  synes  at  hvile  paa  bestemte  historiske  Kjendsgjer- 
ninger. 

En  Nat  red  Hertug  Richard  saaledes  over  en  mørk  Slette 
og  kom  til  Ruinerne  af  et  Kloster,  der  var  bygget  paa  en 
Plads,  hvor  fordum  et  hedensk  Tempel  havde  staaet.     Hira- 

len  var  mørk,  Vinden  hylede  en  tungsindig  Klagesang  over 
Kuinerne  og  beiede  et  hundredaarigt  Taxtræ,  der  stod  midt 
paa  den  øde  Kirkegaard.  I  Taxtræets  Halvskygge  opdagede 
Richard  de  phantastiske  Omrids  af  et  gammelt  Capel,  og  da 
han  var  ligesaa  from  som  tapper  og  aldrig  red  forbi  en 
Kirke  uden  at  forrette  sin  Andagt,  steg  han  af  Hesten,  der 
fnyste  og  skjælvede  som  greben  af  en  hemmelig  Rædsel,  og 
nærmede  sig  Capellets  Indgang.  Han  maatte  bane  sig  Yei 
over  sunkne  Grave,  Levninger  af  Tømmer  og  Muursteen  og 
krybende  Slyngplanter,  som  hvert  Øieblik  standsede  hans 
Fod;  det  vilde  have  været  ham  umuligt  at  finde  Alteret, 
dersom  ikke  en  Straale  af  Maanen  pludseligt  var  brudt  igjen- 
nem  de  mørke  Skyer  og  havde  kastet  et  usikkert  Lys  ind  i 
Kirkens  Skib,  netop  som  Hertugen  tørnede  imod  en  Gjenstand, 
der  stod  i  Capellets  midterste  Gang. 

Det  var  en  hæslig  Liigkiste,  der  stod  paa  et  Par  halv- 
raadne  Skamler;  et  sort,  laset  Klæde  bedækkede  Kisten  saa 
slet,  at  man  gjennem  Fjælenes  Revner  kunde  see  Ligets 
blaahvide  Fødder  og  Ansigt,  og  Bloddraaber  dryppede  fra 
Kisten  ned  paa  Fliserne,  hvor  de  dannede  en  væmmelig 
Blodpøl.  Richard  gik  imidlertid  frygtløs  forbi  op  til  Alte- 
ret, aftog  sine  Handsker,  som  han  lagde  paa  Altertrinene, 
og  forrettede  sin  Andagt.  Derpaa  stod  han  atter  op  og 
vilde  gaae.  Men  da  han  nærmede  sig  Kisten,  lod  en  for- 
færdelig Støi  sig  høre ;  Liigklædet  blev  løftet  som  af  en 
usynlig  Haand,  Brædderne  knagede  og  skiltes  ad,  og  Liget, 
der  var  indhyllet  i  et  blodigt  Liigklæde,  anstrengte  sig  for 
at  reise  sig  fra  sit  Leie. 

»Tilbage!«  raabte  Richard  bydende.  »De  Døde  tilhøre 
Graven;  bliv  liggende;  jeg  vil  bede  for  Dig!« 

Den  Døde  syntes  ved  denne  Befaling  og  dette  Løfte 
at  blive  roligere;  men  da  Hertugen  vendte  sig  for  igjen  at 
gaae  op  til  Alteret,  reiste  Spøgelset  sig  atter  og  sprang  ud 
af  Kisten. 

»Tilbage,  Fordømte!«  raabte  Richard  paany ;  men  denne 

Gang  blev  hans  Befaling  besvaret  med  en  vild  Latter ;  Spø- 
gelset stillede  sig  i  Veien  for  ham,  greb  ham  med  sine 
hæslige  Arme  og  vilde  klemme  ham  ihjel.  Richard  hen- 
vendte en  Bøn  til  den  Allerhøieste,  trak  sit  gode  Sværd, 
og  efter  en  haarduakket  Kamp,  i  hvilken  Spøgelset  syntes 
at  favne  ham  med  hundrede  Arme,  styrtede  det  endelig  med 
et  forfærdeligt  Brøl  til  Jorden,  men  greb  i  det  Samme  en 
stor  Metalcandelaber,  reiste  sig  lidt  og  slyngede  den  med 
en  djævelsk  Kraft  imod  Hertugens  Hoved.  Som  ved  et  Mi- 
rakel undgik  denne  at  blive  ramt,  og  Candelabren  fløi  imod 
Muren,  som  den  gjennembrød;  men  Vampyren  var  udmattet; 
den  kastede  sig  ned  mellem  de  sønderbrudte  Levninger  af 
Liigkisten  og  rørte  sig  ikke  mere. 

Eichard,  som  ikke  et  Øieblik  havde  mistet  sin  Ro  un- 
der denne  Kamp,  stak  atter  Sværdet  i  Balgen,  gik  ud  af 
Capellet  og  løste  sin  Hest.  Da  erindrede  han,  at  han  havde 
glemt  sine  Handsker,  og  uden  at  betænke  sig  et  Øieblik  gik 
han  atter  ind  i  Capellet,  passerede  forbi  Kisten,  idet  han 
kastede  et  Blik  paa  det  blødende  Liig,  tog  sine  Handsker 
og  forlod  Stedet  uden  at  blive  yderligere  foruroliget.*)  Uhyret 
var  overvundet,  og  en  Kronikeskriver  beretter,  at  Richard 
havde  hugget  det  i  to  Stykker.  For  imidlertid  ikke  oftere 
at  falde  i  slige  Baghold  befalede  Greven,  at  der  hos  ethvert 
Liig  skulde  brænde  Lys  og  stilles  Vagt.  Førend  den  Tid 
synes  det,  som  om  man  blot  uden  Videre  henstillede  Ligene 
i  Kirkerne  forend  Begravelsen. 

Denne  religieuse  eller  snarere  ceremonielle  Institution  er 
foriivrigt  ikke  den  eneste,  som  tillægges  Richard  den  Ufor- 
færdede. Adskillige  Krønikeskrivere  berette,  at  det  er  ham, 
som  først  har  paabudt  at  feire  »den  hellige  Jomfrues  Und- 
fangelsesfest«,  der  igjennem  flere  Aarhundreder  blev  kaldet 
»den  normanniske  Fest«.  De  Omstændigheder,  som  ere  for- 
bundne med  Indstiftelsen  af  denne  Fest,  ere  endnu  raærke- 

*)  Øhlenschlæger   har   i  Digtet   „Richard  den  Uforfærdede"    be- 
n5'ttet  dette  Sagn. 

ligere  end  de  ovenfor  meddeelte,  og  den  normanniske  Her- 
tug maa  have  havt  et  høit  Ey  paa  sig  for  Ketfærdighed  og 
Billighed,  eftersom  han  i  denne  Sag  havde  den  Ære  at  blive 
kaldet  til  Voldgiftsmand  i  en  Strid  mellem  en  Engel  og  en 
Djævel.     Sagnet  derom  lyder  saaledes: 

Fristeren,  for  hvem  Intet  er  helligt,  fik  en  Gang  Lyst 
til  at  forsøge  sine  Kræfter  paa  en  Munk  fra  den  hellige 
Owens  Abbedi  i  Kouen.  Foretagendet  var  saameget  vove- 
ligere, som  Munken  var  et  heelt  Dydsmønster,  en  fuldendt 
Christen,  et  sandt  Eeenhedens  Kar.  Men  Satan  holder  af  Van- 
skeligheder ;  det  er  som  den  normanniske  Krønikeskriver  siger : 
...  De  tant  come  home  plus  vaut, 
de  tant  plus  déable  l'assaut*)  — , 
og  Begjærlighedens  Dæmon  greb  den  fromme  Munk.  En 
Dag,  medens  han  besørgede  sin  Tjeneste  i  den  hellige  Owen's 
Klosterkirke,  bemærkede  han  nede  i  Skibet  en  Dame  af  en 
saa  henrivende  Skjonhed,  at  det  var  ham  umuligt  at  undlade 
at  begynde  en  Samtale  med  hende.  Han  blev  dødelig  for- 
elsket, og  Damen,  der  var  af  et  elskværdigt  Gemyt  —  de 
fromme  Sjæle  ere  altid  de  ømmeste  — ,  lod  sig  røre  af  en 
saa  brændende  Kjærlighed,  og  stolt  af  at  have  overvundet 
den  hidtil  uovervindelige  Munk  tilstod  hun  ham  en  Sam- 
menkomst den  følgende  Nat.  O,  hvilke  fortræffelige  Hjælpe- 
tropper har  Satan  ikke  i  Evadøttrene?  Nok  er  det;  da  Natten 
kom  og  hele  Klosteret  laa  i  den  dybeste  Søvn,  listede  den 
forelskede  Sacristan  sig  udenfor  og  rettede  sine  Skridt  mod 
den  Skjønnes  Bolig.  Imidlertid  var  han  alt  Andet  end  rolig; 
det  er  det  første  Skridt,  som  er  det  vanskeligste,  og  man  bry- 
der ikke  saa  let  med  sin  hele  Fortid  og  de  Grundsætninger, 
man  i  hele  sit  Liv  baade  har  fulgt  og  indprentet  Andre ;  Mun- 
ken vedblev  derfor  paa  hele  Veien,  ligesom  for  at  gaae  paa  Ac- 
c  ord  med  sin  Samvittighed,  at  fremsige  en  Mængde  Bønner  til 
den  hellige  Jomfru.  Natten  var  kulsort;  ikke  en  Stjerne  Ij^ste 

*)   Jo  mere  fortjenstfuldt  et  Menneske  er,  desto  mere  frister  Sa- 
tan ham. 

for  ham,  og  da  han  skulde  passere  en  smal  Bro,  der  førte 
over  Floden  Robec,  gled  hans  Fod,  han  blev  indviklet  i  sin 
Kappe,  faldt  med  Hovedet  nedad  og  druknede.  Øieblikke- 
lig  ilede  Satan  til ;  han  havde  hele  Tiden  holdt  sig  i  Nær- 
heden, og  da  han  nu  saae,  at  Alt  var  gaaet  efter  ønske,  troede 
han  sig  berettiget  til  at  tage  den  stakkels  Munks  Sjæl. 

Men  pludselig  reiste  en  Cherub  sig  fra  den  anden  Side 
af  Floden  og  protesterede  mod  dette  Rov. 

»Denne  Sjæl  tilhører  mig,«  sagde  den  Onde,  »jeg  har 
grebet  den  i  en  Hovedsynd.« 

»Paa  ingen  Maade,«  svarede  Engelen,  »Synden  var  ikke 
fuldbyrdet.« 

»Som  god  Theolog  ber  Du  vide,  at  Hensigten  tages  for 
Gjerningen,«  sagde  Satan  belærende. 

»Du  faaer  nu  ikke  denne  Sjæl,«  svarede  Modstanderen; 
»den  tilhørte  en  Troende,  som  lige  indtil  dette  Øieblik  har 
levet  som  et  godt  Menneske,  og  som  indtil  sin  sidste  Stund 
læste  sine  Bønner  til  den  hellige  Jomfru.  Ingen  kan  vide, 
om  han  ikke  alligevel  ved  hendes  Hjælp  havde  kunnet  mod- 
staae  Fristelsen,  forend  det  kom  til  Gjerning.« 

For  at  gjøre  Ende  paa  denne  Disput,  der  kunde  have 
trukket  længe  ud,  bleve  de  stridende  Parter  enige  om  at 
tilkalde  en  Voldgiftsmand,  og  de  fandt  Ingen  mere  værdig  end 
Hertug  Richard.  Han  undslog  sig  heller  ikke,  men  hørte  med 
lige  stor  Opmærksomhed  paa  Englens  seraphiske  Grunde  og 
paa  Satans  pharisæiske  Argumenter.  Da  han  havde  betænkt 
sig  lidt,  afgav  han  følgende,  Salomon  værdige  Kj endelse: 

»Man  skal  atter  bringe  Sjælen  tilbage  i  Munkens  Le- 
geme og  sætte  den  gode  Mand  paa  Broen,  paa  samme  Sted 
og  i  samme  Stilling,  som  han  indtog  i  det  Øieblik,  han 
faldt.  Dersom  han  fortsætter  sin  Vei  for  at  gaae  til  sin 
Elskede,  tilhører  hans  Sjæl  Satan,  men  dersom  han  gaaer 
tilbage,  da  tilhører  Sjælen  Dig,  fromme  Cherub !» 

Cheruben  modtog  med  Glæde  denne  Kjendelse,  og  Satan 
syntes  ogsaa  at  være  godt  fornøiet  med  den;  thi  han  smiilte 

paa  sin  Maneer.  Men  hans  Ansigt  fortrak  sig  pludselig ;  thi 
aldrig  saasnart  var  den  stakkels  Sacristan  kommen  op  paa 
Broen  igjen,  førend  han  i  en  Fart  vendte  om  og  løb  tilbage 
til  sit  Abbedi,  som  om  han  havde  traadt  paa  en  Slange. 

Richard  begav  sig  den  næste  Dag  til  den  hellige  Owens 
Abbedi  og  spurgte  efter  Sacristanen.  Denne  kom  strax,  gan- 
ske angerfuld  og  endnu  ganske  vaad  efter  sit  natlige  Eventyr. 
Han  kastede  sig  ned  foran  Fyrsten  og  forsøgte  hverken 
at  skjule  eller  undskylde  sit  Feiltrin  og  de  Følger,  det  nær 
havde  draget  efter  sig.  Han  slog  sig  for  Brystet  og  bad 
saa  ydmygt  om  Tilgivelse,  at  Richard  sagde  til  ham:  »Gode 
Munk,  gaae  bort  i  Fred  og  kom  ikke  mere  paa  Broen!«  —  Ord, 
som  senere  i  lang  Tid  bleve  et  normannisk  Mundheld.  Mun- 
ken holdt,  hvad  han  lovede;  han  fordoblede  sin  Fromhed, 
blev  atter  sine  Ordensbrødres  Monster,  og  hans  Sjæl  kom 
aldrig  i  Satans  Vold. 

Den  Onde  blev  naturligviis  rasende  opbragt  paa  Her- 
tugen, som  havde  frarevet  ham  hans  Bytte,  og  hans  Had  blev 
ikke  formindsket  ved,  at  Richard  paa  Grund  af  det  skete 
Mirakel,  der  aabenbart  alene  kunde  tilskrives  den  hellige 
Jomfru,  indstiftede  en  Fest  for  hendes  Undfangelse. 

Satan  hævnede  sig  paa  en  temmelig  usædvanlig  Maade. 
Den  Djævel,  som  navnlig  var  sat  ud  paa  Richard,  men 
som  sidste  Gang  kun  havde  havt  saa  ringe  Lykke  med  sig, 
hed  Brundemor  og  havde  i  Helvede  maattet  døie  saamange 
Spottegloser  over  sit  Uheld,  at  han  tilsidst  havde  svoret, 
ikke  at  ville  vende  tilbage  til  sine  Kammerater,  førend  han 
kunde  medbringe  Richards  Sjæl.  Hele  det  infernalske  Raad 
billigede  denne  Beslutning,  og  man  var  længselsfuld  efter 
at  see,  hvorledes  Brundemor  vilde  slippe  derfra.  En  Dag, 
da  Hertugen  red  i  Skoven,  hørte  han  Skrig  som  af  et  nyfødt 
Barn.  Dets  Opholdssted  kunde  han  ikke  opdage,  thi  Lyden 
kom  hverken  fra  Græsset,  fra  Buskene  eller  det  omgivende 
Tornkrat.  Endelig  saae  han  et  Svøbelse-Barn  i  et  af  de 
høieste  Træer  i  Skoven.    Hvem    kunde  have  sat  det  der? 

Maaskee  var  det  faldet  ned  fra  Himlen!  Den  gode  Fyrste 
anstillede  ikke  lange  Betragtninger  i  den  Anledning; 
han  lagde  sine  Vaaben  og  sin  Kappe  fra  sig,  steg  op  i 
Træet  og  bragte  snart  den  Lille  velbeholden  til  Jorden. 
Han  overleverede  Barnet  til  den  nærmest  boende  Skovfogeds 
Kone,  der  sørgede  for  den  Spædes  Fornødenheder  og  erklærede, 
at  det  var  den  smukkeste  lille  Pige,  hun  nogensinde  havde 
seet. 

»Godt!«  svarede  Kichard,  »opdrag  hende  og  vogt  hende 
omhyggeligt;  jeg  skal  nok  bestride  Udgifterne,  thi  hun 
maa  Intet  mangle ;  men  lad  Ingen  faae  at  vide,  hvorfra  hun 
stammer,  eller  at  jeg  nærer  Interesse  for  hende.« 

Skovfogdens  Kone  var  meget  taus  og  røbede  ikke  Hemme- 
ligheden, hvilket  sagtens  kom  deraf,  at  hun  levede  i  de 
store  Skove  og  aldrig  saae  et  Menneske.  Hun  fulgte  Her- 
tugens Forskrifter  nøiagtigt,  og  Richard  vaagede  selv  over  sin 
Myndling,  der  mærkværdig  hurtigt  tiltog  i  Kræfter,  Skjøn- 
hed.  Forstand  og  —  Ondskab.  Hun  plagede  sine  Pleiefor- 
ældre  gyseligt  med  alle  sine  slemme  Streger,  men  da  hun 
var  saa  indtagende,  og  Fyrsten  holdt  saa  meget  af  hende, 
klagede  de  aldrig ;  tvertimod  roste  de  hende  hver  Gang,  han 
spurgte  om  hendes  Opførsel.  Det  var  da  intet  Under,  at  Ri- 
chard lidt  efter  lidt  nærede  ømmere  og  ømmere  Følelser 
for  sin  Myndling,  og  da  han  netop  havde  faaet  Fred  med  sine 
Fjender,  og  Landets  hoie  Herrer  opfordrede  ham  til  at  gifte 
sig,  for  at  hans  Stamme  ikke  slnilde  uddøe,  sagde  han  til  dem : 

»Tak  for  Eders  liaad,  mine  kjære  Herrer;  jeg  følger 
det  gjerne,  men  paa  den  Betingelse,  at  I  ville  lade  mig 
vælge  en  Brud  efter  mit  eget  Sind.«  Og  nu  fortalte 
han  de  forsamlede  Herrer  Begivenheden  med  Barnet  i 
Skoven  og  skildrede  dem  den  unge  Piges  Skjønhed  og 
Elskværdighed  med  saa  levende  Farver,  at  de  Alle  som 
Een  opfordrede  ham  til  at  gifte  sig  med  hende.  Bryl- 
luppet stod  i  Rouen;  Erkebispen  holdt  Talen  og  viede 
Fyrsteparret,  som  det  sig  hør  og  bør.    Forsaavidt  var  Alting 

i  Orden:  Bmndemor  havde  gjennemført  sin  skarpsindige  Plan 
at  gifte  sig  med  sin  Tjende  og  blev  tiljublet  Bifald  af  det 
infernalske  Kaad;  men  —  besynderligt  nok  —  Kichard  forstod 
ved  sin  Overlegenhed  og  sine  udmærkede  Egenskaber  fuldstæn- 
dig at  beherske  sin  dæmoniske  Hustru,  og  han  levede  i  syv 
Aar  med  hende  saa  godt,  at  deres  Samliv  blev  et  Exempel  for 
alle  deres  Undersaatter.  Men  Syvtallet  er  skjæbnesvangert, 
og  ved  Enden  af  dette  Antal  Aar  randt  det  Brundemor  i  Hu, 
at  hun  havde  en  anden  Mission  end  at  spille  den  fornemme 
Dame  ved  det  normanniske  Hof. 

En  skjøn  Dag  lod  hun,  som  om  hun  var  syg,  og  efter 
at  have  ladet  kalde  paa  sin  Ægtefælle,  der  blev  meget  be- 
drøvet over  at  være  Vidne  til  hendes  Lidelser,  betroede  hun 
ham  med  sin  meest  rørende  Stemme,  at  hendes  Dage  vare 
talte,  og  bad  ham  om  at  udføre  hendes  sidste  Villie.« 

»Jeg  sætter  min  Ære  i  Pant  paa.  at,  hvad  Du  ønsker, 
skal  skee,«  svarede  den  nedbeiede  Richard. 

»Nuvel,«  vedblev  Brundemor,  »jeg  beder  om  at  maatte 
blive  begravet  paa  det  Sted,  hvor  jeg  begyndte  at  leve.  I 
Skoven,  hvor  Du  fandt  mig,  ligger  et  Capel;  naar  jeg  har 
draget  mit  sidste  Suk,  kjære  Herre,  saa  lad  mig  strax  blive 
ført  derhen  og  viis  mig  den  Naade  selv  at  holde  Nattevagt 
over  mig  uden  noget  Følge;  lad  det  være  vort  sidste  Møde, 
saa  vil  min  Sjæl  være  tilfreds.« 

»Dersom  jeg  skal  miste  Dig,  og  dersom  den  Sygdora, 
som  piner  Dig,  og  for  hvilken  jeg  endnu  haaber,  at  Du  vil 
blive  helbredet,  skal  gjore  Ende  paa  dit  Liv,  saa  far  hen  i 
Fred,  min  Elskede ;  jeg  vil  selv  holde  Vagt  hos  Dig,  og  mit 
eneste  Følge  skal  være  en  af  mine  Riddere.« 

Saasuart  Brundemor  havde  faaet  dette  Løfte,  gav  hun 
sig  til  at  jamre  forfærdeligt  og  klagede  over  ulidelige  Smer- 
ter. Lægernes  Anstrengelser  vare  forgjæves,  og  tilsidst  op- 
gav Hertuginden  med  et  hoit  Skrig  tilsyneladende  Aanden. 

Uagtet  sin  Fortvivlelse  glemte  Richard  ikke  sit  Løfte. 
Han   befalede,  at  Liget  skulde  begraves  med  al  Hæder,   og 

fulgt  af  en  stor  Skare,  i  Spidsen  for  hvilken  Erkebispen  gik, 
blev  Brundemor  bragt  til  Capellet  i  Skoven.  Da  Bønnerne 
vare  læste,  lod  man  om  Aftenen  Hertugen  og  Kidderen  være 
alene  med  Liget.  Kirken  var  glimrende  oplyst,  men  efter 
at  have  bedet  og  vaaget  nogle  Timer,  følte  Richard  og  hans 
Ledsager  sig  grebne  af  en  uimodstaaelig  Lyst  til  at  sove. 
Næppe  havde  imidlertid  Timeglasset  viist  Midnat,  førend 
det  i  Kisten  indesluttede  Legeme  strakte  sig  med  en  saa 
voldsom  Kraft,  at  Fjælene  knagede. 

»Ved  den  hellige  Jomfrues  Undfangelse,  hvad  skal  dette 
sige?«  raabte  Richard  og  drog  sit  Sværd. 

»Har  Deres  ædle  Frue  i  Sinde  at  staae  op  af  Graven?« 
mumlede  Ridderen  blegnende,  uagtet  han  var  en  af  de 
Allermodigste. 

Et  frygteligt  Brøl  lød  under  Liigklædet,  og  den  hen- 
sovede Hertuginde  reiste  sig  paa  sit  Leie. 

»Det  er  mig,  Hr.  Hertug;  gjør  jeg  Dem  forskrækket?« 

»Richard  kjender  ikke  til  Frygt;«  svarede  denne  stolt, 
men  han  er  mistænksom  overfor  onde  Aander.  Siig:  Har 
jeg  ikke  seet  Dig  død,  da  jeg  lod  Dig  lægge  i  denne  Kiste  ?« 

»Jeg  sov  kun,  Herre . . .  men  jeg  lider  endnu,  ak,  jeg 
lider ;  min  Gane  er  tør,  mit  Hoved  brænder  —  Vand,  Herre, 
Vand!« 

Ved  Udkanten  af  Skoven  var  der  en  Kilde.  Richard, 
der  blev  bevæget  ved  denne  Stemme,  som  i  saa  mange  Aar 
havde  fortryllet  ham,  ilede  til  Vandstedet.  Men  han  var 
endnu  ikke  kommen  derhen,  førend  et  nyt  Skrig,  og  denne 
Gang  et  menneskeligt,  lød  gjennem  Skoven.  Han  ilede 
hurtigt  tilbage  til  Capellet;  men  der  var  ikke  en  Lyd  at 
høre,  ikke  et  Lys  at  see.  Han  snublede  over  et  Legeme ; 
det  var  Ridderen,  der  i  hans  Fraværelse  var  bleven  qvalt 
af  den  onde  Aand.  Han  følte  ned  i  Liigkisten  —  den  var 
tom!  og  da  han  nu  ikke  længere  tvivlede  om,  at  han  var 
falden  i  en  Snare,  tog  han  sin  Vens  døde  Legeme  op,  lagde 
det  i  Kisten  og   tilbragte   hele  Natten   ved  Siden  af  den  i 

Bøn.  Da  Følget  tillige  med  Ærkebispen  den  næste  Mor- 
gen kom  tilbage  for  at  fuldende  Begravelsesceremonierne, 
fortalte  han  dem  sit  vidunderlige  Eventyr  og  viste  sig  utrøste- 
lig over  Kidderens  Død,  Ærkebispen  søgte  at  berolige  ham, 
forsikkrede,  at  Natten  af  Skaberen  var  bestemt  for  de  onde 
Aanders  Virksomhed,  og  sagde,  at  ingen  god  Christen  burde 
gaae  Mørket  imøde  uden  at  være  forsynet  med  en  eller  an- 
den Talisman. 

Kichard  lovede  nu,  at  han  ikke  vilde  gifte  sig  i  syv 
Aar,  og  for  bedre  at  kunne  holde  sit  Løfte  indesluttede 
han  sig  i  Abbediet  Fécamp,  som  han  selv  havde  grundet. 
Dette  Forsæt  var  saa  meget  mere  roesværdigt,  som  Richard 
blandt  sine  mange  Eventyr  ikke  talte  noget  ganske  ringe 
Antal  galante.  Krønikeskriverne  have  optegnet  saadanne  i 
et  meget  stort  Antal.  Vi  skulle  dog  indskrænke  os  til  at 
fortælle  et  enkelt. 

En  smuk  Aften  i  Aaret  972  red  en  Rytter  igjennem 
en  Skov,  der  laa  i  Nærheden  af  den  gode  Stad  Avranches. 
Hesten  kjendte  Veien  saa  godt,  at  det  ikke  var  nødvendigt 
at  styre  den.  Rytteren  var  i  en  formummet  Dragt:  en  stor 
Kappe  indhyllede  hans  Legeme  fuldstændigt;  paa  Hovedet 
havde  han  en  smalskygget  Filthat,  der  var  trykket  saa  dybt 
ned  over  Øinene,  at  det  var  umuligt  at  skjelne  hans  Træk, 
og  for  yderligere  Sikkerheds  Skyld  havde  han  slaaet  Hæt- 
ten paa  Kappen  op  over  Hovedet.  I  sit  Belte  havde  han  en 
god  Daggert  og  ved  Siden  et  udmærket  Sværd. 

Hesten  snublede  over  en  Steen  og  vakte  Rytteren  af 
hans  Betragtninger.  Han  greb  Tøilerne  fastere,  huggede 
sine  lange  Sporer  i  Siden  paa  Dyret  og  mumlede,  idet  han 
betragtede  Stjernehimlen:  »Fordømt!  skal  jeg  da  ikke  naae 
derhen  i  denne  Nat!»  Hesten  slog  an  i  Galop,  men  faldt 
snart  tilbage  i  sin  forrige  Pasgang,  da  den  kom  ind  i  et 
tæt  Buskads,  gjennem  hvilket  Maanens  Straaler  kun  nu  og 
da  formaaede  at  trænge. 

Fra  den  modsatte  Side  af  Stien  kom  imidlertid  en  an- 
den Rytter.  Han  var  klædt  i  en  fuldstændig  og  glimrende 
Eustning,  hans  Hjelmvisir  var  slaaet  ned  og  Landsen  fældet, 
som  om  han  vilde  gjennembore  Eytteren,  der  nærmede  sig 
paa  den  snevre  Sti.  Ildgnister  syntes  at  springe  ud  af  hans 
Visir,  og  paa  hans  Vei  fløi  Fuglene  op,  medens  Sanct  Hans- 
ormene skjulte  sig  i  Græsset,  og  Uglerne  hylede.  Hæslige 
Spøgelser  løb  foran  og  under  hans  langhalsede,  kj odiøse 
Hest.  Han  foer  frem  med  Stormens  Fart,  men  syntes, 
mærkeligt  nok,  ikke  at  gjøre  nogen  Bevægelse  for  at  und- 
gaae  et  Sammenstød  med  den  formummede  Skikkelse,  og 
da  Hestens  Skoe  ikke  foraarsagede  nogen  Larm,  mærkede 
den  første  Rytter  ikke,  at  Nogen  nærmede  sig,  førend  han 
hørte  Tilraabet:  »Holdt,  skjønne  Drømmer!  Træk!« 

En  isnende  Latter,  der  lød  som  Filens  Skraben  paa 
Jernet,  ledsagede  dette  Tilraab.  Hesten  gjorde  et  Spring, 
og  Rytteren,  der  var  vaagnet  af  sine  Drømmerier,  betragtede 
den  uventede  Modstander  med  Forundring,  men  uden  Frygt. 

»Ho,  ho!«  grinede  den  Anden  i  en  Tone,  som  forekom 
Rytteren  med  Kappen  bekjendt,  »Eders  Naade  er  saa  for- 
tabt i  Eders  Drømmerier  om  den  Lykke,  som  venter  Eder 
hos  en  eller  anden  skjøn  Borgfrue,  at  I  ikke  har  bemær- 
ket mig.  Men  jeg  har  et  gammelt  Regnskab  at  opgjøre 
med  Eder.« 

»Medmindre  Du  er  den  Onde  selv,  har  jeg  intet  Regn- 
skab at  opgjøre  med  Nogen.« 

»For  Satan,  Svigersøn,  Du  bespotter  Helvede!  Kom  an, 
lad  os  maale  vore  Klinger;  jeg  veed,  hvem  Du  er«. 

»Godt,  saa  veed  Du  altsaa,  Menneske  eller  Djævel,  hvad 
Du  nu  er,  at  man  har  kaldet  mig  »den  Uforfærdede«,  og 
at  jeg  ikke  viger  tilbage  for  en  heel  Legion  af  dine  Lige- 
mænd.« Paa  samme  Tid  kastede  Richard  sin  Kappe,  frem- 
viste sit  Bryst,  der  var  dækket  af  et  herligt  Pantser,  og 
lod  sit  Sværd  suse  i  Luften.  Hans  Modstander  lod  foragte- 
lig sin  Landse  falde  og  trak  med  Haanlatter  sit  Sværd. 

»Ha,  ha!  Du  Sjæletyv,  Du,  som  gifter  Dig  med  Djævle, 
Du,  som  slaaes  med  Spøgelser,  Du  troer  at  kunne  nedstyrte 
mig  fra  Thronen  ?  Jeg  vil  gjøre  Ende  paa  Dig,  og  istedetfor 
Munken,  som  Du  har  berøvet  mig,  vil  jeg  tage  Dig  selv!« 

Hestene  nærmede  sig  hinanden.  Sværdene  mødtes,  og 
deres  Klirren  lod  som  en  Dødssang.  Hvert  af  Eichards 
Hug  ramte  godt,  men  hans  Klinge  blev  sløvet  mod  hans 
Modstanders  Staalharnisk,  hvorimod  denne  med  sit  flammende 
Sværd  bibragte  Hertugen  det  ene  voldsomme  Hug  efter  det 
andet,  medens  hans  Dodningelatter  skraldede  gjennem  Skoven, 
Endelig  styrtede  Fyrsten  udmattet  af  det  stærke  Blodtab 
til  Jorden  med  Udraabet:  »Hjælp  mig,  min  Gud!«  Ved 
denne  Paakaldelse  udstødte  Bytteren  paa  Hesten  et  sørge- 
ligt Skrig,  vendte  om  og  red  bort  i  Galop  tilligemed  alle 
sine  Spøgelser,  og  Hertugen  hørte  ham  raabe  de  Ord :  »Hr. 
Eichard!  Husk  paa  Brundemor!» 

Efterhaanden  som  den  Onde  fjernede  sig,  kunde  Hertugen 
aande  lettere  og  lettere;  hans  Hest  hørte  op  at  skjælve, 
og  han  forsøgte  at  komme  op  i  Sadlen.  Til  hans  For- 
undring lykkedes  dette  uden  stor  Vanskelighed,  men  hans 
forvirrede  Hjerne  tillod  ham  endnu  ikke  at  samle  sine  Tan- 
ker, der  vare  blevne  saa  pludselig  afbrudte  af  hans  djævel- 
ske Fjende. 

Saasnart  Hertugen  kom  til  sin  Elskedes  Slot  —  thi  hans 
natlige  Ridt  var  foranlediget  af  et  Elskovseventyr  —  raabte 
han  paa  Bind  og  Salver,  da  han  troede,  at  han  var  hugget 
sønder  og  sammen.  Hvor  forundret  bleve  ikke  baade  han 
og  de  Omkringstaaende,  da  man  ved  Faklernes  Skin  ikke 
kunde  opdage  saa  Meget  som  et  eneste  Saar!  Hans  Hjertes 
Dame,  der  havde  faaet  de  nærmere  Omstændigheder  ved 
Eventyret  at  vide,  lod  stax  Slotscapellanen  hente.  Denne 
Mand,  der  var  forfaren  i  alskens  hemmelige  Kunster,  er- 
kjendte  strax,  at  Hertugen  havde  været  i  Kast  med  Satan,  og 
for  at  sikkre  Fyrsten  mod  nye  Anfald  gav  den  hellige  Mand 
ham   en  Amulet   eller   Talisman,   som    han   raadede   ham 

til  at  lade  indsætte  i  Knappen  paa  sit  Sværdhefte.  Richard 
tog  mod  Gaven,  thi  han  begyndte  at  anstille  Betragtninger 
over  de  onde  Aanders  bestandige  Angreb,  og  skjendt  han 
ikke  var  bange  for  dem,  erindrede  han  sig  dog  med  nogen 
Uro  sin  Fjende,  Brundemors  sidste  Trusel. 

Medens  Richard  ophold  sig  i  Klostret  Fécamp,  be- 
nyttede den  engelske . Konge  sig  af  Leiligheden  og  gjorde 
et  Indfald  i  Normandiet.  Der  blev  en  stor  Bevægelse  og 
Forfærdelse  i  Landet,  og  Alle  som  Een  forlangte,  at  deres 
tappre  Fyrste  skulde  komme  frem  af  sit  Kloster.  Richard 
tøvede  ikke  med  at  sammenkalde  Sine  Baroner  og  Soldater, 
men  uforberedt,  som  han  var,  indsaae  han  snart,  at  hans 
Kræfter  vare  utilstrækkelige,  og  for  ferste  Gang  begyndte 
han  at  tabe  Modet ;  han  blev  derfor  glædelig  overrasket,  da 
en  fremmed  sortklædt  Ridder  paa  en  kulsort  Hest  sluttede 
sig  til  ham,  netop  som  han  med  sine  Tropper  var  paa  Veien 
mod  Fjenden. 

»Hertug.«  sagde  den  fremmede  Ridder,  »jeg  er  kommen 
langt  borte  fra  for  at  kæmpe  for  Eder.« 

»Vær  velkommen,«  svarede  Richard;  en  god  Landse 
og  et  godt  Sværd  ere  ikke  til  at  foragte  i  dette  Øieblik». 

»I  vil  snart  faae  Virkningen  af  mine  Vaaben  at  see«, 
vedblev  den  Fremmede;  »men  dersom  I  er  fornøiet  med 
min  Tjeneste  mod  Eders  Fjender,  saa  lov  mig  at  hjælpe 
mig  mod  mine,  naar  og  hvor  jeg  forlanger  det.» 

»I  har  mit  Lofte.«  svarede  Hertugen. 

„Følg  mig  da,«  sagde  den  Ubekj endte,  »jeg  sværger  ved 
Helvedes  store  Aand,  at  Englænderne  skulle  være  adsplit- 
tede, før  Sol  gaaer  ned,  og  ude  af  Stand  til  at  foretage 
Noget  i  mange  Tider. » 

Det  skete,  som  Ridderen  havde  sagt.  Normannerne  faldt 
uformodet  over  Englænderne,  og  ved  den  sorte  Ridders  Hjælp 
tilfoiede  de  dem  et  fuldkomment  Nederlag  og  joge  dem 
langt  bort. 

»Nu,  Sire,»  spurgte  Ridderen  Richard,  »har  jeg  ud- 
ført min  Gjerning  til  Eders  Tilfredshed  ?« 

»Ja,«  svarede  Hertugen;  »I  er  en  god  Kammerat ;  naar 
og  hvor  I  forlanger  det,  staaer  jeg  til  Eders  Tjeneste.« 

»Jeg  gjør  Regning  derpaa«,  sagde  Ridderen  til  Slutning, 
og  efter  et  Haandtryk  skiltes  de  to  Kæmper. 

Tre  eller  fire  Dage  efter,  henimod  Midnat,  da  Richard 
var  gaaet  til  Ro,  trængte  den  sorte  Ridder  heftig  ind  i 
hans  Værelse,  vækkede  ham  og  sagde :  »Sire,  nu  behøver 
jeg  Eders  Tjeneste!« 

»Jeg  har  kun  Eet  at  svare,«  gjenmælede  Richard  — 
»man  skal  bringe  mig  min  Rustning  . .  .  hvor  skulle  vi  hen?« 

»Til  et  Sted,  hvor  I  vil  blive  bange;  jeg  vil  forberede 
Eder  derpaa ». 

»Bange?«  sagde  Hertugen;  »kjender  I  da  ikke  mit 
Tilnavn  ?« 

De  rede  bort,  Richard  paa  sin  Stridshingst,  den  Ube- 
kjendte  paa  den  sorte  Hest,  og  vendte  sig  mod  Skoven. 
Underveis  betroede  Ridderen  Hertugen,  at  han  havde  en 
dødelig  Strid  med  en  anden  Ridder,  som  hed  Burgifer,  og 
som  havde  yttret  Tvivl  og  indgaaet  et  Væddemaal  om,  hvor- 
vidt det  vilde  være  muligt  for  hans  Modstander  at  finde  en 
Adelsmand,  der  turde  kæmpe  med  ham  (Burgifer).  Paa  Op- 
fordringen om  at  bringe  en  af  de  Berømteste,  havde  han  nu 
hentet  Hertugen,  og  Burgifer  tilligemed  tolv  ædle  Riddere, 
der  skulde  være  Kampdommere,  ventede  dem  paa  et  aabent 
Sted  i  Skoven. 

»Jeg  vil  kæmpe  for  Eder,  svarede  Richard ;  jeg  vil  vise 
denne  Burgifer,  at  han  er  en  Cujon  og  en  Logner.« 

Paa  det  angivne  Sted  traf  de  virkelig  Burgifer  og  de 
tolv  Riddere.  Den  sorte  Ridder  trak  sig  tilbage,  og  Richard 
saae  sig  pludselig  omringet  af  Burgifers  Ledsagere.  Af 
deres  truende  Holdning  kunde  han  see,  at  der  ikke  var 
megen  Sandsynlighed  for,  at  han  vilde  slippe  levende  fra 
dette   Eventyr.       Uden   imidlertid   at   rette   nogensomhelst 

Bebreidelse  til  den  sorte  Ridder,  der  havde  ført  ham  i  denne 
Fælde  og  ikke  syntes  at  ville  komme  ham  til  Hjælp,  for- 
svarede han  sig  mod  Burgifers  Anfald.  Det  var  en  frygtelig 
Kamp,  og  da  Riddernes  Landser  vare  brudte,  stege  de  af  for 
at  maale  deres  Klinger  med  hinanden.     Da  raabte  Burgifer: 

»Tilstaa,  Hertug,  at  I  er  overvunden,  og  træk  Eder  til- 
bage; I  kan  gjore  det  uden  Skam  og  har  da  ikke  nødig  at 
sætte  Livet  til  for  at  tjene  Eders  argeste  Fjende.« 

»Hvad  vil  det  sige?« 

»Seer  I  da  ikke,  at  I  er  falden  i  en  Snare?  Den  sorte 
Ridder,  som  har  ført  Eder  til  mig  for  at  vinde  sit  Vædde- 
maal  med  mig,  er  ikke  noget  menneskeligt  Væsen,  men 
Eders  Forfølger  og  Fjende,  Brundemor!« 

»Hvad  enten  det  er  Brundemor  eller  Belzebub,  saa 
har  han  hjulpet  mig  mod  Englænderne,  og  jeg  har  givet 
ham  mit  Ord;  jeg  vil  kæmpe  for  ham.     Dæk!« 

»Endnu  et  Ord,  tappre  Herre;  viid,  at  slaaes  Du  for 
en  Dæmon,  saa  slaaes  Du  ogsaa  med  en  Dæmon ;  jeg  er 
Burgifer,  og  Burgifer  er  nær  beslægtet  med  Lucifer!« 

»Om  Du  end  var  Lucifer  selv,  saa  har  jeg  svoret  at 
slaaes,  og  jeg  vil  slaaes!« 

Kampen  begyndte  paany;  men  det  var  ligesaa  umuligt 
for  Hertugen  at  overvinde  Burgifer  som  Brundemor.  I  sin 
Forbittrelse  over,  at  hans  Hug  ikke  bed  paa  Modstanderens 
staalhaarde  Hjelm,  greb  han  endelig  sit  Sværd  om  Klingen 
og  gav  Burgifer  et  voldsomt  Slag  for  Brystet  med  Heftet. 
Man  vil  erindre,  at  Reliquien,  som  han  havde  faaet  af  Borg- 
capellanen,  netop  sad  i  Knappen,  og  det  Slag,  denne  Ta- 
lisman gav,  forvandlede  oieblikkeligt  Dæmonens  Jernrustning 
til  Støv,  og  da  Burgifer  saae  sig  i  en  saa  ynkelig  Forfat- 
ning, bad  han  om  Naade.«  De  Saar,  Du  tilfoier  mig,  ere 
altfor  smertefulde  og  skjærende!«  raabte  han.  »Jeg  over- 
giver mig!« 

»Erkjender  Du  da,  at  Brundemor  har  vundet  sit  Vædde- 
maal  og  er  dygtigere  end  Du?« 

»Jeg  erkj ender  det,  Hr.  Hertug!« 

»Saa  reis  til  Helvede  og  kom  aldrig  mere  tilbage!« 

Derpaa  vendte  han  sig  mod  Brundemor  og  sagde: 
»Frist  mig  ikke  mere,  Du  har  forfulgt  mig  nok;  jeg  be- 
sværger Dig  at  gaae  bort.« 

»Jeg  fortryder,  hvad  jeg  har  gjort,«  sagde  Brundemor, 
»thi  Du  var  god  imod  mig,  da  vi  levede  sammen,  og  Du 
har  opfyldt  dit  Løfte  trofast.  Ønsker  Du  ikke,  at  jeg  i 
Fremtiden  skal  staae  Dig  bi?« 

»Jeg  ønsker,  at  Du  fjerner  Dig.« 

Brundemor  adlød  Befalingen  og  fulgte  efter  Burgifer. 
Krønikeskriverne  lade  forstaae,  at  Dæmonen  følte  en  oprig- 
tig Anger  over,  hvad  den  havde  gjort,  og  at  den  aldrig 
mere  viste  sig. 

Foruden  de  her  omtalte  Eventyr  oplevede  Richard  den 
Uforfærdede  utallige  andre.  Dæmonerne  havde  svoret  ham 
en  bestandig  Krig,  og  Intet  blev  uforsøgt  for  at  faae  denne 
Fyrste  overvunden.  Syner  og  Aabenbarelser  hørte  til  Da- 
gens Orden,  og  hyppigt  traf  Hertugen  paa  »de  vilde  Jagter«, 
med  hvilke  den  overtroiske  Almue  baade  i  Frankrig  og  andre 
Steder  i  hiin  Tid  og  langt  senere  befolkede  Skovene.  Især- 
deleshed  vare  disse  Jagter  talrige  i  Normandiet:  alle  Skovene, 
alle  de  udyrkede  Heder,  Klippeskrænter,  Moser  osv.  tjente 
dem  som  Tumleplads.  Maaden,  paa  hvilken  saadanne  Jagter 
aabenbarede  sig,  er  saavelsom  Grundene  til  deres  natlige 
Færd  kun  lidet  forskjellig  fra  »Kong  Valdemars  vilde  Jagt«, 
»Grøn-Jette«  og  »Paine- Jæger«,  om  hvilke  der  blandt  den 
danske  Almue  fortælles  saa  mange  vidunderlige  Ting.  *)  Hist 
ligesom  hos  os  er  det  en  eller  anden  berømt  Mand,  som  er 
i  Spidsen  for  Jagttoget;  snart  er  det  Odin.  snart  Cain,  snart 
Artus,  men  den  berømteste  af  Alle  er  en  Hr.  Hellequin 
eller  Herlequin  (Hell's  King,  Helvedes  Konge),  og  det  var 
med  denne,  at  Richard  den  Uforfærdede  havde  flere  Moder. 


Jfr.  Thieles:  „Danske  Folkesagn"  II.  pag.  113—124. 

Paa  en  af  sine  natlige  Udflugter  saae  Hertugen —  saaledes 
fortælles  der  —  en  Rytterskare,  der  foer  frem  i  flyvende  Fart, 
fulgt  af  Hornblæsere  og  en  utallig  Mængde  Mynder.  Ogsaa 
Richard  var  en  stor  Jæger,  og  da  han  af  sin  Staldmester  havde 
hørt,  at  der  i  Skoven  var  seet  et  Vildsviin,  saa  hvidt  som 
Sneen,  havde  han  besluttet  at  jage  det.  Da  han  nu  troede, 
at  Jægerskaren,  som  han  havde  seet,  befandt  sig  i  Skoven 
i  samme  Hensigt,  blev  han  heftig  forbittret  og  svoer  at 
ville  vide,  hvem  de  Uforskammede  vare,  som  vovede  at 
jage  paa  hans  Enemærker,  og  han  sporede  sin  Hest  for  at 
naae  Anførerne. 

Men  Skaren  vedblev  at  fare  frem  med  vilde  Skrig  og 
Fagter,  og  Hertugens  Hest,  der  ellers  ikke  var  frygtsom 
af  sig,  negtede  at  gaae  frem,  reiste  sig  paa  Bagbenene  og 
var  ikke  til  at  faae  af  Stedet.  Paa  eengang  bemærkede  og 
gjenkjendte  Hertugen  i  en  af  de  Nærmeste  af  Jægerskaren 
en  af  sine  fordums  Staldmestre,  der  allerede  havde  væ'ret 
død  i  over  et  Aar.  Han  kaldte  paa  ham  og  besvoer  ham 
at  svare  paa  hans  Spørgsmaal. 

»Hvorfra  kommer  Du?  Hvor  gaaer  Du  hen?  Med 
hvilke  Folk  jager  Du?  Har  Du  ikke  været  Seneschal  ved 
mit  Hof? 

»Jo«,  svarede  Jægeren  »jeg  har  været  Eders  Seneschal, 
men  jeg  er  død.  Har  I  forglemt.  Herre,  den  Liigfærd  I 
gav  mig? 

»Jeg  husker  den;  men  hvilken  Djævel  har  opreist  Dig 
fra  de  Døde? 

»Jeg  er  ikke  opreist  fra  de  Døde,  Herre,  men  jeg  ud- 
staaer  min  Straf,  ligesom  alle  de  Andre,  I  seer,  og  som 
Helvedes  store  Fyrste  Hellequin  har  i  sit  Følge.« 

»Det  er  altsaa  Hellequin,  som  vover  uden  min  Tilla- 
delse at  jage  i  mine  Skove?  Guds  Dod!  jeg  vil  ikke  taale 
det!    Jeg  vil  tale  med  ham;  før  mig  til  ham!« 

Han  tvang  sin  Hest  til  at  gaae  Side  om  Side  med  den 
døde  Seneschals,  og  efter  en  kort  Tids  Forløb  kom  de  til 

Foden  af  en  stor  Hvidtjøra,  under  hvilken  Hellequin  befandt 
sig.  Saasnart  Richard  saae  ham,  sagde  han :  »Af  hvem  har 
Du  faaet  Tilladelse  til  saaledes  ved  Nattetid  at  jage  i 
mine  Skove?« 

»Af  Gud«,  svarede  Hellequin;  »det  er  ham,  som  sen- 
der os  ud  og  tvinger  os  til  disse  forfærdelige  Farter,  der 
foraarsage  os  saamange  Lidelser  og  Qvaler,  at  en  Uge  ikke 
vilde  være  tilstrækkelig  for  at  fortælle  dem.« 

Seneschallen  havde  imidlertid  udbredt  et  kostbart  og 
pragtfuldt  vævet  Silketæppe  paa  Jorden.  Hellequin  satte 
sig  derpaa  og  begyndte  en  Samtale  med  Hertugen. 

»Hvorfra«  —  spurgte  denne  —  »faaer  Du  og  Dine  Mænd 
de  Legemer,  som  jeg  seer,  I  have?« 

»Naar  Timen  til  vore  natlige  Farter  kommer«,  svarede 
Hellequin,  »finde  vi  efter  Guds  Villie,  hvad  vi  behøve.« 

»Da  Du  saaledes  er  baade  død  og  levende«,  sagde  Her- 
tugen, »maa  Du  altsaa  kjende  og  vide  Besked  om  mange  Ting.« 

»Jeg  kjender  Fortiden,  Nutiden  og  en  Deel  af  Frem- 
tiden« ,  svarede  den  vilde  Jæger. 

»Kan  Du  da  sige  mig,  hvorledes  min  Skjæbne  vil  blive, 
og  om  jeg  skal  leve  længe?« 

»Hvad  jeg  kan  sige  Dig,  Hr.  Hertug,  er,  at  Dit  Liv 
vil  blive  glimrende,  men  fuldt  af  Anstrengelser.  Du  vil 
komme  til  at  gjennemgaae  utallige  Farer,  men  Du  vil  over- 
vinde dem  alle,  thi  hverken  Venner  eller  Fjender  ville  faae 
Magt  over  Dig.« 

Tak,  Hr.  Hellequin,  Du  gjør  mig  saare  glad,  og  Du 
kan  være  forvisset  om,  at  jeg  ikke  skal  glemme  Dig  i  mine 
Bønner  —  Farvel!« 

»Tag  dog  en  Erindring  om  mig  med  Dig;  see,  dette 
store  og  kostbare  Tæppe  skal  Du  bruge  som  et  Skjærf,  og, 
saa  ofte  som  Du  bærer  det,  vil  det  skjærme  Dig  mod  en- 
hver Fare  og  give  Dig  Lykke.« 

Richard  modtog  Gaven,  der  blev  ham  et  Palladium  i 
mangt  et  farligt  Eventyr,    og  som  han  tilsidst  til  Ære  for 

den  hellige  Jomfru  ophængte  i  Notre-Damekirken  i  Rouen. 
Efter  en  phantastisk  Reise  til  det  hellige  Land,  paa  hvil- 
ken han  bestandig  blev  beskjærmet  af  det  vidunderlige 
Skjærf ;  efter  svære  Kampe  mod  Englænderne  og  de  Danske 
og  efter  endelig  at  have  været  med  Carl  den  Store  ved 
Ronceval  var  Richards  Tørst  efter  Eventyr  tilfredsstillet ;  han 
trak  sig  tilbage  til  et  roligt  Privatliv  og  giftede  sig.  Den 
Dame,  hans  Valg  denne  Gang  faldt  paa,  var  en  hoibaaren 
Qvinde  af  dansk  Fødsel,  og  Mindet  om  det  fyrstelige  Bryl- 
lup lever  endnu  i  en  normannisk  Landsbyes  Navn. 

Jliduard  Hyde,  senere  Greve  af  Clarendon  og  Cantsler  af 
England,  var  en  af  Kong  Carl  den  Første  Stuarts  bedste 
og  troeste  Tjenere.  Da  denne  Fyrstes  Hoved  i  Aaret  1649 
faldt  for  Bøddeløxen,  fulgte  Hyde  hans  Sønner  i  deres  Land- 
flygtighed, deelte  Lidelser,  Forhaabninger  og  Skuifelser  med 
dem,  og  da  Stuarterne  i  Aaret- 1660  efter  Cromwells  Død 
atter  vendte  tilbage,  og  den  ene  af  Brødrene,  Carlll,  besteg 
Englands  Throne,  stod  Hyde  denne  bi  med  Kaad  og  Daad 
og  bidrog  ved  sin  Dygtighed,  Charakteerstyrke  og  overlegne 
Begavelse  særdeles  Meget  til  at  ordne  alle  de  Vanskelig- 
heder, som  fra  flere  Sider  lagdes  det  nye  Herredømme  i 
Veien. 

Det  var  naturligt,  at  der  for  den  nye  Eegjering  maatte 
være  Meget  at  gjøre;  thi  skjøndt  Stuarternes  Udlændighed 
kun  havde  varet  tolv  Aar,  havde  disse  dog  været  saa  rige 
paa  store  Begivenheder  og  i  mange  Ketninger  hidført  For- 
andringer og  Forhold,  med  hvilke  det  faldt  baade  Kongen 
og  hans  Kaadgiver  svært  at  forsone  sig.  De  republikanske 
og  protestantiske  Grundsætninger,  som  med  Cromwells  Dic- 
tatur  havde  faaet  Indpas  og  tildeels  slaaet  dybe  Eodder  i 
det  engelske  Folk,  kunde  ikke  let  forsones  med  den  vistnok 
i  Hjertet  catholske  Stuart,  og  skjøndt  baade  denne  og  Hyde 
havde  ladet  sig  blænde  af  den  Begeistring,  med  hvilken  den 

fordrevne  Kongefamilie  ved  sin  Tilbagekomst  var  bleven 
modtaget,  erfarede  de  dog  snart,  at  det  var  vanskeligt,  om 
ikke  umuligt  at  tilfredsstille  Partierne,  overvinde  de  besei- 
rede  Republikaneres  Had,  sætte  en  Skranke  for  de  omsig- 
gribende Laster :  Haves3^ge  og  Ødselhed,  ordne  Forholdet  til 
Udlandet,  kort  sagt,  føre  en  Regjering,  der  paa  eengang  var 
mild  og  dog  stærk,  ubøielig  og  dog  hensynsfuld. 

Cantsleren,  paa  hvem  Regjeringens  Byrder  for  Største- 
delen hvilede,  havde  derfor  hverken  nogen  let-  eller  beha- 
gelig Stilling ;  men  for  alle  de  Sorger  og  Bekymringer,  som 
hans  Embede  bragte  ham,  søgte  og  fandt  han  Trost  og 
Vederqvægelse  i  sin  Families  Kreds.  Med  sin  anden  Hu- 
stru, født  Aylesbury,  havde  han  flere  Døttre  og  iblandt  dem 
een,  som  han  navnlig  elskede,  den  skjønne,  aaudrige  og  elsk- 
værdige Anna.  Da  han  gjerne  vilde  sikkre  dette  Barn  en 
lykkelig  Fremtid,  havde  han  udseet  en  Brudgom  til  hende, 
og  hans  Valg  var  efter  hans  Mening  i  alle  Henseender 
passende.  Datteren  opholdt  sig  dengang  i  Nederlandene 
som  Hofdame  hos  Prindsessen  af  Oranien,  og  Faderen  skrev 
derfor  til  hende,  at  hun  skulde  komme  til  England  for  med 
ham  at  aftale  det  Nærmere.  Den  unge  Dame  forhastede 
sig  ikke  med  at  efterkomme  Faderens  Ønske,  Noget,  denne 
iøvrigt  ikke  fandt  mærkeligt  i  og  for  sig;  men  da  hun  en- 
delig kom  til  England,  syntes  hendes  Opførsel  at  tyde  paa,  at 
der  var  Eet  eller  Andet,  som  laa  hende  tungt  paa  Sinde, 
skjøndt  Ingen  ansaae  det  for  videre  alvorligt  eller  tvivlede 
om,  at  hun  jo  snart  vilde  faae  sin  gamle  Munterhed  tilbage. 

Da  skete  der  pludseligt  og  uventet  noget  ganske  Mær- 
keligt. En  Dag  traadte  Jacob,  Hertug  af  York,  senere  Ja- 
cob n,  ind  til  sin  Broder,  Kongen,  og  erklærede  denne 
med  stor  Lidenskabelighed,  at  han  allerede  i  længere  Tid 
havde  elsket  Anna  Hyde  af  sit  hele  Hjerte,  at  han  stod  i 
det  nøieste  Forhold  til  denne  Dame,  at  han  under  de  nær- 
værende Omstændigheder  paa  ingen  Maade  kunde  forlade 
hende,  og  at  han  derfor  maatte   udbede   sig  Kongens  Sam- 

tykke  til  deres  Giftermaal.  Da  Carl  II  nærede  nogle  Be- 
tænkeligheder, vedblev  Hertugen:  »Dersom  Deres  Majestæt 
negter  mig  Tilladelsen,  vil  jeg  øieblikkelig  forlade  Konge- 
riget og  være  tvungen  til  at  leve  i  fremmede  Land'e !« 

Da  Kongen  var  vis  paa,  at  Annas  Fader  ikke  havde 
nogensomhelst  Anelse  om  hele  Sagen,  overdrog  han  to  af 
Cantslerens  bedste  Venner,  Marquien  af  Ormond  og  Greven 
af  Southampton,  det  Hverv  at  underrette  ham  om  Hertu- 
gen afYork's  Forlangende  og  raadslaae  med  ham  om,  hvad 
der  burde  gjeres.  Det  var  tilvisse  hverken  noget  let  eller 
behageligt  Hverv,  de  to  Mænd  havde  faaet,  og  mangehaande 
ængstelige  Tanker  trængte  sig  ind  paa  dem.  Det  var  ikke 
godt  at  vide,  om  Hertug  Jacob  var  en  Mand  af  Charakteer 
og  Villiekraft,  eller  om  han  gav  efter  for  en  hurtig  opblus- 
sende Tilbøielighed,  som  snart  kunde  dunste  bort.  Var 
hans  Beslutning  forenelig  med  Loven  eller  med  hans  Plig- 
ter som  tilkommende  Kegent  og  Hersker  over  Landet? 
Hvad  vilde  og  maatte  den  overraskede  Fader  dømme?  Vilde 
han  maaskee  blot  tage  sit  og  sin  Families  Tarv  i  Betragt- 
ning og  i  det  foreslaaede  Giftermaal  see  en  mulig  Ophøi- 
else  eller  en  ligesaa  mulig  Fornedrelse  af  Familien  Hyde? 
Eller  vilde  han  rette  bittre  Anklager  mod  Hertugen  og  i 
Vrede  skille  sin  Datter  fra  denne  ?  Maatte  man  ikke  frygte 
for,  at  Rygtet  om  dette  Giftermaal  kunde  blive  Anledning 
til,  at  et  mægtigt  Parti,  enten  af  virkelig  Omsorg  for  Kro- 
nens og  Landets  Vel  eller  af  Misundelse,  vilde  gjøre  Alt 
for  at  hindre  Forbindelsen  og  derved  opoffre  baade  Cants- 
leren  og  hans  Datter? 

Sagen  var  altsaa  meget  mislig;  men  der  maatte  hand- 
les. De  to  Venner  indbøde  da  efter  kongelig  Befaling 
Cantsleren  til  at  komme  til  dem  i  Whitehall,  hvor  de 
havde  en  vigtig,  men  ubehagelig  Meddelelse  at  gjøre  ham. 
Forgjæves  speculerede  Hyde  paa,  hvilken  denne  Meddelelse 
vel  kunde  være ;  da  han  imidlertid  var  vant  til  Ubehage- 
ligheder, troede  han  at  være  tilstrækkelig  belavet  paa  enhver 

Eventualitet.  Men,  hvad  han  fik  at  here,  var  Mere  end  han 
kunde  bære.  Det  var,  som  om  hans  Hjerte  skulde  briste, 
han  tabte  fuldstændigt  sin  Fatning,  blev  derefter  rasende 
forbittret  paa  sin  Datter  og  truede  med,  saasnart  han  kom 
hjem,  at  jage  hende  ud  af  sit  Huus.  >Hun  kan  sørge  for 
sig  selv«,  sluttede  han;  »jeg  vil  aldrig  mere  see  hende  for 
mine  Øine!« 

Forgjæves  søgte  de  to  Venner  at  stille  ham  tilfreds. 
»Deres  Sind  er  altfor  oprørt,  til  at  vi  nu  roligt  kunne 
overveie  Sagen«,  sagde  de.  »Vi  nære  den  Overbeviisning, 
at  Hertugen  er  gift  med  Deres  Datter,  og  af  denne  Grund 
maae  vi  tage  andre  Forholdsregler  end  dem,  De  i  Deres 
Forbittrelse  vil  gribe  til.«  Men  Hyde  var  uboielig.  »Er 
det  sandt,  hvad  De  sige,  at  Hertugen  og  min  Datter 
ere  gifte,  saa  veed  jeg  meget  vel,  hvad  der  er  at  gjøre. 
Dersom  min  Datter  er  Hertugens  Elskerinde,  saa  kan  Ingen 
dadle  mig,  fordi  jeg  handler  med  hende,  som  jeg  har  sagt; 
thi  jeg  er  ikke  forpligtet  til  at  hengive  mit  Barn  til  Skjænd- 
sel,  om  det  saa  var  tilJordens  største  Konge;  men  er  hun 
hans  Hustru,  og  er  der  Tale  om  offentlige  Forholdsregler, 
saa  ville  De,  mine  Venner,  forhaabentlig  give  mig  Medhold 
i  den  Fordring,  at  den  Skyldige  indesluttes  i  Fængslet  i 
Tower,  og  at  en  Farlamentsact  fælder  Dommen  over  hende 
—    mig  forekommer  en  Dødsdom  ikke  at  være  for  haard.» 

I  dette  Øieblik  traadte  Kongen  ind  i  Værelset  og  satte 
sig  ved  Bordet.  Da  han  saae,  at  Cantsleren  var  ganske 
ude  af  sig  selv  og  havde  Taarer  i  Øinene,  spurgte  han 
Lorderne  om,  hvad  de  havde  udrettet  og  besluttet. 

»Man  maa  raadslaae  med  Andre«,  svarede  Greven  af 
Southampton;  »denne  Mand  er  for  Øieblikket  kun  lidet 
skikket  dertil,  og  de  Forslag,  han  har  gjort,  ere  saa  urime- 
lige, at  vi  ikke  kunne   forhandle  videre  med  ham.« 

Hertil  svarede  Kongen  med  stor  Mildhed:  »Cantsler! 
Jeg  veed,  hvor  meget  denne  Sag  maa  gaae  Dem  til  Hjertet; 
derfor  har  jeg  bedet   to    af  Deres  Venner  om  at  forhandle 


ISO  Jacob  II  og  Anna  Hyde. 

med  Dem,  førend  jeg  selv  forelagde  Dem  Sagen.  Men  De 
maa  søge  at  blive  rolig  og  overveie  Alt.  uden  Lidenskab ; 
thi  Sagen  klares  ikke  af  sig  selv  og  vil  snart  blive  Gjen- 
stand  for  offentlig  Omtale.  Derfor  er  det  nødvendigt,  at  vi 
tage  Beslutning  om,  hvad  der  er  at  gjøre,  førend  Andre, 
uden  at  være  kaldede,  tillade  sig  at  give  os  Raad.«  Kon- 
gen tilfoiede,  at  hans  Broder,  Hertugen,  ofte  haA'de  gjen- 
taget,  at  han  ikke  kunde  leve  med  nogen  anden  Qvinde  end 
Frøken  Hyde.  Da  reiste  Cantsleren  sig  hurtigt  og  sagde  i 
stor  Ophidselse: 

»Herre!  Jeg  betragter  den  hele  Sag  med  saa  megen 
Afsky,  at  det  ikke  et  Øieblik  kan  falde  mig  ind  at  sige  et 
Ord  til  Forsvar  for  mig  og  min  Datter,  og  skjøndt  jeg  havde 
ønsket,  at  Deres  Broder  ikke  havde  bragt  denne  Ulykke 
over  mig  og  mit  Huus,  saa  vil  jeg  dog  hellere  bære  min 
Skjændsel  med  Taalmodighed  og  Ydmyghed,  end  jeg  vil 
see  den  borttaget  ved  et  Giftermaal ;  thi  denne  Tanke  er  mig 
saa  afskyelig,  at  jeg  hellere  vilde  see  min  Datter  død  med 
al  den  Skam,  som  hendes  Anmasselse  fortjener.  Ja,  Herre, 
ved  alle  de  Eder,  jeg  har  svoret  Dem  om  ubrødelig  Troskab, 
ved  al  den  Taknemmelighed,  jeg  er  Dem  skyldig  for  alle 
Deres  Velgjerninger,  gjentager  jeg,  at  det  Forslag,  jeg  har 
gjort  mine  Venner  her,  er  det  eneste,  der  kan  befrie  Dem 
fra  alle  de  Ulemper,  som  De  ellers  vilde  faae  af  denne 
Sag.  Men  efter  en  mangeaarig  Omgang  kjender  jeg  Deres 
Natur  bedre  end  de  fleste  Andre.  De  er  af  en  altfor  mild 
og  blød  Charakteer  til  for  Alvor  at  ville  kæmpe  mod  de 
raae  Fornærmelser,  som  Nutidens  Vilkaarlighed  og  Eetsløs- 
hed  bringer  over  Dem,  og  Deres  sande  Venner  beklage  dybt, 
at  man  i  Almindelighed  nærer  den  Tro,  at  Deres  Gemyt  er 
altfor  eftergivende.  Men  naar  De  nu  anvender  den  yderste 
Strenghed  i  et  Tilfælde,  som  angaaer  Dem  selv  og  Deres 
Broder  saa  nær,  saa  vil  deres  hele  fremtidige  Regjering 
blive  Dem  langt  lettere,  og  Enhver  vil  vogte  sig  vel  for  at 
fornærme  Dem  paa  en  utilbørlig  og  uforskammet  Maade.« 

Da  Hertugen  af  York  i  det  Samme  traadte  ind  i  Væ- 
relset, dreiede  Kongen  Samtalen  hen  paa  andre  Ting  og 
gik  derefter  bort  med  sin  Broder.  Men  Cantsleren  ilede 
hjem  og  lod  sin  Datter  befale,  at  hun  ikke  maatte  forlade 
sit  Værelse  og  ikke  modtage  nogetsomhelst  Besøg. 

Anna  var  et  Bytte  for  de  forskjelligste  Sindsbevægelser : 
Haabet  om  en  glimrende  Skjæbne  vexlede  med  Angsten  for 
offentlig  Skjændsel,  Tilliden  til  hendes  retmæssige,  men 
hemmelige  Gemal  med  Frygten  for  de  mange  hindrende  Om- 
stændigheders Magt,  og  Overbeviisningen  om  Faderens  store 
Kjærlighed  til  hende  med  Visheden  om,  at  hans  Anskuelser 
i  Henseende  til  Børnenes  Pligter  vare  meget  strenge  — 
kun  Eet  kunde  trøste  hende,  og  det  var,  at  en  saadan  uvis 
Tilstand  ikke  kunde  vare  længe. 

Saasnart  Hertugen  af  York  af  sin  Broder  erfarede, 
hvad  Cantsleren  havde  sagt,  og  hvilke  Forholdsregler  han 
havde  foreslaaet  og  allerede  taget  imod  sin  Datter,  blev 
han  heftig  forbittret  og  ansaae  ogsaa  sig  selv  for  beskjæm- 
met.  Kong  Carl  lod  derfor  den  følgende  Morgen  Cantsleren 
kalde  og  forlangte  i  Vrede,  at  han  øieblikkelig  skulde  tage 
de  allerede  trufne  Forholdsregler  mod  sin  Datter  tilbage 
og  give  hende  sin  fuldkomne  Frihed.  Men  Clarendon  sva- 
rede uforfærdet,  at  Kongen  ikke  burde  indskrænke  hans 
Myndighed  overfor  hans  brødefulde  Barn,  da  hans  kongelige 
Pligter  meget  mere  opfordrede  ham  til  at  antage  de  For- 
slag, som  allerede  vare  blevne  gjorte. 

Cantsleren  levede  nemlig  i  den  Overbeviisning,  at  hans 
Befalinger  i  Henseende  til  Datterens  strenge  Bevogtning 
vare  blevne  nøie  efterlevede.  Senere  viste  det  sig  imidler- 
tid, at  Vogterne  til  enhver  Tid  havde  tilstedet  Hertugen  af 
York  Adgang  til  hende,  og  de  undskyldte  deres  Opførsel 
med  den  Erklæring,  at  Hertugen  og  Anna  Hyde  allerede 
vare  formælede.  Da  Kong  Carl  bekræftede  dette  for  Cants- 
leren, da  Tiden  og  roligere  Betragtninger  havde  dæmpet 
Vreden,    og   der   fra  Offentlighedens    Side   ikke    reiste   sig 

nogen  lydelig  Indsigelse,  syntes  hele  Sagen  at  skulle  faae 
en  fredelig  Ende,  og  det  vilde  vistnok  ogaaa  være  blevet 
Tilfældet,  dersom  ikke  en  ganske  uventet  Hindring  var 
traadt  i  Yeien. 

Carl  den  Førstes  Enke,  Henrik  den  IV  af  Frankrigs 
Datter  og  Moder  til  Carl  II  og  Jacob,  Hertugen  af  York, 
bavde  i  Udlandet,  hvor  hun  opholdt  sig,  hørt  Rygtet  om 
sin  Søns  Giftermaalsplan  og  var  bleven  heftig  opbragt 
derover.  Da  Hertugen  imidlertid  ikke  syntes  at  bekymre 
sig  meget  om  hendes  forbittrede  Breve,  skrev  hun  til  Kon- 
gen selv,  at  hun  var  paa  Veien  til  England  for  ved  sin 
Anseelse  at  forhindre  en  saa  stor  Skjændsel  og  Vanære  for 
Kronen  —  ja,  der  gik  endog  det  Rygte,  at  Enkedronningen 
vilde  forelægge  Parlamentet  en  Klage  over  Cantsleren  og 
andrage  paa  de  haardeste  Straffedomme  over  alle  Skyldige. 
Kong  Carl  ansaae  det  imidlertid  for  langt  vigtigere  at  vinde 
sin  Broder  end  at  tage  Hensyn  til  sin  Moders  Fordringer 
om  Etiquettens  Overholdelse,  og  da  han  tilmed  var  saa 
fast  overtydet  om  den  dybt  bedrøvede  Cantslers  Uskyldig- 
hed, at  han  netop  ved  denne  Tid  paany  forsikkrede  ham 
om  sin  uforandrede  Naade  og  Bevaagenhed,  gav  ham  en 
betydelig  Foræring  og  endogsaa  gjorde  ham  til  Baronet, 
vil  man  let  kunne  forstaae,  at  der  ikke  var  nogen  stor  Sandsyn- 
lighed for,  at  Enkedronningen  skulde  kunne  sætte  sine  For- 
dringer igjennera  og  foranledige  Cantslerens  Fald.  Meget 
snarere  syntes  Hindringerne  for  Giftermaalet  mere  og  mere 
at  træde  i  Skygge  —  da  indtraf  atter  en  Begivenhed,  som 
syntes  at  maatte  faae  en  afgj ørende  Indflydelse  paa  Anna 
Hydes  Skjæbne. 

Charles  Berkeley,  en  Livvagtsofficeer,  som  stod  høit 
anskreven  hos  Hertugen  af  York,  indfandt  sig  en  Dag  hos 
denne  og  erklærede  meget  angergiven,  at  Samvittigheden 
tvang  ham  til  at  fraraade  Hertugen  et  Giftermaal,  som  var 
ham  ganske  uværdigt.  Han  havde  selv  staaet  i  et  intimt 
Forhold  til  Anna  Hyde    og   var   beredt  til  at  ægte  hende, 

uanseet  den  Forbindelse,    i  hvilken    hun    og   Hertugen    for 
Øieblikket  stode  med  hinanden. 

Dette  bestemte  Vidnesbyrd  af  en  Mand,  som  man  i 
lang  Tid  havde  kjendt  og  betroet  Meget,  gjorde  et  overor- 
dentlig dybt  Indtryk  paa  Hertugen  og  hans  Moder.  Jacob 
erklærede  sit  Ægteskab  for  ugyldigt,  ja  negtede  ligefrem  at 
være  viet  til  Anna  Hyde,  lovede  aldrig  mere  at  ville  see 
hende  og  truede  med,  i  Parlamentet  eller  hvorsomhelst  at 
anklage  hendes  Fader,  dersom  han  vilde  gjore  noget  Forsøg 
paa  at  jevne  Sagen. 

Medens  den  ulykkelige  Annas  Skjæbne  saaledes  paa 
eengang  syntes  at  være  kommen  til  en  sørgelig  Afgj oreise, 
fødte  hun  i  Nærværelse  af  Marquisen  af  Ormond,  Grevin- 
den af  Sunderland  og  flere  hoitstaaende  Damer,  som  Kon- 
gen havde  sendt  til  hende,  en  Son.  Da  de  ovennævnte  Damer 
i  Forening  med  Biskoppen  af  Winchester,  der  senere  var 
kommen  til,  forelagde  den  unge  Moder  meget  alvorlige 
Spørgsmaal,  svarede  hun  hurtigt  og  bestemt:  »Jeg  har  al- 
drig staaet  i  Forbindelse  med  nogen  anden  Mand  end  Her- 
tugen, og  derom  maa  han  ogsaa  være  fuldkommen  overtydet. 
Jeg  er  hans  lovlig  ægteviede  Hustru,  og  naar  Tid  er,  ville 
Vidner  træde  frem  og  bekræfte  Sandheden  af  mine  Ord.« 

Endskjøndt  nu  de  Damer,  der  havde  været  nærværende 
ved  Annas  Nedkomst,  lydeligt  udtalte  sig  for  hendes  Uskyl- 
dighed og  derved  vandt  mange  af  Giftermaalets  Modstandere, 
var  det  dog  til  at  forudsee,  at  der  i  en  Sag,  hvor  det  var 
saagodtsom  umuligt  at  skaffe  Beviser  tilveie,  dog  altid  vilde 
være  bleven  en  lille  mørk  Plet  tilbage  paa  Annas  Rygte. 
Da  indtraf  der  paany  i  denne  paa  Besynderligheder  saa  rige 
Familieskizze  en  Svingning,  som  endelig  førte  Sagen  til  en 
lykkelig  Afslutning. 

Den  tidligere  nævnte  Charles  Berkeley  gik  atter  til 
Hertug  Jacob  og  afgav  følgende  Erklæring: 

»Den  almindelige  Mening«,  sagde  han,  »at  dette  Gif- 
termaal  var  upassende,  dadelværdigt   og  uheldbringende  for 

Deres  kongelige  Hoihed,  har  bevæget  mig  til  at  anvende 
ethvert  Middel  for  at  afliolde  Dem  derfra.  Derfor  har  jeg 
imod  Anna  Hyde  udtalt  en  Anklage,  som  jeg  nu  raaa  ind- 
rømme er  fuldkommen  grundlos  og  falsk.  Jeg  nærer  ingen- 
somhelst  Tvivl  om  denne  Dames  Uskyldighed,  og  jeg  heder 
Deres  kongelige  Heihed  tilgive  mig  den  Feil,  jeg  af  Hen- 
givenhed for  Dem  har  begaaet,  ligesom  jeg  anraaher  Dem 
om  Beskyttelse  mod  de  Personer,  som  jeg  har  fornærmet 
saa  blodigt,  at  jeg  skammer  mig  ved  at  see  dem  i  Øinene.« 

Hertugen  blev  saa  henrykt  over  denne  Erklæring,  der 
borttog  den  Tvivl,  som  nedtyngede  ham,  at  han  omfavnede 
Berkeley  og  tilsagde  ham  sin  Beskyttelse.  Men  endskjøndt 
han  skaffede  Officeren  baade  Cantslerens  og  hans  Datters 
Tilgivelse,  og  Kong  Carl  ligesom  Hertugen  selv  lidt  efter 
lidt  paa  en  næsten  ufattelig  Maade  begunstigede  Berkeley, 
var  denne  dog  i  Offentlighedens  Øine,  og  det  ikke  med 
Urette,  stemplet  som  en  afskyelig  Bagvadsker. 

Kongen  var  imidlertid  overmaade  glad  over  Sagens  Ud- 
fald ;  thi  Annas  Rygte  saavelsom  Forholdet  til  hendes  høie 
Gemal  var  nu  uden  den  mindste  Plet.  Selv  Enkedronningen 
maatte  finde  sig  i  det  Uundgaaelige  og  indrømme  Annas 
Uskyldighed ;  men  hun  modsatte  sig  dog  Ægteskabet  eller 
rettere  benegtede  dets  Gyldighed  af  hoiere  Familiehens}^. 
Maaskee  troede  hun  i  Tidens  Løb  at  kunne  vinde  begge 
eller  dog  den  ene  af  Sønnerne  for  sin  Anskuelse ;  men  hun 
kom  ikke  saa  vidt.  En  Ordre  fra  det  franske  Hof  —  saa- 
ledes  fortæller  man  idetmindste  —  befalede  hende,  ikke  at  ■ 
bringe  Splid  mellem  de  tvende  Brødre  eller  at  arbeide  paa 
den  fortjente  Cantslers  Fald;  hun  forsonede  sig  derfor  med 
Cantsleren,  modtog  sin  Svigerdatter  med  Venlighed,  og  hele 
Sagen  fik  derved  en  lykkelig  Ende. 

Det  kjærlige  Forhold  mellem  Clarendon  og  hans  Datter 
vendte  atter  tilbage  ;  men  der  indtraadte  senere  en  Misstem- 
ning mellem  dem,  da  Anna,  maaskee  af  Overbeviisning, 
men  vel  snarere  af  Lydighed  mod  sin  Gemal,  traadte  over 

til  Catholicismen.  Den  Søn,  hun  havde  født  i  sin  Ulykkes 
Tid,  døde  tidligt.  Senere  fødte  hun  to  Døttre,  Marie  og 
Anna,  der  begge  bleve  opdragne  i  den  protestantiske  Tro 
og  senere  som  Dronninger  beklædte  Englands  Throne. 
Anna  Hyde  saae  sin  Fader  blive  styrtet,  men  var  lykke- 
lig nok  til  ikke  at  opleve  sin  taabelige  Gemals  Fald;  thi 
hun  døde  den  tiende  April  1671,  og  tre  Aar  efter  fulgtes 
hun  i  Graven  af  sin  J'ader,  der  paa  den  Tid  levede  i 
Landsforviisning  i  Eouen. 

H— n.     Efter  FR.  v.  RADMER. 


Grjendøberne  og  deres  Eige  i  Miinster*). 


I.    Gjendøberne. 

Hensigten  med  de  følgende  Blade  er  dobbelt.  Deels  skal 
der  gjøres  et  Forsøg  paa  at  skildre  en  heel  sværmerisk 
Ketning,  deels  en  enkelt  Form,  under  hvilken  sværmeriske 
Uvæsener  traadte  frem.  Det  vil  nemlig  ved  Betragtningen 
af  den  christelige  Verdenshistorie  vise  sig,  at  det  Gode, 
Sande  og  Skjonne  bestandigt  følges  af  sit  Modbillede,  som 
enhver  Gjenstand  følges  af  sin  Skygge.  Staaer  Solen  høit 
paa  Himlen,  da  vil  Skyggen  næsten  svinde  bort;  men  naar 
Dagen  helder,  og  Dæmringen  er  ved  at  bryde  frem,  voxe 
Skyggerne  og  blive  stundom  langt  større  end  det,  der  frem- 
bragte dem.  Paa  samme  Maade  er  Sværmeriets  Kraft  og 
Udbredelse  betinget  ved  Tidsomstændighederne.  Meget,  der 
under  andre  Forhold  vilde  svinde  sporløst  hen,  formerer  sig 
i  store  Skikkelser,  fordi  Aandens  Lys  er  usikkert,  og  der  er 
Dæmren  og  Gjæring  i  Folkemasserne. 

Pavedømmet  havde  betynget  Christenheden  med  Læren 
om  de  gode  Gjerningers  Fortjenstlighed.  I  Modsætning 
hertil  havde  Keformatorerne  af  Skriften  ost  deres  Lære  om, 
»at  Troen  alene  gjør  salig«.  Men  Vanskeligheden  ved  at 
forstaae,  hvorledes  denne  Tro  ubevidst  og  dog  betydnings- 
fuld kunde  findes  i  det  spæde  Barn,  der  bæres  til  Daaben, 


*)  Kilder:  K.  Hase:  Neue  Propheten.  —  Ranke:  Deutsclie  Re- 
formationsgeschichte.  3  B.  —  Hagenbach:  Reformationsge- 
schichte.  —  Zimmermann:  Gesch.  des Bauernkriegs  I.  S.  254 ff. 

udeblev  ikke,  ligesaalidt  som  Indsigelsen  mod  denne  Lære. 
Og  Indsigelsen  reiste  sig  fra  Gjendøbernes  Side.  Disse 
Folk  meente  og  lærte,  at  det  var  Misbrug  af  Daaben  at 
tildele  Bern  denne;  ikkun  Voxne  vare  skikkede  til  at  mod- 
tage den.  Selv  kaldte  de  sig  for  Døbere  (Baptister),  medens 
deres  Modstandere  benævnte  dem  Gjendøbere  (x\nabap tister). 
Og  dette  sidste  Navn  tilkom  dem,  forsaavidt  som  de  be- 
tragtede Kirkens  Daab  som  ugyldig  og  omdøbte  Enhver, 
som  gik  over  til  deres  Troessamfund.  Dette  Spørgsmaal 
om  Daaben  blev  imidlertid  snart  kun  et  ydre  Tegn,  bag 
hvilket  Sværmeriet  i  sine  forskjellige  Afskygninger  kom  til 
at  udfolde  sig. 

I  Begyndelsen  optraadte  Gjendøberne  som  fredelige  og 
ordentlige  Folk.  De  roses  endog  af  Samtidige  for  redelig 
Iver  og  Troskab  mod  deres  Overbeviisning.  Paa  deres  Lev- 
net var  der  Intet  at  udsætte,  og  det  blev  ført  paa  en 
ustraffelig  Maade.  De  vogtede  sig  for  al  Overdaadighed  i 
Spise  og  Drikke,  gik  tarveligt  klædte  og  havde  et  venligt 
Væsen.  Alle  Uværdige,  alle  Lediggængere  bleve  udelukkede 
fra  deres  Samfund.  Der  var  kun  Eiendomsfællesskab,  for- 
saavidt som  den  ene  Broder  var  skyldig  at  hjælpe  den  an- 
den. Naar  de  mødtes,  sagde  den  Ene:  »Guds  Fred  være 
med  Dig!«  hvorpaa  der  blev  svaret:  »Amen,  den  være  og- 
saa  med  Dig«.  De  vare  utrættelige  i  at  forkynde  Ordet, 
og  i  deres  Prædikener  lærte  de,  at  man  skulde  troe,  elske 
og  lide.  Dersom  der  kom  Forbud  imod  deres  Forsamlinger, 
mødtes  de  i  eensomme  Huse  og  Dale.  Der  meente  de  at 
høre  den  himmelske  Faders  Stemme,  ja  de  havde  endog 
Syner,  som  ledsagedes  af  Krampe.  Og  naar  først  Een  var 
bleven  greben,  smittede  det  Mange,  der  snart  vaandede  sig 
under  voldsomme  Trækninger  og  forudsagde  forunderlige 
Ting.  Denne  Ketning  er  imidlertid  ikke  enestaaende.  Alle- 
rede tidligere  i  Middelalderen  finde  vi  Forbilleder  for  den 
i  Lollharderne,  der  optraadte  i  Antwerpen  under  en  Præst 
og  havde  sat  sig  som  Hovedformaal   at  pleie   Syge  og  be- 

grave  de  Døde.     Ligeledes  i  Fraticellerne,  der  havde  deres 
egen  Lære  om  »det  evige  Evangelium.« 

Men  Gjendøberne  antoge  snart  en  større  og  mere  for- 
dærvelig Skikkelse,  Fra  Zwickau  var  der  til  Wittenberg 
kommet  nogle  Sværmere,  som  efter  deres  Udgangspunkt 
kaldtes  Zwickauer-Propheterne.  De  vigtigste  Medlemmer  af 
dette  Samfund  vare:  Gabriel  Didymus,  Toimagerne  Storch 
og  Mai-x,  en  Literat  ved  Navn  Stiibner,  og  Thomas  Miinzer. 
Medens  Catholikerne  bestandigt  fremhævede,  at  Kirken  var 
ufeilbar,  og  at  dens  Børn  derfor  ubetinget  skulde  lyde  dens 
Ord  og  Bud,  lærte  Protestanterne,  at  Mennesket  kun  var 
bundet  til  Christus  og  hans  Ord  i  Skriften.  Men  Zwickau- 
erne  vare  misfornoiede  med,  at  Christendommen  blev  ført 
tilbage  til  den  historiske  Grund.  De  meente,  at  det  hele, 
nye  Guds-Folk  kun  var  belært  af  Gud  alene.  Enkelte  Be- 
gavede traadte  særligt  frem  som  Propheter  og  forkyndte, 
hvad  den  hellige  Aand  havde  aabenbaret  dem:  »Guds  Dom 
vilde  komme  over  Verden.  Om  kort  Tid  vilde  Tyrken  be- 
mægtige sig  Tydskland,  og  da  vilde  alle  Præster  blive 
dræbte,  selv  om  de  giftede  sig.  I  Løbet  af  fem  til  syv 
Aar  vilde  Verdens  Ende  komme.  Da  vilde  ingen  Ugudelig 
eller  Synder  blive  tilbage,  og  da  vilde  der  herske  een  Tro 
og  een  Daab.« 

Deres  formeentlige  Aabenbaringer  bevirkede  imidlertid, 
at  de  ikke  handlede  som  Frie.  men  adlode  dunkle  Magter 
og  stedse  stode  i  Fare  for  at  paatvinge  Andre  deres  egne 
Phantasier  og  Drømme  som  guddommelige  Aabenbaringer. 
Engang  indbød  saaledes  en  fattig  Kone  efter  Engelen  Ga- 
briels Befaling  sine  Naboer  til  et  Maaltid.  De  Indbudne 
kom,  Bordet  stod  dækket,  men  der  var  ikke  truffet  andre 
Forberedelser.  Værtinden  begyndte  deipaa  at  bede  af  alle 
Kræfter  og  trøstede  sine  Gjæster  med,  at  Engelen  vilde  bringe 
Maden,  som  Herren  fordum  havde  bespiist  Israeliterne  med 
Manna  i  Ørkenen.  Selskabet  sad  og  ventede,  til  det  blev 
Aften,    men  tilsist  skiltes   de    sultne    og    misfornoiede    ad. 

—  I  Amsterdam  bød  en  Gjendeber  ifølge  modtagen  Aaben- 
baring  Mænd  og  Qvinder  at  aflægge  deres  Klæder  og  kaste 
dem  paa  Ilden  til  et  Gud  velbehageligt  Brændoffer ;  thi 
Guds  Børn  skulde  aflægge  Alt,  som  var  taget  af  Jorden, 
og  Sandheden  skulde  være  nøgen  og  blottet.  Dérpaa  lob 
de  i  paradisisk  Nøgenhed  gjennem  Gaderne  og  raabte 
Vee  over  Staden.  —  I  Basel  havde  en  Kone  faaet  den  For- 
jættelse, at  hun  i  flere  Aar  skulde  leve  uden  at  tage  Mad 
og  Drikke  til  sig.  Hun  ventede,  at  Gud  vilde  sørge  for 
hende  ligesom  for  Moses,  Elias  og  Christus  i  Ørkenen, 
men  hun  døde  efter  ti  Dages  Forløb. 

Indenfor  Læren  om  Barnedaabens  Ugyldighed  og  Troen 
paa  den  nye  prophetiske  Aand,  der  var  som  et  fælles 
Eiendomsmærke,  dannede  der  sig  en  Mængde  Partier,  som 
gjensidig  fornegtede  og  forkjættrede  hinanden.  Alle  vilde 
gjennemføre,  hvad  Keformatorerne  efter  deres  Mening  havde 
ladet  staae  halvfuldendt ;  de  vilde  udgjøre  en  hellig  Menig- 
hed af  lutter  Gjenfødte,  der  ved  Daabens  Besegling  var 
adskilt  fra  den  profane  Verden.  Derfor  blev  Æ  gteskab 
med  En,  som  ikke  var  gjendøbt,  ophævet;  thi  den,  der  kun 
havde  modtaget  den  kirkelige  Barnedaab,  var  en  Hedning. 
I  Almindelighed  fordrede  Gjendoberne  den  oprindelige  Chri- 
stendoms strenge  Sædelighed,  Foragt  for  Verden  med  dens 
Lyst  og  dens  Smerter,  ja,  selv  med  dens  Dannelse.  Med 
Daaben  var  forbunden  en  Forsagelse  af  Djævlen,  Verden  og 
Kjødet,  og  et  Løfte  om  alene  at  ville  gjere  Christi  Villie. 
Enhver  vitterlig  Synd  hos  en  Gjenfødt  skulde  uden  Tilgi- 
velse haabløst  udelukke  fra  Menigheden  og  Guds  Naade. 
Netop  derfor  viste  dette  Kjætteri  sig  saa  farligt,  fordi  dets 
fleste  Tilhængere  kunde  beraabe  sig  paa  deres  Vandels 
Hellighed. 

Fjernt  og  nær  bleve  deres  Lærdomme  udbredte.  Alle 
tydske  Landskaber  bleve  gjennemstreifede  af  disse  flygtige 
Apostle,  der  snart  hørte  til  en,  snart  til  en  anden  Se  et. 
Man  vidste  ikke,  hvorfra  de  kom,  eller  hvorhen  de  gik.    De 

lærte,  at  broderligt  Fællesskab  var  nødvendigt  i  alle  Ting. 
Dernæst  talte  de  om  Verdens  Fordærvelse,  som  Gud  nu 
var  i  Begreb  med  at  straffe.  Begvndelsen  til  denne  Rev- 
selse kunde  allerede  sees  i  den  Magt,  som  han  havde 
skjænket  Tyrkerne.  De  benyttede  sig  af  en  dengang 
meget  udbredt  Forventning  om  en  forestaaende  mystisk 
Forvandling  af  alle  Ting.  Fra  Øst  forkyndte  man,  at  Anti- 
christ  (den  falske  Christus,  hvis  Komme  skal  gaae  forud  for 
Dommedag)  allerede  var  født  i  Babylon  under  alleslags  Tegn 
og  Mirakler;  at  han  allerede  var  voxen  og  blev  æret  som 
en  Gud.  I  Vest  havde  Keiser  Carl  den  Femtes  Held  og 
Lykke  vakt  de  meest  vidtsvævende  Forhaabninger.  Hau 
vilde  erobre  Jerusalem,  troede  man,  og  lade  det  Bud  ud- 
gaae.  at  Enhver  paa  Jorden  skulde  dræbes,  som  ikke  tilbad 
Korset.  Derpaa  vilde  han  blive  kronet  af  en  Engel  og  døe 
i  Christi  Arme.  Til  Drømme  af  denne  Art  knyttede  nu 
ogsaa  Gjendøberne  deres  Prophetier.  De  forkyndte,  at  Guds 
Sendebud  allerede  vare  i  Verden  for  at  besegle  Guds  Ud- 
valgte med  Pagtens  Segl.  Naar  Tiden  var  kommen,  skulde 
de  Besegledes  Skare  forsamle  sig  fra  Verdens  fire  Hjørner. 
Da  vilde  Christus,  deres  Konge,  træde  frem  iblandt  dem  og 
give  dem  Sværdet  i  Haanden.  De  skulde  dræbe  alle  Ugu- 
delige, ligesom  fordum  Israels  Folk  havde  gjort.  Men  for 
de  Udvalgte  var  der  beskikket  et  nyt,  saligt  Liv  uden 
Love,  Øvrighed  og  Ægteskab.  I  Ziirich  løb  en  Hob  gjen- 
nem  Byen,  indhyllet  i  Sække  og  med  en  Strikke  om  Livet, 
og  forkyndte,  at  Staden  om  faa  Dage  vilde  forgaae.  >Vee 
Dig  Ziirich!«  raabte  de,  »7ee  og  atter  Vee!« 

Som  ovenfor  sagt,  bestode  Gjendøberne  af  en  Mængde 
Partier,  Saaledes  finde  vi  i  Salzburg  en  Meninghed  af 
fattige  Mennesker,  der  frigjorde  sig  fra  al  Gudstjeneste,  kom 
sammen  paa  øde  Steder  og  stiftede  Broderskaber  ved  fælles 
Sammenskud;  de  kaldte  sig  »Urtegaardsbrødrene«.  De 
meente,  at  alle  Mennesker  havde  en  medfødt  PJvne  til  at 
gjøre  Godt;  det  var  nok,  naar  man  blot  opfyldte  Loven,  thi 

naar  vi  gjorde  Ret,  drog  Gud  os  til  sig;  Christus  havde 
ikke  opfyldt  Loven,  men  blot  lært  os  et  christeligt  Liv. 
Paa  Grund  af  disse  Sætninger  bleve  de  stakkels  Folk 
frygteligt  straffede.  Nogle  af  dem  vare  blevne  opdagede 
ved  en  af  deres  Forsamlinger  i  en  Præsts  Huus  og 
havde  uden  Betænkelighed  nævnt  Foreningens  fraværende 
Medlemmer.  Derpaa  bleve  de  samtlige  overleverede  i  Ret- 
tens Hænder.  De  Svage  i  Troen,  som  lode  sig  bevæge  til 
at  gjenkalde,  bleve  forst  henrettede  med  Sværdet,  derpaa 
brændte  man  deres  Legemer.  De,  som  ikke  gjenkaldte, 
bleve  paa  en  offentlig  Plads  levende  kastede  paa  Baalet. 
Andre  bragte  man  til  det  Huus,  livor  de  hyppigt  havde 
holdt  deres  Sammenkomster  og  prædiket  for  hverandre; 
derpaa  bleve  Dørene  stængede,  og  man  stak  Ild  paa  Huset. 
En  ung,  smuk,  sextenaarig  Pige  kunde  paa  ingen  Maade 
bringes  til  at  gjenkalde.  Uagtet  Alle  bade  for  hendes  Liv, 
tog  Skarpretteren  hende  paa  Armen,  bar  hende  ti]  et  Van- 
dingssted  for  Hestene  og  holdt  hende  saa  længe  dykket 
under  Vandet,  indtil  hun  var  druknet.  Derpaa  trak  han 
igjen  det  afsjælede  Legeme  frem  og  overgav  det  til  Ilden. 
Nogle  af  Gjendøberne  kaldtes  »de  hedenfarne,  aandelige 
Døbere«.  Med  deres  strenge  Regler  om  Spise,  Drikke, 
Søvn  og  Klædning  vilde  de  vandre  om  som  afdøde  Menne- 
sker. De  glædede  sig  ved  at  lide  Vold  og  ansaae  det  jor- 
diske Liv  for  Kjedsomhed.  Hvor  de  traf  Nogen,  der  var 
glad,  pleiede  de  altid  at  anvende  Ordet:  »Vee  JJder,  som  nu 
lee,  thi  snart  skulle  I  græde  og  hyle.«  —De  »gudhengivne, 
bedende  Døbere«  gjorde  næsten  ikke  Andet  end  at  bede  og 
vilde  med  Bøn  modstaae  ethvert  Onde.  —  »De  henrykte 
Brødre«  gik  stedse  i  Forventningen  om  himmelske  Syner. 
Naar  Aanden  saa  kom  over  dem,  skjælvede  de  over  hele 
Legemet  med  forskjellige  Fagter,  gjengave  Dødskampen  med 
forfærdelig  Troskab  og  laae  endelig  som  døde  paa  Jorden. 
Hvad  de  dernæst,  naar  de  igjen  vare  komne  til  sig  selv, 
havde  at  fortælle  om  Indholdet  af   de    modtagne  Aabenba- 

Historisk  ArcUiv     1869.     II,  11 


162  Gjendøberne  og  deres  Rige  i  Miinster. 

ringer,  var  for  det  Meste  af  en  meget  simpel  Natur.  Det 
handlede  om,  at  Barnedaaben  var  Paafund  af  Djævlen,  eller 
at  Alle,  som  modstode  den  sande  Daab,  vare  forkastede  af 
Gud.  Men  ofte  kunde  de  ikke  udtale  de  Hemmeligheder, 
Fom  de  havde  seet  i  Dromme. 

At  Yderlighederne  slaae  over  i  hinanden,  viser  sig 
allerede  tidligt  i  et  Parti,  som  kaldtes  »de  frie  Brødre«.  De 
meente,  at  den  Gjenfodte  slet  ikke  mere  kunde  synde;  at 
han  var  fri  for  al  Lov,  fordi  Christus  havde  gjort  ham  fri; 
at,  hvor  Aanden  herskede  i  det  Indre,  dér  var  det  ligegyl- 
digt, hvad  Kjødet  gjorde;  ethvert  ydre  Tegn  kunde  derfor 
undværes,  endog  Bekjendelsen  af  Troen.  Thi  Gud  blev  ikke 
større  ved,  at  et  Menneske  for  sin  Troes  kSkyld  underkastede 
sig  Pine  og  Dødsqval.  Paa  Grund  af  denne  Misbrug  af 
Læren  om  Friheden  bleve  alle  Slags  Afskyeligheder  begaaede 
i  dette  Samfund,  hvor  Sandseligheden  hyllede  sig  i  From- 
hedens Dragt.  Men  disse  Frie,  for  hvem  Daaben  tilsidst 
ingen  Betydning  fik,  bleve  afskyede  af  de  fleste  Gjendøbere. 
De  vilde  ikke  aflægge  Eed  eller  deeltage  i  Krigstjeneste. 
De  foragtede  Øvrighedsembeder  og  Titler  og  kaldte  sig 
indbyrdes  Brødre  og  Søstre. 

Nogle,  som  benævnedes  »de  apostoliske  Døbere«,  gik 
saa  vidt,  at  de  forlede  Huus  og  Hjem,  Hustru  og  Bern; 
droge  omkring  uden  Penge  og  Taske,  Skoe  og  Stav;  vad- 
skede de  Helliges  Fodder,  prædikede  fra  Tagene  eller  gave 
sig  af  med  naragtigt  Børneværk  for  at  blive  som  Børn. 
Flere  sprang  om  i  Gaderne  og  klappede  i  Hænderne,  Andre 
opførte  i  Forening  en  Dands  eller  satte  sig  paa  Jorden  for 
at  lege  og  rode  i  Sandet.  Atter  Andre  morede  sig  med 
Dukker  eller  trak  Grankogler,  der  vare  bundne  paa  en  Snor, 
omkring  efter  sig.  Engang  sad  en  Gjendober  lang  Tid  ved 
Bredden  af  Rhinen.  Han  havde  lavet  smaae  Bunker  af  Sand 
og  øste  nu  med  sin  Haand  Vand  af  Floden,  hvilket  han 
lod  løbe  igjennem  Sandet.  Da  man  spurgte  ham  om,  hvad 
det  var,  han  foretog  sig,   sagde  han,    at   han   vilde  opfylde 

Jesu  Ord  om  at  blive  som  et  Barn.  Thi  det  var  jo  aaben- 
bart  høist  barnagtigt  at  ville  udtomme  Floden  paa  denne 
Maade. 

Skjøndt  den  Slags  Anskuelser  og  Meninger  ikke  syntes 
at  bebude  Voldsomheder,  bleve  disse  dog  ikke  undgaaede.  I 
hiin  dybtbevægede  Tid,  da  den  tydske  Nation  pludseligt 
blev  vækket  til  hoi  Frihed  fra  A andens  Trældom,  da  en 
stor  Nationalfølelse  igjeu  besjælede  Mængden,  kunde  Gjen- 
døberiet  heller  ikke  undgaae  Sammenblandingen  af  det  Po- 
litiske og  Religieuse.  Tanken  ora  almindeligt  Eiendoms- 
fællesskab  og  Afskaffelse  af  enhver  menneskelig  Øvrighed 
dukkede  op.  At  forlade  Hustru  og  Barn  eller  maaskee 
en  heel,  hjælpeløs  Borneflok;  at  indgaaø  et  nyt,  aaudeligt 
Ægteskab  med  en  Qvinde,  med  hvem  man  flakkede  om;  at 
opgive  sit  vante  Arbeide  og  sit  tidligere  Erhverv,  idet  man 
var  henviist  til  de  Troendes  Gjæstfrihed  —  Alt  dette  blev 
let  en  Forskole  for  dristige  og  toilesløse  Poretagender.  Et 
Øienvidue  siger:  »Alle  disse  Døbere  have  aldrig  et  naaderigt 
og  venligt  Billede  af  Gud.  Alle  deres  Syner  handle  kun 
om  Angst,  Nød,  Lyn,  Torden,  Plage,  Sværd,  Død,  llædsel 
og  Helvede.  Derfor  er  Gjendøbernes  Aand  en  fjendtlig, 
vredagtig,  raelancholsk,  stormende  og  krigersk  Aand,  langt 
mere  skikket  til  Fortvivlelse  og  Ødelæggelse  end  til  ret- 
skaffen Bestyrkelse  og  Underviisning.«  Fristelsen  ligger 
nær  til  fra  lidenskabelig  Forventning  at  gaae  over  til  Daad. 
Og  Zwickauerne  forkyndte,  som  vi  have  seet,  et  kommende 
Gudsrige,  i  hvilket  efter  en  blodig  Udrensning  de  Fromme 
alene  skulde  herske  og  besidde  Jordens  Goder  til  fælles 
Brug. 

Nogle  Aar  efter  Zwickauerpropheternes  Fremtræden  ud- 
brød Bondekrigen.  Gjennem  hele  Middelalderen  havde  Land- 
befolkningen fra  Tid  til  anden  gjort  Opstand  mod  de  ade- 
lige og  geistlige  Herrer,  deels  for  at  væ'rne  ora  sin  gamle, 
oprindelige  Frihed,  deels  for  at  afværge  Vilkaarligheder,  ved 

hvilke  man  med  voldsom  Haand  vilde  gjøre  Bøndernes  Byr- 
der tungere  og  dem  selv  til  Livegne. 

Denne  Kamp  drager  sig  paa  mange  Punkter  gjennem 
hele  Europa.  Men  tilsidst  havde  Bøndernes  Vaaben  bestan- 
dig Uheld  med  sig,  deels  fordi  de  forsøgte  at  kæmpe  en- 
keltviis  paa  Steder,  der  laae  ijernt  fra  hinanden,  istedetfor 
at  drage  ud  med  samlet  Kraft,  deels  fordi  de  vare  uvante 
med  Vaabenbiug. 

Herrernes  voxende  Nydelsessyge  og  Pragt  og  den  deraf 
følgende  Forøgelse  af  Skatterne  kunde  ikke  Andet  end  nære 
Folkets  Længsel  efter  en  Forandring  i  Tilstanden.  Bog- 
trykkerkunstens Opfindelse  ved  Midten  af  det  femtende 
Aarhundrede  bragte  mangt  et  Flyveskrift  ud  paa  Landet. 
Der  fandtes  stedse  En  eller  Anden,  som  læste  det  for  dem, 
der  ikke  selv  kunde  læ'se,  og  disse  Flyveskrifter  havde 
meget  ofte  et  ludhold,  som  var  Qendsk  imod  de  geistlige 
og  verdslige  Herrer.  Hist  og  her  kom  det,  der  arbeidede 
og  kogte  i  Massernes  Dyb,  til  Udbrud,  men  disse  enkelte 
Oprør  dæmpedes  hurtigt.  Efter  Slutningen  af  det  femtende 
Aarhundrede  viser  der  sig  imidlertid  en  vis  Forbindelse 
mellem  de  forskjellige  Bondesamfund,  og  Driften  til  at  for- 
ene sig  bliver  stedse  mere  og  mere  levende. 

De  tydske  Bønder  vare  ved  Begyndelsen  af  det  sex- 
tende  Aarhundrede  næppe  mere  undertrykkede,  end  deres 
Forfædre  havde  været.  Men  til  Følelsen  af  deres  Elendig- 
hed kom  den  ved  Eeformationen  vakte  Bevidsthed  om  den 
lidte  Uret.  Evangeliet  om  den  christelige  Frihed  udtydede 
Bønderne  paa  deres  egen  Maade,  og  Luthers  hensynsløse 
Storm  mod  gjenstridige  Fyrster  og  Biskopper  forjog  den  Sky 
af  Fortryllelse,  som  hidindtil  havde  svævet  over  enhver  fyr- 
stelig Majestæt.  Tillige  ophidsede  Thomas  Miinzer  Folket 
med  sine  fanatiske  Prædikener.  Vi  have  tidligere  fundet  ham 
blandt  Zwickauer-Propheterne  med  gjendøberiske  Anskuel- 
ser. Nu  optraadte  han  paa  en  anden  Maade,  idet  han  med 
stormende  Veltalenhed  ophidsede  den  simple  Mand  til  Be- 

frielse  fra  de  Stores  Voldsherredømme.  Snart  rasede  Boii- 
deoprøret  i  mange  af  Tydsklands  Egne.  Borgene  gik  op  i 
Flammer,  Klostrene  plyndredes  og  jævnedes  med  Jorden, 
deres  Beboere  mishandledes  og  dræbtes.  Men  endelig  sam- 
lede Fyrsterne  deres  Magt.  Ved  Frankenbausen  havde  Bøn- 
derne forskandset  sig  i  deres  Vognborg.  Men  den  blev 
stormet  af  Fyrsterne  og  erobret.  Miinzer,  der  var  flygtet 
og  havde  skjult  sig  i  en  Seng,  blev  fangen,  lagt  paa  Pine- 
bænken og  henrettet. 

Dermed  var  Opstanden  dæmpet,  men  da  en  Mængde 
Gjendøbere  havde  deeltaget  i  den,  da  en  af  deres  Propheter 
havde  været  Hovedmanden,  og  da  mange  af  deres  Grund- 
sætninger vare  de  samme  som  Bøndernes,  var  fra  denne  Dag 
Oprørets  Bræudemærke  paatrykket  Secten. 

I  Begyndelsen  af  Krigen  havde  Luther  stillet  sig  med 
Fredens  Ord  imellem  de  dragne  Sværd.  Paa  den  ene  Side 
formanede  han  Biskopperne  og  Fyrsterne  til  Mildhed  og 
Eftergivenhed,  paa  den  anden  formanede  han  Bønderne  til 
ikke  at  forspilde  Christennavnet  ved  en  Kamp  med  kjødelige 
Vaaben.  idet  de  gjorde  Evangeliet  til  et  Skjul  for  deres 
Skjændsel.  Men  da  Mord  og  Brand  bleve  ved,  grebes  han 
af  Angst  for  at  see  sit  rene  Værk  sammenblandet  med 
disse  Afskyeligheder,  og  han  raadede  Fyrsterne  til  at  slaae 
Oprørerne  som  gale  Hunde. 

Fornemmeligt  i  Schweitz  blev  der  flere  Gange  holdt 
oflfentlige  Samtaler  med  Gjendøberne.  Man  foreholdt  dem, 
at  Daabens  guddommelige  Indstiftelse  og  Kraft  ikke  kunde 
være  bunden  til  nogen  menneskelig  Medvirken;  at  Barne- 
daaben  var  traadt  i  Stedet  for  Omskærelsen;  at  Befalingen 
om  at  døbe  alle  Folk  ogsaa  omfattede  Børnene ;  at  Christus 
havde  ladet  Børnene  komme  til  sig  og  velsignet  dem. 
Naar  da  Gjendøberne  svarede,  at  det  hed:  lærer  alle  Folk, 
og  først  derefter:  dober  dem,  eller  at  det  var  det  Samme, 
om  man  døbte  en  Kat  eller  et  Barn,  da  begge  forstode 
lige  Lidt  deraf,  bleve  de  beskyldte  for  Gudsbespottelse.     De 

Haardnakkede  bleve  da  kastede  i  Taarnet,  indtil  de  om- 
vendte sig,  pidskede  med  Svober,  drevne  ud  af  Forbundssta- 
terne med  Bøddelriset,  brændemærkede,  berøvede  deres  God- 
ser eller  endog  brændte.  Den  middelalderlige  Kirke 
meente  jo,  at  enhver  Kjætter  burde  bringes  som  et  Brænd- 
offer til  Gud. 

I  en  Schweitzerby  blev  en  fremmed,  opsnappet  Gjeudober 
lagt  paa  Pinebænken.  Liv  og  Frihed  blev  lovet  ham,  der- 
som han  vilde  nævne  sit  Hjem  og  sine  Medsk3^1dige.  »Jeg 
er  født  paa  Jorden.«  sagde  han.  »Jorden  er  mit  Fædreland 
og  vil  blive  min  Grav.  Mit  Legeme  er  i  Eders  Magt;  til- 
intetgjør  det,  sønderriv  det.  brænd  det,  ligesom  det  lyster 
Eder;  hvad  bryder  jeg  mig  derom.  Herren  har  lukket  min 
Mund,  saa  at  jeg  ikke  siger  Noget,  som  kan  skade  mine 
Brødre,  thi  endnu  er  deres  Time  ikke  kommen.  Min  Sjæl 
har  ingen  Smerter ;  nei,  den  flyder  over  af  Glæde  og  indre 
Trøst,  hvormed  Herren  fylder  den.«  —  Da  Bødlen  opfor- 
drede ham  til  at  frie  sig  for  Pinslerne  ved  at  nævne  sine 
Kammerater,  spyttede  han  ham  i  Ansigtet  og  raabte:  »Vig 
fra  mig  Satan!  Du  forstaaer  ikke,  hvad  der  er  af  Gud.« 
Da  man  dog  tilsidst  under  Trusler  løslod  ham,  gik  han 
bort  med  de  Ord:  »I  have  seet  en  af  den  nye  Kirkes  Be- 
kjendere  til  Eders  Fordømmelse.« 

Det  var  nødvendigt,  at  der  blev  grebet  til  stærke  For- 
holdsregler mod  denne  Retning,  som  ved  sine  indbildte  Sy- 
ner steg  til  det  vildeste  Sværmeri.  Følgende  Begivenhed  kan 
tjene  til  Exempel.  I  Nærheden  af  St.  Gallen,  hvor  Gjende- 
bernes  Antal  var  voxet  til  otte  Hundrede,  boede  paa  et  afsi- 
des Sted  den  firsindstyveaarig'e  Hans  Schucker  med  sin  talrige 
Familie.  De  vare  alle  ivrige  Gjendobere,  havde  prædiket 
megen  uforimftig  Snak  og  begaaet  alle  Slags  Galskaber.  P]n 
Dag  i  Februar  1526  sagde  den  yngre  Broder,  Leonhard,  til 
den  ældre,  Thomas:  »Det  er  den  himmelske  Faders  Villie, 
at  Du  skal  hugge  Hovedet  af  mig.«  Thomas  bad  først 
med  sine  Søskende    til  Gud,  at  han  vilde  tage  Villien  for 


Gjendøberne  og  deres  Rige  i  Miinster.  167 

Gjerningen,  men  troede  ikke  at  mærke  nogen  Bønhorelse. 
Da  raabte  de  begge:  »Din  Villie  skee,  o  Gud!«  hvorpaa 
Leonhard  knælede  ned,  rriedens  Thomas  greb  Sværdet,  og  i 
næste  Øieblik  laa  den  dræbte  Broders  Hoved  ved  hans  Fod. 
Derpaa  tog  Thomas  sin  Cither  og  prisede  Gud  for  den  til- 
endebragte Daad.  Han  udleverede  sig  selv  til  Retten,  men 
vedblev  at  paastaae,  at  ikke  han  havde  gjort  det,  men  den 
himmelske  Fader  ved  Hjælp  af  ham. 

Den  første  christelige  Tids  Heltemod  og  Dødsglæde  for- 
nyede sig.  I  Mtinchen  blev  Georg  Wagner,  en  from,  uberygtet 
Mand,  fangen.  Hertugen  kom  selv  i  Fængslet  til  ham  for  at 
formaae  ham  til  at  gjenkalde;  hans  Hustru  og  Barn  bleve 
sendte  til  ham  for  at  bevæge  hans  Hjerte.  Han  svarode: 
Fyrsten  kunde  med  sit  Fyrstendomme  ikke  erstatte  ham 
Hustru  og  Barn,  men  han  vilde  ikke  for  deres  Skyld  give 
Slip  paa  sin  Gud;  hellere  vilde  han  opgive  Alt,  endog  sig 
selv.    Derpaa  blev  han  brændt. 

I  Haag  var  Dødsdommen  bleven  udtalt  over  en  ung 
Pige.  Hun  blev  spurgt,  om  hun  ikke  frygtede  Døden.  -- 
Hun  svarede:  »Jeg  skal  ikke  smage  den  evindelig.«  — Men 
hun  skulde  dog  doe.  —  »Jeg  er  for  længe  siden  dod,  men 
Christus  lever  i  mig.«  —  Der  blev  spurgt,  om  hun  vilde 
skrifte.  —  »Jog  har  Nok  i  Christus,  for  ham  skrifter  jeg.« 
Derpaa  skulde  hun  bekjende,  hvem  der  havde  været  hendes 
Lærer.  —  »Herren,«  sagde  hun,  »han,  som  kalder  Alle.  Jeg 
er  et  af  hans  Faar  og  horer  hans  Stemme,  og  han  kj ender 
mig.«     Med  denne  Bekjendelse  besteg  hun  glad  Baalet. 

Melanchton  ansaae  deres  Dristighed  i  Doden  for  en 
skrækkelig  Forstokkelse  af  Djævlen,  og  Luther  skrev:  »Man 
kau  hverken  tæmme  disse  Uhyrer  ved  Sværd  eller  Ild.  De 
forlade  Hustru,  Barn,  Huus  og  Alt,  hvad  de  have.«  Rigs- 
dagsafskeden  i  Speier  bestemte  (1529),  at  de  Gjendobere, 
som  efter  modtagen  Underviisning  gjenkaldte  og  underka- 
stede sig  en  Bod,  skulde  blive  benaadede.  Men  Fredsfor- 
styrrerne, Hovedmændene  og  Udbrederne  af  Gjendaaben,  kort 

Enhver,   der  holdt  fast  ved  den  eller  faldt  tilbage    til  den, 
skulde  uden  Naade  henrettes. 

Herefter  gik  man  paa  faa  Undtagelser  nær  frem  i 
Tydskland.  Gjendøberiet  gjaldt  som  en  Hovedforbrydelse 
ligesom  engang  Christendommen,  og  det  udbredte  sig  lige- 
som denne  under  Forfølgelser.  Overalt,  hvorhen  den  tydske 
Eeformation  naaede,  fra  Alperne  til  Nederlandenes  yderste 
Klitter,  i  England  og  Sverige  fandtes  enkelte  Gjendøbere  og 
smaae  Menigheder.  I  Schweitz  udbredte  de  sig  meest  blandt 
Bønderne,  ellers  blandt  Haandværkerne.  Menighederne  kom 
fornemmelig  sammen  i  Huse  og  Skove,  næsten  uden  udvortes 
Gudstjeneste  men  med  streng  Kirketugt.  Deres  mørke 
Strenghed  næredes  ved  Forfølgelsen;  men  med  Længslen 
voxede  Haabet  om  alle  bestaaende  Tings  nære  Omvæltning. 
Den  simple  Mand  følte  sig  smigret  over  pludseligt  ved 
Guds  Aand  at  væ're  stillet  høiere  end  Verdens  Vise  og 
glædede  sig,  foruden  ved  sin  Udvælgelse  af  Gud,  ved  Haa- 
bet om  almindelig  Lighed  og  Frihed.  Endog  enkelte  Lærde 
byttede  deres  menneskelige  Videnskab  med  den  nye  Guds- 
viisdom.  Samtiden  følte,  at  der  var  en  svær  Kamp  at 
kæmpe  mod  dette  nyopvaagnende,  gamle  Kjætteri,  hvis  ikke 
Christi  Almagt,  eller  maaskee  hans  nære  Gjenkomst,  som 
Keformatorerne  ventede,  fordi  de  meente,  at  Verden  var 
gammel  og  sin  Ende  nær,  indestod  for  Kirkens  Seir  over 
denne  falske  Christendom. 

II.    Grjendøbernes  Rige  i  Munster. 

I  Westphalens  rige,  biskoppelige  Hovedstad,  der  bærer 
Navn  efter  det  Kloster,  hvori  fyrretyve  Domherrer,  som 
alle  vare  oplærte  ved  italienske  Universiteter,  forte  et  mun- 
tert og  pragtfuldt  Liv:  i  denne  By  havde  siden  1531  en  ung, 
veltalende  Capelian,  Bernhard  Rottmann,  udtalt  de  første 
reformatoriske  Tanker  og  især  ivret  mod  Skjærsilden.  Efter 
en  Reise  til  Reformatorerne  i  Wittenberg  og  Schweitz  havde 

haa  tydeligere  prædiket  Reformationens  Evangelium;  og 
hver  Fredag  strømmede  Befolkningen  til  Sanct  Moritz,  som 
laa  udenfor  Murene,  Nogle  for  at  lære  Guds  Ord,  Andre 
for  at  høre  noget  Nyt.  Nogle  Prædikanter  fra  Hessen  og 
Nederlandene  bleve  dragne  ind  i  den  begyndte  Strømning 
og  forstærkede  den.  Biskoppen  forbød  dem  at  prædike 
under  Trusel  af  at  opsige  dem  Leidet.  Derpaa  forfattede 
Rottmann  en  Troesbekj endelse  i  luthersk  Aand,  som  han  op- 
fordrede den  catholske  Geistlighed  til  at  gjendrive.  Da  den 
imidlertid  blev  upaaagtet,  meente  Borgerne,  at  den  var 
uigjendrivelig 

Rottmanns  voxende  Parti  førte  ham  nu  til  Lamberts - 
kirken,  og  da  denne  var  lukket,  blev  der  lavet  en  Prædike- 
stol af  Træ  paa  Kirkegaarden.  Dér  prædikede  han  saa 
heftigt  om  den  evangeliske  Frihed  og  imod  Afgudstjenesten, 
at  den  andægtige  Mængde  efter  Prædikenen  trængte  ind  i 
Kirken  og  sonderslog  Helgenbillederne. 

Stemningen  blev  mere  og  mere  for  de  Evangeliske.  I 
en  høitidelig  Forsamling  bleve  Kirkerne  af  Raadet,  Older- 
mændene og  Gildemestrene  overgivne  til  de  nys  ankomne 
Prædikanter.  Biskoppen  nedlagde  sin  Hyrdestav,  og  Geist- 
ligheden tilligemed  Mindretallet  i  Raadet  forlod  Staden. 
Men  de  Fordrevne  havde  ingenlunde  opgivet  deres  Sag.  Man 
benyttede  sig  af  Leiligheden,  da  en  ny  Biskop,  Frants  af 
Waldeck,  skulde  vælges,  til  at  lade  Landet  gribe  til  For- 
holdsregler mod  Staden.  Man  beslaglagde  Qvæget  hos 
nogle  toneangivende  Borgere,  afskar  Tilførselen  og  fangede 
Borgerne  selv,  hvor  man  traf  dem.  Men  de  Evangeliske, 
som  meente  at  være  i  deres  gode  Ret,  vilde  ikke  vige.  Kom 
det  an  paa  Magt,  saa  følte  de  sig  ogsaa  stærke  nok,  og 
snart  tilbød  der  sig  en  Leilighed  til  at  udføre  en  dristig 
Gjerning,  som  maatte  afgjøre  Alt. 

Biskoppen  var  netop  med  Stænderne  fra  Landet  reden  ind 
for  at  hyldes  i  den  lille  By,  Telgte,  en  Miil  fra  Miinster. 
Herfra  sendte  han  første  Juledag  1532  en  Anmodning  til  Bor- 


J70  Gjendøberne  og  deres  Rige  i  Miinster. 

gerne  i  Miinster  om  at  antage  den  gamle  Religion  paany.  De 
vare  strax  fast  besluttede  paa,  hvad  de  vilde  gjere.  Næste 
Nat  brøde  de  op  mod  Telgte,  ni  hundrede  Mand  stærke, 
deels  bestaaende  af  stridbare  Borgere,  deels  af  hvervede  Sol- 
dater med  Haandskyts  og  et  Par  smaae  Kanoner  paa  fir- 
hjulede Kærrer.  Lykken  var  dem  saa  gunstig,  at  Biskop- 
pens Rytterposter  ikke  stødte  paa  dem.  I  Morgendæmrin- 
gen kom  de  til  Telgte,  brøde  Portene  op,  besatte  Gaderne 
og  trængte  ind  i  Husene,  hvor  deres  Fjender  sov  roligt. 
De  toge  dem  alle  tilfange,  kun  Biskoppen  selv  var  til  sin 
Lykke  reist  bort.  Fangerne  ble  ve  satte  paa  tre  Vogne;  paa 
den  forreste  sad  en  munter  Trommeslager,  og  saaledes  kjorte 
man  tilbage  til  Miinster. 

Biskoppen  turde  ikke  skride  til  Angreb,  thi  selv  om 
han  havde  havt  Magten  dertil,  raaatte^han  frygte  for  Bor- 
gernes Hævn  mod  Fangerne.  Det  kom  derfor  til  et  Forlig, 
hvorved  det  blev  tilladt  frit  valgte  Præster  at  forkynde 
Guds  Ord  i  sex  Kirker.  Den  seirende  Magt  befæstede  sig 
mere  og  mere,  og  Raadet  kom  snart  til  at  bestaae  af  ivrige 
Venner  af  Reformationen.  I  Mai  holdt  Biskoppen  sit  Ind- 
tog i  Byen,  og  hans  Hyld  in  g  blev  feiret  med  tre  Dages 
glimrende  Forlystelser  som  en  Forsoningsfest. 

Men  den  voldsomme  Indførelse  af  Reformationen  og 
dens  deraf  følgende  Ufuldstændighed  lod  en  Braad  blive 
tilbage  i  Gemytterne.  Rottmann,  der  nu  som  Superinten- 
dent stod  i  Spidsen  for  det  evangeliske  Kirkevæsen,  havde 
været  Hovedmanden  for,  hvad  der  var  skeet,  og  »blev  af 
Pøbelen  æret  som  en  Gud.»  Da  kom  der  Gjendobere  til 
Miinster,  og  i  Løbet  af  et  halvt  Aar  nærmede  Rottmann  sig 
mere  og  mere  til  disse.  Han  nærede  allerede  afvigende 
Anskuelser  om  Nadveren,  og  snart  kom  det  saa  vidt,  at  han 
forkastede  Barnedaaben. 

I  Miinster  levede  paa  denne  Tid  en  Sagfører  fra  Leip- 
zig, som  hed  Wiggers.  Han  var  en  brav,  hæderlig  Mand, 
men  var  gift  med  en  Kone  af  tvetydigt  Rygte.     Hun  besad 

hiat  uimodstaaelige  og  uforklarlige  Trylleri,  som  undertiden 
endog  griber  og  fastholder  aandeligt  udviklede  Mænd.  Dag- 
ligt saae  hun  sig  i  sin  Mands  Huus  og  Have  omgiven  af 
lidenskabelige  Tilbedere.  Blandt  disse  var  ogsaa  Bernhard 
Rottmann,  og  meget  snart  udspandt  der  sig  et  Forhold  mel- 
lem dem,  der  aldeles  bemægtigede  sig  begge.  Da  hendes 
Mand  kort  Tid  efter  døde,  sagde  man,  at  hun  havde  for- 
givet ham,  hvorpaa  Rotmann  ægtede  hende.  Folket  syntes 
imidlertid  om  dette  Giftermaal,  og  de  Evangeliske  strøm- 
mede masseviis  til  Brylluppet  for  at  bringe  de  Nyformælede 
Gaver.  Rj'gterne,  som  vare  i  Omløb,  behøve  ikke  alle  at 
være  grundede,  for  at  man  kan  forstaae,  at  Mænd,  der 
holdt  paa  Alvor  og  Ærbarhed,  fjernede  sig  fra  Rottmann. 
Men  dette  havde  igjen  til  Følge,  at  Rottmann  søgte  at  gjen- 
oprette  sit  Rygte  ved  en  paa  faldende  streng  Holdning.  Og 
da  netop  Cxjendoberne  bleve  talrigere  i  Byen  paa  den  Tid, 
sluttede  han  sig  aubenbart  til  denne  strenge  Sect.  Han, 
der  før  havde  været  en  hædret  Deeltager  ved  festlige  Maal- 
tider,  trak  sig  tilbage  fra  enhver  glad  Lystighed;  ja,  selv 
hans  Ansigtsfarve  blev  bleg.  Da  han  nu  tilmed  i  en  Strid 
med  Raadet  liavde  trukket  det  korteste  Straa,  laa  det  nær 
for  ham  at  slutte  sig  til  de  nye  Propheter,  som  overalt  fik 
en  saa  mægtig  Indflydelse  og  af  Princip  vare  fjendtligt 
stemte  mod  al  verdslig  Magt. 

I  Januar  1534  vare  to  Apostle  i  fremmed  Dragt  komne 
fra  Holland  og  blevne  modtagne  af  Berendt  Knipperdolling, 
en  rig  Borger,  som  tidligere  havde  understøttet  Rottmann. 
Den  Ene,  Jan  Bockelsolm,  bragte  det  Budskab,  at  man  slet 
ikke  mere  skulde  prædike  fra  Prædikestolene  og  ganske  af- 
holde sig  fra  Kirkerne.  Snart  efter  kom  Jan  Matthys,  den 
Prophet,  der  havde  sendt  dem.  Han  var  en  Bager  fra 
Haarlem,  der  liavde  samlet  de  Menigheder,  som  under  For- 
følgelserne vare  blevne  adspredte,  havde  udgivet  sig  for 
Enoch  og  udsendt  tolv  Apostle,  af  hvilke  to,  som  sagt,  vare 
komne  til  Miinster.     De  gjorde  stort  Indtryk  paa  det  stærkt 

bevægede  Folk.  Først  fik  de  Nonnerne  til  at  lade  sig  døbe 
og  indgaae  Ægteskab.  Derpaa  snege  borgerlige  Koner  sig 
til  de  hemmelige,  natlige  Forsamlinger  og  skjænkede  Pro- 
pheterne  deres  Smykker  som  det  første  Pant  paa  deres 
Hengivenhed.  Mændene  vare  først  forfærdede,  senere  bleve 
de  dragne  med  af  Sværmerne,  blandt  hvilke  Rottmann  især 
var  virksom  efterat  være  bleven  gjendøbt.  Man  fortalte,  at 
han  eiede  en  Trylledrik,  ved  Hjælp  af  hvilken  han  for  be- 
standigt kunde  binde  Enhver,  som  han  døbte. 

Biskoppen  udstedte  Befalinger  om  at  gribe  Gjendøberne 
og  lod  dem  henrette,  som  faldt  i  hans  Haand.  Men  den 
syvende  Februar  drog  Jan  Matthys  gjennem  Gaderne  med 
Raabet:  »Gjør  Bod  og  lad  Eder  døbe,  paa  det  I  maae  und- 
liye  Herrens  Hævn,  thi  hans  Dag  er  nær!«  Andre  raabte 
noget  Lignende  med  klagende  Stemme  og  Øinene  vendte 
mod  Himlen.  En  Skræ*der  skreg,  at  han  saae  den  him- 
melske Fader  truende  i  Himlen  med  Seirens  Fane  i  den 
høire  Haand  og  omgiven  af  Engle.  Næste  Morgen  forsam- 
lede fem  hundrede  bevæbnede  Gjendøbere  sig  paa  Torvet  og 
bemægtigede  sig  Raadhuset  med  dets  Vaabenforraad.  Raa- 
det  og  de  Ikke-Gjendøbte  besatte  derimod  Murene  og  Portene 
og  vare  langt  overlegne  i  Antal  og  Magt.  De  kjørte  Ka- 
noner op  ved  Indgangene  til  Torvet,  og  Mange  meente,  at 
der  den  Dag  kunde  være  gjort  Ende  paa  alt  Uvæsenet.  De 
Ikke-Gjendøbte  havde  endog  allerede  betegnet  deres  Huse  med 
Straakrandse,  for  at  de  kunde  skaanes  ved  den  forestaaende 
Plyndring. 

Hele  Natten  igjennem  sang  Gjendøberne  Psalmer.  Deres 
Qvinder  laae  knælende  i  Bon  til  Gud.  Maugeslags  S3^ner 
viste  sig  for  dem :  i  Luften  saaes  en  Mand  med  en  gylden 
Krone;  han  holdt  et  Sværd  i  den  hoire  og  et  Riis  i  den 
venstre  Haand;  en  anden  Skikkelse  viste  sig  med  Hænderne 
fulde  af  dryppende  Blod;  brændende  Skyer  sænkede  sig 
over  Staden,  saa  at  Domhusene  syntes  at  staae  i  Flammer, 
og  ovenover  disse  saaes  Rytteren  fra  Aabeubaringen  paa  sin 

hvide  Hest  og  med  Sværd  i  Haand.  Næste  Morgen  løb 
Knipperdolling,  som  dreven  af  Aanden,  gjennem  Gaderne 
med  Døberevangeliet  og  styrtede  sig  ind  i  Fjendernes  Leir 
med  Eaabet :  »Gjør  Bod,  1  Ugudelige,  Guds  Vrede  ligger 
over  Eders  Hoveder.  O  Fader,  Fader!  udryd  dem!«  Nær- 
ved at  blive  gjennemboret  af  en  af  sine  Frænder,  blev  han 
slæbt  bort  og  kastet  i  Taarnet,  hvorfra  man  endnu  kunde 
høre  hans  Stemme. 

Men  skulde  man  virkelig  angribe  saa  eventyrlige  Svær- 
mere med  Kanoner  og  udøse  Broderblod  i  en  Borgerkrig? 
Stemmer  hævede  sig  herimod,  og  de  Evangeliske  frygtede 
ogsaa  for,  at  den  catholske  Biskop  under  den  almindelige 
Tummel  skulde  gjøre  sig  til  Herre  over  Staden.  Da  derfor 
Gjendøberne  paa  den  tredie  Dag  bade  om  Fred,  blev  denne 
dem  tilstaaet,  saaledes  at  der  blev  Troesfrihed,  imod  at  man 
holdt  Fred  og  adlod  Øvrigheden.  Fra  denne  Time  voxede 
Gjendøbernes  Magt  Dag  for  Dag,  til  den  blev  en  afgjort 
Overmagt. 

I  Miinster  havde  de  nu  for  første  Gang  i  Verden  op- 
naaet  lovlig  Anerkj endelse;  derfor  strømmede  Ligesindede 
fra  alle  Sider  sammen  der:  Mænd  uden  deres  Hustruer, 
Hustruer  uden  deres  Mænd  eller  endog  hele  Familier. 
Rottmann  havde  lovet  Enhver,  som  vilde  komme,  tifold  Er- 
statning for  Alt,  hvad  han  forlod.  De  skulde  samles  for 
at  oprette  det  nye  Jerusalem,  Salomons  Tempel  og  den  sande 
Gudstjeneste,  naar  forst  »Afgudsdyrkelsen«  var  udryddet. 
Ikke  blot  en  gjerrig  Pøbel,  men  ogsaa  Gjendøbere  af  de 
høiere  Klasser,  som  vilde  undgaae  Sværdet,  der  truede  dem 
andre  Steder,  fulgte  det  lokkende  Opraab. 

Imedens  disse  Skarer  holdt  Indtog,  vandrede  mange  an- 
seete,  velhavende  Borgere  ud,  medens  de  endnu  kunde  tage 
deres  Gods  med  sig  undtagen  Vaaben  og  Næringsmidler. 
Denne  Udvandring  var  betimelig,  thi  allerede  i  Slutningen 
af  Februar  havde  Gjendøberne  Overhaand  i  Kaadet,  besatte 
de  offentlige  Embeder  og   valgte  Knipperdolling   til   Borg- 

mester.  Og  disse  havde  ikke  isinde  at  skaane  eJler  taale 
deres  Modstandere.  En  Nat  i  Fastetiden  begyndte  man  at 
odelægge  »Afgudstemplerne«  o:  Klostrene  og  Domkirken 
med  dens  ædle  Kunstværker.  Billederne  bleve  senderrevne, 
Madonna-  og  Frelserbillederne  vanhelligede;  de  adelige  Slæg- 
ters Vaabner  og  Gravstedernes  Mindesmærker  bleve  knuste ; 
de  malede  Vinduer  sønderbrødes;  Orglerne  reves  fra  hinan- 
den, selv  et  kunstfærdigt  Ilhr  blev  ødelagt  med  Øxer.  Kir- 
kebøger, Archiver,  Privilegier  bleve  brændte;  Keliqvier  og 
indviede  Hostier  traadtes  under  Fødder, 

Den  syv  og  tyvende  Februar  holdtes  der  paa  Kaadhu- 
set  en  stor  Forsamling  af  bevæbnede  Gjendøbere.  En  Tid- 
lang tilbragte  de  i  Bøn,  medens  Propheten  syntes  hensun- 
ken i  Søvn.  Men  pludseligt  foer  han  op  og  erklærede,  at 
man  strax  skulde  forjage  de  Vantroe,  dersom  de  ikke  om- 
vendte sig:  dette  var  Guds  Villie.  »Bort  med  Esaus  Bom!« 
raabte  han.  »Arven  tilhører  Jakobs  Børn!«  Og  med  et 
frygteligt  Skrig  tordnede  det  gjenuem  Gaderne:  »Bort  med 
de  Ugudelige!« 

Det  var  en  Vinterdag  med  Nordenvind  og  fygende 
Sneestorm.  Husene  bleve  opbrudte  med  Magt,  og  Alle  for- 
jagne  fra  deres  Arne,  dersom  de  ikke  vilde  fornegte  deres 
Daab.  Mødrene  turde  ikke  tage  Andet  med  sig  end  deres 
halvnøgne  Born.  Smaae  Drenge  vadede  ved  Siden  af  deres 
Forældre  barbenede  gjennem  Sneen.  Gamle  Mænd,  som 
med  Stav  i  Haand  forlede  Byen,  bleve  ved  Portene  under 
Haanlatter  berøvede  den  Smule  Eiendom,  de  bare  med  sig. 
Nogle  faldt  i  Hænderne  paa  Biskoppens  fremrykkende  Be- 
leiringshær  og  bleve  henrettede.  De,  som  endnu  holdt  sig 
skjulte  i  Byen,  lode    sig  i  Fortvivlelse    og  Dødsangst  døbe. 

Saaledes  bleve  Gjendøberne  de  eneste  Herskere  i  Sta- 
den. Og  nu  vilde  de  ogsaa  have  udbredt  deres  Herredømme 
udadtil,  dersom  ikke  Biskoppen,  som  denne  Gang  blev  un- 
derstøttet af  de  omkringboende  Fyrster,  havde  leiret  sig 
foran  Staden  med  en  anseelig  Magt.     Han  fik  Skyts,    Fod- 

folk  Og  Rytteri  til  sin  Hjælp.  Der  blev  udskrevet  nye 
Skatter;  samtlige  Klenodier  i  Kirkerne  skulde  anvendes  til 
Krigen,  hvorimod  Biskoppens  Vasaller  gave  Møde  for  egen 
Regning.  I  April  og  Mai  1534  blev  Staden  indesluttet  paa 
alle  Sider.  Skjondt  man  ikke  kunde  haabe  at  erobre  den 
for  det  Første,  da  den  var  vel  forsynet  i  enhver  Henseende, 
opnaaede  man  dog  herved  at  indskrænke  Bevægelsen  til 
selve  Byen  Miinster.  Og  her  viser  im  det  religieuse  Ele- 
ments Udvikling  sig  paa  denne  snevre  Plads  i  fuld  Frihed 
og  i  de  mærkværdigste  Phænomener. 

Iblandt  Gjendøberne  skulde  Alt  være  fælles.  Under 
Dødsstraf  skulde  alt  Guld,  Solv  og  Smykker  afleveres  til 
fælles  Brug.  Ethveit  Begreb  om  PJiendom  hørte  op,  men 
dog  skulde  Alle  vedblive  med  deres  Forretning.  Der  blev 
givet  Skræderne  den  Befaling,  at  de  skulde  paasee,  at  ingen 
ny  Dragt  indsneg  sig.  Af  alle  Beskjæftigelser  vare  de, 
der  angik  Forsvaret,  de  vigtigste.  Drengene  bleve  øvede  i 
Pilekastning  og  erhvervede  en  overordentlig  Færdighed  deri. 
Fæstningsværkerne  bleve  ivrigt  forstærkede,  der  støbtes  Ka- 
noner af  Kirkeklokkerne,  og  en  Krudtmølle  blev  anlagt  i 
den  gamle  Domkirke.  Der  blev  udvalgt  krigserfarne  Førere, 
som  fordeelte  den  hele  vaabendygtige  Befolkning  i  Roder, 
der  i  bestemt  Orden  Dag  og  Nat  bevogtede  Voldene.  Ogsaa 
Qvindeskarer  gjorde  Vagttjeneste  under  egne  Anførere  og 
vare  især  beskjæftigede  med  om  Natten  at  udbedre,  hvad 
der  var  odelagt  ved  Værkernes  Beskydning.  Befolkningen 
udgjorde  een  eneste,  religieus-krigersk  Familie.  Spise  og 
Drikke  besørgede  det  Oifentlige.  Ved  Gjæstebuddene  sade 
begge  Kjøn,  Brodre  og  Søstre,  adskilte  fra  hinanden.  Der 
blev  spiist  i  Taushed,  medens  et  Capitel  af  Biblen  blev 
forelæst,  og  efter  Maaltidet  blev  der  sunget  en  Psalme. 
Hvad  der  blev  anrettet,  skulde  spises  eller  drikkes  uden 
Knurren.  Hvem  der  vilde  have  en  Skee,  maatte  medbringe 
den  selv,  og  hvem  der  skar  mere  Brod,  end  han  spiste,  blev 
stævnet  for  de  Ældste.     Kun  det,   der  hørte  til  det  simple 

Liv,  til  Andagt  eller  til  Krig,  blev  fredet.  Hvad  man  fandt 
af  Citharer,  Giger,  Fleiter,  Nodebøger,  Skakbrædter,  Tær- 
ninger  og  Kort,  tilligemed  Alt,  hvad  der  tjente  til  Tidsfordriv, 
blev  tilintetgjort.  Ved  Midfaste  bød  Matthys  som  Noget, 
der  var  sagt  ham  af  den  himmelske  Fader,  at  Ingen  skulde 
have  Bøger  midtagen  Biblen,  thi  denne  var  nok  til  Frelses- 
gjerningen.  Alle  andre  Bøger  bleve  bragte  til  Dompladsen, 
hvor  disse  Skatte  bleve  brændte  i  store  Hobe.  Paa  Lanw- 
fredag  blev  et  gammelt  Øg  jaget  ind  i  den  fjendtlige  Leir 
med  det  Forligsdocument  bundet  ved  Halen,  som  borgede 
den  evangeliske  Bekjendelse  Frihed  under  Biskoppens,  Land- 
grevens og  andre  Deeitageres  Segl. 

Matthys  havde  allerede  været  Anfører  ved  et  lykkeligt 
Udfald.  Ved  Paasketid  forkyndte  han,  at  Faderen  havde 
befalet  ham  med  faa  Folk  at  jage  alle  Fjender  bort  og  be- 
frie Staden.  Han  greb  et  langt  Spyd  og  drog  ud  med  faa 
Væbnede,  som  om  en  stor  Hær  fulgte  ham.  Fra  Voldene 
speidede  man  begjærligt  efter  det  lovede  Skuespil.  Det  var 
et  Overfald,  men  i  Leiren  var  man  paa  sin  Post,  og  Propheten 
blev  snart  omringet  af  Fjender  og  hugget  ned. 

Han  havde  havt  en  uimodsagt  Anseelse  i  Staden.  Han 
var  gift  med  en  ungdommelig  Qvinde,  Divara,  en  skjøn 
Bryggerdatter  fra  Haarlem,  som,  efter  at  hans  ældre  ikke-gjen- 
døbte  Kone  var  forskudt,  ifølge  guddommelig  Aaabenbaiing 
havde  hengivet  sig  til  ham.  Nu  greb  Forfærdelse  de  Troende 
ved  dette  Udfald  af  deres  Prophets  Spaadom.  Men  Bockel- 
sohn  beroligede  Folket.  Han  fortalte,  at  han  for  otte  Dage 
siden  i  et  Syn  havde  seet  en  bevæbnet  Mand  sønderreven 
og  gjennemboret  af  et  Spyd.  Han  havde  forudsagt,  at 
Matthys  skulde  falde,  og  at  Bockelsohn  skulde  ægte  hans 
Enke.  Men  han  havde  ikke  havt  Lov  til  at  advare  Pro- 
pheten. Folket  troede  denne  Fortælling,  og  fra  den  Drig 
stod  Bockelsohn  eller,  som  han  kaldtes,  Johan  af  Leiden  i 
Spidsen  for  Gjendøberstaden. 

Denne  Mand  havde  tidligere  været  Skræder  og  levet  nogle 
Aar  i  England.  Men  senere  vendte  han  tilbage,  ægtede  en 
Skipperenke  og  oprettede  et  Værtshuus,  »de  tre  Sild«,  i 
Forstaden  ved  Leiden.  Paa  den  Tid  blomstrede  Mester- 
sangen ;  og  ligesom  Skomageren  Hans  Sachs  stiftede  Bockel- 
sohn  en  Sangerskole  og  skrev  Skuespil,  i  hvilke  han  selv 
optraadte.  Han  havde  en  slank,  kraftig  Skikkelse,  et 
mandigt  Aasyn  og  behagede  især  Qvinder  ved  sine  muntre 
Indfald.  Da  han  kom  til  Miinster,  var  han  omtrent  fem  og 
tyve  Aar  gammel. 

Saasnart  han  var  i  Besiddelse  af  Herredømmet,  erklæ- 
rede han.  at  man  i  det  nye  Israel,  ligesom  i  det  gamle, 
maatte  have  tolv  Ældste,  hvilke  han  udpegede  og  fik  valgt. 
Der  blev  anbragt  Kanoner  paa  Kirketaarnene,  og  Knipper- 
dolling.  den  tidligere  Borgmester,  blev  ansat  som  Skarp- 
retter med  Ket  til  strax  at  henrette  enhver  paa  frisk  Gjer- 
ning  greben  Forbryder.  Naar  Propheten  vilde  bede  eller 
modtage  Aabenbaringer,  lagde  han  sig  paa  Ryggen  med 
Arme  og  Been  strakte  i  Korsform. 

Gjendøberne  gik  bestandigt  videre.  I  Midten  af  Juli 
forelagde  Bockelsohn  Præsterne  nogle  Artikler,  hvis  Hoved- 
sum var:  »at  en  Mand  ikke  skulde  være  bunden  til  een 
Qvinde,  men  kunde  tage  saa  mange  Qvinder  tilægte,  som 
han  vilde.«  Rottmann  talte  imod,  men  Propheten  svoer  paa, 
at  Artiklerne  vare  ham  aabenbarede,  og  tilsidst  gik  de  igjen- 
nem.  Sagen  var,  at  Bockelsohn  vilde  ægte  Matthys'  Enke 
Divara,  uagtet  han  i  Forveien  var  gift.  Han  paaberaabte 
sig  Abrahams,  Jacobs,  Davids  og  Salomons  Exempel  og 
henviste  til,  at  Fleerkoneriet  intetsteds  udtrykkeligt  for- 
budt i  Skriften.  Hertil  kom,  at  i  Miinster  var  det  smukke 
Kjøn,  hos  hvilket  enhver  ny  Religion  især  finder  Indgang, 
tilstede  i  langt  overveiende  Antal.  Foruden  Divara  tog 
Bockelsohn  sig  endnu  to  Koner.  Alle  tidligere  Ægteskaber 
gjaldt  for  ophævede  og  maatte  paany  sluttes  i  Aanden  for 
at  blive  gyldige. 

Mod  dette  Brud  paa  al  Sædelighed  skete  der  en  sidste 
Modstand  af  indfødte  Borgere.  En  Smed,  Henrik  Mollen- 
høck,  samlede  to  Hundrede  Bevæbnede  og  bemægtigede  sig 
ved  Nattetid  Propheten,  Knipperdolling,  Rottmann  og  deres 
Portrolige.  Men  Tiden  blev  spildt  med  Tvivl  og  Raadslag- 
ninger,  og  da  Mollenlieck  om  Morgenen  lod  Trommen  rore 
i  Gaderne  for  at  sammenkalde  dem,  der  vilde  blive  ved 
Evangeliet,  væbnede  Modpartiet  sig  hastigt  og  nødte  Mol- 
lenhøcks  Skare  til  at  forskandse  sig  i  Raadhuset.  Dørene 
sprængtes  imidlertid  snart,  og  Pangerne  befriedes.  Qvin- 
derne  kom  slæbende  med  Kanoner,  og  de  Beleirede  rakte 
en  Hat  ud  af  Vinduet  til  Tegn  paa  Overgivelse  og  bade 
om  Naade.  Under  Haan  og  Mishandling  bleve  de  bragte  i 
Pængsel.  Den  næste  Dag  satte  de  Ældste  sig  paa  Dom- 
mersædet. De  Domfældte  bleve  efter  hinanden  bundne  ved 
Lindetræet  foran  Domkirken  til  Skive  for  Sk3'tterne.  Pro- 
pheten sagde :  »Hvo,  der  vil  vise  Gud  en  Tjeneste,  han  gjøre 
det  første  Simd !«  Pem  og  Tyve  bleve  ombragte  paa  denne 
Maade;  sex  og  Tredive  bleve  overgivne  til  Knipperdolling, 
der  efter  Behag  udvalgte  og  henrettede  dem  med  Sværdet. 
Nogle  Enkelte  halshuggede  Propheten  for  sin  Fornøielse  og 
for  Øvelsens  Skyld;  Resten  blev  benaadet. 

Efter  denne  Blodret  var  Bockelsohns  og  Knipperdol- 
lings  Magt  grundfæstet.  Den  Sidste  drog,  ledsaget  af  lire 
Drabanter,  gjennem  Gaderne  med  blottet  Sværd  i  Haanden 
for  at  indjage  Skræk.  Men  Propheten  vilde  ikke  nøies  med 
blot  at  forkynde  de  Ældstes  Villie  til  det  nye  israelitiske  Folk, 
endskjøndt  han  havde  havt  den  største  Indflydelse  paa  deres 
Valg.  Han  fattede  den  Plan  at  ville  være  dette  Folks 
Konge.  En  ny  Prophet,  som  fremstod  i  Begyndelsen  af 
September,  en  Guldsmed  fra  Warendorf  ved  Navn  Johan 
Dusentschuer,  sparede  ham  imidlertid  Uleiligheden  med  selv 
at  forkynde  denne  Plan.  Han  kaldte  Folket  sammen  paa 
Torvet  og  sagde:  at  Faderen  havde  fra  Himlen  sagt  til 
ham,  at  Jan  Bockelsohn,  den  Guds  Mand,  skulde  være  Ret- 

færdighedens  Konge  over  den  ganske  Jord.  Han  skulde  be- 
sidde sin  Fader  Davids  Stol,  indtil  Faderen  igjen  vilde  fordre 
Eiget  af  ham.  Han  skulde  drage  ud  med  Hærmagt  og  ud- 
rydde enhver  Øvrighed  af  geistlig  og  verdslig  Stand  uden 
Naade,  men  skaane  Undersaatterne,  naar  de  vilde  gjore  Ket- 
færdighed. 

Efter  at  Folket  havde  billiget  Prophetens  nye  Konge- 
værdighed, erklærede  han,  at  han  ikke  alene  kunde  dvæle  i 
det  Allerhelligste.  Guds  Menighed  skulde  bede  med  ham 
om  gode  Huusfolk.  Da  Forsamlingen  havde  holdt  Bon, 
traadte  Kottmann  frem  og  oplæste  af  en  Seddel  Navnene 
paa  dem,  som  ifølge  guddommelig  Indskydelse  vare  bestemte 
til  de  høiere  Værdigheder.  KnipperdoUing  blev  beskikket 
til  Statholder,  Eottmann  til  Ordfører,  Heinrich  Krechting 
til  Cantsler.  Der  udnævntes  fire  Geheimeraader,  Krigs- 
øverster  og  alle  Slags  Hofembedsmænd  efter  Tidens  Skik. 
Til  Kongeslot  blev  en  af  de  udvandrede  Domherrers  Pallads 
indrettet  paa  det  Prægtigste.  Kongens  Titel  var:  »Johan 
af  Guds  Naade,  i  Kraft  af  det  kongelige  Rige  i  det  nye 
Guds  Tempel  en  Retfærdighedens  Tjener.«  Hans  Valgsprog 
var:  »Guds  Magt  er  min  Styrke.«  Der  blev  ogsaa  slaaet 
Mønter  med  Bibelsprog  til  Indskrift,  vel  nærmest  for  ogsaa 
at  udøve  denne  fyrstelige  Ret. 

Den  nye  Hersker  forstod  sig  ifølge  det,  der  tidligere 
havde  været  hans  Forretning  og  Levevei,  ganske  sær- 
ligt paa  at  vise  sig  som  Konge  ved  Klædedragt  og  fyrstelig 
Holdning,  da  jo  en  Theaterkonge  i  Almindelighed  fremstiller 
Kongedømmet  anskueligere  for  Folket  end  den,  der  er  født 
af  Guds  Naade.  Tre  Dage  om  Ugen  holdt  han  Rettergang 
paa  aabent  Torv,  hvorhen  han  begav  sig  fra  Dompladsen  i 
festligt  Tog:  Trompeterne  og  Fløiteblæserne  i  Spidsen; 
dernæst  begge  Feltherrerne,  krigskyndige  Riddere  fra  Liit- 
tich,  med  andre  Officerer,  udmæn-kede  ved  vaiende  Fjerbuske; 
Geheimeraaderne  i  Purpurtalarer  med  gyldne  Kjæder;  Hof- 
marskalken med  en  hvid  Stav;  derpaa  Kongen  paa  en  stolt 

Hest  med  gyldent  Seletøi.  Han  viste  sig  afvexlende  i  den 
daværende  spansk-tydske  Ridderdragts  pragtfulde  Costuraer. 
Underklæderne,  der  vare  af  Silke,  skinnede  frem  af  de  op- 
skaarue,  med  gyldne  Spænder  sammenheftede  Fleiels  Over- 
klæder; Kappen  var  bræmmet  med  ægte  Peltsværk.  Paa 
Hovedet  bar  han  en  Krone  af  ægte  Guld,  besat  med  Ædel- 
stene. Foroven  var  et  Kors  som  paa  Karl  den  Stores  Krone. 
Om  Nakken  slyngede  der  sig  en  tung,  gylden  Kjæde,  hvorved 
der  hang  en  stor,  rund  Ædelsteen,  som  forestillede  Jord- 
kloden, gjennemboret  af  et  Selv-  og  et  Guldsværd.  Imel- 
lem disse  var  et  Kors,  og  paa  Kuglen  den  Indskrift:  Ret- 
færdighedens Konge  overalt.  I  sin  heire  Haand  holdt  han 
et  Scepter  med  tre  gyldne  Ringe;  Sværdskeden  og  Sporerne 
vare  ligeledes  af  Guld.  Paa  begge  Sider  af  Kongen  gik  to 
smukke  Pager  i  lysegrønne  Kofter  med  guldvirkede  Ærmer. 
De  bare  Tegnene  paa  den  geistlige  og  verdslige  Magt.  Den  af 
dem,  som  gik  tilvenstre,  holdt  et  draget  Sværd,  den  anden,  der 
var  en  Son  af  Biskoppen  og  var  bleven  fanget  ved  et  Udfald, 
holdten  Bibel  og,  naar Kongen  kun  bar  sin  sorte,  spanske  Baret, 
ogsaa  Kronen.  Kongen  blev  fulgt  af  sin  Statholder  og  Ord- 
fører ;  derpaa  kom  den  nye  Skarpretter  med  sine  Folk,  ende- 
lig i  et  langt  Tog  parviis  Hofembedsmændene  efter  deres 
Rang.  Det  tilstrømmende  Folk  blev  holdt  i  Orden  af  otte 
og  tyve  Dragoner  i  halvt  grønne,  halvt  askefarvede  Kofter 
med  det  kongelige  Vaaben  paa  Ærmerne.  Stoffet  til  Kon- 
gens og  hans  Folks  Klæder  blev  taget  af  Kirkegodset,  af 
Messedragter  og  Altertæpper. 

Ved  den  ene  Side  af  Torvet  var  Thronen  opreist,  til 
hvilken  tre  Trin  førte  op,  belagte  snart  med  guldvirkede, 
snart  med  purpurfarvede  Tæpper.  Kongen  stog  af  Hesten 
og  satte  sig  paa  Thronen.  Paa  Trinene  nærmest  ved  ham 
stode  Knipperdolling  og  Rottmann,  længere  nede  Cantsleren 
med  Geheimeraaderne.  Hvem  der  kom  foran  Thronen, 
maatte  falde  til  Jorden,  ligesom  man  ogsaa  ellers  hilsede 
Kongen  ved  Knæbøining.     Han  sænkede  Sceptret  og  fældede 

hurtigt  Dom.  I  mange  Tilfælde  var  det  Ægteskabs  stridig- 
heder, der  kom  af  Polygamiets  indviklede  Forhold;  ogsaa 
Skilsmissesager  afgjorde  han  og  afsagde  Dodsdomme,  der 
snart  bleve  fuldbyrdede.  Saaledes  udtalte  han  det  dræbende 
Ord  over  en  Qviude,  der  havde  giftet  sig  med  to  Mænd, 
over  En,  der  var  sin  Mand  ulydig,  og  over  En,  der  ikke 
vilde  taale  en  yngre  Medhustru. 

Kong  Johan  havde  selv  sexten  Koner,  som  han  havde 
udvalgt  blandt  de  smukkeste  Jomfruer  i  Staden.  Dette 
Harem  var  i  det  forhenværende  Provsti,  som  ved  Hjælp  af 
en  gjennembrudt  Muur  var  sat  i  Forbindelse  med  Slottet. 
Hver  Dag  holdt  hanMaaltid  med  sine  Hustruer,  der  smyk- 
kedes med  en  raffineret  Luxus.  Divara,  som  var  en  noget 
fed,  hollandsk  Skj enhed,  blond,  med  straalende  øine  og  Kin- 
der som  Mælk  og  Blod,  var  Kongens  Fortrolige  og  gjaldt 
stedse  for  den  egentlige  Dronning,  hvem  de  andre  adlede 
uden  Skinsyge.  Ved  Hoffet  blev  der  dandset  meget;  i  Man- 
gel af  et  Orkester  betjente  man  sig  ved  saadanne  Leiligheder 
af  et  lille  Orgel. 

Man  forglemte  imidlertid  ikke  at  serge  for  Forsvars- 
midler; derfor  blev  den  første  Storm,  som  begyndtes  af 
halvdrukne  Soldater  fer  den  bestemte  Tid,  let  afslaaet. 
De  Beleirede  overfaldt  en  Forskandsning,  fornaglede  nitten 
Kanoner  og  udstrøede  det  forefundne  Krudt.  Derpaa  lok- 
kede de  ved  forstilt  Flugt  Fjenderne  derhen,  hvor  disse 
pludseligt  bleve  omgivne  af  Flammer.  De  Fjernerestaaende 
meente,  at  der  var  falden  Ild  ned  fra  Himlen. 

Snart  efter  blev  Biskoppen  personligt  truet.  En  ung 
Vestfrieslæuderinde,  Hilda  Faycken,  der  havde  været  gift  i 
et  halvt  Aar,  havde  skjænket  de  Fattige  sit  Gods  og  var 
med  sin  Mand  kommen  til  Miinster.  Siden  hun  engang 
havde  hørt  forelæse,  hvorledes  Judith  ved  Mordet  paa  Ho- 
lophernes  befriede  Betbulia  fra  Beleiringen,  lod  den  Tanke 
hende  ingen  Ro  Dag  og  Nat  som  en  anden  Judith  ved  Bi- 
skoppens Død  at  befrie  den  hellige  Stad.     Hun  betroede  sig 

til  Kong  Johan  og  Knippeixlolling  og  blev  af  dem  bestyrket 
i  sit  Forehavende.  Smykket  med  Prydelser  fra  Skatkam- 
meret og  forsynet  med  en  Skjorte  af  det  fineste  Linned,  der 
var  besmurt  med  stærk  Gift  og  bestemt  til  en  Gave  for 
Biskoppen,  begav  hun  sig  paa  Vei.  Da  hun  efter  sin  Plan 
var  bleven  fangen  af  Forposterne  og  bragt  til  en  Befalings- 
mand, foregav  hun  at  være  kommen  med  sin  Mand  til  Miin- 
ster; men  skuffet  i  sine  Forventninger  var  hun  flygtet  for 
at  udbede  Leide  for  sin  Mand,  der  vilde  kunne  angive  Midler 
til  at  indtage  Staden.  Tillige  bragte  hun  Biskoppen  en 
Gave,  der  vel  var  en  saadan  Fyrste  uværdig,  men  dog  var 
et  Tegn  paa  hendes  rene  Hjerte  og  hendes  Hænders  Flid. 
Men  til  den  nye  Judiths  Uheld  var  der  Dagen  iforveien 
til  Leiren  kommen  en  Overløber,  som  havde  fortalt  Kygtet 
om  hendes  Forehavende.  Hun  blev  lagt  paa  Pinebænken 
og  bekjendte  strax;  derpaa  blev  hun  halshugget. 

I  Slutningen  af  August  forsøgte  Biskoppen  at  storme 
Staden,  men  fandt  den  paa  det  Bedste  forberedt  til  at  mod- 
tage ham.  Kjærnetropperne  stode  paa  Torvet  for  under 
Kongens  Anførsel  stedse  at  kunne  komme  det  meest  betrængte 
Sted  til  Hjælp.  Andre  vare  opstillede  i  Haver  bagved  Mu- 
rene; Hovedstyrken  ventede  Fjenden  umiddelbart  paa  Vol- 
dene. Mellem  Mændene  stode  Drenge  og  Qvinder,  hine  med 
Buer  og  Pile,  disse  med  store  Kjedler,  hvori  de,  efter  hvad 
de  sagde,  vilde  koge  Frokost  til  Fjenden.  Klokken  fem  om 
Morgenen  gav  den  store  hessiske  Kanon  Tegnet  i  Leiren; 
Landsknegtene  satte  sig  i  Bevægelse  mod  sex  forskjellige 
Steder  paa  eengang.  Det  lykkedes  dem  virkeligt  at  komme 
over  Gravene  og  Barrikaderne ;  de  fik  anbragt  Stiger,  og  en 
og  anden  Fanebærer  plantede  sin  Fane  paa  Voldene.  Men 
man  havde  med  Forsæt  ladet  dem  komme  saa  nær  for  desto 
sikkrere  at  ødelægge  dem.  Nu  forst  blev  der  skudt  paa  de 
tætte,  fremtrængende  Skarer.  Qvinderne  kastede  brændende 
Begkrandse  om  Halsen  paa  de  Stormende,  eller  gød  den 
glødende   Kalk,    som    de   havde  kogt  i  Kjedlerue,    ud  over 

dem.  Stormen  blev  fuldstændigt  afslaaet,  og  Landskneg- 
tene  tabte  Modet,  Senere  lod  Biskoppen,  der  mistvivlede 
om  en  Erobring  med  Magt,  imder  Medvirkning  af  Tusinder 
af  tilsagte  Bønder  Byen  omgive  med  Skandser  og  Blokhuse 
for  at  betvinge  den  ved  Udhungring. 

Kirkerne  i  Miinster  stode  tomme,  forsaavidt  de  ikke 
bleve  brugte  til  Forraadshuse.  Nogle  havde  nedbrudte  Tage, 
thi  de  gjaldt  for  Baalstempler  og  Morderhuler  for  Sjælene. 
Sandsynligviis  vedbleve  de  opbyggelige  Sammenkomster  i 
Husene,  og  til  bestemte  Tider  modte  hele  Folket  til  andæg- 
tige Forsamlinger  paa  Torvet,  idet  de  trodsede  det  ublide 
Vinterveir.  I  denne  Kirke  under  Himmelhvælvingen  sad 
Kongen  paa  en  Throne;  i  Nærheden  af  ham  talte  Præsten 
fra  en  Prædikestol.  Ogsaa  Divara  red  i  Festtog  til  saadanne 
Forsamlinger  paa  en  vælig,  med  Purpurklæder  bedækket 
Hest.  Hun  bar  en  lille  Krone,  og  efter  hende  gik  Kongens 
andre  Hustruer  med  deres  Hof.  Undertiden  opfortes  der 
efter  en  Eftermiddagsprædiken  Dandse  paa  Torvet  med  Kon- 
gen i  Spidsen.  Hoffolkene,  og  hvem  der  ellers  vilde,  toge 
Deel  deri. 

Om  Morgenen  den  trettende  October  kaldte  Dusent- 
schuer  under  Basunklang  alt  Folket  sammen  paa  Domplad- 
sen til  et  Kjærlighedsmaaltid.  Ved  lange  Borde  satte  sex- 
ten hundrede  vaabendygtige  Mænd,  fjorten  hundrede  Oldinge 
og  Drenge  og  fem  Tusinde  Qvinder  sig.  Kongen  tjente  i  al 
sin  Pragt  tilligemed  sine  Hustruer  og  Hoffolk  ved  Bordet. 
Den  første  Ret  bestod  af  frisk,  kogt  Kjod  med  Roer,  den 
anden  af  Skinke  og  røget  Kjød,  den  tredie  af  Steg;  dertil 
fik  de  01  og  Viin.  Efter  Maaltidet  bleve  usyrede  Hvede- 
kager baarne  om  i  Kurve.  Kongen  brød  dem  og  gav  Gjæ- 
sterne  dem  med  de  Ord:  »Tager  hen,  æder  og  forkynder 
Herrens  Død!«  Ligeledes  rakte  Dronningen  Kanden  med 
Viin  og  sagde:  »Drikker  deraf  og  forkynder  Herrens  Død!« 
Efterat  de  dernæst  havde  sunget  en  Psalme,  forsamlede 
Kongen  Folket  i  Kreds  om  sig  og  spurgte,  om  de  vare  vil- 

lige  til  at  gjere  Faderens  Villie  og  lide?  Hele  Mængden 
raabte:  ja,  indtil  Døden!  Derpaa  sagde  Dusentschuer  til 
J'olket:  »Den  himmelske  Fader  har  sagt  mig,  at  otte  og 
tjve  Apostle  skulle  drage  ud  til  Verdens  fire  Hjørner  for 
at  forkynde  YorLære.«  Han  oplæste  Navnene  og  angav  fire 
Byer,  til  hvilke  de  nærmest  skulde  gaae.  Alle  vare  villige 
og  beredte  sig  strax  til  at  drage  bort.  Medens  Kongen  nu 
gik  op  og  ned  imellem  Bordene,  saae  han  tilfældigviis 
en  Soldat,  som  af  Ansigt  og  Dragt  var  ham  ubekjendt  og 
under  sit  Fangenskab  var  bleven  taget  med  af  sin  Vært. 
Kongen  spurgte  ham:  »Ven,  hvilken  Tro  har  Du?«  — 
Soldaten,  der  var  dygtig  drukken,  svarede,  at  han  kjendte 
ikke  Noget  til  Troen,  han  havde  blot  lært  at  omgaaes  med 
Bægre  og  Piger.  —  »Men,«  spurgte  Kongen,  »hvorledes  er 
Du  kommen  ind  til  Heltiden  og  har  ingen  Hoitidsdragt 
paa?«  —  Den  Anden  svarede,  at  han  slet  ikke  var  gaaet 
frivilligt  med,  men  var  bleven  tvungen  dertil.  Derpaa  lod 
Kongen  ham  forbittret  føre  frem  og  huggede  i  AUes  Paa- 
syn  Hovedet  af  ham,  hvorpaa  han  fornøiet  igjen  satte  sig 
paa  sin  Plads,  thi  denne  Fremmede  havde  været  Judas 
iblandt  dem.  Efter  Maaltidet  dandsede  Kongen  til  langt  ud 
paa  Natten. 

Imidlertid  havde  de  otte  og  tyve  Apostle  beskikket 
deres  Huus  og  taget  Afsked  med  deres  hundrede  og  fire  og 
tyve  Koner.  Kongen  sendte  dem  bort  med  den  høitidelige 
Formaning :  »Gaaer  og  bereder  os  et  Sted,  vi  ville  væbnede 
følge  efter  og  med  Sværdet  straffe  dem,  der  foragte  Eder.« 
Den  samme  Nat  bleve  de  sendte  ud  af  Stadens  fire  Porte, 
slap  lykkeligt  gjennem  Beleiringshæren  og  kom  til  deres 
Bestemmelsessteder.  Men  snart  bleve  de  grebne  paa  Grund 
af  deres  Optræden  og  Prædiken.  Med  Undtagelse  af  Een, 
som  døde  i  Fængsel,  og  Een,  der  blev  Forræder,  lede  de 
Alle  Martyrdøden  med  Heltemod.  Dusentschuer  var  iblandt 
dem,  da  han  selv  havde  paataget  sig  den  dødbringende 
Gjerning;  han  har  altsaa  troet  paa  sine  A  åbenbaringer. 

Forræderen  Heinrich  Graes,  der  tidligere  liav(fe  været 
Skolemester,  fandt  Naade  for  Biskoppen,  idet  han  angerfuld 
beskrev  ham  Tilstanden  i  Miinster  og  lovede  vedblivende  at 
kundgjøre  Gjendøbernes  Hemmeligheder.  Da  han  i  denne 
Hensigt  skulde  vende  tilbage  til  Staden,  lod  han  sig  om 
Natten  med  lænkede  Hænder  og  Fødder  lægge  nær  ved 
Muren.  Om  Morgenen,  da  han  blev  funden  af  Vagten  og 
førtes  for  Kongen,  fortalte  han  om  sine  Kammeraters  Mar- 
tyrdød. Selv  var  han  Dagen  før  sin  forestaaende  Henrettelse 
ligesom  Petrus  bleven  befriet  af  Fængslet  ved  en  Engel  og 
baaren  herhid.  Nogle  Hoffolk  vare  mistroiske,  men  Kong 
Johan  troede  paa  Underet,  ansaae  Grass  for  Prophet  og 
deelagtiggjorde  ham  i  sine  hemmeligste  Planer.  Forræderen 
længtes  imidlertid  efter  at  slippe  bort.  Derfor  modtog  han 
to  Maaneder  senere  en  Aabenbaring  om,  at  han  skulde  samle 
de  i  Nordtydskland  adspredte  Brødre  til  en  Hær  og  befrie 
det  nye  Jerusalem.  Han  sendtes  derfor  afsted  med  Fuld- 
magt fra  Kongen.  Denne  benyttede  han  til  at  skaffe  sig 
Indgang  blandt  de  hemmelige  Gjendobere,  og  saasnart  han 
erfoer,  hvor  de  gjemte  deres  Vaaben,  forraadte  han  Alt. 
I  en  fræk  Skrivelse  til  Miinster  retfa^rdiggjorde  han  sit 
Frafald,  og  Kongen  meente,  at  Djævelen  havde  forført  ham. 

Biskoppen  havde  længe  begjæret  Eigets  Hjælp.  Efterat 
hans  egne  Midler  vare  udtømte,  nye  Skatter  udskrevne  og 
alle  kostbare  Kirkeredskaber  i  de  biskoppelige  Lande  solgte, 
paatoge  endeligt  Rigsstænderne  sig  Beleiringen  i  April  1535. 
Byen  havde  allerede  været  indesluttet  et  Aar.  Man  havde 
ikke  beregnet  Stadens  store  Forraad  rigtigt  eller  ikke  an- 
vendt dem  sparsomt  nok.  Man  havde  opdyrket  Kirkegaar- 
dene, de  offentlige  Pladser  og  selv  Gader,  og  i  Foraaret 
bragte  disses  Kaal,  Bønner  og  Ærter  den  sidste  Hjælp  og 
vakte  det  sidste  Haab.  Indtil  Januar  blev  det  vagthavende 
Mandskab  daglig  bespist  to  Gange,  men  derefter  kun  een- 
gang  og  ovenikjøbet  sparsomt.  Da  Hungeren  kom,  faldt 
Manges  Tro.     For  at  formindske  Borgernes  Antal  lod  Kon- 

gen  det  staae  Enhver  frit  for  at  vende  tilbage  til  »Æg3'p- 
ten«.  Dog  raaatte  de  Bortdragende  Intet  tage  med,  ja,  de 
fik  kun  Lov  til  at  beholde  Underklæderne.  Hundreder,  især 
Qvinder  og  Børn,  droge  derfra,  men  da  de  Beleirende  ikke 
vilde  modtage  dem,  flakkede  de  vildfarende  om  imellem 
Stadens  Mure  og  Leirens  Skandser.  De  vare  forfærdelige 
Billeder  pan  Hungeren:  den  gulladne  Hud  rynkedes  over 
Benene,  Legemerne  vare  opsvulmede  og  bedækkede  med 
Buler,  de  levede  som  Dyr  af  Græs  og  Eedder  og  hensmæg- 
tede,  naar  ikke  undertiden  en  medlidende  Landsknegt  til- 
kastede dem  et  Stykke  Brod.  Mangen  Moder  kastede  sit 
Barn  fra  det  udtørrede  Bryst  hen  til  Soldaterne.  Da  man 
endelig  ikke  mere  kunde  holde  ud  at  see  paa  PJlendigheden, 
lod  Biskoppen  dem  gribe  og  henrettede  de  Skyldige,  som 
man  kaldte  dem.  Nogle  Qvinder,  som  afsvore,  bleve  for- 
viste til  bestemte  Egne,  hvilke  de  under  Dødsstraf  ikke 
raaatte  forlade.  Alle  Mænd  bleve  stukne  ned  eller  hals- 
huggede. I  den  anden  Uge  efter  Pintse  bleve  omtrent  fire 
Hundrede  Mænd  henrettede. 

Under  den  almindelige  Nød  var  der  endnu  i  Kongens 
Huus,  hvad  Udenforstaaende  kaldte  Overflod ;  dog  blev  ogsaa 
her  Brødet  blandet  med  Kalk  og  manglede  tilsidst  ganske. 
Den  Plau  at  redde  Staden  ved  Johans  og  hans  Fortroliges 
Udlevering  eller  Rygtet  derom  gav  Anledning  til  talrige 
Henrettelser.  Ved  denne  Tid  indsatte  Kongen  tolv  Her- 
tuger, imellem  hvem  han  vilde  fordele  Verden.  Men  den 
sande  Hensigt  var  at  faae  tolv  paalidelige  Mænd  til  at  holde 
Øie  med  ethvert  Forræderi. 

En  af  Kongens  Hustruer  vilde  forlade  ham.  Hun  havde 
tidligere  roest  sig  af,  at  ingen  Mand  vilde  kunne  betvinge 
hende,  men  havde  dog  viist  sig  følelig  mod  Kong  Johan  og 
været  gift  med  ham  i  sex  Maaneder.  Da  nu  en  Dag  det 
hungrende  Folks  Klageraab  lød,  sagde  hun:  »Jeg  kan  ikke 
troe,  at  det  er  Guds  Villie  saaledes  at  lade  Folket  sulte.« 
Hun  gav  Kongen  hans  Foræringer,  Ringe  og  andre  Smykker 

tilbage  og  bad  om  Lov  til  at  forlade  Byen  som  andre  Qvin- 
der.  Men  hendes  Herre  greb  hende,  forte  hende  midt  ud 
paa  Torvet  blandt  Folket,  lod  hende  knæle  og  huggede  med 
egen  Haand  hendes  Hoved  af.  Derpaa  stødte  han  Legemet 
bort  med  Foden,  medens  de  andre  Qvinder  sang  en  Psalme. 

For  sidste  Gang  blev  Staden  opfordret  til  at  overgive 
sig  paa  Naade  og  Unaade,  thi  fra  nu  af  vilde  alle  Flygt- 
ninge ellers  blive  behandlede  som  Fjender.  Svaret  led,  at 
de  havde  ingen  Naade  at  bede  om,  men  vilde  fastholde 
Sandheden  til  sidste  Aandedræt. 

Allerede  havde  man  spist  Heste,  Hunde,  Katte,  Muus 
og  Kotter,  tygget  Læder,  som  man  endog  gnavede  af  Bib- 
lernes Læderbind.  Hungeren  og  Forsøget  paa  at  dæmpe 
den  ved  Næringsmidler,  som  ikke  ere  bestemte  for  Menne- 
sker, frembragte  ubekjendte  Sygdomme  og  en  forfærdelig 
Død.  Kong  Johan  havde  forudsagt,  at  Faderen  vilde  hjem- 
søge sit  Folk  med  Hungersnøden;  men  Han,  der  sørgede 
for  Spurvene,  vilde  ikke  forlade  sit  Folk,  Han  kunde  for- 
vandle Steen  til  Brød.  I  Dødsangst  og  under  Hungerens 
Vanvid  bede  de  i  Stenene  og  vendte  sig  grædende  og  døende 
bort.  Enhver,  der  var  omkommen.  Yen  og  Fjende,  skal 
være  bleven  fortæret;  selv  Born  forsvandt  ligesom  fordum 
under  Jerusalems  Beleiring. 

I  denne  høie  Ned  ventede  man  Hjælp,  Befrielse 
og  Seir  over  alle  Fjender  ved  en  væbnet  Opstand  af  alle 
de  Gjendøbere,  der  hemmeligt  vare  omspredte  i  hele  Tydsk- 
land.  I  Miinster  skulde  Aabenbaringens  hundrede  og  fire 
og  fyrretyve  Tusinde  Apostle  komme  sammen  for  derfra  at 
drage  ud  og  indtage  den  hele  Verden.  Og  dette  Haab  var 
ikke  ganske  ugrundet.  Strax  ved  Beleiringens  Begyndelse 
var  der  skikket  Bud  til  Forstanderne  for  Døbermenighederne 
om,  at  de  uden  Tøven  skulde  komme  til  det  nye  Jerusalem 
og  medbringe  Guld,  Sølv,  Linned,  deres  bedste  Klædning, 
og  Proviant.  Hvo,  der  eiede  Sværd,  Spyd  eller  Bøsse,  skulde 
tage  dem  med,  de  Andre  skulde  kjobe  Vaaben.     Fra  Nord- 

holland  seilede  virkelig  tredive  Transportskibe  over  Zuyder- 
Soen;  de  bleve  imidlertid  anholdte,  berøvede  deres  Guld, 
Sølv  og  Krigsmateriale,  og  de  fangne  Gjendøbere,  som  ikke 
vilde  afsværge,  bleve  hængte. 

Et  Haab  gik  efter  et  andet  tilgrunde  for  de  Beleirede. 
Kong  Johan  havde  lovet  dem  Befrielse  ved  Paasketid,  i 
modsat  Tilfælde  kunde  de  dømme  ham  som  falsk  Prophet. 
Da  Paasken  imidlertid  var  forbi,  holdt  han  sig  i  sex  Dage 
hjemme  som  syg.  Derpaa  sagde  han  til  Folket,  at  Faderen 
havde  lagt  alle  deres  Synder  paa  ham;  det  havde  gjort 
ham  svag  til  Døden,  men  dette  var  den  lovede,  hoieste  Be- 
frielse, den  ydre  vilde  følge,  naar  de  blot  holdt  fast  ved 
Taalmodigheden  og  Tilliden.  I  værste  Tilfælde  skulde  de 
afskyde  alt  deres  Skyts  paa  Blokhusene,  stikke  Byen  i  Brand 
paa  mange  Steder  og  bane  sig  Vei  midt  igjennem  Fjenden 
til  Nederlandene.  Stridens  Ende  syntes  altsaa  at  skulle  be- 
tegnes med  Blod  og  Flammer. 

Men  da  en  Overløber  fra  den  biskoppelige  Hær,  der 
var  Vagtmester  hos  Gjendøberne,  saae,  at  almindelig  Under- 
gang truede,  flygtede  han  fra  Byen  og  tilbød  ved  en  Mel- 
lemmand Biskoppen  at  overlevere  ham  Staden  imod  Løfte 
om  Benaadning.  Han  fik  fire  hundrede  udvalgte  Krigere 
under  Anførsel  af  Wilken.  I  en  stormende,  regnfuld  Set. 
Hansuat  1535  førte  han  dem  hen  i  Nærheden  af  Korsporten  og 
svømmede  over  Graven  med  et  Toug,  ved  hvilket  han  trak 
en  til  samme  Brug  forfærdiget  Bro  efter  sig.  Ved  Over- 
gangen brast  Broen,  dog  slap  de  svømmende  og  vadende 
over,  trængte  gjennem  Pallisaderne,  satte  Stigerne  til  og 
toge  ubemærket  den  yderste  Vold.  Vagterne  havde  for 
Stormveiret  trukket  sig  tilbage  til  Skilderhusene,  de  bleve 
overfaldne  og  i  Stilhed  nedhuggede.  De  Biskoppelige  aab- 
nede  en  Laage  paa  den  indre  Port,  men  uden  at  holde 
denne  eller  Volden  besat  ilede  de  frem,  naaede  Dompladsen 
og  bemægtigede  sig  det  derværende  Skyts.  Nu  rorte  de 
Trommerne  og  opløftede  deres  Feltskrig.     Gjendøberne,  som 

enkeltviis  styrtede  ud  af  Sengene  og  Husene,  bleve  nedhug- 
gede. Men  snart  kastede  en  Hob  sig  ind  i  Michaeliskir- 
ken;  her  samlede  og  rustede  de  sig,  besatte  Torvet  og 
trængte  herfra  under  Psalmesang  ved  et  dristigt  Angreb  de 
Biskoppelige  ind  i  det  snævre  Margarethestræde.  Imidler- 
tid vare  Qvinderne  styrtede  op  paa  Voldene,  havde  stænget 
Portene  og  raabte  til  den  fremrykkende  Beleiringshær: 
»Sender  os  endnu  Flere  at  slagte !  Saaledes  gaaer  det  Alle 
dem,  der  kæmpe  mod  Gud!« 

Udenfor  troede  man,  at  Skaren,  der  var  trængt  ind, 
var  fortabt  og  ført  til  Slagterbænken  af  hin  Forræder;  og 
den  var  virkelig  i  Fare  for  at  blive  opreven.  Da  sendte 
Anføreren  Halvdelen  af  sine  Folk  ad  en  Omvei  for  at  falde 
Gjendøberne  i  Ryggen.  Disse  mente  i  Nattens  Forvirring, 
at  en  ny  Skare  var  trængt  ind,  og  vege  tilbage  til  Torvet. 
Her  barrikaderede  de  sig,  og  Kampen  blev  foitsat  uafgjort. 
Begge  Partier  vare  fuldkommen  udmattede;  da  lod  Kong 
Johan  Klokken  To  tilbyde  Vaabenhvile  og  Underhandling. 
Han  fordrede,  at  de  skulde  nedlægge  Vaabnene  og  overgive 
sig;  han  var  ikke  blodtørstig  og  vilde  benaade  dem.  De 
Biskoppelige  forlangte  at  forlade  Staden  i  Ro  og  Mag. 
Under  denne  Forhandling  havde  Hovidsmanden  sendt  en 
Fændrik  med  nogle  Folk  op  paa  Volden.  Disse  lode  i  Mor- 
gendæmringen den  biskoppelige  Fane  vaie  og  kaldte  deres 
Kammerater  til  Hjælp,  da  de  vare  uovervundne,  men  i  stor 
Nød.  Derpaa  begyndte  Kampen  paany.  De  Biskoppelige 
stormede  fra  alle  Sider  Voldene,  der  næsten  vare  blottede 
for  Forsvarere.  Gjendøberne  bleve  slagne  overalt,  kun  to 
Hundrede  holdt  sig  bag  Bolværket  paa  Torvet.  Efterat 
Staden  var  erobret,  Tiæmpede  de  endnu  en  heel  Dag  og  ned- 
lagde først  Vaabnene,  da  der  var  tilsikkret  dem  fri  Af- 
marsch.  Men  da  de,  gjorte  trygge  herved,  gik  ind  i  Hu- 
sene for  at  medtage  noget  Gods,  bleve  de  enkeltviis  ned- 
huggede. 

I  alle  Skikkelser  rasede   Døden.    Paa  Lambertstaarnet 

var  der  fire  Vægtere.  Længe  forsvarede  de  sig  mod  de 
Fremtrængende,  men  endeligt  bleve  de  tre  stukne  ihjel; 
den  fjerde  blev  levende,  sammen  med  de  Døde,  styrtet  ned 
fra  Taarntinden.  En  Uge  igjennem  trak  man  Gjendøbere 
frem  af  deres  Smuthuller,  eller  ogsaa  drev  Hungeren  dem 
ud.  Myrderiet  gik  over  til  Henrettelser.  I  Kongens  øde- 
Huus  fandt  man  kun  en  syg  Dreng,  som  viste  Vei  til  Skat- 
kammeret, der  endnu  indeholdt  over  hundrede  Tusind  Guld- 
gylden. Den  fjerde  Dag  efter  Erobringen  drog  Biskoppen 
ind;  Stadens  Nøgler,  Gjendøberkongens  Krone  og  andre 
Klenodier  bleve  ham  overleverede.  Men  to  Dage  senere 
forlod  han  igjen  Byen,  træt  af  at  see  paa  Ødelæggelsens 
Vederstyggelighed. 

Kong  Johan  havde,  da  Kampen  nærmede  sig  sin  Ende, 
sneget  sig  hen  til  en  af  Portene  for  at  kunne  undtiye  i  et 
beleiligt  Øieblik,  men  et  Barn  forraadte  hans  Skjulested. 
Han  raabte  til  Soldaterne,  der  vilde  gribe  ham:  »Fordrister 
Eder  ikke  til  at  lægge  Haand  paa  Herrens  Salvede  og 
Zions  Konge,  eller  I  ville  fare  til  Helvede!«  Men  Solda- 
terne haanede  ham:  »Formaaer  Du  Noget,  Du  Stodder- 
konge, saa  befri  Dig  af  vore  Hænder.«  —  Kongens  Ge- 
heimeraad,  Krechting,  blev  trukken  frem  af  en  Krog  i  et 
Kloster  og  bad  forgjæves  om  strax  at  maatte  blive  dræbt. 
Knipperdolling  holdt  sig  skjult  i  tre  Dage,  indtil  en  Qvinde 
forraadte  ham.  Om  Kottmann  gik  derimod  liygtet,  at  han 
havde  styrtet  sig  ind  i  den  tætteste  Kampvrimmel  og  var 
bleven  dræbt. 

Staden  blev  fuldkommen  udplyndret.  De  gamle,  ud- 
vandrede Grundeiere  fik  kun  deres  Eiendom  tilbage  mod 
Løsepenge.  De  fangne  Gjendøbere,  disle  udhungrede,  spø- 
gelseagtige Skikkelser  bleve  hængte  i  lange  Eækker. 
Derimod  bleve  Qvinder  og  Børn  forst  skaanede  og  anseete 
for  godt  Bytte.  Men  da  Qvinderne  hævnede  sig  ved  Gift^ 
og  da  man  hist  og  her  om  Morgenen  fandt  Soldaterne  døde, 
optændtes    ogsaa   Vreden   imod    dem.     Hjælpeløse    forvista 

Biskoppen  dem  fra  By  og  Land  med  deres  Børn  og  truede 
dem  med  Dødsstraf,  dersom  de  vendte  tilbage.  Ingen  turde 
modtage  dem  for  ikke  selv  at  blive  anseet  for  Gjendøber, 
og  man  veed  ikke,  hvad  der  er  blevet  af  dem.  Dronning 
Divara  og  Knipperdollings  Hustru  bleve  halshuggede  den 
syvende  Juli,  da  de  ikke  vilde  opgive  Gjendøberiet. 

Man  sparede  derimod  Kong  Johan,  Knipperdolling  og 
Krechting  til  en  særegen  Straf.  Hiin  Eventyrer,  der  havde 
vovet  med  blodig  Haand  at  virkeliggjøre  et  saa  uhyre  Phan- 
tasibillede,  var  nu  i  sin  Afmagt  ei  Skuespil  for  sine  Sam- 
tidige, og  Biskoppen  sendte  ham  omkring  til  alle  de  Fyr- 
ster og  Herrer,  hvem  han  vilde  vise  en  Høflighed.  Kon- 
gen var  i  Begyndelsen  meget  trodsig,  duttede  endog  Bi- 
skoppen, spøgte  med  dem,  der  bebreidede  ham  hans  Fler- 
koneri, og  paastod,  at  han  aldrig  vilde  have  overgivet  Sta- 
den, om  endog  alle  hans  Folk  vare  døde  af  Sult.  Senere 
forandrede  han  imidlertid  Anskuelser,  erklærede  den  Mod- 
stand, han  havde  viist  Øvrigheden,  for  urigtig,  Flerkoneriet 
for  overilet  og  selv  Barnedaaben  for  en  Pligt.  Han  tilstod, 
at,  hvis  han  kunde  lide  Doden  ti  Gange,  saa  havde  han  ti 
Gange  fortjent  den.  Knipperdolling  og  Krechting  viste 
sig  derimod  ubeskriveligt  haardnakkede  og  tillige  langt 
mere  udannede  end  Kong  Johan.  De  vedbleve  at  paastaae, 
at  de  kun  havde  fulgt  Guds  Anviisninger. 

Der  forløb  syv  Maaneder  efter  Stadens  Erobring,  før- 
end de  skulde  lide  deres  Straf.  Dagen  før  Henrettelsen 
spurgte  man  dem,  om  de  ønskede  en  Skriftefader.  Kong 
Johan  svarede,  at  han  vilde  ansee  det  for  en  Velgjerning 
at  samtale  med  en  forstandig  Mand  og  høre  hans  Eaad, 
og  bad  om,  at  Biskoppens  Capellan  maatte  komme  til  ham. 
Denne  var  hos  ham  hele  Natten  og  har  senere  ofte  fortalt 
sine  Venner,  hvor  stor  den  Ulykkeliges  Anger  var.  Der- 
imod havde  Knipperdolling  og  Krechting  svaret,  at  den 
himmelske  Faders  Nærværelse  var  dem  nok. 

Lørdagen    den    to    og    tyvende  Januar    153G    lukkedes 

Mtinsters  Porte.  Paa  Torvet,  hvor  engang  Thronen  stod, 
var  opreist  et  Skafot,  der  var  omringet  af  Soldater.  Uden- 
om dem  stod  i  stærk  Trængsel  en  forventningsfuld,  alvor- 
lig Mængde,  medens  Biskoppen  med  sine  Kaadsherrer  sad 
i  et  Huus  ligeoverfor.  Klokken  otte  om  Morgenen  bleve  de 
tre  Fanger  ferle  ud  af  deres  Fængsler  og  gjensaae  paa 
Skafottet  hinanden  for  første  Gang.  Fra  Midten  af  Stil- 
ladset ragede  en  Pæl  i  Veiret  med  et  Tverstykke  omtrent 
i  en  Alens  Hoide  og  med  et  bevægeligt  Halsjern.  I  to 
Jernbækkener  glødede  og  spruttede  Kullene  under  Blæse- 
bælgenes Pust,  og  paa  Ilden  la  ae  store  Tænger.  Stads- 
dommeren  med  sine  Assessorer  besteg  Stilladset  og  oplæste 
en  Række  Anklagepunkter.  Som  skyldige  i  Gjendeberi  og 
Høiforræderi  bleve  de  Anklagede  dømte  til  at  knibes  til- 
døde med  glødende  Tænger.  Da  kastede  Kong  Johan  sig 
paa  sine  Knæ  og  raabte:  »Fader,  i  Dine  Hænder  befaler 
jeg  min  Aand!«  Snart  grebe  Bødlerne  ham,  afklædte 
ham  til  Beltestedet,  satte  ham  paa  Tverbjælken  med  Hal- 
sen lagt  i  Jern  og  Arme  og  Ben  bundne,  og  begyndte 
Executionen.  Han  skreg  ikke,  kun  de  Nærmeststaaende 
hørte  ham  bede  til  den  barmhjertige  Gud.  Det  varede 
over  en  Time,  indtil  endelig  Bødlen  greb  ham  om  Struben 
med  en  Tang  og  gjorde  Ende  paa  hans  Qvaler. 

Knipperdolling  søgte  at  qvæle  sig  med  Halsjernet,  men 
det  mislykkedes.  Han  raabte  kuneengang:  »Gud,  vær  mig 
S3^nder  naadig!«  Krechting  raabte:  »Fader!  Fader!«  Men 
Begge  døde  i  Taushed  under  de  langvarige  Pinsler.  Ligene 
bleve  kastede  ned  af  Skafottet  og  kjørtes  paa  en  Eakker- 
sluffe  til  Lambertstaarnet,  hvor  de  bleve  ophængte  i  Jern- 
bure. 

Men  paa  samme  Tid,  som  Gjendøberne  lede  dette  store 
Nederlag  i  Miinster,  havde  Mange  begivet  sig  til  England. 
Under  det  syttende  Aarhundredes  Storme  antog  det  bap- 
tistiske Yæsen  ikke  blot  her  en  høist  mærkværdig  Form, 
men   udbredte    sig   ogsaa    til  de  nordamerikanske  Colonier. 


Gjendøberne  og  deres  Rige  i  Miinster.  193 

I  den  nye  Vetden  vare  Forholdene  mere  gunstige  for  Ud- 
viklingen af  deres  religieus-sædelige  Ideer.  Dér  antog  Gjen- 
døberiet  en  ædlere  Skikkelse,  fremelskede  en  bogstavelig 
bibelsk,  inderlig  Christeudom  og  grundede  et  fredeligt  Eige, 
hvorfra  der  sendtes  døbende  Apostle  tilbage  til  den  gamle 
Verden. 

JAKOB  PAULLI. 

I. 

i  den  sydostlige  Deel  af  Bagindien  mellem  Eigerne  Anam 
mod  Nord  og  Øst,  Siam  mod  Vest  og  det  franske  Cochin- 
china  mod  Syd  ligger  et  lille  Land,  sora  de  Indfødte  have 
kaldt  Sroc-Khmer,  Portugiserne  i  fordums  Dage  Cambodia 
og  Nutidens  Geographer  Kambotche.  Talrige  og  betyde- 
lige Mindesmærker  tyde  paa,  at  dette  Land  har  havt  en 
stor  Fortid,  og  de  chinesiske  Historieskrivere  fortælle,  at 
»Himlens  Son«  i  Aaret  1076,  da  han  vilde  erobre  Tonkin, 
sendte  Bud  til  Kongen  af  Kambotche  og  bad  ham  om  Hjælp; 
de  berette,  at  der  i  de  Tider  var  en  livlig  Forbindelse  mel- 
lem det  himmelske  Eige  og  Kambotches  mægtige  FjTster; 
men  detFactum,  som  allerede  gamle  Herodot  har  skjænket 
sin  Opmærksomhed :  »at  mange  Byer,  som  fordum  vare  store, 
ere  nu  blevne  smaae«  har  ogsaa  passet  paa  det  blomstrende 
bagindiske  Eige,  thi  kun  henved  en  Million  Mennesker 
beboe  nu  de  sørgelige  Levninger  af  deres  Fædres  mægtige 
Land. 

Kambotche  har  havt  og  har  endnu  mægtige  og 
rovbegjærlige  Naboer,  der  Stykke  for  Stykke  have  reduceret 
Landet  til  den  Ubetydelighed,  det  er.  Siam  tiltog  sig  først 
Formynderretten  over  Landet  og  gjorde  sig  betalt  ved  at 
tage  et  Par  fortræffelige  Provindser,  og  det  mægtige  Anam, 


*)  Efter  Revne  des  dem  mondes. 

der  1810  blev  kaldt  til  Hjælp  af  Kambotches  Konge,  da 
denne  endelig  blev  kjed  af  Siams  besværlige  Formynderskab, 
kunde  ikke  noies  med  mindre  end  sex  Provindser  for  sin 
Uleilighed.  Ja,  det  herskesyge  Keiserderarae  drev  endogsaa 
sin  Uforskammethed  saa  vidt,  at  det  foruden  at  beherske 
Landet  ligefrem  vilde  omstøbe  Kambotche's  Indbyggere  i 
anamitisk  Form,  og  en  samtidig  chinesisk  Historieskriver 
glæder  sig  hoilig  over,  at  »med  hver  Dag  forsvinde  mere 
og  mere  de  barbariske  Skikke,  som  bestaae  i  at  afklippe 
Haaret,  at  gaae  med  Klæder,  der  ikke  ere  opsprættede  paa 
Siderne,  at  spise  med  Fingrene  og  at  sidde  paa  Hug.« 
Ikkedestomindre  forsikkrede  den  anamitiske  Statsminister 
Phan-tan-gian,  at  det  slet  ikke  var  Anams  Hensigt,  at 
erobre  dette  Land;  »nei,«  sagde  han,  »vi  ville  efter  Himlens 
Exempel  lade  Folkene  leve  og  nyde  deres  Tilværelse  i 
Fred,  og  vi  onske  aldeles  ikke  dette  lille  Lands  Under- 
gang, som  visse  galdesyge  Folk  paastaae.«*)  Med  disse  gal- 
desyge Folk  menes  Siameserne.  Under  Paaskud  af  at  under- 
støtte Kambotches  legitime  Konge,  Ong-Dyong,  rykkede  de 
i  Aaret  1834  mod  Anamiterne  og  forsøgte  at  jage  dem  ud 
af  Landet.  Krigen  varede  i  ti  Aar.  Til  hvilken  Side  Sei- 
ren  end  heldede.  syntes  Kambotches  Skjæbne  at  være  af- 
gjort; men,  som  det  saa  ofte  er  gaaet  i  Historien,  Rivalerne 
vare  bange  for  hinanden,  ingen  af  dem  turde  aa benlyst  fast- 
holde Besiddelsen,  og,  da  Freden  endelig  blev  sluttet,  fik 
det  lille  Kambotche  Lov  til  at  bestaae  imod  at  betale  de  to 
Stormagter  en  betydelig  Tribut.  Siam  maa  dog  aabenbart 
have  havt  meest  Held  med  sig  i  Kampen;  thi  det  var  Hoffet 
i  dets  Hovedstad  Bangkok,  som  indsatte  Ong-Dyong  i  hans 
Rettigheder,  rigtignok  med  det  Forbehold,  at  han  skulde  lade 


*)  Phan-tan-gian  har  lært  den  europæiske  Statskunst  som  Gesandt 
i  Paris.  Da  Nedrc-Cochinchina  blev  afstaaet  til  Fransk- 
mændene, tog  han  Gift,  fordi  han  havde  svoret  sin  Herre,  Kei- 
seren  af  Anam,  at  denne  ikke  sknlde  miste  noget  Land. 

lo* 

sine  Børn  blive  i  Siam,  for  —  som  det  hed  sig  —  at  de 
kunde  faae  en  passende  Opdragelse,  men  i  Virkeligheden 
deels  for  at  have  Gidsler  og  deels  for  paa  disse  Born  at 
grundlægge  fremtidige  Occupationsplaner.  At  Kambotche 
maatte  betale  denne  Velvillie  med  to  andre  Provindser,  er 
selvforstaaeligt. 

Da  Kong  Ong-Dyong  døde,  kom  hans  ældste  Søn  No- 
rodom,  der  var  opdragen  i  Bangkok,  ved  siamesisk  Hjælp 
paa  Kambotche's  Throne,  men  hans  Eet  til  denne  blev 
øieblikkelig  bestridt  af  en  yngre  Broder,  Si-Vata,  der  meente 
at  have  mere  Eet  til  Magten  end  Norodom,  fordi  han  var 
født,  efterat  Faderen  var  blevet  kronet  —  en  Ceremoni,  der 
efter  de  karabotcheske  Love  er  særdeles  betydningsfuld  — 
medens  den  ældre  Broder  var  kommen  til  Verden,  førend  denne 
Høitidelighed  havde  fundet  Sted.  En  af  Si-Vata's  Onkler 
støttede  hans  Sag  kraftigt,  og  Norodom  flygtede  til  Bang- 
kok for  at  søge  Hjælp.  Siameserne  vare  kun  altfor  villige 
til  at  imødekomme  hans  Ønske,  og  han  blev  paany  indsat 
i  sine  Eettigheder  og  ført  til  sin  Hovedstad  Houdon  —  rig- 
tignok maatte  han  først  udstede  en  Forskrivning  paa  et  Par  nye 
Provindser.  Dog  lod^man  sig  nøie  med  Forskrivningen  og 
erklærede  i  Bangkok,  at  man  ikke  vilde  inddrage  Provind- 
serne,  dersom  Norodom  vilde  være  lydig  og  følge  sine  Ven- 
ners Eaad.  Den  unge  Fyrste  var  altfor  godt  opdragen,  til 
at  han  ikke  skulde  have  erkjendt  Værdien  af  et  saa  opof- 
frende  Venskab,  og  Siam  triumpherede. 

Efter  alle  menneskelige  Beregninger  vilde  Kambotche 
vel  endnu  i  nogle  Aar  have  kunnet  friste  et  tarveligt  Liv 
som  siamesisk  Vasalstat  for  senere  at  blive  fuldstændig 
»annecteret«,  —  dersom  iøvrigt  Anam  ikke  imidlertid  havde 
kunnet  tage  Magten  fra  Siam  og  selv  tilrane  sig  Landet  — 
da  indtraf  Franskmændene  til  Bagindien,  og  ved  deres  An- 
komst forandredes  Situationen  betydeligt.  Anam  fik  nu  Nok 
at  bestille  med  at  værge  sig  selv;  det  maatte  i  1862  af- 
staae    det   sydlige  Cochinchina,    Maikongflodens    Delta,    og 

kunde  selvfolgeligt  ikke  mere  tænke  paa  at  tiltage  sig  Over- 
høihed  over  Kambotche,  hvis  Konge  fra  at  være  en  mag- 
tesløs Vasal  af  Hoffet  i  Bangkok  nu  pludselig  blev  en  Mand 
af  Vigtighed. 

Thi  saasnart  Franskmændene  havde  organiseret  deres 
Herredømme  i  Cochinchina,  maatte  de  fæste  Blikket  paa 
deres  Naboer.  Imod  Øst  og  Sydost  omsluttedes  de  af  Anam 
og  Havet,  i  Nordvest  af  Kambotche;  men  dette  Riges  Be- 
liggenhed var  saaledes,  at  dets  Uafhængighed  var  en  nød- 
vendig Betingelse  for  det  franske  Cochinchiuas  fremtidige 
Bestaaen.  Kambotches  Hovedstad  Houdon  ligger  nerulig 
ved  Maikongfloden,  der  strømmer  omtrent  midt  igjennem 
Landet;  et  vel  anbragt  Batteri  paa  Houdons  Skibsbro 
vilde  derfor  med  største  Lethed  kunne  forhindre  al  Flod- 
fart sydpaa,  stoppe  Tilførslen  af  Lidlandets  Producter  til 
den  franske  Ooloni  og  indskrænke  denne  til  Udførslen  af 
sine  egne  Frembringelser.  Da  det  nu  nu  tilmed  ikke  var 
ubekjendt,  at  Englænderne  modarbeidede  Franskmændene 
paa  det  Kraftigste  ved  Hoff'et  i  Bangkok,  der,  saasnart  det 
vilde,  kunde  formaae  Kong  Norodom  til  at  indtage  en  mod 
de  Franske  fjendtlig  Holdning,  er  det  ikke  vanskeligt  at 
indsee,  at  de  franske  Officerer,  der  nu  maatte  optræde  som 
Diplomater,  for  enhver  Priis  maatte  søge  at  lamme  den  si- 
amesiske Indflydelse  paa  Kong  Norodom.  Hvad  der  efter- 
tragtedes, var  ganske  vist  intet  Mindre  end  et  Protectorat,  og 
Kambotche  saae  nu  altsaa  den  tredie  Ridder  for  sine  Fødder; 
men  af  de  tre  vare  Franskmændene  dog  troligviis  at  fore- 
trække for  de  to  andre  —  det  var  ialtfald  at  vælge  det  uvisse 
Liv  for  den  visse  Død,  og  Valget  kunde  ikke  længe  være 
tvivlsomt.  Kong  Norodom  syntes  ogsaa  at  indsee  dette. 
Franskmændene  forsikkrede  ham,  at  de  blot  ønskede  at  fri- 
tage ham  for  den  trykkende  siamesiske  Control,  og  om  han 
end  ikke  ubetinget  troede  paa  deres  Hensigters  Reenhed, 
længtes  han  i  alle  Tilfælde  efter  at  blive  fri  for  Siameserne 
og  var  derfor  meget  imødekommende  mod  Eurcpæerne. 

Selvfølgelig  kunde  hans  Stemning  ikke  længe  forblive 
en  Hemmelighed  for  Hoffet  i  Bangkok,  og  den  siamesiske 
Gesandt  i  Houdon,  General  Phnéa-Eat,  fordoblede  derfor 
sin  Aarvaagenhed.  Ikke  et  eneste  af  Kongens  Ord  var 
han  uvidende  om;  enhver  Bevægelse  blev  udspeidet,  og 
selv  de  Breve,  han  skrev  til  en  af  de  franske  Befalingsmænd 
ved  Grændsen,  begyndte  med  Ordene:  »Kongen  og  den 
siamesiske  General«.  Paa  den  anden  Side  gik  Franskmæn- 
dene frem  med  den  yderste  Forsigtighed  for  ikke  at  skade 
deres  Sag  ved  altfor  tidligt  at  aabenbare  deres  sande  Hen- 
sigter overfor  Siameserne;  under  forskjellge  Paaskud  beseilede 
franske  Orlogsskibe  Maikong,  men  gjorde  aldrig  lange  Ophold 
noget  Sted  for  ikke  at  opvække  Mistillid,  og  indledede  først 
lidt  efter  lidt  directe  Forhandlinger  med  Kong  Norodora. 
Officererne  havde  faaet  Ordre  til  at  lade,  som  om  de  Intet 
kjendte  til  det  siamesiske  Formynderskab,  og  til  ikke  at 
taale  nogen  Indblanding  afTrediemand  i  de  Sager,  de  havde 
at  forhandle  med  Kongen,  Avisodamperen  Gyadinh  blev 
beordret  til  at  have  Station  i  de  kambotcheske  Farvande, 
og  Kong  Norodom  blev  saa  henrykt  ved  Synet  af  Skibet, 
at  han  modtog  Chefen,  de  Lagrée,  med  en  overordentlig  Fore- 
kommenhed, gav  ham  Tilladelse  til  at  benytte  en  Kul-Op- 
lagsplads, som  senere  forblev  i  de  Franskes  Eie,  og  i  egen 
Person  aflagde  et  Besøg  ombord  —  ledsaget  af  Phnéa-Eat. 
Han  yttrede  endogsaa  Lyst  til  at  aflægge  den  nye  Gouverneur 
i  Cochinchina  et  Besøg,  men  det  var  kun  en  barnagtig  Grille, 
som  han  strax  opgav,  da  hans  siamesiske  Formynder  gjorde 
ham  opmærksom  paa  den  politiske  Betvdning  af  en  saa- 
dan  Keise. 

Efterhaanden  som  Phnéa-Rat  saae  sin  Indflydelse  af- 
tage, blev  han  mere  og  mere  fordringsfuld.  Rigtignok  fik  han 
ikke  Adgang  til  Franskmændenes  Sammenkomster  med  No- 
rodom, men  han  holdt  sig  skadesløs  derfor  ved  at  lade  et- 
hvert Ord  blive  refereret  til  sig.  Han  paatog  sig  Kongemine, 
begav  sig  aldrig  ud  uden  i  et  Optog,  der  var  endnu  præg- 

tigere  end  Kongens,  og  hans  Soldater  undsaae  sig,  i  god 
Overeensstemmelse  med  deres  Generals  Optræden,  ikke  for 
jævnlig  at  foretage  Plyndringstog.  Følgen  heraf  var,  at  den 
oifentlige  Forbittrelse  brød  ud  en  i  Revolution,  der  havde  til 
Hensigt  at  sætte  en  af  Norodoms  yngre  Brødre,  der  var 
bleven  populair  ved  sit  Had  til  Siameserne,  paa  Thronen. 
Franskmændene  forhindrede  dog,  at  den  siamesiske  Politik 
led  dette  Nederlag  i  Houdon;  men  Phnéa-Rat,  der  ikke  kunde 
skjule  for  sig  selv,  at  han  skyldte  de  forhadte  Fremmede 
sin  Frelse,  syntes  ikke  længere  at  befinde  sig  vel  i  Houdon 
og  greb  den  første  Leilighed  til  at  vende  hjem  til  Bangkok. 
»Han  vilde  udbede  sig  nye  Ordrer,«  hed  det;  »det  var 
desuden  nødvendigt  at  føre  den  unge  oprørske  Si-Vata  til 
Siam,  forat  han  der  i  Klostret  kunde  glemme,  at  han  havde 
vovet  at  forstyrre  en  siamesisk  Vasalstats  Rolighed«  og  saa 
fremdeles.  Tilbagetoget  var  snildt  dækket;  men  Veien  til 
Kongen  var  nu  aaben  for  Franskmændene,  og  de  benyttede 
øieblikkeligt  Leiligheden. 

Admiral  de  la  Grandiére  begav  sig  strax  til  Houdon. 
Kong  Norodom  blev  noget  overrasket  og  havde  stor  Moie 
med  at  begribe  Betydningen  af  Ordet  »Protectorat«,  der  er 
endnu  vanskeligere  at  definere  paa  Kambotchisk  end  paa 
Fransk,  men  forøvrigt  var  der  fra  hans  Side  Intet  i  Veieu 
for  at  undertegne  en  Tractat  paa  nitten  Artikler,  i  hvilken 
Frankrigs  Beskyttelsesret  over  Kambotche  blev  garanteret 
paa  enhver  ønskelig  Maade.  Rigtignok  manglede  Docu- 
raentet  den  franske  Keisers  Underskrift  for  at  være  fuld- 
stændigt; men  Kong  Norodom  havde  dog  ved  sin  Underskrift 
givet  et  saa  øiensynligl  Beviis  paa  sin  velvillige  Stemning 
overfor  Franskmændene,  at  disse  nok  turde  haabe  et  godt 
Udfald  af  Sagen,  og  Tractaten  blev  skyndsomst  sendt  hjem 
til  Paris  for  at  ratificeres. 

Ved  sin  Afreise  fra  Houdon  havde  Phnéa-Rat  ladet 
sin  Broder  blive  tilbage  i  Hovedstaden  for  at  have  Indseende 
med  Begivenhedernes  Gang;    men   ligesaa  virksom  og  aar- 


200  Et  Blad  af  Kongeriget  Kambotche's  Historie. 

vaagen  Phnéa-Rat  havde  været,  ligesaa  dorsk  og  ligegyldig 
var  Broderen,  en  Omstændighed,  der  var  saanieget  hel- 
digere for  Franskmændene,  som  disse  næppe  vilde  have  kunnet 
sætte  deres  Plan  igjennem  overfor  Norodoms  Frygt  for  det  sia- 
mesiske Hof,  dersom  Phnéa-Eat  var  bleven  tilbage.  Underskrif- 
ten af  Tractaten  var  dog  den  dorske  Mandarin  et  altfor  stærkt 
Stykke;  han  blev  rasende  og  truede  den  ulykkelige  Noro- 
dom  med  Siams  Vrede,  for  hvis  frygtelige  Følger  end  ikke 
Franskmændene  vilde  kunne  bevare  ham,  og  samtidig  med, 
at  han  sendte  Meldingen  om  det  Forefaldne  til  sin  Regje- 
ring,  formaaede  han  derfor  Norodom  til  at  skrive  et  Und- 
skyldningsbrev til  det  siamesiske  Hof.  Den  unge  Konge 
var  svag  nok  til  at  gjere  det.  »Han  tilstod  sin  Feil,« 
skrev  han;  »han  burde  ikke  have  gjort  det  uden  at  spørge 
Kongen  i  Siam  tilraads,  men  han  var  bleven  overrasket 
og  havde  ikke  havt  Tid  til  alvorligt  at  overveie  de  Folger, 
et  saadant  Skridt  kunde  drage  efter  sig.«  Saa  godt  var 
dog  Brevet  affattet,  at  Norodom  derved  væltede  al  Skylden 
fra  sig  over  paa  Franskmændene ;  og  medens  han  selv  holdt 
gode  Miner  med  begge  Magter,  kunde  han  roligt  overlade 
Fremtiden  at  afgjøre,  hvem  af  de  To  der  skulde  gaae  af 
med  Seiren. 

I  Bangkok  blev  man  uhyre  forbittret  over  Efterretnin- 
gerne fra  Houdon ;  men  som  en  god  Diplomat  indsaae  Kon- 
gen, at  det,  som  Sagerne  stode,  var  bedst  at  søge  en  mindelig 
Overeenskomst  med  Frankrig,  og  da  en  fransk  Udsending 
netop  paa  den  Tid  befandt  sig  i  Bangkok,  foreslog  Phéa- 
Rat  denne,  at  Siam  og  Frankrig  for  at  gjøre  Ende  paa 
Striden  skulde  —  dele  Kambotche  og  hver  tage  sin  Halv- 
part af  det  gamle  Kongeriges  Levninger.  Forslaget  blev 
dog  ikke  antaget;  men  Hoffet  i  Bangkok,  som  i  Kong  No- 
rodoms  Undskyldningsbrev  saae  en  Antydning  af,  at  han 
dog,  naar  Alt  kom  til  Alt,  holdt  mere  af  Siameserne  end  af 
de  Fremmede,  besluttede  at  hævne  sig  paa  disse,  og  det 
skal  ikke  negtes,  at  Hævnen  blev  udført  paa  en  Maade,  der 

vilde  have  gjort  den  dygtigste  europæiske  Diplomat  Ære. 
Phnéa-Kat  tik  her  ret  en  Leilighed  til  at  vise  sit  glimrende 
Talent;  han  havde  ganske  vist  faaet  sine  Instruxer,  men  til 
Iscenesættelsen  og  Udforeisen  af  det  Hele  havde  han  aldeles 
frie  Hænder. 

Forsynet  med  en  Tractat,  som  Kongen  af  Siam  selv 
havde  gjort  sig  den  Uleilghed  at  skrive,  og  i  hvilken  paany 
Norodoms  Afhængighed  af  Hoffet  i  Bangkok  blev  skarpt 
fremhævet  —  saa  skarpt,  at  Kambotche's  Konge  deri  kun 
blev  kaldt  simpel  Vasal  eller  Gouverneur  over  Landet  — 
kom  Phnéa-Rat  til  Houdon  og  opsøgte  oieblikkelig  Noro- 
dom.  Den  snilde  Mand  forestillede  Kongen,  »at  Hoffet  i 
Bangkok  ifelge  gamme  Ret  havde  Lov  til  at  udvælge  Kon- 
gerne i  Kambotche  saavelsom  Gouverneurerne  over  dette 
Lands  Provindser,  at  hans  Herre,  Kongen  af  Siam  var  hef- 
tig forbittret  over,  at  Tractaten  med  Frankrig  var  under- 
skreven, da  den  var  et  Brud  paa  ældre  Overeenskomster ; 
men  forøvrigt  havde  han  Intet  imod,  at  Norodom  blev  fransk 
Undersaat,  hvilket  naturligviis  var  Meningen  med  denne 
Tractat,  eftersom  det  jo  var  klart  efter  den  Paragraph,  som 
forbod  andre  europæiske  Magters  Gesandter  at  opholde  sig  i 
Houdon,  at  Kambotche  ikke  mere  vilde  blive  at  regne  for 
nogen  selvstændig  Stat.  Han  kunde  handle,  som  han  lystede, 
men  han  kunde  ikke  finde  det  forunderligt,  at  Hoffet  i 
Bangkok,  da  han  havde  giort  sig  uværdig  til  Thronen  og 
forraadt  sine  Undersaatter  til  de  Fremmede,  snarest  muligt 
vilde  sætte  hans  fangne  Broder  Si-Vata  i  Frihed;  og  selv 
om  han  vedblev  at  være  Konge,  vilde  han  dog  aldrig  blive 
kronet,  da  Kambotches  Regalier  befandt  sig  i  Bangkok  og 
vilde  faae  Lov  til  at  blive  der,  saafremt  han  vedblev  med 
sin  Ulydighed.  At  de  to  Provindser,  man  for  af  reen  Vel- 
villie  havde  undladt  at  inddrage,  i  dette  Tilfælde  vilde  være 
hjemfaldne  til  Siam,  forstod  sig  af  sig  selv;  forøvrigt 
vilde  Siam,  om  fornødent  gjordes,  med  Magt  vide  at  sætte 
sine  billige  Fordringer  igjennem,  endogsaa  overfor  Frankrig, 

Og  man  havde  sikkret  sig  mægtige  Allierede.  Hvis  Noro- 
dom  derfor  vilde  undgaae  alle  disse  Ulemper,  maatte  han 
underskrive  Tractaten,  der  skulde  forblive  hemmelig*)  og 
kun  var  sluttet  »som  en  Forholdsregel  mod  Franskmændene«. 
Saafremt  Norodom  samtykkede  i  at  underskrive,  vilde  Kon- 
gen af  Siam  i  egen  Person  mødes  med  ham  i  Havnestaden 
Compot;  Alt  skulde  da  være  glemt,  og  Norodom  skulde 
blive  kronet.« 

Norodom  underskrev,  og  sikker  paa  sin  Seir  behandlede 
Phnéa-Rat  den  officielle  franske  Befuldmægtigede,  Hr.  de 
Lagrée,  med  den  eleganteste  Skjødesløshed  af  Verden.  Han 
lod,  som  om  denne  slet  ikke  existerede,  og  for  at  vise  dette 
paa  en  iøinefaldende  Maade  lod  han  sig  fra  Hoffet  i  Bang- 
kok udfærdige  et  Brev  til  den  franske  Missiousbiskop  i 
Cochinchina,  i  hvilket  denne  officielt  underrettedes  om,  at 
Kong  Norodoms  Kroning  vilde  finde  Sted  i  Houdon  om 
fjorten  Dage,  og  at  man  gjerne  saae  hans  Nærværelse  til 
Høitideligheden ,  ret  som  om  han  var  Frankrigs  Eepræsen- 
tant  i  Cochinchina!  Dette  Brev  overbragte  Phnéa-Eat  i 
egen  Person  og  ledsaget  af  et  ligesaa  talrigt  som  prægtigt 
Følge  den  skikkelige  Geistlige,  som  hverken  ifølge  sin  Op- 
dragelse eller  Stilling  forstod  sig  paa  Politiken,  medens  den 
snilde  Siameser  haanligt  red  forbi  Hr.  de  Lagrées  Bolig 
uden  saameget  som  at  anholde  sin  Elephant.  Om  den  ny- 
lig underskrevne  Tractat,  som  gik  tvertimod  Frankrigs  In- 
teresser, havde  de  Lagrée  end  ikke  den  ringeste  Anelse,  og 
den  listige  Phnéa-Eat  kunde  veltilfreds  med  sin  Sendelses 
Udfald  hvile  sig  paa  sine  Laurbær. 

Imidlertid  var  de  Lagrée  bleven  urolig  ved  Phnéa-Eats 
Nærværelse  i  Houdon,    og  da  dunkle  Eygter  om  den  nær- 


*}  Hemmeligheden  blev  ogsaa  godt  bevaret;  thi  Tractaten  blev 
ratificeret  i  Bangkok  og  sendt  tilbage  i  Januar  1863,  og  Fransk- 
mændene fik  først  i  August  samme  Aar  at  vide,  at  den  havde 
existeret. 

forestaaende  Kroning  kom  ud  iblandt  Folk,  gik  han  til 
Kong  Norodom  og  paaviste  ham  meget  indtrængende,  at, 
dersom  han  lod  sig  krone  af  den  siamesiske  Konge,  vilde 
han  derved  erklære  sig  for  og  bestandig  vedblive  at  være 
en  Vasal  af  denne,  hvilket  da  ogsaa  var  den  almindelige 
Mening  i  Landet.  Hvor  farlig  denne  Stilling  var,  behøvede 
han  naturligviis  ikke  at  sige.  Den  stakkels  Norodom  var 
ganske  enig  med  de  Lagrée  og  takkede  ham  paa  det  For- 
bindtligste for  hans  gode  Raad ;  han  saae  nu  for  første  Gang, 
—  sagde  han  —  hvor  Siameserne  egentlig  vilde  hen,  men 
han  skulde  nok  sætte  en  Stopper  for  deres  ærgjerrige  Pla- 
ner. Dersom  Kongen  af  Siam  ved  at  paasætte  ham  Kro- 
nen troede  at  kunne  gjore  ham  til  sin  Vasal,  saa  skulde 
dette  ikke  skee;  han  vilde  da  krone  sig  selv  i  Houdon,  og 
han  bad  de  Lagrée  og  de  franske  Officerer  at  være  nærvæ- 
rende ved  denne  Leilighed.  Hvornaar  det  vilde  skee,  kunde 
han  ikke  sige,  men  han  vilde  see  at  trække  Tiden  ud,  ind- 
til den  af  Napoleon  III  underskrevne  Tractat  var  kommen 
tilbage.  Hermed  var  de  Lagrée  veltilfreds,  skjøndt  det  forekom 
ham  noget  underligt,  at  Norodom  ikke  vidste,  naar  han  skulde 
krones,  da  dog  Phnéa-liat  ved  sit  hoitidelige  Besøg  hos 
Missionsbiskoppen,  hvorom  de  Lagrée  af  denne  var  bleven 
underrettet,  havde  meddeelt,  at  det  vilde  skee  om  fjorten 
Dage.  Holdt  man  i  Bangkok  Franskmændene  for  Nar?  Det 
var  ikke  umuligt;  ialtfald  var  denne  mærkelige  Uovereens- 
stemmelse  en  vanskelig  Gaade  at  løse. 

Norodom  kastede  sig  nu  mere  aabenlyst  end  tidligere 
i  Armene  paa  Franskmændene ;  men  Phnéa-Rat,  der  tilfulde 
vidste,  hvor  stor  en  Indflydelse  han  havde  over  Kongen,  og 
hvor  let  denne  var  at  vinde  ved  Udsigten  til  Siameserkon- 
gens   ærefulde   Besøg*)    og   ved    Løftet   om    Kambotche's 


*)  Kongen  i  Siam  n5'der  i  en  Deel  af  det  buddhaistishe  Bagindien 
en  lignende  religieiis  Anseelse  som  Sultanen  i  Constantinopel 
hos  Museluaændene. 

gamle  Krone,  gjorde  et  nyt  Skaktræk  imod  Franskmændene, 
idet  han  meddeelte  Norodom,  at  hans  Herre  Kongen  be- 
redte sig  til  at  forlade  sin  Hovedstad  for  at  tage  til  Com- 
pot.  Alt  skulde  der  blive  ham  tilgivet,  Kronen  skulde  han 
faae,  ja  han  maatte  endogsaa  indrømme  Franskmændene 
Alt,  hvad  de  ønskede,  men  han  maatte  love  at  drikke  Eeds- 
Vandet  i  den  siamesiske  Konges  Nærværelse.*)  Nogle 
Uroligheder,  som  en  Hob  drukne  franske  Matroser  netop 
paa  den  Tid  havde  begaaet  i  Houdon,  benyttede  Phnéa-Rat 
sig  af  til  dermed  at  bevise  Kong  Norodom  de  Franskes 
fjendtlige  Sindelag,  og  den  forskrækkede  Konge  gav  efter 
og  aflagde  Løftet.  Phnéa-Rat  tovede  ikke  med  at  offentlig- 
gjøre  dette  saaraeget  som  muligt,  og  da  Alle  i  Houdon 
havde  faaet  at  vide,  at  Norodom  vilde  sværge  Siameserkon- 
gen Lydighed  og  Troskab,  forlod  Gesandten  Byen,  efterla- 
dende Kongen  i  en  lidet  misundelsesværdig  Stilling:  han 
vidste  nu  hverken  ud  eller  ind,  turde  hverken  tale  eller  tie 
og  havde  underskrevet  to  Tractater,  der  vare  hinanden  stik 
modsatte,  med  to  Stormagter,  som  kunde  erobre  hans  Land 
og  afsætte  ham,  hvad  øieblik  de  vilde. 

II. 

Efter  Phnéa-Rats  Afreise  begav  Norodom  sig  strax 
ombord  i  den  franske  Damper  Gyadinh.  At  han  her  ikke 
lod  det  mangle  paa  bittre  Udfald  mod  Siameserne,  var  ikke 
Andet,  end  man  kunde  vente,  men  han  syntes  dog  at  have 
faaet  saamegen  Klarhed  over  sin  Stilling,  at  han  nu  tyde- 
ligt indsaae,  hvad  Siameserne  eftertragtede,  og  han  erklærede 
bestemt,  at  han  vilde  give  et  ubetinget  Afslag  paa  enhver  af 
den  siamesiske  Konges  Fordringer,  naar  de  to  Fyrster  inden 
lang  Tid   traf   sammen,    og    som  Grund   dertil  angive    sin 


*)  Ved  denne  Ceremoni    lover  den   Drikkende  Lydighed  og  Tro- 
skab. 

Frygt  for  Franskmændene.  Det  havde  vel  været  rigtigst, 
om  Norodom  havde  besluttet  sig  til  at  hlive  heelt  borte 
fra  den  paatænkte  Sammenkomst  i  Compot;  men  Kronen 
og  Æren  af  den  store  Konges  Besøg  vare  altfor  stærke 
Lokkemidler  til,  at  den  svage  Konge  ikke  skulde  lade  sig 
bevæge  af  dem.  Han  ventede  nu  blot  med  barnagtig  Utaal- 
modighed  paa  Efterretninger  om,  at  Kronen  og  Siameser- 
kongen vare  paa  Veien;  til  sin  Værdighed  som  Konge  og 
regj erende  Fyrste  tog  han  intet  Hensyn. 

I  Begyndelsen  af  Aaret  1864  meldtes  det  endelig,  at 
en  siamesisk  Darapbaad  var  løben  ind  til  Compot.  Noro- 
dom, som  ikke  tvivlede  om,  at  dette  Skib  bragte  ham  hans 
Ønskers  Maal  saa  nær  som  muligt,  gav  oieblikkeligt  Ordre 
til  sin  Afreise  ;  men  han  tog  atter  Ordren  tilbage,  da  han  fik 
Efterretning  om,  at  Kongen  afSiam  ikke  var  med  og  heller 
ikke  vilde  komme.  Derimod  skulde  Phnéa-Rat  om  nogle 
Dage  bringe  Kronen  til  Houdon.  Den  listige  Gesandt  havde 
blot  brugt  Løftet  om  Kongens  Ankomst  som  et  Middel  for 
at  faae  Norodom  til  at  underskrive  den  ovenfor  omtalte  Trac- 
tat;  men  da  dette  nu  var  skeet,  følte  Siameserkongen  ikke 
den  ringeste  Lyst  til  at  forlade  sin  Hovedstad.  Løftet  om 
at  drikke  Eeds- Vandet,  som  han  havde  aftvunget  Norodom. 
havde  derfor  heller  ingen  videre  Betydning;  men  Phnéa- 
Rat  vidste,  at  Alle  havde  erfaret,  hvad  Kongen  havde  lovet, 
og  dette,  meente  han,  var  tilstrækkeligt. 

Norodom  kunde  godt  see,  hvor  haanligt  Siameserne  be- 
handlede ham ;  men  Tanken  om,  at  Kronen  skulde  komme 
i  Løbet  af  et  Par  Dage,  udslettede  alle  bittre  Stemninger; 
han  talte  kun  om  sin  Kroning,  tænkte  kun  paa  den.  Høiti- 
delighederne  skulde  gaae  for  sig  i  hans  egen  Hovedstad,  og 
alle  Anstalter  bleve  trufne  for  at  gjøre  Festen  saa  glim- 
rende som  muligt.  De  Geistlige  erklærede,  at  den  tredie 
Februar  vilde  være  en  gunstig  Dag,  og  til  denne  blev  da 
Kroningen  fastsat.  Gouverneuren  over  det  franske  Cochin- 
china    blev   indbudt   til    Festen    tilligemed  alle  de  franske 

Officerer,  Provindsstatholderne  bleve  beordrede  til  at  give 
Møde,  og  Alt  blev  ordnet  paa  det  Prægtigste- 
Den  berammede  Dag  kom,  den  franske  Gouverneurs 
Stabschef  havde  indfundet  sig  tilligemed  alle  de  Andre,  som 
vare  indbudte.  Intet  manglede  mere,  for  at  Kroningshoitide- 
ligheden  kunde  gaae  for  sig,  undtagen  —  Kronen!  Noro- 
dom  sendte  Bud  paa  Bud  til  Compot  for  at  erfare,  om  den 
dog  ikke  var  kommen;  han  ventede  og  ventede,  men  den 
kom  ikke,  og  det  var  klart,  at  Siam  ved  sit  Løfte  kun 
havde  havt  til  Hensigt  paan}'^  at  bringe  Norodom  i  en  lat- 
terlig Stilling  overfor  sit  Folk  og  Franskmændene.  Denne 
Gang  havde  man  dog  regnet  feil.  Da  Norodom  saae,  at 
han  maatte  opgive  Haabet  om  at  blive  kronet  dennegang, 
bestemte  han  pludselig,  at  hele  Festen  skulde  holdes  »til 
Ære  for  Franskmændene«,  og  at  alle  Ceremonier  undtagen  de, 
der  vedkom  selve  Kroningsacten,  skulde  gaae  deres  Gang, 
og  da  Siameserne  vare  Alt  andet  end  populaire  i  Kam- 
botche,  havde  Ingen  Noget  at  indvende  derimod.  Festlig- 
hederne fandt  Sted,  den  religieuse  Ceremoni,  som  kaldtes 
»Svettrachat«,  der  næsten  ansees  for  ligesaa  vigtig  som 
selve  Kroningen,  og  som  bestaaer  i,  at  en  Parasol  med  fem 
Etager  holdes  over  Kongen,  blev  udført,  og  Norodom,  der 
var  saare  glad  over  at  spille  Hovedrollen  i  en  vigtig  Cere- 
moni, var  Lystigheden  selv,  ja  hans  Begeistring  over  Fransk- 
mændene gik  endog  saa  vidt,  at  han  udraabte,  medens  han 
sad  under  Parasollen:  »Jeg  betragter  de  Franskes  Keiser  som 
min  Fader  og  Admiralen  som  min  Broder!«  Dagen  efter 
var  han  ombord  i  det  franske  Krigsskib  »Mitraille«,  iført 
fransk  Søofficeers  Uniform  og  —  Tøfler.  Hans  Munterhed  lod 
Intet  tilbage  at  ønske,  og  Franskmændene  troede  at  staae 
deres  Maal  nærmere  end  nogensinde. 

Den  utrættelige  Phnéa-Rat  var  imidlertid  virkelig  ankommen 
til  Compot  med  den  lovede  Krone,  paa  samme  Tid  som  Fest- 
lighederne gik  for  sig  i  Houdon,  og  han  erfarede  snart,  at 
flere  franske  Officerer  vare  komne  til  Hovedstaden  for  ved 

deres  Nærværelse  at  forheie  Festens  Glands.  Denne  Tanke 
var  ham  utaalelig.  Franskmændenes  Nærværelse  vilde  nød- 
vendig paatrykke  Kroningen  en  Charakteer,  som  Siameserne 
af  nærliggende  Grunde  ikke  kunde  ønske,  at  den  skulde  have, 
og  kan  udkastede  derfor  paa  staaende  Fod  en  Plan,  der  var 
hans  Dristighed  værdig:  Han  vilde  med  det  Gode  eller  det 
Onde  føre  Norodom  til  Bangkok  og  lade  ham  krone  dér 
uden  at  have  Noget  med  de  Franske  at  bestille!  Paa 
samme  Tid,  derfor  som  Franskmændene  efter  Festen  forlode 
Houdon  ad  een  Port,  drog  Phnéa-Rat  ind  ad  en  anden: 
Han  henvendte  sig  først  til  de  fornemste  Mandariner,  hvem 
han  tilsyneladende  vandt  for  sin  Sag,  og  gik  derpaa  til 
Norodom  selv.  I  Kraft  af  tidligere  Løfter,  Tractater  og 
den  Lydighed,  Kongen  var  Siam  skyldig,  opfordrede  Phnéa- 
Rat  denne  til  at  bryde  med  Franskmændene,  »hvis  Keiser 
naturligviis  ikke  vilde  underskrive  Tractaten«,  gjorde  ham 
bange  med  Udsigten  til  Oprør  i  de  sydlige  Provindser,  hvis 
Gouverneur  havde  negtet  at  gaae  ind  paa  Alliancen  med 
Frankrig,  truede  med  at  gjore  Franskmændene  bekjendte 
med  den  compromitterende  hemmelige  Tractat,  kort  sagt, 
malede  ham  Fanden  saa  sort  paa  Væggen,  medens  han  sam- 
tidig lokkede  Kongen  med  Udsigten  til  Kroningen,  at 
Norodom  tilsidst  gav  efter.  Alt  blev  forberedt  i  Stilhed,  og 
først  da  Rygtet  om  Kongens  Afreise  begyndte  at  udbrede 
sig,  samtidigt  med,  at  nogle  siamesiske  Skibe  ankom  til 
Houdon,  fik  Hr.  de  Lagrée  til  sin  Forbauselse  Sandheden 
at  vide.  Han  ilede  til  Kongen  og  gjorde  energiske  Mod- 
forestillinger; men  for  første  Gang  var  Norodom  ubøielig. 
Han  vilde  have  sin  Krone,  sagde  han;  da  man  nu  i  Bang- 
kok vilde  give  ham  den,  vilde  han  reise  dertil,  og  den 
tredie  Marts  agtede  han  at  forlade  sin  Hovedstad.  Hr.  de 
Lagrées  Grunde  for  den  lange  Udeblivelse  af  Tractaten 
med  Frankrig,  vilde  han  ikke  forstaae;  han  reiste;  alle 
Modforestillinger  havde  været  unyttige,  og  det  syntes  virke- 

lig,  som  om  Phnéa-Rat  denne  Gang  skulde  gaae  af  med 
Seiren. 

Saa  godt  som  et  reent  Tilfælde  fremkaldte  den  mod- 
satte Virkning  og  førte  endelig  Væddekarapen  tilende.  Da 
Norodom  havde  forladt  Houdon,  fik  Hr.  de  Lagrée  den 
gode  —  maaskee  ikke  ganske  folkeretlige  —  Idee,  at  lade 
en  Deling  franske  Soldater  r^^kke  ind  i  Houdon,  »for  at 
passe  paa  det  siamesiske  Troppecorps«,  som  allerede  var 
der.  Autoriteterne  lagde  ingen,  forøvrigt  vel  ogsaa  unyt- 
tige, Hindringer  i  Veien,  og  da  det  franske  Flag  blev  heiset 
paa  Casernen,  blev  det  hilset  med  en  og  tyve  Kanonskud. 
Det  var  denne  fredelige  Salut  som  bragte  Vægtskaalen  til 
paany  at  synke  til  fransk  Side. 

Thi  da  Norodom,  som  endnu  ikke  var  kommet  ret  langt 
bort,  hørte  Kanontordenen,  troede  han,  at  Franskmændene 
havde  benyttet  sig  af  hans  Fraværelse  til  at  erobre  Staden, 
og  selv  Phnéa-Ret  var  raadvild.  Hvad  skulde  han  med  Kon- 
gen, naar  Kongeriget  var  borte?  Han  skrev  da  eller  lod 
Norodom  skrive  et  Brev  til  Hr.  de  Lagrée,  i  hvilket  han 
blandt  Andet  paa  en  temmelig  nærgaaende  Maade  truede 
med  at  anklage  ham  for  de  forsamlede  Consuler  i  Bangkok, 
—  en  temmelig  curieus  Domstol  for  en  fransk  Resident.  Uden 
at  indlade  sig  paa  Brevets  Uartigheder  svarede  Hr.  de 
Lagrée  blot,  at  han  naturligviis  ikke  kunde  forbyde  Noro- 
dom at  tage  til  Siam,  men  at  han  havde  fundet  denne  Reise 
noget  besynderlig  efter  Kongens  fjendtlige  og  bittre  Udtalelser 
om  Siameserne  og  Hoffet  i  Bangkok.  Derpaa  fulgte  hele  Noro- 
doms  Synderegister  imod  Siam  og  Paaviisniug  af  de  Franskes 
humane  Optræden.  Phnéa-Rat,  der  havde  troet,  at  Norodom 
elskede  Siameserne  og  kun  blev  behersket  af  Franskmændene, 
var  som  himmelfalden;  den  beskjæmmede  Norodom  vilde 
tilbage  til  sin  Hovedstad  trods  Mandarinerne,  der  havde 
compromitteret  sig  overfor  Franskmændene  ved  at  til raade  Rei- 
sen, og  Phnéa-Ret  følte  sin  Forstand  staae  stille  —  et 
Øiebliks  Ubestemthed  tilintetgjorde  alle  hans  tidligere,  snilde 

Maneuvrer.  Fjorten  Dage  forløb  imidlertid,  inden  Norodom 
kunde  finde  nogen  passende  Anledning  til  at  vende  tilbage 
til  sin  Hovedstad,  efterat  hans  Frygt  for  den  franske  Occu- 
pation  havde  viist  sig  at  være  fuldkommen  ugrundet  —  og 
han  skammede  sig  over  at  vende  tilbage  uden  Kronen  — 
da  indtraf  der  meget  beleiligt  et  Oprør  i  de  sydostlige  Pro- 
vindser ;  Krigsministeren,  som  blev  sendt  ud  for  at  dæmpe  det, 
faldt,  og  Norodom  troede  nu  at  have  god  Grund  til  at  vende 
tilbage  til  Houdoji. 

Den  syttende  Marts  holdt  han  sit  Indtog,  og  Phnéa- 
Rat  fulgte  ham.  Skjøndt  denne  snilde  Mand  havde  lidt  et 
Nederlag,  havde  han  dog  ikke  tabt  Modet,  og  det  var  klart, 
at  der  ikke  var  nogen  Fred  at  vente,  saalænge  han  befandt  sig 
i  Houdon  i  Kongens  Nærhed.  Begivenhedernes  Gang  gjorde 
ham  imidlertid  snart  overflødig ;  thi  netop  paa  denne  Tid 
ankom  de  længselsfuldt  ventede  Eatificationer  fra  Frankrig, 
og  Norodom  var  altfor  glad  ved  Tanken  om  at  skulle  see 
Keiser  Napoleons  Segl  og  Underskrift,  til  at  han  skulde 
bryde  sig  om  Phnéa-Eats  perfide  Opspind,  »at  hele  Trac- 
taten  var  lavet  i  Saigon*).«  Efterat  Siameseren  til  sin  store 
Ærgrelse  havde  seet  Tractaten  i  et  høitideligt  Optog  blive 
bragt  til  Kongens  Slot,  hvor  Ratificationerne  bleve  udvexlede, 
og  efter  at  have  negtet  Admiral  de  la  Grandiére's  Stabschef, 
som  overbragte  Documenterne,  en  Samtale,  hvorved  han  kun 
opnaaede  at  blive  beskyldt  for  at  have  en  ond  Samvittighed, 
forlod  han  endelig  Houdon  den  fem  og  tyvende  April  og 
overlod  de  Franske  Terrainet.  Det  siamesiske  Flag  for- 
svandt for  stedse  fra  Houdons  Enemærker,  og  den  lille 
franske  Besætning  blev  ligeledes  kaldt  tilbage  for  ikke  at 
forurolige  Befolkningen. 

Da  den  siamesiske  Konge  saae  sin  troe  Tjener  komme 
tilbage  som  en  slagen  Mand,  og  altsaa  kunde  begribe,  at 
Sagen  i  sin  Heelhed  var  tabt,  var  lian  klog  nok  til  ikke  at 


*)  Hovedstaden  i  det  franske  Cochinchina. 

Historisk  Årchiv     1869.     II.  14 


210  Et  Blad  af  Kongeriget  Kambotche's  Historie. 

vise  sig  iiøieregnende  med  Enkelthederne.  Kronen  blev 
kort  efter  sendt,  og  den  Mandarin,  som  overbragte  Klenodiet 
til  Houdon,  var  et  fuldstændigt  Modstykke  til  sin  Forgæn- 
ger. Phya-montrey-suriwan  var  en  kundskabsrig,  beleven 
og  elskværdig  Mand,  og  han  tog  ikke  i  Betænkning  at  er- 
klære, at  det  Had,  som  Siams  Politik  i  den  senere  Tid 
havde  paadraget  sig,  udelukkende  maatte  tilskrives  Phnéa- 
Kats  uforskammede  Optræden.  Den  forhenværende  Gesandt,  som 
tilligemed  Phya-montrey  atter  var  vendt  tilbage  til  Houdon, 
kunde  paa  denne  officielle  Desavouering  af  sin  diplomatiske 
Virksomhed  ikke  svare  Andet  end  taus  og  forbittret  at  tygge 
paa  sin  Betel.  Intet  manglede  nu  i  de  Franskes  Triumph, 
og  Intet  stod  mere  i  Veien  for  Norodoms  Kroning.  Phya- 
montrey  vilde  selv  paasætte  Kongen  Kronen;  men  de  la 
Grandiéres  Stabschef,  Desmoulins,  modsatte  sig  dette ;  Siame- 
seren foreslog  da,  at  han  og  Franskmanden  skulde 
tage  Kronen  hver  paa  sin  Side  og  saaledes  sætte  den  paa 
Norodoms  Hoved;  men  Desmoulins  fik  sat  igjennem,  at  Kro- 
ningen skulde  fremgaae  saaledes,  at  Phya-montrey  overrakte 
ham  Kronen,  hvorefter  han  gav  den  til  Norodom,  der 
da  selv  satte  den  paa  sit  Hoved :  jganske  som  Napoleon  i  No- 
tre-Dame  Kirken.  Da  Kambotche's  Monark  endelig  satte 
det  længe  ønskede  Klenodie  paa  sin  Isse,  blev  han  greben 
af  høi  Begeistring  og  yttrede  det  Ønske  at  hilse  paa  sin  store 
Beskytter  Napoleon  den  Tredie;  han  gjorde  et  Par  Skridt 
imod  Vesten,  og  idet  han  førte  Haanden  mod  Kronen  forat 
efterligne  Desmoulins,  som  blottede  sit  Hoved,  bøiede 
han  sig  flere  Gange  dybt  mod  Jorden.  Dette  vardogPhnéa- 
Rat  for  Meget:  han  brød  igjennem  Mængden,  forlangte 
høirøstet  lignende  Hilsener  til  Kongen  af  Siam  og  kastede 
sig  tre  Gange  næsegrus  til  Jorden.  Norodom  efterlignede 
hofligt  hans  Bevægelser,  gav  med  et  Smiil  efter  for  den 
tidligere  saa  fordringsfulde  Gesandts  beskedne  Ønske,  og 
Kroningen  var  endt. 

Saaledes  fik  Franskmændene  Protectoratet   over   Kam- 

botche,  og  saaledes  endte  den  lange  diplomatiske  Vædde- 
strid.  Hvor  længe  det  vil  vare,  inden  Franskmændene 
erobre  Kambotche  og  indlemme  det  i  CochincMna,  er  ikke 
let  at  sige;  men  længe  varer  det  næppe,  og  det  maa  vel 
være  saa.  Hvor  Civilisationen  ret  skal  trænge  frem, 
maa  den  middelbare  Besiddelse  vige  for  den  umiddelbare, 
og  forudsat,  at  Menneskelighedens  Fordringer  overfor  de 
undertvungne  barbariske  Nationer  ikke  tages  med  Vold,  tør 
man  vel  nok  her  i  Oplysningens  og  Religionens  Interesse 
vedkjende  sig  den  ellers  saa  berygtede  Maxime,  at  »Hensig- 
ten helliger  Midlet.« 

JOHAN  PETERSEN. 

Billeder  af  den  romerske  Luxus  paa  Keisertiden. 


n. 


lil  den  Skildring,  vi  i  det  Foregaaende  have  givet  af  de 
romerske  Fraadsere,  ville  vi  som  en  Fortsættelse  foie  nogle 
Træk  af  den  Blødagtighed,  Forfængelighed,  Pragtsyge  og 
Ødselhed,  der  i  mange  Maader  betegnede  Keisertidens  Ko- 
mere.  At  Mennesker,  der  fra  deres  tidlige  Ungdom  kun 
havde  det  ene  Formaal  for  Øie  at  svælge  og  beruse  sig  i 
alle  de  sandselige  Nydelser,  der  kunde  pirre  Tunge  og  Gane, 
gradviis  maatte  blive  fremmede  for  alle  de  ædlere  Bestræ- 
stræbelser,  der  pege  mod  et  fornuftigt,  bestemt  Livsfor- 
maal,  er  en  Selvfølge,  og  den  Energi,  Virksomhed  og  Villie- 
kraft,  der  i  saa  høi  Grad  udmærkede  Romerne  fra  den  gode 
gamle  Tid,  maatte  vige  Pladsen  for  den  dybeste  Blødagtig- 
hed, Indolens  og  den  fuldstændigste  Slappelse.  Selv  Mæce- 
nas,  hvis  Navn  dog  er  blevet  en  Fællesbenævnelse  for  Viden- 
skabernes og  Kunstens  Beskyttere,  blev  reven  med  af  Fordær- 
velsens Strøm,  ja  stod  endog  som  det  store  Forbillede  for  Min 
Tids  forkjælede  Komere.  Det  var  fornemmelig  ham,  der 
lærte  de  romerske  Ynglinge,  hvorledes  de  skulde  pynte  og 
klæde  sig,  hvorledes  de  skulde  føre  og  bevæge  sig,  hvorle- 
des de  skulde  boe  og  hvile  for  at  synes  lykkelige ;  saameget 
som  muligt  i  Et  og  Alt,  i  Pynt,  Klædedragt,  Gang,  Be- 
vægelse, Sprog  osv.  at  tee  og  bære  sig  ad  som  en  Qvinde 
blev  med  ham  som  Mønster  en  Gjenstand  for  deres  ivrigste 

Ønsker;  ]o  qvindeligere  og  yppigere,  desto  bedre.  Mangfol- 
dige vare  de  Midler,  den  romerske  Dame  benyttede  for  at 
vedligeholde  Ansigtshudens  Glathed,  Blødhed  og  Fiinhed: 
den  romerske  Modenar  og  Spradebasse  stod  ikke  her  tilbage, 
naar  det  gjaldt  om  at  prange  med  den  fineste,  hvideste  og 
blødeste  Teint;  ja,  man  forsmaaede  ikke  de  væmmeligste 
Lægemidler  for  at  gjore  sin  Stemme  reen  og  klar  eller  for 
at  vedligeholde  den,  ikke  at  tale  om,  at  man  gjentagne 
Gange  daglig  salvede  sig  over  hele  Legemet  med  vellug- 
tende Vande  og  kostbare  olieagtige  Salver.  Nero  lod  endog 
sine  Skosaaler  salve,  ja,  man  herte  om  en  ganske  jævn 
Borgermand,  at  han  lod  Væggene  i  sine  Badstuer  salve. 

Hvad  en  smagfuld  Coiffure  eller  Haarpynt  angaaer,  da 
ville  vi  saavidt  muligt  ordret  citere,  hvad  Philosophen  Seneca 
i  saa  Henseende  yttrer  om  sine  Landsmænd,  gamle  og  unge 
uden  Forskjel :  »Hvormange,«  spørger  han,  »tilbringe  ikke  hele 
Timer  under  Friseurens  Hænder,  idet  de  med  stor  Alvor 
raadslaae  om,  hvorledes  man  skal  behandle  hvert  enkelt  Haar, 
hvorledes  man  igjen  skal  bringe  de  i  Uorden  komne  Lokker 
tilrette,  og  hvorledes  Haaret  paa  saadanne  Steder,  hvor  det 
er  tyndt,  kan  tvinges  henover  Panden !  Hvor  fortornes  ikke 
disse  Mennesker,  naar  den  ulykkelige  Friseur  et  eller  andet 
Sted  har  været  efterladende,  naar  han  et  eller  andet  Sted 
er  kommen  til  Skade  ved  at  afklippe  et  urigtigt  Haar  eller 
ikke  har  lagt  andre  behørig  i  Lokker!  Hvo  er  der  vel 
blandt  disse,«  spørger  han  harmfuld,  »der  ikke  hellere 
ønsker,  at  hele  Staten  maa  gaae  tilgrunde,  end  at  et  eneste 
Haar  kommer  i  Uorden,  der  ikke  er  mere  bekymret  for  sin 
Frisure,  end  for  det  offentlige  Bedste,  der  ikke  hellere  vil 
synes  sirlig,  end  redelig  og  dydig!«  —  De,  der  ved  Syg- 
dom eller  Udsvævelser  havde  mistet  en  Deel  af  deres  Haar, 
bare  Tourer  eller  Parykker  af  fremmed  Haar ;  saadanne  Herrer 
derimod,  som  kunde  kappes  med  Matroner  og  Jomfruer  ved 
et  rigt  og  skjønt  Haar,  overtrak  det  ligesom  disse  med 
gyldne  Net.      Da  de  romerske  Modejunkere    farvede    Øien- 

brynene  og  selv  Øinene  sorte,  saa  tør  man  ikke  forundre 
sig  over,  at  de  ogsaa  forandrede  Haarets  Farve  ved  alle- 
slags Tiucturer  og  Pudder,  ja  at  nogle  endog  strøede  Guld- 
støv i  deres  Haar  for  at  ligne  de  romerske  Damer.  Mange 
Mandfolk  forsmaaede  imidlertid  Parykkerne  og  søgte  ved 
en  Bemaling  af  den  skaldede  Isse  idetmindste  i  Frastand 
at  frembringe  Skinnet  af  en  naturlig,  tæt  ved  Roden  af- 
skaaren  Haarvæxt.  —  Ligesom  de  fornemme  Eomerinder  i 
deres  hele  Væsen,  Gjøren  og  Laden  med  den  fuldstændigste 
Opgivelse  af  al  qvindelig  Ynde  lagde  an  paa  at  vise  sig  saa 
mandhaftige  som  muligt,  hvorpaa  vi  senere  i  Afsnittet  om 
Qvinden  skulle  anføre  et  Par  betegnende  Exempler,  saale- 
des  skiftede  ogsaa  Mænd  og  Ynglinge  Natur  og  gik  1 
hele  deres  Færd,  deres  Klædedragt  og  Ydre  ud  paa  ikke  at 
give  Qvinden  det  Mindste  efter;  ja,  tilsidst  anvendte  de 
romerske  Lapse  ligesaamegen  Tid  og  ligesaamange  Penge 
paa  deres  Toilette  som  Damerne.  Keiser  Caligula  klædte  og 
pyntede  sig  som  Venus,  og  Heliogabal  kaldte  sig  Dronning, 
bar  kvindelig  Klædedragt  og  Pynt  og  ønskede  ved  Kunstens 
Hjælp  at  blive  omskabt  til  en  Qvinde.  Naar  man  undtager 
Damernes  af  de  kostbareste  Perler  og  Stene  bestaaende 
Ørenringe  og  Halssmykker,  saa  var  der  forøvrigt  med  Hen- 
syn til  Stoffernes  og  Klædernes  Rigdom,  ja  med  Hensyn  til 
Mængden  af  Ringe,  Armbaand  og  det  sirlige  Fodtøi  ingen 
tænkelig  Forskjel  paa  Mænd  og  Qvinder;  man  skyede  ikke 
selv  under  Maaltidet  en  oftere  gjentagen  Omklædning,  og 
mangen  Gang  bar  den  romerske  vellystige  Modenar  ved  en 
saadan  Leilighed  den  ellevte  Klædning! 

Denne  Forfamgelighedens  og  Pragtsygens  Smitte  i  Hen- 
seende til  Klædedragt  og  Smykker  strakte  sig  endog  til  ellers 
alvorlige  Mænd,  der  paa  mange  Maader  syslede  med  Statsanlig- 
gender: Den  store  Pompejus  var  bange  for  med  en  Finger  at 
berøre  sit  bølgende  Haar  af  Frygt  for  at  bringe  en  eneste  Lok 
i  Urede;  Taleren  Hortensius  tilbragte  hver  Dag  nogle  Timer 
for  Speilet  med  at  lægge  sin  Toga  i  de  rette  Folder  —  dette 

Foldekast  i  Mændenes  Toga  og  i  Qvindernes  Palla,  der  ikke 
udgjorde  den  mindste  Deel  af  det  mandlige  og  qvindelige 
Coquetteri.  Der  fortælles  endog  om  den  nysnævnte  Horten- 
sius,  at  han,  da  en  Embedsbroder  engang  i  Trængselen  havde 
bragt  hans  Tolder  i  Uorden,  indgav  en  Klage  imod  ham !  — 
Modesygen  florerer  hos  os  den  Dag  i  Dag  i  Optagelsen  af 
fremmede,  især  franske  Skikke ;  ikke  mindre  var  dette  Tilfæl- 
det hos  de  gamle  Romere,  hvor  den  romerske  Klædning  snart 
maatte  vige  for  græske,  østerlandske,  galliske,  gothiske  eller 
franske  Moder.  Efter  Keiser  Heliogabal  bleve  Silkeklæder 
efterhaanden  hyppigere,  og  det  paa  en  Tid,  da  et  Pund 
spunden  Silke  betaltes  med  et  Pund  Guld. 

De  fra  Arilds  Tid  sunde  og  kraftige  Eomere  maatte 
tilsidst  segne  under  Vægten  af  al  den  Overdaadighed,  de 
Lyster  og  Laster,  der  under  Forfinelsens  Maske  skamskjæn- 
dede  Ætlingerne  af  det  Folk,  ved  hvis  blotte  Navn  de  om- 
boende Stammer  og  Nationer  bleve  grebne  af  Skræk  og 
Rædsel.  En  Romer  fra  den  Tid,  her  nærmest  er  Tale  om, 
kunde  nu  snart  ikke  bære  sit  eget  Legeme  eller  holde  det 
opreist;  om  Natten  laae  disse  Yppighedens  Slaver  i  deres 
Senge,  dosig  henstrakte  paa  bløde  Hynder,  medens  Slaver 
paa  østerlandsk  Viis  med  kostbare  Vifter  tilviftede  dem  den 
friske  Luft,  eller  i  deres  blødt  udstoppede  Bærestole,  der, 
ligeledes  efter  østerlandsk  Skik,  bleve  baarne  paa  Skuldrene 
af  sex  til  otte  Slaver.  Foruden  de  blødeste  Fjer  og  Haar 
benyttedes  Bladene  af  de  sjeldneste  og  meest  vellugtende 
Blomster  til  Udstopning  af  Puder  og  Hynder;  Keiser  He- 
liogabal lod  endog  sine  Værelser  og  bedækkede  Gange  be- 
strøe  dermed,  for  at  han  ogsaa  kunde  træde  paa  Blomster. 
—  Man  fandt,  at  det  kostede  for  megen  Uleilighed  at  gaae 
hen  til  Taflet  eller  Bærestolen,  derfor  lod  man  sig  paa  blode 
Puder  bære  til  det  ene  eller  andet  Sted;  skulde  endelig 
disse  fornemme  forspiste  Herrer  beqvemme  sig  til  at  bruge 
deres  Been,  saa  støttede  de  sig  sædvanlig  paa  et  Par  Slaver, 
medens  et  Par  andre  maatte  gaae  iforveien    for   at  tilraabe , 

dem:     »Nu  kommer   der   eu    lille   Opheining,   nu    en  lille 
Fordybning!«     Den  oftere  nævnte  Philosoph  Seneca  spotter 
derfor    en    blødagtig  Person,    der,    da   han  blev  baaren  fra 
Badet  til  Bærestolen,  spurgte  sine  Slaver:  »Sidder  jeg  nu«. 
Til  det  forargelige  Fylderi  og   til  den  Forkjælelse  hos 
Min  Tids  Komere,  hvorpaa  der  i   det  Foregaaende  er  anført 
saamange   slaaende  Exempler,    kom   ganske  naturlig  Lysten 
til  at  gjøre  sig  bemærket  ved    ydre    Glands  og  Pragt,  ved 
et  kostbart  Taflfel,  ved  rige  Klæder  og  Smykker,  ved  præg- 
tige Boliger  og  Huusgeraad  og  ved  et  talrigt  og  glimrende 
Tjenerskab.    Naar  Plinius  siger,   at  mangen  en  navnkundig 
Oldtidsromers  Ager,    som   han    selv   ploiede,    ikke   var  saa 
stor  som  Spisekamret  i  Neros  Palads,  saa  faae  vi  en  nogen- 
lunde rigtig  Idee  om  den  uhyre  Udstrækning  af  hiin  Keisers 
og  andre   romerske    Stormænds   vidtløftige  Boliger.      Disse 
indeholdt  nemlig,  foruden  Pragtværelserne  og  den  egentlige 
Beboelsesleilighed  for  Besidderen  og  Slaverne,  store  offentlige, 
bedækkede  Pladse  og  Gange,  i  hvilke  man  spadserede,  Gym- 
nasier, Bade,  Templer,  Hippodromer   og  Haver,    der  meget 
hyppig  vare  anlagte   paa   Husenes    Tage.      Clodius's  Huus 
kostede  over  en  Million;  Marcus    Scaurus,    Sullas  Stedsøn, 
lod   opføre  et  Theater ,    der   kunde  rumme  firsindstyve  Tu- 
sinde Tilskuere,  indeholdt  tre  hundrede  og  tresindstyve  kost- 
bare Marmorsøiler  og  var  smykket  med  tre  Tusinde  Billed- 
støtter —  og  dette  Tlieater  blev  kun  staaende  i  een  Maaned ! 
Mangen    Gang   vare   Husenes    Tage    forgyldte  eller    endog 
overtrukne  med  Guldblik,  og  selve  Væggene,  Lofterne,  Gul- 
vene   i  Spise-  og  Beboelsesværelserne,   isærdeleshed   i  Ba- 
dene, vare  enten  tavlede    med  Marmor  eller   indlagte  med 
Mosaik  af  Marmor  og  andre  kostbare  Stene. 

Paladserne  i  Byen  overstraaledes  imidlertid  langt  af  de 
fornemme  Romeres  Landsteder,  der  med  deres  Tilbehør  strakte 
sig  over  et  saa  stort  Rum,  at  en  Skribent  fra  hiin  Tid  ligner 
disse  Anlæg  med  hele  Stæder.  Iblandt  al  den  hensynsløse, 
man  kunde  sige  vanvittige,  Ødselhed,  som  her  udfoldede  sig. 

var  dog  Intet  saa  storartet  og  kostbart  som  Anlæget  af  de 
store  Fiskedamme.  Saltvandsfisk  vare  fra  gamm  el  Tid  de  ro- 
merske Lækkermundes  kosteligste  Ret,  For  altid  i  Øieblikket 
at  kunne  have  saadanne  ved  Haanden  anlagde  man  Fiske- 
damme, i  Særdeleshed  i  Nærheden  af  Havet,  og  ledede  Hav- 
vandet derind  for  at  kunne  fede  disse  Fisk  ;  man  skyede  end 
ikke  at  gjennemgrave  vidtløftige  Bjerge  eller  at  sprænge  Klip- 
per for  at  kunne  opnaae  dette.  Vi  ville  dvæle  lidt  ved  disse 
Fiskedamme  eller  Fiskebeholdere,  fordi  de  ere  et  i  sit  Slags 
enestaaende  colossalt  Exempel  paa  en  Monomani,  der  i  raf- 
fineret, vanvittig  Yppighed  og  Vellyst  søger  sin  Mage.  Den 
glimrende  Fraadser  LucuUus  havde  eiet  et  Landsted,  der 
senere  var  kommet  i  Hænderne  paa  Keiser  Tiberius,  som 
havde  odslet  mange  Millioner  paa  det ;  paa  Neros  Tid  eiedes 
det  af  en  riig  Senator,  der  havde  anlagt  P'iskedammene,  i 
hvilke  Havvandet  lededes  ind  gjennem  en  sprængt  Klippe, 
og  hvori  Fisk  fra  alle  Have  underholdtes.  De  store  Damme, 
hvori  Galleier  med  tre  Eoerbænke,  den  ene  over  den  anden, 
beqvemt  kunde  roe,  vare  forskjelligt  indrettede  efter  de 
Fisk,  for  hvilke  de  vare  bestemte;  nogle  vare  grunde  for 
Flyndre  eller  Steenbidere  og  gjennemskaarne  af  smaae  grønne 
Øer,  hvor  hele  Skarer  af  Vandfugle  byggede  Reder,  andre, 
hvor  Øiet  ikke  kunde  naae  Bunden,  indeholdt  Karper, 
Guldbrasener  og  Muræner,  Ligeledes  havde  man  i  Klipperne 
udgravet  Grotter,  der  om  Dagen  vare  et  kjøligt  Tilflugts- 
sted for  Fisken,  og  for  at  indeslutte  nogle  med  Muslinger  og 
Tang  bedækkede  Klipper,  ved  hvis  Fod  Murænerne  gjerne 
skjulte  sig,  trak  man  en  uhyre  Dæmning  tversover  en  Bugt, 
der  skjød  sig  ind  i  Landet.  Næsten  hundrede  Slaver  vare 
udelukkende  beskjæftigede  med  disse  kæmpemæssige  Be- 
holdere, og  flere  Baade  fiskede  hele  Dagen  paa  det  aabne 
Hav  for  at  skaffe  den  nødvendige  Næring  for  de  Tusinder 
af  de  forskjelligste  Fisk,  som  her  svømmede  omkring  mel- 
lem hverandre.  Overopsynet  var  betroet  en  Fiskemester,  og 
en  af  Slaverne  havde  den  Forretning  at  kalde  paa  de  tæm- 

mede  Fisk,  ligesom  paa  Mennesker,  for  med  Navn  og  Titel 
at  præsentere  dem  for  Herren.  Man  havde  saaledes  det 
Syn,  at  denne  Slave  blandt  Andet  fodrede  en  stor  Muræne, 
hvis  Kjæber  vare  prydede  med  svære  Guldringe;  man  for- 
talte, at  Tiberius  havde  betalt  den  med  fem  Tusinde  Daler 
og  under  en  Sygdom,  den  havde  havt,  selv  opvartet  og 
pleiet  den  med  den  største  Omhyggelighed.  Denne  forun- 
derlige Lidenskab  for  Havets  stumme  Beboere  var  forøvrigt 
gammel  blandt  Romerne  og  var  i  Tidernes  Løb  bleven  en 
fuldstændig  Monomani.  Man  havde  seet  ædle  Familier,  som 
Licinierne,  omskifte  deres  berømte  Navne  med  de  fra  deres 
Fisk  laante  Tilnavne  saaledes,  at  Familiens  fuldstændige 
Navn  var  L.  Licinius  Muræna ;  ja,  en  videnskabelig  dannet, 
berømt  Mand,  Crassus,  anlagde  endog  Sørgeklæ.der,  da  han 
erfarede  en  af  sine  Muræners  Død.  Denne  Muræne  bar 
Ørenringe  og  Halsbaand,  besatte  med  Ædelstene;  den  kom, 
naar  Crassus  kaldte,  aad  af  hans  Haand  og  blev,  som  sagt, 
efter  sin  Død  baade  begrædt  og  begravet  af  sin  Herre.  Den 
berømte  Taler  Hortensius  begræd  ligeledes  en  Yndlingsfisk, 
som  om  det  havde  været  en  Hustru  eller  Datter  —  intet 
Under,  at  allerede  Cicero  beklagede  sig  over  den  Omhu,  de 
Fornemme  viste  deres  Fisk  til  Skade  for  Statsforretningerne. 
»Disse  Vanvittige.«  skriver  han  til  sin  Ven  Atticus,  »troe, 
at  de  ville  beholde  deres  Fiskedamme,  naar  de  lade  Staten 
gaae  tilgrunde.«  —  De  oftere  omtalte  Muræner,  der  jo  paa 
en  Maade  have  opnaaet  en  Slags  classisk  Berømmelse,  ere 
af  Aaleslægten,  tre  Fod  lange,  ligne  en  Slange,  dannet  af 
det  ædleste  Porhpyr,  fortil  livlig  brune,  bagtil  purpurrøde, 
tigrede  med  gule  Pletter.  Deres  Bid  er  yderst  skarpt,  og, 
hvor  den  skarpe  Tand  ikke  strax  trænger  ind,  f.  Ex.  i  Sø- 
krebsens  Pantser,  suger  Dyret  sig  ind.  Muræner  findes  i 
Middelhavet,  især  ved  Øernes  Kyster.  Romerne  vilde  ikke 
have  Slaver  fra  Corsika,  fordi  de  vare  for  trodsige ;  men  de 
corsikanske  Muræner  prangede  paa  de  Stores  Tafler,  og 
selv  Satirikeren  Juvenal  priser  dem.      Forkj ærligheden  for 

denne  Fisk  var  blandt  Keiserne  udartet  til  et  modbydeligt 
Afguderi;  Mænd,  som  Hortensius,  udgjød,  som  sagt,  Taarer 
over  en  Murænes  Død,  og  Pollio,  en  anden  anseet  Eomer, 
fodrede  dem  endog  med  sine  dødsdømte  Slaver !  Raabet  »ad 
murænas!«  til  Murænerne  med  ham!  er  et  af  de  gyseligste 
Minder  fra  hiin  feige  og  forbryderiske  Tid.  Plinius  siger 
udtrykkelig,  hvor  han  beretter  denne  Grusomhed,  at  Pol- 
lio kun  havde  foretrukket  den  nævnte  Dødsraaade  for  de 
andre,  fordi  den  var  mere  original.  Man  tænke  sig  den  svæl- 
gende Nydelse  for  en  Eomers  øie  at  see  et  pludseligt  af 
hundrede  graadige  Slanger  omringet  og  sonderflænget  Liig! 
Dette  Eaab:  ad  murænas!  hertes  forøvrigt  ikke  saa  sjeldent 
ved  Taflet  af  Værten  i  hans  Forbittrelse  over  en  eller  anden 
opvartende  Slaves  Ubehæ'ndighed  eller  Keitethed,  f.  Ex.  naar 
Staklen  blot  var  saa  uheldig  at  slaae  et  Viingias  istykker! 
Cajus  Hirrius,  den  Første,  der  anlagde  Fiskedamme  for  Mu- 
ræner, laante  engang  Dictatoren  Cæsar  sex  Tusinde  af  denne 
Slags  Fisk  til  et  Triumphgilde,  men  paa  den  udtrykkelige 
Betingelse,  at  han  skulde  give  ligesaamange  tilbage;  thi 
for  Penge  vare  de  ikke  tilfals. 

De  ved  Villaerne  eller  Landstederne  anbragte  Dyrehaver 
strakte  sig  ofte  over  flere  Tønder  Land;  for  at  sikkre  dem 
mod  Rovdyr  vare  de  omgivne  med  høie  glatte  Mure,  og  i 
disse  Indelukker  fandtes  nu  Hjorte,  Harer,  Vildsviin,  Anti- 
loper, Daadyr  og  Kaniner.  I  Qvintus  Hortensius's  Dyre- 
have var  der  blandt  Andet  en  ophøiet  Plads  med  en  Pavillon  : 
»medens  der  spises,  viser  sig  en  Orpheus,  en  Sanger  i  langt 
Klædebon,  med  en  Cithar;  han  begynder  at  slaae  Strengene, 
man  blæser  i  Horn,  strax  komme  Vildsviin,  Hjorte  og  andre 
fiirføddede  Dyr  i  Mængde  for  at  fodres  cg  frembyde  et 
lystigt  Skuespil.«  Overhovedet  hørte  Tugten  og  Tæmnin- 
gen af  alle  Slags  Dyr  til  de  fornemme  Lediggængeres  fa- 
shionable Fornøielser. 

Til  Paladsernes  Pragt  svarede  det  ikke  mindre  pragt- 
fulde Huusgeraad,  den  hele  Taffel  opsats  og  saa  videre.    For 

ikke  at  tale  om  de  uskatteerlige  Malerier  og  Statuer,  var  i 
de  fornemines  Huse  Alt,  hvad  der  hørte  til  Taflet,  Taller- 
kener, Fade,  Skaaler,  som  oftest  af  purt  Guld,  og  Kjekken- 
tøiet  af  Solv;  for  endnu  kostbarere  regnedes  dog  detkorin- 
thiske  Erts,    fordi  Kunsten    at   forfærdige    Sager   af  dette 
Metal  forlængst  var'gaaet  tabt.    Drikkekar  saasom  Bægere 
af  Guld,  ansaaes  endog  for  altfor  simple,  naar  de  ikke  til- 
lige vare  besatte  med  ædle  Stene;   endnu  høiere    end  disse 
regnedes  de,  der  vare  forarbeidede  af  Krystal  eller  Porcellæn. 
Flere  Skribenter  fortælle,  at  en  Glaskunstner  paa  Keiser  Tibers 
Tid  havde  opfundet  en  Glasmasse,  der  var  bøielig  og  kunde 
behandles   med  Hammeren.     Navnlig    maae    vi    mindes    de 
saakaldte  Murrhinske  Kar,    saa  glødende    i   deres  Farve  og 
saa  gjennerasigtige  i  deres  Materie;  et  enkeltstykke  betaltes 
med   mange  Tusinde  Daler;   et  Drikkebæger  af  dette   Stof 
var    for   sin  Besidder   et  Klenodie    saa  dyrebart,  at  han  af 
en  Slags  vanvittig  Kjærlighed  afgnavede  Noget  af  Bægerets 
Kand,  hvorved   dets  Værdi    naturligviis  end  yderligere  blev 
forhøiet.      Consularen    Titus    Petronius   havde    en    saadan 
Mængde  af  disse  Kar,  at,   da  de   efter  hans  Død  af  Keiser 
Nero  bleve  fratagne  hans  Døttre,  kunde  man  fylde  et  heelt 
Theater  hinsides  Tiberen  med  en  Udstilling  af  dem!      Et 
Bæger,  af  hvilket  Petronius  selv  pleiede  at  drikke  med  saa- 
dan Vellyst,  at  han  afgnavede  Eanden,  blev  solgt  for  halv- 
fjerdsindstyve Talenter  eller  henved   tretten   Tusinde  Daler; 
det  kostbareste    Stykke  i  sin  Samling  havde  han  selv  kjobt 
for  tre  Hundrede  Talenter,  d.  e.  fem  hundrede  og  fyrretyve 
Tusinde  Daler !      Dette  Vanvid  gik  endnu  et  Skridt  videre : 
naar  beromte  Murrliinske  Kar  gik  i  Stykker,   lod  man  for 
Skaarene  opreise    prægtige    Mausoleer   eller   Gravmæler  og 
fremviste    dem,    siger  Plinius,    som    om    man    havde    havt 
Alexander  den  Stores   Liig  i  Forvaring. 

Til  denne  Overdaadighed  i  Bordservicet  svarede  nu 
det  øvrige  Huusgeraad:  Sengenes  Fødder  og  Indfatninger 
vare  af  Sølv ;  til  Madratser  b  enyttede  man  sædvanlig  Gaase- 

Og  Svaneduun,  og  Keiser  Heliogabal  brugte  hertil  kun 
de  fine  bløde  Fjer,  der  sidde  under  Agerhønsenes  Yinger. 
Med  Sølv  belagdes  ogsaa  Kjøretøierne,  ligesom  Neros  slrjønne 
Gemalinde  Poppæa  Sabina  lod  sine  Muulæsler  skoe  med 
Guld.  Naar  Nero  selv  var  paa  Keise,  havde  han  altid  i  det 
mindste  tusinde  Stadskarosser  med  sig;  de  forspændte  Muul- 
æslers  Hove  vare  beslaaede  med  Sølv.  Komerne  brugte 
disse  Dyr  meget;  et  Æsel  hedder  paa  Latin  asinus,  asellus, 
Navne,  som  mange  Komere  bare.  Eomerindernes  Speile, 
der  havde  et  Menneskes  Hoide,  vare  udarbeidede  med  stor 
Kunst  af  Guld  og  Sølv  og  rigelig  besatte  med  Stene.  Hvilke 
Summer  der  af  de  romerske  Damer  bleve  bortødslede  paa 
saadanne  Speile,  fremgaaer  af  Senecas  bittre  Bemærkning, 
at  Prisen  paa  et  eneste  Speil  paa  hans  Tid  beløb  sig  til  Mere, 
end  i  gamle  Dage  den  Medgift,  som  Staten  pleiede  at  give 
fattige  Feltherrers  Døttre.  Ligesaa  kostbare  vare  Bordene  af 
Cedertræ  med  Elfenbensfødder;  et  saadant  Bord  blev  under- 
tiden betalt  med  fem  og  tyve  Tusinde  Daler,  og  dog  skulle 
fornemme  Komere  have  eiet  indtil  hundrede  saadanne  Borde. 
Den  overhaandtagende  Luxus  viste  sig  ikke  mindst  i 
det  talrige  Tjenerskab  af  pyntede  Slaver,  der  foruden  den 
personlige  Opvartning,  de  havde  at  forrette  for  Husets  Herre, 
Frue  og  Børnene,  besørgede  alle  øvrige  Forretninger  i  Huset 
og  paa  Marken,  udøvede  de  fleste  Haandværker  og  overtoge 
den  hele  Drift  af  de  Fornemmes  store  Landgodser.  Mæng- 
den af  de  Slaver,  som  de  Kige  holdt  paa  deres  forskjellige 
Besiddelser,  steg  ikke  sjelden  til  Tusinde,  ja  gik  undertiden 
over  fire  Tusinde,  medens  Antallet  af  de  huslige  Slaver, 
der  betjente  Herskabet  og  besørgede  de  daglige  x4.rbeider  i 
Huset,  dog  altid  beløb  sig  til  et  Par  Hundrede ;  det  var  da 
næsten  umuligt  for  Herren  at  huske  Navnene  paa  dem  alle, 
hvorfor  ogsaa  de  fornemme  Eomere  holdt  en  specielt  dertil 
beskikket  Slave,  der  havde  den  Forretning  at  nævne  ham 
Navnene  paa  sine  Kammerater,  ja  de  Rigeste  lode  sig  endog 
hver  Morgen  melde  deres  Slavers  Tal! 

III. 

I  de  foregaaende  Skildringer  af  Eomernes  luxurieuse  Liv 
er  hist  og  her  ogsaa  Qvinden  kommen  paa  Tale,  og  hvad  der  nu 
staaer  tilbage,  skal  udelukkende  dreie  sig  om  hende,  det  vil  sige 
den  fornemme  Romerinde.  De  Efterretninger  om  Qvinden, 
vi  have  fra  Oldtiden,  gjælde  desuden  ogsaa  for  Størstedelen 
kun  denne  Kategori  af  Qvindekjennet,  Qvinden  paa  Sam- 
fundets høiere  Trin.  Vi  maae  da  bestandig  have  for  Øie 
den  tidligere  paapegede  Modsætning  mellem  den  ældre  og 
senere  Tid,  idet  vi  her  bevæge  os  i  den  yppige  Keisertid  i 
de  første  christelige  Aarhundreder  og  lade  ude  af  Betragt- 
ningen hine  Tider,  da  den  romerske  Familieret  indrømmede 
Husfaderen  den  mest  uindskrænkede  Magt  og  Myndighed 
over  alle  Familiens  Medlemmer  lige  fra  Konen  og  ned  til 
den  usleste  Slave. 

Med  Indtrædelsen  i  Ægteskabet,  mangen  Gang  i  det 
trettende  Aar,  med  Ophøielsen  til  en  »Matrona's«  Værdig- 
hed aabnede  sig  for  den  unge  Pige,  der  saa  godt  som  nylig 
havde  taget  Afsked  med  Børnestuen,  den  vide  Verden  med 
sin  Glands  og  Pragt,  sine  Nydelser  og  Adspredelser,  men 
ogsaa  med  sine  Fristelser  og  Farer.  Snart  greb  hun  med 
kraftig  Haand  Husvæsenets  Tøiler,  ja  mangen  Gang,  især 
naar  hun  bragte  Rigdom  til  Huset,  maatte  ogsaa  Manden 
følge  Trup  og  villig  bøie  sig  for  sin  Herskerindes  Luner. 
Loven  gav  Qvinden  Eiendomsret  over  hendes  medbragte 
Formue,  som  Manden  ikke  turde  røre,  et  Forhold,  som  denne 
oftere  benyttede  sig  af,  f.  Ex.  ved  bedrageriske  Fallitter; 
standsede  en  Forretningsmand  sine  Betalinger,  saa  behøvede 
han  blot  før  sin  Insolventserklæring  at  forskrive  det  hele 
Bo  til  sin  Kone  ;  Creditorerne  kunde  da  ikke  rore  det  Mindste 
deraf.  Den  romerske  Matrones  frie  og  selvstændige  Stil- 
ling i  Keisertiden  træder  endnu  tydeligere  frem  i  et  andet 
Forhold,  der  neppe  har  noget  Tilsvarende  hos  os :  rige  Koner 
havde  ofte  deres  egne  Foi'retningsførere,  de  saakaldte  »pro- 

curatores«,  der  fra  denne  Stilling  meget  let  og  naturligt  avan- 
cerede til  at  blive  vedkommendeDani es  Fortrolige  i  mangfoldige 
andre  Forhold;  de  bleve,  hvad  der  som  bekjendt  endnu  i 
Italien  er  en  staaende  Kjendsgjerning,  til  en  Cicisbeo,  hvor- 
ved der  nu  forstaaes  en  fortrolig  Ven  og  stadig  Ledsager 
af  et  gift  Fruentimmer,  og  disse  den  romerske  Oldtids  Ci- 
cisbeer  vare  allerede  i  Ciceros  Tid  i  Slutningen  af  Eepublik- 
ken  en  hyppig  Gjenstand  for  raillerende  og  spottende  Be- 
mærkninger. Rige  Koner  betragtedes  derfor  med  en  vis 
Ugunst,  ja  Skræk  og  Rædsel;  naar  Horats  skildrer  Sky- 
thernes  Urtilstande,  glemmer  han  ikke  at  fremhæve  som 
charakteristisk,  at  hos  dette  Folk  hersker  en  bemidlet  Kone 
ikke  over  sin  Mand.  »Hvorfor  jeg  ikke  vil  ægte  en  rig 
Kone?«  spørger  Satirikeren  Martial.  »Fordi  jeg  ikke  har 
Lyst  til  at  blive  min  Kones  Kone.«  Juvenal  siger,  at  der  ikke 
gives  noget  Utaaleligere  end  en  rig  Kone.  Skoen  eller  Tøflen 
var  i  den  nordisk  hedenske  Oldtid  et  Symbol  paa  Under- 
danighed i  Almindelighed  og  specielt  paa  den  Underdanig- 
hed i  det  ægteskabelige  Liv,  som  Qvinden  skylder  sin  Mand; 
hos  Romerne  saavelsom  hos  Grækerne  var  Forholdet  det 
omvendte;  her  var  nemlig  Tøflen  et  Symbol  paa  Konens 
Herredømme  over  Manden.  —  Konens  Emancipation  inden- 
for Husets  Enemærker  krævede  nu  ligefrem  en  lignende 
Frihed  og  Selvstændighed  udenfor  Huset  i  det  selskabelige 
Liv.  Den  romerske  Qvinde  havde  aldrig,  selv  ikke  i  Republik- 
kens første  Tider,  kjendt  Grækerindernes  tilbagetrukne  huslige 
Liv;  thi  for  dem  var  Dørtærskelen  Husets  Grændse.  Romer- 
inden  viste  sig  derimod  paa  offentlige  Steder,  besøgte  Skuespil 
og  deeltog  i  Gjæstebud;  allerede  i  Begyndelsen  af  Keiser- 
tiden var  der  ingen  tænkelig  Skranke  mere,  som  kunde  siges 
paa  nogen  Maade  at  indsnevre  Qvindens  sociale  Frihed,  der 
da  var  saa  godt  som  tøileslos.  Efter  nyligt  at  have  siddet 
paa  Skolebænken  med  sin  Homer  eller  Virgil  i  Haanden 
under  sin  Moders  eller  Lærers  strenge  Control,  var  hun  nu 
i  en  Alder  af  tolv  til  sexten  Aar  den  unge  Matrone,  hvem 

Enhver,  Høie  som  Lave,  hilste  med  den  ærefrygtsfulde  Til- 
tale »domina« ;  fra  sine  Clienter  hørte  hun  gjerne  Titula- 
turen »regina«,  Dronning,  og  virkelig  bød  hun  som  en 
Dronning  i  den  lille  Verden,  der  omfattede  Paladset  med 
dets  Legioner  af  Slaver,  Clienter  og  allehaande  Undergivne. 
Lykke  og  Ulykke,  ja  Liv  og  Død  laa  mangen  Gang  i  den 
unge  Kones  Haand;  alle  hendes  Lidenskaber,  hendes  Lyster 
og  Luner  pleiedes  og  smigredes,  Ærgjerrigheden  og  Coquette- 
riet  ble  ve  til  Natur,  og  Fordærvelsen  kunde  ikke  udeblive. 
»I  Rom  er  Qvindedyd  ikke  mere  at  finde«,  udbryde  Dati- 
dens Moralister.  Allerede  ovenfor  er  det  antydet,  hvor  let- 
sindigt man  omgikkes  med  Ægteskabet,  hvorledes  mangen 
en  Mand  havde  begravet  sin  enogtyvende  Kone,  og  mangen 
en  Kone  havde  ladet  sig  skille  fra  sin  attende  Mand;  Gif- 
termaal  og  Skilsmisse  vare  kun  et  Spil  af  det  vexlende  Lune. 
Juvenal  siger  herom  meget  betegnende,  at  mange  Koner 
lode  sig  skille  fra  deres  Mænd,  forend  de  grønne  Grene 
vare  visnede,  som  ved  de  Nygiftes  Indtog  smykkede  Husets 
Dør.  Fra  mange  Sider  kom  Fordærvelsen ;  Historieskriveren 
Tacitus  nævner  tvende  som  de  værste:  Skuespillene  med 
deres  Forlokkelser  og  Gjæstebuddene  med  deres  Ophidselser. 
Oldtidens  Romerinder  nærede  en  sværmerisk  Tilbøielighed 
for  Theatret ;  man  vilde  see,  og  man  vilde,  som  Ovid  siger, 
sees.  Han  sammenligner  de  til  Theatret  strømmende  Fruen- 
timmer med  vrimlende  Myrer  eller  sværmende  Bier.  Først 
og  fremmest  gjaldt  det  naturligviis  her  om  at  møde  i  den  ri- 
geste Stads  og  Pynt;  at  Stadsen  mangen  Gang  for  Største- 
delen var  laant,  gjorde  Intet  til  Sagen;  man  skulde  gjøre 
Figur  —  Noget,  der  er  særlig  charakteristisk  for  den  ita- 
lienske Nationalcharakteer,  —  selv  om  man,  hvad  man 
virkelig  gjorde,  skulde  leie  sine  -  Fingerringe.  At  see  og  blive 
seet  trak  Damerne  til  Theatret,  og  Damerne  trak  igjen  Herrerne. 
Ovid  anbefaler  derfor  Theatret  som  et  Sted,  der  i  Særdeles- 
hed egner  sig  til  at  knytte  Kjærlighedsforbindelser,  og  han  giver 
udførlige  Regler  derfor.     Dette  var  nu  ikke  det  Værste,  men 

den  hele  Charakteer  af  Datidens  grove,  ligefrem  uanstændige 
Harlekincomedie,  den  pantomimiske  Dands,  —  Alt  dette  i 
Forbindelse  med  det  stadige  Syn  af  Slagterierne  og  Tortur- 
scenerne paa  Theatrets  Arena  maatte  paa  den  ene  Side  pirre 
og  vække  sandselig  Lyst,  paa  den  anden  Side  afstumpe  og 
hærde  al  finere  Følelse.  Naar  vi  derfor  have  mange  op- 
rørende Exerapler  paa  den  romerske  Matrones  Haardhed,  ja 
Grusomhed  mod  sine  Slaver  og  Slavinder,  da  maa  dette 
netop  tilskrives  Qvindens  Overværelse  af  de  blodige  Kampe 
m.ellem  vilde  Dyr  indbyrdes  eller  mellem  saadanne  og  Gla- 
diatorer eller  Fægtere. 

Var  nu  den  romerske  Dame  begeistret  for  Skuespil  af 
allehaande  Slags,  saa  var  det  ikke  sjeldent,  at  hendes  In- 
teresse og  Begeistring  var  endnu  større  for  de  deri  optræ- 
dende Kunstnere,  Athleter  og  Gladiatorer;  Comedianter, 
Sangere  og  Musikere  gjorde  i  den  Grad  Lykke  hos  Da- 
merne, at  mangen  En  af  disse  med  største  Fornøielse  lod 
sig  bortføre  af  en  saadan  Kunstner,  og  da  helst  af  en  Fægte- 
mester. —  Ved  Deeltagelsen  i  de  yppigste  Gjæstebud 
med  Musik  og  Dands,  ofte  utugtige  Sange  og  obscøne  The- 
aterscener  afstumpedes  Qvindens  finere  Takt  og  Følelse  mere 
og  mere;  saaredes  Øret  ved  Sangen,  saaredes  Øiet  ikke 
mindre  ved  Syrerindernes  eller  Andalusierindernes  berygtede 
Dandse. 

Til  Spadseresteder  valgte  man  gjerne  de  talrige  Søile- 
haller,  der  omgave  de  frie  Pladser,  Haver  eller  Parker,  og 
her  forbød  Etiketten  ikke  Damerne  at  standse  deres  Gang 
og  indlade  sig  i  Samtale  med  Herrer  eller  andre  Damer; 
i  slige  Tilfælde  kunde  jo  enten  den  sidste  Forestilling  i  The- 
atret  afgive  Emnet,  eller  der  var  Moder  at  drøfte.  Dame- 
yndigheder at  mønstre  eller  rettere  at  sønderknuse,  og  man- 
gen Gang  maatte  vel  ogsaa  den  skammelige  Bagvasker, 
Satirikeren  Juvenal,  holde  for.  En  af  Holbergs  Epistler 
har  til  Overskrift:  Om  Damernes  store  Lyst  til  at  kjøre; 
Epistlen  kunde  for  den  Sags  Skyld  ligesaa  godt  være  skreven 

om  hiinTids  romerske,  som  om  de  kjebeuhavnske  Damer  paa 
Holbergs  Tid,  forsaavidt  som  begge  havde  lige  ringe  Lyst 
til  at  bruge  deres  Beeu;  de  kjøbenhavnske  Damer  foretrak 
at  age  i  Karosser,  og  de  romerske  Damer,  der  nødig  berørte 
Gadernes  sorte  Basaltbrosteen  med  deres  Fødder,  foretrak  at 
lade  sig  bære  i  Bærestole.  Ligesom  de  fornemme  Romere 
med  Opgivelsen  af  det  mandlig  Eiendommelige  i  deres  hele 
Levemaade,  deres  Klæder  og  Pynt  bleve  fuldstændige  Qvin- 
der,  saaledes  skiftede  ogsaa  mange  af  Datidens  Qvinder  Na- 
tur og  bleve  i  Valget  af  deres  Beskjæftigelser,  der  maatte 
ansees  for  lidet  forenelige  med  ægte  Qvindelighed,  til  fuld- 
stændige Mænd.  Blandt  enkeltviis  staaende  Udskeielser 
nævne  vi  her  deres  Tilbeielighed  for  Turneringer,  Fægte- 
kunster og  deres  Processyge,  der  ikke  sjelden  lod  en  Dame 
selv  udarbeide  Klageskriftet.  Fra  en  nyere  engelsk  Forfat- 
ter, der  ligesaa  aandrigt  og  genialt  som  grundigt  har  skrevet 
Qvindens  Historie,  laane  vi  her  et  ret  tiltalende  Maleri  af 
disse  Turnere  blandt  de  lomerske  Damer.  »At  kunne 
fægte,«  siger  han,  »var  en  sædvanlig  Færdighed  hos  de 
toneangivende  fashionable  Damer  i  Riget.  Med  Halvskin- 
ner om  Benene,  en  liden  Brynje  om  den  altfor  fine  Barm, 
Sværdbælte  om  Livet,  Hjelm  paa  Hovedet  og  Fægtehandsker 
paa  deres  smaae,  hvide  Hænder  fik  de  hver  Morgen  Under- 
viisuing  af  en  øvet  Gladiator,  som  lærte  dem:  En  garde! 
Stræk  til  Udfald!  og  alle  de  øvrige  Stillinger  i  denne  kri- 
gerske Kunst.  Foran  dem  stod  en  læderbetrukken  Træfigur, 
der  var  Gjenstand  for  deres  fjendtlige  Angreb  og,  naar  den 
daglige  Underviisningstid  var  forløben,  frembød  flere  Saar 
end  Cæsars  Liig;  tilsidst  kastede  de  Sværdet  fra  sig,  iførte, 
træite  og  matte,  deres  smeltende  Legemer  en  ulden  Kaabe 
og  trak  sig  yderst  medtagne  tilbage  til  deres  Boudoi- 
rer. Damerne  indskrænkede  imidlertid  ikke  altid  disse 
athletiske  Bedrifter  til  Øvelsessalen ;  efter  at  være  om- 
hyggelig indøvede  optraadte  de  oifentlig  i  Circus  eller  Am- 
phitheatret  som  Medbeilere    til  Kamplønnen    og  strede  paa 

Liv  Og  Dod  med  hinanden,  ja  endog  med  Mænd ;  de  skyede 
end  ikke  paa  Arenaen  at  indlade  sig  i  en  Dyst  med  Lever 
og  Tigere! 

Romerinderne  vare  meget  nysgjerrige,  og  derfor  vidste 
de  ogsaa  saare  Meget ;  som  erfarne  Nyhedskræmmersker 
kunde  Ingen  let  tage  Luven  fra  dem.  De  vidste  paa  det 
Nøiagtigste  Besked  om,  hvad  der  foregik  i  de  længst  bort- 
liggende Lande  ;  ofte  havde  de  deres  Stade  ved  Byens  Porte, 
hvor  de  da  opfangede  eller  foranledigede  allehaande  Kygter ; 
mangen  Gang  tog  den  romerske  Matrone  dristig  Ordet,  selv 
overfor  beromte  Generaler  eller  andre  høie  Statsembedsmænd, 
fordi  hun  meente  at  vide  ret  god  Besked  og  at  kunne  tale 
med  om  Alt,  hvad  der  tildrog  sig  i  den  hele  Verden.  Der 
fandtes  politiserende,  literaire,  religieus-opvakte  Damer  den- 
gang som  nu,  og  med  Iver  og  Begeistring  deeltoge  de  fornemme, 
talentfulde  Damer  i  alle  saadanne  Datidens  Bevægelser,  som 
faldt  ind  under  de  ovennævnte  Kategorier.  I  sit  eget  Huus 
vilde  den  romerske  Matrone  nok  have  et  Ord  med  at  tale, 
og  det  med  Kette ;  men  om  det  var  ligesaa  berettiget,  naar 
hun  ogsaa  vilde  styre  hele  Staten,  turde  vel  være  tvivlsomt. 
Ærgjerrigheden  drev  imidlertid  mange  af  dem  til  at  for- 
søge sig  i  denne  Retning;  naturligviis  maatte  denne  politi- 
ske Sysselsættelse  med  Statssager  først  og  fremmest  falde 
i  Keiseriudernes  Lod,  og  vi  vide  da  ogsaa,  at  mere  end  een 
Keiserinde  har  regjeret  i  sin  Gemals  Navn.  Augustus' Ge- 
malinde, Livia,  var  en  meget  talentfuld  Dame  og  havde  da 
ogsaa  god  Forstand  paa  Statssager;  hendes  Gemal  maa  have 
sat  hendes  politiske  Dygtighed  meget  høit;  thi  han  øn- 
skede ikke  blot  ofte  hendes  gode  Raad,  men  der  fortælles, 
at  han  aldrig  indlod  sig  i  en  vigtig  Samtale  med  Livia  uden 
iforveien  skriftlig  at  have  forberedt  sig.  Ogsaa  Hoffets 
Damer  vidste  mangen  Gang  at  gjøre  deres  Stemme  gjæl- 
dende  i  Sager,  der  havde  en  hoiere   politisk   Charakteer. 

Navnet  »Blaastrømpe«  betegner,  som  bekjendt,  i  vor  Tid 
en  Slags  Damer,  der  deels  som  Forfatterinder,  deels  som  Kri- 

tikere  gjerne  sysle  med  Pen  og  Blæk  eller  med,  hvad  man 
kalder  literaire  Beskjæftigelser.  Heller  ikke  det  gamle  Kom 
savnede  sine  Blaastrømper.  Vi  gjere  dog  bedst  i  her  ud- 
trykkelig at  skjelne  mellem  de  blot  skrivende  Damer  og 
de  kritiske  eller  kritiserende ;  disse  sidste  var  det  især,  Dig- 
terne gjorde  til  Skive  for  deres  Vittigheder  som  aldeles  utaa- 
lelige  Personer.  Den  romerske  Dame  af  Stand  havde  allerede 
fra  sin  Barndom  faaet  en  Forsmag  paa  en  vis  literair  Ud- 
dannelse; tog  hun  ikke  selv  activ  Deel  i  Datidens  literaire 
Frembringelser,  fulgte  hun  dog  med  Interesse  Literaturens 
Gang  og  Udvikling,  Den  yngre  Plinius  berømmer  sin  Kone 
for,  at  hun  af  Kjærlighed  til  ham  havde  fattet  Interesse 
for  videnskabelige  Sysler,  Den  Færdighed  at  udtrykke  sig 
let  og  smagfuldt  i  Tale  og  Skrift  var  meget  almindelig  hos 
Damer  af  Stand ;  men  snart  begyndte  man  at  koste  Vrag 
paa  sit  Modersmaal  og  talte  enten  Græsk  istedetfor  Latin 
eller  spækkede  idetmindste  Latinen  med  en  Mængde  sirlige 
græske  Phraser  og  Talemaader,  At  Damerne  gjorde  Vers 
og  gjerne  figurerede  som  poetiske  Dilettanter,  følger  af  sig 
selv;  kun  var  det  vel  Meget,  naar  en  Digterinde  gjerne 
hørte  sig  sammenligne  med  Sappho  —  intet  Mindre  kunde 
gjøre  det.  —  Mangen  en  Dame  tiltroede  sig  nu  ikke  selv 
Evne  til  at  optræde  som  Forfatter ;  men  saa  havde  hun 
den  Udvei  at  kritisere  Andres  Frembringelser,  og  det  er 
netop  den  Slags  literaire  Damer,  der  maa  høre  saa  ilde  af 
den  slemme  Bagvasker  Juvenal,  som  blandt  Andet  viser 
sin  Modbydelighed  for  dem  ved  at  give  saadanne  kritiske 
Skjønheder  endnu  værre  Navne  end  de  Damer,  der  holdt  af  at 
drikke  sig  en  lille  Perial.  Aldrig  saasnart  havde  de  taget 
Plads  ved  Bordet,  før  deres  kritiske  Talent  kom  til  Orde,  og 
havde  de  først  faaet  Munden  paa  Gang,  saa  brusede  deres 
Tales  Strøm  saa  uophørligt  og  vedholdende,  at  Ingen  kunde 
faae  et  eneste  Ord  frem ;  det  var  som,  om  Kobberbækkener  eller 
Potteskaar  bleve  slaaede  mod  hverandre;  man  udkrammede 
al  sin  Lærdom,  anførte  Citater  af  Bøger,  som  Ingen  kjendte, 

corrigerede  sine  Veninders  Udtryk,  og  vee  den  stakkels 
Ægtemand,  der  lod  en  Sprogbommert  undslippe  sig;  strax 
var  hans  lærde  Kone  ved  Haanden  og  irettesatte  ham 
ubarmhjertigt;  intet  Under,  at  lærde  Koner,  ligesom  de  rige, 
vare  en  Skræmsel  for  værende  og  vordende  Ægtemænd.  Ja, 
hvad  mere  er,  saadanne  Videnskaber  som  Philosophi,  Mathe- 
matik,  Astronomi  fandt  ikke  faa  Dyrkere  blandt  Qvinderne, 
rigtignok,  som  man  paastod,  for  en  god  Deel  paa  deres 
qvindelige  Yndes  og  Elskværdigheds  Bekostning.  Fornemme 
romerske  Damer  havde  blandt  deres  ovrige  Omgivelser  ogsaa 
leiede  eller  betalte  Philosopher,  Rhetorer  og  Philologer,  der 
blandt  Andet  havde  den  Forretning  mellem  det  øvrige  Tyende 
at  ledsage  deres  Patronesses  Portechaise.  Selv  paa  Reiser 
bleve  de  Herrer  Philosopher  medtagne  og  behandlede  som  et 
Slags  Reisegods,  der  i  Selskab  med  Dandsere,  Friseurer  og 
Kokke  i  Regien  bleve  pakkede  paa  den  sidste  Vogn.  Lucian 
fortæller,  at  en  rig  fornem  Dame  havde  overgivet  sin  dræg- 
tige Malthesertæve  til  en  gammel,  i  hendes  Tjeneste  staaende 
stoisk  Philosophs  specielle  Opsyn,  og  at  Hunden  underveis 
tog  sig  den  Frihed  at  kaste  sine  Unger  paa  Philosophens 
Kappe ! 

Vi  nævnede  for  ved  Siden  af  de  politiserende  og  lite- 
raire  Damer  endnu  en  tredie  Klasse:  de  religieus  opvakte. 
De  første  Aarhundreder  efter  Christi  Fødsel,  navnlig  det 
tredie  og  fjerde,  vare  i  religieus  Henseende  en  meget  be- 
væget Tid:  Hedenskab  og  Christendom,  orientalsk-ægyptisk 
Cultus,  den  vidtudbredte.Tsisdyrkelse  og  Jødedommen  krydsedes 
og  tumlede  sig  mellem  hverandre  i  en  broget  Blanding,  og 
Qvinderne  vare  ikke  de,  der  stode  disse  religieuse  Bevægel- 
ser fjernest.  Især  gjorde  den  orientalske  Cultus  med  sin  Pomp 
og  Pragt,  sit  omstændelige  Ceremoniel,  sine  Symboler  og  Un- 
dere et  dybt  Indtryk  paa  det  qvindelige  Gemyt;  Orientens 
Guder  havde  i  de  fornemme  Romerinder  deres  andægtigste 
og  meest  begeistrede  Tilbedere,  som  blindttvoende  og  lydigt 
fulgte  Præsterne,  der  snart  kom  til  at  udøve  en  vidunderlig 

Indflydelse  over  de  Lettroende.  Vi  skulle  her  til  Belysning 
af  Sagen  fremstille  et  ParExempler:  Snart  troede  Damerne 
en  omreisende  Bande  af  Gudindens  Tiggerpræster,  der 
bildte  dem  ind,  at  den  usunde  Septemberluft  vilde  paadrage 
dem  en  Feber,  medmindre  de  forsonede  den  vrede  Gudinde 
ved  en  Foræring  af  hundrede  Æg,  i  hvilket  Tilfælde  da  den 
truende  Fare,  Feberen,  vilde  fare  i  Klæderne  og  blive  der 
uden  at  nærme  sig  Legemet.  Ja,  hvad  mere  er :  Snart  saae 
man  et  Selskab  fornemme  Damer  paa  Præstens  Bafaling  tre 
Gange  tidlig  om  Morgenen  at  dykke  ned  i  den  med  lis  be- 
lagte Tiber,  eller  de  rutschede  paa  de  bare  Knæ  et  bestemt 
St3'kko  i  den  nødtørftigste  Paaklædning,  skjælvende  af  Kulde 
og  Sjæleangst.  De  skyede  ikke  engang  den  lange  Reise  til 
Ægypten  for  at  hente  Nilvand,  naar  Gudinden  Isis  i 
Drømme  havde  befalet  dem  at  besprænge  sig  dermed  i 
hendes  Tempel.  Skarer  af  andægtige  og  sønderknuste  Qvin- 
der  ilede  til  hendes  Templer,  hyllede  i  hvide  Klædebon, 
sang  med  Haaret  flagrende  nedad  Skuldre  og  Ryg  tvende 
Gange  om  Dagen  i  Chor  til  Gudindens  Priis,  lode  sig  be- 
sprænge med  Nilvand  og  iagttog  paa  det  Nøieste  Fasten  og 
den  øvrige  Afholdenhed,  som  Præsterne  fandt  for  godt  at 
paalægge  dem;  et  lille  Brud  herpaa  kunde  naturligviis  paa 
Præstens  Forbøn  udsones  mod  en  klækkelig  Betaling  til 
denne  og  mod  at  offre  en  Kage  eller  fed  Gaas  til  Gudinden 
Isis's  Præstinder;  Præster  og  Tempeltjenere  tilhobe  dreve 
Kobleriet  som  et  Haandværk,  og  da  den  liele  Cultus  af  den 
Grund  var  ligefrem  berygtet,  kunne  vi  forstaae  Digteren 
Ovid,  naar  han  stiller  Theatre  og  Templer  i  lige  Linie  som 
passende  Steder  for  Kjærlighedseventyr.  —  Medens  vi  fra 
de  første  Aarhundreder  efter  Christi  Fødsel  ikke  kjende 
noget  Exempel  paa,  at  Christendommen  fandt  Indgang  hos 
Romerinder  af  de  heiere  Stænder,  vide  vi  derimod,  at  Jøde- 
dommen, der  mere  og  mere  udbredte  sig  mod  Vesten,  blandt 
sine  Bekj endere  talte  flere  romerske  Qvinder  end  Mænd, 
og  blandt   disse  Qvinder    nævnes    endog   Neros   Gemalinde 

Poppæa  Sabina.  —  Blandt  alskens  Overtro  i  hine  Tider 
maae  vi  her  indskrækne  os  til  at  nævne  Astrologien  eller 
Stjernetyderiet;  der  var  Damer  som  ikke  foretoge  sig  det 
Eingeste  uden  først  at  slaae  efter  i  den  astrologiske  Kalender. 
Ligesom  nutildags  blandt  de  forskjellige  Spaadomskunster 
nogle  ere  mere,  andre  mindre  anseete,  saaledes  forholdt  den- 
gang hos  Romerne  Astrologien  sig  som  den  fornemmere  til 
de  simplere  eller  populaire,  omtrent  som  vor  Tids  Somnam- 
bulisme  og  Clairvoj^ance  til  Spaadom  i  Kaffegrums,  Kort  og 
andet   Lignende. 

Efter  denne  Betragtning  af  den  romerske  Dame,  der 
har  givet  os  et  lille  psychologisk  Indblik  i  hendes  Væsen, 
Charakteer,  Tænkemaade  og  Tilbeieligheder,  ville  vi  nu 
vende  os  til  den  mere  physiske  Side  af  hende  og  berette 
Lidt  om  hendes  Dragt  og  de  Midler,  af  hvilke  hun  betjente 
sig  til  sin  legemlige  Fuldkommengjerelse. 

I  den  ældste  Tid  var  der  næppe  stor  Forskjel  paa  den 
mandlige  og  qvindelige  Klædedragt;  det  varede  imidlertid 
ikke  længe,  førend  Qvinderne  ombyttede  den  ældre  og  tun- 
gere nationale  Beklædning  med  den  lettere  og  mageligere 
græske,  og  snart  gjorde  Damernes  opfindsomme  Pyntesyge 
sig  gjældende  ikke  blot  i  de  kostbare  Stoffer,  men  ogsaa 
i  de  vexlende  Formers  Mangfoldighed.  Af  Damernes  Klæd- 
ningsstykker nævne  vi  de  tre:  tunica,  stola  og  palla.  Tu- 
nica  var  et  Understykke,  oprindelig  og  sædvanlig  af  Uld, 
siden  ogsaa  af  Lærred,  Bomuld  og  Silke ;  den  sluttede  tem- 
melig noie  til  Kroppen;  et  Livbaand  af  fiint  Læder  blev 
slynget  om  Livet  nedenfor  Barmen  for  at  hæve  denne  og 
traadte  noget  nær  istedetfor  den  senere  Tids  Corset  Det 
andet  Stykke,  stola,  var  Matronernes  egentlige  Klædning; 
den  blev  baaren  over  Tunicaen,  var  længere,  mere  folderig 
og  smukkere  udstyret;  for  ikke  at  genere  den  friere  Gang 
maatte  den  i  Keglen  paa  Grund  af  sin  Vidde  og  Længde  hef- 
tes op.  Langs  med  sin  nederste  Kant  var  den  forsiret  med 
en  folderig  Bræmme    eller  Bord,    der   tjente    scm  Slæb  og 

undertiden  var  sømmet  rundt  om  med  kostbart  Purpur,  vel 
ogsaa  stundom  med  Perler  og  Guldblik.  Brede  Besætnin- 
ger smykkede  Klædningsstykket  ved  Halsudsnittet ;  langs 
Midten  fortil  fra  oven  nedad  og  rundt  om  for  neden  vare 
paasyede  eller  broderede  Mønstre  anbragte ;  langs  med  Skul- 
deren og  Overarmen  vare  baade  Tunica'en  og  Stola'en  op- 
slitsede,  ogEaudene  sammenknyttede  med  smaae  Knapper  eller 
Spænder.  Det  tredie  Stykke,  Palla,  der  nærmest  svarede 
til  Mændenes  Toga,  var  en  Kappe,  som  kastedes  over  Stola, 
naar  Damen  viste  sig  offentlig,  altsaa  udenfor  Huset.  Den 
adskilte  sig  kun  fra  den  mandlige  Toga  ved  et  sirligere 
Snit  og  ved  en  rigere  Fylde,  men  blev  forøvrigt  baaren 
paa  samme  Maade  som  denne,  idet  den  kastedes  over  den 
venstre  Skulder  bag  Ryggen  og  blev  trukken  frem  under 
den  høire  Arm,  der  saaledes  var  ubedækket  og  fri.  Maa- 
den  at  bære  den  paa  afhang  naturligviis  for  en  stor  Deel 
af  Smagen  hos  Damerne,  der  vel  i  det  Hele  taget  forstode 
at  drapere  den  omkring  Overkroppen  i  de  mangfoldigste 
og  meest  maleriske  Foldekast,  Fortil  paa  Brystet  dannede 
der  sig  ved  Omslaget  en  Slags  Fold,  og  da  Romerne  ikke 
brugte  Lomme,  saa  tjente  denne  Fold  til  Gjemmested  for 
allehaande  Smaating,  som  man  førte  med  sig.  Oprindelig 
vare  de  nævnte  Stoffer  hvide,  men  efterhaanden  forandrede 
Skikkene  sig,  og  Damerne  bare  brogede  Klædningsstykker, 
hyacinthfarvede,  graafarvede,  grønne  og  purpurfarvede.  Den 
romerske  Dames  Slør,  som  var  et  nødvendigt  Stykke  af  hen- 
des fulde  Paaklædning  i  Huset,  bestod  naturligviis  af  de 
fineste  Stoffer  og  blev  fæstet  til  Hovedpynten  saaledes,  at 
det  hang  bagtil  ned  over  Skuldrene,  og  var,  næst  Pallaens 
rige  Foldekast,  ret  skikket  til  dermed  at  drive  det  meest 
skjelmske  Coquetteri.  Som  Hovedbedækning  bare  Damerne 
kun  Tørklæder  eller  Huer;  de  første  benyttedes  meest  i 
Huset  og  tillige  for  under  Søvnen  at  holde  Haaret  i  Or- 
den; de  havde  Form  af  smaae  folderige  Poser;  Huerne 
vare  en  Slags  Kapper  med  et  netagtigt  Overtræk  af  Guld- 

eller  Selvtraade;  de  kaldtes  ogsaa  ligefrem  Net.  Eoraerin- 
derne  benyttede  saaledes  blandt  Andet,  hvad  der  nu  almin- 
delig er  blevet  Mode,  den  klædelige,  netformede  Hovedbe- 
dækning. Hvad  den  qvindelige  Fodbedækning  angaaer,  da 
brugtes  baade  Sandaler  og  Sko,  dog  meest  disse  sidste.  Fod- 
tøiet  skulde  naturligviis  være  sirligt  og  prunkende ;  man 
valgte  da  helst  de  bløde  og  lyse  Farver,  og,  altsom  Pragt- 
sygen steg,  vare  Skoene  prydede  med  Guldbroderi  eller  en 
Besætning  af  indiske  Perler. 

Hoved-  og  Haarp3^nten,  eller  med  et  fremmed  Ord 
Coiffuren  og  Frisure  n,  var  fra  gammel  Tid  en  Gjenstand  for 
den  romerske  Qvindes  omhyggeligste  Pleie^  ja  formelige  Stu- 
dium, og  Ingen  ter  benegte,  at,  hvis  Haarpyntningsidealet  no- 
gensinde er  naaet,  saa  staae  de  romerske  Damer  med  Palmer 
i  Hænderne.  En  betydelig  Deel  af  den  Tid,  som  overhovedet 
var  bestemt  for  Toilettet,  blev  af  de  fornemme  Damer  offret 
herpaa ;  særegne  Tjenerinder,  fuldkommen  indviede  i  hine 
utallige  Toiletkunster,  ved  hvilke  Herskerinden  sogte  at 
fremhæve  sine  Yndigheder,  skjule  sine  naturlige  Mangler 
eller  drage  den  mandlige  Verdens  Øine  paa  sig,  besørgede 
Hovedpynten  og  maatte  ikke  sjeldentpriisgive  deres  blottede 
Arme  og  Skuldre  for  de  Naalestik  og  Pidskesmæk,  med 
hvilke  den  lunefulde  Skjønne  pleiede  at  straffe  en  eller 
anden  Ubehændighed,  medens  hun  selv  for  at  bevare  Skinnet 
af  Dannelse  syntes  at  skjænke  de  lærde  Foredrag  af  betalte 
Rhetorer  og  Philosopher  sin  Opmærksomhed. 

Først  og  fremmest  gjaldt  et  langt  og  fyldigt  Haar 
for  en  særdeles  Gunst  af  Skjæbuen;  i  det  Enkelte  at  for- 
følge Mængden  af  Modeformerne  i  Haarpyuten  er  umuligt; 
dette  erklærer  selv  Digteren  Ovid,  der  med  speciel  Interesse 
studerede  den  Slags  Ting,  ja  endog  med  poetisk  Kraft  be- 
stræbte sig  for  at  give  Anviisninger  for,  hvilken  Haarpynt 
der  passede  bedst  for  de  forskjellige  Ansigtsdannelser,  en 
Betragtning,  for  hvilken  der  unegtelig  ligger  Meget  til 
Grund;    thi   det    langagtige    Ansigt    og    det    runde   Ansigt 

kræve  hver  sin  passende  Frisure.  Ovid  siger,  at  man  lige- 
saalidt  kunde  tælle  de  i  Kom  brugelige  Frisurer  som  en 
grenet  Egs  Agern,  som  Bierne  paa  Bjerget  Hybla  eller 
som  Vildtet  paa  Alperne ;  at  man  ikke  i  eet  Tal  formaaede 
at  sammenfatte  de  forskjellige  Stillinger  af  Haaret,  og  at 
enhver  Dag  skabteen  ny  Prydelse  for  det  qvindelige  Hoved. 
Modebestemmelserne  i  dette  Capitel,  som  i  andre,  udgik  i 
Reglen  fraoven,  det  vil  sige  fra  Keiserinderne,  som  her 
vare  de  Toneangivende.  Efter  de  os  overleverede  Billed- 
værker, Skulpturværker,  Mynttyper  og  Malerier  kan  man, 
hvad  Frisuren  angaaer,  adskille  tre  Former:  Skilning,  Kruus- 
ning  og  Fletning,  Efter  den  simpleste  Frisure,  der  aaben- 
bart  tilhørte  den  ældste  Tid,  var  Haaret  glat  adskilt  og 
samlet  i  en  Knude  bag  i  Nakken.  De  krusede  Lokker, 
hvortil  man  naturligviis  brugte  Brændejernet,  lod  man  deels 
ordne  i  længere  Krøller  rundt  omkring  Hovedet,  deels  kruse 
i  korte  og  tætte  Masser  og  saa  ikke  sjeldent  kreppe  op  i 
en  Toupé;  i  dette  sidste  Tilfælde  bragte  man  Lokkerne  i 
Forbindelse  med  Fletninger,  som  i  stor  Mængde  gik  paa- 
langs  og  paatvers  over  Issen  for  bag  i  Nakken  at  samles  i 
en  Knude.  Naar  man  udelukkende  anvendte  Fletninger, 
bleve  disse  hyppigt  trukne  fra  Midten  af  Panden  til  begge 
Sider  bagtil  og  i  Spiralsnoninger  taarnede  op  omkring 
Hovedet,  stundom  i  flere  Etager  fortil.  Derfor  siger 
Digteren:  »Højt  bygger  hun  sit  Hoved;  seet  forfra  synes 
hun  at  være  en  velvoxen  Andromache ,  men  gaae  om- 
kring hende,  og  Du  vil  snart  finde,  at  hun  ikke  er  saa  stor 
en  Person  bagfra«.  Et  andet  Sted  hedder  det:  »Hun  bygger 
sig  paa  Hovedet  Etage  paa  Etage  og  forhoier  det  ved  Binde- 
bjælker til  et  Taarn.«  Yar  Damens  eget  Haar  ikke  tilstræk- 
keligt, tog  man  ikke  i  Betænkning  at  benytte  friere  Haar- 
garniturer,  eller  det  Hele  en  fuldstændig  opbygget  Pa- 
ryk. De  romerske  Mynttyper  fremstille  de  meest  barokke 
Haaropsatser,  som  selv  Nutidens  kyndigste  Haarkunstner 
næppe  vilde  være  istand  til  at  dechiifrere.  —  Efter  Romernes 

Krige  med  Germannerne  var  det  blonde  tydske  Haar  stærkt 
i  Mode ;  som  Følge  heraf  blev  i  Eom  de  germaiiniske  Fruen- 
timmers lange  Pidske  saavelsom  Gallernes  Sæber,  der  fabri- 
keredes for  at  blege  Haaret,  til  vigtige  Handelsartikler ; 
ogsaa  den  Kunst  at  farve  Haaret  ved  ætsende  Midler  blev 
nu  almindelig  og  evedes  med  stor  Dygtighed.  Allehaande 
Tincturer  eller  Salver,  Parfumerier,  Sminker  til  Farvning 
af  Kinder  og  Øienbryn  brugtes  efter  en  forbausende  Maale- 
stok.  Paa  det  naturlige  sunde  Udseende  maatte  der  hjæl- 
pes ved  allehaande  falske  og  uægte  Paahæng,  ligesom  selve 
Legemets  Skikkelse  skulde  omformes,  enten  det  nu  kunde 
skee  ved  kunstig  Indsnevring  af  Figuren,  eller  omvendt 
ved  alle  Slags  Ustopninger,  Foruden  de  nævnte  kosme- 
tiske Midler  var  der  endnu  en  Deel  Toiletkunster  at  udøve 
for  at  tækkes  sig  selv  og  Andre.  Hænder,  Negle  og  Tæn- 
der viste  man  en  ganske  særegen  Pleie  og  Omhu;  det 
faldt  aldrig  nogen  romersk  Dame  af  Stand  ind  selv  at  pudse 
sine  Negle.  For  at  konservere  Tænderne  brugte  Damerne  at 
tygge  Mastix  og  at  pudse  dem  med  Pimpsteenspulver;  de 
betjente  sig  foruden  af  Guldstifter  tillige  af  Tandstikkere  af 
Mastixtræ.  Den  Kunst  at  indsæ-tte  falske  Tænder  og  saakalte 
Gebis  af  Elphenbeen,  forbundne  med  Guldtraad,  var  allerede 
Komerne  bekjendt,  da  de  tolv  Tavlers  Love  bleve  givne  i  Mid- 
ten af  det  femte  Aarhundrede  før  Christi  Fødsel;  det  forbydes 
nemlig  i  disse  Love  at  medgive  de  Døde  Guld  i  Graven, 
dog  med  Undtagelse  af  det,  som  behøvedes  til  falske  Tæn- 
ders Indsættelse.  En  Digter  lader  i  denne  Anledning,  med 
Hensyn  til  falske  Tænder,  Tandpulveret  selv  tale:  »Qvinde, 
hvad  vil  Du  mig?  Jeg  tjener  unge  Piger;  ei  kjøbte  Tænder 
pudser  jeg.« 

For  at  bevare  den  fine  Teint  eller  Ansigtsfarve  og 
Ijerne  Alt,  hvad  der  kunde  vansire  dem,  toge  de  romerske 
Damer  deres  Tilflugt  til  utallige  Midler.  Saaledes  brugtes 
Fedtet  af  et  ungt  Sviin  som  Skjønhedsmiddel  for  Huden; 
det  hjalp    ogsaa   mod    Haarenes  Affalden    og,    blandet  med 

Galæbler,  mod  Bylder  i  Ansigtet.  Saaledes  fortæller  Pli- 
nius  idetmindste.  Knoglerne  af  en  ung  Tyr,  som  i  fyrre- 
t3^ve  Dage  og  Nætter  vare  kogte  til  en  fuldstændig  Gelée 
og  derpaa  siet  i  et  Stykke  Lærred,  skulde  gjere  Huden 
ganske  hvid  og  rynkefri;  Oxeexcrementer gave  rode  Kinder; 
dog  maatte  Kinden  før  og  efter  Brugen  befugtes  med  koldt 
Vand.  Et  Middel  mod  Fregner  og  andre  Vansiringer  af 
Hudfarven  afgave  Kalveexcrementer,  blandede  med  Gummi; 
en  ICxtract  af  attisk  Faaregjødning  eller  pulveriseret  Ko- 
gjødning  fra  Ægypten  skulge  bevirke  det  Samme;  hvis 
disse  Midler  ikke  hjalp,  benyttede  man  Bukkegalde  blandet 
med  Ost,  Svovl  og  Svampeaske.  Sprukne  Læber  bestrøg 
man  med  en  Blanding  af  Bukketalg,  Gaasefedt,  Hjortemarv, 
Harpix  og  Kalk.  Som  det  ypperste  Middel,  naar  det  gjaldt 
at  skaffe  sig  en  blød,  hvid  og  fiin  Hud  i  Ansigtet,  gjaldt 
dog  følgende:  Damens  hele  Ansigt  belagdes  med  en  Deig 
af  Brød  og  Æselsmælk,  og  for  om  muligt  at  borttage  Kyn- 
kerne  i  Huden  anvendte  man  desuden  en  Blanding  af  Riis 
og  Bønnemeel.  Denne  Deel  af  Toilettet  begyndte  om  Af- 
tenen, førend  Damen  gik  tilsengs,  idet  begge  Dele  med  et 
tykt  Lag  bleve  paaklistrede  Ansigtet  og  om  Morgenen  af- 
tagne  som  en  Skorpe.  »Skulde  Nogen  kunne  see  disse 
Damer,«  siger  Satirikeren  Lucian,  »i  det  Øieblik,  da  de 
reise  sig  fra  deres  Morgensøvn,  saa  vilde  han  sikkert  troe, 
han  mødte  en  Havkat  eller  Bavian,  og  at  træffe  sammen 
med  den  Slags  ved  sin  første  Udgang  om  Morgenen  pleier 
man  i  det  daglige  Liv  at  holde  for  et  meget  slemt  Varsel.« 
Skjønhedsklistret  paa  Ansigtet  tørredes  naturligviis  om 
Natten,  »og  Ansigtet  lignede  derfor  om  Morgenen,«  siger 
en  anden  Forfatter  »et  revnet  Kalkovertræk. »  Men  Huden 
var  bleven  blod  og  fiin.  Æselsmælken  blev  i  det  Hele  taget 
af  de  Gamle  ikke  blot  anseet  som  gavnlig  for  Lungerne, 
men  den  skulde  ogsaa  kunne  fornye  Huden,  og  der  gik  de 
forunderligste  Sagn  om  dens  Fiinhed  og  mærkelige  Egen- 
skaber. Mælken  anvendtes  som  sikkert  Lægemiddel  mod 
Tæring  og  Magerhed,  og  nogle  Damer   badede  og  vaskede 

sig  indtil  halvQerdsindstyve  Gange  om  Dagen  i  Æselsmælk. 
Neros  Gemalinde  Poppæa  Sabina  medførte  paa  sine  Reiser 
hele  Hjorder  af  Æselinder  for  til  enhver  Tid  at  kunne  bade 
sig  i  deres  Mælk.  Det  omtalte  Skjonhedsklister  kaldtes 
efter  hende  »Poppæana«.  Aarerne  i  Tindingerne  fik  man  til 
at  træde  tydeligere  frem  ved  henover  dem  eller  langs  med 
dem  at  trække  Streger  af  en  blød,  blaa  Farve.  En  beha- 
gelig, vellugtende  Aande  forskaffede  man  sig  ved  at  gnide 
Tænderne  med  Museaske  og  Honning. 

Ved  saamange  kunstige  Midler,  ved  saamange  unatur- 
lige Tilsætninger  og  Paahæng  søgte  man  at  forhoie  den  na- 
turlige Ynde,  eller,  hvor  der  ingen  saadan  var  tilstede  ifor- 
veien,  at  skaffe  den  tilveie;  intet  Under  derfor,  at  Satirens 
Svøbe  her  fandt  en  viid  og  frugtbar  Mark  for  sine  snærtende 
Spotterier.  I  de  gamle  Forfatteres  Satirer  ere  alle  hine  Toi- 
letmysterier, som  qvindelig  Behagesyge  liavde  udfundet  for 
at  skjule  legemlige  Mangler  eller  for  igjen  at  fremkalde 
den  ved  et  toilesløst  Liv  tidligt  afblegede  Ynde,  skaansel- 
løst  afklædte.  Snart  hedder  det  hos  den  satiriske  Digter: 
»Galla!  Dig  flikker  Dit  Pyntebord  sammen  af  hundrede 
Løgne!«  eller:  »Ligesom  Din  Silkekjole,  saaledes  tager  Du 
om  Aftenen  Din  Tand  af!«  eller:  »Totrediedele  af  Dig 
ligge  nedpakkede  i  Æsker,  derfor  kan  ingen  Mand  sige  til 
Dig:  Jeg  elsker  Dig;  hvad  han  elsker,  er  ikke  Dig;  hvad 
Du  er,  elsker  ingen  Mand!« 

Til  et  fuldstændigt  Toiletnecessaire  hørte  endvidere 
Sminkekrukker,  Sminkelapper,  Pensler,  Sonder,  Øreskeer, 
Smaaknive  og  Smaatænger  til  Neglene,  Toiletspeile ,  alle- 
haande  smaae  Naale,  talrige  Apparater  for  Haarpynten, 
som  Brændejernet  til  Lokkernes  Krusning ,  Kamme  at 
Elphenbeen  eller  Buxbom,  der  dog,  ligesom  hos  Grækerne, 
kun  brugtes  til  at  udkæmme  Haaret,  ikke  til  at  be- 
fæste det,  Negligékapper  af  den  fineste  Blære,  der  maa- 
skee  svarede  til  de  moderne  Badehætter,  Haarnaale  af 
ædelt  Metal  ofte  med  meget  kunstig  forsirede  Hoveder  osv. 

Til  de  egentlige  Pyntesager  hørte  fremdeles  kostbare  Perler 
og  indiske  Ædelstene,  blandt  hvilke  atter  Diamanter  ind- 
toge den  første  Plads.  Saadanne  Ædelstene  vare  da  forst 
alle  farveløse,  rene  Krystaller,  dernæst  den  hvidrødlige 
Sardonyx,  Amethysten,  Hj^acinthen,  Topasen,  Chrysolithen, 
Turkisen,  Beryllen,  Sapphiren,  Smaragden  og  fortrinsviis 
den  i  flere  Farver  spillende  Opal.  Man  havde  saadanne 
Stene  til  en  Værdi  af  halvfjerdsindstyve  Tusinde  Daler. 
Af  Perler  stode  de  høiest  i  Priis,  som  havde  Alunens 
Farver.  Damerne  holdt  det  for  en  stor  Ære  i  Ørerne  at 
bære  Perler,  som  havde  Skikkelse  af  en  lang,  nedadtil  tyk 
Pære;  stundom  havde  Damerne  flere  i  hvert  Øre  og  frydede 
sig  da  ved  den  liflige  Klang  af  de  mod  hinanden  klap- 
prende  Perler.  »Ja,  de  pynte  endog  deres  Fødder  dermed,« 
siger  en  gammel  Skribent,  »og  ikke  blot  Skobaandene,  men 
selve  Skoene;  det  er  dem  ikke  mere  nok  at  bære  Perler, 
de  ville  endog  gaae  paa  Perler  og  træde  dem  med  Fød- 
derne.« Keiserinde  Bolla  viste  sig  ofte  saa  belæsset  med 
Perler  over  hele  Hovedet,  paa  Haaret,  i  Ørerne,  paa  Halsen, 
Halsbaandet  og  Fingrene,  at  Værdien  af  dem  beløb  sig  til 
halvtvedie  Million  Daler.  —  Ligesom  Ørerne  skulde  ogsaa 
Fingrene  have  deres  Prydelse,  og  det  saa  rigelig,  at  man- 
gen Gang  hvert  Led  af  hver  Finger  prangede  med  sin 
Eing,  paa  hvilken  Kunstnerens  Arbeide  i  Reglen  var  langt 
kostbarere  end  de  sjeldne  og  ædle  Stene.  Ja,  man  havde 
endog  efter  Aarstiderne  forskjellige  ^  Ringgarniturer  eller 
Sæt  af  Ringe,  et  lettere  til  om  Sommeren  og  et  sværere 
til  om  Vinteren!  Til  Pynten  hørte  nu  endvidere  Hals- 
baand,  de  kjædeformige  Hals-  og  Brystsmykker,  Ringe  og 
Armbaand  med  Slangefigurer,  paa  hvike  Rubiner  erstattede 
Øinene;  Spænder,  Hovedringe,  Diademer,  naturlige  og  kun- 
stige Krandse  og  sluttelig  Viften  og  Solskjærmen,  Stofl*et 
til  Vifterne  var  deels  Paafuglefjer,  deels  tynde,  farvede 
Smaatavler,  sædvanlig  dog  en  kunstig  Efterligning  af  Blade, 
navnlig  Platanens.      Solskjærmen  eller  Parasollen  var  lige- 

som  vor  til  at  slaae  op  oo^  i.  Saavel  Vifte  som  Solskjærm 
bleve  baarne  af  Slavinder.  Nutidens  Snørliv  var  derimod 
aldeles  ubekjendt  for  Roraerinderne ;  skjøndt  de  ellers  i  de 
fleste  Tilfælde  foretrak  det  Unaturlige  for  det  Naturlige, 
stode  de  dog  i  denne  Eetning  over  en  Mængde  af  vor  Tids 
Skjønne,  og  med  at  fremdrage  dette  enkeltstaaende  Lyspunkt 
i  de  romerske  Damers  Dragt  paa  Keisertiden  ville  vi  slutte 
disse  Optegnelser. 

H.  3.  3.  SCHMITH. 


PMlip  den  Åndens  sidste  Øieblikke,  hans  Charak- 

teer  og  det  spanske  Monarkies  Tilstand  ved  hans 

Død  1598.*) 


Jjykker 


m,  der  saa  længe  havde  tilsmilet  hans  catholske  Ma- 
jestæt, Philip  den  Anden,  vendte  ham  i  de  sidste  Aar  af 
hans  Eegjering  Ryggen;  den  haardeste  Modgang  fulgte  paa 
Lykkens  tidligere  Gunstbeviisninger.  Det  syntes,  det  ind- 
rømme selv  spanske  Historieskrivere,  som  om  Guds  Haand 
havde  lagt  sig  tungt  paa  den  aldrende  Philip:  Alt,  hvad 
han  foretager  sig,  slaaer  feil;  Alt,  hvad  han  vil  tilintet- 
gjore,  trives;  Alt,  hvad  han  støtter,  er  bestemt  til  Under- 
gang. Snigmordet,  en  af  hans  Politiks  Hovedhjælpemidler, 
lykkes  ikke  mere  for  ham;  hans  Mordere  saa  vel  som  hans 
Bødler  blive  trætte;  efter  at  have  skilt  sig  af  med  Vilhelm 
af  Oranien  kan  han  ikke  engang  rydde  sin  tidligere  Mini- 
ster Perez  af  Veien  —  hans  Fjende  overlever  ham.  Kjætte- 
riet,  mod  hvilket  han  har  ført  en  saa  haard  Krig,  er  ende- 
lig udryddet  i  Spanien  og  Flandern;  Kjætterne  ere  udvan- 
drede; men  de  have  medtaget  det  materielle  og  religieuse 
Liv  og  kun  ladet  Folketomhed  og  Øde  blive  tilbage  i  de 
Lande,  hvorfra  de  ere  udjagne.  Saaledes  er  det  Værk,  som 
Philip  den  Anden  har  fuldført,  og  Spanien  og  Flandern,  der 
halvt  ere  hans  Medskyldige,  maae  dele  Tugtelsen  med  ham. 


*)  Brudstykke  af  en  Spaniens  Historie  af  Rosseeuw  Saint-Hilaire: 
Seances  et  travaux  de  l'Acadéraie  des  sciences  morales  et  po- 
litiques.     5.  Serie.     16.  Tome.     Paris  1868. 

I  lang  Tid  havde  Kongens  Sundhed  været  stærkt  rystet 
og  nødsaget  ham  til  at  reise  en  Skranke  mellem  sig  og 
Verden;  kun  hans  to  Yndlingsministre,  Idiaquez  og  Moura, 
havde  uhindret  Adgang  til  ham.  Han  indesluttede  sig  som 
en  østerlandsk  Monark  i  sit  Palads  i  Madrid  eller  i  Escu- 
rial,  der  paa  eengang  var  et  Fængsel,  et  Kloster  og  en 
Grav.  I  tyve  Aar  havde  Gigten,  eu  Arvelod  fra  hans  Fader, 
ikke  forladt  ham,  og  i  de  to  sidste  Aar  havde  en  snigende 
Feber,  der  snart  slog  over  til  Vattersot,  forenet  sig  med  Gig- 
ten. Grusomme  Smerter,  der  stege  til  det  Utaalelige  ved 
den  mindste  Berøring,  gjorde  snart  enhver  Forandring  i  Leiet 
umulig  for  den  Syge,  og  Hvilen  blev  ham  næsten  ligesaa 
utaalelig  som  Bevægelse. 

Philip  fattede  ligesaa  godt  som  sine  Omgivelser,  at 
han  kun  havde  en  kort  Levetid  tilbage.  En  eneste  Tanke 
beskjæftigede  ham:  han  vilde  ende  sine  Dage  i  Escurial, 
hvis  øde  Beliggenhed  minder  om  Judæa;  som  hans  Fader  i 
St.  Yuste  vilde  ogsaa  han  kun  have  Munke  mellem  sig  og 
Gud.  Han  befandt  sig  dengang  i  Madrid;  derfra  og  til 
Klosteret  var  der  otte  Mile  at  tilbagelægge.  Enhver  Anden 
vilde  i  en  saa  fortvivlet  Tilstand  have  ladet  sig  standse  af 
denne  Hindring;  men  en  Samling  Eeliquier,  der  efter  hans 
Befaling  vare  samlede  i  Tydskland,  vare  nylig  komne  til 
Escurial.  Indvielsesfesten  skulde  linde  Sted  om  faa  Dage. 
»Jeg  vil,  at  man  i  levende  Live  skal  bringe  mig  derhen, 
hvor  min  Grav  alt  er  færdig,«  sagde  han  til  Moura,  og 
man  lagde  ham  da  i  en  Bærestol,  der  blev  baaren  af  Mænd, 
som  gik  med  sagte  Skridt  for  at  undgaae  ethvert  Stod. 
Man  var  nodt  til  at  standse  hvert  Øieblik,  og  Kongen  brugte 
sex  Dage  til  at  tilbagelægge  de  otte  Miil,  som  adskilte  ham 
fra  hans  sidste  Bolig. 

Men  da  han  endelig  befandt  sig  indenfor  disse  hellige 
Mure,  da  han,  som  havde  tilbragt  sit  Liv  p9a  eu  Throne, 
ved  sine  Dages  Ende  atter  befandt  sig  i  dette  Kloster,  hvor 
han  stedse  burde  have  levet  og  nu   skulde    døe,    følte    han 

sig  atter  pludselig  oplivet.  I  de  fire  Dage,  som  Festen  va- 
rede, syntes  han  at  leve  et  kunstigt  Liv;  fromt  k5^ssede 
han  den  ene  Reliquie  efter  den  anden  og  fik  ligesom  ny 
Kraft  ved  de  pragtfulde  Ceremonier ;  men  den  sidste  Dag 
sank  han  pludselig  sammen,  Feberen  angreb  ham  atter,  i 
Begyndelsen  kun  af  og  til,  men  snart  uafbrudt.  En  ond- 
artet Byld  brød  frem  under  det  høire  Knæ,  den  voxede  be- 
standigt, og  Smerterne  bleve  utaalelige.  Da  alle  Lægemidler 
sloge  feil,  maatte  man  beslutte  sig  til  at  operere  Svulsten. 
Den  Syges  overordentlige  Svaghed  lod  befrygte,  at  han  skulde 
døe  under  Operationen.  Man  adspurgte  Philip  selv,  men 
han  betænkte  sig  ikke,  og  hans  stærke  Villie  gav  Lægerne 
Mod.  Dagen  for  denne  frygtelige  Prøve  skriftede  han  og 
beredte, sig  til  at  fremstaae  for  Guds  Throne.  Han  lod  sig 
bringe  sine  Yndlingsreliquier  og  tilbad  dem  med  et  Barns 
Ydmyghed;  med  en  Mands  og  en  Konges  Mod  gav  han  sig 
dernæst  i  Chirurgernes  Magt.  Operationen  blev  foretagen 
med  stor  Dygtighed;  ikke  et  Skrig,  ikke  en  Klage  undslap 
Kongens  Læber,  og  Enhver  følte  sig  slaaet  ved  dette  haard- 
nakkede  Mod,  der  stod  i  saa  stor  Modstrid  med  hans  Ud- 
mattelse. 

Vi  ville  spare  vore  Læsere  for  denne  Sygdoms  fra- 
stødende Enkeltheder,  over  hvilke  de  samtidige  Kronike- 
skrivere skaanselsløst  udbrede  sig.  Det  er  tilstrækkeligt  at 
vide,  at  Saaret,  der  var  fremkommet  ved  Operationen,  ikke 
lukkede  sig  igjen,  og  at  der  opstod  andre  ved  Siden  af  det. 
Kongens  Legeme,  der  laa  ubevægeligt  henstrakt,  var  snart  kun 
et  eneste  Saar.  Den  Syge  kæmpede  vexelviis  med  Søvn- 
løshed og  lange  dødlignende  Søvne,  under  hvilke  hans  ud- 
mattede Legeme  vandt  Kræfter  til  at  lide  paany.  Tilsidst 
gik  der  Forraadnelse  i  hans  Saar,  og  Tusinder  af  Orme, 
som  man  ikke  med  den  største  Umage  kunde  skaffe  bort, 
myldrede  frem  af  disse.  Denne  uafbrudte  Pinsel,  som  næppe 
den  kraftigste  Mand  vilde  have  havt  Styrke  til  at  udholde, 
havde  allerede  varet  i  to  Maaneder.     Uden   nogensinde    at 

knurre  eller  beklage  sig  opretholdt  Pliilip  sit  Mod  ved  hyp- 
pigt at  nyde  Nadveren.  Med  Foragt  afviste  han  de  tomme 
Lofter  om  HelbredeLse,  hvormed  hans  Læger  vilde  stille 
ham  tilfreds;  han  vilde  have,  at  man  skulde  tale  til  ham 
om  Døden  som  til  en  Mand,  der  ikke  frygtede  for  at  skue 
den  Ansigt  til  Ansigt. 

Hvilke  vare  vel  de  Tanker,  som  stormede  ind  paa  Phi- 
lip i  disse  hans  sidste  Øieblikke,  medens  hele  Spanien  knæ- 
lede for  Altrenes  Pod  og  bad  Gud  om  at  helbrede  denne 
Konge,  i  hvem  det  følte,  at  det  levede,  og  med  hvem  det 
folte,  at  det  vilde  doe  hen?  Med  hvilket  Øie  betragtede 
han  denne  Magt  og  dette  Liv,  som  han  snart  skulde  give 
Slip  paa?  Naaede  Samvittighedsnag  over  saa  meget  udgydt 
Blod  denne  Sjæl,  der  syntes  lukket  for  al  menneskelig  Fo- 
lelse?  Ingen  veed  det;  Alt,  hvad  man  kan  sige,  er,  at  hvis 
Egmonts  og  Vilhelm  af  Oraniens  Spogelser  viste  sig  for 
ham,  maatte  Skriftefaderen,  der  knælede  ved  hans  Hoved- 
gjærde,  fjerne  dem  ved  at  trøste  ham  med,  at  en  Konge, 
som  havde  gjort  sig  saa  vel  fortjent  af  Kirken,  nok  kunde 
gjøre  Kogning  paa  dens  Overbærelse  for  sit  offentlige  som 
for  sit  private  Liv,  og  at  Gud  ikke  tager  det  saa  nøie  med 
dem,  som  tjene  ham. 

Døden  nærmede  sig  imidlertid,  og  lige  til  sit  yderste 
Øieblik  fandt  Philip  i  Keligionen  den  eneste  Lindring  for 
sine  Lidelser,  den  eneste  Beroligelse  for  sine  Samvittigheds- 
nag, hvis  han  virkelig  har  følt  saadanne.  Paa  Bønner  og 
Oplæsninger  af  Evangeliet  fulgte  idelige  Gudstjenester,  der 
bleve  forrettede  med  den  yderste  Nøiagtighed.  Murene 
i  den  kongelige  Celle  vare  behængte  med  Reliquier  og  Hel- 
genbilleder, som  Kongen  lod  bringe  til  sig,  det  ene  efter 
det  andet,  for  at  kysse  dem,  væde  dem  med  sine  Taarer 
og  lægge  dem  paa  sine  Saar.  Efter  at  have  anvendt  sine 
sidste  Kræfter  til  at  sørge  for  de  meest  paatrængende  Stats- 
forretninger beskjæftigede  han  sig  kun  med  at  kjøbe  sin 
Sjæls  Frelse  ved  fromme  Gaver,  ved  at  grundlægge  Klostre 

Og  Hospitaler;  i  hans  Dødsoieblik  mildnedes  endog  hans 
sædvanlige  Strenghed ;  han  skjæukede  Perez's  Kone  og  Bern 
Friheden  og  gav  dem  deres  Godser  tilbage.  Endelig  bad 
han  Pavens  Nuntius  om  at  give  ham  Velsignelsen  i  den 
hellige  Faders  Navn    og   modtog  den   med  dyb  Ydm3^ghed. 

Philip  forlangte  selv  den  sidste  Olie  og  vilde  have,  at 
hans  Søn  og  de  fornemste  Hoffolk  skulde  overvære  den  hel- 
lige Handling.  Med  inderlig  Fromhed  modtog  han  Sacra- 
mentet,  fandt  endnu  St3a-ke  nok  til  at  give  Sønnen  sine 
sidste  Kaad  og  sendte  ham  bort  for  ikke  at  blive  altfor  be- 
væget ved  hans  Taarer.  Endelig  lod  han  den  Kiste,  hvori 
hans  Legeme  skulde  hvile,  og  det  Kors,  som  hans  døende 
Fader  havde  holdt  i  sin  Haand,  stille  op  foran  sig. 

To  Dage  før  sit  Endeligt  sendte  han  atter  Bud  efter 
sin  Søn  og  Arving  Philip  og  sin  høit  elskede  Datter  Isa- 
bella, de  to  eneste  Børn,  han  havde  tilbage  af  sine  fire 
Ægteskaber.  Han  tog  Afsked  fra  dem  med  en  Ømhed,  der 
ikke  hørte  til  hans  Sædvaner  eller  laa  i  hans  Charakteer. 
Medens  han  gav  dem  sin  Velsignelse,  randt  Taarerne  ned 
ad  hans  Kinder,  et  uhørt  Syn  hos  ham.  Men  Døden  nær- 
mede sig  med  stærke  Skridt,  og  Lægerne  paalagde  Moura 
at  forkynde  Kongen  det.  Han  modtog  som  en  Mand  den 
længede  ventede  Efterretning.  Han  bad  om  at  høre  Frel- 
serens Lidelseshistorie  oplæse,  kyssede  Korset  med  inderlig 
Andagt  og  opgav  Aanden  næsten  uden  Dødskamp  den  tret- 
tende September  1498,  en  og  halvfjerdsindstyve  Aar  gammel 
og  efter  to  og  fyrretyve  Aars  Eegjering.  Munkene  i  Escu- 
rial  feirede  hans  Ligbegængelse,  som  Munkene  i  St.  Yuste 
havde  feiret  Carl  den  Femtes.  Begge  disse  to  Herrer  over 
Verden  endte  saaledes  deres  Liv  i  et  Kloster  midt  under 
Udøvelsen  af  denne  Munkereligion,  for  hvilken  Klostret  er 
den  sikkreste  Vei  til  Paradiset. 

Saaledes  forsvandt  denne  Konge  fra  Verdensskuepladseu ; 
han  var  maaskee  den  Konge,  som  Spanien  har  sørget  meest 
over,    og    han   efterlod   sig   en  Tomhed  i  dette  Land,    som 

senere  ikke  er  bleven  udfyldt.  Vi  ville  nu  betragte  denne 
Konge  som  Menneske  og  navnlig  fæste  Blikket  paa  hans 
daglige  Liv  for  at  see  ham  fra  alle  Sider. 

Lad  os  da  begynde  med  det  Ydre.  Der  existerer  mange 
Portraiter  af  Philip  den  Anden,  der  alle  ligne  hverandre, 
hvoraf  mau  kan  slutte  til  Lighed  med  Originalen.  Paa  dem 
alle  finder  man  noget  Tomt,  Forvirret,  Usikkert  i  Øiet ;  det 
er  Faderens  Ansigt,  men  dette  Ansigt,  der  er  lukket  for 
ethvert  ydre  Indtryk,  mangler  de  Glimt  af  Intelligens,  som 
ere  udbredte  over  hans  Faders.  Hagen,  der  charakteriserer 
denne  Race,  som  vanslægter  mere  og  mere  ved  hvert  Led, 
er  kraftig,  næsten  formløs  som  hos  Carl  den  Femte  og  giver 
hele  Ansigtet  en  plump  og  sandselig  Charakteer.  Sonnen 
har  den  samme  udtærede,  blege,  gjennemsigtige  Ansigtsfarve 
som  Faderen,  men  i  endnu  heiere  Grad. 

Naar  vi  fra  det  Physiske  gaae  over  til  det  Moralske, 
finde  vi  os  ved  dette  Ansigt  meest  slaaede  af  det  Præg  af 
Indesluttetlied  og  Tilbageholdenhed,  som  her  dog  kun  til- 
slører en  Frygtsomhed,  der  ofte  hos  Jordens  Mægtige  frem- 
træder som  Stolthed.  Philip  har  aldrig  et  Øieblik  i  sit  Liv 
fundet  sig  ret  tilpas;  hans  Portraiter  bekræfte  dette,  og  til 
denne  naturlige  Disposition  kom  nu  det  castilianske  Hov- 
mod. Naturen  havde  været  en  gjerrig  Moder  mod  ham; 
han  følte  det  selv,  og  derfra  hidrørte  den  sygelige  Tilbeie- 
lighed  til  Mistillid  og  Misundelse  mod  Alle  dem,  der  vare 
rigere  begavede  end  han. 

Undersøge  vi  nu  de  venetianske  Gesandters  Beretnin- 
ger, disse  uvurdeerlige  Kilder  til  det  sextende  Aarhundredes 
Historie,  finde  vi  hos  dem  følgende  Oplysninger.  Philip 
var  af  lille  Legemsvæxt;  hans  hele  Holdning  bar  mere  Præg 
af  en  studeret  end  af  en  medfødt  Værdighed.  Han  var  stedse 
beredt  til  at  give  Enhver,  der  bad  ham  derom,  Audiens,  og 
han  forstod  at  hore  paa  Folk  —  en  sjelden  Evne  hos  en 
Fyrste.  Han  saae  aldrig  paa  den,  med  hvem  han  talte, 
men  slog  Øinene  til  Jorden    eller   lod    dem  vanke  ustadigt 

om,  og  han  talte  saa  sagte,  at  man  næppe  kunde  hore  ham. 
Paa  Grund  af  sin  Svagelighed  undgik  han  omhyggeligt  den 
Umaadelighed,  der  havde  undergravet  hans  Faders  Sundlied. 
Han  drak  kun  lidt  Viin  og  spiste  næsten  ikke  Andet  end 
Kjødretter,  og  da  Kirken  ikke  kunde  negte  sin  høit  elskede 
Søn  Noget,  var  Langfredag  den  eneste  Dag  om  Aaret,  paa 
hvilken  han  fandt  sig  i  at  undvære  Kjød.  Kun  Medlemmer 
af  hans  Familie  sade  til  Taffels  hos  ham,  og  kun  undtagel- 
sesvis nøde  de  denne  Ære.  Han  elskede  Eensomhed  og  havde 
derfor  selv  midt  i  Hoffets  Vrimmel  skabt  et  Øde  omkring 
sig.  Han  var  lykkelig,  naar  han  kunde  flj'gte  fra  de  store 
Selskaber  og  lukke  sig  inde  med  nogle  Fortrolige,  der  vare 
indviede  i  og  dresserede  til  at  taale  hans  mørke  Lune.  Selv 
hajis  Ministre  kunde  da  næppe  faae  ham  i  Tale;  han  vilde 
hellere  skrive  dem  til. 

Sparsommeligheden  grændsede  hos  ham  til  Gj enighed. 
Hans  Hof  lignede  snarere  en  fattig  Adelsmands  end  en 
Konges.  Tvertimod  Skik  og  Brug  i  Spanien  stod  han  ikke 
paa  nogen  fortrolig  Fod  med  sine  Tjenere;  den  eneste  Fø- 
lelse, han  holdt  af  at  vække,  var  Frygt,  og  da  han  følte 
sig  generet  ligeoverfor  Alle,  befandt  heller  Ingen  sig  vel 
ligeoverfor  ham.  Især  holdt  han  Stormændene  borte  fra 
sig.  Han  fjernede  dem  fra  alle  høie  Embeder  og  søgte  ved 
enhver  Leilighed  at  knække  deres  Hovmod.  For  at  ydmyge 
dem  aabnede  han  saaledes  Adgangen  for  simple  Soldater  til 
Officeersposterne ;  han  vilde,  at  Adelsmændene  skulde  svare 
for  de  samme  Domstole  som  den  ringeste  Borger  og  hævede 
Folket  ved  at  lade  Adelen  stige  ned  til  det.  Hans  upar- 
tiske, men  skaanselslose  Ketfærdighed  var  en  Dommers  og 
ikke  en  Konges;  thi  han  fornegtede  den  skjønneste  af 
Kongedømmets  Rettigheder:  den  at  benaade.  Ved  denne 
Strenghed  lykkedes  det  ham  at  rense  begge  Castilierne  for 
Banditterne ;  thi  fra  Carl  den  Femtes  Tid  herskede  det  uind- 
skrænkede Kongedømme  her,  og  man  lystrede  det  mere  her 
end  andetsteds.      I  Catalonien  og  Valencia  vedblev  Bandit- 

væsenet  imidlertid  under  det  indskrænkede  Kongedommes 
Beskyttelse;  af  den  Grund  vare  Kongens  Anstrengelser  i 
denne  Eetning  her  maaskee  ikke  saa  alvorligt  meente. 

Vi  have  nu  Nøglen  til  Philips  Charakteer  og  uden  at 
ville  rense  ham  for  de  mange  sorte  Pletter,  der  brænde- 
mærke ham,  maa  man  dog  tilskrive  hans  ufuldstændige  og 
forvanskede  Natur  en  stor  Deel  heri.  Vi  ville  dog  ikke  gaae 
saa  vidt  i  Overbærenhed,  som  Groen  van  Prinsterer,  For- 
fatteren til  »Huset  Nassaus  Archiver«.  I  Grunden  har  denne 
udmærkede  hollandske  Forfatter  den  samme  Opfattelse  af 
Philip  som  vi;  men  han  bebreider  dem,  der  dømme  ham 
med  størst  Strenghed,  at  de  gjøre  ham  ansvarlig  for  alle 
hans  Aarhundredes  Uretfærdigheder.  »Man  roste,«  siger 
han,  »i  Almindelighed  Kongens  Godhed  og  Blidhed,«  og  i 
saa  Henseende  citerer  han  mærkelige  Vidnesbyrd  af  Prind- 
sen  af  Oranien  og  hans  Broder  Ludvig,  som  tale  om  »hans 
Blidhed  og  naturlige  Velvillie«.  Groen  skynder  sig  iøvrigfc 
med  sin  sædvanlige  Ærlighed  strax  at  tilføie  de  nød- 
vendige Indskrænkninger  til  sin  Roes.  »Han  var  from,« 
skriver  han,  »ikke  som  sin  Fader  af  Politik,  men  af  Over- 
bevisning og  med  en  Opoffrelse,  der  ikke  kjendte  nogen 
Undtagelse  eller  Grændse.  Han  indrømmede  ikke  nogen 
Mulighed  til  Frelse  udenfor  den  romerske  Kirke.  Man 
maatte  altsaa  tvinge  Folk  ind  i  den,  frelse  Sjælene  paa 
Legemernes  Bekostning  og  af  Barmhjertighed  være  ubarm- 
hjertig og  grusom.  Herfra  hidrøre  disse  Strømme  af  uskyl- 
digt udgydt  Blod,  som  Intet  kan  aftvætte,  og  saaledes  har 
man  kunnet  give  Tilnavnet:  »Sydens Djævel«  til  en  Konge, 
der  skriver  til  Hertuginden  af  Parma  i  et  Brev,  som  var 
bestemt  til  at  hemmeligholdes:  »Gud  veed,  at  der  Intet  er, 
jeg  hellere  vil  undgaae,  end  Blodsudgydelse,  og  jeg  vilde 
holde  det  for  et  af  de  lykkeligste  Punkter  i  min  Eegjering, 
hvis  den  aldrig  var  nødvendig.« 

For   at   bedømme   Philip    den  Anden   maa   man   ikke 
sammenligne  ham  med  Faderen;    thi   man   stoder  kun  paa 


248  Philip  den  Andens  sidste  Øieblikke. 

Forskjelligheder  mellem  dem.  Carl  var  en  Flamlænder,  men 
med  en  Spaniers  Livlighed;  Philip  var  en  Spanier  med  en 
Flamlænders  Pflegma,  Ansigtsfarve  og  Ydre.  Den  Ene  op- 
holdt sig  kun  saa  lidt  som  muligt  i  Spanien  og  reiste  uop- 
hørligt fra  den  ene  Ende  af  sine  udstrakte  Stater  til  den 
anden ;  den  Anden  tilbragte  haardnakket  sin  Regjeringstid 
og  sit  Liv  mellem  Escurial  og  Madrid.  Carl  den  Femte 
besteg  Thronen  i  sit  syttende  Aar,  opdroges  ved  sine  Feil 
og  blev  kun  en  stor  Konge  og  Politiker  i  sit  Ansigts  Sved; 
Philip  den  Anden  kom  til  Regjeringen  allerede  i  en  moden 
Alder,  men  bevarede  længe  Ungdommens  Uerfarenhed  og 
Ubestemthed  og  naaede  sjeldent  til  at  ville,  fer  det  var  for 
seent  til  at  handle.  Istedetfor  Keiserens  Alt  fortærende 
Virksomhed,  der  uophørligt  førte  ham  fra  den  ene  Kant  af 
hans  udstrakte  Stater  til  den  anden,  spildte  den  catholske 
Konge  den  kostbare  Tid,  der  ikke  mere  kommer  tilbage, 
med  at  afveie  en  Afgjorelse,  som  han  dog  ikke  traf,  og 
som  en  spansk  Historieskriver  meget  træffende  siger:  »Carl 
den  Femte  kunde  have  erobret  et  Kongerige,  medens  Philip 
besvarede  en  Depeche.« 

Hos  Sønnen  finder  man  ikke  Noget  af  Faderens  Hjerte- 
lighed, Nedladenhed  og  beregnede  Venlighed.  Det  Hovmod 
over  sin  Kang,  som  Carl  saa  godt  forstod  at  skjule  under 
sin  venlige  Nedladenhed,  var  hos  Philip  tilstede  i  en  endnu 
høiere  Grad.  Fra  sin  Ungdora  holdt  han  Alle  dem,  der 
nærmede  sig  ham,  i  Afstand  og  syntes  selv  fer  sin  Regjering 
at  lægge  an  paa  at  leve  udenfor  Menneskeheden.  Alt,  hvad 
der  tiltrækker  og  lokker  andre  Mennesker:  Heste,  Jagt  og 
Vaabenøvelser,  havde  ingen  Tillokkelse  for  ham.  I  Carls 
Natur  gjenfinder  man  Noget  af  alle  de  Folkeslags  Charak- 
teer,  over  hvilke  han  har  hersket,  maaskee  med  Undtagelse 
af  den  spanske.  Philip  forstod  og  talte  ligesom  sin  Fader 
de  fleste  europæiske  Sprog;  men  han  var  fremfor  Alt  Spanier, 
hvoraf  man  kan  forklare,    at  Spanien  har   begrædt,  ja  selv 

til  en  vis  Grad  elsket  ham.  N  aar  Philip  ønskede  at  behage, 
som  i  England,  hvor  han  tog  over  for  at  ægte  Dronning 
Maria,  eller  i  Flandern,  hvor  han  tog  hen  for  at  tjene  sin 
Faders  Politik,  kunde  han  vel  gjere  Vold  paa  sig  selv  og 
iklæde  sig  et  velvilligt  Ydre;  men  det  skuffede  dog  ikke  Nogen; 
thi  han  følte  sig  generet  i  disse  laante  Fjer  og  skyndte  sig 
med  atter  at  vende  tilbage  til  sin  naturlige  Charakteer. 

Man  kan  ikke  undre  sig  over,  at  en  Fyrste  af  en  saa- 
dan  Natur,  skjondt  han  førte  Krig  hele  sin  Kegjering,  næ- 
sten altid  afholdt  sig  fra  at  tage  personlig  Deel  deri,  og  det 
i  den  Grad,  at  man  har  kunnet  tvivle  om  hans  personlige 
Mod.  Philip  har  aldrig  havt  nogen  Ungdom;  efter  at  være 
naaet  til  sin  modne  Alder  beskrev  han  atter  og  atter  den 
samme  Kreds  i  sit  Liv,  alt  som  han  mere  og  mere  udvi- 
dede sin  Virksomhed.  Efter  imod  sin  Villie  at  have  op- 
holdt sig  i  England  og  Nederlandene  vendte  han  1559  til- 
bage til  Spanien  og  denne  Gang  for  ikke  mere  at  forlade 
dette  Land.  Han  bosatte  sig  i  selve  Landets  Hjerte,  paa 
den  nøgne  og  trøstesløse  Hoislette,  hvor  Madrid  hæ'ver  sig, 
og  ret  som  om  denne  Ørkenhovedstad  endnu  ikke  var  ham 
sørgelig  nok,  sogte  han  i  Escurial  en  endnu  mere  nogen  og 
ode  Bolig  for  at  døe  dér,  som  han  havde  levet,  snarere  som 
en  Eremit  end  som  en  Konge.  Efter  Portugals  Erobring 
viste  han  sig  næppe  nogle  Maaneder  i  Lissabon  og  hastede 
med  atter  at  vende  tilbage  til  sin  skumle  Enebolig.  Af  og 
til  saae  man  ham  dog  endnu  være  tilstede  ved  Folkefesterne  og 
tale  med  Bønderne;  thi  ved  at  nedlade  sig  saa  dybt  behø- 
vede han  ikke  at  ftygte  for,  at  man  skulde  tænke  paa  at 
stille  sig  paa  lige  Fod  med  ham ;  men  snart  saae  man  ham  kun 
i  Kirken,  og  i  de  sidste  Aar  af  sit  Liv  forlod  han  ikke  mere 
sine  Værelser.  Naar  hændelsesviis  nogen  Anden  end  hans 
fortrolige  Venner  og  Ministre  bleve  stedede  for  ham,  følte 
den  Paagjældende  sig  greben  af  en  Dødskulde  overfor  dette 
ubevægelige  Ansigt  og  dette  søgende  og  isnende  Blik. 

Man  har  iindvet  sig  over  at  see  Qviiideriie  have  en  saa 
stor  Plads  i  denne  Fyrstes  Liv,  men  de  venetianske  Gesandter 
lade  os  ikke  i  nogen  Tvivl  herom.  Man  fortæller,  at  han  i 
sin  Ungdora  var  hemmelig  gift  med  Donna  Ysabella  de  Osorio, 
hvilket  dog  ikke  hindrede  ham  i  at  ægte  Infantinden  af 
Portngal.  Senere  levede  han  sammen  med  Donna  Eufrasia 
de  Guzman  og  skilte  sig  af  med  hende  og  det  Barn,  hun 
bar  under  sit  Hjerte,  idet  han  giftede  hende  med  Fyrsten  af 
Ascoli.  Hans  langvarige  Forbindelse  med  Prindsessen  af 
Eboli  fandt  Sted  paa  den  Tid,  da  han  var  gift  med  den 
blide  og  fromme  PJlisabeth  af  Frankrig,  der  leed  Alt,  taalte 
Alt  og  døde  under  Bønner  for  sin  utro  Ægtefælle  —  og 
dog  var  Elisabeth  den  af  alle  hans  fire  Gemalinder,  som 
han  meest  elskede. 

Ved  dette  Hof,  der  var  dannet  efter  Kongens  Hjerte, 
udspeidede  man  gjensidigt  hverandre  til  Fordeel  for  Kongen, 
hvis  Øre  stedse  var  aabeut  for  Angivelser.  Philip  var  nys- 
gjerrig  og  taus  som  en  Inqvisitor  og  røbede  aldrig  Noget, 
man  havde  betroet  ham.  Selv  vilde  han  være  eneberettiget 
til  Tvetydighed,  paalagde  derimod  Andre  Aabenhjertighed 
og  tilgav  aldrig  en  Løgn;  derfor  talte  man  stedse  Sandhed 
til  ham,  som  aldrig  talte  Sandhed  til  Nogen.  Hans  Hu- 
kommelse var  en  aaben  Bog,  hvori  Alt  blev  indskrevet  for 
ingensinde  at  udslettes.  Han  kj endte  udenad  alle  Kongers 
og  deres  Ministres  hele  private  Liv,  Charakteer  og  Særhe- 
der. Han  satte  deres  Gesandter  i  Forbauselse  ved  at  tale 
til  Enhver  om  hans  Herres  Hof,  som  om  han  havde  levet 
der.  Paa  samme  Maade  kjendte  han  ogsaa  sine  Agenter, 
de  ringeste  som  de  høieste;  han  kjendte  Enhvers  svage  og 
stærke  Side,  han  tilgav  aldrig  en  Fornærmelse,  men  til 
Gjengjæld  holdt  han  af  at  belønne  Fortjenester,  især  hos 
Geistligheden,  og  mere  end  een  Gang  forfremmedes  en 
ubekjendt  Præst  ved  sine  Kundskaber  og  sin  Fromhed  til 
en  Bispestol. 

Philip  forstod  at  tilsløre  sine  Tanker  under  en  uigjen- 

nemtrængelig  Tilbageholdenhed;  med  et  ubevægeligt  Ansigt 
kunde  han  høre  paa  Alt,  selv  paa  Dadel,  uden  at  hans  Ansigts- 
træk nogensinde  forraadte,  hvad  der  foregik  i  hans  Sjæl.  Til- 
syneladende lige  ufølsom  for  Medgang  som  for  Modgang  hørte 
han  med  den  samme  uforstyrrelige  Rolighed  paa  Efterretnin- 
gen om  Thriumphen  ved  Lepanto  som  paa  Beretningen  om  den 
»uovervindelige  Flaades«  Ødelæggelse.  Selv  hans  Ministre,  der 
snarere  vare  hans  Redskaber  end  hans  Tankers  Fortrolige, 
kjendte  ham  aldrig  tilbunds.  Havde  de  fornærmet  ham,  som 
Spinoza,  eller  forraadtham,  som  Perez,  faldt  hans  Unaade,  der 
til  det  sidste  Øieblik  tilslørede  sig  under  en  tilsyneladende 
Gunst,  pludseligt  og  uventet  over  dem  som  et  Lyn.  Selv  Skrif- 
testolen maatte  tjene  hans  Politik.  Erkebispen  af  Sevilla 
underrettede  ham  saaledes  om,  at  efter  Udsagn  af  Præsterne 
i  hans  Stift  beklagede  alle  deres  Skriftebørn  sig  over  Kon- 
gen, og  Philip  svarede:  »Siden  deres  Tunge  er  fri,  er  det 
godt,  at  deres  Hænder  ere  bundne.« 

Philip  den  Andens  Forhold  til  det  pavelige  Hof  kaster 
et  interessant  Lys  over  hans  Regjering  og  Charakteer. 
Pavedømmet  følte  et  brændende  Nag  til  Carl  den  Femte, 
til  hans  Søn  og  til  alle  Spaniere,  hvis  Stolthed  og  Voldsom- 
heder fjernede  alle  Hjerter.  Hertugen  af  Albas  fornær- 
mende Brev  til  Pave  Paul  den  Fjerde  og  det  Krigstog,  som 
han  1556  foretog  ind  i  den  hellige  Faders  Stater,  vare  en 
blodig  Gjengjæld,  som  Philip  øvede  mod  Guds  Statholder. 
Man  forundrer  sig  over,  at  en  af  den  catholske  Troes 
meest  hengivne  Riddere  saaledes  træder  Pavedømmet  i  Stø- 
vet og  med  Vaabenmagt  forsvarer  Kronens  Rettigheder  mod 
det;  men  Philip  folte  sig  ogsaa  snart  forlegen  over  sit  Held; 
han  gjorde  Afbigt  og  lod  Paven  dictere  Freden,  istedetfor  at 
Forholdet  burde  have  været  omvendt. 

Efter  at  have  forligt  sig  med  den  hellige  Stol  vægrede 
Philip  sig  dog  ved  at  tilstede  de  pavelige  Bullers  Udbredelse 
i  sine  italienske  Stater  uden  den  kongelige  Tilladelse  (exe- 
quatur) ;  han  tillod  heller  ikke  den   militaire  Sanct-Lazarua' 

Ordens  Udbredelse  i  Spanien,  kort  sagt,  han  bekjendte  sig 
aabenbart  til  den  Grundsætning:  »En  Konge  behøver  ikke 
at  adlyde  Paven  i  verdslige  Sager«. 

I  Pius  den  Femte  (Ghislieri)  »der  blev  valgt  1565, 
fandt  Philip  endelig  en  Pave  ganske  efter  sit  Sind.  Et  inder- 
ligt Venskabsbaand  forenede  disse  to  dødelige  Fjender  af  Kjæt- 
teriet,  disse  Kampfæller  for  Catholicismen,  saaledes  som  man 
opfattede  den  i  Rom  og  Madrid.  Naar  Pius  den  Femte 
bad  for  den  syge  Philip,  bad  han  Gud  tage  Aar  fra  sit 
Liv  for  at  foie  dem  til  den  catholske  Konges,  og  til  Gjen- 
gjæld  lod  Philip,  der  ellers  var  saa  skinsyg  over  sin  Magt, 
Pius  regjere  i  Spanien  og  billigede,  skjendt  ikke  uden  Be- 
tænkelighed, den  tridentinske  Kirkeforsamlings  Beslutninger. 

Hvad  Philips  Forhold  til  den  spanske  Geistlighed  an- 
gaaer,  er  hans  Opførsel  ogsaa  her  et  Væv  af  Modsigelser. 
Han  ødslede  med  alle  de  ydre  Vidnesbyrd  om  Ærbødighed 
for  Præsterne,  hvilke  han  betragtede  som  et  jødisk  Gjen- 
billede  af  Guddommen,  men  med  den  Indskrænkning,  at 
Præsten  aldrig  maatte  forglemme,  at  han  var  hans  Under- 
saat,  og  ikke  maatte  tragte  efter  at  øve  nogen  Indflydelse 
paa  Begjeringen.  Fra  Ferdinand  den  Catholskes  Tid  havde 
de  spanske  Konger  af  den  pavelige  Stol  faaet  udelukkende 
Ret  til  at  besætte  alle  Bispestole  og  Præbender,  og  derved 
havde  de  hele  den  spanske  Geistlighed  fra  Spaniens  Primas 
til  den  ringeste  Klerk  ganske  i  deres  Haand.  »Ingen  Geist- 
lighed i  Verden  taaler  saa  tunge  Byrder  som  den  spanske,« 
siger  Contarini,  og  senere,  1629,  indrømmer  en  anden  Italie- 
ner, Moro,  »at  den  spanske  Konge  tilegner  sig  en  Trediedeel  af 
Geistlighedens  Indtægter,  og  at  en  Bisp  indbringer  Kongen 
lige  saa  Meget  som  to  Tusinde  Bønder  eller  fire  Tusinde 
Adelsmænd.«  Lad  os  endnu  tilføie,  at  under  hans  Regjering 
vare  de  høieste  geistlige  Værdigheder  forbeholdte  de  Geistlige, 
som  forsvarede  hans  Rettigheder  mod  det  pavelige  Hof,  og 
især  Saadanne,  som  havde  havt  Mod  til  at  lade  sig  banlyse 
af  den  hellige  Fader. 

Den  samme  Modsigelse  herskede  ogsaa  i  Kongens  For- 
hold til  Inqvisitionen,  Han  gjorde  den  til  et  Redskab  for 
sin  Politik,  men  bekæmpede  samtidigt  med  en  Fasthed, 
som  vækker  vor  Forundring,  ethvert  Indgreb  i  sine  konge- 
lige Forrettigheder.  Da  Inqvisitionen  havde  forsøgt  at 
grunde  en  militair  Munkeorden  i  Spanien,  der  vilde  have 
stillet  en  Armee  til  dens  Raadighed,  modsatte  Philip  sig 
det  med  Bestemthed.  »Det  tilkommer  kun  mig  alene  at 
vaage  over  Troens  Reenhed,«  erklærede  han;  kort  sagt: 
»Han  vilde,«  som  Spaniens  nyeste  Historieskrivere  udtrykke 
sig,  »nok  have,  at  Inqvisitionen  skulde  være  Kongedømmets 
Arm,  men  ikke  at   den  skulde  være  dets  Hoved.« 

Det  er  en  anden  ikke  mindre  besynderlig  Modsigelse, 
at  denne  Konge,  der  skulde  doe  i  et  Kloster  ligesom  sin 
Fader,  altid  af  Princip  var  imod  en  Udvidelse  af  Munke- 
ordenerne. Han  var  saa  langt  fra  at  ville  skabe  nye,  at 
han  kun  tænkte  paa  at  omforme  de  ældre.  Skjondt  altid 
omgiven  af  Munke  og  Geistlige  betænkte  han  sig  ikke  paa 
skaanselsløst  at  tugte,  ja  selv  at  ombringe  Elnhver,  der  vo- 
vede at  forgribe  sig  paa  hans  Rettigheder,  Understøttet  af 
en  ubarmhjertig  Hukommelse  og  et  Politi,  der  kunde  maale 
sig  med  Inqvisitionens,  erindrede  han  i  det  forønskede  Øie- 
blik  enhver  Ungdomssynd  hos  en  Geistlig  for  tyve  Aar 
efter  at  negte  ham  det  Præbende  eller  Bispedømme,  hvorom 
han  sogte. 

Endnu  kun  et  sidste  Ord,  fer  vi  forlade  dette  Emne.  Phi- 
lips Yndlingsministre,  som  Spinoza,  Gomez,  Perez  og  Moura, 
beherskede  ham  kun  ved  at  skjule  deres  Magt;  men  hans 
Skriftefader,  Biskoppen  af  Cuenca,  beherskede  ganske  Mo- 
narken, der  havde  givet  sin  Samvittighed  i  hans  Haand. 
Naar  man  kjender  denne  Konges  offentlige  og  private  Liv, 
forundrer  man  sig  hoiligen  over,  at  hans  Skriftefædre  have 
kunnet  tilgive  ham  Alt:  man  foler  sig  fristet  til  at  tilgive 
den  Skyldige  vod  at  see  hans   Dommeres   Overbærenhed. 

Naar  vi  med  eet  Blik  overskue  Philips  lange,  indholds- 
rige Eegjering,  føle  vi  os  slaaede  ved  dens  Mangel  paa 
Eenhed.  Den  første  Halvdeel  af  hans  Eegjering  synes  at 
beherskes  af  en  anden  Aand  end  de  sidste  tyve  Aar.  Denne 
Forandring  i  Monarkiets  Politik  staaer  i  Forbindelse  med 
Perez's  Fald  og  nye  Ministres  Indtrædelse  i  Kongens  Kaad 
1579.  Thi  hvor  opfyldt  Philip  end  var  af  Kongedømmets 
Pligter,  som  han  opfattede  fra  den  smaaligste  Side,  havde 
han  dog  aldrig  nogen  anden  Politik  end  sine  Ministres  og 
var  ofte  deres  Kedskab,  naar  han  troede  at  være  deres 
Herre. 

Lad  os  i  Korthed  gjenkalde  os  de  vigtigste  Tildra- 
gelser i  hans  Eegjering.  Den  ovennævnte  Krig  mod  Paven 
var  kun  en  Familietradition  og  en  bleg  Copi  af  Bourbons 
Beleiring  af  Eom  1527.  Denne  Krig  skulde  kun  holde 
det  oprørske  Pavedømme  i  Tømme.  Ogsaa  Krigen  mod 
Frankrig  var  en  Arv  fra  Carl  den  Femte.  Sønnen  modtog 
den  uvilligt;  førte  Krig,  medens  han  ønskede  Fred,  og  for  at 
bevare  Land,  ikke  for  at  erobre.  Hans  Seire  vare  ikke  hans, 
men  hans  Generalers,  ligesom  hans  Politik  var  hans  Mini- 
stres eller  hans  Faders;  thi  denne  førte  fra  sit  Kloster  Yuste 
endnu  Sonnen  i  sine  Ledebaaud.  Den  hæderlige  Fred  i 
Chateau  Cambrésis  1559,  der  kaster  en  saa  stor  Glands 
over  hans  Eegjerings  Begyndelse,  tilhørte  i  Virkeligheden 
ikke  Philip:  han  høstede  kun,  hvad  Andre  havde  saaet 
for  ham. 

Senere,  da  Eeformationen  var  trængt  ind  i  hans  Stater, 
undertrykte  han  den,  i  Spanien  ved  Baal,  i  Flandern  ved 
Krig,  da  Baalene  ikke  strakte  til.  Nu  havde  han  endelig 
fundet  sin  Politik,  den  eneste,  der  virkelig  tilhørte  ham  selv: 
Hadet  til  Kjætteriet.  Men  underligt  nok,  da  han  sendte 
Alba  til  Nederlandene,  herskede  Freden  ikke  desto  mindre 
i  hans  Eaad  med  Euy  Gomez,  og  denne  Yndling  fandt  sig 
kun  i  Krigen  for  at  fjerne  sin  Medbeiler.  Selv  denne  Krig, 
der  var  en  Forsvarskrig,   hvis   nogen  Krig  ellers  har  været 

det,  drog  dog  ikke  Philip  længere,  end  han  vilde.  Da 
Voldshandlinger  '  mod  Nederlandene  sloge  feil,  søgte 
han  hurtigt  Forlig  ved  at  indsætte  Requesens  og  senere 
Juan  af  Østerrig  til  Statholder.  Philips  Ærgjerrigheds 
Time  var  endnu  ikke  slaaet.  Han  levede  kun  for  den  næste 
Dag  og  tænkte  kun  paa  een  Ting:  at  bevare  Flandern  for 
enhver  Priis,  fordi  dette  Land  for  ham  var  et  Brohoved,  der 
paa  eengang  vendte  mod  Frankrig,  Tydskland  og  P]ngland,  og 
fordi  det  var  for  Kjætteriet,  at  han  maatte  vige,  hvis  han 
gav  Slip  paa  det.  Paa  denne  Tid  dromte  han  eiensynligt 
endnu  ikke  om  noget  Universalmonarki,  og  han  tænkte  kun 
paa  at  bevare  Spanien,  Italien  og  Nederlandene,  der  vare 
tilfaldne  ham  ved  Arv,  men  ikke  paa  at  forøge  denne. 

Portugals  Erobring  i  A året  1580  dannede  et  Vendepunkt 
i  Kongens  Liv  og  Politik.  Hans  Ærgjerrighed,  der  hidtil 
havde  slumret,  vaagnede  op,  og  hans  Rolle  som  den  ca- 
tholske  Religions  Forkæmper  viste  sig  først  nu  for  ham  i 
sin  fulde  Storhed.  Øieblikket  var  iøvrigt  vel  valgt.  To 
modsatte  Grundanskuelser  laae  i  Krig  og  afvæbnedes  først 
efter  tre  Fjerdedele  af  et  Aarhundrede. 

Paa  den  ene  Side  kæmpede  Reformationen  med  alle  de 
Friheder,  hvortil  den  indeholdt  Spiren,  paa  den  anden  Side 
Catholicismen  og  i  dens  Ly  de  store  Monarkier,  der  havde 
udviklet  sig  ved  Middelalderens  Slutning,  og  hvis  Ærgjerrig- 
hed nu  udfoldede  sig  uden  Sky.  Forrest  i  Rækken  af  dem 
stod  Spanien.  For  at  forsvare  sig  var  Philip  nødt  til  at 
angribe  den  moderne  Aand,  som  ved  Reformationen  var 
trængt  ind  i  dette  Spanien,  der  saa  længe  var  bleven  staa- 
ende  udenfor  den  civiliserede  Verden.  Istedetfor  at  vente, 
til  Kjætteriet  hjemsøgte  hans  Stater,  den  ene  efter  den 
anden,  besluttede  Philip  sig  til  at  bekæmpe  det,  overalt 
hvor  det  havde  fæstet  Rod:  i  Nederlandene,  i  England  og 
i  Frankrig.  Selv  Ulykken,  der  ramte  den  uovervindelige 
Armada,  dette  hans  Regjerings  største  Foretagende,  anspo- 
rede kun  hans  voxende  Tørst   efter   Erobringer.     Religionen 

blev  til  Slutningen  kun  et  Slør,  som  dækkede  Monarkens 
personlige  Ærgjerrighed,  der  voxede,  efterhaanden  som  hans 
virkelige  Magt  formindskedes.  I  Krigen  mod  Frankrig,  den 
sidste  og  mindst  lykkelige  af  dem  alle,  og  som  alene  kostede 
ham  tredive  Millioner  Ducater,  traadte  Eeligionen  aldeles  i 
Baggrunden.  Philips  eneste  Tanke  var  at  sætte  sin  Datter 
paa  Valois'ernes  Throne.  Da  det  ikke  kunde  lykkes  ham  at 
erobre  Frankrig,  søgte  han  at  dele  det.  Men  da  ogsaa  dette 
slog  feil  for  ham,  da  han  havde  beseglet  sit  Nederlag  ved  en 
nedværdigende  Fred,  havde  han  saavel  som.  Spanien  kun  til- 
bage  at   trække   sig  sammen  i  sig  selv  og  stige  i  Graven. 

I  dette  tragiske  A  århundrede  viser  Historien  os  andre 
Tyranner,  der  ere  Forfølgere,  udsvævende  og  grusomme  som 
Philip  den  Anden.  Frants  den  Første  af  Frankrig  og  hans 
Søn,  Henrik  den  Anden,  ja  selv  Carl  den  Femte  have  næ- 
sten viist  ligesaa  stor  Strenghed  mod  Kjætterne  som  Philip ; 
men  det  blev  ikke  givet  Nogen  af  dem  under  deres  Kamp 
mod  Kjætteriet,  næsten  gjennem  et  halvt  Aarhundrede,  at 
udgyde  Strømme  af  Blod  i  en  saa  stor  Maalestok.  Saaledes 
som  vi  nutildags  kjende  Philip,  efter  at  Archi verne  i  Sala- 
manca,  Besan^on,  Paris,  Briissel,  Wien  og  Haag  have  af- 
sløret hans  hemmeligste  Tanker,  vil  han  stedse  staae  som 
en  Legemliggj øreise  af  alle  de  Fordomme,  alle  de  Liden- 
skaber og  alt  det  Nag,  som  Spanien  nærede  imod  den  eu- 
ropæiske Aand,  dette  Spanien,  som  altid  blot  af  Navn  har 
tilhørt  Europa. 

Vi  have  nu  afmalet  Philip  den  Andens  Charakteer  og 
i  korte  Træk  hans  offentlige  og  private  Liv;  derstaaer  kun 
tilbage  at  undersøge,  i  hvilken  Tilstand  denne  Fyrste  ved 
sin  Død  efterlod  Spanien  og  sine  øvrige  Besiddelser  i  Eu- 
ropa. 

Den  varige  Skade ,  som  Philip  tilføiede  alle  de 
Folk,  der  vare  hans  Scepter  undergivne,  har  givet  ham 
den  sørgelige  Forret  at  leve,  selv  efter  sin  Dod.  Spanien 
søgte  saa  langt  fra  at  standse  sin  Konge  paa  den  slgæbne- 

svangre  Skraaplan,  hvorpaa  han  førte  det  ud,  at  det  snarere 
selv  drev  ham  frem.  Det  gjorde  alle  hans  Feil  til  sine  og 
har  derfor  ingen  Ret  til  at  bebreide  ham  dem ;  men  det  har 
maattet  betale  den  falske  Livskraft,  som  Philip  gav  det, 
med  to  Aarhundreders  Forfald.  Der  har  vel  været  enkelte 
Standsninger  i  dette  Forfald;  men  Spanien  vil  aldrig  mere 
hæve  sig  til  den  Høide,  hvorfra  det  er  nedstyrtet.  For- 
gjæves  blev  den  udmarvede  habsburgske  Eace  ombyttet 
med  den  lige  sna  usle  bourbonske;  Halvøens  virkelige  Hi- 
storie ender  med  Philip  den  Anden.  Den  eneste  Ære,  der  er 
forbeholdt  retskafne  Fyrster  som  Philip  den  Femte,  oplyste 
Fyrster  som  Carl  den  Tredie,  er  et  Oieblik  at  kunne  bringe 
Spaniens  Forfald  i  Forglemmelse;  efter  deres  Død  begyn- 
der det  uundgaaelige  Forfald  atter  og  tiltager  endog  med 
forøget  Kraft. 

Det  spanske  Monarki  frembød  under  Philip  den  Anden 
et  glimrende  Billede,  der  skuffede  Europa;  men  han  an- 
spændte saa  stærkt  alle  Statens  Hjælpekilder,  at  Udmattel- 
sen allerede  under  ham  blev  følelig.  Hans  Efterfølgeres 
Svaghed  og  Uduelighed  kunde  vel  paaskynde  Landets  For- 
fald, men  Philips  liegjering,  der  blot  er  stor  ved  det  Onde, 
den  har  forvoldt,  indeholdt  dog  allerede  alle  Spirerne  til 
denne  Tilbagegang.  Paa  to  Punkter  viste  der  sig  en  føle- 
lig Tomhed :  i  Finantserne  og  i  Befolkningens  Aftagen.  Lan- 
dets Befolkning  svandt  bort,  den  gik  deels  til  den  nye 
Verden,  deels  til  Nederlandene,  og  Perus  Guld  strommede 
kun  gjennem  Spanien,  men  standsede  ikke  der.  Udvandrin- 
gen, der  allerede  havde  taget  sin  Begyndelse  under  Carl 
den  Femte,  tiltog  i  Styrke  under  hans  Søn  og  bidrog  i  For- 
ening med  Krigen  til  at  affolke  Halvøen.  I  hans  Kegjerings 
Begyndelse  talte  Spanien  endnu  henved  ti  Millioner  Ind- 
byggere; i  1594  gav  en  officiel  Folketælling  kun  8,206,791 
Mennesker.  I  fyrretyve  Aar  var  Befolkningen  altsaa  aftagen 
med  1,800,000  Sjæle,  og  under  den  følgende  Regjering  gik 
Tilbagegangen  endnu  raskere  for  sig.    I  halvtredie  Aarhun- 

dreder  sendte  Spanien  tre  Millioner  Udvandrere  over  Atlan- 
terhavet. Det  begyndte  med  at  skabe  en  Ørken  i  Mexico 
og  Peru,  og  sora  en  retfærdig  Gjengjældelse  herfor  drog 
dette  Barbari  en  lignende  Tomhed  efter  sig  i  selve  Spa- 
nien. Hertil  maae  vi  endnu  feie  Jødernes  Fordrivelse, 
Krigen  med  Maurerne  under  Philip  den  Anden,  og  deres 
Forjagelse  under  hans  Søn.*)  Naar  man  dernæst  endnu 
betænker  alt  det  Blod,  der  blev  udgydt  paa  Valpladsene 
og  i  de  Garnisoner  eller  Armeer,  som  Philip  maatte  holde 
paa  Benene  i  alle  Verdens  Hjørner,  er  denne  Befolkningens 
Aftagen  under  hans  Alt  fortærende  Regjering  ikke  vanskelig 
at  forstaae. 

En  anden  Smitte,  der  tærede  paa  Spaniens  hele  Livskraft, 
var  Klostrene.  I  Spanien  har  Munkevæsenet  ret  fundet  en 
frodig  Jordbund,  af  hvilken  man  ikke  let  vil  kunne  oprykke 
det  med  Rode,  og  her  har  det  altid  bevaret  sit  særegne 
Præg:  Ladhed  og  et  Liv  viet  til  »hellig«  Ørkesløshed. 
Munken  og  Hidalgoen,  den  geistlige  og  den  verdslige  Adel, 
deelte  i  Spanien  de  to  store  Forrettigheder  med  hinanden: 
Intet  at  bestille  og  ikke  at  betale  Afgifter.  Geistlighe- 
den fik  dog  kun  denne  dobbelte  Rettighed  ved  under 
Form  af  frivillige  Gaver  at  dele  sine  umaadelige  Indtægter 
med  Kronen  og  ved  at  underholde  alle  Fattige,  det  vil  sige 
Fjgnens  Lediggængere,  ved  sine  Klosterporte.  Klostrene  for- 
ringede Landets  Befolkning  og  bidrog  atter  til  at  gjøre  det 
ufrugtbart.  Ørkesløsheden  indenfor  deres  Yægge  vedligeholdt 
Dovenskaben  udenfor  samme;  den  ene  Byld  fremskyndede 
den  anden  og  forhindrede  den  i  at  læges. 

Efter  Affolkningen  følger  Fattigdommen.  Agerdyrkningen 
hensygnede,    Ensomheden  opstod    lidt    efter   lidt  paa  denne 


*)  Angaaende  Spaniens  øconomiske  Tilstand  under  Philips  Efter- 
følgere henvise  vi  til  „Afhandlingen  Carl  den  Anden  af  Spa- 
nien", der  tidligere  har  været  optaget  i  Archivet.  1869.  I 
Bind,  Pag  477  ff.  Red. 

Jordbund,  der  var  berøvet  sine  kraftigste  Arme.  De  føl- 
gende Slægter  aftoge  mere  og  mere  i  Antal  og  Kraft.  De 
enkelte  Veteraner,  som  overlevede  de  endeløse  Krige,  havde 
forladt  deres  Arne  uden  Haab  om  at  vende  tilbage  og  kom 
atter  hjem  som  Invalider  og  uden  at  have  Kraft  til  at 
dyrke  deres  Marker.  Arbeidet  ophørte  at  holdes  for  en 
Ære  i  dette  Land,  hvor  Ørkesløshed  gjælder  for  et  Tegn 
paa  Adel,  hvor  en  Trediedeel  af  Aarets  Dage  er  Helligdage, 
og  hvor  Religion  i  Forening  med  nationalt  Hovmod  helliger 
Dovenskaben.  Det  frugtbare  Spanien  ernærede  under  Ro- 
merne tredive  Millioner,  men  kunde  under  Philip  den  An- 
den knapt  ernære  en  Trediedeel  heraf;  Landet  maatte  tye 
til  Indførsel  udenlandsfra,  og  det  Kom,  der  kom  over  Søen, 
var  fri  for  al  Afgift. 

Den  samme  Foragt,  som  tyngede  paa  det  legemlige 
Arbeide,  tyngede  ogsaa  paa  Industrien,  der  var  overladt  til 
Jøder  og  Maurer  og  senere  hen  til  Udlændinge.  Under  den 
catholske  Konge  talte  man  i  den  castilianske  Krones  Lande 
allerede  et  hundrede  og  tresindstyve  Tusinde  Fremmede; 
det  var  for  Størstedelen  Italienere  og  Franskmænd,  og 
næsten  alle  Smaahaandteringer  vare  overladte  til  dem.  Bor- 
germanden, der  havde  viet  sig  til  Handelen,  var  næppe  ble- 
ven rig  ved  den,  før  han  skyndte  sig  med  at  aftoe  den  Plet, 
der  knyttede  sig  til  Arbeidet  og  den  uadelige  Stand,  og 
kjøbte  sig  »hidalguia«  ;  han  blev  en  Adelsmand,  det  vil  sige 
et  uproductivt  Medlem  af  Samfundet,  til  hvis  Vel  han  nu 
ikke  mere  bidrog,  hverken  ved  Arbeide  eller  Skatter.  Han 
var  fri  for  alle  Afgifter;  alle  Embeder  og  Æresposter  vare 
forbeholdte  ham,  og  den  nye  Adelsmands  Hovmod  smeltede 
sammen  med  den  »gamle  Christnes«,  der  var  stolt  af  sin 
Race  og  sin  Tro.  Herfra  hidrører  hele  denne  Dovenska- 
bens Forherligelse,  der  er  stærkt  fremtrædende  hos  hele  det 
spanske  Folk,  i  Klostret,  i  Slottet  og  i  Hytten,  hvor  man 
netop  kun  arbeider  for  at  leve,  og  hvor  man  lever  saa 
tarveligt  som  muligt  for  at  arbeide  saa  meget  desto  mindre. 

Araberne  og  Jøderne,  der  bleve  forjagne  fra  den  Jordbund, 
som  de  berigede,  ere  to  Gange  blevne  hævnede  for  deres 
Landflygtighed,  forst  ved  den  Tomhed,  som  de  efterlode,  og 
dernæst  ved  det  Vanrygte,  som  knytter  sig  til  Arbeidet,  der 
med  dem  blev  forjaget  fra  Halvøen. 

Øconomiske  Feiltagelser  vedvare  i  Eeglen  længere  end 
politiske,  og  man  kan  vanskeligere  raade  Bod  paa  deres  for- 
dærvelige Virkninger.  I  en  endnu  høiere  Grad  end  Krig 
og  Udvandring  har  Prohibitivsystemet  ødelagt  Spanien. 
Man  forbød  Udførsel  af  kostbare  Metaller,  ja  selv  af  inden- 
landske Manufacturer  for  at  begunstige  Indforselen  af  frem- 
mede Produkter.  Dernæst  blev  Handelen  overalt  indskræn- 
ket; overalt  var  der  locale  Toldgrændser,  hvorved  man  lige- 
som stræbte  efter  at  opløse  den  spanske  Eenhed,  og  hvorved 
man  ødelagde  Provindserne,  idet  man  afsondrede  dem  fra  hver- 
andre indbyrdes,  ligesom  Spanien  søgte  at  afsondre  sig  fra 
Udlandet.  Saaledes  forbød  Philip  den  Anden  under  Straf  af 
Forviisning  og  Eiendomsfortabelse  sine  Undersaatter  at  søge 
Oplysning  og  Belæring  i  Udlandet.  Medens  det  øvrige 
Europa  stræbte  henimod  Eenhed,  søgte  Spanien  omvendt  at 
tilintetgjøre  sin.  Provindserne  følte  sig  smigrede  ved  denne 
Afsondring,  der  mindede  dem  om,  at  de  havde  været  Kon- 
geriger. Istedetfor  eet  Spanien  opstod  der  saaledes  otte 
eller  ti  Brudstykker,  og  hvert  af  døm  var  igjen  indbyrdes 
i  Strid.  I  dette  Rige,  hvor  Landet  er  en  Ørk  og  hvor 
der  ikke  er  en  eenlig  liggende  Gaard,  men  hvor  Befolkningen 
maa  slutte  sig  sammen  for  at  kunne  forsvare  sig,  ligge 
Landsbyerne  i  Strid  med  Byerne ,  med  hvilke  de  næsten 
kunne  maale  sig  i  Folkemængde,  og  Provindshovedstæderne 
ere  paa  deres  Side  skinsyge  paa  Madrid,  der  har  dethroni- 
seret  dem.  Over  al  den  Strid  og  Kiv,  Smaalighed  og 
Elendighed  hævede  sig  igjen  indtil  for  kort  sidenden  konge- 
lige Magt  som  en  naturlig  Fjende  af  de  Interesser,  som  den 
skulde  forsvare;  den  indsaae  ikke,  at  den  odelagde  sig  selv 
ved  at  ødelægge  sine  Undersaatter. 

Efter  det  nu  Udviklede  vil  man  let  kunne  fatte,  at 
Spaniens  finantsielle  Tilstand  under  denne  Konge  var  elen- 
dig. Havet  var  lukket  for  spanske  Skibe ;  mauriske,  engelske 
og  hollandske  Sørøvere  tilintetgjorde  næsten  al  udenlandsk 
Handel,  og  den  indenlandske  var  ødelagt  ved  Beskyttelses- 
systemet og  ved  Smugleriet,  der  sora  et  nyt  Onde  hjem- 
søgte Halvøen.  Dertil  kom  endnu  Philips  ubarmhjertige 
Krig  mod  hans  mauriske  Undersaatter  og  deres  deelvise 
Fordrivelse  fra  Andalusien,  en  Forholdsregel,  som  udtørrede  en 
af  de  nationale  Rigdomskilder.  Ved  alt  dette  steg  den  offent- 
lige Gjæld  med  sine  Aagerrenter,  der  i  fire  Aar  opslugte  en 
uhyre  Capital,  og  som  under  Philips  Eegjering  steg  fra  fem  og 
tredive  Millioner  Ducater  til  hundrede  Millioner.  Nationens 
Credit,  ja  selv  dens  Ære  led  ved  Kongens  Pengemangel  og 
endelige  Bankerot,  der  fandt  Sted  til  Trods  for  den  til  et 
Ordsprog  blevne  spanske  Ærlighed.  —  Alt  dette  var  Spa- 
niens Udbytte  af  en  trediveaarig  Kamp;  saa  dyr  var  den 
farlige  Ære  at  have  opkastet  sig  til  den  yderliggaaende 
Catholicismes  Forkæmper  i  Europa. 

Mh. 


De  gamle  G-rækeres  Opdragelse*). 


Ue  gamle  Grækeres  mærkelige  Dannelse,  som  endnu  efter 
to  Tusinde  Aars  Forløb  i  visse  Henseender   ikke    er    over- 
truffen,  og  til  hvilken    enhver   kommende  Tid  maa  see  op 
med  Beundring,  hvilede,   som  naturligt   er,    i  en  væsentlig 
Grad  paa  dette  Folks  Opdragelse.     Thi,  om  det  ogsaa  maa 
indrømmes,    at   Grækerne  af  Forsynet  vare   udrustede  med 
pjeldne  Anlæg,    og   at  Naturen    og  Forholdene   vare   i  høi 
Grad  gunstige,  saa  er  det  dog  klart,    at   dette  Folk  aldrig 
vilde  være  kommet  til  den  Fuldkommenhed  i  Videnskab  og 
Kunst,  hvorom  mangfoldige  Frembringelser,    der    hver  i  sit 
Slags  maa  betragtes  som  Mønstre,  endnu  bære  Vidnesbyrd, 
hvis  det  ikke  omhyggeligt  havde  vidst  at  drage  sig  de  givne 
Forhold  til  Nytte  og  at  uddanne  og  udvikle  sine  fortrinlige 
Anlæg  paa  den  bedste  Maade.     At  dette  nu  ogsaa  forholdt  sig 
saaledes,  kan  man  ovebevise  sig  om  hos  deres  ældste  Lovgi- 
vere, som  ligefrem  i  Loven  optoge  Bestemmelser  om,  hvor- 
ledes, deres  Fædrelands  Ungdom  skulde  opdrages  i  Overeens- 
stemmelse   med  sin  høie  Bestemmelse.      Her,  hvor  en  ud- 
førlig Fremstilling  af    Emnet   ikke   kan   finde   Plads,  maae 
vi  holde  os  til  den    mægtigste   og  i  alle  Henseender  meest 
fremtrædende  Stat  i  Grækenland:    Athen,   hvis   Folk  baade 
eiede  og  fuldstændigt    udviklede    alle   de   Egenskaber,    som 
vare  meest  eiendommelige    for  hele  den  græske  Nation,  og 


*)   Elter  Dr.  J.  Johansson. 

hvis  Historie  ogsaa  er  meest  bekjendt,  idet  de  fleste  skrif- 
tlige Mindesmærker  og  Kunstværker,  som  ere  komne  til 
vor  Tid,  skyldes  Mænd,  der  enten  have  tilhørt  eller  faaet 
deres  Dannelse  i  denne  Stat. 

Solon,  Athens  berømte  Lovgiver,  bestemte,  at  hver 
Medborger  skulde  lade  sine  Børn  opdrage  og  undervise  paa 
det  Omhyggeligste.  Den  Fader,  som  forsømte  det,  ansaaes 
for  at  være  uden  Æresfølelse  og  for  at  krænke  en  af  de 
helligste  Pligter  mod  Guder  og  Fædreland,  idet  han  ved 
en  saadan  Forsømmelse  undlod  overeensstemmende  med  sin 
Pligt  at  overgive  Samfundet  en  dannet  Mand  og  kraftig 
Medborger.  Den  vise  Lovgiver  vilde  heller  ikke,  at  en 
saadan  Pligtforsømmelse  nogensinde  skulde  faae  Indpas ; 
han  overdrog  derfor  Areiopagos'  høie  Raad  at  have  nøie 
Tilsyn  med,  hvorledes  Forældrene  opfyldte  deres  Forpligtelser 
i  denne  Henseende,  og  at  inddrage  de  Skyldige  for  sin 
Dorastol.  At  disse  Bestemmelser  om  Ungdommens  Opdra- 
gelse hovedsagelig  gjaldt  den  mandlige  Deel,  var  en  natur- 
lig Følge  af  den  Stilling,  som  Qvinden  i  den  historiske  Tid 
indtog  hos  Grækerne. 

De  Fag,  hvori  en  græsk  Yngling  skulde  undervises, 
vare  efter  Solons  Forskrifter  MusikogGymnastik.  Ved 
Musik  forstodes  ikke  blot,  hvad  der  nu  fortiden  menes 
dermed,  men  derunder  indbefattedes  Alt,  hvorigjennem  Men- 
neskesjælen udvikles  og  uddannes,  Alt,  hvorigjennem  Men- 
neskelivet forskjønnes  og  forædles,  med  eet  Ord  alle  de 
Kunster,  som  stode  under  Beskyttelse  af  alle  de  ni  Muser 
og  deres  Anfører  Apollon,  som  ikke  blot  var  Sangens  og 
Tonekunstens,  men  ogsaa  Viisdommens  Gud.  Musikken  om- 
fattede hos  Grækerne  altsaa  hele  den  aandelige  Dannelse, 
baade  den,  som  blev  vunden  gjennem  Videnskaben,  og  den, 
som  blev  vunden  gjennem  Kunsten.  Dertil  regnedes  saa- 
ledes  Philosophi,  Poesi,  Sang,  Musik  (i  indskrænket  Betyd- 
ning), Dands,  Mimik,  Malerkunst  og  Tegning.  Igjennem 
det  andet  Underviisningsfag,  Gymnastikken,  søgte  man  ved 

Legemkræfternes  Uddannelse  at  frembringe  saavel  legem- 
lig Styrke  og  Haardførhed  som  Smidighed,  Ynde  og  Skjøn- 
hed  for  saaledes  at  gjøre  Legemet  til  en  værdig  Bolig  for 
Sjælen,  — 

Ved  syv  Aars  Alderen  sendtes  den  græske  Dreng  i  Skole, 
ledsaget  af  en  Pædagog,  hvorved  ikke  maa  forstaaes  En,  som 
skulde  undervise  ham,  men  En,  som  overalt  skulde  ledsage 
ham  og  vaage  over  hans  Sæder  og  Opførsel.  Denne  Ledelse 
vedvarede,  indtil  Drengen  havde  fyldt  sit  attende  Aar;  i  den 
Alder  skulde  Skoledannelsen  være  fuldendt.  Hver  Dag, 
undtagen  Høitidsdagene,  holdtes  Skolen  aaben  fra  Solopgang 
til  Solnedgang.  Om  Formiddagen  meddeeltes  Underviis- 
ning  i  Musik  (i  Oldtidens  Betydning  af  Ordet),  om  Eftermidda- 
gen i  Gymnastik.  Naar  de  første  Elementer  i  Læsning  vare 
indhentede,  begyndte  man  med  Poesien.  Digternes  Værker 
indesluttede  al  religions  og  verdslig  Viisdom,  hvorfor  man 
vilde,  at  Ungdommen  skulde  være  fortrolig  med  Digte- 
kunstens ypperste  Frembringelser,  for  at  de  Unges  Phan- 
tasi  kunde  optage  skjønne,  værdige  Forestillinger  og  deres 
Sind  Lærdomme  i  Videnskab  og  Dyd.  Homeros  var  for  Græ- 
kerne næsten,  hvad  Bibelen  er  for  os.  Denne  Digters  Værker 
vare  derfor  de  første  Bøger,  som  lagdes  i  Drengens  Hænder, 
og  Mange  lærte  dem  heel  og  holden  udenad,  ialt  heuimod 
otte  og  tyve  Tusinde  Vers.  Dog  ikke  blot  Homeros  Sange 
skulde  saaledes  læres  udenad,  men  ogsaa  udvalgte  Styk- 
ker af  andre,  baade  didaktiske,  elegiske,  lyriske  og  drama- 
tiske Digtere.  Det  er  forbausende,  hvilken  Grad  af  Styrke 
og  Omfang  Hukommelsen  kan  faae  ved  Øvelse  og  x4nv en- 
delse. For  alle  Livets  Forhold  kunde  en  Græker  næsten  altid 
af  Hukommmelsen  oplæse  og  tillempe  et  Stykke  af  en  af 
sit  Fædrelands  Digtere.  Det  er  bekjendt,  hvorledes  fangne 
Atheniensere,    der    efter    den  sicilianske  Krigs*)  ulykkelige 


*)    Efter  Nederlaget    ved  Syracusæ  i  Aaret  415    under  den   pelo- 
ponnesiske Krig.  Red. 

Udfald  vare  dømte  til  Slaveri  og  haardt  Arbeide,  for  deres 
Herrer  og  Undertrykkere  declamerede  Steder  af  græske  Tra- 
gedier, som  i  den  Grad  tiltalte  Barbarernes  Sind,  at  de  af 
Medlidenhed  og  Agtelse  for  Fangernes  heie  Dannelse  frigave 
dem  og  tillode  dem  at  vende  tilbage  til  deres  Fædreland.  Og- 
saa  andre  lignende  Tilfælde  ere  fortalte  af  Historieskriverne, 
men  det  maa  være  nok  at  anføre  endnu  eet  Exempel.  Henimod 
Slutningen  af  den  syvogtyveaarige  peloponnesiske  Krig,  som 
var  ført  med  den  største  Forbittrelse  af  begge  de  krigsfø- 
rende Magter,  Athen  og  Sparta,  holdt  de  seirende  Spartanere 
i  deres  Seirsglæde  et  Gjæstebud.  Da  her  det  Sporgsmaal 
opstod,  om  ikke  den  letteste  Maade  at  faae  Hævn  over 
det  overvundne  Athen  og  gjøre  det  mægtige  Attika  for 
evig  uskadeligt,  vilde  være  at  ødelægge  Staden  i  Bund  og 
Grund  og  at  jevne  den  med  Jorden,  —  da  skal  en  tilste- 
deværende Græker  have  reciteret  en  Strophe  af  Euripides' 
Chorsange,  som  saaledes  slog  an  hos  Athens  raadslaaende 
Fjender,  at  de  udraabte,  at  det  vilde  være  en  utilgivelig 
Grusomhed,  en  Forglemmelse  af  Alt,  hvad  der  var  Stort  og 
Ædelt,  at  tilintetgjore  en  Stad,  som  havde  frembragt  For- 
fatteren af  en  saa  herlig  Poesi. 

Tonekunsten  -  -  eller  det,  der  nu  kaldes  Musik,  — 
betragtedes  ikke  af  Grækerne,  saaledes  som  i  senere  Tider, 
blot  som  et  smukt  Talent,  men  som  et  væsentligt  Opdragel- 
sesmiddel.  De  nærede  den  Overbeviisning,  at  Musikken  har  en 
afgjort  Evne  til  at  forædle  Hjerte  og  Sind,  og  de  troede,  at 
Tonernes  lihytme  og  Harmoni  ogsaa  meddeelte  Sjælen  Or- 
den og  harmonisk  Stemning,  saa  at  den  Melodi,  som  bevægede 
sig  i  rolige  og  afmaalte  Toner,  formaaede  at  mildne  en 
heftig  og  lidende  Sjæl.  Derfor  benyttedes  ved  Ungdom- 
mens Underviisning  blot  saadanne  Tonarter,  som  i  Særdeleshed 
syntes  at  egne  sig  til  at  frembringe  denne  ethiske  Virkning 
paa  den  ungdommelige  Sjæl.  Dog  udførtes  Musik  sjeldent 
alene,  men  som  Accompagnement,  enten  til  Sang  eller  Recita- 
tion af  Poesi  eller  til  Dands.     Allerede  hos  Homeros  see  vi 

Sangere  optræde,  som  til  Citherens  Toner  i  glade  Lag  og 
ved  festlige  Leiligheder  besynge  Guders  og  Menneskers 
Skjæbne  og  Tilskikkelser,  og  vi  see  endog  Adiilleus  mildne 
sin  Vredes  Bitterhed  ved  Sang  til  Lyrens  Toner,  medens 
Kampen  ved  Troja  raser  om  hans  Telt.  Ogsaa  alle  Slags 
Sange  ved  religieuse  Fester  —  hvad  enten  de  nu  bleve 
sungne  for  at  anraabe  om  Gudernes  Naade,  eller  for  at 
prise  dem  for  udviste  Velgjerninger,  eller  for  at  forherlige 
en  storslaaet  menneskelig  Handling,  som  ved  Dionysosfesterne, 
da  Digterne  med  deres  Chor  optraadte  concurrerende  paa 
Theatrene  —  udførtes  ynder  Accompagnement  af  Musik 
og  Dands. 

Dandsen  og  den  dermed  forbundne  Mimik  var  hos 
Grækerne,  ligesom  hos  mange  andre,  ogsaa  af  Nutidens  Fol- 
keslag, en  væsentlig  Deel  af  Gudstjenesten.  Under  de  hei- 
tidelige  Processioner  til  Gudernes  Templer  og  Altere  sang 
udvalgte  Chor  under  Fløitens  Toner  Sange,  der  ledsagedes 
af  kunstmæssig  Musik  og  Dands ;  naar  Chorene  vare  komne 
til  Stedet,  dandsede  de  Ringdaudse  omkring  den  feirede 
Guds  af  Oflferdampe  duftende  Alter,  og  saa  ofte  et  Skue- 
spil opførtes,  —  hvilket  aldrig  skete  uden  ved  en  religieus 
Fest,  —  var  dermed  altid  forbundet  et  dandsende  Chor, 
som  velhavende  Medborgere  efter  Orden  ifølge  Archontens 
Forskrift  havde  at  udvælge,  forsyne  med  tilbørlig  Cou- 
stume  og  lade  undervise  og  øve.  Ogsaa  Skuespillene  ud- 
førtes bestandig  under  Concurrence,  saa  at  ikke  blot  de 
Digtere,  som  havde  forfattet  de  bedste  Stykker,  men  ogsaa 
de  Chor,  som  bedst  havde  udført  deres  Kolle,  udraabtes  som 
Seirherrer  og  bekrandsedes.  Af  denne  Grund  var  det  ikke 
underligt,  at  der  indrømmedes  Dandsen  en  saa  stor  Betydning 
i  den  græske  Opdragelse  og  Dannelse,  og  at  den  regnedes 
med  iblandt   de  Sjælen  uddannende  Uuderviisningsemner. 

Ligesom  Musikken  harmonisk  skulde  forme  Sjælen,  saa- 
ledes  skulde  Gymnastikken  tjene  til  at  frembringe  et  stærkt 
og  hærdet  Legeme,    et   mandigt   og   modigt  Sind.      Begge 

Discipliner  skulde  udfylde  hinanden  og  være  forbundne  paa 
det  Inderligste;  kun  i  Forening  vare  de  efter  Grækernes 
Anskuelse  istand  til  at  udøve  en  sund  Virkning,  idet  den 
udelukkende  Øvelse  i  de  musiske  Emner  meentes  at  blødag- 
tiggjøre  Sjælen,  den  eensidigt  drevne  Gymnastik  paa  den 
anden  Side  at  foraarsage  et  haardt,  for  alle  bedre  og  ømmere 
Følelser  utilgængeligt  Sind.  Derfor  begyndte  samtidig  med 
den  musiske  ogsaa  den  gymnastiske  Underviisning.  Denne 
raeddeeltes  deels  i  Palæstrer,  deels  i  Gymnasier.  De  første 
Gymnastikanstalter  vare  ligesom  alle  musiske  Skoler,  private, 
men  dog  stillede  under  Statens  Opsyn.  De  vare  at  ansee 
som  en  Slags  Miniatur-Gyranasier  og  havde  saaledes  væsent- 
lig samme  Indretning  som  disse.  Der  fandtes  i  Athen,  et 
stort  Antal  af  dem;  de  laae  i  selve  Byen  og  vare  derfor 
mere  tilgængelige  for  mindre  Børn.  Gymnasierne  vare  der- 
imod offentlige  Anstalter  og  laae  nogle  Stadier*)  udenfor 
Byen,  Der  fandtes  tre  saadanne  i  Athen,  nemlig  Akademia, 
Lykeion  og  Kynosarges.  Akademia  laa  sex  Stadier  Nordvest 
for  Staden  ved  Floden  Kephissos  i  en  skjøn  Dal,  omgiven 
af  yndige  Plantninger  af  Platan  og  Oliven.  Her  fandtes 
ogsaa  et  Athenetempel  og  flere  Gudealtre  foruden  en  Mængde 
Statuer  af  Gips,  Marmor  og  Bronce.  Her  yndede  Oldtidens 
berømte  Philosoph  Platon  at  spadsere,  og  her,  i  de  skyggefulde 
Anlæg,  aabnede  han  Viisdommens  Skatte  for  sine  Disciple; 
det  er  deraf,  at  alle  Høiskoler  senere  have  faaet  Navnet 
»Akademi«.  Ogsaa  Lykeion  og  Kynosarges,  af  hvilke  det 
første  laa  noget  Øst,  det  sidste  noget  Nordost  for  Byen, 
vare  omgivne  af  herlige  Parker  og  Haver.  Selve  Localerne 
vare  storartede  og  pragtfulde  Bygninger,  sande  architekto- 
niske  Kunstværker.  De  vare  paa  alle  Sider  omgivne  af 
Søilegange  med  Søiler  af  kostbart  Marmor  og  forsynede 
med  Sæder  og  Stole  for  Spadserende  og  dem,  der  vare 
komne  for  at  være  Tilskuere  til  eller  Deeltagere  i  Øvelserne ; 


*)   En  Stadie  er  600  danske  Fod,  Red. 

thi  ogsaa  eftevat  Skoleunderviisningen  var  sluttet  fortsattes 
Øvelserne  af  Ynglinge  og  Mænd,  ligesom  disse  ogsaa  senere 
pleiede  at  samles  der  for  at  forfriske  sig  i  ledige  Timer  og 
tale  sammen  eller  for  at  hore  en  eller  anden  berømt  Poet,  Taler 
eller  Pliilosoph,  som  ikke  sjeldent  lode  sig  høre  i  Gymna- 
siernes skj'ggefulde  Seilegange.  Husets  Indre  bestod  af  en  stor 
Øvelsessal,  omgiven  paa  Siderne  med  Sæder,  og  en  Mængde 
mindre  Værelser  til  forskjelligt  Brug,  som  f.  Ex.  Badevæ- 
relser baade  til  kolde  og  varme  Bade,  Afklædnings-  og 
Paaklædningsværelser,  Olieindgnidningsværelser,  Boldtspilvæ- 
relser  m.  fl.  Saavel  Værelserne  som  Buegangene  vare  pry- 
dede med  Kunstværker  af  beromte  Mestre  i  Sculptur-  og 
Malerkunst ;  Alt  var  anlagt  paa  at  vække  og  udvikle  de 
Unges  Skjønhedssands,  Ved  Siden  af  og  i  Forbindelse  med 
Gymnastikhuset  var  Stadion  opført,  en  (125  Skridt,  600  gr. 
Fod  lang)  Væddeløbsbane  med  Siddepladser  paa  begge  Si- 
der for  Tilskuere.  De  Legemsøvelser,  som  anstilledes  i 
disse  Gymnasier,  vare:  Væddeløb,  Brydning,  Nævekamp, 
Springning,  Boldtspil,  Diskuskastning,  Spydkastning  og  Svøm- 
ning. Alle  disse  Øvelser  udførtes  under  Opsyn  af  Personer, 
som  ledede  dem  efter  Kunstens  Kegler. 

Foruden  det  almindelige  Øiemeed  med  Legemsøvelserne : 
at  frembringe  Sundhed,  legemlig  Skjønhed  og  ædel  Hold- 
ning havde  de  ogsaa  det  specielle  at  danne  duelige  Krigere, 
som  med  Kraft  og  Mod  kunde  og  vilde  mode  og  slaae  Fæ- 
drelandets Fjender  tilbage.  Gymnastikken  var  saa  meget 
mere  til  Nytte,  som  legemlig  Smidighed  og  Styrke  paa  den 
Tid  næsten  var  det  eneste  Afgj  ørende  i  Kampen.  Endnu 
et  Øiemeed  var  en  værdig  Overholdelse  af  Statens  Gudstje- 
neste og  en  tilbørlig  Iagttagelse  af  de  hellige  Skikke.  Thi 
fra  ældgamle  Tider  var  der  med  visse  religieuse  Fester  for- 
bundet Lege  og  Spil,  hvor  det  stod  enhver  Græker  frit  for 
at  optræde  og  ligesom  for  Øinene  af  den  feirede  Gud  at 
vise  Prøve,  ikke  blot  paa  aandelig,  men  ogsaa  paa  legemlig 
Fuldendthed  og  Skjønhed.    Ikke  urigtig  har  man  bemærket,  at 

de  Guddomme,  til  hvilke  Meimeskefc  kommer  gjennem 
den  naturlige  Keligion,  altid  ligne  Folket  selv  og  have 
de  samme  Fuldkommenheder  og  Ufuldkommenheder.  Dette 
gjælder  nu  ogsaa  om  de  gamle  Grækeres  Guder.  Lige- 
som Folket  selv  af  Naturen  havde  og  særlig  uddannede 
Sandsen  for  det  Skjønne,  saaledes  vare  ogsaa  dets  Guder 
Skj enhedens  Guder  og  elskede  alt  Skjønt.  Det  var  derfor 
ikke  underligt,  at  Grækerne  meente,  at  deres  religieuse 
Fester  ogsaa  skulde  være  Kunstnydelser,  hvis  de  skulde 
være  Guderne  værdige. 

Saaledes  forholdt  det  sig  ogsaa  med  alle  andre  Fest- 
ligheder, som  holdtes  i  en  eller  anden  Anledning,  den  være 
glædelig  eller  sørgelig,  som  Seirsfester,  Gjæstebud  eller 
Begravelser  osv.  Allerede  Homer  os  besynger  i  en  af  sine 
Sange,  hvorledes  Phaiakernes  Fyrste  hædrede  sin  kongelige 
Gjæst  Odysseus  med  en  Fest,  hvor  man  ikke  blot  nød  herlig 
Mad  og  udmærket  Viin,  men  ogsaa  glædedes  ved  Musik  og 
Sang,  Dands  og  gymnastiske  Lege.  Samme  Digter  besynger 
ogsaa,  hvorledes  den  græske  Helt  Achilleus  feirer  sin  faldne  Ven 
Patroklos'  Liigbegængelse  med  høitidelige  Lege.  Der  mang- 
lede saaledes  ikke  en  Græker  Anledning  til  at  gi  ore  Anven- 
delse af  den  Dannelse  og  de  Færdigheder,  han  havde  er- 
hvervet sig  ved  Øvelserne  i  Palæstren  og  Gymnasiet. 

Den  ældste  af  disse  Øvelser  og  den,  som  staaer  — 
ligesom  Individets  —  saa  ogsaa  Folkets  Barndom  nærmest, 
er  Væddeløbet.  Det  anstilledes  i  den  førnævnte  Løbe- 
bane, som  paa  begge  Sider  af  den  ligefor  Udgangspunktet 
beliggende,  afrundede  Ende  var  forsynet  med  terrasseformede 
Siddepladser  for  Tilskuere.  Midtigjennem  Banen  paalangs, 
men  i  nogen  Afstand  fra  begge  Enderne,  lob  en  Muur, 
prydet  med  allehaande  plastiske  Kunstværker,  Billeder,  Sta- 
tuer, Obelisker,  Altre  osv.  Ved  hver  Ende  af  denne  Muur 
var  en  Marmorsøile.  Kapløberne  fordeeltes  i  Partier,  fire 
og  fire.  Paa  et  givet  Tegn  med  en  Trompet  ilede  Vædde- 
løberne ud  fra  Skranken,  det  ene  Parti  efter  det  andet,  alle 

høireom  den  nævnte  Muur.  Var  nu  Løbet  enkelt,  gjaldt 
det  at  komme  først  til  den  i  den  modsatte  Ende  staaende 
Pille ;  de,  som  opnaaede  dette,  vare  dog  ikke  derfor  Seir- 
herrer;  men  de  skulde  senere  kappes  med  hverandre,  hvorved 
den,  som  da  kom  først,  blev  den  Seirende.  Sædvanlig 
var  imidlertid  Løbet  dobbelt,  det  vil  sige,  de  Løbende  skulde 
komme  igjen  til  Udgangspunktet  fra  den  anden  Side  af 
Banen;  herom  kappedes  atter  ligeledes  de  først  Ankomne. 
Men  ikke  nok  hermed;  der  gaves  ogsaa  et  saakaldet 
Langløb;  da  skulde  de  Væddende  tolv  Gange  svinge  forbi 
Maalet,  altsaa  lobe  Banens  Længde  fire  og  tyve  Gange 
igjennem,  ialt  tre  Tusinde  Skridt  (fjorten  Tusinde  og  fire 
Hundrede  gr.  Fod).  Det  var  naturligt,  at  de  Unge  gjennem 
saadanne  Øvelser  uddannedes  til  vældige  Løbere.  De  kunde 
derfor  ogsaa  i  critiske  Øieblikke  benyttes  som  Courerer. 
Saaledes  beretter  Herodotos,  at  Athenienserne,  da  Perserne 
rykkede  frem  under  Datis  og  Artaphernes,  sendte  Pheidip- 
pides  som  Herold  til  Sparta  for  at  begjære  Hjælp,  og  at 
han  i  to  Døgn  tilbagelagde  den  tredive  Mile  lange  Vei. 
Om  en  anden  Græker,  Euchidas  berettes,  at  han  i  utrolig 
kort  Tid  udrettede  en  lignende  Sendelse  efter  Slaget  ved 
Plataiai.  Det  ansaaes  ligeledes  for  en  stor  krigerisk  Fortje- 
neste at  være  hurtig  tilbeens,  Den  tappreste  af  Grækernes 
Helte  for  Troja,  Achilleus,  kaldes  af  Homeros  »den  fodrappe«. 
Paa  hiin  Tid,  da  man  kæmpede  Mand  mod  Mand,  ansaaes 
det  ikke  for  at  være  en  Skam,  end  ikke  for  den  Tappreste, 
at  undflye,  naar  han  saae  et  overlegent  Antal  Fjender  for 
sig;  da  hændte  det  ikke  sjeldent,  at  han  en  Stund  efter 
vendte  om  mod  Fjenderne,  der  i  Forhold  til  deres  Kræfter 
forfulgte  ham  i  forskjellig  Afstand,  og  nedlagde  den  ene 
efter  den  anden.  Derfor  fandtes  der  ogsaa  et  fjerde  Slags 
Kapløb  i  Gymnasierne,  hvor  Ynglinge  og  Mænd  optraadte 
i  Kapløb  med  fuld  Rustning,  det  vil  sige  med  Hjelm,  Har- 
nisk, Beenskinner  og  Skjold. 

De  andre  i  Gymnasierne  forekommende  Øvelser  anstilledes 

deels  i  den  store  Øvelsessal,  deels  paa  Løbebanen,  og  det 
altid,  naar  en  stor  Forsamling  var  tilstede  i  en  eller  anden 
Anledning,  f.  Ex.  paa  Festdagene.  Efter  Væddeløbet  maa 
Brydningen  ansees  som  den  ældste  Væddekamp.  Alle- 
rede Hermes  Søn,  Autolycos,  skal  have  underviist  Hera- 
kles deri,  og  denne  kappedes  deri  med  Siciliens  Behersker 
Eryx,  som  satte  hele  sit  Rige  mod  den  Hjord,  Herakles 
førte  med  sig  efter  at  have  røvet  den  fra  Kæmpen  Gery- 
ones.  Ogsaa  nævnes  ligeledes  Brydning  blandt  de  Lege,  som 
Achilles  anstillede  ved  Patroklos'  Grav,  og  Telamonieren  AJas 
skal  være  bleven  overvunden  heri  af  Odysseus.  —  Ved  denne 
Væddekamp  indsmurtes  det  nøgne  Legeme  med  Olie,  for 
at  det  kunde  være  saameget  desto  vanskeligere  for  begge 
Kæmperne  at  faae  Tag  i  hinanden.  Uagtet  mangfoldige 
Kneb  (Slag  vare  dog  ikke  tilladte)  anvendtes  for  at  bringe 
Modstanderen  til  at  falde,  var  det  dog  den  sikkreste  Maade 
for  en  stærk  Mand  at  faae  den  Anden  om  Livet  med  begge 
sine  Arme.  Kunsten  bestod  derfor  i  at  afværge  dette 
gjennem  hurtige  og  uforvarende  Bevægelser  og  at  gjøre  Ud- 
faldet mindre  afhængigt  af  Styrke  end  af  Smidighed  og  List, 
saaledes  som  det  skete  ved  Odysseus'  Brydekamp  med  Aias. 
I  ingen  anden  Slags  Kamp  behøvedes  en  saadan  Skoledan- 
nelse som  i  denne.  Her  beroede  det  ikke  paa  den  raae 
Kraft,  men  paa  et  sikkert  Øie,  paa  en  duelig  Benyttelse  af 
enhver  af  Modstanderen  given  Blottelse,  og  paa  Anvendelsen 
af  visse  i  Skolen  lærte  og  tilladte  Greb  for  at  overliste 
Modstanderen  ved  forstilte  Vendinger  og  Stillinger.  Alt 
dette  bevirkede ,  at  det  ofte  kunde  vare  længe,  inden 
Striden  afgjordes,  især  naar  det  ikke  var  nok  at  faae  Fjen- 
den een  Gang  i  Jorden,  men  naar  dette  skulde  skee  mindst 
to  Gange. 

Ogsaa  Nævekampen  var  gammel.  Allerede  ved 
Grækernes  ældste  Krigsforetagende,  Argonauternes  Tog  til 
Kolchis,  skal  Polydeukes  i  denne  Kamp  have  overvun- 
det Bebrykernes    Konge,    den  jættelignende   Amykos,    som 

ved  den  græske  Flaades  Indløb  i  det  sorte  Hav  vilde  for- 
hindre den  i  at  hente  Vand  fra  hans  Kige.  Ogsaa  i  den 
græske  Hær  for  Troja  berømmes  Epeios,  der  byggede  den 
berømte  trojanske  Hest,  som  uovervindelig  i  Nævekamp. 
Ja,  der  fortælles,  at  Sangens  Gud,  Apollon,  engang  optraadte 
ved  Olympia  og  ovei  vandt  selve  Krigsguden  i  en  saadan 
Væddekamp.  —  Det  var  ved  denne  Kamp  sædvanligt,  ogsaa 
i  den  ældste  Tid,  at  man  ikke  anvendte  de  bare  Hænder, 
men  ombandt  dem  med  flettede  Kemme  af  raa  Oxehud. 
Forsynede  med  disse  Haandbeklædninger,  som  før  Kampens 
Begyndelse  bleve  dannede  af  en  Sagkyndig  og  bundne  fast 
om  Haandleddet,  optraadte  de  Ka^mpende  parviis  paa  Arenaen 
og  indtoge  deres  Stillinger  under  Musik.  Ved  alle  Slags 
Kunstgreb  søgte  nu  Begge  at  trætte  Modstanderen  og  af- 
parere haus  Slag.  Vexelviis  anvendtes  den  høire  og  venstre 
Haand  til  Slag,  medons  den  anden  parerede.  Ligesom  ved 
Brydningen  krævedes  hertil  Smidighed  og  Kaskhed  i  Bevæ- 
gelser en  snild  Skiften  af  Stilling  og  Plads,  den  største 
Spænding  af  Musklerne,  saavelsom  Snuhed  og  List;  men  An- 
vendelsen af  utilladelige  Midler,  som  at  gribe  fat  i  og  holde 
fast  paa  sin  Modstander,  straffedes  strengt.  Det  var  isærdeles- 
hed  mod  Øren  og  Kinder,  at  Slagene  rettedes,  hvorfor  ogsaa 
Begyndere  havde  et  Slags  Bedækning  for  Ørerne.  Ikke  saa- 
ledes  de  fuldt  Øvede.  Disse,  isærdeleshed  de  senere  Tiders 
Athleter,  indsyede  endogsaa  Bly  i  Haandremmene  for  at 
gjøre  Slagene  saa  meget  eftertrykkeligere.  Disse  Kampe 
bleve  derfor  ofte  ligefrem  farlige.  Det  hændte  dog,  at  begge 
de  Kæmpende  vare  saa  duelige  i  at  parere,  at  den  ene  ikke 
kunde  tildele  den  anden  et  eneste  Slag,  saa  at  de  maatte 
skilles  ad  med  uafgjort  Sag,  endskjøndt  de  stundom  kæm- 
pede en  halv,  ja  en  heel  Dag. 

En  anden  Gymnastikovelse  var  Springning,  en  af 
Drengene  særdeles  yndet  Forlystelse.  Springningen  øvedes 
under  Fløitemusik  og  var  af  tre  Slags.  Man  sprang  nemlig 
enten  lige  op  eller  lige  ned  eller  i  Længden.     Skete  Springet 

i  Længden,  sprang  de,  som  kappedes,  med  eller  uden  Tilløb  fra 
et  fælles  Udgangspunkt;  et  Mærke  sattes,  hvortil  hver  var 
kommen ;  den,  som  naaede  længst,  var  Seirherre.  Man  brugte 
ved  denne  Springemaade  at  holde  en  Yægt  i  hver  Haand 
for  at  give  Legemet  Fart  og  Bevægelse  i  en  bestemt  Retning. 
Ved  denne  Øvelse  opnaaede  de  en  utrolig  Færdighed  i 
Springning.  Det  var  en  Færdighed,  som  kom  vel  tilpas  i 
Krig,  da  det  ofte  gjaldt  at  springe  over  Fjendens  Grave 
eller  op  og  ned  af  hans  Forskandsninger  og  Mure. 

Til  de  gymnastiske  Øvelser  hørte  og'^aa  Boldspillet, 
der  af  Fortidens  Læger  anbefaledes  meget  som  legemsstyr- 
kende og  øvedes  med  stor  Forkjærlighed  af  Grækerne  som 
et  Middel  til  Udviklingen  af  legemlig  Smidighed  og  Ynde. 
Alle  Aldere  og  begge  Kjøn  :  Drenge,  Mænd,  Piger  og  Mødre, 
fandt  i  denne  Leg  Vederqvægelse  og  en  behagelig  Tids- 
fordriv. Da  den  dog  maatte  læres  og  udøves  efter  visse 
Eegler,  fandtes  i  hvert  Gymnasium  et  særskilt  Værelse  for 
denne  Øvelse  med  særskilte  Lærere.  De  mere  formuende 
Huse  havde  ogsaa  et  saadant  Væ.relse.  Boldene  vare  af 
Skind  eller  Tøi,  de  smaae  fyldte  med  Uld,  de  større  med 
Fjer,  de  største,  der  lignede  Balloner  med  Luft.  Spille- 
maadc'.'ne  vare  mangfoldige.  Nogle  Exempler  ville  vi  an- 
føre her.  Naar  Tre  spillede,  indtoge  de  en  triangulær  Stil- 
ling og  kastede  en  eller  flere  Bolde  til  hinanden,  deels  i 
Længden  deels  i  Høiden,  hvorved  den,  som  først  lod  den 
falde  til  Jorden,  havde  tabt.  Spillede  Fiere,  saa  var  det  en 
Spillemaade,  at  man  sigtede  paa  Een,  men  kastede  Bolden  til 
en  Anden,  og  her  tabte  ligeledes  den,  som  lod  Bolden  falde. 
De  ballonagtige  Bolde  kastedes  og  grebes  ikke  med  Hæn- 
derne men  med  Albuerne.  Undertiden  gik  Boldkastningen 
under  Sang  og  dandsende,  taktmæssige  Bevægelser.  Da 
Odysseus  paa  Hjemfarten  fra  Troja  efter  et  Skibbrud  havde 
reddet  sig  til  Faiakernes  0  og  der  udmattet  af  Anstrengelse 
var  indslumret  paa  Strandbredden,  vækkedes  han  afPrindsesse 
Nausikaa  og  hendes  Terner,  som  vare  komne  did  for  at  vadske 

Og  medens  Teiet  torredes  spillede  Bold.  Ogsaa  ved  den 
Fest,  som  Kongen,  Nausikaas  Fader,  siden  holdt  til  Odys- 
seus's  Ære,    legedes  der   Boldspil  under  Dands. 

En  Yndlingsleg  for  Mændene  var  Diskuskastning. 
Disklis  var  en  rund  Steen-  eller  Metalskive.  Den  lignede 
en  stor  Tridse,  men  havde  opheiede,  ikke  flade  Sider;  den 
kastedes  enten  i  Hoiden  eller  —  som  oftest  —  i  Længden,  og 
da  enten  for  at  træffe  et  bestemt  Maal,  eller,  hvad  der  var 
det  Sædvanligste,  for  at  naae  saa  langt  som  muligt.  Ved  Vædde- 
maalet  seirede  da  den,  som  kastede  Diskus  den  længste 
Strækning,  og  denne  beregnedes  altid  efter  det  Punkt,  hvor 
Diskus  forst  faldt  til  Jorden.  Ogsaa  denne  Øvelses  Alder 
gaaer  tilbage  til  Sagatiden.  Apollo  dræbte  med  et  Vaade- 
kast  sin  Yndling  Hyacinthus,  af  hvis  Blod  Guden  siden  lod 
fremspire  Blomsten  af  samme  Navn,  paa  hvis  Blade  endnu 
S3mes  tegnet  hans  Veeraab:  ai,  ai.  Blandt  de  græske  Helte 
fra'  Troja  skal  Protesilaos  have  udmærket  sig  fremfor  alle 
Andre  i  denne  Kunst.  Under  Odysseus's  Fraværelse  ved  og 
efter  den  trojanske  Krig  lader  Homeros  Ithakas  Fyrster,  som 
begjærede  hans  Hustrues  Haand,  i  hans  Borg  glæde  sig 
ved  Diskuskastning.  Paa  en  Tid,  da  man  i  Krigen  benyt- 
tede alle  Slags  Kastevaaben,  blandt  Andet  ogsaa  Stene,  er 
det  klart,  at  Diskuskastning  maatte  have  en  ikke  uvæsent- 
lig Betydning  som  Øvelse  til  Krigen. 

Dette  var  dog  naturligviis  endnu  mere  Tilfældet  med 
Spydkastningen.  Spj^det  var  nemlig  Grækernes  for- 
nemste Angrebsvaaben,  og  der  laa  stor  Vægt  paa  at  Kri- 
geren kunde  haandtere  det  vel.  Det  gjaldt  derved  baade  at 
kunne  sigte  godt  med  det,  saa  at  det  traf  just  det  Punkt 
paa  Fjenden,  som  var  ubedækket  af  Skjoldet,  ligesom  ogsaa 
at  give  det  en  saadanFart,  at  det  ikke  blev  uden  Virkning, 
naar  det  traf.  I  Gymnasierne  øvedes  denne  Leg  deels  som 
Maalskydning,  deels  benyttede  de  Fægtende  i  Stedet  for 
hvasse,  jernforsynede  Spyd  lette,  stumpe  Træstave. 

Paa  Badning  og  Svomning  lagde  Grækerne  gjennem 

alle  Tider  stor  Vægt.  Fra  første  Barndom  lærte  Enhver  at 
svømme.  Derfor  vare  Gymnasierne  tillige  altid  oifentlige 
Badeindretninger,  hvor  man  kunde  faae  alle  Slags  Bade, 
som  kolde,  varme,  Dampbade,  Svedebade  o.  ^.,  og  da  disse  Ind- 
retninger som  oftest  laae  ved  en  Flod  eller  andet  Vand,  an- 
stilledes der  ogsaa  Øvelser  i  Svømning  og  Dj^kning;  det  skete 
ligeledes  under  Væddemaal.  Stundom  opførtes  endog  gym- 
nastiske Loge  paa  Vandet.  Spartanerne  badede  sig  daglig  i 
Floden  Eurotas,  oghosHomeros  see  vi,  at  den  heroiske  Tids 
Mænd  altid  efter  Anstrengelser,  Strid  eller  Vandringer  pleiede 
at  vederqvæge  sig  deels  ved  kolde  Bade  i  aabent  Vand,  deels 
ved  varme  Bade  i  Kar.  De  vare  ogsaa  duelige  Svømmere, 
saa  at  de  kunde  redde  sig  i  Tilfælde  af  Skibbrud.  Det 
var  ogsaa  sædvanligt,  at,  naar  Nogen  kom  som  Gjæst,  man 
da  allerforst  bod  ham  et  Bad  og  derefter  beværtede  ham, 
Saadan  var  den  Dannelse,  som  Grækerne  vilde,  at  deres 
Ungdom  skulde  have,  saadanne  vare  de  Øvelser,  som  an- 
stilledes i  de  græske  Gymnastikskoler.  Vi  have  sagt,  at 
der  for  en  Græker  ikke  savnedes  Anledning  og  Tilfælde, 
hvor  han  kunde  gjore  Brug  af  og  vise  saavel  sin  aandelige 
som  sin  legemlige  Dannelse.  Som  saadanne  Tilfælde  have  vi 
nævnet  de  Fester,  som  Staten,  feirede  til  en  Guds  Forher- 
ligelse. En  saadan  Fest  var  for  Athenienserne  den  store, 
hver  femte  Aar  afholdte  Panathenæerfest  til  Ære  for  den 
atheniensiske  Stats  Skytsgudinde,  Athene.  Denne  Fest 
varede  i  flere  Dage,  og  ved  den  udviklede  den  mægtige 
Stat  hele  Glandsen  af  sin  Magt  og  Herlighed.  Til  don 
storartede  Procession  til  Gudindens  Tempel  paa  det  pragt- 
fulde Akropolis,  hvor  foruden  andre  Offre  en  af  Statens  Damer 
rigt  broderet,  saffranfarvet  Klædning  frembåres  til  hende  — 
anstilledes  saavel  musiske  som  gymnastiske  Væddekampe, 
hvorved  enhver  i  Videnskab  og  Kunst  udmærket  Athenienser 
kunde  optræde  og  vise  sin  Færdighed  for  sine  Landsmænd 
og  de  tilstrømmende  Fremmede.  En  saadan  Fest  var  for 
Athenienserne  ogsaa  Dionysierne,   paa  hvilke  Dandsende  og 

syngende  Chor  concurrerede  paa  Tlieatrene.  En  saadan  Fest 
var  for  Argiverne  Herefesten,  en  saadan  Uraniafesten  for 
Spartanerne  osv.  At  udraabes  som  Seirherre  ved  disse 
Fester  og  disse  Væddekampe  var  noget  Eftertragtelsesvær- 
digt for  Alle  og  kunde  ikke  Andet  end  anspænde  enhver 
Evne. 

Men  det,  som  udgjorde  det  heieste  Maal  for  enhver 
Grækers  hele  Ærgjerrighed,  var  at  vinde  Seirskrandsen  ved 
en  af  Grækenlands  store  Nationalfester.  Fire  saadanne, 
der  vendte  tilbage  efter  visse  x4ars  Mellemrum  paa  bestemte 
Tider,  feiredes  til  en  Nationalguds  Ære,  og  med  disse  Fester 
forbandt  man  m.usiske  Væddekampe,  Leg  og  Spil,  ikke  blot 
af  alle  de  førnævnte  Arter,  men  ogsaa  Kapridning  og  Kap- 
kjørsel  deels  med  Tospand,  deels  med  Firspand.  Disse 
sidste  Væddekampe  anstilledes  i  særskilte  Baner,  som  kaldtes 
Hippodromer  og  vare  indrettede  ligesom  Stadierne,  men 
dobbelt  saa  lange  og  mindst  sex  Gange  saa  brede.  Til 
disse  Fester  strømmede  Grækere  fra  alle  Staterne  og  Colo- 
nierne  sammen  som  Deeltagere  i  Kampene,  og  som  Tilskuere 
Folk  fra  alle  den  kjendte  Verdens  Egne.  Her  betragtede 
alle  Grækere  sig  som  et  eneste  Folk  i  Modsætning  til  alle 
Andre,  som  de  kaldte  Barbarer.  Med  Forbigaaelse  af  de 
pythiske,  isthmiske  og  nemeiske  Lege  maa  det 
være  os  tilladt  at  berøre  de  olympiske  lidt  nærmere. 
De  feiredes  nemlig  alle  paa  omtrent  samme  Maade,  om- 
endskjøndt  paa  forskjellige  Steder  og  til  forskjellige  Gu- 
ders Ære. 

De  olympiske  Lege  holdtes  hvert  femte  Aar  i 
Olympia  til  Ære  for  den  olympiske  Zeus;  de  feiredes  fem 
Dage  i  Kad  i  den  attiske  Sommermaaned  Hekatombaion 
Tiden  for  disse  Lege  afventedes  i  alle  Stater  med  stor  Spæn- 
ding. Forberedelser  bleve  trufne  længe  forud,  isærdeleshed 
af  dem,  som  agtede  at  optræde  i  Væddekampene.  De,  som 
vilde  forbause  Verden  ved  gymnastisk  Færdighed,  øvede 
sig   ufortrødent   ikke  blot   i    deres  Hjemstavn,    men    ogsaa 

ti  Maaneder  i  Forveien  ved  Forberedelser  i  selve  Olym- 
pia. Ligesaa  rastløs  virksomme  vare  de,  som  vilde  vise 
deres  Snille  i  musiske  Kampe.  Videnskabsmænd  arbeidede 
paa  Løsningen  af  videnskakelige  Spørgsmaal,  Talere  paa 
Udarbeidelsen  af  glimrende  Foredrag,  Digtere  og  Kunstnere  i 
Sculptur,  Musik  og  Maling  osv. ;  kort  sagt,  Enhver  søgte  i  sit 
Fag  at  frembringe  Arbeider,  hvorigjennem  han  kunde  hævde  ei 
blot  sin  egen  og  sit  Fædrelands,  men  hele  Grækenlands  Ære 
og  Anseelse.  —  Dog  ikke  blot  de  Concurrerende,  men  ogsaa 
Tilskuerne  udrustede  og  forberedte  sig  til  den  forestaaende 
Fest,  saavel  privat  som  offentlig;  thi  da  hver  Stat  sendte 
en  Deputation,  som  ved  den  store' Nationalfest  paa  en  vær- 
dig Maade  skulde  repræsentere  den  og  deltage  i  Proces- 
sionerne og  Offringerne  og  frembære  værdige  Tempelga- 
ver til  den  høie  Zeus,  opstod  snart  mellem  de  enkelte 
Stater  en  Kappestrid  i  den  Pragt,  hvormed  do  vilde  lade 
deres  Repræsentanter  optræde.  Naar  endelig  Tiden  for  Festen 
kom,  udsendte  Ellerne,  som  anordnede  Festen,  Fredsherolder, 
som  overalt  udraabte  den  hellige  Festmaaneds  Indtrædelse, 
da  alle  Feider  i  hele  Grækenland  skulde  hvile,  og  alle  Rei- 
sende til  Olympia  frit  og  uhindret  skulde  have  Lov  til  at 
reise.  Derpaa  begyndte  den  store  Fest.  Alle  Veie  til  Fest- 
stedet fyldtes  med  Vandrende,  hoitidsklædto  Pilgrimme  og 
bekrandsede  Vogne,  der  vare  lastede  deels  med  Mennesker, 
deels  med  Kasser  og  Kar  og  deels  med  Telte,  under  hvilke 
man  tilbragte  Nætterne  paa  Reisen   og  i  Olympia. 

Olympia  laa  i  Landskabet  Elis  i  en  skjøn  Egn  og 
var  et  fredlyst  Tempeldistrict,  som  Ingen  maatte  betræde 
uden  i  from  Hensigt.  Det  gjennemstrømmedes  af  to  Floder 
med  klart  og  rigeligt  Vand.  Om  Midtpunktet,  som  dannedes 
af  en  hellig  Lund  af  Oliven,  Plataner,  Sølvpopler  og  Palmer, 
var  opfort  Bygninger,  deels  til  Legene,  som  Gymnasium, 
Stadion,  Hippodromet  og  Theatret,  deels  et  Vaaningshuus  for 
Tjenestepersonalet  ved  Gudstjenesten  og  Legene,  deels  ogsaa 
Værtshuse  for  de  Festbesøgende.      I  den  hellige  Lund,  der 

ligesom  et  Museum  var  opfyldt  af  alle  Slags  Billeder  og 
Statuer  af  Gips,  Marmor  og  Bronce,  forestillende  deels 
Guder  deels  Saadanne,  som  engang  havde  seiret  i  Kampene 
der,  —  midt  i  denne  Lund  hævede  sig  den  olympiske  Zeus's 
pragtfulde  Tempel,  et  architectonisk  Mesterværk,  omgivet 
af  doriske  Soiler  og  rigt  prydet  med  Billedværker.  Taget 
og  den  indre  Architectur,  ligesom  alt  Billedværket,  var  af 
pentelisk  Marmor.  Templets  Glandspunkt  udgjorde  den 
af  den  berømte  Billedhugger  Pheidias  forfærdigede,  colossale 
Zeusstatue,  den  græske  Plastiks  største  og  skjonneste  Kunst- 
værk. Paa  et  tolv  Fod  hoit  Fodstykke  af  Marmor,  prydet 
med  alle  Olympens  Gudeskikkelser,  stod  i  det  Indre  at 
Templet  en  Throne  af  Cedertræ  og  Ibenholt,  prydet  med 
Ædelstene  og  Sculpturarbeider.  Paa  denne  Throne  var  Gu- 
ders og  Menneskers  Fader  fremstillet,  siddende  i  en  Stør- 
relse af  fyrretyve  Fod  i  Høiden.  Gudens  Ansigt  saavelsom 
Brystet  og  den  blottede  Deel  af  Overlivet  og  Fødderne  vare 
af  Elphenbeen,  Øinene  lysende  Ædelstene,  Hovedets  nedhæn- 
gende, lokkerige  Haar  og  Skjægget  vare  af  massivt  Guld. 
Ogsaa  Kappen,  som  bedækkede  Underdelen,  var  af  massivt 
Guld  og  smykket  med  emaillerede  Blomster.  I  venstre 
Haand  holdt  han  et  Spiir,  Almagtens  Symbol,  i  den  hoire, 
udstrakte  Haand  en  Afbildning  af  den  svævende  Nike 
(Seirsgudinden).  Og  dog  blev  al  denne  Rigdom  og  Pragt 
overgaaet  af  den  majestætiske  Hoihed  og  Magt,  som  syntes 
aabenbaret  i  den  guddommelige  Skikkelse,  i  hvilken  den 
store  Kunstner  havde  forstaaet  at  legemliggjøre  den  ver- 
densbeherskende  Gud,  som  han  levede  i  hver  Grækers  Be- 
vidsthed. Enhver  Beskuer  syntes,  han  stod  Ansigt  til  An- 
sigt med  Gud,  den  retfærdige  mægtige  og  dog  faderlig 
milde,  og  derfor  udgjorde  det  Maalet  for  enhver  Græker 
Længsel  idetmindste  een  Gang  i  Livet  at  have  seet  denne 
den  fuldkomneste.  Aabenbarelse  af  Guddommen,  og  denne 
Længsels  Skuffelse  ansaaes  som  den  største  Ulykke.  —  Ei 
underligt  derfor,  at  den  største  jordiske  Lykke,    en   Græker 

kunde  opnaae,  var  at  bekrandses  og  modtage  Seirspalmeii  af 
hele  Grækenlands  eedsvorne  Priisdomraer  for  denne  Gud- 
doms Aasyn.  Seirsbelønningen  bestod  nemlig  i  en  Palme - 
green,  som  sattes  i  Seirherrens  Haand,  og  i  en  Krands  af 
Oliven,  der  af  en  skjen  Yngling  med  en  Guldkniv  var 
skaaren  af  Tempelluudens  hellige  Oliventræ,  som  man  troede, 
Herakles  havde  plantet,  og  ved  denne  hoitidelige  Handling 
sade  Priisdommerne  paa  ophoiede  Sæder  ved  Gudens  Fodder. 
Og  ikke  nok  hermed:  de  lykkelige  Seirherrer  havde  Rettig- 
hed til  at  lade  deres  Statuer  opreise  i  den  hellige  Tempel- 
lund ,  og  umaadelige  Æresbeviisninger  vistes  dem  baade  paa 
Stedet  og  hele  Livet  igjennem  efter  Hjemkomsten  til  Fæ- 
drelandet; thi  ogsaa  dette  ansaae  sig  for  æret  ved,  at  eu  af 
dets  Sonner  havde  vundet  hele  Grækenlands  Anerkjendelse. 
Ved  Legene  fik  de  siden  stedse  Ærespladserne;  Landsmænd, 
Venner  og  Slægtninge  modte  dem  ved  Hjemkomsten  i  hoi- 
tidelig  Procession,  og  under  Afsynguing  af  Seirshymner, 
som  en  berømt  Digter,  en  Simonides  eller  Pindaros,  havde 
forfattet  i  den  Anledning,  ledsagede  de  dem  til  Stadens 
Tempel,  hvor  den  glædelige  Begivenhed  feiredes  med  et 
Takoffer,  som  fulgtes  af  et  Glædesmaaltid.  De  ledsagedes 
derefter  hjem  af  den  jublende  Skare.  I  Athen  node  saa- 
danne  Seirherrer  offentlig  Bespiisning  i  Prytaneion,  i  Sparta 
var  deres  Plads  i  Slaget  ved  Kongens  Side.  Efter  den 
Seirende  kunde  Ingen  være  lykkeligere  end  haus  Fader, 
hvis  han  endiui  var  ilive;  ja,  der  berettes  om  Fædre,  der  døde 
af  Glæde,  da  de  hørte  om  deres  Sønners  Seir.  Da  derfor 
Ehodieren  Diagoras's  tvende  Sønnner,  som  paa  een  og  samme 
Dag  i  Olympia  bekrandsedes  som  Seirherrer,  satte  deres 
Krandse  paa  den  gamle  Fadei's  Hoved  og  bare  ham  i  Tri- 
umph paa  deres  Arme,  medens  den  uhyre  Skare  af  Tilskuere 
jublende  og  lykønskende  overøste  ham  med  Blomsterkandse, 
da  skal  en  Spartaner  være  traadt  hen  til  ham  og  have  sagt : 
»Døe  nu,  Diagoras ;  thi  til  Olympen  kan  du  dog   ikke  naae!» 

G.  B-r. 


Confucius. 


1  det  chinesiske  Østasien,  modsat  den  Side  af  Jordkloden, 
paa  hvilken  Europa  er  beliggende,  danne  fire  hundrede 
Millioner  Mennesker  et  Samfund,  der  er  ældre  end  nogen 
europæisk  Samfundsforbindelse.  Dets  Civilisation  har  overle- 
vet den  assyriske,  persiske,  ægyptiske,  græske  og  romerske,  og 
skjøndt  det  har  bøiet  sig  under  Mongoler  og  Tatarer,  er  det 
kun  Jorden,  der  er  bleven  erobret ;  Aanderne  ere  ikke  blevne 
undertvungne.  Igjennem  Aarhundreder  har  Befolkningen 
adlydt  de  samme  Love,  bøiet  sig  under  samme  Hersker- 
magt og  fredelig,  nøisom  og  flittig  tilbagelagt  en  Livsbane, 
som,  naar  Alt  kommer  til  Alt,  har  været  lykkeligere  end 
den,  de  europæiske  Slægter  have  henlevet  i  Strid,  Kamp, 
urolig  Higen  og  Utilfredshed.  Grundlæggeren  af  dette 
Samfund  er  Confucius. 

Chinas  Historie  kan  forfølges  op  indtil  to  Tusinde  Aar 
før  Christus;  men  da  den  samme  Keiser,  som  opførte  den 
berømte  chinesiske  Muur,  omtrent  to  Hundrede  Aar  f.  Chr. 
befalede,  at  alle  Skrifter  skulde  opbrændes,  ere  Kilderne 
saa  sparsomme,  at  Tidsrummet  indtil  elleve  Hundrede  Aar 
f.  Chr.  kun  er  lidet  bekjendt.  I  henved  otte  Aarhundreder 
fra  denne  Tid  var  endnu  Landet  Syd  for  den  store  Flod 
Yang-tse-kiang  i  en  barbarisk  Tilstand  og  Landet  imellem 
denne  Flod  og  Tatariet  deelt  imellem  en  Mængde  Smaafyr- 
ster,  der  idelig  feidede  imod  hverandre,  og  hvis  uafhængige 
Staters  Civilisation,  der  var  beslægtet  som  de  græske  Sraaa- 

staters,  forst  fik  sit  faste  Præg  ved  Confucius's  Indflydelse 
og  derved  blev  sat  istand  til  senere  at  samles  under  een 
Kegjering. 

Confucius  —  eller  Koong-foo-tse*)  —  blev  fedt  i  Aaret 
551  f.  Chr.  i  Byen  Tseuse,  Staten  Loo,  i  den  nuværende 
Provinds  Shangtung,  og  han  har  saaledes  været  samtidig 
med  den  store  Cyrus  og  Grækernes  berømte  Philosoph 
Pythagoras.  Som  Son  af  en  heitstaaende  Mandarin  ned 
han  en  omhyggelig  Opdragelse,  lærte  at  ride,  skyde  med 
Bue,  osv.,  men  udmærkede  sig  allerede  tidligt  ved  sit  rolige, 
beskedne  og  alvorlige  Væsen.  I  sit  femtende  Aar  vendte 
han  sig  fra  alle  Adspredelser  og  hengav  sig  udelukkende 
til  moralske,  philosophiske  og  gudelige  Studier.  Omtrent 
tyve  Aar  gammel  blev  han  ausat  i  Statens  Tjeneste,  i  »Mi- 
nisteriet for  Levnetsmidler«,  uddelte  Korn  og  optog  Lister 
over  Qvæget,  men  nedlagde  snart  sin  Bestilling  for  at  blive 
underviist  af  en  berømt  Lærer  i  et  nærliggende  Land.  Ef- 
ter nogle  Aars  Forløb  vendte  han  tilbage  og  saae  efterhaan- 
den  en  Mængde  Disciple  samle  sig  omkring  ham.  Paa 
Grund  af  Uroligheder  blev  han  nødt  til  atter  at  forlade  sit 
Land,  fem  og  tredive  Aar  gammel,  og  i  syv  Aar  leve  i  de 
nærliggende  Provindser,  deels  benyttet  i  en  eller  anden  Em- 
bedsstilling  af  Magthaverne,  deels  førende  en  Folkelærers 
besværlige  Kald,  overalt  lærende  Ungdommen  om  Dyd,  Ret- 
skaffenhed, Ydmyghed,  Ærbødighed  for  de  Ældre,  Ærefrygt 
for  Fader  og  Moder  osv.,  og  fulgt  af  et  betydeligt  Antal  Disciple 
—  hvis  hele  Antal  angives  til  tre  Tusinde,  hvoraf  to  og 
halvQerdsindstyve  bleve  udmærkede   fremfor  de  øvrige. 


*)  „Tse"  betyder  egentlig  en  Søn ;  i  en  vis  Forbindelse  betyder 
det  en  viis  eller  dygtig  Mand.  „Foo"  betyder  en  Høvding 
eller  Mester  og  .,Foo-tse"  altsaa  den  største  Lærer.  Euro- 
pæerne have  tilføiet  Navnet  paa  Faderen  „Koong"  (da  Chi- 
neserne  af  Ærbødighed  aldrig  nævne  hans  egentlige  Navn 
„Maou"),  og  saaledes  er  'Benævnelsen  Koong-foo-tse  (latinsk: 
Confucius)  opslaaet. 

Efter  at  være  vendt  tilbage  fandt  han  Regjeringen  i  saa 
daarlige  Hænder  og  sine  Haad  saa  ringeagtede,  at  han  opgav 
at  tage  Deel  i  de  offentlige  Anliggender  og  trak  sig  tilbage 
til  sine  Disciples  Kreds,  med  hvem  han  samtalede,  og 
forfattede  nogle  af  sine  Skrifter.  Da  hans  Tilhængere 
udmærkede  sig  ved  Rolighed,  Fredsommelighed  og  Blidhed, 
og  hans  Indflydelse  stedse  tiltog,  kaldte  Kongen  ham  til 
sig,  betroede  ham  vigtige  Stillinger  og  gjorde  ham  til  første 
Minister,  efterat  han  i  sit  to  og  halvtre.dsindst3'vende  Aar 
havde  sluttet  en  fordelagtig  Fred  med  Kongen  i  Landet 
»Chhi«,  Med  saa  overlegen  Dygtighed  forte  Confucius 
Regjeringen,  at  Fred  og  Rolighed  indtraadte  overalt,  og 
Lykke  og  Velsignelse  blomstrede  til  stor  Misundelse  for  de 
fortrængte  Mandariner  (Qui-suen-see  og  hans  Brodre)  og 
Fyrsten  i  Landet  Chhi.  Denne  samlede  tilsidst  en  Mængde 
Dandserinder,  der  vare  godt  indviede  i  alle  Forførelseskunster, 
og  sendte  dem  ind  i  Loo.  Qui-suen-see  modtog  dem  og  ind- 
førte dem  ved  Hoffet,  hvor  Fester,  Udsvævelser  og  Gjæste- 
bud  snart  bortvendte  Fyrstens  og  Folkets  Opmærksomhed 
fra  Confucius's  Formaninger.  Da  ethvert  Forsøg  paa  at 
standse  Demoralisationen  var  frugtesløst,  gik  Confucius  fri- 
villig i  Landfl3'gtighed  i  sit  syv  og  halvtredsindstyvende  Aar. 

I  tolv  Aar  drog  nu  den  aldrende  Lærer  omkring  i  Na- 
borigerne, snart  godt  modtaget,  snart  forfulgt,  kastet  i  Fæng- 
sel og  truet  paa  Livet ;  snart  boede  han  i  en  Hytte  flere  Aar 
i  Træk,  snart  blev  han  indført  i  Fyrsternes  Sale;  han  hen- 
vendte sin  Tale  til  Alle,  bortstødte  Ingen,  idet  han  fra  Morgen 
til  Aften  føiede  Steen  paa  Steen  til  sin  Storheds  Eftermæle. 

Om  Guderne  tilstod  Confucius,  at  han  ikke  vidste  No- 
get og  derfor  heller  Intet  lærte.  »Jeg  tager  Intet  af  mig 
selv,  jeg  lærer  kun,  hvad  Fædrene  før  mig  have  lært«,  vare 
hans  Ord.  »Himlen,  den  høie  Magt,  der  gjennemtrænger 
Universet  og  udover  Gjengjældelse,«  sagde  han,  »og  Jorden 
have  frembragt  Mennesket.«  »Dette  Værk  er  ufuldkomment  og 
maa  uddannedes  i  Fornuftens  Grundsætninger.     Dette  skeer 

ved  de  Vise,  Lærerne,  som  derved  ere  lige  med  Himlen  og 
med  Jorden  og  med  disse  danne  den  store  Treenighed. 
Menneskene  selv  ere  enten  de  Fuldkomne,  de  Vise,  der  ere 
dydige  af  Naturen  uden  at  have  modtaget  Underviisning,  og 
de  Gode,  der  blive  det  ved  Flid  og  Studeringer,  eller  de 
Slette,  som  blive  lastefulde,  uagtet  de  have  nydt  Underviis- 
ning. Den  menneskelige  Natur  er  oprindelig  tilboielig  til 
Dyden ;  den  fordærves  kun  ved  slette  Exempler  og  »Ver- 
dens Stov«*)  »Alle  Mennesker  have  et  Hjerte,  der  er  med- 
lidende, der  undseer  sig  for  Lasten,  der  er  stemt  for  at 
vise  Agtelse  og  Ærbodighed,  og  som  kan  skjelne  imellem 
Eet  og  Uret.  Dette  tyder  paa  Barmhjertighed,  paa  Ket- 
skaffenhed,  paa  Sømmelighed  og  paa  Viisdom,  og  Grund- 
sætningerne for  disse  Dyder  ere  altsaa  ikke  indgivne  os 
udenfra.  men  vi  have  dem  visselig  af  os  selv.  Derfor  bor 
Alle  pleie  disse  Spirer  og  uddanne  dem  videre  og  videre; 
thi  at  blive  fuldkommen  dydig,  er  kun  muligt  ved  et  heelt  Livs 
Anstrengelse«.  Confucius  henviste  til  sig  selv  og  sagde:  »I 
mit  femtende  Aar  længtes  jeg  efter  at.  blive  viis,  i  mit 
tredivte  havde  jeg  ingen  anden  Tragten,  i  mit  fyrretyvende 
var  enhver  Tvivl  forsvunden,  i  mit  halvtresindstyvende  for- 
stod jeg  Dydens  Væsen,  i  mit  tresindstyvende  forstod  jeg 
Alt  uden  Anstrengelse,  i  mit  halvfjerdsindstyvende  var  jeg 
dydig«.  Den  Unge  bor  vogte  sig  for  sine  Lyster;  »thi  et 
Øiebliks  Vildfarelse  kan  blive  et  heelt  Livs  Sorg«,  den 
Midaldrende  for  sine  Lidenskaber;  »thi  den,  der  bekæm- 
per sig  selv,  vil  være  lykkeligere  end  den,  der  bekæmper 
Andre,«  og  Oldingen  bor  vogte  sig  for  Gjerrighed;  »thi  kun 
Viisdom  er  ægte  Rigdom.« 

Den  chinesiske  Aandsretning,  der  er  tilboielig  til  Smaalig- 
hed  og  en  vis  stillestaaende  Forstandighed,  giver  sig  mange 


*)  Altsaa  ganske  modsat  den  paulinske  Lære  om  Arvesj'nden, 
der  ca.  400  Aar  e.  Chr.  blev  nærmere  udviklet  og  fast-laaet 
som  Kirkelære  af  Augustinus  (imod  Pelagius,  der  ligesom  Con- 
fucius hævdede  Menneskets  oprindelige  Syndfrihed).         Red. 

Steder  tilkjende  i  Confucius's  Skrifter  (f.  Ex.  angaaende  Ce- 
remonierne), men  at  dette  er  blevet  den  nuværende  Civilisa- 
tions Udvæxt,  skyldes  Commentatorerne  til  Confucius's  Skrif- 
ter;  thi  selv  havde  han  et  smukt  og  uendeligt  Begreb  om  Dy- 
den. Sætninger  som :  »Uden  et  reent  Hjerte  er  din  Tilbedelse 
Intet«  eller  »Naar  Du  beder  med  Ordet,  men  ikke  med  Hjer- 
tet, er  det,  som  om  Du  ikke  tilbad«  —  indskærpede  han  sine 
Disciple.  »Vil  Du  være  viis,  da  gjer  ikke  Uret«.  —  »Ingen  kan 
gaae  ind  i  et  Huus  uden  igjennem  Døren,  hvorfor  da  ikke 
vandre  Dydens  Vei?«  (for  at  indgaae  til  Livet).  »Sønlig 
Pligt  er  ikke  blot  at  fode  Forældrene.  Din  Hund  og  din 
Hest  giver  Du  ogsaa  Fode.  Hvad  Forskjel  er  der,  naar  Du 
ikke  har  Kjærlighed?«  Foo-tse  spørger  tvende  af  sine  Di- 
sciple om,  hvad  deres  Hjerter  ønske.*)  Oui-loo  siger : 
»Havde  jeg  Heste,  Vogn  og  skjønne  Klæder,  og  jeg  laante 
dem  til  en  Ven,  og  han  ødelagde  dem,  jeg  vilde  dog  ikke 
vredes  paahara.«  Gnan-in  siger:  Mit  Ønske  er  ikke  at  lade 
mine  Dyder  skinne  for  Menneskene,  ikke  at  gjøre  mig  til 
af  mine  Anstrengelser.  Oui-loo  siger:  »Hvad  ønsker  Du, 
Foo-tse?«  Foo-tse  svarer:  »at  den  Aldrende  maa  finde  Fred, 
at  Venner  maae  være  hinanden  troe,  at  Forældreløse  maae 
husvales.« 

Confucius  udøvede  selv  disse  Dj^der,  og  hans  Disciple 
vidne,  at  han  ikke  var  egensindig,  ikke  egenkjærlig,  ikke  trætte- 
syg, og  at  han  aldrig  saae  paa  sit  Eget.«  »Han  gik  afveien 
for  de  Sorgende,  bøiede  sig  for  Kongens  Embedsmænd  og 
blev  staaende,  naar  en  Blind  gik  forbi.«  Naar  hans  Venner 
døde  uden  Paarørende,  paatog  Confucius  sig  at  begrave 
dem,  og  vare  de  syge,  spiste  han  ikke  i  en  heel  Dag. 
Han  samlede  sig  ikke  Kigdom.  »Ære  og  Kigdom  uden 
Dyd  er  som  en  Sky  paa  Himlen.  Sand  Lykke  kan  findes, 
selv  om  din  Føde  er  grov  Kiis,  din  Drik  det  klare  Vand 
og  Armen  din  Hovedpude.*      Han   var  nedladende  og  talte 


*)   o:  Hvor  høit  Dyden  talte  i   deres  Sjæl. 

blidt  med  Alle.  »Beklag  ikke,  at  Andre  ikke  forstaae  Dig, 
beklag,  at  Du  ikke  forstaaer  Andre.«  Han  viste  Ingen  bort 
fra  sig.  Nogle  uordentlige  unge  Mennesker  søgte  at  høre 
Confucius.  Hans  Disbiple  formeente  dem  det,  men  Confu- 
cius  sagde :  »Naar  en  Mand  forlader  den  slette  Vei  og  kommer 
til  mig,  da  er  han  omvendt  for  mig.  Jeg  spørger  ikke  om, 
hvad  han  forhen  var,  men  underviser  ham.  Jeg  spørger 
ikke  om,  hvad  han  vil  blive,  naar  han  har  forladt  mig.  Hvor- 
for være  saa  streng?« 

For  at  formilde  Menneskenes  Sæder,  tæmme  Tilboielig- 
hederne  til  Udskeielser  og  udjevne  Forskjellighederne  i 
Charakteer  og  Opdragelse,  indskærpede  Confucius  Overhol- 
delsen af  Ceremonierne.  Det  var  tilmed  for  ham  Betingelsen 
for,  at  man  kunde  fordybe  sig  i  sig  selv  og  naae  den  Selv- 
kundskab og  Selvbeherskelse,  der  var  nødvendig  for  at  blive 
viis.  »Lær  Menneskene  at  kjende.  Iagttag  deres  Optræ- 
den, læg  Mærke  til  deres  Pornøi eiser.  Ingen  kan  forblive 
skjult«  vare  hans  Ord;  men  senere  ere  de  udtydede  saaledes, 
at  man  med  Grund  kan  bebreide  Chineserne,  at  deres  Væ- 
sen kun  er  et  ydre  Skin,  og  at  Hykleri  er  en  almindelig 
udbredt  Feil.  •  Det  er  interessant  at  erfare,  hvorledes  hans 
ceremonielle  Optræden  blev  bemærket  og  anerkjendt.  »Naar 
han  gik  ind  af  Paladsets  hoie  Port,  bukkede  han  sig  ibr  at 
vise  sin  Ærbødighed;  han  tog  sig  iagt  for  at  træde  paa 
Dørtrinnet,  bukkede  for  Fyrstens  Stol  og  bed  Læberne  sam- 
men, som  om  han  ikke  turde  tale,  idet  han  samlede  Kjolen 
om  sig.  For  livert  Trin,  han  steg  ned  ad  Trappen,  naar  han 
gik  ud,  mildnede  han  sit  Ansigts  alvorlige  Udtrj^k,  og  naar 
han  kom  til  Enden,  udbredte  han  Armene  som  en  lille  Fugl, 
der  atter  er  sat  i  Frihed.«  »Naar  F3'rsten  sendte  Bud  efter 
ham,  ventede  han  ikke  paa  sin  Vogn,  men  gik  tilfods.«  »I 
sin  Vogn  sad  han  stille  og  alvorlig  og  kiggede  ikke  om- 
kring som  en  Fugl«  osv. 

Denne  Sindighed  og  Sluttethed  i  Optræden  skulde  hjælpe 
Sindsroen  frem  og  tilveiebringe  den  Ligevægt  i  Charakteren, 

der  var  nødvendig  for  at  naae  Viisdom.  »En  lærvillig 
Mand  paa  Dydens  Vei  uden  Cliarakteerfasthed  er  som  en 
Vogn  uden  Vognstang.«  En  af  hans  Bøger  bærer  Navnet 
»den  ufeilbarlige  Midte«,  og  der  vises  deri,  at  en  Mand  bør 
være  eens  under  alle  Livets  Omskiftelser;  »thi  som  Ædel- 
stenen kun  bliver  blank  ved  at  slibes,  bliver  Mennesket  kun 
viis  ved  Prøvelser.«  Man  bør  altid  være  eens  og  maade- 
holdende,  hverken  stolt  og  opblæst  i  en  ophøiet  Stilling 
eller  krybende  i  en  underordnet;  »den  Vise  er  blid  men 
bestemt,  majestætisk,  men  ikke  barsk,  alvorlig,  men  dog  be- 
hagelig at  tale  med;«  »han  kjender  hverken  Sorg  eller 
Frygt;  thi  naar  han  ransager  sit  Indre  og  ikke  finder 
noget  Urigtigt,  behøver  han  hverken  at  sørge  eller  frygte.« 
Heri  bestaaer  det  sande  Liv;  thi  »Livet  er  nøie  forbundet 
med  Dyden;  den  Slette  kan  kun  takke  det  blotte  Tilfælde 
for,  at  han  lever.«  En  Discipel  spurgte:  »Hvad  skal  jeg 
gjøre  for  at  blive  berømt?  —  Hvad  kalder  Du  Berømmelse? 
—  At  va^re  bekjendt  blandt  Folket  ude  og  hjemme.  —  Det 
er  kun  Berømthed  og  ikke  Berømmelse.  Den  sande  Be- 
rømmelse bestaaer  i  ligefrem  Oprigtighed,  i  Kjærlighed  til 
Ketfærdighed,  i  Menneskekundskab  og  i  Ydmyghed.«  — 
En  anden  bad  ham  om  en  Rettesnor  for  hele  Livet.  »Gjør 
blot  imod  Andre,  hvad  Du  vil  have,  at  de  skulle  gjøre  imod 
Dig,«  var  Confucius's  Svar. 

Men  udmærkede  end  Confucius's  Liv  og  Lære  sig  ved 
en  ophøiet  Storhed,  og  prædikedes  hans  Ord  end  for  et  op- 
vakt og  lærvilligt  Folk,  blev  hans  Lære  kun  sat  istand  til 
at  trodse  Tiden  ved,  at  den  gjennemgaaende  var  social-poli- 
tisk  og  derfor  blev  understøttet  af  Regjeringen.  Hans  ideale 
Rige  er  ikke  en  Samling  af  ligestillede  og  uafhængige  Per- 
soner, det  er  et  Rige  som  en  stor  Familie,  hvor  Borns  Af- 
hængighed af  og  Lydighed  imod  Forældre  og  Yngres  imod 
Ældre  er  det  forenende  Baand.  Disse  Grundsætninger, 
som  Barnet  modtager,  naar  det  seer  Lyset,  forlades  aldrig; 
de  holdes    stadigt  Folket  for  Øie,    de   indskærpes    stedse  i 

Confucius's  Skrifter.  Familien  holder  sammen,  Familier  slutte 
sig  sammen  i  Slægter  (et  Exempel,  hvor  syv  Hundrede  Menne- 
sker leve  sammen,  foreholdes  hyppigt  Folket),  Landsbyer  i 
Districter;  disses  Mandariner  staae  i  sønligt  Forhold  til 
Gouverneurerne,  osv.,  indtil  Alt  ender  ved  Keiseren,  der 
alene  tilbeder  Himlen,  medens  Folket  tilbeder  ham.  »Ær 
din  Fader  og  din  Moder  med  Kjærlighed,«  siger  Confucius. 
»Gjør,  som  de  ville,  og  strid  ikke  mod  dem.  Lider  Du  Uret, 
da  klag  ikke.«  »At  være  uordentlig  i  sinLevemaade  er  et 
Brud  paa  den  barnlige  Pligt ;  ikke  at  være  ivrig  som  Øvrig- 
hedsperson, ikke  at  være  oprigtig  imod  sine  Venner,  ikke 
at  være  tapper  i  Krig  —  er  Brud  paa  de  barnlige  Pligter.« 
»Pligterne  imod  Foræddre  og  Pligterne  imod  de  Ældre  ere 
lige  forbindende.  En  god  Søn  vil  ogsaa  være  en  lydig 
yngre  Broder,  og  den,  som  er  begge  Dele,  vil  i  Freden  være 
en  rolig  Undersaat  og  i  Krigen  en  tapper  Krigsmand.« 
Derfor  hedder  det:  »Hvorledes  skulde  man  faae  Styrere 
for  Folket  uden  Opdragelse  blandt  Familierne,«  og  derfor 
handle  nogle  af  de  Afhandlinger,  der  til  visse  Tider  op- 
læses for  Folket,  om  Enighed  og  Samdrægtighed  iblandt 
Slægtninge,  om  Enighed  iblandt  Naboer,  om  gjensidig  Over- 
bærenhed, om  Bilæggelse   af  Stridigheder,  osv. 

Dette  Princip,  som  er  udtalt  saaledes  af  Meng-tse, 
Confucius' s  berømte  Efterfølger:  »Vilde  alle  Mennesker  ære 
deres  Slægtninge  og  agte  de  Ældre,  vilde  Verden  have 
Fred,«  er  kommet  skarpt  tilorde  i  et  Edict  og  en  Handling 
af  Keiseren  Kea-king  (c.  1816).  En  Mand  og  en  Kone 
havde  i  en  Provindsby  slaaet  og  mishandlet  den  sidstes 
Moder.  Vicekongen  indberettede  det  til  Keiseren  (ikke  som 
en  criminel  Forseelse,  der  efter  vore  Begreber  vilde  udfordre 
»Lægeskjon«  og  Bod  for  »Tort  og  Smerte«,  men  som  et 
Brud  paa  de  moralske  Grundprinciper*).     Straffen    lod  paa, 


*)    Ogsaa  efter  vor  Lovgivning  ere  Voldsliaiidlinger  mod  Forældre 
naturligviis  langt  mere  sti*afbare  end  mod  Fremmede.    Medens 

at  Stedet  blev  lyst  i  Ban  og  fordømt,  Forbryderne  bleve 
henrettede,  Konens  Moder  blev  pidsket,  brændemærket  og 
landsforviist  for  at  have  opdraget  en  vanartig  Datter,  de 
Studerendes  Avancement  standsedes  i  tre  Aar,  Øvrigheds- 
personerne bleve  afsatte,  og  Huset  nedrevet  til  Grunden. 
I  Edictet  hed  det:  »Lader  Folket  frygte  og  adl3^de  min 
keiserlige  Villie ;  thi  jeg  raader  Eder  alvorligt  og  oprigtigt 
at  vogte  Eder.  Jeg  paalægger  Øvrighederne  i  enhver  Pro- 
vinds at  advare  Overhovederne  for  Familierne  og  de  Ældste 
i  Landsbyerne  og  den  anden  og  sextende  i  hver  Maaned  at 
oplæse  de  hellige  Lærdomme  for  at  vise  Vigtigheden  af 
Forholdene  i  Livet,  paa  det  at  Ingen  skal  sætte  sig  op 
imod  sine  Forældre;  thi  jeg  vil  gjøre  Riget  barnligt.« 

Denne  barnlige  Lydighed  indskærpede  Confucius  over- 
alt. Den  var  Grundvolden  for  Familielivet,  Huusstyrelsen, 
Statens  Styrelse.  Da  En  spurgte:  »HarFoo-tse  nogensinde 
regjeret?«  svarede  han:  »Der  er  skrevet  i  de  gamle  Bøger : 
»Barnlig  Kjærlighed  og  Lydighed  ere  Grundvoldene  for  al 
Regjering.  Hvad  Vægfc  har  da  Mandarinens  Sæde.«  Kei- 
serens hoieste  Navn  var  en  Faders  ærbødige  og  elskelige 
Navn,  og  burde  end  Regjeringen  fores  med  en  Faders  ube- 
tingede Myndighed,  burde  den  dog  ledes  med  en  Kjærlig- 
hed og  Omhu,  hvis  Drivfjeder  var  Ønsket  om  at  opdrage 
Slægten  og  forklare  den  Faderens  fornuftige  Beslutninger. 
Derfor  er  Chinas  Lovbog  i  mange  Retninger  mere  forebyg- 
gende og  opdragende  end  straffende,  og  derfor  give  Keiserens 
Befalinger  mange  Motiver  og  Grunde,  der  ere  os  ganske 
fremmede.       Ogsaa   foreholdt    Confucius    Fyrsterne    dette. 


den,  som  overfalder  en  Anden  med  Hug  og  Slag,  i  Reglen 
vil  slippe  med  Bøder,  vil  han,  hvis  saadan  Vold  er  øvet  mod 
Slægtninge  i  opadstigende  Linie,  ubetinget  blive  straffet  med 
Fængsel,  mindst  fire  Maaneder  eller,  under  skærpende  Om- 
stændigheder, endog  med  indtil  to  Aars  Forbedringshuus- 
arbeide.  Red. 

»p]r  det  s}Tidigt  af  Undersaatterne  at  overtræde  Lovene,  er 
det  det  ogsaa  af  Keiseren.«  »Den  retfærdige  Kegent  er 
som  Nordstjernen;  den  staaer  fast,  og  alle  Stjerner  dreie 
sig  om  den.  En  Keiser  bør  lægge  sig  efter  »Dyd  og  Ret- 
færdighed« ;  thi  »en  god  Eegjering  kan  ikke  fremgaae  af  et 
lastafuldt  Sind.«  »Folkets  Hjerter  ere  den  eneste  Grundvold 
for  en  varig  Regjering.  Den,  som  vinder  Folkets  Hjerter, 
sikkrer  sig  Thronen,  den,  som  mister  Folkets  Hjerter,  mister 
Thronen.«  »Den,  som  undertvinger  Menneskene  med  Magt, 
er  en  Tyran,  men  den,  som  undertvinger  dem  ved  Menne- 
skekjærlighed,  er  en  Konge.  Den  forste  undertvinger  ikke 
Hjertet,  den  sidste,  der  undertvinger  dem  ved  sine  Dyder, 
vinder  de  Undertvungnes  Hjerter,  og  deres  Underkastelse 
er  oprigtig.« 

Ved  at  undersøge  Regjeringsreglerne  kommer  Confucius 
til  at  give  de  Styrende  mangfoldige  gode  Raad,  hvis  Efter- 
levelse har  hævet  den  chinesiske  Regjering  høit  over  de 
europæiske  Regjeringer  igjennem  mange  Aarhuudreder. 
»Lad  de,  som  frembringe  Lidtægterne,  være  mange,  og  de, 
som  fortære  dem,  faa;  lad  Producenterne  faae  enhver  Lettelse 
og  Consumenterne  anvende  Sparsomhed  —  da  ville  Indtæg- 
terne være  tilstrækkelige.«  —  »Hvad  beliøve  vi  at  tale  om 
at  forøge  Lidtægterne  for  at  regjere;  Mildhed  og  Retfær- 
dighed er  Alt.«  Da  der  var  Tale  om  ikke  strax  at  ophæve 
visse  uretfærdige  Skatter,  men  kun  lette  dem  i  det  forste 
Aar  og  saa  ophæve  dem,  sagde  han :  »Det  var  ligesom  om  en 
Mand,  der  stjal  fra  en  Nabo  og  blev  dadlet  derfor,  vilde 
sige:  Jeg  skal  tage  saa  meget  Mindre  liver  Maaned  og 
næste  Aar  reent  lade  det  være.  Veed  man  forst,  at  Noget 
er  uretfærdigt,  bør  man  strax  ophore  dermed.«  For  at 
Staten  kan  være  velordnet,  udvikler  han  (eet  Aarhundrede, 
før  Plato  skrev  sin  »Stat«)  Betydningen  af  Arbeidets  For- 
deling, og  her  kommer  Confucius  til  at  lægge  Grundvolden 
til  det  chinesiske  Aristokrati,  idet  han  efterat  have  henviist 
til  Myrerne  og  Jiierne,  »der  have  Dronninger  og  Ministre«, 

siger:  >Der  gives  Forretninger,  som  kun  egne  sig  for  Folk 
af  en  hoiere  eller  af  en  lavere  Stilling.  Derfor  er  det  ble- 
vet bemærket,  at  Nogle  arbeide  med  Aauden  og  Andre  med 
Legemet.  De,  som  arbeide  med  Aanden,  regjere;  de,  som 
arbeide  med  Legemet,  regjeres.«  Agtelsen  for  Lærdom  er 
saa  stor,  at  Ordet  lyder:  »I  Lærdom  gjælder  Ungdom  og 
Alderdom  Litet,  den,  der  har  de  fleste  og  bedste  Kundska- 
ber, har  Fortrinet.«  Ved  Indførelsen  af  et  lærd  Embedsari- 
stokrati  er  alene  den  Fordeel  for  Samfundet  opnaaet,  at  de 
civile  Bestillinger  ere  meget  heiere  ansete  end  de  militaiie. 

Saaledes  var  den  Lære,  Confucius  prædikede  og  ud- 
øvede. Tegnene  paa  hans  Indflydelse  vare  mange,  og  at 
han  var  sig  sit  høie  Kald  bevidst,  fremgaaer  af  folgende 
smukke  Ord  fra  den  Tid,  da  han  af  Huang  var  kastet  i 
Fængsel :  »Har  Himlen  besluttet,  at  min  Lære  ikke  skal 
gaae  under,  kunne  Huangs  Mænd  Intet  gjere  mig.«  Men 
undertiden  greb  Mismod  ham,  naar  han  saae  Lasten  og 
Dovenskaben  eller  blot  Letsindigheden  modarbeide  ham,  og 
han  udbrod  klagende :  »Dyden  ophører  at  beskytte  imod  det 
Onde;  den,  som  lærer,  tænker  ikke,  den,  som  lever  retskaf- 
fent, gaaer  ikke  frem  i  Kundskab,  og  den  Slette  kan  ikke 
forandre  sin  Levemaade.     Dette  fylder  mig  med  Sorg.« 

Endelig  forbedredes  Tilstanden  i  Loo,  og  i  sit  otte 
og  tresindstyvende  A ar  kunde  Confucius  vende  tilbage.  Han 
var  nu  gammel  og  bøiet  af  Anstrengelser  og  Sorger.  Sin 
Kone  havde  han  maattet  forskyde,  dog  var  dette  forlængst 
begravet  i  Forglemmelsen  (han  blev  gift,  da  han  var  nitten 
Aar),  men  sin  eneste  Søn  havde  han  mistet  —  det  tungeste 
Tab  for  en  Chineser.  Til  Trøst  for  ham  levede  en  Sønne- 
søn*), og  fra  denne  nedstammer  Confucius's  Slægt,  der  tæller 


*)  Det  synes  næsten,  som  om  Sønnen  og  Sønnesønnen  have  traadt 
altfor  bestemt  i  Confucius's  Fodspor;  thi  begge  forskjøde 
deres  Hustruer  —  hvad  der  dog  er  en  Sag  aflangt  mindre  Vig- 
tighed i  Ohina  end  i  Europa. 

over  elleve  Tusinde  Mandspersoner  og  endnu  er  hædret  som 
en  adelig  Familie,  Sønnesønnen  udmærkede  sig  ogsaa  som 
Philosoph,  og  hans  Discipel  var  den  berømte  Meng-tsee, 
Confucius's  største  Efterfølger.  Men  Forholdene  hjemme 
vare  endnu  dog  ikke  saaledes,  at  Confucius  havde  Lyst  til 
offentlig  Virksomhed.  Han  trak  sig  tilbage  mellem  sine 
Disciple  og  lagde  den  sidste  Haand  paa  sine  Værker.  Al- 
derens Fred  kom  over  ham:  »hvilken  ophøiet  Ro  i  hans 
Sjæl,  hvilken  hellig  Fred  i  hans  Aasyn!«  men  ogsaa  Alde- 
rens Magt  folte  han  og  sukkede:  »Jeg  beklager  min  gamle 
Alder!  Ak,  det  er  længe  siden,  jeg  folte  min  Ungdoms  hef- 
tige Tanker.«  To  tunge  Tab  skulde  han  endnu  lide,  idet 
han  mistede  sin  Discipel  Chee-loo,  der  udmærkede  sig  ved 
en  Iver  og  Daadskraft,  som  undertiden  bragte  Læreren  til 
mildt  at  irettesætte  ham,  og  Jen-hooi  eller  Gnan-in,  ved 
hvis  Død  han  sukkede:  »Himlen  har  tilintetgjort  mig.« 
Som  en  svag  Olding  vandrede  han  om,  støttet  til  sin  Stav, 
sukkende:  Bjerget  smuldres,  Bjelken  bøies,  den  Vise  visner 
som  en  Markens  Urt,«  og  blev  endelig  kastet  paa  sit  sidste 
Sygeleie.  Han  vedblev  at  lære  sine  Disciple,  viste  dem 
sit  Liv  og  sagde:  »Er  det  ikke  et  stort  Maal,  at  stræbe 
efter  at  blive  fuldkommen  i  Dyden?  Er  det  ikke  at  naae 
langt,  naar  kun  Doden  kan  standse  Fremgangen.«  Han 
samlede  sine  Disciple  og  sagde:  »Naar  en  Fugl  er  Døden 
nær,  klager  den;  naar  en  Mand  er  Doden  nær,  raader  han 
til  Dyd»  —  blot  mine  Fødder  og  afdæk  mine  Hænder.  I 
de  gamle  Boger  staaer  skrevet:  Frygt,  frygt,  vær  altid  for- 
sigtig, som  om  Du  stod  nær  ved  en  Malstrøm  eller  gik 
paa  daggammel  lis.  Fra  min  Ungdom  til  denne  Dag  har 
jeg  kjendt,  hvor  vanskeligt  det  er  at  holde  sin  Sjæl  reen. 
Derfor  advarer  jeg  Eder,  mine  Smaae.« 

Efter  faa  Dages  Sygdom  dode  han  i  sit  tre  og  halv- 
fjerdsindstyvende Aar,  478  for  Chr.  Hans  Disciple  begra- 
vede ham  tæt  ved  Floden  og  Kongens  Palads.  De  sørgede 
over  ham  i  tre  Aar   og    skiltes   derpaa  ad,    idet  hver  drog 

til  Sit,  undtagen  Chee-koong,  der  byggede  et  lille  Tempel 
over  sin  Lærers  Grav  og  sørgede  tre  Aar  til. 

Confucius's  Værker*)  ere:  1)  Lærebog  for  Ungdommen 
og  Lærebog  for  de  Voxne,  hvori  bevises,  at  en  Familie 
sammenholdes  ved  Selvbeherskelse,  og  at  Familiens  Besty- 
relse er  Grundvolden  for  et  Kiges  Bestyrelse;  2)  »Den 
ufeilbarlige  Midte«,  en  moralsk  Bog;  3)  »Confucius's  Sam- 
taler og  Tankesprog«  i  Dialogform;  4)  »Meng-tsees  Bog«, 
der  udvikler  Confucius's  Lærdomme ;  5)  »De  hellige  Sanges 
Bog«,  en  revideret  Udgave  af  chinesiske  Digte  (tre  Hun- 
drede og  elleve),  samlet  af  Confucius,  der  interesserede  sig 
meget  for  Sang  og  Musik;  6)  en  Bog,  der  kun  haves  i  Brud- 
stykker og  omtaler  Regjeringsprinciperne  fra  det  Standpunkt, 
at  »Folkets  Hjerter  og  Himlens  Villie  ere  Eet  og  det 
Samme«;  7)  »Ceremoniernes  Bog«;  8)  en  historisk  Frem- 
stilling af  Confucius's  egen  Tid  og  den  nærmest  foregaaende; 
9)  en  mystisk  Fremstilling  af  Verdens  Skabelse  og  Natu- 
rens Orden. 

Det  er  disse  Værker,  der  udgjøre  Chinesernes  hellige 
Bøger.  De  læres  i  Skolerne,  Afsnit  af  dem  oplæses  for 
Folket  som  vore  hellige  Evangelier  og  Epistler,  Tankesprog 
af  dem  ere  opskrevne  paa  Tavler  i  Templerne,  og  Citater 
af  dem  opfylde  de  chinesiske  Skrifter  og  Digte.  Keiseren 
selv  er  Ypperstepræst  for  Confucius's  Lære  og  holder  den  i 
Hævd  og  Ære.  Den  Ærbødighed,  hvormed  »den  helligste 
Lærer  fra  gamle  Tider«  nævnes  og  omtales,  er  grændselos ; 
han  tilbedes  ikke;  langtfra,  enhver  Tanke  om,  at  han  ikke 
skulde  have  været  jordisk  og  et  Menneske  som  Andre,  er 
ikke  opstaaet  hos  Nogen;  men  enhver  Chineser  seer  i  ham 
den  største  og  »den  uopnaaelige  Vise.« 


*)  Det  er  uden  Interesse  her  at  udsondre,  hvad  der  nøiagtig  i 
hvert  Værk  tilhører  Confucius,  og  hvad  der  skriver  sig  fra 
hans  Forgængere,  hans  Disciple,  eller  Commentatorerne.  I 
Hovedsagen  ere  de  Confucius's. 

AUGUST  WOLFF. 

Der  kan  være  noget  Piinligt  ved  at  see  det  Store  blive 
smaat;  der  kan  være  noget  Nedtrykkende  ved  at  see  den 
overvundne  Helt  tabe  Modet;  men  Sandheden  maa  frem, 
selv  om  den  er  bitter,  og  Historien  kjender  ingen  Med- 
lidenhed. Heltens  Svaghed  bliver  mere  ioinefaldende,  fordi 
han  er  en  Helt,  og  fordi  en  mørk  Plet  lettere  sees  paa 
en  lysende  Baggrund;  hvad  der  hos  Andre  er  naturligt, 
bliver  hos  ham  en  Feil ;  men  man  glemmer,  at  selv  det 
største  Menneske  dog  kun  er  et  Menneske  og  menneske- 
lige Følelser  og  Kørelser  undergiven.  Napoleon,  hvem  Hi- 
storien har  givet  Navnet  den  Store,  iler  frem  fra  Seir  til 
Seir,  baaren  af  Geniets  Guddomskraft,  og  er  stor,  saalænge 
han  troer  paa  sin  Sendelse;  fra  Fontainebleau  til  Elba  for- 
lader Guddomsgnisten  ham,  ikke  fordi  han  er  overvunden, 
men  fordi  han  et  Øieblik  taber  Troen  paa  sig  selv  —  og  han 
bliver  et  almindeligt,  svagt  Menneske.  Hvorfor  skal  denne 
Sandhed  forties?  Er  Napoleon  derfor  mindre  stor?  Det 
er  kun  smaae  A ander,  som  kunne  troe,  at  et  Øiebliks  Svag- 
hed formaaer  at  fordunkle  et  daadrigt  Liv ;  Modsætningerne 
belyse  tvertimod  hinanden,  og  store  sjælelige  Svingninger 
give  betydningsfulde   Bidrag    til  Menneskets  Charakteristik. 


*)  Revne  contemporaine  1869. 

Som  et  saadant  Bidrag  bør  de  efterfølgende  Erindringer  be- 
tragtes, og  ikke  anderledes. 


Greneralraajor,  Sir  Neil  Campbell*),  Storbritanniens 
Commissair  hos  Exkeiseren,  ankom  til  Fontainebleau  i  Løbet 
af  April  Maaned  1814  og  lod  sig  strax  melde  hos  Napoleon. 
»Det  var  med  en  ganske  forunderlig  Følelse«,  siger  han, 
»at  jeg  stod  Ansigt  til  Ansigt  med  den  mærkelige  Mand, 
hvis  Navn  i  saa  mange  Aar  havde  været  Løftestangen  for 
mine  Tanker  som  Menneske  og  som  Britte,  og  hvis  Billede 
jeg  i  min  Indbildning  havde  givet  de  vidunderligste  For- 
mer. General  Koller  (den  østerrigske  Commissair)  havde 
sagt  mig,  at  ISapoleon  befandt  sig  i  en  ubeskrivelig  forvir- 
ret og  fortvivlet  Sindsstemning,  at  han  snart  foer  med 
sin  skjælvende  Haand  over  Panden,  snart  stak  et  Par  Fin- 
gre i  sin  Mund  og  bed  i  dem  med  Raseri  —  og  nu  stod 
jeg  overfor  en  kraftig  og  livlig  Mand,  der  med  hurtige 
Skridt  gik  frem  og  tilbage  i  Værelset  som  en  Løve  i  sit 
Buur.     Han  bar  en  gammel  grøn  Uniform,  Guldepauletter, 


*)  Sir  Neil  hører  til  den  store  Familie  Argyle.  1797  traadte  han 
ind  i  den  engelske  Armee,  udmærkede  sig  under  Wellington 
i  det  spanske  Felttog  1811,  befandt  sig  som  Commissair  hos 
Lord  Cathcart,  da  de  Allierede  efter  Tilbagetoget  fra  Rus- 
land (1813)  søgte  at  befrie  Tj^dskland,  og  deeltog  i  Kampene  ved 
Liitzen  og  Bautzen,  hvor  han  for  første  Gang  igjennem  sin  Kik- 
kert saae  Napoleon.  I  1814  blev  han  beordret  til  som  Regje- 
ringscommissair  at  ledsage  Napoleon  til  Elba,  og  efter  Keise- 
rens Flugt  gjorde  han  i  „de  hundrede  Dage"  Tjenesle  ved  den 
allierede  Hær  i  Belgien.  Ti  Aar  efter  blev  han  Gouverneur 
paa  Sjerra  Leonakysten,  men  døde  af  Climatfeber  Aaret  efter 
(1827).  Hans  stadige  og  snævre  Omgang  med  Napoleon  har 
sat  ham  i  Stand  til  at  see  Alt  og  høre  Alt;  med  en  Englæn- 
ders Nøiagtighed  har  han  gjort  sine  Optegnelser,  og  disse  ere 
affattede  med  en  saadan  Simpelhed,  Nøiagtighed  og  god  Tro, 
at  der  ikke  er  nogen  Grund  til  at  tvivle  om  deres  Paalidelig- 
hed.  Dog  bør  det  altid  erindres,  at  det  er  en  Englænder,  som 
har  skrevet  dem. 

blaae  Beenklæder  og  rede  Kravestøvler.  Hans  Skjæg  var 
ikke  raget  den  Dag,  hans  Haar  i  Uorden,  og  hans  Over- 
læbe og  Bryst  vare  overdryssede  af  en  Mængde  Snuustobaks- 
korn.  Saasnart  han  bemærkede  min  Nærværelse,  vendte 
han  sig  hurtig  om  imod  mig  med  et  høfligt  Smiil;  det 
var  øiensynligi,  at  han  nnder  et  roligt  Ydre  søgte  at  skjule 
sin  Bevægelse  og  Ængstelse.« 

Sir  Neil  blev  Vidne  til  næsten  alle  de  Scener,  som 
dengang  foregik  i  Fontainebleau:  Afskeden  med  den  gamle 
Garde  og  det  uforskammede  Frafald  af  næsten  alle  den 
slagne  Monarks  Clienter  og  Creaturer.  Mærkeligt  nok  viste 
Napoleon  sig  meget  mere  høflig  og  omgængelig  overfor  den 
engelske  Commissair  end  overfor  de  andre  allierede  Mag- 
ters Kepræsentanter.  som  vare  komne  til  Fontainebleau  i 
samme  Ærinde.  Han  udtalte  sig  meget  anerkj endende, 
undertiden  med  en  vis  Beundring  om  England,  Wellington 
og  den  britiske  Armee.  Hans  Udtryk  bare  som  oftest  Præ- 
get af  Haardhed  og  tilbagetrængt  Stolthed;  naar  han  vær- 
digedes at  aabne  Munden,  var  det  gjerne  for  at  gjøre  skarpe 
Udfald  imod  sine  første  Officerer,  især  Marmont,  eller  for 
at  beklage  sig  bittert  over  Senatets  Opførsel*).  Han  viste 
sig  overordentlig  pirrelig  paa  den  militaire  Honneurs  Om- 
raade  og  syntes  i  det  Hele  at  beskjæftige  sig  meget  med  sig 
selv,  saare  lidet  derimod  med  Frankrigs  Fremtid.  Sir  Neil 
mener,  at  han  gjorde  sig  Umage  for  at  bevare  en  theatralsk 
Helteglands  paa  samme  Tid,  som  han  i  stor  Bevægelse  lige- 
som enhver  anden  Dødelig  beklagede  sig  over,  at  man  havde 
taget  hans  Gemalinde  og  Søn  fra   ham;    men    den    person- 


*)  Napoleon  havde  selv  gjort  Senatet  til  et  blindt  Redskab  for 
sine  Planer;  han  burde  derfor  ikke  bebreide  det,  at  det  ligesaa 
l\'digt  bøiede  sig  under  den  janusagtige  Talleyrands  Scepter; 
med  Marmont  havde  Napoleon  derimod  god  Grund  til  at  være 
misfornøiet;  thi  denne  General  havde  ligefrem  forraadt  sin 
Keiser  ved  paa  egen  Haand  at  underhandle  med.  de  Allierede. 

lige  Sikkerhed  var  dog  den  første  og  fornemste  Gjeustand 
for  hans  Bekymringer,  og  det  var  paa  dette  Gebeet  umu- 
ligt at  berolige  ham  med  Forsikkringer. 

Afreisen  fra  Fontainebleau  fandt  Sted  den  fire  og  ty- 
vende April.  Ligesom  Aaret  efter,  da  han  ved  Waterloo 
havde  tabt  Alt,  vaklede  Napoleon  i  dette  Øieblik  mellem 
Ubestemthed  og  Stolthed.  Han  tøvede  med  at  forlade 
Fontainebleau,  fordi  han  bestandigt  haabede  paa  en  gunstig 
Vending  af  Skjæbnen,  en  pludselig  Lykkesomvexling,  der 
kunde  bringe  ham  hans  gamle  Magt  tilbage.  Som  Exem- 
pel  anfører  Sir  Neil  følgende  Træk.  »Vi  sade  og  talte,  da 
man  bankede  paa  Døren.  — •  »Hvem  der?«  raabte  Napoleon. 
—  »Den  tjenstgj ørende  Adjufcant!  —  Kom  ind,  hvad  vil 
De?<  —  »Sire,  Stormarschallen  har  befalet  mig  at  under- 
rette Deres  Majestæt  om,  at  Klokken  er  otte.«  —  Bah! 
Nu  igjen!  Hvornaar  er  jeg  bleven  afhængig  af  en  Stor- 
marschals  Uhr?  Maaskee  reiser  jeg  slet  ikke!«  Lige  til 
det  sidste  Øieblik  følte  han  sig  som  Keiser  og  Befalings- 
mand for  sine  militaire  Omgivelser,  og  jo  mere  Afreisens  Time 
nærmede  sig,  desto  mere  utilbøielig  syntes  han  til  at  tage  bort. 

Napoleon  frj^gtede  Bourbonnerne  ligesaa  meget,  som 
han  hadede  dem,  og  under  Vægten  af  denne  dobbelte  Fø- 
lelse bad  han  Sir  Neil  om  at  sikkve  ham  et  engelsk  Krigs- 
skib til  Overfarten.  Det  er  bekjendt,  at  Keiseren  paa  en 
Deel  af  Keisen  havde  megen  Grund  til  at  frygte  for  Be- 
folkningens Forbittrelse,  og  man  veed  maaskee,  at  Augereau 
i  Vidners  Overværelse  behandlede  den  faldne  Monark  med 
en  utilbørlig  Brutalitet  og  Uforskammethed,  men  Alt  dette 
bekymrede  ikke  Napoleon:  han  tænkte  kun  paa  at  bevare 
sin  Existens,  og  hans  Mistænksomhed  aabenbarede  sig  uaf- 
ladeligt paa  forskjellige  Maader.  Han  heldte  Vinen  ud  af 
sit  Glas;  han  spiste  hverken  Suppe  eller  Kjød;  saalænge 
han  var  paa  Frankrigs  Grund,  byttede  han  bestandig  Hat 
og  Overfrakke  med  Commissairerne,  antog  snart  Navnet 
Oberst  Campbell,  snart  Lord  Burghersh,   blandede  sig  imel- 


Erindringer  fra  Elba.  297 

lem  sine  Husfolk,  naar  han  gik  ud  eller  ind  af  sine  Værelser, 
og  hans  Vogn  kjørte  aldrig  forrest,  hvilket  den  ellers  altid 
pleiede  at  gjere.  Ved  enhver  Leilighed,  ved  enhver  ny  List 
viste  han,  hvor  dyrebart  Livet  var  ham.« 

Keiseren  indskibede  sig  paa  »Indomptable«  og  syntes 
under  hele  Søreisen  at  være  meget  munter.  Deels  var  vel  denne 
Sindsligevægt  begrundet  deri,  at  han  forelobig  havde  opgivet 
ethvert  Haab,  deels  i  Ønsket  om  at  synes  stor  i  Ulykken ;  men 
den  havde  ogsaa  en  anden  Grund.  »Det  forekommer  mig«, 
siger  Sir  Neil,  »afc  denne  Tilfredshed  og  tilsyneladende  Ko 
fremgaaer  af  Følelsen  af  den  personlige  Sikkerhed.  Det  er 
øiensynligt,  at  Keiseren  under  sit  Odhold  i  Fontainebleau  og 
paa  hele  Keisen  igjennem  Frankrig  har  været  angst  for  at 
blive  snigmyrdet,  og  han  bar  mere  Frygtsomhed  tilskue, 
end  man  skulde  have  tiltroet  en  Mand  af  hans  Charakteer.« 

Man  ankom  til  Elba.  Her  ophørte  de  allierede  Com- 
missairers  Function,  og  de  toge  strax  Afsked  med  Keiseren. 
Paa  Napoleons  udtrykkelige  Forlangende  blev  Sir  Neil  hos 
ham  for  paa  eengang  at  forsikkre  ham  om  Englands  Beskyt- 
telse og  Bourbonnernes  loyale  Opfyldelse  af  den  Tractat,  de 
havde  underskrevet.  Forunderlige  Spil  af  Skjæbnen!  Stor- 
britanniens store  og  uforsonlige  Fjende  paakaldte  den  en- 
gelske Regjerings  Hjælp  imod  Besidderen  af  den  Throne,  som 
han  selv  for  faa  Dage  siden  havde  beklædt,  og  støttede  sig 
til  en  Nation,  hvis  Troløshed  han  havde  udraabt  i  hele  Verden ! 

I  Løbet  af  de  første  Maaneder  af  sit  Ophold  paa  El- 
ba*), nød  Napoleon  en  stor  Popularitet  og  modtog  En- 
hver, som  søgte  ham,  med  en  venlig  Høflighed.  Men 
hans  medfødte  Virkelyst  lod  ham  heller  ikke  i  Exilet  have 
nogen  Ko,  og  han  anvendte  sin  lille  Troppestyrke  til  alle- 
haande  Arbeider.    Han  modtog  Sir  Neil   »som  Soldat«  (en 


*)  Angaaende  Napoleons  Ophold  paa  Elba  henvise  vi  iøvrigt 
til  Thiers,  hvis  berømte  historiske  Arbeider  allerede  længe 
have  været  oversatte  paa  Dansk.  ' 

soldat)  som  han  selv  sagde.  I  de  hyppige  Samtaler,  Kei- 
seren  havde  med  den  engelske  General,  udgjorde  hans  egen 
vidunderlige  Løbebane  og  de  dermed  samtidige  Begivenheder 
gjerne  Underholdningsthemaet,  og  Napoleon  forsikkrede  ved 
saadanne  Leiligheder  bestandigt,  »at  han  betragtede  disse 
Sager  som  en  Mand,  der  ikke  mere  tilhørte  de  Levendes 
Verden«,  som  »en  Skuespiller,  der  for  bestandig  har  for- 
ladt Scenen.«  Han  lagde  bestandig  stærkt  Eftertryk  paa 
sin  egen  militaire  Hæder,  paa  Frankrigs  Ydmygelse  og  Eng- 
lands Overmagt;  men  med  en  bitter  Foragt  omtalte  han 
Bourbounerne  og  deres  Forræderi,  som  havde  ført  hans  Fald 
med  sig.  I  en  ironisk  Tone  skildrede  han  Sagernes  Til- 
stand i  Europa  og  discuterede  med  stor  Iver  krigerske  og 
politiske  Spørgsmaal.  Sir  Neil  fæstede  dog  ikke  synderlig 
Lid  til  Keiserens  selvfornegtende  Forsikkringer.  Det  er  den 
engelske  Generals  Overbeviisning,  at  Napoleons  Ærgjerrig- 
hed,  der  forekom  ham  ligesaa  livlig  som  altid,  tidligt  eller 
seent  vilde  bringe  ham  til  at  prøve  paa  et  eller  andet  dri- 
stigt Foretagende. 

»Jeg  har  aldrig  truffet  et  Menneske.«  udbryder  han 
i  denne  Anledning,  »der  er  i  Besiddelse  af  en  saa  virksom 
Aand  og  af  en  saa  ubetvingelig  Ihærdighed  som  Napoleon. 
Han  synes  at  finde  en  Glæde  ved  at  være  i  evig  Bevægelse 
og  ved  at  see  dem,  som  følge  ham,  bukke  under  for  Anstren- 
gelserne, hvilket  jeg  selv  oftere  ved  forskjellige  Leiligheder 
har  maattet  bekjende.  Jeg  troer  ikke,  det  vilde  være  ham 
muligt  at  sætte  sig  til  at  studere  —  skjøndthan  mangfoldige 
Gange  har  havt  det  i  ^inde  —  saalænge  som  hans  Helbred 
tillader  ham  at  foretage  Legemsøvelser.  Naar  jeg  saa  skarpt 
fremhæver  disse  Smaating,  da  er  det,  fordi  de  synes  mig  at 
bevise,  at  Napoleon  saalangt  fra  er  nedsunken  i  Ørkesløshed, 
at  han  tvertimod  kun  venter  paa  en  eller  anden  stor  Be- 
givenhed. Dersom  denne  ikke  af  sig  selv  skulde  vise  sig, 
er  han  nok  i  Stand  til  at  frembringe  den,  og  krigerske  Fore- 

tagender  og  Planer  synes    at   være    hans   Tankers    stadige, 
ufravigelige  G  jenstand.« 

Napoleon  paastod  bestandigt,  at  han  havde  bevaret 
Haabet  lige  til  det  sidste  Øieblik,  og  at  Felttoget  i  1814*) 
vilde  have  endt  til  Fordeel  for  ham,  dersom  Senatet  og 
Marmont  ikke  havde  forraadt  ham.  »Han  var  vis  paa  sit 
Held.  Hæren  brændte  af  Utaalmodighed  efter  at  angribe 
Fjenden  og  jage  ham  ud  af  Hovedstaden.  Han  kjendte  godt 
Sammensætningen  af  de  Allieredes  Armee:  hans  egen  var 
forholdsviis  bedre.  Han  vidste,  at  Schwarzenberg  aldrig 
vilde  vove  et  Slag  med  Paris  i  Ryggen,  men  at  han  der- 
imod vilde  have  valgt  en  Forsvarsstilling  til  Høire  eller 
Venstre.  Han  selv  (Keiseren),  vilde  da  i  et  Par  Timer  havde 
engageret  Fjenden  paa  forskjellige  Punkter  for  derpaa  med 
tredive  Gardebatailloner  og  firsindstyve  Kanoner  at  kaste 
sig  over  en  enkelt  Deel  af  den  fjendtlige  Linie.  Intet 
vilde  have  kunnet  modstaae  dette  Angreb,«  Han  talte  med 
overdreven  Stolthed  om  sine  Troppers  Fortrinlighed.  »En 
Dag,  da  han  omtalte  sin  Tiltro  til  Tropperne,  navnlig  til 
den  gamle  Garde,  og  meget  stærkt  fremhævede  de  Allieredes 
Uduelighed,  vendte  han  sig  til  mig  og  spurgte  aabenhjertig, 
om  han  ikke  havde  Ret.  »Sig  det  kun  Campbell,  er  det 
ikke  sandt?«  —  Jeg  svarede  bekræftende,  men  tilføiede,  at 
jeg  aldrig,  medens  jeg  havde  opholdt  mig  i  de  Allieredes 
Leire,  havde  havt  Leilighed  til  at  see  nogen  betydelig  Deel 
af  hans  Armee;  dog  talede  Alle  om  Keiseren  og  hans 
Garde,  som  om  de  havde  noget  Overmenneskeligt  at  frygte 
af  disse.  Hans  Mening  om  Schwarzenbergs  Armee  var  fuld- 
kommen grundet:  thi  denne  havde  hverken  Tillid  til  sig 
selv  eller  Anseelse  blandt  sine  Allierede.  Enhver  af  de 
forbundne  Magter  meente  iøvrigt,  at  den  gjorde  for  Meget, 
medens  de  Andre  gjorde  for  Lidt,  derfor  vare  de  allerede  halvt 
overvundne,  da  de  stødte  sammen  med  Franskmændene.  Dog 


*)   Da  de  Allierede  efter  Slaget  ved  Leipzig  havde  besat  Paris. 

badjegKeiseren  ikke  at.  indbefatte  Wellingtons  Armee  under 
dette  almindelige  Begreb  og  gjorde  ham  opmærksom  paa, 
at  de  franske  Officerer  af  Armeen  i  Spanien  (1811)  ydede 
Englænderne  fuld  Retfærdighed  i  dette  Stykke.« 

Keiseren  agtede  Wellington  heit;  hvad  de  andre  Ge- 
neraler angaaer,  som  han  var  truffen  sammen  med  paa 
Slagmarken,  da  nærede  han  en  lige  stor  Foragt  for  dem 
alle.  Den  eneste,  som  fandt  Naade  for  hans  Øine,  var 
Bliicher.  »Den  gamle  Slyngel  (that  old  rascal)  angreb  mig 
altid  med  samme  Fasthed,«  sagde  han.  »Det  nyttede  kun 
lidt,  at  jeg  slog  ham;  et  øieblik  efter  var  han  færdig  til 
at  slaaes  igjen*).« 

Han  forte  ofte  Samtalen  hen  paa  sin  store  Plan  (1804 
og  5),  der  gik  ud  paa  at  angribe  England  med  et  Invasions- 
corps.  »Jeg  sagde,  idet  jeg  bad  ham  undskylde  min  Fri- 
hed, at  man  i  England  havde  tvivlet  om,  hvorvidt  han  selv 
vilde  følge  det  første  Invasionscorps,  som  satte  Foden  paa 
engelsk  Grund.  Han  udtalte,  at  det  havde  været  hans  Hen- 
sigt selv  at  tage  Commandoen,  Hele  Hæren  skulde  paa 
samme  Tid  forlade  Boulogne  og  søge  at  komme  i  Land 
samtidigt  og  i  saa  stort  et  Antal  som  muligt.  Hvis  Vin- 
den havde  tilladt  det,  havde  han  dog  hellere  villet  gaae  i 
Land  paa  Bredderne  af  Themsen  eller  i  Nærheden  af  denne 
Flod  —  for  at  omgaae  Mr.  Pitt's  Forsvarsanstalter  —  end 
i  Kent.  Ingen  engelsk  Hær  vilde  kunne  have  været  samlet 
i  tilstrækkeligt  stort  x\ntal  til  at  forbyde  ham  Landgan- 
gen.« Dog  nærer  Sir  Neil  den  Anskuelse,  at  Napoleon 
ikke  var  nogen  competent  Dommer  i  Sporgsmaal  om 
tactiske    Bevægelser  tilsøes.      »Saavidt  som  jeg  har  kunnet 


*)  Det  var  netop  denne  Egenskab  hos  Bliicher,  sonn  Aaret  efter 
afgjorde  Napoleons  Skjæbne  ved  Waterloo.  Da  Keiseren 
kjendte  den,  er  her  altsaa  et  nyt  Moment  til  Bestemmelsen  af 
Tilfældets  Betydning  i  Krigen.  Jfr.  Afliandlingen  herom  Pag. 
65  i  dette  Bind  af  „Historisk  Archiv." 

see  af  vore  talrige  Samtaler  i  denne  og  lignende  Ketning, 
har  Napoleon  ikke  den  fjerneste  Idee  om  alle  de  forskjellige 
Tilfælde,  som  kunne  indtræffe,  naar  man  vil  foretage  militaire 
Bevægelser  paa  en  Kyst;  han  antager,  at  Skibe  kunne  ma- 
neuvrere  paa  selvsamme  Maade  som  et  Regiment  Soldater 
i  Land.«  Napoleon  var  af  den  Mening,  at  Freden  ikke  lod 
sig  opretholde,  dersom  Frankrig  blev  indskrænket  og  kuet 
paa  samme  Maade  som  de  fleste  andre  europæiske  Stater, 
og  han  nærede  den  Tro,  at  de  engelske  Ministre  havde 
samme  Anskuelse,  men  ikke  havde  kunnet  faae  Englænderne 
til  at  indsee  dette.  Han  troede  derfor,  at  de  havde  sluttet  Fre- 
den imod  deres  egne  Anskuelser.  Dersom  han  havde  kunnet 
opnaae  at  faae  Antwerpen  afstaaet  til  Frankrig,  vilde  han 
bestemt  have  sluttet  Fred  i  Chåtillon*).  Bourbonnerne  om- 
talte han  med  en  grændseles  Foragt.  »Bourbonnerne  ere 
nogle  elendige  Skurke!«  raabte  han.  Efter  nogen  Tids  Taus- 
hed  tilføide  han:  »Det  er  nogle  store  Herrer,  som  ere  for- 
nøiede  over  deres  Slotte  og  Eiendomme.  Men  lad  dem 
tage  sig  i  Agt.  Dersom  de  gjore  Franskmændene  misfor- 
nøiede,  ville  de  blive  udjagne  om  sex  Maaneder!«  Han  be- 
mærkede endelig,  at  der  allerede  var  forloben  tre  Maaneder, 
uden  at  den  franske  Konge  havde  gjort  sig  den  Uleilighed 
at  vise  sig  iblandt  det  Folk,  der  havde  sat  ham  paa  Tliro- 
nen.  »Han  fastholdt,  at,  skjøndt  Frankrig  var  svagt,  var 
dog  Krigen  den  eneste  rigtige  Politik.  Bourbonnerne 
burde  føre  Krig  snarest  muligt  for  at  befæste  sig  paa  Thro- 
nen.  Med  den  Armee,  de  kunde  stille  paa  Benene,  vilde 
det  være  dem  let  at  erobre  Belgien .  . .  men  Marschallerne, 


*)  Dette  havde  Napoleon  ganske  vist  kunnet  opnaae,  dersom  han 
havde  benyttet  det  Øieblik,  da  der  var  en  Spaltning  mellem 
de  Allierede,  og  antaget  Fyrt  Metternichs  Mæglingsforslag. 
Men  Keiseren  havde  netop  dengang  vundet  et  Par  Seire  over 
de  Allierede  paa  fransk  Grund  og  troede  sig  stærk  nok  til  at 
kunne  trodse  dem.     Han  forsømte  Tiden  og  tabte  Alt. 

Armeen  manglede  en  Fører .  . .  hvor  skulde  han  komme 
fra?«  Sir  Neil  er  overbeviist  om,  at  Keiseren  nærede  den 
Tro,  at  han  atter  vilde  blive  kaldet  til  Magten.  »Ofte, 
naar  han  talede  med  mig,  lod  han  mig  ganske  uforbeholdent 
see  de  Forhaabninger,  han  nærede  om,  at  Omstændighederne 
atter  vilde  fore  ham  tilbage  paa  Frankrigs  Throne.« 

Efterhaanden  som  Tiden  gik,  blev  det  mere  og  mere 
aabenlyst,  at  Napoleon  var  misfornoiet  med  sin  Landflygtig- 
hed. Den  Sympathi,  Øboerne  i  Begyndelsen  havde  næret 
for  ham,  forvandledes  lidt  efter  lidt  til  Uvillie  -  en  ganske 
naturlig  Folge  af  de  svære  Skatter,  Keiseren  paalagde 
dem  og  hans  Strenghed  overfor  ubetydelige  Forseelser. 
»Hans  lille  Hær  knurrede;  selv  hans  Garde  var  misfornoiet.« 
Eaabene:  »Vive  l'Empereur«  lode  sig  ikke  mere  høre  trods 
den  Pomp,  hvormed  Keiseren  omgav  sine  mindste  Bevæ- 
gelser, og  trods  det  Hof,  som  han  havde  dannet  sig  af  Øens 
Notabiliteter.  Folket,  der  var  forbittret  over  hans  Tyranni  og 
Uretfærdighed,  begyndte  at  knurre  hoit.  »Dersom  han  ikke 
lægger  noget  mere  Baand  paa  sig  selv  og  udviser  en  paa- 
lideligere  Opførsel,  vil  et  Oprør  snart  udbryde ;  kun  Frygten 
for  hans  Garde  holder  endnu  Befolkningen  i  Tomme.  Jeg 
har  Grund  til  at  troe,  at  selv  Troppernes  Begeistring  for 
Keiseren  begynder  at  kjølnes,  og  snart  ville  de  beklage  at 
have  deelt  Landflygtigheden  med  ham.« 

Efterhaanden  lod  Napoleon  sig  mindre  og  mindre  see  of- 
fentlig; han  indesluttede  sig  i  sit  Palais  og  pleiede  kun  Om- 
gang med  sit  lille  Hof.  Den  engelske  Commissair  begyndte  at 
fatte  Mistanke  om,  at  Keisren  rugede  over  en  eller  anden 
fortvivlet  Plan.  Et  Besøg  paa  Elba  af  Napoleons  Moder  og 
Søster,  Prindsesse  Pauline,  bestyrkede  denne  Formodning. 
Ved  at  omtale  den  Leilighed,  ved  hvilken  han  blev  fore- 
stillet for  de  to  Fyrstinder,  meddeler  Sir  Neil  af  Keiserens 
Liv  et  Træk,  som  er  lidet  bekjendt,  og  som  hans  Moder 
selv  fortalte :  Napoleon  havde  først  bestemt  sig  for  Søoffi- 
ceersstanden  og  forberedte  sig  hertil  i  Boulogne  tilligemed 

en  Deel  andre  unge  Mennesker.  Da  hans  Moder  engang 
besGgte  ham  her,  saae  hun,  at  Drengene  laae  i  Hængekeier, 
hvorfor  hun  gjorde  sin  Søn  opmærksom  paa,  at  den  Løbe- 
bane, han  havde  valgt,  ikke  passede  for  ham.  Hun  sluttede 
saaledes:  »Min  Søn,  i  Marinen  vil  Du  have  baade  Vand  og 
Ild  at  kjæmpe  med!«  Det  var  hendes  sidste  Argument, 
og  det  slog.     Napoleon  var  dengang  fjorten  eller  femten  Aar. 

Som  Sagerne  stode,  blev  Sir  Neil's  Stilling  i  høi  Grad 
vanskelig.  Han  havde  ingen  Myndighed  overfor  Napoleon, 
der  var  Souverain  paa  Elba,  og  som  desuden  havde  en  be- 
væbnet Krigsmagt  hos  sig.  Men  Sir  Neil  ansaae  det  ikke- 
destomindre  for  sin  Pligt  at  vaage  over  den  landsforviste 
Keisers  Bevægelser  og  at  underrette  sin  Kegjering  om  Alt, 
da  han  indsaae,  at  man,  skjøndt  hans  Nærværelse  paa  Elba 
ikke  havde  nogen  officiel  Charakteer,  dog  vilde  gjere  ham 
ansvarlig  for,  hvad  der  skete. 

I  Lobet  af  nogle  Maaneder  synes  Neil  at  have  været 
uvis  om,  hvorvidt  Napoleon  virkelig  tænkte  paa  at  ii3'^gte  bort 
fra  Elba  eller  ikke ;  Foretagendet  var  jo  voveligt,  men  Englæn- 
deren kjendte  altfor  godt  Keiserens  overordentlige  Dristig- 
hed og  vidste,  at  det  laa  i  hans  Natur  at  forsøge  det 
Umulige.  I  ethvert  Tilfælde  er  det  sikkert,  at  Napoleon 
med  sin  sædvanlige  Fiinhed  forstod  at  fore  Sir  Neil  bag 
Lyset;  thi  uagtet  al  sin  Tvivl  og  Mistænksomhed  skriver 
denne  en  af  de  sidste  Dage  i  September:  »Napoleon  nyder 
en  ypperlig  Helbred,  og  hans  Mod  synes  i  ingen  Heeseende 
at  være  sunket.  Jeg  begynder  at  troe,  at  han  finder  sig  i 
sin  Landflygtighed,  og  at  han  vilde  føle  sig  forholdsviis 
lykkelig,  dersom  ikke  Hævnsygen  og  Forfængeligheden 
af  og  til  opvakte  Erindringer  om  hans  svundne  Magt, 
og  dersom  hans  Hjerte  ikke  undertiden  blev  oprørt  ved 
Tanken  om  hans  Gemalinde  og  Søn. 

Sagerne  udviklede  sig  imidlertid  paa  en  Maade,  som 
syntes  at  retfærdiggjore  Sir  Neils  Mistanke.  Man  fortalte, 
at   fremmede,    hemmelighedsfulde    Udsendinge    fra   Murat 

streifede  omkring  Elbas  Kyster;  Breve  fra  Frankrig,  som 
strax  bleve  offentliggjorte,  omtalte  Armeens  Utilfredshed  og 
Misfornøielse  med  Bourbonuerne.  Napoleon  forstilte  sig 
saa  meget  som  muligt,  medens  han  under  forskjellige  Paa- 
skud sendte  Stafetter,  endogsaa  Ordonnausofficerer,  til  Fastlan- 
det, og  lidt  efter  lidt  fik  han  tiltaklet  sin  lille  Flaade. 
Man  underrettede  Sir  Neil  om,  at  Keiseren  samlede  Pro- 
viant, at  han  kjebte  Heste  til  sine  Landsenerer,  og  at  han  ved- 
ligeholdt en  levende  Brevvexling  med  sine  Tilhængere  i 
Frankrig.  Netop  paa  denne  Tid  undlode  Bourbonnerne  at 
sende  den  aarlige  Apanage,  som  de  ved  Tractaten  i  Fontai- 
nebleau havde  forpligtet  sig  til  at  betale  Napoleon  og  gave 
saaledes  meget  ubehændigt  denne  et  rimeligt  Paaskud  i  Hænde 
til  ethvert  voldsomt  Foretagende.  Sir  Neil  Campbell  sendte 
regelmæssigt  den  engelske  Gesandt  i  Toscana  Resultaterne  af 
sine  Iagttagelser;  ogsaa  den  osterrigske  Overgeneral  i  Italien 
saae  Katastrophen  nærme  sig  og  antydede  dette  flere  Gange. 
Men  den  engelske  Gesandt,  Lord  Burghersh  ansaae  Sir  Neil's 
Indberetninger  for  aldeles  urimelige  og  erklærede,  »at  Na- 
poleon var  glemt  i  Europa.«  De  allierede  Regjeringer  vare 
ligesaalidt  forudseende.  Sir  Neil  for  sit  Vedkommende 
tvivlede  ikke  et  Øieblik  og  foresatte  sig,  forsaavidt  han 
kunde,  at  forhindre  Napoleons  Flugt  af  al  Evne.  Neden- 
staaende  Udtalelse  vil  vise,  med  hvormegen  Bestemthed 
han  troede  at  burde  gaae  frem:  »Jeg  mener,«  siger  han, 
»at  tjene  min  Souverain,  mit  Land,  ja  hele  Verden  ved 
under  mit  personlige  Ansvar  at  anvende  de  yderste  Midler 
imod  en  saa  overordentlig  Mand.  Jeg  føler,  at  jeg  bor 
opfylde  min  Sendelse  i  dens  hele  Strenghed  og  anvende 
alle  de  militaire  Kræfter,  over  hvilke  jeg  kan  byde.  Man 
bør  ikke  sætte  denne  Ærgjerriges  og  hans  faa  Medhjælperes 
Liv  i  Sammenligning  med  Tusinders  Skjæbne  og  Verdens 
Fred. 

Ikkedestomindre    skete    den    mærkelige    Begivenhed: 
Kronen  blev  sat  paa  Napoleons  vidunderlige   Lykke.      Sir 

Neil  havde  for  sin  Sundheds  Skyld  ligesaa  meget  som  for 
at  indhente  Efterretninger  begivet  sig  til  Italien.  I  Lobet 
af  denne  korte  Fraværelse  havde  han  betroet  Capitain  Adye, 
Chef  ombord  i  »Perdrix«,  en  af  den  engelske  Kegjerings 
Stationsskibe  i  Middelhavet,  at  vaage  over  Keiserens  Be- 
vægelser. Capitain  Adye  satte  strax  Cours  for  Elba,  men 
da  han  ved  sin  Ankomst  til  Farvandene  omkring  Øen  den 
fireogtyvende  Februar  1815  saae  Masterne  af  Napoleons 
Flottille  paa  Porto  Ferrajo'  Ehed,  fandt  han  ikke,  at  der  var 
nogen  Grund  til  Mistanke.  Paa  samme  Tid  havde  Sir 
Neil  imidlertid  faaet  bestemte  Vink  om  Undvigelsesplanen 
og  skyndte  sig  tilbage  til  sin  Post.  Om  Aftenen  den  sex 
og  tyvende  befandt  han  sig  ombord  i  »Perdrix«  i  Sigte  af 
Øen.  Det  var  blikstille.  Sir  Neil  kunde  næppe  betvinge 
sin  Utaalmodighed ;  han  lod  endelig  en  lille  Chalup  bemande 
og  roede  til  Kysten,  hvor  han  netop  ankom  tidsnok  for  at 
erfare,  at  Napoleon  Natten  til  den  sexogty vende  tilligemed 
nogle  Hundrede  Mennesker  havde  forladt  Porto  Ferrajo  i  syv 
Skibe  og  allerede  var  flere  Mile  tilsoes.  Havde  Dampen 
dengang  været  benyttet,  vilde  Capitain  Adye  rimeligviis  have 
kunnet  forhindre  at  »de  Hundrede  Dage«  indskrev  deres  blo- 
dige Navn  i  Historiens  Aarboger.  Sir  Neil  fortæller  paa  føl- 
gende Maade  den  forste  Aet  af  det  Drama,  som  endte  med 
"Waterloo  og  St.  Helena : 

>Mr.  Grattam  underrettede  mig  om,  at  der  den  sex  og 
tyvende  henimod  Klokken  tre  om  Eftermiddagen  viste  sig 
en  pludselig  Bevægelse  imellen  Tropperne  og  Befolkningen, 
og  at  den  corsikanske  Bataillon  paraderede  med  udfoldede 
Faner.  Kort  efter  ble  ve  Portene  lukkede.  Mr.  Grattams 
Tjener,  der  havde  en  Broder,  som  var  Lieutenant  ved  den 
corsikanske  Bataillon,  kom  og  gav  den  Underretning,  at  Kei- 
seren  og  hole  hans  bevæbnede  Styrke  indskibede  sig  for  afc 
gaae  til  Italien.  Klokken  syv  forlede  Tropperne  uden  Mu- 
sik Fæstningen  i  dyb  Taushed  og  indskibede  sig  nærved 
Lasarethet  i  Baade  og  Chalupper;  en  Deel  blev  ført  ombord 

i  en  Brig,  der  laa  med  udfoldede  Seil  paa  Eheden.  Klok- 
ken syv  om  Aftenen  forlod  Napoleon,  ledsaget  af  Gene- 
ral Bertrand,  Palais'et  i  Prindsesse  Paulines  lille  Kareth, 
trukken  af  fire  Heste,  steg  ved  Lazarethet  i  en  Baad  og 
gik  ombord  i  Briggen  »Inconstant«.  Strax  lettede  alle 
Fartøierne  og  stode  ud  i  aaben  Sø  under  Kaabene:  »Vive 
l'Empereur!« 

Sir  Neil  troede  først,  at  Napoleon  havde  begivet  sig  til 
Italiens  Kyst  i  den  Hensigt  at  sætte  sig  i  Forbindelse  med 
Murat,  men  da  han  havde  faaet  sikker  Efterretning  om,  at 
han  satte  Coursen  mod  Nord,  befalede  han  Capitain  Adye 
at  gaae  til  Antibes,  da  han  haabede  der  at  kunne  standse 
den  Flygtende.  Som  bekjendt  lykkedes  dette  ikke,  og  Sir 
Neil  steg  kun  i  Land  ved  Antibes  for  at  erfare,  at  Napo- 
len var  bleven  modtaget  med  Begeistring  i  Cannes,  at  hans 
Tog  til  Grenoble  næsten  havde  lignet  et  Triumphtog,  og  at 
denne  By  ved  sin  Overgivelse  factisk  paany  havde  gjort 
Napoleon  til  Herre  i  Frankrig. 


Radama  II.  af  Madagascar. 


Madagascars  Historie*). 


I. 

Uen  Madagascar  ligger  i  det  indiske  Ocean  Øst  for  Afrika, 
hvorfra  den  adskilles  ved  Mozambiquecanalen.  Dens  Længde 
fra  Nord  til  Sjd  er  over  to  Hundrede  Mile,  dens  storste 
Bredde  henved  firsindstyve  Mile,  og  da  dens  Flademaal 
næsten  er  elleve  Tusinde  Qvadratmile,  er  den  Jordens  tredie- 
største  0.  Den  ligger  for  Størstedelen  indenfor  den  syd- 
lige Vendekreds,  men  Havets  Indflydelse  bidrager  meget  til 
at  gjøre  Varmen  mindre  trykkende.  Langs  Kysterne,  der 
i  det  Hele  ere  flade  og  lave,  ligge  talrige  Kystsøer  og 
Sumpe.  Derpaa  følger  en  Slette,  som  naaer  en  Bredde  af 
tyve  Miil,  og  hvis  sumpede  Jordbund  og  yppige,  tropiske 
Plantevæxt  foraarsage  heftige  Febre,  der  ere  lige  farlige 
og  dødbringende  for  Europæerne  og  for  de  Indfødte,  som 
leve  i  Øens  indre,  mere  sunde  Egne.  Skyndsomt  maa 
man  derfor  drage  gjennem  denne  usunde  Slette,  som  den 
afdøde  Dronning  Ranavalo  med  Føie  ansaae  for  det  sikkreste 
Forsvarsmiddel  mod  et  europæisk  Angreb.  Ad  elendige 
Veie  og  over  steile  Skraaniuger  kommer  man  lidt  efter  lidt 
op  til  den  indre  Høislette,  som  naaer  en  Høide  af  henved 
fire    Tusinde    Fod,    og  paa    denne   hæver    der    sig   igjen 


*)  William  Ellis:  Three  visits  to  Madagascar  during  the  years 
1853—56.  London  1858.  —  Den  samme  Forfatter:  Madagascar 
revisited.  London  1867.  —  Ida  Pfeiffer:  Reise  nach  Mada- 
gascar.    1—2  B.     Wien  1861. 

Bjergkjæder,  i  hvilke  enkelte  Toppe  naae  en  Høide  af  over 
ti  Tusinde  Fod.  Her  er  Climaet  mildt  og  behageligt  og 
stiger  i  den  varme  Tid  sjelden  over  tre  og  tyve  Grader 
Keaumur,  medens  der  undertiden  leirer  sig  lis  og  Snee  paa 
Bjergtoppene.  Landet  er  rigt  paa  Jern,  Kobber  og  Steen- 
kul; alle  det  varme  og  tempererede  Beltes  Producter,  som 
Kiis,  Sukker,  Kaffe,  Bomuld  og  alle  mulige  Sydfi-ugter  tri- 
ves ypperligt.  Paa  Hoisletterne  ere  Skovene  for  storste 
Delen  ødelagte,  men  de  lave  Egne  vilde  kunne  levere  kost- 
bare Træsorter  som  Ibenholt  og  Mahogni  i  Mængde.  Her 
voxer  den  mærkværdige  Vandpalme  (urania  speciosa),  som 
ogsaa  kaldes  »den  Keisendes  Træ«;  i  en  Hulning  paa  den 
nederste  Deel  af  Bladstilken  samler  der  sig  nemlig  en  Mængde 
Yand,  der  stemmer  ud,  naar  man  gjennemborer  dets  Hyl- 
ster. Her  voxer  Boabab,  Akacier,  Casuariuer  og  Pandanus, 
Gummitræer  og  Bambus  i  Mængde;  andre  Træer  ere  be- 
dækkede med  de  prægtigste  og  yppigste  Gjogeurter,  kort 
sagt,  man  finder  her  den  tropiske  Skov  med  hele  dens  Fylde 
og  Artrigdom.  Derimod  mangle  alle  Afrikas  store  Patte- 
dyr. I  Skovene  findes  en  Mængde  V'ildsviin,  hvorfor  Øen 
af  de  Indfødte  kaldes  »Vildsvinenes  Land«  (Nossi-Dambo), 
og  store  Slanger,  men  kun  faa  giftige ;  derimod  vrimle  Flo- 
derne af  Krokodiller. 

Øens  Befolkning  anslaaes  i  Reglen,  skjondt  høist  usik- 
kert, til  fem  Millioner  Mennesker  og  bestaaer  af  en  Blan- 
ding af  flere  Racer.  Paa  Sydsiden  leve  Kaffere,  mod  Vest 
Negere,  medens  den  arabiske  Race  er  fremherskende  paa 
Nordsiden  og  den  malayiske  paa  Østsiden  og  i  det  Indre. 
Disse  Hovedafdelinger  falde  igjen  i  mange  mindre,  af  hvilke 
for  Tiden  Hovaerne,  der  høre  til  Malayerne,  er  den  talrigste 
og  meest  civilicerede.  Den  fælles  Benævnelse  for  hele  Be- 
folkningen er  Malagascher,  og  Sproget,  der  falder  i  flere 
Dialekter,  staaer  det  Malayiske  nær.  I  Hovadialekten  exi- 
sterer  der  flere  Lexica  og  Gramatikker,  som  ere  udgivne  af 
engelske   Missionairer;    dette  Sprog   vil   saaledes    efter   al 

Kimelighed  med  Tiden  udvikle  sig  til  hele  Øens  fælles 
Skriftsprog. 

Med  Hensyn  til  Indbyggernes  moralske  Charakteer  have 
de  Eeisende  vel  beskj^ldt  dem  for  Dovenskab,  Falskhed  og 
Gjerrighed,  men  de  indrømme  tillige,  at  der  ogsaa  findes 
fortræffelige  Egenskaber  hos  dem;  Malagascherne  ere  gjæst- 
frie,  meget  tilgængelige  for  ædlere  Følelser  og  vise  Ærbø- 
dighed for  Alderdommen.  Krige  og  Overtro  have  under- 
tiden forledt  Befolkningen  til  grusomme  Handlinger;  men 
Grusomhed  hører  ikke  til  deres  Charakteer,  og  man  kan  ikke 
negte,  at  Malagascherne  som  den  malayiske  Race  i  det  Hele 
ere  meget  opvakte  og  modtagelige  for  en  høiere  Cultur. 

Folket  tilbeder  tolv  eller  femten  Hovedguder,  der  ere 
Skytsguder  for  de  forskjellige  Classer,  hvori  Folket  deles, 
og  desuaen  dyrkes  en  øverste  Gud,  Himlens  Gud;  men 
Beboernes  religieuse  Forestillinger  ere  i  det  Hele  kun  lidet 
udviklede,  og  de  have  aldeles  intet  Religionssystem.  Selve 
Ordet  »Gud«  anvende  de  saaledes  iflæng  paa  deres  Af- 
guder, paa  Kongen,  paa  Høvdinger,  og  paa  Alt ,  hvad 
der  gaaer  over  deres  Fatteevne  f.  Ex.  Naturphænoraener. 
Deres  taabelige  og  barnagtige  religieuse  Handlinger  have  de 
for  Størstedelen  laant  fra  deres  Naboer,  Negrene.  Der 
findes  ingen  egentlige  Templer  paa  Øen ;  man  træffer  vel 
paa  Boliger,  der  ere  viede  til  Afgudsbillederne;  men  kun 
de  Personer,  til  hvis  Omsorg  de  ere  betroede,  maae  betræde 
disse  Boliger.  Disse  Tempelvogtere  have  det  Hverv  at 
modtage  de  Troendes  Gaver,  at  raadsporge  og  offre  til  Af- 
gudsbillederne og  at  føre  dem  i  Procession  ved  religieuse 
Fester;  men  ellers  skille  Præsterne  sig  ikke  fra  den  øvrige 
Befolkning;  de  have  de  samme  Erhvervskilder  som  denne 
og  udgjøre  ikke  nogen  særegen  Kaste. 

Vi  maae  her  omtale  Giftprøven  (Tanguin),  der  har  spillet 
en  sørgelig  Rolle  i  Madagascars  Historie  lige  til  den  sidste 
Tid,  ligesaa  sørgelig  som  de  forskjellige  Gudsdomme,  man 
kj endte   i   Middelalderen.      Enhver   kunde    fremtræde    som 

Anklager ;  han  behøvede  ikke  at  fremkomme  med  noget  Beviis- 
middel,  men  kun  at  betale  en  Sum  af  otte  og  tredive  danske 
Eigsdaler.  Den  Anklagede  kunde  ikke  forsvare  sig,  men 
maatte  underkaste  sig  Giftprøven.  Otte  og  fyrretyve  Timer 
før  den  fastsatte  Tid  maatte  han  kun  spise  Lidt,  og  i  de  sidste 
fire  og  tyve  Timer  slet  Intet.  Paa  den  bestemte  Dag  indfandt 
den  Anklagede  sig,  ledsaget  af  sine  Slægtninge,  hos  Giftblan« 
deren,  hvor  han  maatte  afklæde  sig  og  sværge  ikke  at  have 
taget  sin  Tilflugt  til  nogen  Trolddom.  Den  brugte  Gift  liid- 
rørte  fra  Frugtkjernerne  af  Træet  tanguinia  veneniflora.  Før 
den  Anklagede  tog  Giften,  spurgte  Giftblanderen  ham,  om  han 
vilde  tilstaae,  hvad  dog  aldrig  skete,  da  den  Anklagede,  selv 
om  han  tilstod,  ligefuldt  maatte  tage  Giften.  Giftblanderen 
tog  nu  med  en  Kniv  saa  meget  af  Frugtkjærnen,  som  han 
holdt  for  nødvendigt,  lagde  det  paa  tre  smaae  Stykker  Hud, 
som  bleve  skaarne  af  Ryggen  paa  en  feed  Hone,  og  disse 
Stykker  maatte  den  Anklagede  synke.  Man  gav  nu  den 
Ulykkelige  Eiisvand  at  drikke  og  det  ofte  saa  rigeligt,  at 
hele  hans  Legeme  svulmede  op;  herved  fremkaldte  man  i 
Reglen  meget  hurtigt  heftige  Opkastninger.  Hvis  han  nu 
havde  den  Lykke  at  kaste  ikke  blot  Giften,  men  ogsaa  alle 
tre  Stykker  Hud  ubeskadigede  op,  var  han  uskyldig.  Han  fik 
en  Trediedeel  af  den  betalte  Pengesum,  den  anden  Tredie- 
deel  tilfaldt  Regenten,  den  tredie  fik  Angiveren  tilbage. 
Var  imidlertid  endog  blot  eet  af  de  opkastede  Stykker  be- 
skadiget, blev  han  uden  Barmhjertighed  gjennemboret  med 
Landser  paa  Stedet,  og  Anklageren  fik  sine  Penge  tilbage, 
da  hans  Anklage  antoges  for  godtgjort. 

Kongedømmet  paa  Madagascar  er  aldeles,  absolut,  og 
Regenten  er  raadig  over  Landets  som  over  Befolkningens 
Skjæbne.  Hele  Befolkningen  staaer  til  hans  Raadighed  og 
maa  tjene  ham  enten  som  Soldater  eller  med  Hoveriar- 
beide.  Da  Enhver  saaledes  staaer  i  Kronens  Tjeneste,  kan 
Ingen  forlade  Landet  eller  reise  bort  uden  Regjeriugens  Til- 
ladelse, hvilken  han  imidlertid  kan  tilkjobe  sig    for  en  Be- 

taling,  der  staaer  i  Forhold  til  den  Fordeel,  som  han  kan 
høste  af  sin  Bortreise.  Soldaterne  faae  ikke  nogen  Sold; 
de  maae  endog  klæde  og  føde  sig  selv  og  maae  forskaffe 
sig  Livets  Underhold  ved  Arbeide  eller  ved  at  faae  Orlov 
for  at  kunne  dyrke  deres  Marker;  men  for  at  faae  denne 
Tilladelse  maa  Soldaten  betale  sin  Officeer  mindst  en  Daler 
aarligt.  Officererne  ere  nemlig  ikke  meget  bedre  stillede 
end  deres  Soldater;  deres  Gage  er  kun  ringe,  og  de  maae 
derfor  tage  deres  Tilflugt  til  alle  mulige,  mere  eller  mindre 
hæderlige  Udveie. 

Den  øvrige  Befolkning  maa  som  sagt  udrede  Hoveri- 
arbeide  til  Regjeringen;  men  Starreisen  af  Hoveriet  er  al- 
deles ubestemt.  Ankommer  der  f.  Ex.  et  Skib  med  Vaaben 
og  Krigsfornødenheder  til  en  eller  anden  Havn,  og  Capitainen 
ønsker  at  bytte  Ladningen  for  Harpix,  Gummi,  Træ  og 
Lignende,  og  Regjeringen  har  Lyst  til  at  kjebe  Ladningen, 
befaler  den  blot  Høvdingerne  i  de  tilstedende  Districter  at 
paaligne  hver  Beboer  et  bestemt  Belob  af  de  omspurgte 
Varer.  Enhver  Ulydighed  straffes  med  Legemsstraffe,  Sla- 
veri eller  Døden. 

Vi  have  nu  givet  en  ganske  kort  Skildring  af  Forhol- 
dene paa  Madagascar  og  gaae  derpaa  over  til  Skildringen  af 
dets  Historie  fra  det  Øieblik,  da  Christendommen  forst  be- 
gyndte at  udbrede  sig  paa  Øen  og  Herredømmet  gik  over 
til  en  Regent. 

II 

Madagascar  omtales  allerede  i  det  trettende  Aarhun- 
drede  af  den  berømte  venetianske  Reisende,  Marco  Polo, 
men  blev  først  virkelig  opdaget  1506  af  Portugiseren  Al- 
meida,  hvis  Landsmænd  ogsaa  gjorde  et  Forsøg  paa  at  an- 
lægge en  Coloni  paa  Øen,  hvilket  dog  mislykkedes.  I  det 
syttende  og  attende  Aarhundrede  gjorde  Franskmændene 
dernæst  gjentagne  Forsøg  paa  at  bemægtige  sig  Øen,  havde 

ogsaa  stundom  el  midlertidigt  Held  med  sig  i  deres  Bestræ- 
belser; men  den  Ubestemthed  og  Mangel  paa  Energi,  som 
Franskmændene  næsten  overalt  have  udviist  ved  deres  Coloni- 
anlæg,  gav  sig  ogsaa  her  tilkjende;  snart  vilde  de  beholde, 
snart  opgive  Øen ;  deres  Anlæg  bleve  aldrig  i  rette  Tid  un- 
derstøttede med  Penge  eller  Tropper,  og  efter  at  have  bort- 
ødslet store  Pengesummer  og  mange  Menneskeliv  paa  disse 
Forsøg  er  det  eneste  Kesultat  blevet,  at  de  have  beholdt 
et  Par  Smaaøer  ved  Madagascar.  Ogsaa  Englænderne  have 
i  dette  Aarhundredes  Begyndelse  gjort  et  Forsøg  paa  at 
sætte  sig  fast  paa  Øen,  men  uden  noget  Udbytte. 

Imidlertid  havde  Hovaernes  Kige  paa  Høisletterne  i  Øens 
Indre  udvidet  sig  til  alle  Kanter  ved  lykkelige  Erobringer. 
Impoin-imerina  var  Høvding  over  en  Hovastamme  og  Ke- 
gent  i  Provindsen  Imerina,  hvad  allerede  antydes  ved  hans 
Navn,  der  betyder  »Imerinas  Forhaabning«.  Han  udvidede 
sit  Kige  ved  heldige  Kampe  mod  de  Høvdinger,  der  vare 
saa  uheldige  at  have  ham  til  Nabo.  Han  føiede  deres  Sta- 
ter til  sine  og  bemægtigede  sig  ogsaa  Hovarigets  nuværende 
Hovedstad,  Antananarivo.  Han  skal  have  været  en  nedla- 
dende, omgængelig  Mand;  han  søgte  at  udvikle  sit  Lands 
Hjælpekilder;  han  viste  Ærbødighed  mod  Alderdommen, 
udøvede  den  meest  upartiske  Retfærdighed  og  udstedte 
mange  nyttige  Love.  Han  havde  bemægtiget  sig  Hoved- 
staden, medens  dens  Befolkning  feirede  en  religieus  Fest 
og  Lystighed,  hvorfor  Alle  vare  totalt  berusede.  For  at 
Sligt  ikke  mere  skulde  hændes,  forbød  han  al  Brug  af  be- 
rusende Drikke,  ligesom  ogsaa  af  Tobak*).  Han  døde  i  sin 
Hovedstad  1810. 

Sønnen  Radama  den  Første  fulgte  ham  i  Regjeringen. 


*)  Tobakken  dyrkes  meget  paa  Madagascar;  man  ryger  den  ikke, 
men  den  bliver  hakket  meget  liint,  blandet  med  andre  Urter 
og  brugt  som  Snuus,  der  dog  ikke  bliver  puttet  i  Næsen,  men 
i  Munden.     Hampen  ryger  man  derimod  af  Rørpiber. 

Han  var  født  1792  i  den  gamle,  befæstede  By  Ambatomanga 
og  saaledes  kun  atten  Aar  gammel  ved  sin  Eegjeringstil- 
trædelse.  Allerede  i  en  meget  ung  Alder  gav  han  Beviser 
paa  Klogskab  og  ædle  Følelser.  Hans  Moder,  Rambola-maso- 
andro  eller  Dagslyset,  var  en  Søster  til  en  af  de  Høvdin- 
ger, som  hans  Fader  havde  betvunget.  Ægtefolkene  kom 
ikke  godt  ud  af  det  med  hinanden,  og  tilsidst  skilte  Fade- 
ren sig  fra  hende.  Skjøndt  Eadama  dengang  kun  var  et 
ganske  lille  Barn,  undgik  det  dog  ikke  hans  Opmærksom- 
hed, og  en  Dag,  da  hans  Fader  var  fraværende,  fandt  han 
paa  at  binde  en  Kylling  fast  til  et  Stolebeen.  Da  hans 
Fader  kom  hjem,  kaldte  han  paa  Barnet  og  spurgte,  hvorfor 
han  havde  behandlet  det  lille  Dyr  saaledes.  Hau  svarede 
da,  »at  det  var  et  lille  Dyr,  som  kaldte  paa  sin  Moder.« 
Man  tilføier,  at  Impoina  forstod  Vinket  og  atter  hentede 
sin  Hustru  hjem. 

I  sin  Ungdom  udmærkede  Eadama  sig  i  hel  Grad  ved 
Selvbeherskelse,  Maadeholdenhed  og  ved  sin  rene  moralske 
Charakteer;  han  stod  i  disse  Henseender  høit  over  Ung- 
dommen i  hans  Omgivelser;  men  dette  behagede  ikke 
ganske  hans  Fader,  som  betragtede  denne  Mangel  paa  Liden- 
skaber, der  ellers  vare  saa  herskende  i  hans  Omgivelser, 
som  Tegn  paa  en  svag  Aand,  ja,  han  skal  af  den  Grund 
endog  have  taget  i  Betænkning  at  overdrage  ham  Eegjerin- 
gens  Tøiler. 

Saameget  er  vist,  at  Faderen  udsatte  Belønninger  for 
dem,  der  kunde  forlede  hans  Søn  til  et  umoralsk  Liv,  og 
at  disse  Bestræbelser  desto  værre  bare  Frugt,  lagde  Grun- 
den til  en  ubodelig  Fordærvelse  i  hans  Charakteer  og  un- 
dergravede hans  Legemssundhed ;  navnlig  hengav  han  sig 
til  Nydelsen  af  stærke  Drikke;  hans  Faders  Love  vedbleve 
rigtignok  endnu  at  bestaae  for  Folket;  men  Kongen  stod 
jo  ogsaa  her  som  andetsteds  over  Loven. 

Af  og  til  havde  vel  en  enkelt  Europæer  aflagt  et  Be- 
søg i  Madagascars  Hovedstad,    men    i   Eeglen   kun   for   at 

drive  Slavehandel;  først  fra  Aaret  1816  traadte  Kadama  i 
directe  Forbindelse  med  den  engelske  Kegjering,  og  i  Aaret 
1820  konj  den  første  engelske  Missionair,  der  var  udsendt 
af  Missionsselskabet  i  London,  til  Antananarivo.  Han  blev 
meget  vel  modtaget  af  Kong  Kadama,  der  skaffede  ham  de 
nødvendige  Midler  til  at  han  kunde  begynde  sit  Værk. 
Den  begavede  og  fordomsfrie  Konge  havde  fattet  den  euro- 
pæiske Civilisations  Overlegenhed  og  ønskede  at  bane  Vei 
for  den  paa  sin  0.  Englænderne  forstode  fortræffeligt  at 
drage  sig  dette  til  Nytte  og  satte  sig  i  stor  Gunst  hos 
ham;  han  udmærkede  Britterne  paa  enhver  Maade  og  gik 
undertiden  i  engelsk  Uniform.  Med  den  engelske  Gouver- 
neur  paa  Mauritius,  Sir  Robert  Farquhar,  indgik  han  en 
Overeenskomst,  ifølge  hvilken  han  forpligtede  sig  til  at 
forbyde  Slavehandelen  med  Udlandet.  Til  Gjengjeld  der- 
for fik  han  Foræringer  ^af  Vaaben  og  Munition  ti]  et  Be- 
løb af  otte  Tusinde  Pund  Sterling,  og  den  engelske  Ee- 
gjering  lovede  desuden  at  lade  ti  unge  Folk  fra  Madagas- 
car  opdrage  i  England  og  ti  andre  paa  Mauritius  og  at  lade 
dem  undervise   i    de    forskjellige    Haandværker. 

Eadama  holdt  strengt  sin  Contract,  men  den  nye  Gou- 
verneur  paa  Mauritius,  den  engelske  General  Hall,  hand- 
lede ikke  saa  loyalt  og  skammede  sig  ikke  ved  aabent  at 
erklære,  at  en  Contract,  indgaaet  med  en  vild  Høvding,  ikke 
havde  nogensomhelst  Gyldighed.  Som  Følge  heraf  frigav 
Radama  atter  Slavehandelen  og  begyndte  at  begunstige 
Franskmændene,  der  ved  denne  Leilighed  fik  en  lille  Land- 
strækning ved  Bugten  Venatobé. 

Englænderne  søgte  længe  forgjæves  igjen  at  opnaae 
deres  tidligere  indflydelsesrige  Stilling;  thi  de  havde  gjort 
sig  grundigt  forhadte  ikke  blot  af  Radama,  men  af  alle 
hans  Uudersaatter ;  det  lykkedes  dem  dog  tilsidst  ikke 
blot  at  faae  Overeenskomsten  fornyet,  men  ogsaa  at  op- 
naae flere  nye  Begunstigelser.  Det  blev  tilladt  Missionai- 
rerne  at  anlægge  Skoler  og  oversætte  Biblen,  og  hvad  Ondt 

man  end  kan  sige  om  Englænderne,  maa  man  dog  yde  dem 
den  Koes,  at  de  som  Christendommens  og  Culturens  Ud- 
bredere  ere  utrættelige  i  deres  Virksomhed.  Man  betænke 
blot,  at  de  først  ankomne  Missionairer  vare  aldeles  ube- 
kj endte  med  Sproget,  som  manglede  al  Literatur,  at  de 
maatte  begynde  med  at  studere  dets  Grammatik,  fastsætte 
dets  Regler  og  lempe  det  latinske  Alphabet  efter  det  ma- 
layiske  Sprog!  Efterat  dette  var  lykkedes,  og  de  havde 
skabt  sig  en  lille  Menighed  ved  det  mundtlige  Ord,  maatte 
de  begynde  med  at  oversætte  de  nødvendigste  Dele  af  den 
hellige  Skrift  og  lade  dem  trykke;  de  maatte  forfatte  re- 
ligieuse  Afhandlinger  og  Catliechismer  og  digte  Psalmer, 
kort  sagt  skabe  en  heel  Literatur.  De  byggede  to  Kirker  og 
anlagde  henved  hundrede  Skoler;  i  Aaret  1835  havde  de 
fire  Tusinde  Skolebørn,  og  femten  Tusinde  Indfødte  kunde 
allerede  læse.  Overfor  et  saadant  Resultat  maa  al  smaalig 
Critik  og  Misundelse  forstumme. 

Den  Virksomhed,  som  de  Tremmede  udøvede,  de  nye 
Ideer,  som  de  udbredte  om  sig,  og  denne  Bevægelse,  der 
paa  eengang  var  religieus  og  social,  vakte  naturligviis  stor 
Uro  i  Gemytterne.  Kongen  var  forud  for  sin  Tid,  og 
Tilhængerne  af  de  gamle  Skikke  og  da  gamle  Guders  Til- 
bedere vare  misfornøiede.  De  Adelige  og  Rige  frygtede 
for  en  Ophævelse  af  Slaveriet  og  fandt  desuden  den  nye 
Lære  altfor  streng.  Af  Forsigtighed  og  Politik  havde  Ra- 
dama  derfor  ogsaa  kun  for  en  begrændset  Tid  tilladt  de 
Fremmedes  Ophold,  og  navnlig  vogtede  han  sig  vel  for  at 
give  dem  Tilladelse  til  at  kjobø  Jordegods. 

I  Løbet  af  Aaret  1827  begav  Kongen  sig  til  Havnen 
Tamatave,  hvor  han  dvælede  i  flere  Maaneder  og  i  Selskab 
med  de  europæiske  Skibscapitainer  og  Handlende  uhindret 
hengav  sig  til  Nydelsen  af  stærke  Drikke.  Han  var  næppe 
vendt  tilbage  til  sin  Hovedstad  fra  denne  Reise,  før  han 
blev  syg  og  døde  den  syv  og  tyvende  Juli  1828,  kun 
sex  og  tredive  Aar  gammel.    Af  det   ovenfor   Anførte   vil 

man  let  kunne  fatte,  at  der  gik  Rygter  om,  at  han  var 
død  af  Gift.  Mange  kunde  ganske  vist  have  Interesse  af 
hans  Død;  men  denne  finder  sin  fuldstændigt  naturlige 
Forklaring  i  hans  uordentlige  Liv  og  det  langvarige  Op- 
hold i  den  usunde  Havnestad,  af  hvis  Garnison  stadigt  de 
to  Trediedele  ere  syge. 

Eadama  den  Første  havde  fortsat  sin  Faders  Erobrin- 
ger. Hans  Hær  var  betydelig  og  godt  indøvet  paa  euro- 
pæisk Viis.  Det  var  derfor  lykkedes  ham  at  udbrede  sit 
Herredømme  over  Størstedelen  af  Øen. 

Eadama  var  som  sin  Fader  en  stor  Taler  og  onskede 
at  glimre  som  saadan.  Han  var  i  det  Hele  meget  forfæn- 
gelig, hans  Undersaatter  maatte  vise  ham  Æresbeviisninger 
som  en  Gud,  og  de  engelske  Missionairer  sparede  heller  ikke 
paa  Roes  over  ham.  De  sammenlignede  ham  med  Napoleon, 
med  hvis  Bedrifter  Franskmændene  havde  gjort  Øboerne  be- 
kjendte,  og  hvad  man  end  ellers  kan  sige  om  ham,  er  dette 
ikke  aldeles  ufortjent,  ligesaalidt  som  Tilnavnet  »den  Store«, 
hvilket  man  ogsaa  gav  ham, 

ni. 

Den  afdøde  Konge  havde  ingen  Sønner  og  havde  derfor 
bestemt  sin  ældste  Søsters  Son,  Rakatobé,  til  sin  Efterfølger 
og  ladet  ham  opdrage  af  Missionairerne.  Radama's  fornemste 
Hustru,  Ranavalo,  var  imidlertid  en  Qvinde  af  en  mandig 
og  ærgjerrig  Charakteer,  der  ikke  lod  sig  standse  i  sine 
Planer  af  Samvittighedshensyn  eller  Agtelse  for  det  men- 
neskelige Liv.  Hun  havde  næppe  erfaret  sin  Mands  Død, 
før  hun  lod  kalde  to  overordnede  Officerer,  som  hun  kjendte 
nøie;  hun  lovede  at  overøse  dem  med  Hædersbeviisninger 
og  Rigdomme,  hvis  de  ved  Hærens  Hjælp  kunde  hæve 
hende  paa  Thronen.  De  lode  sig  det  ikke  sige  to  Gange 
og  forstode  at  vinde  Byens  Garnison,  uden  at  den  comman- 
derende  General    anede    det  Mindste.       Hun   blev   da   ud- 

raabt  til  Hovaernes  »Manjaka«  eller  Dronning,  vandt  lette- 
lig Præsterne  for  sig,  og  disse  erklærede,  at  de  nationale  Gu- 
der havde  bekræftet  Valget. 

Hun  søgte  nu  at  befæste  sig  paa  den  vundne  Throne 
ved  en  Kække  af  grusomme  Handlinger.  Hun  lod  Rakatobe, 
hans  Fader  og  alle  Medlemmer  af  sin  Mands  Familie  hen- 
rette under  frygtelige  Piinsler.  De  fulgtes  i  Døden  af  alle 
de  høie  Adelige,  som  havde  staaet  Thronen  nær,  og  mod 
hvem  hun  nærede  den  Mistanke,  at  de  heldede  til  det 
modsatte  Parti.  En  eneste  af  Radamas  Slægtninge,  Prinds 
Ramanetak,  var  undsluppet  fra  Blodbadet  og  søgte  Fransk- 
mændenes Hjælp  for  at  kunne  sætte  sig  paa  Thronen.  Dron- 
ningen havde  allerede  gjort  sig  høist  forhadt  ved  sin  gru- 
somme Regjering,  og  hvis  Franskmændene  havde  understøttet 
ham,  vilde  han  vistnok  have  formaaet  at  reise  et  Oprør  og 
styrte  hende. 

Ranavalo  følte  sig  heller  ikke  sikker;  hele  Uger  igjen- 
nem  holdt  hun  Raadslagninger  med  sine  Ministre  om,  hvor- 
ledes hun  skulde  kunne  holde  de  frygtede  Franskmænd  og 
i  det  Hele  taget  Europæerne  borte  fra  Øen.  De  fremkom 
da  med  de  latterligste  Forslag :  En  vilde  opføre  en  høi,  stærk 
Muur  i  Havet  udenom  hele  Øen,  for  at  intet  Skib  skulde 
kunne  nærme  sig  Havnen;  Andre  foresloge  Dronningen  at 
lade  fabrikere  nogle  uhyre  Saxe  og  opstille  dem  paa  Veien, 
der  førte  til  Hovedstaden;  naar  nu  en  forvoven  Europæer 
kom  reisende,  skulde  man  klippe  Saxen  sammen,  ligesom 
han  vilde  til  at  springe  over  den,  og  den  Frække  vilde  da 
blive  klippet  itu.  Endelig  foreslog  man  Dronningen  at  lade 
opfinde  en  Maskine,  som  med  en  stor  Jernplade  kunde  op- 
fange de  fjendtlige  Skibes  Kanonkugler,  slynge  dem  tilbage 
og  ødelægge  selve  Angriberne.  Alle  lagde  saaledes  deres 
Hoveder  i  Blod  for  at  opfinde  forfærdelige  Forsvarsmidler; 
men  Faren  drev  over,  og  Franskmændene  forsømte  atter  her 
det  gunstige  Øieblik  til  at  skaffe  sig  Magt  og  Indflydelse 
paa  Øen.    Al  den  Hjælp,  som  de  hoimodig    vilde  yde  den 

stakkels  Prinds  Kamanetak,  var  —  tresindstyve  Geværer  og 
tyve  Fade  Krudt! 

Dronningen  var  kommen  paa  Thronen  især  ved  det 
ivrige  hedenske  Parties  Hjælp.  Selv  havde  hun  næppe  nogen 
egentlig  Keligion;  hun  dyrkede  vel  nogle  Huusguder,  men 
lagde  langt  mere  Vægt  paa  Orakelsvar  (Sikidy),  og  da  en 
Missionair  engang  talte  til  hende  om  Udodelighed,  skal  hun 
have  meent,  at  han  var  fra  Forstanden  og  leet  ham  lige  i 
Ansigtet.  Derimod  turde  hun  ikke  foretage  sig  den  mindste 
Handling  —  ikke  engang  iføre  sig  et  nyt  Klædningsstykke 
eller  nyde  nogen  Spise  —  uden  at  have  ladet  sine  tolv 
Orakeltydere  tage  deres  Varsler.  Denne  Kaadsporgen  fore- 
gik paa  den  Maade,  at  man  blandede  et  vist  Antal  Stene 
eller  Bønner  mellem  hverandre,  og  af  de  Figurer,  som  frem- 
kom herved,  kunde  Sandsigerne  spaae  det  Tilkommende. 
Uagtet  sin  Mangel  paa  Tro  hadede  Dronningen  ret  hjerteligt 
Christendommen  og  alle  Europæere,  især  Englænderne,  et 
Had,  der  gik  saa  vidt,  at  hun  endog  lod  dræbe  alle  Dyr, 
der  vare  indførte  fra  England. 

Af  Frygt  for  Europæerne  gik  Ranavalo  dog  i  Begyn- 
delsen kun  gradviis  frem  med  sine  Forfølgelser  mod  Chri- 
stendommen. Hun  begyndte  med  at  befale  dem,  hvis  Til- 
ladelse til  Ophold  i  Landet  var  udløben,  ufortøvet  at  for- 
lade dette.  Hun  forbød  derpaa  Missionairerne  at  døbe  Ma- 
lagascher  eller  give  dem  Nadveren  og  befalede  strengt  alle 
civile  og  militaire  Embedsmænd  ikke  at  deeltage  i  de 
Christnes  Forsamlinger.  Efter  saaledes  at  have  forberedt 
Alt  besluttede  hun  at  slaae  det  afgj  ørende  Slag  og  sam- 
menkaldte den  første  Marts  1835  en  stor  »Kabar«  eller  Folke- 
forsamling. Her  lod  hun  oplæse  en  Proclamation,  der  er- 
klærede alle  Undersaatter,  som  vare  traadte  over  til  Christen- 
dommen, for  hjemfaldne  til  Døden;  dog  fik  de  en  Maaneds 
Frist  til  selv  at  angive  sig  og  derved  undgaae  Straffen. 
Fra  dette  Øieblik  rasede  i  fem  og  tyve  Aar  den  grusomste 
Forfølgelse  mod  de  Christne;    At  eie  en  Bibel,  en  religieus 

Bog  eller  blot  et  Blad  af  en  saadaii  udsatte  den  Skyldige 
for  Dødsstraf,  der  mangen  Gang  blev  udfort  med  den 
meest  forfinede  Grusomhed.  Uagtet  alle  disse  Forfølgelser 
tog  de  Christnes  Antal  mere  til  end  af,  og  mangfoldige  Ind- 
fødte viste  ved  freidigt  at  taale  Martyrdøden,  at  den  nye 
Lære  virkelig  var  bleven  dem  en  Salighedssag. 

Det  var  dog  langtfra  alene  de  Christne,  som  saaledes 
vare  udsatte  for  Dronningens  Grusomheder.  Hun  forfulgte 
tvertimod  alle  Stammer,  der  ikke  horte  til  Hovaerne,  med 
et  Had,  som  næsten  kunde  vække  den  Forestilling,  at  hun 
ønskede  aldeles  at  udrydde  dem,  for  at  hendes  egen  Stamme 
desto  friere  kunde  udbrede  sig  til  alle  Sider.  Dog  heller 
ikke  Hovaerne  gik  ganske  Kam  forbi;  ogsaa  af  dem  bleve 
Mangfoldige  dræbte  eller  solgte  som  Slaver,  og  hendes 
Straffedomme  ramte  ligesaa  godt  de  Adelige  som  de  ringeste 
Hovaer.  Som  en  Dødens  Engel  herskede  hun  i  tre  og  tre- 
dive Aar  over  dette  Folk.  Blod  og  atter  Blod  maatte  hun 
udgyde,  og  hun  syntes  ikke  at  befinde  sig  vel,  naar  hun 
ikke  hver  Dag  kunde  underskrive  mindst  et  Dusin  Døds- 
domme. Man  antager,  at  der  hvert  Aar  i  det  Ringeste 
omkom  mellem  fem  og  tyve  og  tredive  Tusinde  ved  Døds- 
domme, Krige  eller  Hoveriarbeide.  Tusinder  af  Landsbyer, 
der  tidligere  havde  været  i  blomstrende  Forfatning,  lagdes 
aldeles  øde,  og  Befolkningen  aftog  under  hendes  Eegjering 
med  Halvdelen  af,  hvad  den  havde  været  under  Radama. 

Man  kunde  troe,  at  det  Anførte  var  overdrevent,  og  vi 
ville  derfor  anføre  blot  et  Par  Exempler,  der  ville  være 
tilstrækkelige  til  at  bevise  Fremstillingens  Rigtighed. 

1  Aaret  1831  lod  hun  angribe  Sakalaverne,  der  boede 
paa  Øens  Nordkyst,  og  erobrede  deres  Land.  Hun  befalede 
da,  at  alle  Mændene  fra  den  beseirede  Landstrækning  skulde 
komme  sammen  paa  et  bestemt  Sted  og  aflægge  Eed  til 
hende.  Da  Mændene,  i  et  Antal  af  fem  og  tyve  Tusinde 
vare  forsamlede,  fik  de  Befaling  til  at  nedlægge  Vaabnene, 
hvorpaa  man  førte  dem  hen   paa   en   stor  Plads,  som  man 

ganske  lod  omslutte  med  Soldater.  Her  maatte  de  nu 
knæle  ned  for  paa  denne  Maade  at  bekræfte  deres  Under- 
kastelse; men  næppe  var  dette  skeet,  for  Soldaterne  faldt 
over  de  Ulykkelige  og  nedsablede  dem  til  sidste  Mand. 
Deres  Qvinder  og  Bern  bleve   alle  solgte  som  Slaver. 

I  1837  indberettede  Ministrene  til  Dronningen,  at  der 
fandtes  overmaade  mange  Troldmænd,  T3've,  Gravrøvere 
og  andre  Forbrydere  blandt  Folket.  Hun  befalede  da,  at 
der  skulde  holdes  en  stor  »Kabar«,  som  skulde  vare  i 
syv  Uger,  og  hun  lod  endvidere  forkynde,  at  Enhver,  der 
frivilligt  angav  sig  selv,  skulde  beholde  Livet,  hvorimod 
de  Skyldige  ellers  vilde  blive  straffede  med  Døden.  Om- 
trent femten  Hundrede  angave  sig  selv,  hvorimod  sex  og 
halvfemsindstyve  bleve  angivne  af  Andre.  Disse  sex  og 
halvfemsindstyve  Ulykkelige  bleve  enten  brændte,  over- 
holdte med  kogende  Vand  eller  styrtede  ned  ad  en  steil 
Klippe,  der  findes  i  Hovedstaden  og  har  voldt  Tusinders 
Død.  De  øvrige  slap  vel  efter  Løfte  med  Livet;  men 
Dronningen  erklærede,  at  man  umuligt  kunde  slippe  saa- 
mange  Fobrydere  løs  uden  Fare;  de  maatte  gjøres  uskade- 
lige for  Fremtiden.  Hun  lod  derfor  lægge  tunge  Lænker 
om  deres  Hals  og  Hænder;  derpaa  bleve  fire  eller  fem  Styk- 
ker af  dem  smedede  sammen  til  en  meget  tyk,  atten  Tom- 
mer lang  Jernstang,  Nu  kunde  de  vel  frit  gaae,  hvorhen 
de  vilde,  men  de  fik  VogLere  med,  som  skulde  passe  paa, 
at  intet  Jern  blev  filet  løs.  Døde  en  af  de  Ulykkelige, 
maatte  man  skære  Hovedet  af  Kroppen  for  at  kunne  be- 
frie Legemet  for  Halsjernet ;  de  Overlevende  maatte  ved- 
blive at  bære  den  hele  Jernmasse,  til  de  tilsidst  næppe 
kunde  slæbe  sig  af  Stedet  og  saaledes  endelig  ynkelig 
omkom. 

En  af  de  ringeste  Straife,  som  Dronningen  idømte,  var 
Slaveri.  Hvor  ubetydelig  en  Forseelse,  man  behøvede 
at  begaae  for  at  blive  idømt  denne  Straf,  vil  fremgaae  af 
det  efterfølgende  Exempel.     Engang  havde  hun  ladet  smelte 

nogle  spanske  Sølvdalere  og  ladet  forfærdige  nogle  Solv- 
skaale  af  dem;  Imn  var  imidlertid  ikke  ret  forneiet  med 
Arbeidet,  lod  alle  Sølv-  og  Guldsmedene  kalde  og  befalede 
dem  at  levere  et  bedre  Arbeide.  De  anstrengte  sig  da  af 
alle  Kræfter,  og  til  deres  Ulykke  faldt  Arbeidet  denne  Gang 
bedre  ud.  Dronniugen  roste  deres  smukke  Arbeide  og  be- 
falede derpaa,  at  Alle,  selv  de,  der  ikke  havde  deeltaget  i 
det  første  Arbeide,  skulde  sælges  som  Slaver,  fordi  de  ikke 
første  Gang  havde  leveret  saa  smukt  Arbeide,  som  det  var 
dem  muligt. 

Vi  have  tidligere  omtalt,  at  Hoveriarbeide  var  en  af 
Folkets  værste  Plager.  Dette  vil  være  indlysende,  naar  man 
hører,  at  alene  femten  Tusinde  Mennesker  mistede  Livet  ved 
Opførelsen  af  det  store  kongelige  Slot  i  Antananarivo. 
Dronningens  Skarpsindighed  syntes  at  være  uudtømmglig, 
naar  det  gjaldt  om  at  opfinde  Midler  til  at  forringe  den 
plagede  Befolkning  og  forøge  dens  Elendighed.  Af  og  til 
foretog  hun  en  Keise  i  dette  Øiemed.  I  Aaret  1845 
foretog  Dronningen  sig  saaledes  en  Reise  til  Provindsen 
Nohimarina  for  at  more  sig  med  en  Klapjagt  efter  Bøfler. 
Paa  denne  Reise  blev  hun  ledsaget  af  mere  end  halvtred- 
sindstyve Tusinde  Personer;  thi  hun  havde  indbudt  alle 
Adelige  og  alle  Officerer  i  vid  Omkreds  af  Hovedstaden  til 
denne  Reise,  og  Enhver  maatte  medtage  sine  samtlige  Tje- 
nere og  Slaver,  for  at  Toget  kunde  blive  ret  pragtfuldt. 
Ti  Tusinde  Soldater  og  ligesaa  mange  Bærere  fulgte  To- 
get; tolv  Hundrede  Mand  gik  en  Dags  Reise  forud  for  at 
gjøre  Veien  ryddelig.  Ogsaa  de  Egne,  hvorigjennem  Reisen 
gik,  maatte  af  Ærbødighed  mod  Dronningen  lade  en  Deel 
af  deres  Befolkning  med  Qvinder  og  Børn  slutte  sig  til  det 
endeløse  Tog;  desuden  lede  disse  Egne  ubeskriveligt,  da  de 
maatte  deeltage  i  Hoveriarbeidet  med  at  ryddeliggjøre  Veiene, 
opføre  Huse  og  Telte  til  den  kongelige  Familie  og  omgive 
dem  med  høie  Jordvolde,  for  at  ikke  hendes  Majestæt  skulde 
være  udsat   for   at  blive  overrumplet   af  Fjender   og  dræbt 

til  sit  elskede  Folks  Sorg.  Fire  Maaneder  varede  denne 
Eeise,  og  ti  Tusinde  Mennesker  omkom  ynkeligt  ved  denne 
Leilighed;  thi  det  blev  Enhvers  Sag  at  skaffe  sig  Levnets- 
midler.  De  medtagne  Forraad  slap  snart  op,  den  heieste 
Hungersnød  paafulgte,  og  Sygdomme  rasede  i  en  frygtelig 
Grad. 

Kj endte  denne  Qvinde  da  aldeles  ikke  til  ømmere 
Følelser?  Læseren  maa  selv  besvare  dette  Spørgsmaal, 
naar  han  har  læst  den  følgende  Episode. 

Dronningens  største  Fornoielse  var  Kampe  mellem  Tyre. 
Ligesom  mange  af  vore  Damer  have  Skjødehunde  eller  andre 
Yndlingsdyr,  som  de  elske  med  overdreven  Kjærlighed, 
saaledes  havde  Kanavalo  sine  Yndlingstyre,  til  hvis  Befin- 
dende hun  dagligt  lod  forespørge  med  bekymret  Ømhed. 
En  af  disse  Tyre  omkom  ved  en  Tyrefægtning,  og  Dron- 
ningen var  utrøstelig.  I  sit  lange  Liv  havde  hun  havt 
mangen  en  Sorg.  Hun  havde  mistet  sine  Forældre,  sin 
Mand,  nogle  Børn,  Brødre  og  Søstre;  men  hvad  betød  det 
mod  denne  Tyrs  Død?  Hun  græd  bitterligt  og  vilde  længe 
ikke  lade  sig  trøste.  Dyret  fik  en  Begravelse  som  en  Fyrste ; 
Marschallerne  maatte  bære  det  til  Graven,  og  som  æ^gte 
Hofmænd  gjorde  de  sig  senere  til  af  at  have  deeltaget  i 
denne  Sørgefest.  To  store  Steen  væltedes  over  Tyrens 
Grav,  der  findes  midt  i  Hovedstaden;  de  kunne  tjene  som 
Bautastene  og  i  kommende  Tider  vidne  om  Dronningens 
Sorg  og  ømme  Hjerte! 

I  Dronningens  hele  Levetid  skete  ikke  noget  Oprør  af 
Betydenhod;  men  derimod  var  der  i  Aarene  1855 — 57  stif- 
tet en  vidt  udbredt  Sammensværgelse ,  i  hvis  Spidse 
hendes  egen  Søn  Kakoto,  eller,  som  hans  egenlige  Navn 
var,Kakodond-Radama,stod.  Skjondt  han  var  fodt  1 830,  altsaa 
over  et  Aar  efter  Radamas  Død ,  gjaldt  han  dog  efter  en 
mærkelig  malagaschisk  Opfattelse  for  dennes  Søn.  Paa  Mada- 
gascar  kan  Manden  nemlig  frit  sidlle  sig  fra  sin  Hustru, 
der  tør  indgaae  Ægteskab  paauy;   men  de  Bovn,  hun  føder 

i  det  nye  Ægteskab,  ere  efter  Loven  den  første  Mands,  der, 
naar  han  vil,  kan  fordre  dem  udleverede  af  den  egentlige 
Fader.  En  Enke  kan  vel  gifte  sig  paany,  og  hvad  Dron- 
ningen og  hendes  nærmeste  Slægtninge  angaaer ,  have  de 
det  Privilegium  at  kunne  skille  sig  fra  deres  Mænd,  saa 
tidt  de  ville;  men  i  alle  Tilfælde  gjælde  Børnene  for  den 
første  Mands,  og  saaledes  kom  Kakodond-Eadama  til  at 
gaae  for  en  Sen  af  Eadama  den  Første. 

Denne  unge  Fyrste  dannede  i  Et  og  Alt  en  Modsæt- 
ning til  sin  Moder.  Han  var  en  blid  og  elskelig  Charak- 
teer,  der  havde  den  største  Afsky  for  al  Blodsudgydelse,  og 
søgte  paa  enhver  Maade  at  formilde  eller  forhindre  Dron- 
ningens haarde  Straffedomme  og  Henrettelser.  Folket  havde 
altid  uhindret  Adgang  til  ham  for  at  anraabe  om  hans 
Mellemkomst,  og  kunde  han  ikke  udvirke  Benaadning  hos 
sin  Moder,  gik  han,  som  var  det  tilfældigt,  den  samme  Yei,  ad 
hvilken  den  Ulykkelige  blev  slæbt  afsted  til  Ketfcerstedet, 
skar  selv  hans  Keb  itu  og  befalede  ham  at  flygte;  Dron- 
ningen gjorde  aldrig  nogen  Indvending  herimod;  hun  søgte 
blot  en  anden  Gang  at  dølge  sine  Domme  for  ham  og  at 
paaskynde  deres  Fuldbyrdelse. 

Trods  denne  fuldstændige  Modsætning  i  Charakteer 
elskede  dog  Sønnen  sin  Moder  inderligt  og  søgte  paa  en- 
hver Maade  at  undskylde  hendes  Grusomheder,  og  hvad 
der  var  endnu  mærkeligere,  Ranavalo  elskede  ham,  skjondt 
han  fra  1846  aabenbart  bekjendte  sig  til  den  christne  Reli- 
gion. Dronningen  betragtede  hans  Forandring  af  Religion 
som  en  Virkning  af  Christen  Trolddom,  og  den  gav  Anled- 
ning til  nye,  frygtelige  Christenforfølgelser,  der  især  rasede 
1849  og  kostede  flere  Tusinde  Mennesker  Livet.  Sønnen 
selv  rørte  hun  derimod  ikke. 

Vi  berørte  ovenfor,  at  Rakoto  var  indviklet  i  en  Sam- 
mensværgelse mod  Dronningen,  og  hermed  gik  det  saaledes 
til:  I  Aaret  1853  traadte  Madagascar  igjen  i  Forbindelse 
med  de  udenlandske  Magter,    og  i  1855  kom  en  rig  fransk 

Plantageeier,  Lambert  fra  Mauritius,  til  Antananarivo.  Han 
saae  Folkets  navnløse  Elendighed,  og  da  det  lykkedes  ham 
at  vinde  Prinds  Kakotos  inderlige  Venskab,  kom  de  snart 
til  en  Overeenskomst,  der  gik  ud  paa  at  gjøre  Prindsen  til 
Regent  istedetfor  Dronningen;  som  et  Beviis  paa  Prindsens 
ædle,  uegennyttige  Følelser  fortjener  det  at  anfores,  at  han  den- 
gang til  Lambert,  som  ogsaa  senere  til  Fru  Pfeiffer,  erklæ- 
rede, at  det  var  ham  ligegyldigt,  hvem  der  kom  til  at 
regjere  hans  Folk,  naar  det  blot  blev  regjeret  godt  og  retfærdigt. 
Der  blev  nu  underskrevet  en  Overeenskomst  mellem  Prind- 
sen og  Lambert,  og  den  Sidste  reiste  derpaa  til  Europa  for 
at  anmode  den  engelske  og  franske  Regjering  om  deres 
Understøttelse  til  Planens  Udførelse.  Han  var  imidlertid 
ikke  heldig  i  sine  Bestræbelser  ved  noget  af  de  to  Hoffer, 
skjøndt  Dronningen  netop  paa  denne  Tid  særligt  havde  lagt 
sig  ud  med  Frankrig  ved  at  overfalde  dets  Anlæg  ved 
Bugten  Venatobé,  hvor  et  fransk  Handelshuus  havde  anlagt 
en  Kulstation  ved  de  dervæ^rende  rige  Kulminer. 

Lamberts  Planer  vare  mislykkede  ved  de  europæiske 
Hoffer;  men  derfor  opgav  han  dem  endnu  ikke  og  vendte  i 
Sommeren  1857  med  rige  Gaver  af  mere  end  to  hundrede 
Tusinde  Francs'  Værdi  tilbage  til  Madagascar.  Paa  denne 
Eeise  blev  han  ledsaget  af  den  bekj endte  Reisende,  Fru 
Ida  Pfeiffer.  Lambert  blev  tilsyneladende  modtaget  paa 
det  Venligste  af  Dronningen,  og  i  Forening  med  nogle  andre 
Franskmænd,  der  opholdt  sig  i  Hovedstaden,  optog  han  nu 
igjen  den  afbrudte  Plan  om  at  hjælpe  Prinds  Radama  paa 
Thronen .  Dronningen  var  allerede  det  forrige  Aar  bleven  advaret 
mod  disse  Planer;  men  Prindsen  havde  uaturligviis  paa  det  Aller- 
bestemteste negtet  deres  Tilværelse,  og  Sagen  var  saaledes 
tilsj^neladende  døet  hen.  Franskmændene  paastode,  at  den 
engelske  Missionair,  William  Ellis,  havde  meddeelt  Dron- 
ningen denne  Underretning,  og  de  forklarede  denne  Hand- 
ling af  det  engelske  Missionsselskabs  Frygt  for,  at  Landet, 
hvis  den  omtalte  Plan  lykkedes,  skulde  komme  under  catholsk 

Indflydelse.  lEllis's  egne  Meddelelser  finder  man  naturlig- 
viis  Intet  herom;  men  man  kan  dog  der  skimte  Frygten 
for,  at  Prinds  Kadama  skulde  være  bleven  vundet  af  de 
catholske  Præster,  der  hemmeligt  opholdt  sig  i  Hoved- 
staden, ligesom  han  ogsaa  indrømmer,  at  han  ved  flere 
politiske  Samtaler  havde  hævdet,  at  Franskmændene  ingen 
Ret  havde  til  nogen  Besiddelse  paa  Madagascar;  enhver 
Eet,  som  de  muligviis  maatte  have  havt  dertil  fra  ældre 
Tider,  havde  de  tabt  til  Englænderne  under  Krigen  mod 
Napoleon,  og  disse  havde  igjen  afstaaet  den  til  deres  gode 
Ven,  KongRadama.  I  sit  andet  Værk  paastaaer  han  ogsaa, 
at  Prindsen  senere  havde  opgivet  Planen ;  dette  er  imidler- 
tid næppe  rimeligt.  Fru  Pfeiifer,  som  dog  vel  her  maa 
gjælde  for  et  upartisk  Vidne ,  paastaaer  udtrykkeligt  det 
Modsatte;  Prindsen  erklærede  ligefrem  til  hende,  at  den 
tidligere  berørte  Overeenskorast  existerede,  og  han  var  hef- 
tig opbragt  paa  den  engelske  Missionair,  der  havde  yttret, 
at  Underskriften  paa  denne  Overeenskorast  var  bleven  ham 
fralistet  under  et  lystigt  Gilde,  hvor  han  ikke  skulde  have 
vidst,  hvad  han  gjorde.  Man  faaer  saaledes  unegtelig  det 
Indtryk,  at  den  engelske  Missionair  ved  denne  Angivelse 
har  villet  spille  Diplomat,  har  troet  derved  at  gjore  sig 
behagelig  for  Dronningen  og  at  gjore  hende  mildere  stemt 
mod  de  engelske  Missionairer.  Han  advarede  derfor  ogsaa 
eftertrykkeligt  de  indfødte  Christne  mod  at  deeltage  i  disse 
Planer.  Han  opnaaede  imidlertid  ingenlunde  sit  Ønske,  lagde 
sig  kun  ud  med  Prindsen  og  vakte  tilsidst  Dronningens 
Vrede  mod  sig  ved  at  uddele  Bibler  til  de  Indfødte.  Efter 
et  kort  Ophold  i  Hovedstaden  fik  han  Befaling  til  ufortovet 
at  forlade  Øen. 

Armeens  Øverstcommanderende,  Fyrst  Raharo,  var  ind- 
viet i  Planen ;  ved  hans  Hjælp  vilde  de  Sammensvorne 
bemægtige  sig  Paladsets  Porte  og  udraabe  Prindsen  til 
Konge.  Derpaa  skulde  Dronningen  underrettes  om,  at  dette 
var   Adelens,    Hærens   og   Folkets    Villie,    medens   Kanon- 

tordenen  fra  det  kongelige  Paladses  Volde  samtidigt  skulde 
forkynde  Folket  den  glædelige  Begivenhed.  I  det  yderste 
Øieblik  svigtede  Fyrsten  imidlertid.  Han  forkyndte  de 
Sammensvorne,  at  det  ikke  havde  været  ham  muligt  at 
besætte  Portene  med  hengivne  Officerer,  og  han  var  ikke 
til  at  bevæge  til  at  forandre  sin  Beslutning.  Det  er  dog 
i  høieste  Grad  sandsynligt,  at  hans  Deeltagelse  i  Sam- 
mensværgelsen har  været  et  aftalt  Spil  med  Dronningen, 
som  roligt  har  ladet  Sagen  gaae  sin  Gang  til  det  Yderste 
for  desto  sikkrere  at  kunne  knuse  Sammensværgelsen.  Det 
heldige  Øieblik  var  under  alle  Omstændigheder  forsømt, 
Sagen  rygtedes  mere  og  mere  og  blev  en  offentlig  Hemme- 
lighed ;  men  man  smigrede  sig  dog  endnu  med,  at  Dronnin- 
gen var  uvidende  om  Sagen,  og  at  Ingen  af  Frygt  for 
Prindsens  Vrede  vilde  vove  at  røbe  den. 

Det  viste  sig  dog  snart,  at  ogsaa  dette  kun  var  et  for- 
fængeligt Haab.  Paladset  blev  omringet  med  talrige  Vagter, 
og  Ingen  uden  Dronningens  meest  trofaste  Tilhængere  fik 
Adgang  til  det.  Samtidigt  blev  Prindsen  holdt  i  et  Slags 
Fængsel  af  sin  Moder,  som  foregav,  at  en  stor  Fare  truede 
hende,  og  at  hun  kun  kunde  undgaae  den  ved  hans  Beskyt- 
telse. Derved  opnaaede  den  snue  Qvinde  baade,  at  han  ikke 
kunde  sætte  sig  i  Forbindelse  med  de  Sammensvorne,  og 
at  det  for  Folket  maatte  tage  sig  ud,  som  om  han  stod 
udenfor  det  Hele.  Da  hun  saaledes  følte  sig  fuldkommen 
sikker,  holdt  hun  de  Franske  og  Fru  Pfeiffer  i  længere 
Tid  fangne,  medens  en  ny,  frygtelig  Christenforfølgelse  brød 
løs,  der  strakte  sig  ikke  blot  over  Byen,  men  ogsaa  til  de" 
fjernere  Dele  af  Landet.  En  indfødt  christen  Præst,  der 
haabede  at  faae  store  Belønninger  af  Dronningen,  havde 
lovet  en  fuldstændig  Fortegnelse  over  alle  de  Christne  i 
Byen.  Heldigviis  overleverede  han  den  til  en  Minister,  der 
var  Prinds  Eakoto  fuldstændig  hengiven,  og  Ministeren  viste 
ham  derfor  Optegnelsen,  fer  han  overleverede  den  til  Dron- 
ningen.    Prindsen  rev  den  imidlertid  itu  og  truede  Enhver, 

der  overgav  Dronningen  en  saadan  Optegnelse,  med  Døds- 
straf, saasnart  han  kom  til  Regjeringen.  Det  lykkedes  saa- 
ledes  mange  Cliristne  ved  Flugt  at  unddrage  sig  den  truende 
Fare ;  men  Mangfoldige  lede  dog  den  frygteligste  Død. 

Europæerne  slap  imidlertid  med  Skrækken,  takket  være 
Prindsens  kraftige  Beskyttelse.  Der  blev  holdt  en  hoitide- 
lig  Retsforsamling  i  Paladsets  store  Gaard.  Overdommeren 
beskyldte  dem  for  at  være  Republikanere,  der  vare  komne 
til  Øen  for  at  styrte  den  elskede  Dronning  fra  Thronen, 
stille  Folket  paa  lige  Fod  med  Adelen  og  afskaffe  Slaveriet. 
Desuden  havde  de  havt  Sammenkomster  med  de  forhadte 
Christne  og  opfordret  dem  til  at  holde  fast  ved  deres  Tro 
og  stole  paa  snarlig  Hjælp.  Folket  forlangte  nu  deres  Død, 
men  Dronningen,  der  endnu  ikke  havde  berøvet  nogen  Eu- 
ropæer Livet,  »vilde  heller  ikke  nu  gjøre  det,  skjondt  de 
fuldeligt  havde  fortjent  det;  men  i  sin  Hoimodighed  og 
Naade  vilde  hun  indskrænke  sig  til  at  straffe  dem  med  en 
ufortøvet  Bortviisning  fra  hendes  Stater.« 

Efter  at  have  hørt  denne  lange  Straffetale,  fik  de 
Fangne  fire  og  tyve  Timers  Frist  til  at  forberede  sig  paa 
Bortreisen,  hvorpaa  de  under  militair  Escorte  bleve  forte 
til  Havnestaden  Tamatave.  Man  forsinkede  med  al  Flid 
Reisen  saa  meget  som  muligt  gjennera  de  usunde  Districter, 
idet  Dronningen  haabede,  at  Feberen  skulde  gjøre  Ende  paa 
deres  Liv,  da  hun  af  Frygt  for  et  muligt  fransk  Angreb 
ikke  ligefrem  turde  tage  dem  af  Dage.  Skjondt  Reisen  til 
Kysten  blev  trukken  ud  til  hele  tre  og  halvtredsindstyve 
Dage,  døde  dog  ingen  af  Europæerne  dengang  af  Kystfeberen. 
Hr.  Lambert  ville  vi  atter  træffe  i  det  Følgende;  Fru  Pfeiffer 
derimod  døde  i  October  1858  af  Efterveerne  af  Ma<3agascar- 
Feberen,  og  Dronningens  Vrede  ramte  saaledes  dog  i  det 
Mindste  een  og  det  den  mindst  skyldige,  af  hendes  Fjender. 

lY. 

I  Juli  1861  døde  endelig  Dronning  Ranavalo   i  en  høi 

Alder  og  blev  fulgt  af  sin  Søn,  Radama  den  Anden,  der 
var  i  en  Alder  af  en  og  tredive  Aar.  Han  lod  strax  sin 
Thronbestigelse  forkynde  for  det  engelske  og  franske  Hof, 
erklærede,  at  han  nærede  det  oprigtige  Ønske  at  træde  i 
venskabelig  Forbindelse  med  dem,  og  meddeelte,  at  han 
havde  truffet  saadanne  Bestemmelser,  at  deres  respective 
Undersaatter  frit  og  uhindret  kunde  færdes  i  hans  Stater. 

Det  forstaaer  sig  af  sig  selv,  at  Kongen  strax  gav  sine 
Undersaatter  fuldstændig  Religionsfrihed,  og  William  Ellis 
besluttede  selv  atter  at  besøge  Øen.  I  November  1861  for- 
lod han  London,  ledsaget  af  tj'dske  Naturforskere,  engelske 
Kjøbmænd  og  malagaschiske  Landsforviste,  der  nu  kunde 
vende  hjem  til  deres  Fædreø.  Ellis  fortæller,  at  Kongen  selv 
havde  bedt  ham  om  at  vende  tilbage;  efter  det  ovenfor  Ud- 
viklede skulde  man  finde  dette  lidet  troligt;  men  Kon- 
gens bløde,  uselvstændige  Charakteer  gjor  det  dog  ikke 
ganske  urimeligt,  og  saa  Meget  er  vist,  at  Ellis  senere  kom 
til  at  staae  paa  en  meget  fortrolig  Fod  med  ham. 

I  Mai  1862  landede  Ellis  med  sit  Selskab  i  Tamatave 
og  ankom  i  Juni  Maaned  til  Hovedstaden.  Han  optraadte 
i  Begyndelsen  som  diplomatisk  Sendebud  fra  den  engelske 
Regjering  og  fandt  derfor  en  gunstig  Modtagelse  hos  Kon- 
gen og  Dronningen.  Ved  den  hoitidelige  Audiens  udspurgte 
Kongen  ham  meget  omstændeligt  om  Dronning  Victoria, 
hendes  Familie  og  den  engelske  Regjering.  Ellis  fremførte 
derpaa  først  de  almindelige  diplomatiske  Lykønskninger  og 
udviklede  dernæst,  at  hans  Sendelse  kun  var  af  religieus 
Natur  og  havde  til  Hensigt  atter  at  optage  den  Virksom- 
hed, som  havde  hvilet  i  fem  og  tyve  Aar,  og  at  berede 
Jordbunden  for  sex  andre  Missionairer,  som  Missionsselska- 
bet  vilde  sende  til  Øen,  Kongen  takkede  og  lovede  ham 
og  hans  Collegaer  al  mulig  Beskyttelse,  da  det  var  hans 
høieste  Ønske  at  skaffe  sine  Undersaatter  Leilighed  til  at 
indvies  i  Videnskaber,  Kunster  og  den  cliristne  Religion. 

Ellis    begyndte   nu    sin    Missionsvirksomhed   og  fandt 

snart  til  sin  Glæde,  at  Antallet  af  de  Cliristne  ingenlunde 
var  ubetydeligt.  Trods  alle  den  afdøde  Dronnings  Forføl- 
gelser var  der  fire  Menigheder  i  Hovedstaden  og  dens  For- 
stæder, og  de  udgjorde  omtrent  sex  Tusinde  Sjæle.  De 
havde  egne  Præster,  som  kunde  læse  og  som  forvaltede 
Sacramonterne  for  dem;  istedetfor  Brødet  brugte  de  ved 
Nadveren  Kiiskager.  Ellis  fandt  ogsaa  deres  religieuse 
Sange  fortræffelige,  og  de  bleve  smukt  afsungne.  Han  fik 
af  Kadama  Tilladelse  til  at  lade  opføre  en  Kirke  til  Minde 
om  de  christne  Martyrer,  der  i  Aaret  1849  bleve  nedstyr- 
tede fra  den  ovenfor  omtalte,  steile  Klippe  midt  i  Hoved- 
staden. Mange  Høvdinger  anmodede  ham  ogsaa  indstæn- 
digt om  at  oprette  en  Skole  for  deres  Børn.  Han  gjorde 
dette  og  paatog  sig  ligeledes  med  Glæde  at  give  Kongen  en 
Times  daglig  Underviisning  i  Læsning  og  holde  Gudstjeneste 
for  ham  hver  Søndag.  Den  sidste  Opfordring  maatte  det 
være  ham  særligt  magtpaaliggende  at  efterkomme,  da  ogsaa 
den  romerske  Kirke  havde  sendt  Missionairer  til  Antanana- 
rivo,  og  disse  havde  fri  Adgang  til  det  kongelige  Palads. 

I  Mellemtiden  ankom  først  et  stort  og  glimrende  fransk 
og  kort  derpaa  et  engelsk  Gesandtskab,  som  paa  en  høiti- 
delig  Maade  skulde  befæste  det  gode  Folhold  mellem  de 
europæiske  Stormagter  og  den  nye  Fyrste.  Modtagelsen 
var  glimrende,  men  vi  skulle  ikke  omtale  den  videre,  da 
der  ved  denne  Leilighed  kun  blev  vexlet  de  almindelige 
diplomatiske  Talemaader. 

Kong  Radama  og  hans  Dronnings  Kroning  var  beram- 
met til  August  Maaned ,  men  man  opsatte  den  til  Septem- 
ber, for  at  de  fjernest  boende  Høvdinger  kunde  faae  Tid  til 
at  ankomme.  Denne  Opsættelse  blev  skjæbnesvanger  for 
den  unge  Fyrste.  Byen  var  opfyldt  med  malagaschiske  og 
europæiske  Fremmede  af  høiere  og  lavere  Rang  foruden  de 
to  fremmede  Gesandtskaber;  Fester,  Baller,  Maaltider  og 
Lysttoure  fulgte  uden  Ophold  paa  hverandre.  Kongen  hen- 
gav sig  af  ganske  Hjerte    til    disse    Glæder,    fattede    mere 

Og  mere  Tilbøieliglied  for  alle  Slags  Udskeielser  og  var, 
til  stor  Skandale  for  sine'Undersaatter,  flere  Gange  beruset, 
ligesom  han  ogsaa  fandt  mere  og  mere  Behag  i  fine  Vine 
og  stærke  Liqueurer. 

Paa  denne  Tid  underskrev  Kongen  en  Venskabs-  og 
Handelstractat  med  Frankrig;  men  til  denne  Tractat  var 
der  knyttet  et  Tillæg,  som  vakte  stor  og  almindelig  Mis- 
fornøielse  i  alle  Samfundsklasser,  Hr.  Lambert  var  atter 
vendt  tilbage  til  Øen  og  blev,  som  naturligt  er,  af  Kongen 
modtaget  med  aabne  Arme.  Den  dygtige  og  virksomme 
Franskmand,  der  selv  baade  var  Plantageeier  og  Fabrikant, 
vilde  benytte  sig  af  sin  Indflydelse  til  at  danne  et  Selskab, 
der  kunde  drage  Fordeel  af  Landets  naturlige  Rigdomme 
og  saaledes  gjere  det  deelagtigt  i  Civilisationens  Goder. 
Kongen  gik  med  Glæde  ind  paa  hans  Planer,  og  alt  i  No- 
vember 1861  havde  de  gjort  Udkast  til  en  Tractat,  som 
nu  blev  feiet  til  den  franske  og  forsynet  med  samme 
Underskrift.  Ifølge  denne  Tractats  Ordlydende  fik  Lambert 
Ret  til  at  grunde  et  Selskab,  som  skulde  arbeide  til  Ud- 
viklingen af  Madagascars  naturlige  Rigdomme.  Radaraa 
den  Anden  gav  dette  Selskab  Ret  til  at  tilegne  sig  al 
udyrket  Jord,  enten  for  at  dyrke  den  eller  for  derpaa  at  opføre 
de  nødvendige  B3'gninger;  det  fik  Ret  til,  hvor  det  gjordes 
nødvendigt,  at  omhugge  Skovene,  anlægge  Veie,  grave  Ca- 
naler,  kort  sagt,  aabne  sig  alle  de  Samfærdselsmidler,  som 
det  behøvede.  Kongen  gav  dette  Selskab  udelukkende  Ret 
til  at  bearbeide  alle  Miner,  baade  dem,  man  kjendte,  og  dem, 
der  for  Fremtiden  vilde  blive  opdagede,  og  det  tik  Ret  til 
at  slaae  Mynt  med  Kongens  Billede.  Det  blev  desuden 
bestemt,  at  Selskabet  ikke  skulde  betale  nogen  Afgift  for 
de  Mineraller,  det  enten  leverede  til  Industrien  i  Landet, 
eller  udførte ;  og  det  blev  fritaget  for  al  Indførselstold  paa 
de  Redskaber  og  Maskiner,  det  behøvede.  Fit  stort  Værk- 
sted, der  laa  i  Nærheden  af  Byen,  blev  det  overladt  med 
alle  Arbeiderne,  og  det  fik  et  af  Kongens  Paladser  indrøm- 

met  til  Brug  for  sine  Comptoirer.  Som  G odtgj oreise  for 
disse  og  andre  Begunstigelser  skulde  Kongen  have  en  Tien- 
dedeel  af  Selskabets  Nettoindtægt. 

Radama  begik  ved  denne  Tractats  Underskrift  en  grov 
Feil.  Han  vidste  meget  vel,  at  den  offentlige  Mening  var 
bestemt  imod,  at  de  Fremmede  erhvervede  sig  faste  Eien- 
domme  i  Landet;  men  han  troede  ustraffet  at  kunne  sætte 
sig  ud  over  sit  Lands  Love,  Skikke  og  Sædvaner.  Han 
haabede  maaskee  ogsaa,  at  der  inden  Tractatens  Fuldbyrdelse, 
som  blev  udsat  et  Aar,  vilde  kunne  indtræde  et  Omslag  i 
den  offentlige  Mening;    men  heri    tog  han    hoilig  feil. 

Den  tre  og  tyvende  September  1862  fandt  Kongens 
Kroning  Sted ;  Kongen  indviede  Festen  paa  en  smuk  Maade 
ved  at  udstede  en  almindelig  Benaadning  for  alle  politiske 
Forbrydelser.  Aftenen  forud  for  Hoitideligheden  blev  Ho- 
vedstaden og  dens  Omegn   i  to  Miles  Omkreds  illumineret. 

Illuminationen  fandt  Sted  paa  den  Maade,  at  man  paa 
een  Gang  tændte  Ild  paa  talrige  Smaahobe  af  tørret  Græs, 
og  det  fremkaldte  en  magisk  Virkning  saaledes  pludseligt 
at  see  hele  Landet  ligesom  staae  i  lys  Lue.  Kanonsalut 
hilsede  Hoitidsdagen.  En  tæt  Masse  aflndfodte  i  alle  Far- 
venuancer trængte  sig  sammen  paa  den  Vei,  som  det  kon- 
gelige Følge  skulde  tage;  Veien  var  betegnet  med  talrige 
Bannere,  hvorpaa  man  læste  Begyndelsesbogstaverne  E.  R.  IL 
Paa  den  store  Festplads  var  der  ligeledes  opreist  Bannere, 
som  viste,  hvor  hver  Deputation  skulde  tage  Plads.  I 
Midten  hævede  sig  en  B'orhoining  paa  tre  Hundrede  Fods 
Længde,  og  midt  paa  den  var  der  reist  en  elegant  Pavillon 
over  den  hellige  Steen,  ved  hvilken  Kroningseden  skulde 
aflægges.  Syd  for  Pavillonen  stillede  de  indfødte  christne 
Præster  sig  med  en  Deel  af  deres  Menigheder,  og  ligeoverfor 
dem  stillede  de  katholske  Præster  sig  med  deres  Tilhængere 
og  de  barmhjertige  Søstre  med  deres  Elever,  omtrent  fyrretyve 
i  Tallet.  Den  vestlige  Side  indtoge  de  nationale  Afguders 
Præster,  som  bare  deres  ynkelige  Fetischer  paa  lange  Stænger. 

Ved  den  kongelige  Pavillon  havde  man  ogsaa  reist  to 
Estrader  for  de  fremmede  Gesandtskaber  og  for  Medlemmerne 
af  den  kongelige  Familie,  som  i  deres  Skarlagenskaaber 
afgave  et  glimrende  Syn. 

Under  Musik  og  Kanontorden  ankom  det  kongelige  Tog 
til  Festpladsen;  Kongen  var  iført  en  engelsk  Feltmarschals 
glimrende  Uniform,  som  Dronning  Victoria  havde  foræret 
ham,  og  red  paa  en  smuk  sort,  ægyptisk  Hest.  Han  blev 
under  hele  Toget  og  paa  Festpladsen  hilset  med  bedøvende 
Jubelraab.  Medlemmerne  af  den  kongelige  Familie  istem- 
mede  en  gammel  Nationalhymne,  og  de  Christne  afsang: 
>God  save  the  King«  paa  Malagaschisk.  Eadama  den  An- 
den tog  et  Øieblik  Plads,  reiste  sig  derpaa,  tog  den  Krone, 
som  Napoleon  den  Tredie  havde  foræret  ham,  og  satte  den 
paa  sit  Hoved.  Atter  lod  Kanontordenen,  Musikken  spillede 
en  Nationalmelodi,  og  Mængden  hilste  den  unge  Monark 
med  det  malagaschiske  Hyldingsraab :  tra-ran-ti-tra:  »Gid 
Du  maa  leve  længe  og  naae  en  lykkelig  Alder.« 

Derpaa  satte  Eadama  en  anden  Krone  paa  sin  Hustrues 
Hoved  og  henvendte  sig  derefter  i  en  kort,  men  i  al  sin 
Simpelhed  fortrinlig  Tale  til  Adelen  og  Folket.  Han  er- 
klærede, at  Gud  og  Folket  havde  sat  ham  paa  Madagascars 
Throne,  lovede  at  regjere  alle  sine  Undersaatter  med 
Retfærdighed  og  at  beskytte  den  Fattige  som  den  Rige. 
For  sit  Vedkommende  bad  han  Nationen  at  handle  retfær- 
digt, saa  vilde  den  blive  lykkelig.  Efter  at  have  endt  sin 
Tale  satte  han  sig  ned,  og  Een  efter  Een  nærmede  sig  nu 
alle  Adelige,  Høvdingerne  og  Deputationerne  fra  Stammerne 
og  bod  Kongen  »hasina«,  det  vil  sige,  en  Guld-  eller  Sølv- 
mynt  som  Tegn  paa,  at  de  anerkjendte  hans  Souverainitet. 
Efter  at  Høitideligheden  dermed  var  endt,  drog  Toget  atter 
tilbage  til  Paladset  under  Folkets  stormende  Jubelraab,  og 
et  glimrende  Festmaaltid  endte  Dagen.  Festen  var  gaaet 
for  sig  uden  det  mindste  forstyrrende  Uheld;  Alle  syntes 
med  den  største  Hjertelighed   at   have  modtaget  den  unge 

Konge,    og   alle    Varsler  lovede   ham   en  lys  og  straalende 
Fremtid. 

Vi  maae  lier  omtale  en  lille  Begivenhed,  der,  skjondt 
i  og  for  big  ubetydelig,  dog  satte  ondt  Blod  i  Mange  og 
desuden  giver  et  ret  cliarakteristisk  Beviis  paa  den  kathol- 
ske  Geistligheds  Adfærd. 

Umiddelbart  efter  Kroningen  udbredte  det  Rygte  sig  i 
Hovedstaden,  at  Kongen  var  bleven  kronet  af  de  katholske 
Præster  i  Paladset  fer  den  offentlige  Kroning.  Ved  den 
første  gunstige  Leilighed  spurgte  Ellis  Kongen,  om  dette 
forholdt  sig  saa.  Kongen  fortalte  da,  at  Aftenen  for  Kro- 
uingen  vare  to  Præster  komne  til  ham  og  havde  bedet  ham 
om,  at  de  den  næste  Morgen  maatte  see  Kronen  og  be- 
stænke den  med  Vievand.  Han  havde  samtykket  deri,  og 
den  næste  Morgen  tidlig  kom  Fader  Jouen  og  Fader  Finaz, 
betragtede  længe  Kronen,  bestænkede  den  med  Vievand  og 
traadte  derpaa  uventet  hen  til  ham  og  satte  den  paa  hans 
Hoved,  efter  Kongens  Mening  for  at  see,  hvorledes  den 
klædte  ham.  Baade  han  og  Dronningen  vare  i  deres  sæd- 
vanlige Morgendragter  og  aldeles  uforberedte  paa  nogen 
Handling  af  den  Natur;  de  bleve  derfor  begge  meget  over- 
raskede ved  Præsternes  Adfærd.  Han  havde  dog  ikke  lagt  no- 
gen Vægt  herpaa,  da  Kroningen  efter  hans  Mening  maatte 
foregaae  offentligt  for  Folkets  Aasyn.  Saaledes  var  Kongens 
simple  Fortælling,  som  imidlertid  lyder  ganske  anderledes  i 
den  Beretning,  somi  Hovedpersonen  ved  denne  Handling  har 
givet,  og  som  senere  stod  at  læse  i  en  fransk  Tidende  paa 
Mauritius : 

»Næppe  belyste  Solens  Straaler  Paladsets  Tinder,  før 
jeg  og  Fader  Finaz  indfandt  os.  Strax  aabnede  Dørene  sig 
for  os,  og  vi  gave  os  ifærd  med  at  lave  et  Alter  istand. 
Kongens  ærværdige  Hofpræst  (o :  William  Ellis)  anede 
næppe  i  dette  Øieblik,  hvad  der  skulde  gaae  for  sig.  Hvad 
vilde  han  vel  have  tænkt,  naar  han  havde  seet  den  kon- 
gelige   Krone    ligge    paa    Alteret,    den   Krone,    som   snart 

skulde  modtage  sin  Indvielse  af  en  katholsk  Haand.  Da 
Alt  var  i  Orden,  begyndte  jeg  Messen  i  Kongens,  Dronnin- 
gens og  nogle  faa  Fortroliges  Nærværelse.  Efter  at  Messen 
var  endt,  oplæste  jeg  alle  de  Bønner,  som  Kirken  foreskri- 
ver, over  den  kongelige  Krone.  Jeg  bestænkede  den  derpaa 
med  Vievand,  nedkaldte  al  Velsignelse  over  den,  tog  den  i 
min  Haand,  nærmede  mig  Radama,  satte  den  høitideligt  paa 
hans  Hoved,  idet  jeg  fremførte  disse  Ord:  »Sire!  i  Guds 
Navn  kroner  jeg  Dem.  Gid  De  maa  regjere  længe  til  Ære 
for  Deres  Navn  og  til  Lykke  for  Deres  Folk.«  Klokken 
var  omtrent  otte,  da  denne  Ceremoni  var  forbi,  der  kun 
havde  Gud  og  hans  Engle  til  Vidne.«*) 

Da  de  to  Gesandtskaber  og  Deputationerne  fra  Pro- 
vindserne  havde  forladt  Hovedstaden,  kom  Alt  lidt  efter  lidt 
tilbage  i  sine  gamle  Folder.  Ellis  begyndte  modigt  paa  sit 
Arbeide  og  fik  snart  forbausende  Eesultater.  Tallet  paa 
Evangeliets  Tilhængere  voxede  mærkeligt;  han  byggede  nye 
Kirker  i  flere  Qvarterer  af  Byen  og  i  dens  Omegn,  og  med 
hver  Kirke  forenede  han  en  Skole.  Flere  Collegaer  kom 
fra  England  og  deeltoge  i  hans  udstrakte  Virksomhed.  Man- 
gelen paa  indfødte  Lærere  nødte  dem  til  at  anlægge  en  Nor- 
malskole.  De  Bogtrykkerpresser,  som  Missionsselskabet  i 
London  sendte  ham,  kom  i  Gang  og  leverede  hver  Dag  det 
malagaschiske  Publicuni  religieuse  Afliandlinger,  Skolebøger 
og  Oversættelser  af  gode  engelske  Værker.  Ellis's  Forbin- 
delser med  Byens  første  Myndigheder  bleve  mere  og  mere 
venskabelige  og  fortrolige.  Han  færdedes  som  en  Ligemand 
mellem  Ministrene  og  de  høie  Officerer  og  spiste  hyppigt 
hos  dem.  Han  kom  hver  Dag  til  Kongen  for  at  læse  En- 
gelsk med  ham,  og  om  Søndagen  holdt  han  Gudstjeneste 
for  ham.     Denne    hans   daglige  Omgang  med   Radama  var 


*)  Relation  d'un  voyage  å.  Tananarivo,  h  l'époque  du  couronne- 
ment  de  Radama  II,  par  le  T.  R.  P.  Jouen,  Préfet  apostoli- 
que  de  Madagascar. 

baade  gavnlig  og  skadelig  for  ham.  Paa  den  ene  Side  fik 
han  derved  en  gavnlig  Støtte  til  at  fremme  det  Værk,  som 
laa  ham  saa  meget  paa  Hjertet;  men  paa  den  anden  Side 
skaffede  denne  Fortrolighed  ham  ogsaa  Fjender,  der  bag- 
talte ham  og  søgte  at  modarbeide  hans  Planer.  Kongen, 
spurgte  ham  ofte  om  hans  Mening  angaaende  de  Beslut- 
ninger, han  vilde  tage,  og  underholdt  sig  oftere  med  ham 
om  Lamberts  Planer.  Ellis  dulgte  nu  ikke  for  Kongen, 
at  Alle  misbilligede  hiin  Tractat,  og  at  han  ved  denne 
Leilighed  havde  offret  Statens  Interesser.  Lambert  blev 
underrettet  herom,  og  han  og  flere  Franskmænd  fattede 
derfor  et  dybt  Had  til  Ellis.  løvrigt  gjorde  Kongen  ingen 
Fremskridt  med  Hensyn  til  sin  sædelige  Opførsel.  Han  fik 
mere  og  mere  Tilbøielighed  til  stærke  Drikke,  berusede  sig 
ofte  og  hengav  sig  desuden  til  andre  Laster,  der  dog  ikke 
i  den  Grad  som  Drukkenskab  stode  i  Modstrid  med  Folkets 
Sæder.  Den  første  Minister  beklagede  sig  for  Ellis  over 
Kongens  Letfærdighed  og  det  lidet  agtværdige  Selskab,  som 
omgav  ham.  I  Keglen  hørte  Kongen  den  protestantiske 
Gudstjeneste;  for  ikke  at  krænke  de  katholske  Missionairer 
gik  han  dog  ogsaa,  skjondt  ikke  saa  hyppigt,  i  den  katholske 
Kirke.  Julemorgen  1862  var  han  saaledes  tilstede  ved 
Morgenmessen  og  hørte  senere  en  indfødt  Præst.  Han  tro- 
ede saaledes  kun  paa  Christendommens  relative  Overlegen- 
hed og  paa  dens  civiliserende  Gruudlag  og  havde  ingen- 
lunde ganske  givet  Slip  paa  hedenske  Forestillinger.  Dron- 
ningen viste  sig  ogsaa  endnu  meget  hengiven  til  Hedenska- 
bet. Naar  hun  til  bestemte  Tider  og  paa  en  høitidelig 
Maade  foretog  sine  Besøg  ved  den  kongelige  Families  Grave, 
var  hun  altid  ledsaget  af  Afgudspræsterne  og  opfyldte  Serge- 
skikkene  efter  Malagaschernes  hedenske  Sædvaner.  Kadama 
handlede  maaskee  saaledes  af  Forsigtighed;  thi  Afgudspræ- 
sterne og  de  ivrigste  Afgudsdyrkere,  der  udgjorde  Nationens 
Masse,  begyndte  at  knurre  og  anklage  Regjeringen,  fordi 
den  forlod  de  nationale  Guddomme  og  derved  bragte  Ulykker 

over  Landet.  De  benj'ttede  med  Behændighed  en  indtruffen 
Tørke,  som  truede  med  at  ødelægge  Høsten,  og  voldsomme 
tropiske  Storme,  der  omstyrtede  selv  de  bedst  byggede  Huse, 
til  at  ophidse  den  offentlige  Mening  mod  Eegjeringen.  Det 
religieuse  Had  opflammedes:  saaledes  dræbte  en  hedensk 
Præst  sin  Datter,  der  var  gaaet  over  til  Christendommen. 
Byens  Befolkning,  der  blev  bearbeidet  af  hemmelige  Agenter, 
kom  i  en  voldsom  Bevægelse.  Besynderlige  Rygter  udbred- 
tes i  alle  Samfundsklasser:  Hemmelighedsfulde  Stemmer 
havde  ladet  sig  hore  i  Luften.  Det  maatte  være  Stemmer 
fra  Forfædrenes  Aander,  der  vare  misfornøiede  med,  hvad 
der  gik  for  sig.  Nerve-use  Sygdomme^  der  lignede  Sanct 
Veits  Dandse,  angrebe  en  Mængde  Personer,  der  løb  om 
i  alle  Eetnlnger,  spærrede  Færdselen  paa  Gaderne  og  stand- 
sede de  Forbigaaende,  trængte  ind  i  Husene,  ja  lige  ind  i 
det  Indre  af  Paladset,  og  overalt  lode  deres  jamrende  Klager 
lyde.  Ellis  fandt  ofte  udenfor  sin  Dør  smaae  Kurve,  fyldte 
med  en  særegen  Art  Stene,  som  Hedningerne  kalde  døde- 
lige Stene,  og  som  vare  ligesaa  mange  Dødstrusler. 

Medens  Alt  dette  gik  for  sig  paa  Antananarivos  Gader, 
forberedtes  Begivenheder  af  en  endnu  mørkere  Natur  i  Lan- 
dets høiere,  politiske  Kredse.  Der  havde  dannet  sig  to  po- 
litiske Partier.  Det  ene  bestod  af  Resterne  fra  den  gamle 
Regjering  og  deres  Venner;  til  dette  Parti  herte  den  første 
Minister  og  hans  Broder,  der  var  Øverstbefalende  over 
Hæren.  Det  andet  Parti  kaldtes,  uvist  hvorfor,  »menama- 
so«  eller  »de  graae  Øine«,  og  bestod  af  den  Ungdom,  i 
hvis  Midte  Kongen  var  opvoxet,  tilligemed  deres  Slægtninge  og 
Tilhængere.  Disse  unge  Prindser  og  Adelige  beklædte  alle 
de  fornemste  Embeder  og  udøvede  en  skadelig  Lidflydelse 
paa  Regjeringens  Gang.  I  moralsk  Henseende  var  der  ingen 
synderlig  Forskjel  mellem  dette  Parti  og  det  malagaschiske 
Samfund  i  det  Hele.  Det  bestod  af  enkelte,  fuldkommen 
hæderlige  Personer;  men  den  største  Part  indgjod  ingen 
Tillid,  og  deres  lastefulde  Liv  var  ikke  nogen  Hemmelighed. 

I  religieus  Henseende  var  der  ikke  nogen  Forskjel  mellem 
hegge  Partier;  der  hørte  Christne  til  dem  begge.  Det  kan 
vel  ogsaa  være,  at  Stamme-  og  Familiehad  spillede  en 
vis  Kolle  ved  disse  Partistridigheder.  Den  første  Minister 
havde  offentlig  dadlet  »Menamasoerne«,  fordi  de  dreve  en 
skamløs  Handel  med  de  offentlige  Embeder.  Rygtet  gik, 
at  hans  Modstandere  stræbte  ham  efter  Livet.  Man  be- 
skyldte åem  ogsaa,  maaskee  dog  uden  Grund,  for  at  have 
sat  sig  i  Forbindelse  med  det  ivrige,  hedenske  Parti  og  at 
ha\^e  udbredt  hine  mørke  Rygter  og  sluppet  hine  fanatiske 
Skarer  løs  for  at  kunne  beherske  Kongen  ved  Overtro  og 
Rædsler  for  det  Ubekj endte,  hvoraf  han  følte  sig  særlig  til- 
trukken. 

Paa  denne  Tid  underrettede  Kongen  Medlemmerne  af 
sit  Statsraad  om,  at  han  havde  besluttet  at  oftentliggjore 
en  Lov,  ifølge  hvilken  det  skulde  være  hans  Undersaatter, 
baade  enkelte  Personer,  Familier  og  hele  Landsbyer,  tilladt 
efter  forudgaaende,  vidiiefast  Underretning,  at  afgjøre  deres 
Stridigheder  med  Vaaben  i  Haanden  uden  at  udsætte  sig 
for  nogen  retslig  Forfølgelse. 

Denne  Plan  var  et  Tordenslag  for  Byen  og  hele  Landet. 
Enhver  spurgte  sig  selv,  hyilken  Hensigt  Kongen  vel  kunde 
have  forbundet  hermed.  Tvistigheder  fandt  naturligviis  hyppigt 
Sted  mellem  Nabobyer  og  endnu  hyppigere  mellem  Enkelte, 
Kongens  Lov  vilde  altsaa  gjøre  Borgerkrig  til  en  retslig  Til- 
stand og  udbrede  Rædsel  blandt  Tusinder  af  Familier.  Man 
tabte  sig  i  Gisninger  om,  hvilke  Bevæggrunde  Kongen  kunde 
have  havt  til  denne  besynderlige  Plan.  Var  det  en  Udvi- 
delse af  den  barbariske,  europæiske  Sædvane  med  Dueller, 
eller  var  det  et  Indfald  af  en  syg  Hjerne  og  en  svækket 
Forstand?  De  Store,  Ministrene  og  de  høieste  fJmbedsmænd 
søgte  forgjæves  at  faae  ham  fra  denne  sørgelige  Plan. 
Den  ottende  Mai  1863  samledes  de  i  et  Antal  af 
Firsindstj^ve,  begave  sig  i  Procession  til  Kongens  Slot  og 
besvoer  ham    at  gjenoprette   Roligheden  i  Hovedstaden  ved 

at  erklære,  at  han  ikke  vilde  offentliggjøre  den  Lov,  hvis 
sørgelige  Følger  man  frygtede.  Kongen  afslog  det,  uagtet 
den  første  Minister  knælende  bønfaldt  ham  derom.  Da 
sagde  denne  i  en  fast  og  høitidelig  Tone: 

»De  paastaaer  altsaa,  at,  naar  to  eller  flere  Personer 
have  havt  en  Kamp  med  Vaaben  indbyrdes,  og  der  er  fulgt 
Drab  derpaa,  saa  skal  Morderen  ikke  straffes?« 

»Ja  vist!«  svarede  Kongen. 

»Aokary  —  lad  saa  være!«  svarede  Ministeren,  reiste 
sig    og    vendte,    fulgt    af   sit  Følge,    tilbage    til    sin  Bolig. 

Ved  Tilbagekomsten  fra  denne  si-rgelige  og  frugtesløse 
Gang  holdt  de  samme  Personer  rimeligviis  en  Kaadslagning, 
hvorved  man  besluttede  med  Magt  at  modsætte  sig  Kongens 
Planer  og  at  opoffre  et  vist  Antal  Menamasoer,  som  havde 
udøvet  en  skadelig  Indflydelse  paa  Badama  den  Andens  Aand. 
Besluttede  man  da  alt  Kongens  Død?  Det  har  Ellis  ikke 
kunnet  faae  at  vide. 

Den  første  Minister  og  hans  Broder  traf  nu  hurtigt  de 
fornødne  Forholdsregler  til  Statscoupet.  De  hentede  fra 
Landet  otte  Tusinde  Soldater,  som  de  fordeelte  i  Byens  vig- 
tigste Gader  og  Pladser.  Flere  Officerer  advarede  Ellis 
mod  at  opholde  sig  i  sit  Huus,  der  laa  i  et  Qvarteer,  hvis 
Eolighed  let  kunde  blive  forstyrret.  Et  Antal  Officerer  og 
Soldater  fik  det  sørgelige  Hverv  at  arrestere  og  dræbe  de 
Menamasoer,  som  man  havde  besluttet  at  skille  sig  af  med. 
Den  første  Dag  lykkedes  det  dem  at  gribe  ti,  som  bleve 
nedstødte  med  Landser.  Femten  Andre  søgte  Tilflugt  til 
Slottet,  hvor  Kongen  tog  dem  under  sin  Beskyttelse.  Den 
næste  Dag  befalede  Generalen  en  Officeer  i  Spidsen  for  et 
Troppecorps  at  fordre  deres  Hoveder.  Kadama  vilde  først 
gjøre  Modstand;  men  hans  Slot  var  omringet  paa  alle  Kan- 
ter. Han  samtykkede  da  i  at  udlevere  dem  paa  den  Be- 
tingelse, at  de  skulde  beholde  Livet.  Man  brød  sig  imid- 
lertid ikke  om  denne  Betingelse,  og  de  Ulykkelige  lede  den 
samme  Skjæbue  som  de  Første.     Nogle    af  disse   Personer 

vare  Christne  og  uskadelige;   men  de  Fleste  vare  kun  lidet 
agtværdige. 

I  et  Par  Dage  troede  man,  at  det  seirende  Parti  vilde 
være  tilfreds  med  denne  Triumph,  og  at  de  talrige  Oiferes 
Blod  skulde  besegle  Freden  mellem  Kongen  og  de  Sammen- 
svorne. Den  frygtede  Lov  var  endnu  ikke  offentliggjort; 
men  Seirherrerne  frygtede  maaskee  endnu  herfor  eller  vare 
bange  for  Radamas  Hævn.  Den  ellevte  Mai  om  Aftenen 
trængte  to  høie  Officerer  gjennem  Slottets  Porte  og  for- 
langte en  Sammenkomst  med  Kongen.  Han  lod  dem  sige, 
at  det  var  for  sent,  og  at  han  vilde  modtage  dem  den  næste 
Morgen.  De  vendte  atter  tilbage  ved  Midnat  og  bade  ind- 
trængende om  en  Audiens;  men  fik  atter  Afslag.  Hvad 
vilde  de?  Bragte  de  maaskee  Kongen  Fredsforslag,  eller 
vilde  de  have  et  bestemt  Lofte  om,  at  han  gav  Afkald  paa. 
sit  Lovudkast?  Den  uforsigtige,  haardnakkede,  gjentagne 
Vægring  blev  under  alle  Omstændigheder  skjæbnesvanger 
for  Kongen.  Den  tolvte  Mai  1863  ved  Daggry  trængte  de 
samme  Officerer,  ledsagede  af  nogle  Soldater  og  fire,  fem 
andre  Mænd  ind  i  Slottet,  sloge  Dørene  ind  til  det  Værelse, 
hvor  Kongen  havde  tilbragt  Natten,  og  lagde  Haand  paa 
ham.  Dronningen,  som  opholdt  sig  i  samme  Værelse,  ka- 
stede sig  imellem  ham  og  hans  Fjender;  men  man  fjernede 
hende  med  Magt*)  og  bemægtigede  sigEadama,  der  skreg: 
»Eør  mig  ikke,  min  Person  er  hellig.  Gud  vil  kræve  Eder 
til  Eegnskab  herfor«.  »Det  vide  vi  ikke«,  svarede  man, 
»men  vi  vide,  at  Du  har  opoffret  Statens  Interesser«.  Der- 
paa  lagde  man  hans  Bælte  om  Halsen  paa  ham.  Han  gjorde 
Modstand,  skreg:  »han  havde  aldrig udg3^dt Blod«  og  raabte 


*)  Alle  Parter,  baade  Kongens  Venner  og  Fjender,  ere  enige  om, 
at  Dronningen  gjorde  Alt,  hvad  der  stod  i  hendes  Magt,  for 
at  frelse  Kongen.  Dette  maa  udtrykkeligt  fremhæves,  da 
man  hyppigt  seer  fortalt,  at  han  blev  dræbt  efter  hendes  For- 
anstaltning. 

22* 

om  HjsKlp,  men  forgjæves:  en  Xæmpearm,  der  særligt  var 
udvalgt  til  denne  Udaad,  havde  snart  endt  sit  Hverv,  og 
Kongens  Liig  laa  for  hans  Fodder. 

Saaledes  omkom  denne  unge  Fyrste,  hvis  Kegjering 
nylig  var  begyndt  under  saa  Ij^se  Varsler.  Skjøndt  han  var 
en  Søn  af  en  grusom,  blodtørstig  Moder,  for  hvem  Men- 
neskeliv ikke  havde  havt  noget  Værd,  havde  han  dog  Eæd- 
sel  for  Blodsudgydelse,  og,  opdragen  midt  iblandt  de  Christ- 
nes  Fjender,  havde  deres  Ulykker  dog  rørt  ham;  han  tog 
dem  under  sin  Beskyttelse,  og  hans  Thronbestigelse  skaffede 
dem  Samvittighedsfrihed  og  fri  Gudsdyrkelse.  Han  havde 
ingenlunde  antaget  alle  deres  Grundsætninger.  Han  var 
idelig  omgivet  af  Eepræsentantfrne  for  de  to  rivaliserende 
christne  Kirker  og  af  Tilhængere  af  den  christne  Tro,  blev 
plaget  og  overhængt  af  dem  Alle,  og  hans  svage  Aand  var 
saaledes  underkastet  de  forskjelligste  Indtryk  og  vaklede 
usikkert  frem  og  tilbage.  Efter  Ellis's  egen  Mening  hyl- 
dede han  ogsaa  kun  det  raonotheistiske  Grundlag  for  Chri- 
stendommen. Efter  sin  Ophoielse  til  Thronen  blev  han 
snart  fordærvet  af  Smigrere,  fattede  Smag  for  Forlystelser 
og  tøilesløse  Glæder  og  hengav  sig  med  Lidenskabelighed 
til  dem.  Dette  letfærdige  og  altfor  europæiske  Liv  har  ikke 
passet  for  hans  malagaschiske  Xatur  og  svækkede  haus 
Aandsevner.  Den  Lov,  som  han  vilde  udstede,  maa  be- 
tragtes som  et  Beviis  paa,  at  hans  Fornuft  ikke  mere  var  i 
normal  Tilstand.  Da  Kongen  var  Landets  absolute  Lovgiver, 
saae  Høvdingerne  for  Aristokratiet,  der  selv  havde  hævet 
ham  paa  Thronen,  ikke  noget  andet  Middel  end  hans  Død 
til  at  unddrage  Staten  fra  at  styres  af  en  Mand,  som  var 
truet  af  Vanvid. 

Man  lod  hele  Dagen  hans  Liig  ligge  i  det  Værelse, 
hvor  han  var  bleven  dræbt.  Klokken  elleve  om  Natten 
blev  det  som  en  grov  Forbryders  Liig  hemmeligt  og  uden 
Følge  ført  bort  til  den  kongelige  Landsby  Hafy,  som  lig- 
ger omtrent  fem  Fjerdingvei  fra  Hovedstaden.    Hans  Liigtog 

fulgte  den  samme  Vei,  som  hans  Kroningstog  var  draget 
for  ikke  otte  Maaneder  siden.  Efter  malagaschisk  Skik 
lagde  man  i  hans  Kiste  nogle  Gjenstande,  der  havde  tilhort 
ham,  deriblandt  ogsaa  den  engelske  Bibel,  han  havde  faaet 
i  Foræring  af  Biskoppen  paa  Mauritius.  En  simpel,  straa- 
tækket  Bygning  hæver  sig  over  hans  Grav. 


De,  der  havde  udført  Statscoupet,  frygtede  for,  at  de  vilde 
styrte  Landet  i  Anarchi,  hvis  de  længe  lode  Thronen  staae  ube- 
sat. Folket  var  alt  kommet  i  en  urolig  Bevægelse.  Om  Mor- 
genen den  trettende  Mai  kunde  man  læse  Uro  og  Ængstelse 
i  Alles  Ansigter,  og  da  Kanontorden  Klokken  ni  forkyndte, 
at  en  stor  Begivenhed  havde  fundet  Sted,  og  man  snart 
derpaa  saae  en  stor  Mængde  Officerer  gaae  til  Andohalo, 
strommede  Alle  til  denne  Plads,  hvor  de  store  »Kabarer« 
eller  Ketsforsamlinger  blive  holdte,  og  de  kongelige  Bud- 
skaber bekjendtgjores. 

Overgeneralen  forkyndte  da,  at  Kadama  ikke  havde 
kunnet  troste  sig  over  sine  Venners  Drab  og  derfor  havde 
lagt  Haand  paa  sig  selv.  Hans  Hustru  Rabodo  havde  fulgt 
ham  i  Regjeringen  under  Navnaf  Easoherina  og  havde  under- 
skrevet følgende  Betingelser: 

»Det  er  forbudt  Madagascars  Souverainer  at  drikke 
Spirituosa.« 

»For  Fremtiden  skal  Fyrstens  Bud  alene  ikke  være 
Lov,  men  Regenten,  Adelen  og  Folkets  Høvdinger 
skulle  i  Forening  skabe  Loven.« 

»Ingen  kan  for  Fremtiden  dømmes  til  Doden  paa 
Fyrstens  Bud  alene ;  men  Adelen  og  Folkets  Høvdinger 
maae  samtykke  i  Dommen,  før  den  bliver  udført.« 

»Religionsfrihed  garanteres  Alle,  Indfødte  og  Frem- 
mede, Christne  og  Ikkeehristne,  undtagen  i  den  hellige 

By  Ambohimanga,    hvor    de  Christne  kun  kunne  holde 

hemmelig  Gudsdyrkelse«. 

»Giftprøven  er  og  bliver  afskaffet«. 

»Fremmede  skulle  nyde  den  samme  Beskyttelse  som 

Malagascherne,  naar  de  adlyde  Lovene«. 

>Der  skal  kræves  Indforsels-  og  Udferselstold;    men 

Handelen  og  Civilisationen  skal  opmuntres«. 

>SlaYeriet  er  ikke  ophævet;  men  Herren  raaa  skjænke 

sine  Slaver  Frihed  eller  sælge  dem  til  andre  Indbyggere 

i  Landet.« 

»Armeen  skal  blive  paa  samme  Fod.« 

I  disse  Betingelser  seer  man  det  første  Udkast  til  en 
repræsentativ  Eegjeriug  til  et  constitutionelt  Monarki.  I 
Proclamationen  blev  det  udtrykkeligt  fremhævet,  at  Konge- 
dømmet hvilede  paa  Folkets  Villie  og  ikke,  som  tidligere, 
enten  paa  Arv  eller  Erobringens  Eet. 

Statsomvæltningen  fremkaldte  ingen  Uroligheder,  og 
Folket  forholdt  sig  roligt  tiltrods  for  de  fire  Dages  Ængstelser. 
Tropperne,  som  Generalen  havde  concentreret  i  Byen,  bleve 
derfor  sendte  hjem  igjen. 

Den  fem  og  tyvende  Mai  lod  Dronningen  sammenkalde  en 
»Kabar«  for  at  iværksætte  den  officielle  Bekj en dtgj øreise  af  de 
nye  Love,  som  hun  havde  vedtaget.  Mere  end  femten  Tusinde 
vare  tilstede.  Adelen,  Kegjeringsmyndighederne,  Consulerne 
og  de  andre  fornemme  Fremmede,  de  christne  og  de  he- 
denske Præster,  Å\]^  havde  lige  ivrigt  fulgt  Kaldelsen. 
Efter  at  Ministrene  havde  indfundet  sig,  forkyndte  en  He- 
rold med  mægtig  Rest,  at  Forsamlingen  var  bleven  sam- 
menkaldt for  at  modtage  et  Budskab  fra  Dronningen.  En 
af  de  meest  intelligente  p]mbedsmænd,  Gouverneuren  i  Ta- 
matave,  aabnede  Forhandlingerne  med  en  god  og  efter  Sa- 
gernes Stilling  vel  lempet  Tale,  der  blev  fulgt  af  Jubelraab 
for  Dronningen.  Derpaa  fremtraadte  Justitsministeren  i 
Spidsen  for  Dommerne  og  opregnede  med  høi  og  lydelig 
Røst  de  Love,  som  vedblivende  skulde  staae  ved  Kraft,  derpaa 


Madagascars  Historie,  343 

dem,  der  vare  blevne  forandrede,  og  endelig  de  nye  Love. 
Han  udbredte  sig  vidtleftigt  om  den  religieuse  Frihed, 
som  blev  garanteret  Alle,  og  om  de  internationale  Forbin- 
delser, som  Kegjeringen  vilde  sikkre  og  videre  udvikle. 
Dernæst  forsvarede  han  Nødvendigheden  af  at  kræve  Told 
paa  Ud-  og  Indførsel.  Denne  Afgift  blev  fastsat  til  ti 
Procent. 

Ved  Forsamlinger  af  denne  Art  har  Enhver  Eet  til  at 
tage  Ordet,  og  Malagascherne  benytte  denne  Eet  i  stor 
Maalestok.  De  tale  i  Reglen  let  og  elegant,  udtrykke  sig 
uden  Vanskelighed  og  vaage  strengt  over  Sprogets  Eeenhed. 
Deres  Gesticulationer  ere  en  Smule  for  stærke,  men  ellers  hel- 
dige og  naturlige.  I  denne  Forsamling  udtalte  alle  Talerne 
deres  Billigelse  af  Lovene  og  deres  Hengivenhed  for  Dronnin- 
gen; kun  een  eneste  disharmonisk  Stemme  lod  sig  høre,  idet 
en  Præst  mindede  om,  at  de  religieuse  Love  forbode  Nydelsen 
afSvinekjød;  han  fordrede  derfor,  at  man  skulde  rense  Byen 
for  Svinene  og  forbyde  de  Christne  at  komme  sammen  for 
at  bede;  hans  Tale  fandt  imidlertid  aldeles  ingen  Gjenklang 
i  Forsamlingen.  Intolerancens  Tid  var  forbi  paa  Mada- 
gascar.  Klokken  tre  takkede  Folkets  Høvdinger  Dronningen 
i  Forsamlingens  Navn,  og  denne  blev  dei^paa  opløst. 

En  Maaned  senere  præsiderede  Dronningen  selv  ved  en 
ny  Forsamling,  hvor  hun  modtog  »hasina«  af  Provindsernes 
Udvalgte,  og  den  tredivte  August  fandt  hendes  Kroning  Sted. 

Ellis  havde  i  Begyndelsen  frygtet  for  Følgerne  af  denne 
Eegjerings forandring;  men  den  viste  sig  i  Virkelighed  gun- 
stig for  Christendommens  Fremskridt.  Den  religieuse 
Frihed  beroede  for  Fremtiden  ikke  paa  Eegenten,  men  stod 
under  Lovens  Beskyttelse.  Allerede  Dagen  efter  sin  Thron- 
bestigelse  havde  Rasoherina  ladet  Missionairerne  vide,  at 
hun  i  Dagens  Løb  vilde  modtage  dem.  Disse  ilede  med 
at  indfinde  sig,  og  Dronningen  modtog  dem  paa  det  Ven- 
ligste. Hun  yttrede  sin  Tilfredshed  med  at  modtage 
deres  Besøg;  det  vilde  være  hende  særligt  magtpaaliggende 

at  vedligeholde  de  venskabelige  Forbindelser  mellem  hendes 
og  deres  Land,  og  hun  opfordrede  dem  til  at  sørge  for 
Folkets  og  især  Ungdommens  Opdragelse  og  til  samvittigheds- 
fuldt at  forrette  deres  Embedsgjerning  mellem  de  Christne. 

Missionairerne  fortsatte  saaledes  deres  besværlige,  men 
lønnede  Gjerning  i  Ro  og  Fred.  Antallet  af  deres  Elever 
tiltog  i  mærkelig  Grad;  alene  Hovedskolen,  der  laa  i  Slots- 
qvarteret,  havde  over  halvandet  Hundrede  Elever,  deriblandt 
mange  af  Ministrenes  Børn.  Bogtrykkei presserne  vare  i 
stadig  Virksomhed,  og  man  kunde  ikke  tilfredsstille  de  Be- 
gjæringer  om  Boger,  som  kom  fra  alle  Kanter.  A året  1863 
vil  danne  en  Epoche  i  Madagascars  literaire  Historie;  thi 
ved  dette  Aars  Slutning  udkom  dette  Lands  første  Al- 
manak, gjældende  for  Aaret  1864. 

Ellis  troede  nu  Øieblikket  beleiligt  til  at  udfore  sin 
gamle  Plan  om  at  opføre  en  Kirke  til  Minde  om  de  christne 
Martyrer  paa  enhver  af  de  fire  Pladser,  hvor  de  vare  blevne 
dræbte.  Radama  den  Anden  havde  billiget  denne  Plan; 
men  man  ansaae  det  dog  for  betimeligt  at  opnaae  Dron- 
ningens og  hendes  Raads  Billigelse.  Hans  Skridt  i  denne 
Henseende  kronedes  med  fuldkomment  Held,  og  selve  Dron- 
ningens Førsteminister  lagde  Grundstenen  til  den  største  af 
disse  Kirker.  Rasoherina  viste  sig  stadig  lige  velvillig  mod 
de  Christne,  men  hyldede  dog  vedblivende  sin  Barndoms 
Religion  og  deeltog  hyppigt  i  religieus  eFester  for  at  vinde 
Folkets  Velvillie.  løvrigt  havde  hun  ingen  Idee  om  Antallet 
af  Christendommens  Tilhængere.  For  at  vise  hende  dette 
besluttede  de  Christne  ved  Juletid  samlede  at  aflægge  Dron- 
ningen et  Besøg.  Da  de  havde  faaet  at  vide,  at  hun  vilde 
modtage  dem  med  Velvillie,  droge  de  i  et  Antal  af  syv 
Tusinde  op  til  Slottet  med  de  høie  Officerer  og  deres  Præ- 
ster i  Spidsen.  Da  Dronningen  viste  sig  paa  Slottets  Bal- 
con,  omgiven  af  sine  Ministre  og  Medlemmerne  af  den 
kongelige  Familie,  blev  hun  hilset  af  stormende  Jubelraab, 
hvorpaa   Forsamlingen    istemmede   Nationalsangen    og    en 

Sang,  der  nedkaldte  Himlens  Beskyttelse  over  Dronningen. 
Dernæst  fremtraadte  en  af  Førsteministerens  Adjiitanter 
og  holdt  en  elegant  og  vel  gjennemtænkt  Tale,  hvori  han 
udtrykte  Forsamlingens  Taknemmelighed  for  den  fuldstændige 
Frihed,  de  Christne  nøde,  deres  Hengivenhed  for  hendes  Person 
og  deres  inderlige  Ønske  om  at  arheide  for  alle  Samfundsklas- 
sers Vel.  Saavel  ved  Ord,  som  ved  Gestus  udtrykte  Dron- 
ningen sin  hjertelige  Tak  for  deres  Besøg,  og  senere  udtalte 
hun  for  sine  Omgivelser  sin  Forundring  over  de  Christnes 
Antal,  deres  hoie  Rang  og  gode  Optræden. 

Ogsaa  Missionens  Læge,  Dr.  Davidsorf,  udfoldede  en 
sjelden  Virksomhed,  og  hans  Optræden  bidrog  ikke  lidt  til 
at  vække  Befolkningens  Tillid  og  give  den  særdeles  gunstige 
Tanker  om  de  Christnes  Dygtighed  og  Barmhjertighed. 
Hver  Dag  modtog  han  tredive  å  fyrretyve  Syge,  gav  dem 
sine  Raad  og  uddelte  fri  Medicin;  skjondt  han  havde  ud- 
dannet sig  nogle  indfødte  Medhjælpere,  var  han  altid  op- 
taget og  kunde  næppe  faae  Tid  til  at  nyde  sine  Maaltider. 
Han  var  saa  heldig  at  faae  det  gjort  begribeligt  for  Autorite- 
terne, at  det  var  absolut  nødvendigt  at  bygge  en  større 
Bygning,  da  hans  Bolig  ikke  mere  havde  tilstrækkeligt  Rum 
til  Ophold  for  de  talrige  Syge,  som  krævede  hans  Hjælp. 
Den  sjette  Januar  1864  vil  være  en  Mærkedag  i  Madagascars 
sociale  Historie;  thi  den  Dag  lagde  Førsteministeren 
Grundstenen  til  Øens  første  Hospital. 

Den  Adfærd,  som  Frankrigs  Repræsentanter  paa  denne 
Tid  fandt  det  passende  at  udvise  mod  den  nye  Regjering, 
kunde  kun  fremkalde  en  endnu  gunstigere  Stemning  hos 
Befolkningen  mod  de  engelske  Missionairer.  Den  franske 
Orlogscapitain  Dupré,  der  havde  staaet  i  Spidsen  for  Ge- 
sandtskabet til  Radama  den  Anden,  opholdt  sig  endnu  med 
sin  Escadre  i  Madagascars  Farvande,  da  han  fik  Efterret- 
ning om  Kongens  Drab.  Han  kastede  strax  Anker  paaTa- 
mataves  Rhed  og  sendte  en  meget  venskabelig  Skrivelse  til 
Dronningen,    hvori  han  foreslog  hende  at  afslutte  en  anden 

Tractat  paa  samme  Betingelser  som  den  forrige,  medmin- 
dre hendes  Kegjering  vilde  foretrække  simpelthen  at  for- 
pligte sig  til  at  lade  den  gamle  Tractat  staae  ved  Kraft. 

Dronningens  Kegjering  svarede,  at  man  nedvendigviis 
maatte  forandre  den  indgaaede  Tractat,  og  opfordrede  ham 
til  at  komme  til  Hovedstaden,  for  at  man  kunde  drøfte 
disse  Forandringer  i  Forening.  Dupré  svarede,  at  han  ikke 
kunde  samtykke  i  nogen  Forandring;  hvis  Eegjeringen  ikke 
bekræftede  bemeldte  Tractat  i  alle  dens  Punkter,  deriblandt 
ogsaa  dem,  der  angik  Hr.  Lambert,  maatte  hau  afbryde  de 
venskabelige  Forbindelser  med  Madagascar  og  gjøre  Ee- 
gjeringen ajisvarlig  for  Følgerne.  Kegjeringen  sendte  nu 
den  franske  Consul  og  en  høierestaaende  Officeer,  der  næ- 
rede franske  Sympathier,  til  Taraatave,  for  atter  at  opfordre 
Capitainen  til  at  komme  til  Hovedstaden  og  bede  ham  om 
at  afholde  sig  fra  ethvert  fjendtligt  Skridt.  Deres  Bestræ- 
belser kronedes  ikke  af  noget  heldigt  Udfald:  efter  nogen 
Tids  Forløb  lod  Dupré  Dronningen  underrette  om,  at  han 
vilde  begynde  Fjendtlighederne,  hvis  man  ikke  indvilligede 
i  hans  Fordringer. 

Eegjeringen  kom  herved  i  en  yderst  vanskelig  Stilling. 
Man  kunde  ikke  tænke  paa  at  bryde  med  Frankrig,  men 
endnu  mindre  paa  at  bekræfte  Lamberts  Tractat,  da  dette 
Tilde  have  fremkaldt  et  eieblikkeligt  Opror.  Den  henvendte 
sig  derfor  directe  til  den  franske  Eegjering,  udviklede,  at 
den  ikke  kunde  opfylde  de  Forpligtelser,  som  Eadama  havde 
paataget  sig  overfor  Hr.  Lambert,  uden  at  udsætte  Landets 
Eolighed  for  Fare,  men  at  den  var  beredt  til  at  give  ham 
fuld  Erstatning,  saafremt  Tractatens  Ophævelse  skulde  paa- 
føre  ham  noget  Tab.  Den  bad  ogsaa  den  engelske  Eegje- 
ring om  dens  Mægling  for  at  bilægge  denne  Tvist. 

En  Mængde  Meddelelser  bleve  nu  vexlede  og  først  efter 
Eliis's  Bortreise  er  det  i  September  1865  kommet  til  en 
Afslutning  paa  denne  Tvist,  som  for  lange  Tider  har  svækket 
Frankrigs  Indflydelse  og  vel  maa  betragtes  som  dette  Lands 

sidste  Tilløb  til  at  bemægtige  sig  den  rige  0.  Lambert 
fik  den  uhyre  Skadeserstatning  af  ca.  fire  hundrede  og  tre- 
dive Tusinde  Kd.  (otte  og  fyrretyve  Tusinde  Lstr.).  Det 
lykkedes  Dronningen  selv  at  skaffe  de  to  hundrede  og  fir- 
sindstyve Tusinde  Edl.  til  Veie;  for  at  opdrive  Resten 
maatte  hun  indgaae  et  Laan  hos  de  rigeste  Familier  i  Ho- 
vedstaden; dette  Laan  havde  nær  fremkaldt  et  Opror. 

Den  Hurtighed,  hvormed  Radama  var  forsvunden  fra 
denne  Verdens  Skueplads,  fremkaldte  idelige  Rygter  iblandt 
Tolket  om,  at  han  endnu  levede.  Forgjæves  havde  Regje- 
ringen  dementeret  dem;  forgjæves  truede  den  med  at  gaae 
exemplarisk  frem  mod  dem,  der  udbredte  saadanne  Rygter. 
De  holdt  sig  desuagtet,  udbredte  Urolighed,  skadede  Han- 
delen og  svækkede  den  udøvende  Myndigheds  Anseelse. 
Politiet  fik  det  Hverv  at  efterspore  dem,  der  udspredte  disse 
Rygter,  og  det  arresterede  halvfjerdsindstyve  Personer. 
Førsteministeren,  hvis  Samvittighed  kom  i  Bevægelse,  hver- 
gang  blot  Radamas  Navn  blev  nævnet,  ønskede  for  evigt 
at  begrave  Mindet  om  ham;  han  forlangte  nu  bydende,  at 
disse  Personer  skulde  dømmes  til  Døden.  Hans  Colleger, 
deriblandt  hans  egen  Broder,  saavel  som  Dronningen  mod- 
satte sig  dette.  Der  opstod  en  Strid,  under  hvilken  Mini- 
steren lod  sig  henrive  til  uforsigtige,  om  ikke  oprørske 
Yttringer.  Tirret  af  Dronningens  Modstand  talte  han 
skaansellost  ora  hende  og  sagde  engang  i  selve  Statsraadet: 
»Uden  mig  vilde  hun  aldrig  have  faaet  Kronen«.  Da  Dron- 
ningen hørte  disse  Yttringer,  udbrod  hun:  »Han  vil  være 
Konge:  men  jeg  er  Dronning,  og  Ingen  skal  blive  ført  til 
Døden  uden  mit  Samtykke.«  En  Domstol  blev  nedsat  efter 
de  nye  Love  og  blev  sammensat  af  Adelige  og  flere  Per- 
soner af  Mellemklassen.  Den  dømte  sexten  af  de  Ankla- 
gede til  Døden  og  de  øvrige  til  meer  eller  mindre  haarde 
Straffe.  Skjøndt  dette  var  strengt  nok,  yttrede  Første- 
ministeren dog  sin  Misfornøielse  med  Dommen  og  fortsatte 
sin  Opposition  mod  Kronen  og  Raadet.     Han  troede,  at  den 


348  Madagascars    Historie. 

Deel,  han  havde  taget  i  Statscoupet,  som  havde  hævet  Kaso- 
herina  paa  Thronen,  niaatte  beskytte  ham  mod  enhver  Unaade, 
men  han  blev  skuffet  heri,  afskedigedes  fra  alle  sine  Embe- 
der og  forvistes  til  en  fjerntliggende  Egn.  Hans  Broder, 
den  øverstcommanderende  General,  indtog  hans  Stilling.  — 
Disse  Begivenheder  foregik  i  Sommeren  1864. 

Denne  betydelige  Mands  Fald  frembragte  dog  ingen 
Forandringer  i  Eegjeringens  Gang,  og  dens  Stilling  til  de 
christne  Missionnairer  forblev  uforandret  og  lige  venskabelig. 
Nye  Kirker  og  Skoler  bleve  byggede,  og  man  søgte  desuden 
at  indvie  de  unge  Piger  i  det  daglige  Livs  Pligter  og  Gjer- 
ninger, lærte  dem  at  bruge  Naalen,  at  sye  beqvemme 
og  sømmelige  Klædninger  og  at  holde  Boligerne  rene  og 
ordentlige.  Det  stærke  Kjob  af  Boger  viste,  at  Kjærlighed 
til  Læsning  var  trængt  igjennem  til  alle  Klasser,  og  for  at 
kunne  fyldestgjøre  denne  Trang  maatte  Missionairerne  offent- 
liggjøre  to  Maanedsskrifter  og  bragte  saaledes  ogsaa  Jour- 
nalistiken  til  Øen. 

Fra  Hovedstaden  udbredte  Christendommen  sig  med  en 
forbausende  Hurtighed  til  de  omliggende  Landsbyer.  For 
at  kunne  skaffe  duelige  indfødte  Præster  udvalgte  Missio- 
nairerne de  flinkeste  Medlemmer  af  Hovedstadens  Menig- 
heder, gave  dem  Unclerviisning  i  Theologien  og  Fortolkningen 
af  den  hellige  Skrift  og  lærte  dem  at  udvikle  en  Tanke, 
et  Emne  eller  en  Text.  Mangfoldige  Hindringer  krydse 
imidlertid  stadigt  deres  Planer  og  lamme  deres  Anstrengel- 
ser. Malagascherne  gifte  sig  tidlig  og  maae  altsaa  sørge 
for  deres  Familie,  og  hvert  Øieblik  lægger  Regjeringen  Be- 
slag paa  deres  Kræfter;  Nogle  skulle  gjore  militair,  andre 
civil  Tjeneste,  og  de  Hoveriarbeider,  som  fordres,  ere  under- 
tiden saa  overvættes  store,  at  f.  Ex.  de  Arbeidere,  som 
arbeide  paa  Kirkernes  Bygning,  ofte  kun  kunne  anvende 
een  Dag  om  Ugen  dertil.  Saalænge  saadanne  Listitutioner 
staae  i  Kraft  i  Hovaernes  Rige,  kan  ingen  høiere  eller  lavere 
Skole  virke  med  Regelmæssighed. 

I  Sommeren  1865  forlod  Ellis  Madagascar,  og  hans 
andet  Værk:  Madagascar  revisited  ender  med  samme 
Aar.  Vi  skulle  derfor  efter  andre  Kilder  ganske  kort  gjeu- 
neragaae  de  sidste  Aar  af  Øens  Historie. 

Hedenskabet  fortsatte  sin  Kamp  for  at  frelse  sine  Guder 
og  sin  Gudsdyrkelse.  M;in  sogte  at  skræmme  de  Svage 
og  Ubestemte  ved  at  udbrede  alle  mulige  mørke  Rygter  om 
de  Christne.  En  Dag  lykkedes  det  at  faae  udvirket,  at  alt 
Svinehold  blev  forbudt  i  Hovedstaden ;  det  var  efter  Hed- 
ningernes Mening  en  stor  Seir,  der  utvivlsomt  maatte  blive 
fulgt  af  Kirkernes  Lukning  og  de  fremmede  Christnes  Ud- 
viisning.  I  Løbet  af  Aaret  1866  lod  Dronningen  sammen- 
kalde flere  Kabar'er,  og  det  hedenske  Parti  drog  heraf  mang- 
foldige Gisninger,  alle  lige  ufordeelagtige  for  Christendom- 
men. Det  var  imidlertid  et  forfængeligt  Haab.  Hun  vilde 
kun  meddele  Folket  alle  de  ældre  og  nyere  Love,  hun 
havde  ladet  samle  i  een  Lovbog.  Skjondt  hun  selv  endnu 
stadigt  vedblev  at  være  Hedenskabet  hengiven,  betroede  hun 
dog  sine  Adoptivbørn  til  en  indfødt  Lærer,  der  fungerede 
som  Præst  ved  en  Kirke  i  Forstæderne. 

Aaret  1866  gik  saaledes  roligt  hen;  men  mod  Slutnin- 
gen af  det  næste  Aar  formorkedes  den  politiske  Himmel. 
En  vis  Uro  opstod  i  Samfundet3  hoiere  Kredse.  Dronnin- 
gen blev  alvorlig  syg,  og  de  Misfornøiede  benyttede  sig 
heraf  til  at  forberede  en  Bevægelse  i  den  Hensigt  at  omstyrte 
Eegjeringen.  To  Prætendenter  til  den  malagaschiske  Krone 
meldte  sig  eller  bleve  fremdragne  af  de  forskjellige  Partier. 
Den  første  var  Rasata,  der  fra  gammel  Tid  var  nøie  for- 
bunden med  Eadamas  Familie,  den  anden  var  Dronningens 
egen  Søster  Eamoma.  Man  benyttede  sig  af  denne  Rivali- 
tet til  at  vedligeholde  og  forstærke  Beva^gelsen.  Man  for- 
talte, at  den  gamle  Førsteminister  havde  forladt  sit  For- 
viisningssted  og  snart  ved  Hjælp  af  sine  Tilhængere  vilde 
prøve  paa  at  styrte  sin  Efterfølger  og  indtage  sin  gamle 
Plads.      Officererne   fik   Befaling   til   at  holde  sig  i  deres 


350  Madagascars  Historie. 

Cantoniieraent,  og  et  stort  Antal  Personer,  hvoriblandt  ogsaa 
flere  Christne,  fængsledes.  For  at  berolige  Folket  viste 
den  i  hei  Grad  syge  Dronning  sig  paa  Slotsbalconen;  støt- 
tende sig  til  sin  Læge,  Dr.  Davidson,  søgte  hun  ved  nogle 
Ord  at  stille  det  tilfreds.  Otte  Dage  senere,  den  første 
April  1868,  opgav  hun  Aanden. 

Tidlig  den  næste  Morgen  forkyndte  Kanontorden  Hoved- 
stadens Befolkning,  at  to  vigtige  Begivenheder  vare  fore- 
gaaede:  Dronningen  var  død,  og  hendes  Søster  Raraoraa  havde 
fulgt  hende  i  Regjeringen  under  Navnaf  Ranavala.  Ved  denne 
Hurtighed  undertrykede  det  øverste  Raad  enhver  Bevægelse 
og  gav  ikke  det  modsatte  Parti  Tid  til  at  træffe  Aftaler  for 
at  udføre  sine  Planer.  Man  maatte  boie  sig  for  Kjends- 
gjerningens  Magt,  og  Thronen   kom  ikke  til  at  staae  ledig. 

En  Proclamation  fra  Regjeringen  opfordrede  Befolknin- 
gen til  at  rage  Hovederne  og  bære  Sorg  for  den  afdøde 
Dronning.  Hendes  Begravelse  foregik  med  stor  Pragt.  Li- 
get blev  indhyllet  i  en  Lambas,  den  nationale  Dragt,  og 
man  gjemte  efter  malagaschisk  Skik  hele  hendes  private 
Eiendom  i  hendes  Grav;  saaledes  blandt  Andet:  syv  Hun- 
drede Lambas,  flere  Hundrede  Silkekjoler,  af  hvilke  nogle 
havde  kostet  hundrede  Pund  Sterling  Stykket,  tyve  Gulduhre, 
af  hvilke  eet  var  to  Tusinde  Daler  værd,  foruden  alle  hendes 
Smykker.  Hendes  Liigkiste,  der  var  af  en  umaadelig  Stør- 
relse, var  af  massivt  Sølv  og  henved  fyrretyve  Tusinde  Da- 
ler værd. 

Den  nye  Dronning  lod  ikke  længe  de  Christne  være  i 
Uvished  om  sin  Stemning  mod  dem.  Paa  selve  Thronbe- 
stigelsesdagen  lod  hun  dem  gjennem  Dr.  Davidson  sige,  at 
de  kunde  stole  paa  hendes  Beskyttelse,  og  at  hendes  For- 
hold til  dem  vilde  blive  som  hendes  Søsters.  Førstemi- 
nisteren meddeelte  skriftlig  Missionairerne  hendes  Thron- 
bestigelse  og  lod  dem  samtidigt  forstaae,  at  den  nye  Re- 
gjering  vilde  være  endnu  gunstigere  stemt  for  de  Christne 
end     den     foregaaende.        Til    Dato     ere    hans    Ord    ikke 

blevne  gjorte  til  Usandhed.  En  af  Missionairerne,  Hr.  Pool, 
skriver  under  tredivte  Mai  1868:  »En  af  de  vigtigste  religi- 
euse  Bestemmelser  i  Landet,  som  forbyder  Malagascherne  at 
bygge  Huse  af  tilhugne  Steen  eller  Muursteen,  er  falden.  En 
Lov  bemyndiger  Befolkningen  til  at  bygge  sine  Huse  af  hvil- 
ketsomhelst  Materiale.  Et  eneste  Medlem  af  Statsraadet  gjer 
endnu  Modstand;  men  man  er  saa  sikker  i  sin  Sag,  at  flere 
af  de  høieste  Embedsmænd  alt  have  henvendt  sig  til  Mis- 
sionairerne eller  Archilekt  Cameron  for  at  faae  Tegninger 
til  europæiske  Huse.« 

I  Februar  dette  Aar  (1869)  er  Dronningnn  selv  gaaet 
over  til  den  christne  Religion;  mangfoldige  af  de  Fornemste 
have  fulgt  hendes  Exempel,  og  Afgudsbillederne  ere  blevne 
fjernede  fra  Antananarivo. 

Saaledes  gaaer  Madagascar  en  ny  og  vel  ogsaa  en  be- 
dre Fremtid  iraøde.  Man  maa  haabe,  at  Christendommen 
ogsaa  vil  udove  en  gavnlig  Indflydelse  paa  det  sociale  Liv, 
forbedre  den  lavere  Befolknings  Tilstand,  stifte  Lighed  for 
Lovene,  mildne  disse  og  afskaffe  Slaveriet.  Man  kan  kun 
glæde  sig  over,  at  den  franske  og  katholske  Indflydelse 
er  bleven  tilintetgjort;  intetsteds  har  den  katholske  Reli- 
gion medført  noget  virkeligt  og  varigt  Fremskridt,  men  kun 
Stilstand  eller  endog  Tilbagegang  i  de  omvendte  Folkeslags 
Udvikling;  som  et  advarende  Exempel  kunne  vi  opstille 
Tahiti-Øgruppen,  hvor  Frankrigs  saakaldte  Protectorat  kun 
har  medført  Ruin. 

Vi  have  dvælet  saa  længe  ved  Madagascars  Historie, 
fordi  denne  Øes  fremtidige  Skjæbne  vil  klare  for  os,  om 
den  europæiske  Civilisation  passer  for  andre  Folkeracer. 
Overalt,  hvor  den  malayiske  Race  er  kommen  i  Berøring 
med  Europæerne,  og  hvor  den  ikke  i  Forveien  har  været 
under  muhamedansk  Paavirkning,  har  den  med  overraskende 
Lethed  tilegnet  sig  den  europæiske  Dannelse,  hyppigt  rigtig- 
nok kun  dens  Skyggesider.  Endskjøndt  Civilisationen  intet- 
steds har  været  til  egentlig  Gavn  for  denne  Race,  hvis  An- 

tal  paa  mange  Steder  aftager  med  rivende  Hastighed,  saa- 
ledes  f.  Ex.  paa  Sandwichsoerne,  hvis  Befolkning  1832  ud- 
gjorde et  hundrede  og  tredive  Tusinde  men  1866  kun  ni  og 
halvtredsindstyve  Tusinde  Mennesker  og  altsaa  er  aftagen  til 
det  Halve  —  saa  staaer  det  dog  til  at  haabe,  at  de  sørgelige 
Kesultater,  som  kunne  uddrages  af  disse  Data,  kun  passe 
paa  saadanne  Samfund,  der  paa  Grund  af  deres  ringe  Stør- 
relse have  manglet  behørig  Modstandskraft  til  at  gjennem- 
gaae  denne  Brydning  mellem  det  Gamle  og  det  Nye.  Paa 
Madagascar  ere  Forholdene  efter  al  menneskelig  Beregning 
gunstige  for  den  europæiske  Civilisation,  thi  her  lever  en 
talrig  Befolkning,  som  desuden  er  krydset  med  andre  Racer, 
baade  Negre  og  Indo-Europæere  (Arabere),  og  den  boer  paa 
en  0,  der  overgaaer  Frankrig  og  Tydskland  i  Størrelse  og 
har  store  naturlige  Rigdomme  af  enhver  Art. 

FREDERIK  GRANZOW. 

Jlifterat  Oldtideus  mægtigste  Stat,  det  gamle  romerske  Rige, 
var  bukket  under  for  de  indtrængende  Barbarers  uimod- 
staaelige  Vælde  og  nye  kraftige  Riger  havde  reist  sig  paa 
det  gamles  Ruiner,  var  der  en  lang  Tid,  hvori  al  den  tid- 
ligere Civilisation  og  Dannelse,  hvortil  Barbarerne  Intet 
kjendte,  var  som  sporlost  forsvunden.  Forst  efterhaanden, 
da  Folkene  og  Staterne  kom  mere  til  Ro  og  Christendom- 
men kunde  trænge  igjennem  med  sin  for  Folkene  oplysende 
og  forædlende  Virkning,  blev  det  muligt  at  sprede  det  aan- 
delige  Mørke,  der  havde  hvilet  over  den  forste  Tid  af 
Middelalderen.  Da  den  christne  Kirke  deels  ved  sin  egen 
indre  Kraft,  deels  ved  de  Mægtiges  Begunstigelser  havde 
sikkret  sig  sin  Existents,  varede  det  ikke  længe,  forend  den 
mægtigt  greb  ind  i  Ordningen  af  det  borgerlige  Liv  og 
dicterede  Love,  for  hvilke  Middelalderens  raae  og  krigerske 
Folk  maatte  boie  sig.  Svage  og  Hjælpeløse,  Qvinder,  fre- 
delige Næringsdrivende  og  Agerdyrkere  fandt  Tilflugt  under 
Kirkens  mægtige  Arm,  og  de  Sidste  fik  derved  Betydning 
i  en  Tid,  hvor  ellers  Vaabenfærdighed  og  krigersk  Mod 
holdtes  høiest  i  Ære.  Men  Kirken  behovede  ogsaa  Strids- 
mænd og  fandt  dem  i  Ridderstanden,  hvis  Udvikling  den 
meget  befordrede.    Ridderens  Liv   var    viet   til  Beskyttelse 

af  de  Svage  og  Undertrykte  og  til  Guds  Kiges  Udbredelse  paa 
Jorden:  at  optages  i  Ridderstanden  var  derfor  det  Ma al,  hvor- 
til enhver  ædel  og  fribaaren  MaiKl  stræbte.  Det  var  ikke  blot 
paa  Valpladsen,  at  Ridderne  viste  deres  Vaabenfærdighed  og 
.Tapperhed;  de  samledes  ogsaa  ved  Tourneringerne  —  de  første 
Spor  af  disse  findes  i  Frankrig  uuder  Carl  den  Skaldede  — , 
hvor  de  paa  en  mere  fredelig  Maade  viste  deres  Dygtighed 
i  ridderlige  Idrætter.  Store  Skarer  af  alle  Stænder  mødte 
ved  disse  Sammenkomster,  hvor  der  ofte  udfoldedes  en 
uhyre  Pragt  og  Luxus,  der  bidrog  til  mere  forfinede  Sæder 
og  til  at  fremme  Handel  og  Industri. 

Medens  Riddervæsenet  og,  hvad  det  førte  med  sig,  er 
et  Yidnesbyrd  om,  at  et  nyt  Tidsrum  af  Middelalderen  er 
begyndt,  hvori  den  tidligere  Raahed  og  Vankundighed  maa 
vige  Pladsen,  fremlyser  dette  endnu  klarere  derved,  at  der 
samtidig  med  Ridderskabet  fremstod  Digtere,  der  kom  til 
at  udøve  en  mægtig  Indflydelse  paa  Sædernes  Forbedring 
og  bidroge  meget  til  Culturlivets  videre  Fremskridt.  Disse 
Digtere  vare  Troubadourerne,  og  deres  Vugge  stod  ligesom 
Ridderskabets  i  Frankrig. 

Betydningen  af  Ordet  Troubadour  er  egentlig  »en  Opfin- 
der«, hvilket  endnu  bedre  sees  af  en  anden  fransk  Benæv- 
nelse paa  disse  Middelalderens  Digtere,  nemlig  »trouvéres« 
af  Verbet  »trouver«  (at  finde).  Imidlertid  maae  de  to  Benæv- 
nelser ikke  sammenblandes,  thi  Troubadourerne  repræsen- 
terede een  Retning  i  Digtekunsten,  Trouvérerne  (les  trou- 
véres) en  anden,  og  medens  disse  havde  deres  Hovedsæde 
i  Nord-Frankrig,  hørte  hine  hjemme  i  det  sydlige  Frankrig. 
De  benyttede  ogsaa  forskjellige  '  Sprog :  Troubadourerne 
digtede  i  Provencalsk,  »la  langue  d'oc«  som  udstrakte  sig  over 
en  Deel  af  Spanien  og  Italien,  Trouvérerne  derimod  i  det  egent- 
lige franske  Sprog,  det  som  tilsidst  blev  Tale-  og  Skriftsprog 
i  ITrankrig  og  kaldtes  »langue  d'oil  eller  d'oui«. 

Særkjendet  for  Troubadourerne  er  en  høi  Grad  af  den  Fy- 
righed og  det  Liv,  der  i  det  Hele  udmærker  Sydens  Folk ;  de 

skreve  og  sang  i  et  rigt  og  velklingende  Sprog;  men  deres 
Stof  var  meget  begrændset.  Kjærligheden  var  det  stadige, 
ja  næsten  eneste  Thema  for  deres  Sange;  men  denne  Liden- 
skab fyldte  da  ogsaa  deres  hele  Liv,  og  under  Indflydelsen 
af  Troubadourernes  Digte  og  det  Exempel,  de  gave,  fik  Kjær- 
ligheden Charakteren  af  en  altstyrende  Magt,  hvilket  den 
ogsaa  var  i  det  tolvte  og  trettende  Aarhundrede.  Trouvé- 
rerne,  der  levede  i  den  samme  Tidsalder  og  selvfølgelig  til 
en  vis  Grad  vare  under  dens  Indflydelse,  synes  imidlertid 
ikke  at  være  gaaede  til  den  samme  Yderlighed,  men  meget 
mere  i  Samklang  med  den  mindre  lidenskabelige  og  mere 
tankefulde,  nordiske  Aand  at  have  hengivet  sig  til  alvorlige 
Studier.  Troubadourerne  naae  i  deres  Arbeider  aldrig  læn- 
gere end  til  heftige  Klager  over  Tidernes  Fordærvelse ;  der- 
imod have  Trouvérerne  frembragt  historiske  og  videnska- 
belige Værker,  som,  skjøndt  de  ere  klædte  i  Tidens  phanta- 
sirige  Dragt,  dog  røbe  dybere  Studier  og  alvorligere  Tanker, 
end  man  i  den  Tid  almindeligviis  træffer  paa.  Disse  Dig- 
tere ere  ogsaa  de  ældste;  i  Begyndelsen  af  det  ellevte  Aar- 
hundrede nævnes  saaledes  en  Domherre  i  Rouen,  Thibnud 
de  Vernon,  som  den,  der  havde  skrevet  Digte  i  det  Sprog, 
der  taltes  i  Nord-Fiankrig  (la  langue  d'oil),  medens  Villiam 
den  Niende,  Greve  af  Poitiers,  den  første  Digter  i  Syden, 
først  blev  fodt  1071.  At  Nordens  og  Sj^dens  Digtere  have 
kjendt  hverandres  Arbeider,  kan  næppe  betvivles,  thi  selv 
om  Frankrig  dengang  var  deelt  i  mange  mindre  Stater,  var 
der  dog  et  stadigt  Samqvem  mellem  Beboerne,  og  Forskjel- 
len  i  sproglig  Henseende  var  heller  ikke  saa  stor,  at  den 
kunde  lægge  nogen  Hindring  i  Veien.  De  have  sikkert 
mange  Gange  været  Rivaler;  men  at  der  intet  Fjendskab 
har  hersket  imellem  dem,  kan  man  see  deraf,  at  Trouba- 
dourerne ofte  hentyde  til  de  nordfranske  Digteres  Talenter 
og  Dygtighed. 

Troubadourerne  og  Trouvérerne  have   ikke  hentet  Mo- 
tiverne til  deres  Arbeider  fra  Oldtiden.     Vel  vare   de  ikke 

ganske  ubekjendte  med  de  latinske  og  græske  Mesterværker; 
men  de  besade  ikke  tilstrækkelig  Dannelse  til  at  beundre  og 
gjenfremstille  Skjønhederne  hos  de  gamle  Klassikere.  Denne 
Omstændighed  var  netop  heldig;  thi  derved  kom  de  til  at 
skabe  en  ny  Literatur,  national  i  sin  Form  og  med  en  for 
den  særegen  Aand  og  local  Farve.  Keligieuse  Ideer,  Kidder- 
skabets  Sæder,  Datidens  Politik,  herskende  Fordomme  og 
nationale  Eiendommeligheder  kom  til  at  udove  en  stor  Ind- 
flydelse paa  Middelalderens  Digtere.  Inden  vi  imidlertid 
gaae  over  til  en  nærmere  Beskrivelse  af  disse  og  deres 
Virksomhed,  maae  vi  kortelig  omtale  en  Art  Digtere,  der 
kunne  betragtes  som  Forløbere  for  Troubadourerne  og  Trou- 
vérerne  og  desuden  ere  af  Betydning,  fordi  de  opfandt  alle 
de  forskjellige  Arter  af  Poesi,  hvori  deres  Efterfølgere  ud- 
mærke sig  saa  meget.     Det  var  de  saakaldte  Jongleurer. 

Jongleurerne  forenede  den  poetiske  og  musikalske  Kunst, 
idet  de  foredroge  deres  Digte  til  Accompagnement  af  forskjel- 
lige Instrumenter,  en  Sædvane,  de  rimeligviis  havde  arvet 
efter  Oldtidens  Skjalde,  hvis  Navne  forsvinde  af  Historien, 
men  hvis  Functioner  og  Privilegier  efter  en  stor  Maalestok 
synes  at  være  overførte  paa  Jongleurerne.  Den  Hoihed  og 
Alvor  i  Foredraget,  der  charakteiiserede  de  gamle  Skjalde, 
holdt  sig  imidlertid  ikke  læ^nge  hos  Jongleurerne.  I  det 
ottende  og  niende  Aarhundrede  —  en  Periode,  da  de  stode 
i  stor  Anseelse  —  begyndte  de  at  ledsage  deres  Sange  med 
Gesticulationer  og  Behændighedskunster,  beregnede  paa  at 
opvække  Beundring  hos  Tilskuerne  og  adsprede  dem.  Lige- 
som Tilfældet  tidligere  var  med  Skjaldene,  opholdt  Jong- 
leurerne sig  ogsaa  ved  Kongernes  Hoffer  og  vare  tilstede 
ved  alle  offentlige  Festligheder;  men  da  de  begyndte  at 
drage  Landet  rundt  med  Fruentimmer,  Dandserinder  og 
Markskrigere,  vanslægtede  de  mere  og  mere  fra  deres  hæ- 
derlige Forgængere,  indtil  de  endelig  bleve  Gjenstand  for 
den  dybeste  Foragt,  saa  at  det  ansaaes  for  nedværdigende  at 
modtage    dem    eller    bivaane    deres   Forestillinger,       Philip 

August  af  Frankrig  lod  dem  jage  ud  af  sine  Lande;  men 
de  vedbleve  imidlertid  at  holde  sig  indtil  det  sextende  Aar- 
hundrede. 

Førend  Jongleurerne  saaledes  sank  i  Anseelse,  kan  man 
finde  dem  som  Troubadourernes  Ledsagere  paa  disses  Reiser; 
de  foredroge  da  deres  Herrers  Sange  og  deelte  Hæderen  med 
dem.  Man  har  ogsaa  Exempler  paa,  at  Troubadourer,  for 
hvem  det  var  gaaet  tilbage,  bleve  Jongleurer,  ligesom  ogsaa 
enkelte  Jongleurer  opnaaede  Ridderværdigheden ;  men  i  det 
Hele  taget  niaa  der  drages  en  skarp  Grændse  imellem  dem 
og  Troubadourerne.  Medens  disse  dyrkede  Poesien  som 
en  fri  Kunst,  toge  Jongleurerne  Penge  for  deres,  hvilket 
vistnok  bidrog  meget  til,  at  de  vanslægtede;  men  Hoved- 
forskjellen  er,  at  Troubadourerne  og  Trouvérerne  aldrig  fore- 
droge eller  sang  Andet,  end  hvad  de  selv  havde  digtet. 

Ligesom  Skjaldene  vare  ogsaa  Jongleurerne  paa  en  Maade 
neutrale;  de  havde  Adgang  til  fjendtlige  Leire  og  Borge, 
hvorfor  mægtige  Herrer  og  Riddere  ikke  saa  sjeldent  ud- 
førte hemmelige  Missioner,  forklædte  som  omvandrende 
Sangere.  Der  fortælles  saaledes,  at,  da  Ela,  Grevinde  af 
Salisbur_Y,  havde  mistet  sine  Forældre  i  England,  og  hendes 
Formynder  hemmeligt  holdt  hende  fangen  paa  en  Borg  i 
Normandiet,  afsendte  Kong  Richard  den  Første,  som  gjerne 
vilde  have  den  rige  Arving  gift  med  sin  uægte  Broder, 
Villiam  Longsword,  en  Ridder  ved  Navn  Villiam  Talbot, 
der  forklædt  som  Pilegrim  skulde  vandre  Provindsen  igjen- 
nem  for  at  finde  den  skjonne  Fange.  Talbot  var  lykkelig 
nok  til  at  opdage  Slottet ,  hvor  hun  sad  indespærret, 
men  kunde  ikke  trænge  ind  til  hende,  førend  han  iførte  sig 
en  Jonglours  Dragt.  Den  skaffede  ham  Adgang,  og  da  han 
havde  fundet  Midler  til  at  underrette  den  unge  Grevinde 
om  sin  Sendelse,  fik  han  hende  med  tilbage  til  England, 
hvor  Brylluppet  blev  feiret. 

Jongleurernes  og  de  nord-  og  sydfranske  Digteres  Ar- 
beider  kunne  henføres  til  følgende  fire  Klasser:    Romancer, 

dramatiske  Situationer,  Fabler  eller  Fortællinger  og  lyriske 
Digte  i  en  mere  indskrænket  Betydning;  thi  skjøndt  alle 
Digte,  de  dramatiske  undtagne,  dengang  foredroges  til  et 
eller  andet  Instrument,  kan  man  dog  ikke  til  lyrisk  Poesi 
henføre  Fortællinger  paa  undertiden  tyve  Tusinde  Vers,  eller 
satiriske  Charakteerskildringer  og  Fabler. 

Romancerne,  der  synes  at  have  faaet  deres  Navn  efter 
det  Sprog,  hvori  de  først  bleve  skrevne,  ere  fra  et  histo- 
risk Standpunkt  de  interessanteste  af  Middelalderens  lite- 
raire  Frembringelser.  De  ere  et  uvurdeerligt  Bidrag  til 
den  Tids  Historie,  som  de  saa  at  sige  supplere,  idet  man 
gjennem  dem  faaer  et  klart  Indblik  i  Datidens  Sæder  og 
Skikke.  Middelalderens  Romancer  ere  af  en  forskjellig 
Charakteer;  men  de  talrigste  og  vigtigste  ere  Kjærligheds- 
og  Ridderromancer.  Hovedhensigten,  som  forbandtes  med  de 
gamle  Romancer,  var  ikke  blot  at  more  Tilhørerne,  men  ogsaa 
at  indprente  Ridderne  de  Dyder,  der  hørte  til  deres  Stand,  og 
opflamme  deres  krigerske  Mod  gjennem  de  ofte  ideelle  Exemp- 
ler,  Romancerne  stillede  dem  for  Øie.  Følgerne  heraf  bleve 
i  Tidens  Løb  meget  farlige,  thi  Statens  Velfærd  og  Sikker- 
hed, der  havde  været  Hovedhensigten  med  Riddervæsenets 
Indforelse,  traadte  i  Baggrunden  for  Lysten  til  at  tilfreds- 
stille den  personlige  Hæder.  De  gamle  Romancer  vise 
ogsaa  klart  den  store  Indflydelse,  Qvinderne  udøvede;  hvor- 
ledes de  blot  for  at  tilfredsstille  deres  egen  Forfængelighed 
ansporede  deres  Tilbedere  til  de  meest  forvovne  Bedrifter, 
og  hvorledes  de  forte  Forsædet  ved  Tourneringerne,  gave 
Tegnet  til  Festens  Begyndelse,  opflammede  Tapperheden 
ved  deres  Smiil  og  lønnede  Feighed  og  Udygtighed  med 
Foragt.  Enhver  Tournering  endte  med  en  Landsebryduing 
til  Damernes  Ære,  og  et  Kys  af  den  skjønneste  Dame  be- 
tragtede Seierherren  som  en  Belønning,  der  laiigt  oversteg 
Værdien  af  den  Friis,  Kampdommeren  tilkjendte  ham. 

Naar  Ridderne  droge  bort  til  fremmede  Lande,  var  det 
meget  ofte  Brug,  at  de  aflagde  Løfter  om  at  ville  udfore  en 

eller  anden  Bedrift.  I  en  Komance  fra  Midten  af  det  fjor- 
tende Aarhundrede  gives  der  et  klart  Billede  af  den  Blan- 
ding af  raa  Vildhed  og  ridderlig  Hoflighed,  som  charakte- 
riserede  Middelalderens  Sæder.  Et  lille  Exenipel  vil  være 
nok  til  at  vise  Beskaifenheden  af  Datidens  Kidderlofter.  I 
et  engelsk  Gesandtskab,  der  engang  blev  sendt  til  Frankrig, 
var  der  flere  unge  Riddersvende,  som  havde  et  Klæde  for 
det  ene  Øie;  de  havde  nemlig  hjemme  for  deres  Hjerters 
Damer  aflagt  det  Løfte,  at  de  ikke  vilde  see  med  mere  end 
eet  Øie,  indtil  de  liavde  udført  en  eller  anden  tapper  Be- 
drift i  Frankrig. 

Eomancerne  vare  ofte  meget  lange ;  nogle  indeholdt  fra 
femten  til  tyve  Tusinde  Vers,  men  da  de  vare  deelte  i  for- 
skjellige  Afdelinger,  hvoraf  enhver  begyndte  med  en  Hen- 
vendelse til  Tilhorerne  om  at  vise  Opmærksomhed,  maa 
man  antage,  at  der  ved  enhver  Afdeling  fremstod  en  ny 
Foredrager.  Nogle  af  disse  Romancer  vare  skrevne  deels 
i  Prosa,  deels  paa  Vers.  Prosaen  blev  læst  op,  den  poetiske 
Deel  derimod  sunget  til  et  eller  andet  Instrument.  Konger, 
Fyrster  og  Riddere  —  Alle  vare  begeistrede  for  Romancerne, 
og  man  seer  Datidens  moralske  Skribenter  beskylde  dem  for 
Haardhjertethed  mod  de  Fattige,  fordi  de  istedetfor  at  hjælpe 
disse  ødede  store  Summer  paa  at  pryde  Væggene  i  deres  Slotte 
med  Fremstillinger  af  Carl  den  Stores  og  hans  Ridderes  hoit 
besungne  Bedrifter.  Selv  de  Fornemste  satte  en  Ære  i  at 
blive  henregnede  til  Troubadourerne,  og  til  en  Konges  første 
Egenskaber  regnedes  den,  gjæsifrit  at  modtage  de  ridderlige 
Sangere,  ære  og  hædre  dem  med  rige  Gaver. 

Middelalderens  Digtere,  der  vel  iagttoge  Religionen  i 
dens  ydre  Form,  men  ikke  lode  den  udove  nogen  Indflydelse 
paa  deres  Tanker  og  Følelser,  skreve  ogsaa  Digte,  hvortil 
Motiverne  vare  hentede  fra  Biblen,  men  disse  ble  ve  behand- 
lede saaledes,  at  de  Lidet  eller  Intet  bibeholdt  af  deres 
hellige  Charakteer  uden  maaskee  det,  at  de  bleve  oplæste 
om  Søndagen.     Det   var   almindeligviis    ogsaa   først   i   en 

ældre  Alder,  at  Jongleurerne  og  efter  dem  Troubadourerne 
og  Trouvérerne  skreve  disse  hellige  Digte  som  en  Slags 
Udsoning  for  deres  tidligere  mere  profane    Arbeider, 

Fablerne  vare  i  Almindelighed  korte,  humoristiske  og 
satiriske  Fortællinger  og  Anekdoter,  som  beskreve  Livet  i 
de  Samfundsklasser,  hvorover  Eidderskabets  Love  og  Sæder 
ikke  kastede  nogen  poetisk  Glands.  I  mange  af  dem  er 
kaad  Vittighed  og  Tilbøielighed  til  Letfærdighed  og  Tve- 
tydighed meget  fremtrædende;  men  der  er  ogsaa  adskillige 
Undtagelser  herfra,  i  hvilke  Tidens  Daarskaber  angribes  paa 
en  spøgefuld  og  passende  Maade,  med  Aandrighed  og  Viid. 
Saadanne  ere  de  to  smaae  Digte  af  Trouvéren  Henri  d'Andely: 
»Krigen  mellem  de  syv  frie  Kunster«  og  > Vinenes  Kamp<. 
I  det  sidste  af  disse  Digte  faaer  man  at  vide,  hvilke  Vine 
der  meest  brugtes  i  det  tolvte  Aarhundrede.  s- Ved  Kong 
Philip  August  af  Frankrigs  Bord  give  alle  Vine  Mode,  og 
her  fremhæver  enhver  sine  gode  Egenskaber  og  opregner 
Kivalernes  Mangler.  En  engelsk  Præst  sidder  tildoms 
over  dem,  prøver  enhver  og  udelukker  dem,  der  ere  slette. 
Øllet  maa  ogsaa  for  hans  Domstol  og  lider  Lovens  Straf. 
En  Viin  fra  Normandiet  er  paa  Veien  til  det  kongelige  Bord, 
men  da  den  seer  den  engelske  Præst,  vender  den  om  og 
vover  ikke  at  vise  sig  ved  Hoffet«.  For  at  forstaae  det 
Vittige  heri  maa  man  erindre,  at  den  engelske  Konge  den- 
gang endnu  var  fransk  Lehnsmand  over  Normandiet.  Vine- 
nes Møde  ved  det  franske  Hof  maatte  i  Englændernes  Øine 
tage  sig  ud  som  et  Forræderi  mod  den  engelske  Konge, 
hvis  Herredømme  her  ideligt  blev  anfægtet  af  den  franske 
Konge.  Kongen  klassificerer  nu  Vinene  og  anviser  enhver 
sin  Plads;  men  Digtet  ender  med  en  Opfordring  til  Enhver 
om  at  drikke  den  Viin,  Gud  giver  ham. 

De  egentlig  lyriske  Digte  have  en  Forskjellighed  af 
Navne,  som  det  her  ikke  vilde  have  nogen  Interesse  at  op- 
regne. Disse  Digtes  største  Fortjeneste  er  det  stærke  Præg, 
de  bære  af  virkelig  at  være  Udtryk   for  personlig  Erfaring 

eller  Frugterne  af  en  Situation.  Troubadourerne  vare  ikke 
Digtere  i  dette  Ords  høiere  Bet3^dning,  saaledes  at  de  for- 
stode at  trænge  ind  i  den  menneskelige  Naturs  hemmelige 
Dybder  og  for  Mennesket  oprulle  en  Verden,  som  hans  eget 
ubehjælpsomme  Syn  aldrig  vilde  have  opdaget;  heller  ikke 
formaaede  de  at  tolke  al  den  Poesi  i  Følelser  og  Liden- 
skaber, som  taust  og  stille  boer  i  Manges  Hjerter  og  er 
saa  velkommen,  fordi  den  i  deres  Indre  har  berørt  en  Streng, 
der  hidtil  ikke  har  tonet.  De  kunne  blot  indvie  os  i  den 
forunderlige  Blanding  af  phantastisk  Sentimentalitet  og  aand- 
rig  Fiinhed,  som  de  hædrede  med  Navnet  Kjærlighed. 
Næsten  enhver  Troubadours  Liv,  hvorom  vi  have  nogen 
Kundskab,  er  en  lille  Kjærliglieds  Komance.  Den  gunstige 
Modtagelse,  disse  Digtere  mødte  ved  Europas  største  og 
meest  glimrende  Hoffer  og  paa  de  Riges  og  Mægtiges 
Borge,  den  Iver,  som  selv  de  fornemste  Damer  viste  efter 
at  høre  deres  Dyd  og  Skjonhed  berømmet  i  Troubadourernes 
Sange,  lode  ofte  disse  forglemme  deres  simple  Herkomst  og 
Kaar:  de  søgte  at  vinde  de  Qvinders  Kjærlighed,  hvis  le- 
gemlige og  aandelige  Fortrin  de  havde  besunget.  Efter 
deres  Digte  at  dømme  vare  deres  Bestræbelser  ikke  frugtes- 
løse; men  undertiden  hændtes  det,  at  Gjenstanden  for  en 
Troubadours  Beundring  enten  var  gift  med  en  skinsyg 
Ægtemand  eller  trolovet  med  en  mægtig  Fyrste  eller  om- 
ringet af  en  Skare  rige  Beilere,  hvis  glimrende  Pragt  stil- 
lede den  fattige  Sanger,  der  kun  havde  sin  Kjærlighed  og 
sin  Begavelse,  i  Skyggen,  og  da  var  hans  eneste  Trøst  at 
udaande  sin  Sorg  i  klagende  Sange.  Saaledes  gik  det  Trou- 
badouren Arnaut  de  Mareuil,  der  levede  i  den  sidste  Deel 
af  det  tolvte  Aarhundrede.  Hans  Forældre  vare  fattige,  og 
skjøndt  han  havde  opnaaet  at  blive  Notar,  hvorved  han 
havde  kunnet  sikkre  sig  sit  Udkomme,  foretrak  han  dog  at 
vandre  ud  i  den  vide  Verden  med  en  tom  Pung,  men 
med  »et  Hjerte  fuldt  af  Poesi.«  Hans  gode  Lykke  førte 
ham   til   Adalasia,    en  Datter   af  Grev    Eaimond    af  Tou- 

louse  og  gift  med  Vicomten  afBeziers.  Arnauts  Dygtighed 
saave]  i  poetisk  og  musikalsk  Retning,  som  i  Oplæsning 
skaffede  ham  en  venlig  Modtagelse,  og  han  fik  snart  en 
saa  hel  Plads  i  sine  Beskytteres  Gunst,  at  han  regnedes 
mellem  de  meest  hædrede  Hofmænd.  Men  Adalasias  Skj en- 
hed og  Dyder,  som  Arnaut  først  af  Galanteri  og  ifølge  sin 
Stilling  som  Hofdigter  havde  lovpriist,  vakte  snart  en 
glødende  Kjærlighed  i  hans  Hjerte,  og  denne  Lidenskab 
skylde  vi  nogle  af  de  smukkeste  Digte  i  den  provencalske 
Poesi.  Vel  nævner  han  aldrig  Navnet  paa  Gjenstanden  for 
sin  Kjærlighed,  da  Discretion  regnedes  for  en  af  de  første 
Egenskaber  hos  en  Troubadour ;  men  da  han  i  et  af  sine 
Digte  udtrykker  sin  Lykke  over  at  have  modtaget  nogle 
Tegn  paa,  at  hans  Følelser  bleve  gjengjældte,  maa  man 
slutte,  at  den  høie  Dame  var  skarpsynet  nok  til  at  gjen- 
nemskue  hans  Hemmelighed.  Imidlertid  døde  Vicomten  af 
Beziers,  og  Kong  Alphons  H  af  Arragonien  meldte  sig  som 
Adalasias  Beiler.  Skjendt  denne  Fyrste  var  en  af  de  gav- 
mildeste Beskyttere  af  den  Tids  Digtere,  vilde  han  dog  ikke 
taale  Arnauts  Nærværelse  ved  Hoffet,  og  den  stakkels  Trou- 
badour maatte  fortrække.  Han  begav  sig  til  Villiam  den 
Tredies  Hof  i  Montpellier,  hvor  han  udoste  sin  Sorg  i  kla- 
gende Digte,  i  hvilke  han  anklager  sig  selv  for  at  være 
Sk3dd  i  sin  Ulykke,  fordi  han  havde  været  uforsigtig  nok 
til  at  røbe  de  Gunstbeviisninger,  han  havde  modtaget. 

En  anden  Troubadour,  Bernard  de  Ventadour,  var  Søn 
af  en  simpel  Mand,  men  blev  af  Eblis  H,  Vicomte  af  Ven- 
tadour, hvem  Faderen  tjente,  og  som  af  Datidens  Skriben- 
ter nævnes  som  en  udmærket  Troubadour,  optaget  paa  Slot- 
tet. Bernard,  der  paa  Grund  af  sine  gode  Evner  snart 
tildrog  sig  sin  Herres  Opmærksomhed,  modtog  nu  en  meget 
omhyggelig  Opdragelse  og  en  saadan  Uddannelse,  at  hans 
poetiske  Arbeider,  der  udmærke  sig  ved  deres  smeltende 
Ømhed  og  barnlige  Eenfold,  stille  ham  imellem  Middelal- 
derens  første    Troubadourer.    Han   vandt    snart   Agnes   de 

Monlu9ons,  hans  Beskytters  smukke  og  yndige  Hustrues 
Yndest,  da  han  ofte  blev  sendt  til  hende  for  at  forlyste 
hende  med  sin  Sang  og  sit  Spil.  Men  den  unge  Digter 
fortolkede  altfor  gunstigt  de  Tegn  paa  Interesse,  som  alene 
ydedes  haus  Talent;  han  glemte,  hvad  han  skyldte  sin  Vel- 
gjører,  og  vovede  at  hede  den  unge  Kone  om  at  gjengjælde 
hans  Kjærlighed.  Forviist  fra  sit  Barndoms  Hjem  vedblev 
han  i  nogen  Tid  at  flakke  omkring  i  Omegnen,  idet  han 
tolkede  sin  Smerte  og  Længsel  i  skjonne  Vers. 

En  lignende  Skjæbne  havde  Troubadouren  Peire  Ro- 
gier,  der  ligesom  Bernard  de  Ventadour  levede  i  det  tolvte 
Aarhundrede.  Han  var  oprindelig  bestemt  for  den  geistlige 
Stand,  men  han  opgav  den  for  at  dyrke  Poesien  og  blev 
ansat  som  Hofdigter  hos  Ermengarde,  en  Datter  af  Vicomte 
Emeric  II  af  Narbonne.  Som  Tilfældet  var  med  saamange 
andre  Troubadourer,  ønskede  Peire  ogsaa  at  vinde  en  Plads 
i  sin  Herskerindes  Hjerte;  men  Ermengarde,  der  var  af  en 
meget  streng  og  sædelig  Charakteer,  holdt  i  nogen  Tid 
den  dristige  Digter  indenfor  passende  Grændser,  indtil  hans 
Opførsel  blev  farlig  for  hendes  Rygte,  hvorpaa  han  blev  jaget 
bort  fra  Hoffet.  I  sine  Digte  bruger  han  Benævnelsen: 
Tort  n'avetz  (Du  er  falsk)  om  hende. 

Men  det  var  ikke  blot  de  Yndigheder,  som  disse  »Kjær- 
lighedssangere«  daglig  havde  for  Øie,  der  udøvede  en  saa 
uimodstaaelig  Magt  paa  deres  letfængelige  Hjerter ;  den  blotte 
Omtale  af  en  ubekjendt  Dames  Skjonheder  var  undertiden 
nok  til  at  tænde  en  Flamme,  som  først  udslukkedes  med 
Sangerens  Liv.  Saaledes  fortælles  der  om  en  Troubadour, 
Jauffre  Rudel,  at  han  efter  at  have  hørt  en  Prindsesse  Me- 
linsende  berømmes  for  sin  store  Skjønhed  blev  saa  ind- 
taget i  denne  Dame,  som  han  aldrig  havde  seet,  at  han 
tilsidst  bestemte  sig  til  at  forlade  sit  Fødeland  for  i  den 
beundrede  Gjenstands  Nærhed  at  søge  at  gjenvinde  sin 
tabte  Hjertero.  Men  hans  ophidsede  Indbildningskraft  under- 
gravede hans  Helbred;    en   hidsig  Feber   gjorde    Ende   paa 

hans  Liv  just  i  det  Øieblik,  da  han  naaede  Gjenstanden  for 
sine  Ønsker. 

Det  kan  ikke  Andet  end  vække  Beundring,  naar  man 
læser  om  den  Alvor  og  Trofasthed  i  Kjærlighed,  mange  af 
Datidens  Elskende  viste;  men  paa  den  anden  Side  maa 
man  ogsaa  smile  over  de  Midler,  der  mange  Gange  anvendtes 
for  at  blive  den  elskede  Qvinde  værdig:  man  brugte  at 
faste,  bede  og  at  spæge  Legemet.  En  Forfatter,  Chevalier 
de  la  Tour,  fortæller,,  at  der  paa  hans  Tid  existerede  en 
Forening  af  Elskende,  som  gjorde  Løfter  om  at  vise  deres 
Kjærligheds  Styrke  ved  med  en  ubetvingelig  Haardnakket- 
hed  at  trodse  Aarstidernes  Indflydelse.  I  den  stærkeste 
Sommerhede  iførte  de  sig  tykke  og  varme  Kapper,  og  med 
dem  paa  løb  de  op  ad  hoie  Bakker  i  en  brændende  Sol- 
varme; de  gik  barfodede  i  det  hede  Sand  og  varmede  sig 
ved  store  Baal,  I  den  strengeste  Vinter  var  et  tyndt  Over- 
stykke deres  eneste  Beklædning,  de  havde  ingen  Varme  i 
deres  Hjem  og  udsatte  sig  for  Snee  og  kolde  Vinde.  Alene 
saaledes  kunde  de  bevise,  at  Kjærlighed  er  sig  selv  nok 
og  intet  Andet  behøver.  Ikkedestomindre,  fortæller  samme 
Forfatter,  var  Flammen  i  disse  stakkels  Fanatikeres  Hjer- 
ter ikke  tilstrækkelig  til  at  holde  dem  varme;  man  fandt 
Mange  af  dem  frosne  ihjel;  men  deres  Skjæbne  afholdt  ikke 
Andre  fra  at  folge  deres  Exempel.  Man  betragtede  dem 
tvertimod  som  Martyrer  for  Kjærligheden  og  gjorde  Pile- 
grimsreiser  til  deres  Grave. 

Af  alle  de  besynderlige  Skikke  og  Indretninger,  som 
skyldes  Troubadourerne  og  deres  Indflydelse,  har  ingen  til- 
trukket sig  mere  Opmæn-ksomhed  end  de  saakaldte  Kjær- 
lighedstribunaler,  hvis  virkelige  Tilværelse  dog  meget  maa 
betvivles.  Vi  vide,  hvilken  betydelig  Eolle  Kjærligheden 
spillede  i  Middelalderen.  Alle  Sporgsmaal,  der  angik  den, 
bleve  drøftede  med  den  største  Alvor  og  Iver.  En  Klasse 
Digte,  som  kaldes  Tensoner,  gjor  særlig  delicate  Kjærlig- 
hedsspørgsmaal  til  G  jenstand   for   Behandling.      Tensonerne 

ere  poetiske  Disputer  imellem  stridende  Parter,  thi  i  dem 
indføres  almiudeligviis  to  Talende,  som  hver  forsvare  sin 
Mening.  Undertiden  er  der  ogsaa  tre  Personer;  Tensonen 
kaldes  da  en  Tourneriug.  Overhovedet  kan  man  vel  kalde 
alle  Stridigheder  af  den  Art  poetiske  Tourneringer.  Ofte 
blive  de  Stridende  ikke  enige,  idet  Enhver  holder  paa  sin 
Mening,  og  de  henvende  sig  da  til  en  tredie  Person,  sædvanlig 
en  berømt  Troubadour,  en  lærd  Fyrste  eller  en  skjøn  og 
aandrig  Dame,  som  skal  dømme  imellem  dem.  Man  har 
imidlertid  antaget,  at  der  maa  have  været  en  hoiere  Dom- 
stol, hvis  Bestemmelser  vare  bundne  ved  en  Lov  af  den 
offentlige  Mening,  og  hvortil  de  Stridende  kunde  appellere, 
naar  de  Voldgiftsmænd,  de  selv  havde  valgt,  ikke  dømte  til 
deres  Tilfredshed,  og  det  kan  ikke  negtes,  at  forskjellige 
Steder  i  selve  Digtene  kunne  tyde  hen  paa  Tilværelsen  af 
saadanne  Kjærlighedstribunaler.  Mange  Skribenter  have 
ogsaa  holdt  paa  deies  Existens.  Imellem  disse  er  Rey- 
nouard,  der  har  skrevet  om  Troubadourerne  og  deres  Digte. 
Han  betragter  Spøvgsmaalet  som  afgjort  ved  et  latinsk  Ma- 
nuscript  af  en  Mester  Andreas,  Capelian  ved  det  franske 
Hof  i  den  sidste  Halvdeel  af  det  trettende  Aarhundrede. 
Skriftet  handler  om  Kjærligstribunaler,  deres  Love  og  de 
Domme,  som  efter  dem  bleve  afsagte.  Vi  gjengive  i  det 
Følgende  Indholdet  af  dette  besynderlige  Skrift. 

En  britannisk  liidder  trængte  engang  ganske  alene  ind 
i  en  tyk  Skov  i  det  Haab  der  at  møde  Kong  Arthur*).  Han 
traf  snart  en  ung  Pige,  som  sagde  til  ham:  »Jeg  veed, 
hvad  du  søger  efter;  du  vil  imidlertid  ikke  finde  det  uden 
min  Hjælp.  Du  elsker  en  Dame  i  Britannien,  der  har  paa- 
lagt dig  at  bringe  hende  den  berømte  Falk,  som  sidder 
paa    en  Stang  i  Arthurs  Gaard.     For  at   faae    denne    Falk 


*)  Sagnet  om  Kong  Arthur  (eller  Artns)  og  hans  runde  Bord  er 
bekjendt,  det  har  givet  Stof  til  en  talløs  Mængde  Romancer 
og  Digtninger. 

maa  du  ved  at  vinde  en  Seir  bevise,  at  dit  Hjertes  Dame 
er  skjønnere  end  nogen  af  de  Damer,  Ridderne  ved  dette 
Hof  elske.«  Efter  mange  romantiske  Eventyr  fandt  Ridderen 
Falken  paa  en  gylden  Stang,  nærved  Indgangen  til  Paladset, 
og  tog  den  i  Besiddelse.  Ned  fra  Stangen,  hang  en  lille 
Guldkjæde,  hvortil  der  var  fæstet  et  beskrevet  Papiir;  det 
var  Kjærlighedens  Lovbog.  Den  blev  foreviist  for  en  stor 
Forsamling  af  Damer  og  Riddere,  der  Alle  bleve  enige  om 
at  vedtage  dens  Bestemmelser  og  fastsatte,  at  de  under 
streng  Straf  skulde  overholdes  og  »evig«  gjælde. 

Dommerne  ved  Kjærlighedstribunalerne  vare  fornemme, 
talentfulde  og  skjonne  Damer ;  men  undertiden  præsiderede 
en  eller  anden  mægtig  Konge,  der  var  berømt  for  sit  fine 
Galanteri.  Man  afsagde  ikke  blot  Domme  i  saadanne  Stri- 
digheder, der  opstøde  mellem  Digtere  om  et  eller  andet 
Kjærlighedssporgsmaal ;  men  ogsaa,  naar  to  Elskende  vare 
uenige,  eller  naar  det  gjaldt  om  at  fastsætte  Betingelser 
for  ridderlig  Høflighed,  havde  disse  Domstole  en  afgjorende 
Stemme.  De  skjonne  Dommere  undersøgte  begge  Parters 
Sag,  paalagde  Straffe,  foreskreve  Formerne  for,  hvorle- 
des Striden  skulde  bilægges,  ja,  opløste  undertiden  det 
Baand,  som  forenede  de  Elskende.  De  saaledes  afsagte 
Domme  skulle  virkelig  nøiagtigt  være  blevne  efterlevede, 
selv  af  de  meest  krigerske  Riddere,  som  ellers  vare  vante 
til  at  lade  Sværdet  afgjore  deres  Stridigheder.  Yi  hensætte 
her  nogle  Exempler  paa  de  Spørgsmaal,  der  bleve  forelagte 
Kjærlighedstribunalerne  til  Afgjørelse,  tilligemed  Dommene 
over  dem,  uddragne  af  den  fornævnte  Mester  Andreas' 
Skrift. 

Spørgsmaal:  Bestaaer  den  største  Kjærlighed,  den 
ømmeste  Tilbøielighed  mellem  Elskende  eller  mellem  Mand 
og  Hustru? 

Dom:  Da  disse  to  Følelser  ere  af  en  meget  forskjellig 
Natur,  kunne  de  ikke  gjores  til  Gjenstand  for  en  Sammen- 

liguiug ;  om  en  saadan  kan  der  kun  være  Tale  hvor  A ar- 
sagerne  staae  i  en  gjensidig  Forbindelse. 

Spørgsmaal:  En  Dame  havde  paalagt  sin  Elsker,  at 
han  aldrig  maatte  lovprise  hende  offentligt.  En  Dag  var 
han  i  et  Selskab  af  Damer  og  Kiddere,  som  talte  ilde  om 
den  Skjønne,  han  hyldede.  Længe  afholdt  han  sig  fra  at 
svare,  men  tilsidst  kunde  han  ikke  modstaae  Lysten  til  at 
forsvare  sin  Elskedes  gode  Navn  og  Kygte.  Nu  paastaaer 
hun,  at  han  har  forspildt  hendes  Kjærlighed,  fordi  han 
har  krænket  den  indgaaede  Forpligtelse. 

Dom:  Damens  Forlangende  var  for  strengt;  den  paa- 
lagte Forpligtelse  var  utilladelig:  Ingen  kan  med  Rette  be- 
breide  en  Elsker,  at  han  giver  efter  for  Nødvendigheden 
og  gjendriver  de  Beskj^ldninger ,  der  reises  mod  hans 
Elskede. 

Spørgsmaal:  En  Troubadour  havde  elsket  en  ung  Dame 
allerede  i  hendes  Barndom.  Da  hun  havde  naaet  den  modne 
Alder,  tilstod  han  hende  sin  Kjærlighed,  og  hun  lovede 
ham  et  Kys,  naar  de  atter  mødtes.  Ikkedestomindre  af- 
slog hun  pludselig  at  holde  sit  Løfte  under  det  Paaskud, 
at  hun,  da  hun  havde  givet  det,  var  for  ung  til  at  forstaae 
dets  Følger. 

Dom :  Troubadouren  skal  have  Lov  til  at  tage  Kysset, 
men  paa  den  Betingelse,  at  han  øieblikkelig  giver  det 
tilbage. 

Det  er  imidlertid  som  sagt,  trods  Mester  Andreas' 
Skrift  og  mange  lærde  Forfatteres  Mening,  mere  end  tvivl- 
somt, om  disse  Kjærlighedstribunaler  nogensinde  have  ex- 
isteret,  udrustede  med  en  slig  Magt  og  Myndighed  som  den 
omtalte.  Dog  vise  de  talrige  Tensoner,  der  handle  om  Kjær- 
lighedsspørgsmaal ,  ubestrideligt,  at  saadaniie  Sagers  Be- 
handling dengang  har  væ-ret  en  yndet  Tidsfordriv,  og  gjore 
det  sandsynligt,  at  Damer  undertiden  i  fælles  Moder  kunne 
have  moret  sig  med  at  danne  en  Slags  Domstole,  for  hvilken 

de    henstillede    opdigtede    Spørgsmaal    som    de    nævnte    til 
Afgjørelse. 

En  anden  af  Middelalderens  Institutioner,  hvis  Existens 
aldrig  er  bleven  betvivlet,  var  en  Slags  literaire  Selskaber 
(Puys  d'amour),  som  holdt  deres  festlige  Sammenkomster 
paa  visse  Dage  i  Aaret  —  almindelig  St.  Valentins  Dag  — , 
bedømte  de  til  denne  Dag  indsendte  Arbeider  og  til kj endte 
den  Værdigste  Prisen.  Disse  Selskaber  havde  deres  Oprin- 
delse fra  Nord-Frankrig;  dér  og  i  Planderen  stode  de  i  hoi 
Anseelse ;  men,  hvorledes  de  opstode,  veed  man  ikke.  Nogle 
mene,  at  de  kunne  stamme  fra  lignende  Institutioner,  som 
man  veed,  have  bestaaet  blandt  Celterne,  og  som  endnu  blom- 
strede i  fuld  Kraft  i  Wales  indtil  det  femtende  Aarhun- 
drede,  Andre  derimod  søg«  deres  Oprindelse  i  den  For- 
eningsaand,  som  altid  har  været  et  Særkjende  for  Frankrigs 
nordlige  Proviudser  og  det  tilstødende  Flandern.  En  flamsk 
Trouvére,  Jean  Bertaut,  fra  Slutningen  af  det  trettende 
Aarhundrede,  har  samlet  en  Deel  af  de  Digte,  der  bleve 
priisbelønnede  af  disse  Selskaber,  og  efter  deres  Indhold 
ordnet  dem  i  sex  Klasser,  hvoraf  de  bekjendteste  ere:  Ten- 
soner,  Pastoreller  og  Ballader.  En  særegen  Classe  danne 
nogle  Arbeider,  der  i  Modsætning  til  den  ridderlige  Hyldest, 
det  smukke  Kjøn  ellers  var  vant  til,  netop  gjer  dette  Kjøn  til 
Gjenstand  for  stærke  Angreb  og  bidende  Satire.  Som  Ex- 
empel  herpaa  nævne  vi  en  Tensone  af  en  Troubadour  fra 
Slutningen  af  det  tolvte  Aarhundrede,  hvis  virkelige  Navn 
ikke  kjendes,  men  som  kaldes  »Munken  fra  Montaudon«. 
Man  veed,  at  han  nedstammede  fra  en  adelig  Familie  i  Au- 
vergne,  at  han  havde  valgt  den  geistlige  Stand  og  først 
var  Munk  i  Klostret  Orlac,  siden  Prior  i  Abbediet  Mon- 
taudon. Her  beskjæftigede  han  sig  meget  med  Poesi, 
og  hans  satiriske  Sange,  hvori  han  frit  udtalte  sig  om,  hvad 
der  gik  for  sig  i  Omegnen,  henledte  snart  de  omboende 
Kidderes  og  Baroners  Opmæksomhed  paa  ham:  de  overtalte 
ham   til   at    forlade  Klostret.     Han   vandrede   nu   om  som 

Digter,  skjøndt  han  bibeholdt  Munkekutten  og  Titlen  af 
Prior,  og  samlede  en  Deel  af  denne  Verdens  Goder,  som 
han  skjænkede  sit  Kloster.  Efterat  have  levet  saaledes 
nogen  Tid  fremstillede  han  sig  for  Abbeden,  hans  kirkelige 
Overhoved,  og  bad  om  Tilladelse  til  at  drage  til  Kong 
Alphons's  Hof  i  Arragonien,  hvilket  ogsaa  blev  ham  tilstaaet. 
Medens  hans  Kjærlighedssange  altid  beholdt  et  vist  Præg 
af  den  scholastiske  Uddannelse,  han  havde  modtaget  i  Klo- 
stret, er  det  Modsatte  Tilfældet  med  hans  satiriske  Digte, 
der  udmærke  sig  ved  dristigt  Humor  og  en  tøilesløs  Vittig- 
hed, som  hyppigt  udarter  til  Eaahed.  Til  den  sidste  Klasse 
af  hans  Arbeider  henhører  den  Teusone,  til  hvilken  der  oven- 
for er  hentydet,  og  hvori  Munken  for  den  Høiestes  Domstol 
anklager  Qvinderne ,  fordi  de  have  bemægtiget  sig  den 
af  Munkene  opfundne  Malerkunst,  idet  de  bruge  saamegen 
Farve  til  at  sminke  deres  Kinder  med,  at  Malerierne  paa  Væg- 
gene i  Kirkerne  ganske  træde  i  Skyggen.  Qvinderne 
paastaae  derimod,  at  de  forstode  at  sminke,  førend  Munkene 
opfandt  Malerkunsten.  Da  den  øverste  Dommer  foreslaaer, 
at  de  Qvinder,  der  ikke  ere  over  tyve  Aar,  maae  sminke 
sig  i  tredive  Aar,  ville  Munkene  ikke  gaae  ind  herpaa,  men 
kun  indrømme  ti  Aar.  Tilsidst  faae  dog  St.  Peder  og  St. 
Laurentius  saaledes  mæglet  mellem  de  stridende  Parter,  at 
femten  Aar  fastsættes  som  den  længste  Termin;  men,  siger 
Digteren,  Qvinderne  brøde  snart  Contracten;  de  lagde  mere 
rød  og  hvid  Farve  paa,  end  der  nogensinde  blev  benyttet  til 
et  Maleri,  og  som  en  Følge  deraf  steg  Prisen  paa  Safran 
og  andre  Malerstoffer.  Han  mener,  at  tre  Hundrede  Kruk- 
ker næppe  ville  være  nok  til  at  gjemme  deres  forskjellige 
Skjønhedsmidler.  At  Damerne  ikke  vare  ganske  uskyldige 
i  den  omtalte  Retning,  kan  man  ogsaa  see  af  andre  Trou- 
badourers Digte,  hvor  der  ligeledes,  dog  i  en  høfligere  Tone, 
drages  tilfelts  mod  Sminkekrukken. 

Imellem    Trouverernes    og   Troubadourernes    Arbeider 
findes    nogle,    som   under  en    didaktisk   Form  give    meget 

nøie  Underretning  om  forskjellige  Forhold.  Saaledes  gjør 
Troubadouren  Arnaut  de  Marsans  os  bel<jendt  med  de  Egen- 
skaber, der  fordredes  af  en  Herre,  som  vilde  behage  det 
smukke  Kjøu.  Det  hedder  deri:  »Linnedet  maa  være  flint 
og  hvidt,  Underklædningen  af  en  passende  Længde  og  af 
samme  Farve  som  Kappen,  der  skal  være  saa  viid,  at  Intet 
af  Brystet  bliver  bart.  Hovedet  maa  vadskes  hyppigt  og 
godt.  Haaret  saavel  som  Skjægget  maa  ikke  være  for  langt. 
Øinene,  der  tolke  de  kjærlige  Følelser,  og  Hænderne,  som 
udføre  de  Bedrifter,  hvortil  Kjærligheden  begeistrer,  bør 
man  særlig  vise  Omhu  for.  Ridderen  maa  vælge  saadanne 
Tjenestefolk,  der  kunne  fremkalde  en  gunstig  Mening  om 
Herren.  Angaaende  Husholdningens  Indretning  og  om  hvor- 
ledes man  skal  modtage  og  hædre  sine  Gjæster,  sorge  for 
deres  Fornødenheder  og  Underholdning,  gives  der  noie  Un- 
derretning. I)et  hedder  endvidere:  »Naar  Du  gjæster  Fyr- 
sternes Hoffer,  saa  gjør  Dig  denj^derste  Flid  for  at  komme 
i  et  prægtigt  Optog,  og  vær  ikke  den  Første,  der  moder. 
Hold  aabent  Huus  og  lad  ikke  Dine  Dørvogtere  bortvise 
Eiddere,  Pager,  Tiggere  og  Jongleurer,  men  modtag  dem 
Alle  giæstfrit.  Betal  punktligt  og  rundeligt,  hvad  du  har 
taget  paa  Credit.  Skulde  Du  mangle  Penge  og  have  Lyst 
til  at  spille,  saa  spil  Skak  eller  et  andet  Spil,  som  passer 
sig  for  en  Adelsmand,  men  tag  ikke  en  Terning  i  Din  Haand. 
Taber  Du,  maa  Du  aldrig  blive  ophidset  eller  vred.  Hvad 
Du  end  hører  sige  om  Dig,  mist  aldrig  Herredømmet  over 
Dig  selv.« 

I  et  andet  Digt  indskærpes  de  Dyder,  som  en  ægte 
Ridder  skal  besidde.  Han  maa  være  munter,  opmærksom, 
tapper,  loyal,  hoflig,  dannet,  discret,  men  fremfor  Alt  ære 
Damerne.  Han  maa  hverken  spare  sit  Liv  eller  sit  Gods, 
og  ved  den  første  Tournering,  han  kommer  til,  skal  han 
af  al  Magt  anstrenge  sig  for  at  vinde  Prisen;  han  vil  da 
blive  nævnet  af  Alle  med  Berømmelse.  Men  det  er  ikke 
Nok  at  seire  ved  Tourneringerne ;    naar  han   kommer  hjem 

til  sin  Borg,  skal  han  der  vise  sig  ligesaa  venlig  og  ædel- 
modig, som  han  har  været  tapper  og  uforfærdet  i  Kampen. 
Er  han  rig  og  mægtig,  bør  han  dele  sin  Rigdom  med  andre 
Riddere,  der  have  Mindre  end  han,  og  i  det  Hele  være 
gavmild  mod  Alle ;  dersom  han  ikke  forener  Ædelmodighed 
med  Kraft,  bliver  han  aldrig  en  ægte  Ridder.  Endnu  en 
Fordring  har  han  at  opfylde.  Naar  Ridderens  Ungdomstid 
er  forbi,  og  hans  Haar  begynde  at  graane,  da  er  det  paa 
Tiden,  at  han  vender  sin  Tanke  til  Gud,  hvem  han  skylder 
Alt,  og  udsoner  sin  Ungdoms  Daarskaber.  Han  skal  sige 
Tourneringerne  Farvel,  tage  Korset  og  gaae  i  Kampen 
imod  Jesu  Christi  Fjender. 

Dersom  Pladsen  tillod  det,  kunde  der  endnu  anføres 
Meget  om,  hvad  der  i  Middelalderen  forlangtes  af  en  fuld- 
kommen Ridder;  men  vi  maae  i  saa  Henseende  indskrænke 
os  til  at  nævne  et  lille  Exerapel  paa  hans  Forpligtelser 
overfor  Damerne.  En  Troubadour  siger  etsteds:  »Dersom 
en  Ridder  ulykkeligviis  skulde  fole  sig  skinsyg  paa  sin  p]l- 
skede,  men  hun,  skjøndt  hendes  Opførsel  giver  megen  Grund 
til  Mistanke,  ikke  destomindre  forsikkrer,  at  der  ikke  er  den 
mindste  Skygge  af  Sandhed  i,  hvad  han  har  seet  med  sine 
egne  Øiue,  saa  gjør  Ridderen  bedst  i  at  svare  hende:  »Ja, 
jeg  troer  virkelig.  Du  har  Ret;  det  er  mig,  som  tager  Feil, 
jeg  maa  have  dromt  eller  været  berøvet  Brugen  af  mine 
Sandser.« 

Hvor  stor  Troubadourernes  Indflydelse  paa  deres  Sam- 
tid end  var,  behøves  der  dog  ikke  megen  Menneskekundskab 
til  at  indsee,  at  de  Forskrifter  for  selvfornegtende  Dyd, 
som  de  indskærpede,  bleve  mindre  paaagtede  end  de,  som 
mere  stemmede  overeens  med  Tilhørernes  Lyster  og  Til- 
bøieligheder.  Vi  have  allerede  seet,  hvilke  Daarskaber  man 
tillod  sig  i  Kjærlighedens  Navn;  ligesaa  store  Udskeielser 
begik  man,  hvor  det  gjaldt  om  at  vise  sin  Tapperhed  og 
Rigdom.  Den  Berømmelse,  Ridderne  vandt  i  Kampen  for 
Fædrelandet  eller  ved  andre  Leiligheder,   var  ikke  tilstræk- 

kelig;  nei,  de  søgte  Leilighed  til  at  maale  sig  med  Mod- 
standere, der  havde  helt  Ky  for  Styrke  og  ridderlig  Fær- 
dighed. Selv  Konger  og  regjerende  Fyrster  vovede  deres 
Liv  i  saadanne  unyttige  Kampe.  Umaadelig  Pragtsyge,  som 
tidt  udartede  til  taabelig  Ødselhed,  var  en  fremherskende 
Feil,  især  hos  Datidens  store  Herrer,  hvis  G  odgj ørenhed 
meget  ofte  havde  sin  Oprindelse  i  Forfængelighed  og  Ær- 
gjerrighed.  Konger  bortskjænkede  hele  Provindser;  mæg- 
tige Eiddere  holdt  aabent  Huus  og  satte  en  Hjelm  foran 
Indgangen  til  Borgen  som  Tegn  paa,  at  de  indbøde  dem, 
der  kom  forbi,  til  at  komme  indenfor  og  nyde  Gjæstfrihed 
hos  dem.  En  Munk,  Geoffroi  de  Vigeois,  fortæller  et  mær- 
keligt Exempel  paa  den  Tids  Ødselhed.  Kong  Henrik  den 
Anden  af  England  enskede  i  Aaret  1170  at  feire  Forsonin- 
gen mellem  Greven  af  Toulouse  og  Kongen  af  Arragonien, 
som  havde  været  i  Krig,  ved  en  præ^gtig  Tournering,  der 
skulde  holdes  i  Byen  Beaucaire,  hvor  Provences  Herrer  og 
Kiddere  hvert  Aar  havde  glimrende  Sammenkomster.  Hver- 
ken Kongen  af  England  eller  Kongen  af  x^rragonien  mødte 
ved  denne  Leilighed;  men  der  forsamledes  en  Mængde  Ba- 
roner og  Adelsmænd,  der  som  sædvanlig  søgte  at  overgaae 
hverandre  i  Pragt.  Iblandt  Andet  fortælles  der,  at  Grev  Rai- 
mond  af  Toulouse  forærede  Baron  Raimond  d'Agout  et  hun- 
drede Tusinde  Guld-  eller  Sølvstykker,  som  denne  oieblik- 
kelig  lod  uddele  til  ti  Tusinde  Knegte.  Bertrand  Raim- 
bout,  en  anden  Adelsmand,  som  var  tilstede  ved  Festen,  lod 
en  Mark  i  Nærheden  oppløie  og  saaede  tredive  Tusinde  Sous 
(omtrent  550  Rd.  i  vore  Penge)  i  den.  GuiUaume  de 
Martel,  hvis  Følge  bestod  af  tre  Hundrede  Svende,  be- 
falede, at  alle  de  Levnetsmidler,  som  bleve  tilberedte  til 
dem  i  hans  Kjøkken,  skulde  koges  over  Flammerne  afVox- 
lys.  Grevinden  af  Urgel  sendte  en  Krands  til  en  Værdi  af 
fyrretyve  Tusinde  Sous  som  Gave  til  Guillaurae  Mita,  som 
man  meente  vilde  vinde  Prisen  som  Minnesanger.  Raimond 
de  Vernous  havde  bragt  tredive  smukke  Heste  med  sig,  der 

til  Folkets  Fornoielse  bleve  levende  brændte.  Slige  gru- 
somme og  taabelig  ødsle  Handlinger  roste  Datidens  Digtere 
som  Beviser  paa  ædel  Gavmildhed ! 

Man  maa  dog  ikke  troe,  at  en  saadan  Letsindighed 
charakteriserede  alle  Troubadourer.  Der  manglede  ikke  imel- 
lem dem  ædle  Mænd  med  et  alvorligt  Sindelag,  som  sor- 
gede over  Tidens  Fordærvelse  og  dristigt  og  strengt  angrebe 
den  Slethed,  Havesyge  og  Egenkj ærlighed,  der,  dengang 
som  nu  og  i  enhver  anden  Periode  af  Historien,  mere  eller 
mindre  vansirede  Samfundets  forskjellige  Klasser,  Disse 
Digte,  der  saaledes  revsede  Lasten  i  alle  dens  Skikkelser, 
kaldtes  »Sirventes«  (Tjenestesange)..  I  nogle  angribes  Bor- 
gerstandens lave  Tilbøieligheder,  i  andre  Adelens  mere  glim- 
rende, men  derfor  ikke  mindre  forkastelige  Feil ;  selv  Geist- 
ligheden og  Munkene,  hvis  Betydning  ellers  dengang  var 
saa  stor,  bleve  ikke  skaanede. 

De  politiske  Sirventes  havde  hovedsagelig  til  Formaal 
at  revse  dem,  der  foraarsagede  borgerlig  Uorden,  at  be- 
skæmme de  Regenter  —  ogsaa  Paven  i  Rom  — ,  som  hand- 
lede uretfærdigt  eller  upolitisk,  at  kritisere  de  store  og 
mægtige  Baroners  Foretagender  —  kort  sagt,  undertrykke 
Alt,  som  kunde  antages  at  ville  forstyrre  den  borgerlige  Or- 
den og  Ro.  Men  imellem  denne  Klasse  Digte  er  der  ogsaa 
mange  krigerske  Sange,  hvori  Troubadourerne  have  lagt 
deres  Rolle  som  Fredsmæglere  tilside,  soge  at  gjenoplive 
det  nationale  og  personlige  Mod  og  optænde  lange,  blodige 
Feider.  Undertiden  opfordre  de  ogsaa  til  at  tage  Korset 
for  Zions  Befrielse  og  afmale  med  glødende  Farver  Blod- 
badets og  Soirens  Glæder. 

Blandt  de  Digtere,  hvis  Sirventes  fik  en  stor  Betydning, 
idet  de  foraarsagede  lange  og  blodige  Stridigheder,  indtager 
Bertrand  de  Born,  Baron  af  Perigord,  den  meest  fremra- 
gende Plads.  I  Striden  mellem  Kong  Henrik  den  Anden 
af  England  og  hans  oprørske  Sønner  havde  han  sluttet  sig 
til  de  Sidste  og  bragte  ved  sine  Sirventes,  der  gik  fra  Mund 

til  Mund,  hele  Landet  fra  Garonne  til  Seinens  Udløb  i  Be- 
vægelse. Han  var  af  en  vild  og  voldsom  Charakteer;  denne 
afspeiler  sig  i  hans  Digte,  ligesom  ogsaa  Ubesindighed  og 
utæmmet  Lidenskabelighed  er  et  Særkjende  for  alle  hans 
Handlinger.  Disse  Egenskaber  er  det,  som  har  sikkret  ham 
en  Plads  mellem  det  tolvte  Aarhundredes  berømteste  Kri- 
gere og  første  Digtere.  Medens  hans  Sange  saaede  Tve- 
dragt mellem  Kongerne  og  fremkaldte  bittert  Had  og  gj en- 
sidig Mistro  mellem  deres  Vasaller,  vare  haus  egne  Vaaben 
vendte  mod  Naboerne ,  hvis  Borge  og  Eiendomme  hans 
Folk  ødelagde.  Under  de  hyppige  Stridigheder,  hvori  hans 
Voldsomhed  og  Rænker  indviklede  ham,  havde  han  ligesaa- 
megen  Nytte  af  sit  Digtertalent  som  af  bin  uforfærdede 
Tapperhed,  idet  hans  uforskammede  Sirvontes  kuede  og  ned- 
trykte hans  Fjender,  medens  de  gave  hans  Soldater  og  Alli- 
erede nyt  Mod.  Bertrand  de  Bom  var  en  slet  Broder,  en 
oprørsk  Undersaat  og  en  farlig  Ven;  det  er  derfor  meget 
passende,  naar  Dante  anviser  ham  en  Plads  i  Helvede.  Som 
Troubadour  offrede  Bernard  dog  ogsaa  nogen  Tid  paa  at 
besynge  Kjærligheden  og,  som  det  synes,  med  meget  Held, 
siden  han  fik  Titlen:  »Kjærlighedssanger«. 

Som  Forfatter  af  moralske  Sirventes  staaer  Peire  Car- 
dinal høiest.  Han  blev  født  i  Begyndelsen  af  det  trettende 
Aarhundrede  og  naaede  efter  nogle  af  hans  Biographers  Si- 
gende en  Alder  af  hundrede  Aar.  Efterat  have  forladt  den 
geistlige  Stand,  hvortil  han  forst  var  bestemt,  helligede 
han  sig  ganske  til  Poesien  og  vandrede  om  fra  det  ene 
Hof  til  det  andet,  ledsaget  af  en  Jongleur,  som  foredrog  hans 
Digte,  og  vandt  herved  mangen  ædel  Besk3^tter.  Diez  siger 
om  ham  i  »Leben  und  Werke  der  Troubadours«:  >Peire 
Cardinal  fortjener  Navn  af  den  moralske  Sirventes'  Mester, 
thi  han  gjorde  ligesaa  Meget  for  den,  som  Bertrand  de 
Born  for  den  politiske.  Den  Iver,  Frimodighed  og  Kraft, 
hvormed  han  angriber  Tidens  fordærvede  Sæder,  og  hans 
egen  moralske  Vandel  fortjene  den  høieste  Roes;  men  hans 

Beskrivelser  ere  mangelfulde,  forsaavidt  som  de  ere  altfor 
almindelige  i  deres  Charakteer,  saa  at  de  fra  et  historisk 
Synspunkt  kun  ere  af  liden  Vigtighed.« 

Troubadourerne,  der  vare  saa  nøie  knyttede  til  Ridder- 
væsenet, stode  og  faldt  med  dette ;  i  det  trettende  Aarhun- 
drede,    da  Riddervæsenet  tabte    sin   Betydning,    var   ogsaa 
Troubadourernes  Tid  forbi,  hvis  Virken  og  Blomstring  om- 
fatter et  Tidsrum  af  halvandet  Hundrede  Aar.    Albigenser- 
krigene,    Korstogene,    som    forarmede   mange   Riddere,    og 
Tidens  voxende  Raahed  bragte  Interessen  for  Digtekunsten 
til  at  dale  og  berøvede  Sangerne  deres  Løn;   men  det  var 
navnlig  Albigenserkrigene,  der  gave    Troubadourerne  Døds- 
stødet.     I    det    sydlige    Frankrig,    Troubadourernes    Hjem, 
havde  Feudalismen  aldrig  slaaet  dybe  Rødder.     Store  Byer, 
hvis  Borgere  i  Rigdom   og  Oplysning,  ja   selv   i  ridderlige 
Idrætter,  kappedes  med  Ridderskabet,  laae  spredte  over  Lan- 
det i  alle  Retninger  og  udbredte  Industri  og  Velstand  rundt 
om.     Deres   Rigdom    og  hoie    Cultur,    deres    demokratiske 
Tendenser,  ridderlige  Sæder,  glimrende  Festiviteter  og  origi- 
nale Literatur  lode  disse  Byer  spille  en  særegen,  fremragende 
Rolle.      Hvad  der    isæ'r  udmærkede    Provence    fremfor   de 
omliggende  Lande,  ja,  man  kan  sige  fremfor  den  hele  Chri- 
stenhed paa  den  Tid,  var  en  afgjort  Misfornøielse  med  Kir- 
kens trykkende  Aag  og  en  dyb  Foragt  for  de  pavelige  Lær- 
domme.   Denne  Utilfredshed   fik  sit  Udtryk  i  en  religieus 
Sect,  Albigenserne,  hvis  Lære  i  ikke  faa  Henseender  stem- 
mede  overeens   med  den,  som  i  det  sextende  Aarhundrede 
knækkede    den    pavelige     Magt.        Skjøndt     Albigenserne 
begunstigedes  af  Byer,   Fyrster  og  Adelsmænd,    maatte   de 
dog  bukke  under,    deels   fordi  der  dengang  paa  Pavestolen 
sad  en  Mand,  som  vel  forstod  at  haandhæve  sin  Magt,  deels 
fordi  Tiden  endnu   ikke  var   moden.    Innocents  den  Tredie 
taalte  ikke  nogen  fra  den  orthodoxe  Kirke  afvigende  Lære: 
den  aandelige  og  nationale  Frihed   i    Sydens    skjønne  Pro- 
vindser  skulde  knuses.     Der  blev  prædiket  et  Korstog  mod 

Kjætterne.  Det  sørgelige  Udfald  er  bekjendt  nok:  en  Tid, 
fuld  af  Ødelæggelser  og  Blodsudgydelser,  religieuse  For- 
følgelser, Forræderi,  Forgiftninger  og  Auto  da  Feer  gik 
over  Languedocs  Sletter.  Under  saadanne  Omstændigheder 
var  der  ingen  Plads  mere  for  Troubadourerne :  Digternes 
Stemmer  qvaltes  i  Strømme  af  Blod  og  Taarer! 

V.  Hj.-n. 


Efter  Bastillens  Indtagelse. 
(Paul  Delaroche.) 


stormen  paa  Bastillen 

den  Ude  Juli  1789. 


JN  edenstaaende  Beretning  er  et  Uddrag  af  et  Haandskrift, 
som  udgjor  en  Deel  af  den  »revue  littéraire  de  Paris«,  som 
findes  i  det  storhertugelige  Archiv  i  Oldenborg.  Denne  »re- 
vue«  bestaaer  af  Breve  og  Meddelelser  af  forskjellig  Slags, 
som  sendtes  fra  Paris  til  Hertug  Peter  Frederik  Ludvig  i  Aa- 
rene  1791  —  93,  og  som  efter  Modtagerens  Dod  ordnedes  af 
den  fortjenstfulde  Archivraad  I)r.  Lewerkus  paa  en  meget 
omhyggelig  Maade.  Her  ville  vi  kun  holde  os  til  den  Deel 
af  Samlingen,  som  vedrører  Indtagelsen  af  Bastillen  og 
betegnes  som  et  Uddrag  af  Pitra's  Memoirer;  disse  sidste 
ere,  saavidt  vides,  aldrig  blevne  oifentliggjorte.  Hvad  den 
omtalte  Pitra  angaaer,  da  veed  man  kun  om  ham,  at  han, 
saaledes  som  ogsaa  Haandskriftet  meddeler,  var  fodt  i  Lyon, 
at  han  i  Aaret  1789  hørte  til  Vælgerne  i  Paris,  og  at  han, 
da  Hovedstaden  ifølge  Reglementet  af  trettende  April  samme 
Aar  inddeeltes  i  tresindstyve  Districter,  blev  valgt  til  For- 
stander i  sit  District.  I  disse  Districter  fandt  især  Væl- 
gernes Sammenkomster  Sted,  og  der  raadslog  man  om  de 
Deputeredes  Holdning  i  den  almindelige  Stænderforsamling. 
Da  det  politiske  Rere  blev  større  og  større  og  Byen 
Paris's  Forvaltning  mere  og  mere  overlodes  til  Borgerne, 
voxede  naturligviis  ogsaa  disse  Districtsforsamlingers  Betyd- 
ning, og  den  Rolle,  som  enkelte  af  dem  senere  hen  spillede, 
er  bekjendt  nok.  Allerede  i  Tiden  før  den  fjortende  .Juli 
var  Pitras  Stilling  derfor  ikke  uden  Betydning.  Samtidig  med 

Bastillens  Fald  gik  ogsaa  den  gamle  communale  Forfatning 
i  Byen  Paris  til  Grrunde.  Aftenen  før,  den  trettende  Juli, 
havde  man  overdraget  hele  Magten  til  en  af  Vælgerne  udnævnt, 
permanent  Commitee,  i  hvilken  »le  prév5t  des  marchands« 
eller  Borgemesteren  i  Paris,  de  Flesselles,  førte  Forsædet, 
dog  ikke  uden  betydelig  Indskrænkning  i  hans  tidligere 
Rettigheder.  Efterat  Borgemesteren  var  bleven  myrdet,  for- 
blev den  permanente  Commitee  endnu  nogle  Dage  i  Kraft  ved 
Siden  af  en  provisorisk  Politi-Comitee,  indtil  endelig  Byen 
Paris's  Forvaltning  organiseredes  paany,  og  det  Municipal- 
væsen  indførtes,  som  i  sine  Grundtræk  danner  Basis  for  den 
nuværende  Organisation.  Pitra  var  Medlem  saavel  af  den 
provisoriske  Politi-Commitee,  som  af  den  senere  Communalbe- 
styrelse  fra  1789—91. 

Ved  at  deeltage  i  disse  Forsamlinger,  ved  at  gjøre  Be- 
kjendtskab  med  Dagens  P'orere  og  Helte  var  Pitra  istand 
til  at  skaffe  sig  noie  Kjendskab  til  Begivenhederne,  ligesom 
han  ogsaa  med  Sikkerhed  kunde  give  Meddelelser  om  det, 
som  han  selv  havde  seet. 

Den  umiddelbare  Foranledning  til  Stormen  paa  Bastil- 
len var  Hoffets  Holdning,  som  atter  i  den  senere  Tid  var 
bleven  meget  truende.  Kongen  havde  i  Stændernes  høi- 
tidelige  Forsamling  tilbagekaldt  alle  de  Beslutninger,  som 
den  tredie  Stand  havde  fattet  og  bekræftet  ved  Eden  i 
Boldhuset,  og  Necker,  den  Mand,  i  hvem  alle  de  maa- 
deholdne  Liberales  Haab  var  concentreret,  havde  derfor  ind- 
givet sin  Demission.  Paa  Kongens  og  Dronningens  An- 
modning havde  han  imidlertid  atter  overtaget  Finantsmini- 
sterens  Portefeuille  ;  men  det  var  en  offentlig  Hemmelighed, 
at  hans  Modstandere  uafladeligt  arbeidede  paa  at  styrte  ham. 
Kegjeringens  Stotter  i  Armeen,  navnlig  de  tydske  Kegimen- 
ter  under  Marschailen  af  Broglio's  Commando  concentrere- 
des  i  Nærheden  af  Paris  og  Versailles  for  at  understøtte 
Regjeringen  i  det  beleilige  Øieblik.  Den  ellevte  Juli  om 
Aftenen  fik  Necker  atter  sin  Afsked  og  blev  samtidig  der- 
med forviist  fra  Frankrig.  Sensationen  i  Paris  ved  denne 
Efterretning    var    uhyre;    Folket   greb    til    Vaaben,    da  det 

frygtede  for  et  Angreb  af  Tropperne  paa  Paris,  og,  som 
ganske  naturligt  var,  vendte  det  sin  Vrede  først  imod  Ba- 
stillen, denne  bestandige  Trusel  for  Byen  —  dette  gamle 
Symbol  paa  det  absolute  Kongedomme.  Men  vi  ville  nu 
følge  Pitra's  Meddelelser,  som  først  gjore  os  bekjendte  med 
de  ydre  Forhold,  navnlig  med  Slottets  forskjellige  Localiteter. 


»...De  Tjenester,  som  Bastillen  har  ydet  Kongernes 
og  deres  Ministres  Despotisme,«  saaledes  begynder  han  sin 
Portælling,  »have  gjort  dette  Slot  mere  berømt  end  dets 
Fasthed,  thi  i  Liguens  og  Frondens  Tid  er  det  bleven  erobret 
og  tilbageerobret  fem  til  sex  Gange.  Bastillens  Fald  har 
imidlertid  havt  en  overordentlig  Indflydelse  paa  Revolutio- 
nen og  sikkret  deus  Fremgang  ved  den  Skræk,  som  den 
indgjød  Ministrene  og  Kegjeringens  andre  Embedsmænd. 
Man  vil  derfor  vist  ikke  fortænke  mig  i,  at  jeg  gaaer  ind 
paa  Begivenhedens  Enkeltheder,  især  da  jeg  har  modtaget  dem 
fra  de  Mænd,  som  have  bidraget  raeest  til  Fa:;stningens  Fald. 
For  bedre  at  kunne  forstaaeliggjore  Angrebet,  troer  jeg  imid- 
lertid at  maatte  forudsende  en  historisk  Beskrivelse  af  selve 
Slottet.  Bastillens  to  ældste  Taarne  opførtes  i  Kong  Johan's 
Kegjeringstid  (1350 — 64)  for  at  sikkre  Indgangen  til  For- 
staden St.  Antoine  imod  de  med  Carl  V,  den  Slette,  af  Na- 
varra  allierede  Englændere.  Imellem  disse  to  Taarne  var 
Pariserporten;  men  snart  opførte  man  lige  overfor  dem  to 
andre  Taarne,  saaledes  at  Befæstningen  dannede  et  fuld- 
stændigt Qvadrat.  Under  Carl  V's  Regjering  (1364-  -80) 
byggedes  fire  nye  Taarne  til,  og  Fæstningen  fik  nu  Form  af 
et  Parallelogram.  Under  denne  Konge  fik  den  ogsaa  Navn 
af  Bastillen.  Frants  I  opførte  til  Forsvar  for  Porten  et 
regelmæssigt  Værk,  som  hed  Bastillon,  og  som  af  Henrik  IV 
forandredes  til  en  Halvmaane.  Da  man  ødelagde  dette  Værk, 
viste  det  sig,  at  det  var  opført  paa  en  ældre  Skandse,  som 
havde  staaet  i  Forbindelse  med  Bastillen,  inden  Ludvig  XIV 

omgav  den  med  Grave.  Dette  med  Træer  beplantede  Uden- 
værk stod  nu  kun  i  Forbindelse  med  Gouverneurens  Huus 
og  benyttedes  af  ham  som  Have. 

Bastillen  selv  var,  som  sagt,  en  langagtig  Firkant  med 
otte  Taarne.  Af  de  to,  der  laae  ligeoverfor  Boulevarden  ved 
Gaden  St.  Antoine,  kaldtes  det  ene  »la  tour  du  Coin«,  det 
andet  »la  tour  du  Puits« ;  to  andre  (de  ældste  til  Høire  og 
Venstre  for  den  tidligere  Byport)  hed  »la  tour  de  la  Cha- 
pelle«  og  la  tour  du  Trésor«  ;  ligeoverfor  dem  stod  Taarnene 
»de  la  Liberté«  og  »de  la  Berthandiére«  ;  de  to  sidste  endelig, 
som  spillede  den  vigtigste  Rolle  ved  Stormen,  vare  Taarnene 
»de  la  Bassiniére«  og  »la  tour  de  la  Comté«.  Disse  sidste 
laae  ligeoverfor  Gouverneurens  Huus,  og  imellem  dem  var 
Bastillens  Port  og  Vindebro.  Taarnet  de  la  Comté  dannede 
desuden  Hjørnet  ud  imod  Arsenalshaven,  men  var  skilt  fra 
denne  ved  Fæstningsgraven ,  G  ouverneurens  Huus  og  et 
Jerngitter. 

For  at  man  bedre  kan  forstaae  det  Følgende,  foier  jeg  til, 
at  der  imellem  Taarnene  de  la  Liberté  og  de  la  Bassiniere 
hiinsides  Graven  var  en  hvælvet  Gang,  som  forbandt  Gaden 
St.  Antoine  med  Invalidecasernen  og  gjennem  Gaarden  de 
rOrme  med  Arsenalet.  I  Bastillen  havde  Marquien  af  Launay 
Commandoen.  Men  førend  jeg  gaaer  over  til  at  tale  om 
ham  og  om  Angrebet  paa  Bastillen,  maa  jeg  fortælle,  hvad 
der  var  gaaet  for  sig  i  Byen  førend  hiin  mindeværdige 
Begivenhed. 

Allerede  om  Natten  imellem  den  tolvte  og  trettende 
Juli  havde  Directeurerne  for  det  op  til  Bastillen  stødende 
Toihuus  ladet  samtlige  Krudtforraad  ligesom  ogsaa  de  i  Løbet 
af  otte  Dage  forfærdigede  Patroner  bringe  ind  i  Bastillen, 
som  de  paastode  for  at  sikkre  dem  for  den  i  Paris  omstrei- 
fende  Pøbel,  men  i  Virkeligheden  for  at  unddrage  Folket 
den  eneste  Ammunition,  som  det  kunde  bruge  til  Forsvar 
og  Angreb.  Denne  Omflytning  havde  naturligviis  ikke  kunnet 
finde  Sted   uden   at   tiltrække  sig  nogle  Borgeres  Opmærk- 


Stormen  paa  Bastillen.  381 

somlied   og    derfor    udbredtes    allerede    om   Mandagen    en 
Mængde  ubestemte  Rygter. 

Disse    bekræftedes,    da    nogle    Borgere,    hvem    Borge- 
mesteren,   de  Flesselles,  paa  deres  Anmodning  havde  givet 
Lov  til  at  hente  Patroner  der,    ikke  alene  ikke  fandt  noget 
Krudt,  men  ogsaa  fik  Efterretning  fra  Naboerne  om  Trans- 
porten til  Bastillen.     Fra  denne  Mandag  Aften  fattede  man 
Mistanke  til  Gouverneuren  i  Fæstningen,    uden  dog  at  give 
ham    det   tilkjende,    da  man  ikke  mærkede  nogen  fjendtlig 
Holdning  indenfor  Fæstningen.    Dette  Sidste  kan  man  maa- 
skee  forklare  sig  deraf,   at  Baron  de  Bézenval   forst   sendte 
Marquien  af  Launay   de  fyrretyve   Schweitzere  af  Regimen- 
tet   Sales-Samadé     Natten    imellem    Mandag    og    Tirsdag. 
Tirsdag  Morgen  Kl.  otte  marscherede  to  Compagnier  af  den 
franske  Garde  under  Uulhiéres's  Commando  op  foran  Barriere 
du  trone    for  at  forsvare    denne   imod   Forstædernes   Pøbel 
og  Marodeurerne  fra  den  kongelige  Armee.     Da  disse  Ban- 
der imidlertid  forsvandt,  saasnart  Tropperne  viste  sig,  vendte 
ogsaa  Compagnierne  om.     Paa  deres  Tilbagemarsch  fandt  de 
uhyre  Menneskemasser  forsamlede  foran  Bastillen,  ifærd  med 
at  iagttage    de  mod   Gaden    St.  Antoine   rettede   Kanoner. 
Launay  havde  ladet  dem  fere  frem,  da  han  saae  Tropperne, 
fulgte  af  en  stor  Menneskemængde,  ile  til  Barriere  du  trone, 
sandsynligviis  fordi  han  troede,    at  man  vilde  angribe  ham. 
De  fora.n  Bastillen  forsamlede  Borgere,   som  følte  sig  gene- 
rede af  de  truende  Kanoner,  onskede  at  beholde  de  to  Com- 
pagnier hos  sig,  men  Sergeanterne,  som  istedetfor  Officererne 
førte  dem,   erklærede  ikke  at  kunne  blive  uden  en  Befaling 
fra  den  permanente  Commitee,  som  var  bleven  valgt  Aftenen 
iforveien ;  de  vilde  imidlertid  underrette  Flesselles,  som  stod 
i  Spidsen  for  den,  om  Begivenhederne  saavel  ved  Barrieren, 
som  foran  Bastillen.      Saasnart   den  permanente  Commitee 
fik  Underretning  om  disse  fjendtlige  Forholdsregler,  skyndte 
den  sig  med  at  sende    en  Deputation  til  Launay  med   den 
Opfordring  at  fjerne  Kanonerne   og  ikke   at  foretage  Noget 


m. 


382  Stormen  paa  Bastillen. 

imod  Byen,  saafremt  Folket  ikke  angreb  ham.  Denne  De- 
putation indlodes  uden  Vanskelighed  i  Bastillen.  Lauuay 
modtog  den  meget  venlig  og  beværtede  den  med  Frokost, 
efterat  han  han  havde  lovet  ikke  at  betjene  sig  af  Kano- 
nerne, dersom  man  ikke  angreb  ham.  I  Deputationens  Nær- 
værelse gav  han  Ordre  til  at  trække  Kanonerne  tilbage. 
Det  foran  Bastillen  forsamlede  Folks  Ophidselse  var  imidlertid 
steget,  især  da  det  var  uvidende  om  Deputationens  Afsen- 
delse ;  man  forlangte  Udleveringen  af  Krudtforraadene  og  af 
Yaaben,  og  man  begyndte  allerede  at  tale  om  Bastillens 
Erobring.  Nogle  af  Forstaden  St.  Antoines  Beboere  opda- 
gede i  Mængden  en  Officeer  af  Dronningens  Regiment,  ved 
Navn  Hélie;  de  trænge  sig  rundt  om  ham  med  Spørgsmaal 
om,  hvorledes  Fæstningen  kan  indtages.  Hélie  foreslaaer  at 
hente  Kanoner  fra  den  franske  Gardes  Gaserne  og  opfordrer 
Mængden  til  at  forsyne  sig  med  alle  de  Vaaben,  den  kan 
faae  fat  paa;  Stedet,  hvor  man  opholder  sig,  bestemmes  til 
Samlingsplads,  og  medens  en  Deel  af  Borgerne  begiver  sig 
ind  i  Byen  for  at  hente  Gardens  Kanoner,  iler  Hélie  hjem 
til  sin  Bolig  for  at  iføre  sig  sin  Uniform. 

Da  Deputationen,  som  havde  spildt  en  kostbar  Tid  ved 
Frokosten,  omsider  forlod  Slottet  —  og  det  var  meget  van- 
skeligere for  den  at  komme  ud  end  ind  —  traadte  Thuriot 
de  la  Rosiére,  en  Mand  fra  Sectionen  Culture  St.  Catherine, 
hen  til  Slotsporten  og  indlodes  efter  nogen  Vanskelighed 
først  i  Udenværket  og  derpaa  over  den  store  Bro  i  Fæst- 
ningen. Ligeoverfor  Broen  havde  man  opstillet  tre  Kanoner, 
imedens  Skytset  paa  Taarnene  rigtignok  stod  fire  Fod  fra 
Skydeskaarene,  men  dog  bestandig  rettet  mod  Byen.  Launay 
gav  ogsaa  Thuriot  den  Forsikkring,  at  han  ikke  vilde  skyde, 
forudsat,  at  han  ikke  selv  blev  angreben.  Da  imidlertid 
Mængden  foran  Bastillen  ikke  ophørte  med  de  truende  Skrig 
og  lavede  sig  til  at  angribe  Gouverneurens  Huus,  traadte 
Thuriot,  med  Marquien  af  Launay  ved  Haanden,  hen  til 
Taarnets  Tinde  og  vinkede  til  Folket  med  Hatten. 

Denne  fredelige  Holdning,  som  tydede  paa  en  fuldstæn- 
dig Fovstaaelse,  hilsedes  med  lydelige  Bifaldsraab.  Endnu 
engang  lovede  Launay  ikke  at  ville  angribe,  og  Thuriot 
skyndte  sig  med  at  bringe  denne  Forsikkring  til  Raadhuset, 
hvor  han  indtraf  tidligere  end  Deputationen,  som  havde  for- 
ladt Bastillen  for  han.  Deputationen  bekræftede  hans  For- 
tælling og  foranledigede  de  forsamlede  Vælgere  til  fra  Raad- 
husets  Perron  at  forkynde  Gouverneurens  fredelige  Hen- 
sigter for  at  berolige  Borgerne.  Men  Kampen  begyndte 
foran  Bastillen,  imedens  Freden  prochimeredes  foran  Raad- 
huset. Næppe  havde  Thuriot  fjernet  sig  fra  Slottet,  forend 
Mængden,  som  han  øiensynlig  forlod  beroliget,  paauy  Tor- 
langte  Vaaben  og  Krudt  og  gjentog  Truslen  om  at  ville 
antænde  Clouverneurens  Huus,  der  kun  forsvaredes  af  et  ubety- 
deligt Udenværk  og  en  svag  Vindebro.  Launay,  som  havde 
forladt  Slottet  for  at  tale  med  Mængdens  Førere,  gik  ind  paa 
at  tillade  et  bestemt  Antal  Borgere  at  komme  ind  paa 
Pladsen  imellem  Bastillen  og  Gouvernementshuset  og  at 
udlevere  saa  mange  Geværer  og  saa  megen  Ammunition, 
som  han  selv  kunde  undvære.  Dette  Tilbud  var  uforsigtigt, 
rten  Gouverneuren  var  ikke  længere  i  Besiddelse  af  den 
Ro  og  Aandsnærværelse,  som  hans  vanskelige  Stilling  kræ- 
vede. Det  være  nu,  som  det  vil  — jeg  veed,  at  man  blev  enig 
om,  kun  at  tillade  et  begrændset  Antal  Mænd  af  Folket  at 
komme  ind  i  den  forste  Gaard;  men  næppe  var  Launay 
vendt  tilbage  til  Fæstningen,  og  den  første  Vindebro  falden 
ned,  førend  Alle  trængte  ind  paa  den  aabne  Plads.  Omend- 
skjøndt  dette  skete  imod  Overeenskomsten  med  Gouverneu- 
ren, saa  vilde  det  have  været  uden  Fare  for  ham,  thi  Mæng- 
dens Bestræbelser  for,  uden  Geværer,  uden  Kononer  at  be- 
mægtige sig  den  store  Vindebro,  som  var  beskyttet  ved  et 
Jerngitter  og  ved  Kanoner,  vilde  uden  Tvivl  have  været 
forgjæves.  Men  Launay,  som  af  Forfærdelse  over  den  frem- 
stormende Masse  havde  tabt  Besindelsen,  lod  skyde  paa  den 
baade  med  Geværer  og  Kanoner.     Nogle   Døde  og  Saarede 

bleve  paa  Pladsen,  de  Øvrige  flygtede  med  vilde  Skrig.  Broen 
blev  igjen  trukken  op,  og  Besætningen  dræbte  endnu  tre 
Borgere,  som  ved  den  hurtige  Flugt  vare  faldne  ned  i  Gra- 
ven. En  Deel  af  den  opbragte  Mængde  stormede  under  Raa- 
bet,  »at  den  var  forraadt,«  til  Raadhuset,  hvorhen  man  ogsaa 
bragte  to  eller  tre  af  de  Saarede,  og  deved  kom  ogsaa  den 
der  forsamlede  Masse  snart  i  en  frygtelig  Ophidselse.  Tvende 
Saarede  bragtes  endogsaa  ind  i  Commiteens  Forsamlingslocale 
og  Mængden  trængte  ind  bagefter,  idet  den  forlangte  Vaabeu 
for  at  kunne  deeltage  i  Stormen  paa  Bastillen.  Den  ene  af 
de  Saarede,  en  Soldat  af  den  franske  Garde,  havde  faaet  et 
Skud  igjennem  Underlivet  og  klagede  midt  under  Døds- 
kampen over,  at  Folket  havde  holdt  de  to  Compagnier  til- 
bage foran  Fæstningen.  »Thi  ved  deres  Hjælp«,  sagde  han, 
»havde  vi  dræbt  alle  hine  Forrædere  med  Gouverneuren  i  Spid- 
sen.« Den  permanente  C ommitee  opfordrede  nu  den  indtræn- 
gende Mængde  til  at  forlade  Salen,  for  at  den  i  Ro  kunde 
tage  en  Beslutning  med  Hensyn  til  Bastillen;  men  forst  efter 
mange  Vanskeligheder  lykkedes  det  at  faae  Salen  rømmet 
og  Døren  til  denne  lukket.  Man  begyndte  nu  at  raadslaae, 
og  Forslag  bleve  gjorte  i  forskjellige  Retninger;  nogle  af 
Medlemmerne  forlangte,  at  man  skulde  tage  Bestemmelser, 
som  gik  ud  paa  Bastillens  Erobring.  Men  Flesselles  for- 
kastede disse  Forslag  som  taabelige  og  vilde  opsætte  Alt 
til  den  næste  Dag.  Man  havde  derfor  endnu  ikke  opnaaet 
nogen  Enighed,  da  Døren  til  Salen  pludselig  blev  reven  op, 
og  Deputerede  fra  Palais  royal,  fulgte  af  store  Menneskemas- 
ser, trængte  ind.  1  en  forbittret  Tone  erklærede  disse,  at 
de  i  tyve  Tusinde  Borgeres  Navn,  som  vare  forsamlede  i 
Palais  royal's  Have,  maatte  anklage  Borgemesteren  for 
Forræderi;  de  bebreidede  ham ,  at  han  i  fire  og  tyve  Timer 
havde  bedraget  sine  Medborgere  ved  det  falske  Løfte  at 
forskaife  dem  Vaaben,  at  han  under  dette  Paaskud  havde 
sendt  dem  snart  det  ene  snart  det  andet  Sted  hen,  og  at  de 
til  Raadhuset  bragte  Kister   ikke   havde   været   fyldte  med 

Oeværer,  men  med  Klude.  Tilsidst  beskyldte  de  ham  for 
at  staae  i  Correspondance  med  Prindsen  af  Conti*)  og  for- 
langte af  ham,  at  han  skulde  gaae  med  til  Palais  royal  for 
at  forsvare  sin  Optræden. 

Jeg  betragtede  opmærksomt  Borgemesterens  Ansigt,  da 
han  saaledes  blev  beskyldt,  og  jeg  skal  aldrig  glemme  det 
forskrækkede  Udtryk  i  hans  Ansigt  og  hans  frugtesløse  For- 
søg paa  at  give  sig  nogen  Holdning.  Hans  Svar  vare  især 
)  Begyndelsen  meget  usikkre;  med  svag  Stemme  fortalte 
han,  at  han  selv  var  bleven  ført  bag  Lyset  med  Hensyn 
til  Geværerne;  med  noget  større  Fasthed  retfærdiggjorde 
han  sig  imod  den  Anklage,  at  han  skulde  staae  i  Brevvexling 
med  Prindsen  af  Conti ;  han  paastod  ikke  at  have  seet  denne 
eller  hørt  Noget  fra  ham  i  de  to  sidste  Aar.  Bedre  end 
Flesselles  selv  kunde  gjøre  det,  forsvaredes  han  af  Dussaulx, 
et  anseet  Medlem  af  Commiteen. 

Denne  Sidste  sagde,  at  baade  han  selv  og  alle  hans 
Collegaer  aldeles  ikke  havde  lagt  Mærke  til  Noget,  som 
kunde  mistænkeliggjore  Flesselles  i  deres  Øiue.  Borgeme- 
steren var  ligesom  de  Andre  bleven  ført  bag  Lyset  ved 
falske  Beretninger,  og  det  var  Ministeren,  som  havde  be- 
draget dem  ved  Afsendelsen  af  de  tomme  Kister.  Dussaulx 
forestillede  endvidere  med  en  for  hans  Alder  sjelden  Energi 
den  larmende  Mængde,  hvor  farligt  det  var  under  de  nu- 
værende Omstændigheder  at  angribe  det  Offentliges  Ledere 
med  et  saadant  Easeri  og  uden  tilstrækkelige  Beviser. 
»Imedens  vi  her  stride  med  Ord,«  feiede  han  til,  »dræber 
man  vore  Medborgere  foran  Bastillen.  Lader  os  hellere 
tænke  paa,  hvorledes  vi  skulle  forhindre  dette.« 


Den  Sidste  af  den  berømte  Familie  Conti  (yngre  Sidelinie  af 
den  bourbonske  Familie  Condé).  Den  her  Nævnte  er  Louis 
Fran^ois  Joseph.  Han  blev  senere  ført  for  Revolutionstribu- 
nalet,  men  frikjendtes  og  døde  i  Landflygtighed  1807. 

Den  forsamlede  Mængde  lod  sig  noget  berolige  ved 
disse  Ord,  og  Flesselles,  som  imidlertid  havde  fattet  sig, 
foreslog  nu,  at  man  skulde  afsende  en  Deputation  til  Lau- 
na}'^,  som  skulde  opfordre  ham  til  at  lade  et  vist  Antal 
Borgere  komme  ind  i  Fæstningen  for  at  danne  en  fælles 
Besætning  med  Soldaterne.  »Han  kan  i  dette  Tilfælde  ikke 
dække  sig  bagved  sin  Bed  til  Kongen,«  sagde  Flesselles, 
>og  vi  have  da  tilstrækkelig  Sikkerhed  for,  at  han  ikke  til- 
føier  os  nogen  Skade.«  Jeg  understøttede  dette  Forslag  og 
gjorde  den  Bemærkning,  at  vi  da  med  lidt  Forsigtighed  let 
kunde  bemægtige  os  Fæstningen.  Den  permanente  Commitee 
udvalgte  strax  en  Deputation,  som  skulde  overbringe  denne 
Beslutning  til  Gouverneuren ;  men  Flesselles  opfordrede  forgjæ- 
ves  to  af  de  Deputerede  fra  Palais  royal  til  at  slutte  sig  til 
Deputationen.  Disse  forlangte  tvertimod  paany,  at  Borge- 
mesteren skulde  gaae  med  til  Palais  royal  eller  til  Raad- 
husets  store  Sal  for  at  forsvare  sig.  I  dette  Øieblik  nær- 
mede Flesselles  sig  til  Kaminen  for  at  drikke  et  Glas  Vand 
og  hviskede  til  mig:  »Hvad  skal  jeg  gjere,  Hr.  Pitra? 
Jeg  er  fortabt!«  Jeg,  som  blev  forskrækket  over,  at  han 
tiltalte  mig  ligeoverfor  Mængden,  som  stadigt  iagttog  ham, 
svarede  ham  ikke,  ligesom  ogsaa  Commiteen  ligeoverfor  de 
uophørlige  Opfordringer  til  ham  om,  at  han  skulde  gaae  med 
til  Palais  royal,  iagttog  en  for  Borgemesteren  hoist  betænkelig 
Taushed.  Tilsidst  erklærede  Flesselles,  at  han  i  et  saa  kritisk 
Øieblik  ikke  kunde  forlade  Raadhuset,  men  at  han  vilde 
komme  ind  i  den  store  Sal  for  at  forsvare  sin  Optræden. 
Jeg  besluttede  at  følge  Borgemesteren  derhen  og  opfordrede 
alle  de  Tilstedeværende  til  at  følge  os;  men  kun  Faa  gik 
med.  Kun  med  megen  Vanskelighed  opnaaede  jeg  at 
komme  ind  i  den  store  Sal,  som  frembød  et  aldeles  ube- 
skriveligt Udseende.  Saavel  Gallerierne  som  Sæderne 
langs  Væggene  vare  opfyldte  af  en  frygtelig  larmende 
Menneskemasse;  Nogle  havde  Geværer,  Andre  Spyd,  Sabler, 
Stokke  med  dertil  fastgjorte  Knive,  og  de  Fleste  havde  ved 

deres  Klædedragt  og  deres  vilde  Udseende  mere  Lighed 
med  Køvere  end  med  ordentlige  Borgere.  Jeg  prøvede  paa 
at  trænge  mig  igjennem  til  den  anden  Ende  af  Salen,  men 
standsedes  af  fire  bevæbnede  Borgere  fra  min  Section,  som 
vare  udsendte  for  at  opsøge  mig  paa  Grund  af  Begivenhe- 
derne ved  Bastillen.  Jeg  fulgte  med  dem  og  mødte  under- 
veis  paa  Trappen  en  ny  Deputation,  som  var  bleven  afsendt 
til  Bastillen.  Imedens  jeg  havde  været  inde  i  den  store  Sal, 
vare  nye  Skarer  trængte  ind  i  Commiteens  Forsamlingslo- 
cale  og  havde  bragt  den  Efterretning,  at  Bastillen  ikke  op- 
hørte med  at  skyde  paa  Borgerne ;  man  havde  derfor  beslut- 
tet at  afsende  en  ny  Deputation,  saa  meget  mere,  som  man 
slet  ikke  havde  hørt  Noget  fra  den  først  afsendte.  Det  var 
denne  nye  Deputation,  som  jeg  mødte  paa  Trappen,  ifærd 
med  at  begive  sig  ud  til  Bastillen;  den  havde  taget  en  Trom- 
meslager, nogle  Munieipalgardister  og  en  hvid  Fane  med, 
og  i  Spidsen  for  den  stod  Kongens  og  Byens  Procureur,  de 
Corny.  Førend  jeg  imidlertid  kan  berette  om  disse  to  De- 
putationers Virksomhed  og  min  Tilbagekomst  til  min  Section, 
maa  jeg  meddele,  hvad  der  var  skeet  foran  Bastillen,  efter 
at  Launay  havde  været  saa  uforsigtig  at  lade  Borgerne 
komme  ind  i  Udenværket  og  derefter  paa  en  meget  uklog 
Maade  drevet  dem  ud  igjen. 

Efter  de  første  sex  Kanonskud  havde  Mængden  na- 
turligviis  trukket  sig  Noget  tilbage.  Men  den  første 
Skræk  havde  snart  givet  Plads  for  Trangen  til  Hævn,  og 
man  begyndte  igjen  at  nærme  sig  Slottet  paa  forskjel- 
lige  Steder.  Skarer  af  Borgere,  som  havde  bragt  Ammu- 
nition og  Vaaben  tilveie  Aftenen  iforveien,  ilede  til  fra  Na- 
bodistricterne;  i  store,  uordnede  Hobe  stode  de  opstillede 
rundt  om  Fæstningen,  især  paa  de  Steder,  hvor  der  fandtes 
nogen  Dækning.  Talrigst  var  Mængden  i  den  hvælvede 
Gang,  som  fører  fra  Gaden  St.  Antoine  til  Arsenalet. 
Deels  fra  denne  Gang  og  deels  fra  de  mange  smaae  Boder, 
som  omgave  Bastillen,  vedligeholdtes  der  en  uafbrudt  Geværild 

imod  Fæstningen.  Denne  Skydning  var  imidlertid  ikke 
meget  farlig,  og  Besætningen  vilde  ikke  have  mistet  en  Mand, 
dersom  ikke  en  Mand  i  et  af  Nabohusene,  der  havde  samme 
Høide  som  Bastillen,  havde  faaet  det  Indfald  at  krybe  ud 
paa  Taget  og  i  Dækning  af  en  Skorsteen  givet  sig  til  at 
skyde  paa  Kanonererne.  Han  dræbte  og  saarede  flere  af 
dem,  uden  at  man  i  Fæstningen  paa  Grund  af  den  stærke 
Skydning  kunde  mærke,  hvorfra  Skuddene  kom.  Bastillens 
Skyts  bestrøg  Gaden  St.  Antoine  i  hele  dens  Længde,  og 
Kuglerne  gik  lige  hen  til  Palais  royal:  men  uden  at  ændse 
denne  Ild  trængte  nye  Skarer  uophørligt  igjennem  Gaden 
St.  Antoine  og  over  Boulevarden.  En  Hob  under  Anfør- 
sel af  Bryggeren  Acloque  stormede  ind  i  Arsenalets  Have 
og  stillede  sig  op  ved  Jerngitteret,  som  skiller  den  fra  Ba- 
stillens Grav;  en  anden  Hob  under  Bryggeren  Santerre  ret- 
tede fra  St.  Antoine-Siden  en  uafbrudt  Ild  imod  Fæstnin- 
gens Taarne,  men  Angrebet  gik  for  sig  uden  nogen  over- 
ordnet Ledelse  og  var  derfor  uden  Virkning.  Paa  dette 
Tidspunkt  var  den  første  Deputation  med  Præsidenten  de 
la  Vigne  i  Spidsen  kommet  igjennem  Gaarden  de  FOrme 
og  havde  nærmet  sig  Bastillen  paa  omtrent  et  Hundrede 
Skridt.  Her  forsøgte  den  ved  Tegn  at  gjore  sig  forstaaelig 
for  Soldaterne  paa  Muurtinderne ;  men  det  var  forgjæves; 
Ilden  vedblev  uafbrudt,  og  da  Mængden  mærkede,  at  Depu- 
tationen ikke  vilde  opnaae  Noget,  trængtes  denne  tilbage  og 
maatte  med  uforrettet  Sag  begive  sig  bort.  Den  gik  ad 
Omveie  tilbage  til  Raadhuset  og  indtraf  der  omtrent  paa 
samme  Tid  som  den  anden  Deputation,  der  heller  ikke 
havde  opnaaet  Noget.  I  Begyndelsen  havde  denne  sidste 
ved  Ankomsten  til  Bastillen  havt  mere  Held  med  sig,  thi 
den  hvide  Fane  var  bleven  seet  fra  Fæstningen,  og  man 
havde  derfor  tilladt  Deputationen  at  komme  hen  til  Uden- 
værkets Vindebro.  Skydningen  var  hørt  op  paa  begge  Sider, 
og  en  hvid  Fane  blev  endogsaa  heiset  paa  et  af  Taarnene. 
Deputationen  kunde  altsaa  med  Føie  troe,  at  det  vilde  lyk- 

kes  den  at  opnaae  en  Overeenskomst,  da  Soldaterne  plud- 
selig igjen  grebe  deres  Geværer  og  aifyrcde  en  Salve  paa  de 
tætte  Skarer.  Nogle  Borgere  styrtede  døde  om  foran  De- 
putationens Fødder,  og  det  var  kun  et  heldigt  Tilfælde,  at 
den  selv  undgik  en  lignende  Skjæbne.  Denne  pludselige 
Vending  skal,  som  Nogle  sige,  være  bleven  foranlediget 
derved,  at  man  paa  andre  Sider  af  Fæstningen  ikke  kunde 
see  den  hvide  Fane  paa  Taarnet  la  Bassiniére  og  derfor 
blev  ved  at  skyde  paa  Besætningen,  Gouverneuren  kunde 
derfor  troe,  at  man  vilde  overrumple  ham  fra  den  ene  Side, 
imedens  man  paa  den  modsatte  Side  foregav  at  ville  under- 
handle med  ham.  Deputationen  udrettede  derfor  heller  ikke 
Noget  her  og  maatte  ligesom  den  første  vende  tilbage  til 
Eaadhuset.  Omtrent  paa  samme  Tid,  som  det  sidst  Fortalte 
foregik  foran  Bastillen,  var  der  skeet  Noget  paa  Gréveplad- 
sen  foran  Raadhuset,  som  i  meget  kort  Tid  skulde  forandre 
Sagernes  Stilling  og  bringe  Bastillen  i  Folkets  Hænder. 

Som  man  vil  erindre,  vare  de  to  Compagnier  af  den 
franske  Garde,  der  om  Morgenen  havde  været  ved  Barriere 
du  trdne  afmarscherede  til  Grévepladsen ;  der  havde  de  været 
opstillede  hele  Tiden  og  med  Længsel  ventet  paa,  at  man 
vilde  gjøre  Brug  af  dem.  Da  var  det,  lige  førend  den 
anden  Deputations  Tilbagekomst,  at  en  ubekjendtMand  ved 
sine  begeistrede  Ord  overtalte  disse  Tropper  til  uden  Ordre 
fra  den  permanente  Commitee  at  marschere  til  Bastillen  for 
at  hjælpe  Borgerne  at  bringe  den  fornødne  Orden  i  Angre- 
bet. Men  førend  jeg  gaaer  over  til  at  fortælle,  hvorledes 
Bastillen  faldt,  vil  jeg  meddele,  hvem  denne  ubekjendte  Mand 
var,  og  hvorledes  han  kom  til  at  spille  en  saa  vigtig  Kolle 
ved  hiin  mindeværdige  Begivenhed. 

Hans  Navn  var  Hulin,  han  var  født  i  Schweitz,  var  et  og 
tredive  Aar  gammel  og  af  Naturen  vel  udrustet  med  alle 
de  Gaver,  som  ved  en  saadan  Begivenhed  ere  de  meest 
værdifulde.  Han  imponerede  ved  sin  mægtige  Skikkelse, 
han  havde  et  prægtigt  Hoved  og  en  Stemme,  hvis  mægtige 

Klang  forhøiedes  ved  et  udtryksfuldt  og  fyrigt  Foredrag.  Hu- 
lin  var  opdraget  i  Frankrig,  men  var,  da  Urolighederne  ud- 
brøde i  Genf,  vendt  tilbage  til  Scliweitz  og  havde  beklædt  en 
Adj utants  Stilling,  da  en  Garnison  oprettedes  der  i  Byen. 
Senere  gik  han  til  Paris  og  havde  i  la  Briche  ved  St.  De- 
nis  overtaget  Ledelsen  af  en  Vaskeanstalt.  Denne  Forret- 
ning nødsagede  ham  til  at  have  en  Bolig  i  Paris,  hvor  han 
opholdt  sig  hver  Søndag;  dette  var  ogsaa  Tilfældet  den 
tolvte  Juli,  netop  da  Efterretningen  ora  Neckers  Afsked 
fremkaldte  en  almindelig  Bevægelse.  Hulin  kjendte  Mini- 
steren personlig  og  var  en  af  hans  ivrigste  Beundrere.  For 
at  erfare,  om  Rygtet  med  Hensyn  til  Afskedigelsen  var 
sandt,  gik  Hulin  om  Eftermiddagen  til  Palais  royal,  hvor 
store  Menneskemasser  vare  forsamlede,  og  hvor  man  var  i 
stor  Uro  over  de  af  Regjeriugen  paa  Ludvig  XVs  Plads  og 
Tuilleriernes  Have  opstillede  Tropper.  Der  fortaltes  endog- 
saa,  at  den  bevæbnede  Magt  var  traadt  fjendtlig  op  imod 
Borgerne. 

Hulin  opflammedes  ved  disse  Efterretninger  og  foreslog 
den  forsamlede  Mængde,  at  man  skulde  træffe  Forsvarsan- 
stalter  i  det  Indre  af  Byen  og  der  oppebie  Regjeringens 
Beslutninger.  Men  han  mærkede  snart,  at  Folkets  Hold- 
ning var  for  vaklende  og  ubestemt  til,  at  han  kunde  sætte 
sine  Forslag  igjennem ;  modløs  vendte  han  derfor  om  Afte- 
nen tilbage  til  la  Briche  med  den  Overbeviisuiug,  at  de 
kongelige  Tropper  vilde  bemægtige  sig  Byen  i  Løbet  af 
Natten,  og  at  dermed  den  nylig  vakte  Bevægelse  for  Frihe- 
den fuldstændigt  vilde  undertrykkes.  Han  tilbragte  Nat- 
ten i  den  piinligste  Uro,  da  han  idelig  vækkedes  af  de  mod 
Paris  fremrykkende  Tropper.  Den  næste  Morgen  gik  han 
hen  til  en  Nabo  ved  Navn  Fornier;  denne  var  en  fortrolig 
Ven  af  Necker,  og  hos  ham  traf  Hulin  ogsaa  Fru  v.  Staél, 
Ministerens  Datter,  som  ikke  vidste,  hvilken  Vei  Faderen 
havde  valgt,  og  hvor  han  havde  sogt  et  Tilflugtsted.  Her 
hørte  han,  at  Bevægelsen  i  Paris  var  bleven  almindelig,  at 

Borgerne  grebe  til  Vaaben,  og  at  man  havde  besluttet  sig  til 
at  forsvare  sig  imod  Tropperne.  Disse  Efterretninger  gjorde 
et  heftigt  Indtryk  paa  ham,  og  trods  Fru  v.  Staél's  Fore- 
stillinger beslutter  han  sig  til  at  ile  til  Paris  og  deeltage  i 
Forsvaret,  lidet  anende,  at  han  er  bestemt  til  den  folgende 
Dag  at  spilla  en  saa  vigtig  Eolle  ved  Bastillens  Indtagelse. 
Henad  Eftermiddagen  kommer  han  til  Paris  og  begiver  sig 
strax  til  sin  Section,  hvor  han  med  Iver  deeltager  i  Bor- 
gernes Forsøg  paa  at  organisere  et  ordnet  Forsvar.  Den 
næste  Morgen  marscherer  han  med  en  Deling  Borgere  til 
Arsenalet  for  at  faae  Vaaben  udleverede,  og  paa  Veien 
derfra  kommei!'  han  over  Grévepladsen,  netop  i  det  Øieblik, 
da  de  første  Saarede  bringes  dertil  fra  Bastillen.  Synet 
af  disse,  de  Ulykkeliges  Klageraab,  det  almindelige  Skrig, 
at  man  skal  drage  til  Bastillen,  opflammer  endnu  mere 
Hulin's  Vrede;  efter  nogle  frugtesløs  Forsøg  paa  at  naae 
Raadhusets  store  Trappe  rives  han  bort  af  en  fra  denne 
Bygning  kommende  Hob  og  fores  lige  hen  foran  de  to  oveu- 
nævnte Compagnier  af  den  franske  Garde,  som  aldeles  ube- 
vægelige synes  at  dele  Hulin's  Fortvivlelse  og  Forbittrelse. 
Han  staaer  i  nogle  Øieblikke  tvivlraadig  foran  dem,  men 
fatter  saa  en  Beslutning  og  taler  til  dem  med  høi  Røst 
paa  følgende  Maade:  »Ere  I  ikke  ogsaa  Borgere,  tappre 
Soldater  af  den  franske  Garde,  og  høre  1  ikke  disse  Raab? 
Seer  I  ikke  disse  Ulykkelige,  som  man  bærer  forbi,  og  som 
udstrække  Armene  efter  Eder?  Hører  I  ikke  Braget  fra  de 
Kanoner,  med  hvilke  den  Skurk,  de  Launay,  myrder  vore 
vaabenløse  Fædre,  vore  Qvinder,  vore  Børn?  Ville  I  lade 
dem  omkomme,  I,  som  have  Vaaben,  Kanoner  og  Kræfter 
til  at  forsvare  dem?  Soldater  af  den  franske  Garde,  man 
myrder  Paris's  Boi'gere,  og  I  skulde  ikke  ville  marschere 
imod  Bastillen?  Skulde  eders  Sergeanter  ikke  ville  stille 
sig  i  Spidsen  for  at  føre  Eder  til  Kampen?« 

Denne   kraftige   Tiltale    slaaer  som    et  Lyn   ned  i  de 
tvivlraadige  Gemytter;  Rækkerne  slutte  sig  tættere  sammen, 

Sergeanterne  træde  hen  til  deres  Pladser  og  Alle  raabe 
som  een  Mand:  »Fremad,  vi  følge!«  Hulin  afsender  strax 
en  Sergeant  og  tolv  Mand  til  Raadhuset  for  at  medtage 
Kanoner  og  Ammunition,  og  under  Mængdens  høie  Jubel- 
raab  begynde  Compagnierne  deres  Marsch. 

Klokken  er  henimod  tre,  da  Hulin  med  en  Styrke  af 
et  Hundrede  og  halvtredsindstyve  Pusilierer  og  Grenaderer, 
fire  Hundrede  bevæbnede  Borgere  og  fem  Kanoner  nærmer 
sig  Bastillen;  han  gjor  Holdt  ved  Arsenalet  og  begiver  sig 
selv  indi  Graardendel'Ormefor  at  udfinde  de  meest  passende 
Punkter  til  Angrebet.  Efter  at  have  endt  sine  Undersøgel- 
ser sender  han  en  Viinhandler,  Ducartel,  med  et  Hundrede 
Borgere  og  to  Kanoner  ind  i  Arsenalet  »Have«,  for  derfra  at 
beskyde  Bastillen;  en  anden  Afdeling,  med  en  Kanon,  diri- 
gerer han  til  den  høiere  liggende  Deel  af  Boulevarden  St. 
Antoine  for  at  beskjæftige  en  Deel  af  Fæstningens  Besæt- 
ning paa  den  Side;  selv  bliver  han  tilbage  med  Soldaterne, 
to  Hundrede  Borgere  og  to  Kanoner  ligeover  for  Vindebroen, 
i  den  Hensigt  at  gjore  Hovedangrebet  paa  dette  Sted.  Un- 
der en  levende  Ed  fra  Fæstningen  iler  Hulin  med  sin  tap- 
pre  Skare  over  Gaarden  de  l'Orme,  og  omendskjøndt  Mange 
saares,  lykkes  det  ham  dog  at  faae  en  Kanon  opstillet  lige- 
overfor Vindebroen  over  den  ydre  Grav.  En  Borger  ved 
Navn  Georget  stiller  Kanonen  ind,  og  omendskjøndt  han 
faaer  Laaret  gjennemboret  af  en  Kugle,  lægger  han  dog 
Lunten  til  Fænghullet.  Skuddet  gaaer  af,  og  den  ene  af  de~ 
to  Jernkjæder,  som  holder  Broen  fast,  falder  ned.  Inden 
Kanonen  er  ladet  paany,  lykkes  det  en  modig  Borger  at 
komme  over  Graven  hen  til  Broen  og  der  med  en  Øxe  at 
hugge  den  anden  Kjæde  over.  Broen  falder  ned,  og  An- 
griberne med  Hulin  i  Spidsen  storme  nu  ind  i  Udenværket 
og  sætte  sig  fast  der.  Hden  fra  Fæstningen  bliver  stærkere 
og  stærkere,  og  inden  kort  Tid  bedække  over  fyrretyve  Saa- 
rede  Pladsen.  Imidlertid  indtræffer  der  nu  en  meget  ønske- 
lig Forstærkning,  idet  den  ovennævnte  Hélie  med  tre  Hun- 

drede  Mand  og  to  Kanoner  slutter  sig  til  Hulin.  Ved  for- 
enede Anstrengelser  lykkes  det  dem  at  bringe  nogle  af 
Kanonerne  frem  og  faae  dem  opstillede  foran  den  store 
Vindebro.  Man  er  lige  i  Begreb  med  at  affyre  Kanonerne, 
da  man  opdager  en  hvid  Fane  paa  Taarnet  la  Bassiniére. 
Man  holder  inde  med  Skydningen,  og  Hélie  træder  hen  til 
Graven  og  begynder  at  underhandle  med  en  Schweitzeroffi- 
ceer,  som  viser  sig  ved  en  Aabning  i  Vindebroen.  Office- 
ren rækker  et  Stykke  Papiir  med  Capitulationsforslagene 
igjennem  Aabningen,  hvor  det  modtages  af  en  Borger,  som 
paa  et  lost  Bræt  er  kommen  over  Graven.  Papiret,  som 
ikke  er  undertegnet  af  Nogen,  indeholder  Tilbud  om  øie- 
blikkelig  Overgivelse  af  Fæstningen  paa  den  Betingelse,  at 
man  tilstaaer  Gouverneuren  og  Garnisonen  sikkert  Leide; 
hvis  man  ikke  vilde  gaae  ind  derpaa,  saa  havde  Besætnin- 
gen besluttet  at  sprænge  Bastillen  i  Luften  ved  Hjælp  af 
de  tyve  Tusinde  Pund  Krudt,  som  den  har  til  sin  Eaa- 
dighed.  Hélie,  som  har  modtaget  Forslagene,  læser  dem 
op  for  de  Omkringstaaende,  og  Alle  give  deres  Bifald  til- 
kjende.  Hulin  og  Hélie  træde  derfor  begge  hen  til  Gra- 
ven, raabe  til  Sehweitzerofficeren,  at  man  gaaer  ind  paa  de 
forlangte  Betingelser  og  fordrer,  at  Vindebroen  øieblikkelig 
skal  falde  ned.  Dette  skeer,  og  Hélie  tilligemed  to  Andre 
ere  de  Ferste,  som  betræde  Bastillen ;  talrige  Skarer  strømme 
ind  efter  dem  og  opfylde  i  kort  Tid  den  store  Gaard. 

I  denne  sidste  stod  Gernisonen  opstillet,  til  Venstre 
Schweitzerne  i  deres  Lærredstrøier,  med  fuld  Oppakning  og 
Vaabnene  ved  Fødderne,  til  Høire  Invaliderne  og  Officererne 
med  blottet  Hoved ;  tre  Kanoner  fandtes  i  Nærheden  af  Broen. 
Bagved  Invaliderne  stod  Gouverneuren  i  borgerlig  Klædning, 
Ludvigskorsets  røde  Baand  i  Knaphullet  og  en  Stokkekaarde 
i  Haanden.  Han  traadte  frem  med  blottet  Hoved  ogkjend- 
tes  af  en  Mand  ved  Navn  Maillard,  som  raabte  til  ham : 
»De  er  Bastillens  Gouverneur!«  Hulin  ilede  hen  til  ham 
og  omfavnede  ham  med  den  Forsikkring,  at  hans  Liv  skulde 

være  ham  helligt,  og  at  Capitulationen  skulde  overholdes 
paa  det  Neiagtigste.  Marquien  trykkede  hans  Haand  og 
svarede:  »Til  Dem  betroer  jeg  mig,  vakkre  Mand,  jeg  er 
deres  Fange.«  Marquiens  Liv  var  imidlertid  ikke  meget 
sikkert,  da  den  bevæbnede  Masse,  som  opfyldte  Gaarden, 
truende  omringede  ham  og  Hulin.  Denne  Sidste  foreslog 
derfor  Gouverneuren  at  gaae  over  Vindebroen  til  de  franske 
Gardere,  som  for  største  Delen  vare  blevne  paa  den  anden 
Side  af  Graven.  De  havde  imidlertid  næppe  gjort  nogle 
Skridt,  førend  Folket  styrtede  løs  paa  Gouverneuren,  rev 
ham  i  Haarene  og  søgte  at  skille  ham  fra  Hulin.  Launay, 
som  ventede  Døden,  søgte  at  aflive  sig  med  Dolken,  som  var 
i  hans  Stok,  men  Hulin  rev  Vaabnet  fra  ham  og  sender- 
brød  det.  Ved  Hjælp  af  nogle  Soldater  befriede  han  Gou- 
verneuren og  førte  ham  nu  over  Vindebroen;  men  i  Uden- 
værket styrtede  en  høi  Mand  med  blottet  Kaarde  i  Haan- 
den  løs  paa  Hulin,  som  imidlertid  fastholdt  sin  Fange,  og 
Soldaterne  afværgede  dette  Angreb.  Af  nogle  Yttringer, 
som  undslap  Gouverneuren  ved  denne  Leilighed,  fik  Hulin 
det  Indtryk,  at  Angriberen  var  Marquiens  Broder,  Capitain 
i  den  franske  Garde,  som  søgte  at  befrie  den  Fangne. 

Efterat  dette  Angreb  var  bleven  afværget,  fortsatte  Hulin 
sin  Gang  med  Fangen  igjennem  Arsenalporten  nedad  Gaden 
St.  Antoine  for  at  naae  Kaadhuset.  Kaabet  »Gouverneuren 
kommer!«  forplantede  sig  med  Lynets  Hurtighed  ned  ad  Ga- 
den, og  fra  alle  Sider  styrtede  opbragte  Mennesker  ind  paa 
Hulin  og  hans  lille  Escorte  af  Soldater  for  at  rive  Fangen  fra 
ham.  Hulin  maatte  uafladeligt  forsvare  ham  imod  de  Kaar- 
destød  og  Sabelhug,  som  rettedes  imod  ham.  Gouverneuren 
havde  vel  ved  Stormen  tabt  Besindelsen,  men  det  manglede 
ham  aldeles  ikke  paa  Mod;  hans  Holdning  var  stolt  og 
bydende,  og  med  rolig  Stemme  sagde  han  til  Hulin:  »De 
vilde  have  baaret  dem  ad  som  jeg,  dersom  Kongen  havde 
overdraget  Dem  at  forsvare  Slottet.  Jeg  vidste  allerede 
længe,  at  man  vilde  tage  det  med  Magt,   og  derfor  lod  jeg 

skyde  paa  Folket.«  En  anden  Gang,  da  man  kastede  Snavs 
paa  ham,  sagde  han:  »Hvorfor  har  man  ikke  ladet  mig 
sprænge  Bastillen  i  Luften,  saa  havde  jeg  begravet  hele 
denne  Pøbel  under  Kuiuerne.«  Angrebene  fortsattes  imid- 
lertid med  storre  og  større  Voldsomhed,  Kaarden  reves  ud 
af  Haanden  paa  Hulin,  den  ene  efter  den  anden  af  de  led- 
sagende Soldater  trængtes  bort,  og  Tidspunktet  var  ikke 
mere  fjernt,  da  Hulin  ikke  længere  vilde  kunne  forsvare  Gou- 
verneuren  imod  det  opbragte  Folk.  Han  naaede  imidlertid 
dog  Årenderne  ved  St.  Jean  og  var  saaledes  kun  fyrretyve 
Skridt  fjernet  fra  Raadhuset,  hvor  han  havde  haabet  at 
kunne  bringe  Launay  i  Sikkerhed.  Men  det  rasende  Folk 
havde  besluttet,  at  Hulins  Anstrengelser  ikke  skulde  fra- 
vriste det  Byttet;  næppe  var  han  kommen  ind  paa  Greve- 
pladsen  med  Fangen,  førend  Tusinder  styrte  los  paa  dem, 
og  efter  en  fortvivlet  Kamp  rive  de  Launay  bort  fra  Hulin, 
som  selv  kastej  til  Jorden  og  næsten  livlos  slæbes  hen  paa 
en  Steenbunke  ligeoverfor  Raadhuset.  Fra  alle  Sider  falder 
den  forbittrede  Mængde  nu  over  den  vaabenløse  Gouverneur, 
og  inden  kort  Tids  Forløb  er  han  formelig  sønderrevet  af 
de  Rasende. 

Hulin,  som  nær  selv  havde  tilsat  Livet  for  at  redde 
Fangen,  gjenkjendtes  af  nogle  Borgere,  som  løftede  den 
bevidstløse  Mand  op  og  bragte  ham  ind  i  et  nærliggende 
Huus.  Her  kaldte  de  ham  tillive  igjen  og  bragte  derpaa 
den  af  Anstrengelse  og  Kummer  udmattede  Mand  til  hans 
Bolig.  Lige  førend  dette  skete,  var  Hélie,  som  ledsage- 
des af  en  stor,  bevæbnet  Skare  og  forte  de  øvrige  Fan- 
ger fra  Bastillen  med  sig,  ankommen  til  Raadhuset  for 
at  overlevere  Bastillens  Nøgler  og  Fangerne  til  den  per- 
manente Commitee.  Jeg  fik  Leilighed  til  at  overvære  denne 
Scene,  idet  jeg  kort  forinden  var  vendt  tilbage  fra  mit  Di- 
strict;  paa  Efterretningen  om,  at  Bastillen  allerede  var  ta- 
gen, havde  jeg  opgivet  at  marschere  derhen  med  de  bevæb- 
nede Borgere  fra  min  Section  og  gik  derfor  tilbage  til  Raad- 

huset  for  at  indtage  min  Plads  i  Commiteen.  Jeg  skal 
aldrig  glemme  det  Skue,  som  frembød  sig  for  mig,  da  Seir- 
herrerne  fra  Bastillen  droge  ind  i  Raadhusets  store  Sal. 
Først  kom  en  broget  Mængde  af  bevæbnede  Mennesker, 
der  førte  Fangerne  med  sig,  Schweitzere  og  Invalider  blan- 
dede imellem  hverandre;  saa  kom  Soldaterne  af  den  fran- 
ske Garde,  som  paa  deres  Skuldre  bare  den  tappre  Hélie, 
hvis  Uniform  hist  og  her  var  plettet  af  Blod,  hvis  Hoved 
var  blottet,  og  som  i  den  venstre  Haand  havde  en  forboiet 
Kaarde,  medens  han  med  den  høire  søgte  at  befrie  sig  for 
den  jublende  Mængde.  Foran  Hélie  gik  Marquien  af  Sal- 
les, som  havde  Bastillens  Negler  i  den  ene,  Capitulationen 
i  den  anden  Haand.  Man  loftede  Hélie  op  paa  et  Bord  og 
bedækkede  derpaa  dette  med  alle  de  Trophæer,  som  man 
havde  bragt  med  fra  Bastillen.  Jubelen  over  den  vundne 
Seir  var  stor,  men  ligesaa  stor  var  Forbittrelsen  imod  Fan- 
gerne, fordi  disse  havde  skudt  paa  Folket.  Fra  alle  Sider 
hørte  man  Raabet :  »Til  Døden  med  dem!«,  fra  alle  Sider 
løftede  man  Hænderne  truende  imod  dem ;  men  Faren  blev 
endnu  større  for  disse  Ulykkelige,  da  rasende  Mennesker, 
hvis  Hænder  endnu  vare  røde  af  Blod,  stormede  ind  i  Salen 
og  bragte  Efterretningen  om  Gouverneurens  Død.  Kun  med 
allerstørste  Vanskelighed  formaaede  Soldaterne  at  værne 
om  dem  eller  at  befrie  dem,  som  man  allerede  havde  lagt 
Haand  paa.  Jeg  saae  blandt  Andet,  hvorledes  en  Soldat 
bortkastede  sit  Gevær,  sprang  ind  imellem  Mængden  og 
befriede  en  gammel  Invalid,  som  man  slæbte  bort  vedHaa- 
rene.  Den  modige  Mand  fik  selv  ved  denne  Leilighed  flere 
Sabelhug  i  Hovedet,  men  bragte  dog  Invaliden  tilbage  til 
Kammeraternes  Kreds. 

Hélie,  som  ikke  kunne  komme  ned  af  Bordet,  paa 
hvilket  han  stod,  søgte  forgjæves  at  tale  den  rasende 
Mængde  tilrette ;  hans  Stemme  overdøvedes  af  de  vilde 
Skrig,  Allerede  syntes  Fangernes  Skjæbne  afgjort,  alle- 
rede havde   man   lagt  Geværerne  an  paa   dem  fra  alle  Si- 

der,  da  pludselig  en  gammel  Gardist  med  Tordenrøst  ud- 
raabte:  »Vi  udbede  os  vore  gamle  Kammeraters  Liv  som 
Priis  for  Bastillen  og  for  de  Tjenester,  vi  have  ydet  Eder.« 
Der  blev  lidt  mere  roligt  i  Salen  efter  disse  Ord,  og  Hélie 
kunde  nu  ogsaa  gjere  sig  forstaaelig;  han  sagde:  »Jeg  og 
mine  Kammerater  her  forlange  Naade  som  Belønning  for 
det,  vi  have  gjort.  Jeg  vil  ikke  have  dette  Sølv  (idet 
han  pegede  paa  Gouverneurens  Sølvtøi),  jeg  vil  ingen  Ud- 
mærkelse have,  kun  Naade,  Naade  for  disse  Krigere,  som 
kun  have  opfyldt  deres  Pligt!«  Dette  hellige  Ord  »Naade« 
gjorde  et  dybt  Indtryk  paa  Massen,  dyb  Taushed  indtraadte 
pludselig,  kun  enkelte  Stemmer  gjentog  sagte  »Naade«,  ind- 
til Alle  paa  eengang  raabte:  »Naade,  ja  Naade  for  dem 
Alle!«  Hélie's  Ansigt  straalede  af  Glæde  ved  denne  plud- 
selige Vending;  for  imidlertid  fuldstændig  at  sikkre  Fan- 
gernes Liv  foreslog  han,  at  de  strax  paa  Stedet  skulde  af- 
lægge Troskabseed  til  Byen  og  Nationen.  Jeg  seer  ham 
endnu  bestandig,  denne  brave  Mand,  boie  sig  ned,  gribe 
Fangernes  Hænder  og  modtage  deres  Eed,  idet  han  tilfoiede 
de  Ord:  »for  at  de  kunne  forene  deres  Anstrengelser  med 
Borgernes  til  Byens  Forsvar.«  Saaledes  reddedes  Fangerne 
fra  en  overhængende  Fare,  og  de  kuude  nu  uanfægtede  for- 
lade Salen  og  gaae  igjennem  Mængden,  som  for  et  Øieblik 
siden  med  Raseri  havde  forlangt  deres  Død. 

Ved  at  beskrive  disse  interessante  Begivenheder  har 
jeg  glemt  at  fortælle  om  Flesselles's  bedrøvelige  Endeligt. 
Som  vi  alt  vide,  havde  han  begivet  sig  til  den  store  Sal 
for  at  forsvare  sig,  og  der  var  han  ogsaa,  da  Bastillens 
Erobrere  kom  dertil.  Kort  derefter  søgte  han  imidlertid 
at  fjerne  sig,  men  forhindredes  deri  af  nogle  Borgere;  han 
blev  derfor  siddende  paa  Estraden,  indtil  der,  nogle  Minut- 
ter efter  Mordet  paa  Launay,  traadte  nogle  Mænd  hen  til 
ham  og  efter  Sigende  overrakte  ham  et  Brev,  som  man 
skulde  have  fundet  i  Gouverneurens  Lomme.  I  dette  Brev 
skulde  der  med  Flesselles's  Haandskrift  have  staaet,  at  han, 

Launay,  skulde  faae  Hjælp  endnu  inden  Midnat,  og  at  han 
kunde  være  overbeviist  om,  at  man  ikke  vilde  angribe  ham 
med  Kanoner.  Nogle  af  de  Tilstedeværende  have  forsikkret. 
mig  selv  at  have  seet,  hvorledes  Flesselles  fik  dette  Brev, 
og  hvorledes  han  meget  forbauset  og  uden  at  sige  Noget 
gav  det  ulæst  tilbage  til  Overbringerne;  Andre  derimod 
have  sagt,  at  han  læste  Brevet  forst.  Men  dette  Brev  er 
aldrig  senere  bleven  offentlig  fremlagt,  og  jeg  troer  derfor, 
at  dette  Beviis  paa  Borgemesterens  Forræderi  aldrig  har 
existeret ;  man  beskyldte  ham  vistnok  kun  paa  denne  Maade 
for  at  retfærdiggjøre  hans  Ded.  Jeg  vil  imidlertid  paa 
ingen  Maade  fuldstændig  forsvare  Flesselles;  efter  min  Me- 
ning var  hans  Opførsel  hverken  aaben  eller  loyal.  Han 
havde  ikke  afgjort  stillet  sig  paa  en  af  Siderne  og  var  vist- 
nok mere  en  Tilhænger  af  Kongen,  end  en  Ven  af  Folket. 
Indtil  Ba stillens  Fald  syntes  han  at  have  troet,  at  den  fol- 
kelige Bevægelse,  hvor  stor  den  ogsaa  var,  let  vilde  blive 
undertrykt  af  de  kongelige  Tropper;  han  meente  derfor,  at 
det  kun  kom  an  paa  at  vinde  Tid,  og  at  dette  lettest  kunde 
opnaaes,  naar  man  tilsyneladende  understøttede  Folket  i  dets 
Planer  og  hemmeligt  søgte  at  forhindre  eller  idetmindste 
at  forhale  disses  Udførselse.  Dette  er  min  Mening  om 
Borgemesteren  og  hans  Optræden.  Herimod  kan  man 
rigtignok  indvende,  at  hans  vaklende  Opførsel  bedst  kan 
forklares  af  hans  Charakteercsvaghed  og  derved,  at  han  ikke 
vilde  indsee,  at  det  under  Revolutioner,  hvor  Folk  og  Regjering 
kæmpe  imod  hinanden,  er  det  Værste  ikke  heelt  og  hol- 
den at  slutte  sig  til  eet  Parti. 

For  imidlertid  at  komme  tilbage  til  Flesselles's  sidste 
Øieblikke,  saa  fortalte  man,  at  Nogle  truede  ham  med  at 
fere  ham  som  Fange  til  Chåtelet,  medens  Andre  opfordrede 
ham  til  at  gaae  med  til  Palais  royal.  Han  besluttede  sig 
til  dette  Sidste  og  forlod  Estraden  med  de  Ord:  »Lader  os 
saa  gaae  til  Palais  royal,  mine  Herrer.«  Hans  Bortgpng 
bemærkedes   kun   af  Faa,    da   Fangernes  kritiske  Stilling  i 

dette  Øiblik  tiltrak  sig  de  Flestes  Opmærksomhed.  Da 
Plesselles  kom  ud  paa  Grévepladsen,  omringedes  han  strax 
af  en  stor  Menneskemasse,  som  imidlertid  fulgte  ham  uden 
at  molestere  ham.  Men  paa  Quai  Lépelletier  trængte  et 
ungt  Menneske  ind  paa  ham  og  dræbte  ham  uden  at  sige 
et  Ord  ved  et  Pistolskud  igjenem  Hovedet. 

Med  Hensyn  til  de  Dødes  og  Saaredes  Antal  paa  begge 
Sider  mistede  Garnisonen  i  Bastillen,  som  bestod  af  circa 
et  Hundrede  og  fyrretyve  Soldater  med  to  og  tyve  Ka- 
noner, kun  fem  Mand,  imedens  der  af  Angriberne  faldt  to 
og  firsindstyve  for  og  under  Hovedangrebet.  To  og  tyve 
Andre  døde  senere  af  deres  Saar  i  Hospitalerne,  og  omtrent 
et  Hundrede  og  halvtredsindstyve  bleve  fra  disse  udskrevne 
som  helbredede.  Men  det  har  dog  næppe  været  Antallet  af 
alle  de  Saarede,  da  vistnok  Mange  bragtes  hjem  til  deres 
egne  Boliger,  fordi  de  meente  at  maatte  skjule  deres  Deelta- 
gelse  i  Stormen. 

Jeg  har  her  i  al  Kothed  fremstillet  Begivenhederne 
ved  Stormen  paa  Bastillen,  og  jeg  troer  at  have  gjort  det 
saa  overeensstemmende  med  Sandheden  som  muligt.  Meget 
af  det,  som  skete,  har  jeg  jo  selv  været  Vidne  til,  og  det. 
Øvrige  har  jeg  for  det  Meste  fra  Folk,  som  have  spillet  en 
vigtig  Rolle  paa  hiin  mindeværdige  Dag.« 

c,    A.  SCHULTZ. 


G-revens  Teide. 


JJeu  Tid,  som  Historien  har  døbt  med  Navnet  »Grrevens 
Feide«,  horer  til  de  sørgeligste  i  Danmarks  Aarboger.  Vel 
har  vort  Fødeland  gjennemguaet  lige  saa  store  og  langvarige 
Trængsler  baade  før  og  siden,  men  da  leed  alle  Danske 
som  eet  Folk,  og  om  end  en  Enkelt  af  egennyttige  Hensyn 
i  Øieblikket  kunde  slutte  sig  til  den  seirende  Fjende,  var 
det  dog  det  danske  Folks  Heelhed,  som  kæmpede  imod 
denne.      Anderledes  var  det  i  Grevens  Feide. 

Folket  havde  her  deelt  sig  i  to  bestemte  Leire:  Adel 
og  Prælater  ligeoverfor  Bonder  og  Borgere.  Uden  Under- 
støttelse udvendig  fra  kunde  de  to  sidste  Stænder,  saaledes 
som  Forholdene  dengang  vare,  imidlertid  aldrig  have  tænkt 
paa  at  begynde  nogen  Kamp  med  Haab  om  et  heldigt  Ud- 
fald; men  ere  et  Lands  Børn  blevne  splidagtige  med  sig 
selv,  kan  man  være  sikker  paa,  at  en  saadan  Bistand  aldrig 
vil  udeblive,  og  den  udeblev  heller  ikke  her. 

Lybekkerne,  som  dengang  vare  Hovedet  for  et  mægtigt 
Handelsforbund  af  tydske  og  vendiske  Stæder,  vilde  for  en- 
hver Priis  i  Norden  bevare  deres  Herredomme,  der  allerede 
truedes  stærkt  af  de  om  sig  gribende  Hollændere,  og  da  de 
ikke  paa  anden  Maade  kunde  faae  Leilighed  til  at  blande 
sig  i  den  almindelige  Bevægelse,  som  fremkaldtes  i  Norden 
ved  Frederik  den  Førstes  Død,  bestemte  de  sig  til  at  er- 
klære sig  for  den  fangne  Konge,  Christian  den  Anden,  som 

de  saaledes  vilde  gjenindsætte  paa  Danmarks  Throne.  Ly- 
bekkerne  opnaaede  herved  at  faae  den  hele  danske  Borger- 
og  Bondestand  paa  deres  Side,  da  denne  Intet  hellere  ønskede 
end  at  see  sin  Ven  og  Beskytter  »den  gamle  Ørn«  atter 
sluppen  los  paa  de  adelige  Hege,  som  siden  hans  Fald 
havde  piint  og  plaget  dem;  og  lægge  vi  hertil,  at  Evange- 
liet, som  allerede  i  over  et  Decennium  var  prædiket  i  Dan- 
mark, vilde  blive  Lybekkerne  et  andet,  mægtigt  Hjælpemid- 
del til  at  vinde  Gemytterne  for  sig,  er  det  intet  Under,  at 
de  i  Begyndelsen  gjorde  saa  mægtig  Fremgang  i  Riget, 
da  Adel  og  Prælater  netop  for  den  nye  Læres^-Skyld  stode 
hinanden  imod,  fornemmelig  i  Rigsraadet.  Saasnart  den 
fælles  Fare  imidlertid  havde  bragt  disse  to  Stænder  til  at 
forene  sig  om  en  bestemt  Herre,  der  ikke  alene  var  en  ret- 
færdig og  elskelig  Charakteer,  men  ogsaa  kunde  byde  over 
egne,  betydelige  Stridskræfter,  var  Borgerens  og  Bondens 
Magt  strax  brudt:  thi  egennyttige  Venners  Bistand  er 
altfor  beregnende  til  at  bringe  storre  Offere  for  dem,  de 
ville  hjædpe,  end  de  mene  at  kunne  faae  vederlagte  ved  den 
endelige  Opgj oreise. 

Skjøndt  den  Begivenhed,  vi  her  i  Korthed  ville  søge 
at  skildre,  har  sine  store  Skyggesider,  og  skjendt  Følgerne 
af  denne  Borgerkrig  endnu  kunne  spores  ved  de  mange  tomme 
Borgpladse  overalt  i  Riget,  men  især  traadte  frem  i  hele 
deres  Alvor  umiddelbart  efter  derved,  at  den  menige  Mand 
led  et  længe  uforvindeligt  Tab  paa  Formue  og  Frihed,  har 
den  dog  ogsaa  sine  Lyspunkter  at  fremvise,  paa  hvilke  den 
danske  Mand  endnu  den  Dag  idag  kan  skue  tilbage  med 
Glæde.  Rigtignok  lagde  Bonde-  og  Borgerstandens  Under- 
kuelse og  det  uoprettelige  Knæk,  den  danske  Geistlighed 
led  i  Rigdom  og  Magt  ved  den  katholske  Kirkes  Under- 
gang, en  mægtig  Spire  til  Adelens  Vælde,  der  netop  fra 
Grevefeidens  Tid  voxte  op  til  en  Magt,  som  tilsidst  blev 
saa  mægtig  i  Landet,  at  dens  Undergang  1660  blev  en 
historisk  Nødvendighed;  men  lægge  vi  den  fornødne  Vægt 

HistoriHk  Archiv     1869.     H.  26 


402  Grevens  Feide. 

paa  Styrken  af  de  onde  Lidenskaber,  der  fremkaldtes  ved 
Religionsfanatisme  og  Had  imod  Undertrykkerne  og  satte 
den  raae  Masse  i  Landet  i  Bevægelse,  og  vide  vi,  til  hvilke 
forfærdelige  Begivenheder  disse  Lidenskaber  baade  fer  og 
siden  have  givet  Anledning  i  mange  andre  Lande,  medens 
vi  med  det  Samme  mindes,  at  saa  godt  som  ingen  blodig 
Voldsgjerning  forøvedes  imod  Adelen,  selv  hvor  denne  var 
givet  de  vilde  Hobe  i  Vold  —  om  den  aabne  Kamp  Mand 
imod  Mand  kan  her  ikke  være  Tale  —  saa  feirer  den  dan- 
ske Folkecharakteer  en  saa  smuk  Triumph,  at  der  herved 
kastes  et  formildende  Lys  over  det  hele  sørgelige  Drama. 
Vel  sandt,  vi  træife  paa  Troløshed  og  Frafald  baade  af 
Enkelte  og  Mange  —  Navne  som  Knud  Gyldenstjerne  og 
Tyge  Krabbe  ville  altid  plette  Danmarkshistoriens  Blade; 
men  disse  sørgelige  Navne  overstraales  af  Skipper  Clement's 
urokkelige  Troskab  mod  hans  ulykkelige  Konge  og  af  Peder 
Skrams  ædle,  djærve  Charakteer,  der  søger  sin  Lige  i  For- 
tid og  Nutid,  naar  man  betænker,  paa  hvilken  Løgnens  og 
Troløshedens  Tid  han  levede. 

Den  største  Trøst  og  Glæde  under  kommende  Tiders 
Trængsel  og  Fornedrelse  vil  den  danske  Mand  dog  have  ved 
Tanken  om  de  velsignede  Følger,  som  denne  Forvirrelsens 
og  gj ensidige  Ødelæggelses  Tid  havde  for  vort  Fødeland,  idet 
de  overmodige  Lybekkeres  Magt  og  fordærvelige  Handels- 
privilegier  fik  det  sidste  afgj  ørende  Stød  i  denne  Krig,  og 
Evangeliets  Lys  omtrent  fra  dens  Slutning  kom  til  varigt 
at  skinne  paa  de  danske  Sletter. 


I. 

Ved  Kong  Frederik  den  Førstes  Død  den  tiende  April 
1533  var  Danmark  vel  uden  Konge,  men  derfor  ingen- 
lunde uden  en  kraftig,  velordnet  Eegjering,  thi  Eigsraa- 
det,  der  i- Kongens  Levetid  var  optraadt  næsten  med  en 
Medregents  Myndighed,  kunde  vedblive  at  styre  Rigets  An- 

liggender,  indtil  man  havde  bestemt  sig  for  en  af  den  døde 
Konges  Sonner,  af  hvilke  man  havde  forpligtet  sig  til  at 
kaare  en  Eftermand  paa  den  danske  Throne. 

Blandt  den  afdøde  Konges  Børn  kunde  der  blot  være 
Tale  om  to,  enten  Hertug  Christian,  født  1503,  som  ved 
raderens  Død  var  Statholder  i  Hertugdømmerne,  hvis  Her- 
tug han  ogsaa  senere  blev,  eller  Hans,  som  dengang  var 
meget  ung.  Man  skulde  nu  mene,  at  det  Simpleste  vilde  have 
været,  at  det  danske  Rigsraad  valgte  den  ældste  Søn,  Her- 
tug Christian,  til  Konge;  men  deel  s  anstrengte  detkatholske 
Parti  i  Rigsraadet  sig  baade  hemmeligt  og  aabenbart,  under- 
støttet af  Geistligheden,  for  at  faae  den  katholske  Prinds 
Hans  valgt  istedet  for  Hertug  Christian,  og  deels  kunde 
det  danske  Rigsraad  heller  Intet  foretage  uden  det  norske, 
som  havde  modtaget  Løfte  om  at  maatte  være  tilstede  ved 
ethvert  kommende  Kongevalg. 

Der  sammenkaldtes  da  en  Herredag  til  Kjøbenhavn 
den  første  Juni  1533,  hvorhen  Førerne  for  de  to  politiske 
Anskuelser,  den  holsteenske  Landmarschal  Melchior  Rantzau, 
den  vigtigste  Mand  i  Hertug  Christians  Raad  og  Lybekker- 
nes  personlige  Fjende,  og  disses  nye  Borgemester  Jorgen 
Wullenvi^ever,  begave  sig,  den  sidste  ledsaget  af  en  lybsk 
Eskadre. 

Da  man  paa  Herredagen  ikke  kunde  blive  enig  om 
Kongevalget,  udsattes  dette  indtil  St.  Hansdag  næste  Aar, 
hvilket  muligt  kunde  undskyldes  af  Omstændighederne, 
hvorimod  Rigsraadets  katholske  Majoritet  begik  det  uhyre 
Feilgreb  at  benytte  sin  Overvægt  i  Raadet  til  ikke  alene  at 
tage  Bestemmelser,  der  gjorde  PJvangeliets  videre  Udbredelse 
i  Danmark  til  en  Naadesact  af  Prælaterne,  men  endogsaa 
til  at  udtale  den  bekjendte  Straffedom  imod  Reformationens 
modige  Prædikant,  Folkets  erklærede  Yndling,  Hans  Tav- 
sen, hvilket  fremkaldte  en  voldsom  Bevægelse  i  Kjøbenhavn 
og  gav  denne  Stads  Styrere  Leilighed  til  at  knytte  nærmere 
Forbindelse  med  Jørgen  Wullenwever  og  Lybekkerne.     Var 

denne  myndige  Borgemester  kommen  med  en  Flaade,  saa 
var  Melchior  Kantzau  kommen  med  en  endnu  mægtigere 
Hjælper  i  Baghaanden;  thi  da  hine  to  Udsendige  hver  især 
havde  udviklet  de  Grunde,  som  paa  det  Klareste  skulde 
vise  Danmark  det  Fordeelagtige  i  enten  at  slutte  sig  til 
Lybekkerne  imod  Hollænderne  eller  til  Hertug  Christian 
imod  hine,  og  Kaadet  forgjæves  havde  søgt  at  vinde  Tid, 
rykkede  Melchior  Kantzau  endelig  frem  med  den  Trusel,  at 
Hertug  Christian  forudsaae  den  sørgelige  Mulighed,  at  Søn- 
derborgs Fængsel  aabnedes  for  den  fangne  Kong  Christian. 
Dette  Ord,  talt  i  rette  Tid,  gjorde  ogsaa  den  behørige  Virk- 
ning, og  der  sluttedes  en  Overeenskomst  mellem  den 
danske  liegjering  og  Regjeringen  i  Hertugdømmerne,  hvilken 
Hertug  Christian  i  sit  og  sine  umyndige  Brodres  Navn 
allerede  havde  overtaget,  og  da  Rigsraadet  meget  godt  kunde 
indsee,  at  et  saadant  Forbund  var  det  Samme  som  en  Krigs- 
erklæring imod  Lybek,  som  Landet  under  de  daværende 
Forhold  ikke  var  voxen,  bleve  begge  Regjeringer  enige  om  at 
slutte  et  Forbund  med  det  burgundiske  Hof,  hvilket  ogsaa 
blev  indgaaet  i  Gent  den  niende  September  s.  A.  og  ikke 
gik  ud  paa  Mindre,  end  at  Nederlandene  skulde  staae  Dan- 
mark bi  med  en  Flaade,  hvis  det  kom  i  Krig  med  Sverige 
eller  Lybek,  ligesom  ogsaa  Danmark  skulde  hjælpe  Neder- 
landene, dersom  disse  Stater  skulde  komme  i  Krig  med 
Sverige  eller  Lybek  og  iøvrigt  vise  Nederlandene  »al  Gunst 
og  Venskab«  under  den  Krig,  hvori  de  alt  vare  indviklede 
med  Hansestaden. 

For  Hertugdømmernes  Vedkommende  blev  der  ligeledes 
indgaaet  Forbund  med  det  samme  Hof   og  i  samme  Aand. 

At  disse  Forbindelser  i  høieste  Grad  maatte  være 
Magthaverne  i  Lybek  ubehagelige,  kan  Enhver  indsee.  De 
kunde  ikke  skjule  for  sig  selv,  at  de  enten  maatte  vige 
Pladsen  for  deres  farlige  Rivaler,  de  stedse  mere  om  sig 
gribende  Nederlændere,  med  hvem  de  allerede  længe  havde 
ligget  i  aabenbar  Krig,    eller  søge  at   tvinge    Danmark   ud 

af  Forbundet  med  det  Onde,  siden  det  havde  viist  sig  umu- 
ligt at  gjøre  det  med  det  Gode;  thi  medens  Diplomaterne 
kæmpede  om  Seiren  paa  Herredagen  i  Kjobenhavn,  havde 
Wullenwever,  understøttet  af  Mogens  Gjøe  og  andre  mæg- 
tige Adelsmænd,  hemmelig  tilbudt  Hertug  Christian  at  hjælpe 
ham  til  Danmarks  og  Norges  Kroner,  dersom  han  vilde  fremme 
Evangeliets  Sag  og  bekræfte  Hansestædernes  Privilegier.  Til 
det  Første  vilde  Hertugen  let  være  at  bevæge,  men  han 
var  altfor  samvittighedsfuld  og  hoihjertet  til  at  gaae  ind 
paa  den  sidste  Betingelse,  der  allerede  havde  viist  sig  saa 
fordærvelig  for  de  nordiske  Lande.  Vel  var  Lybekkernes 
daværende  Stilling  ikke  gunstig  for  et  saa  stort  Foretagende, 
som  jo  ogsaa  maatte  indvikle  dem  i  Krig  med  Hertug 
Christian;  de  vare  som  alt  bemærket  i  Krig  med  Neder- 
landene, stode  paa  Nippet  til  at  komme  i  en  lignende  med 
Sverige,  havde  stødt  Keiser  Carl  den  Femte  ved  de  store 
Forandringer,  der  baade  i  kirkelig  og  borgerlig  Ketning 
vare  foregaaede  i  Lybek,  og,  hvad  der  var  det  Allerværste, 
de  kunde  ikke  ubetinget  stole  paa  Bistand  fra  alle  Hausaens 
Stæder,  navnlig  ikke  fra  Hamborg,  der  efterhaauden  sogte 
at  komme  paa  Siden  af  den  gamle  Hovedstad  i  Handelsfor- 
bundet.  Men  paa  den  anden  Side  var  der  ogsaa  Forhold 
tilstede,  som  gave  dem  Udsigt  til  et  heldigt  Udfald  af  den 
forestaaende  Kamp;  men  da  maatte  Lybekkerne  rigtignok 
vende  op  og  ned  paa  deres  hidtil  førte  Politik,  idet  de  skulde 
gribe  til  Vaaben  for  den  samme  Kong  Christian,  som  de 
selv  havde  været  med  at  stode  fra  Thronen,  og  som  Jørgen 
Wullenwever  selv  havde  deeltaget  i  at  føre  til  Sønderborg,  idet 
han  af  yderste  Evne  havde  søgt  at  overtale  Kong  Frederik  den 
Første  til  at  bryde  det  givne  Leide.  Saadanne  Omslag  ere 
imidlertid  ikke  sjeldne  i  Politikken,  og  vilde  Lybekkerne  ikke 
rømme  Pladsen  for  Hollænderne  i  de  nordiske  Lande,  havde  de 
intet  andet  Valg  end  at  erklære  sig  for  Kong  Christian  den 
Anden,  hvorved  de  med  Kette  haabede  at  faae  hele  Borger- 
og  Bondestanden  i  Danmark  paa  deres  Side,  ja  maaskee  ogsaa 

en  Deel  evangelisksindede  Adelsmænd,  hvem  Frygten  for 
det  katholske  Parties  Seier  mulig  kunde  drive  over  i  deres 
Leir;  thi  den  nye  Lære,  der  alt  i  over  ti  Aar  var  bleven 
forkyndt  i  Danmark,  vilde  blive  endnu  en  Grund  for  mange 
vaklende  Sjæle  til  at  slutte  sig  til  Lybekkerne. 

Da  Jørgen  Wullenwever  i  Forbindelse  med  Markus 
Meyer,  en  dristig  Eventyrer,  der  fra  Ankersmed  i  Hamborg 
havde  svunget  sig  op  til  Oberst  over  de  fremmede  Krigs- 
folk i  Lybeks  Tjeneste,  havde  bestemt  sig  til  at  kaste  sig 
over  Danmark,  søgte  han  først  ved  en  ny  Statsomvæltning 
i  Lybek  at  skaffe  sig  frie  Hænder  i  Staden,  og  da  dette  var 
opnaaet,  bestræbte  han  sig  for  at  knytte  Forbindelse  med 
Kong  Henrik  den  Ottende  i  England  for  af  ham  at  faae 
fornødne  Subsidier  til  Krigens  Førelse.  Denne  Plan  mislykke- 
des rigtignok,  men  derimod  blev  der  indgaaet  en  stiltiende 
Vaabenhvile  imellem  Nederlandene  og  Lybek,  hvilket  kom 
denne  Stad  meget  tilgode,  og  nu  begyndte  Wullenwever,  der 
er  Ophavsmanden  til  hele  den  danske  Krig,  at  see  sig  om 
efter  en  passende  Anfører  til  samme.  Denne  var  let  at 
finde,  forudsat  at  han  ikke  endogsaa  har  tilbudt  sig  selv, 
hvad  der  kan  være  Grund  til  at  antage. 

Grev  Christopher  af  Oldenborg,  en  ung,  raa,  stridslysten 
Herre,  hang  ved  den  fangne  Kong  Christan  med  en  Søns 
trofaste  Kjærlighed,  som  den  gamle  Konge  paa  sin  Side 
gjengjældte  i  fuldeste  Maade. 

En  Skare  tydske  Leietropper  var  snart  fundet  i  disse 
Ufredsdage  i  Tydskland,  og  et  Forbund  mellem  Grev  Chri- 
stopher og  Lybekkerne  blev  endnu  lettere  indgaaet.  For  at 
overrumple  Hertug  Christian  og  det  danske  Eigsraad  søgte 
Grevens  Brødre  at  dysse  den  Førstes  Aarvaagenhed  i  Søvn 
ved  forskjellige  Underhandlinger,  som  tydede  paa  alt  Andet 
end  Krig  og  Ufred;  men  da  Jørgen  Wullenwever  maatte 
kunne  begribe ,  at  de  lybske  Rustninger  umulig  kunde 
blive  skjulte  i  Danmark,  udspredtes  der  allevegne,  at  Krigen 
gjaldt    Sverige,   med  hvilket   Kige    man   var    i  forskjellige 

Forviklinger.  Den  djærve  og  statskloge  Kong  Gustav  Vasa 
forstod  imidlertid  Tingen  uret,  og  da  han  rimeligviis  selv 
troede  de  udspredte  Eygter,  fandt  han  det  rigtigst  at  fore- 
komme Faren  ved  selv  at  erklære  Lybek  Krig,  og  denne 
Stad  saae  sig  nu  meget  imod  sin  Villie  pludselig  indviklet 
i  en  blodig  Feide  med  hiint  Kige,  samtidig  med,  at  den  drog 
Sværdet  mod  Danmark. 

Med  Kette  siger  derfor  Professor  C.  Paludan-Miiller, 
hvis  grundige  Værk  om  denne  Krig  vi  fornemmelig 
have  tilladt  os  at  benytte  ved  denne  Skildring:  »Den- 
gang da  Lybek  anfaldt  Holsteen  og  beredte  sig  til  Angreb 
paa  Danmark,  var  dets  politiske  Stilling  altsaa  saadan,  at 
man  maa  undre  sig  over  Wullenwevers  og  hans  Tilhængeres 
Dristighed :  for  Kammerretten  svævede  en  Proces,  der  truede 
deres  Herredømme  i  Staden  selv;  med  det  burgundiske 
Hof  var  ingen  Fred  sluttet;  med  Sverige  en  aaben  Krig.« 

De  Forhandlinger,  der  hidtil  vare  førte  imellem  Greven 
og  Lybekkerne,  vare  alene  drevne  under  lukket  Laag  med 
Jørgen  WuUenwever.  For  at  vinde  Byen  selv  maatte  der 
imidlertid  gjøres  Noget,  og  til  den  Ende  kastede  Grev  Chri- 
stopher sig  uden  videre  Foranledning  ind  i  Holsteen,  hvor 
han  gjorde  forskjellige  Erobringer,  som  han  nu  lagde  for 
Lybekkernes  Fødder;  de  bleve  saa  tilfredse  derover,  at  de 
imod  Løfte  om  senere  Erstatning  lovede  ham  Understøttelse 
baade  med  Penge  og  Skibe. 

Dette  Indfald  i  Holsteen  kom  senere  til  at  svie  til 
Lybekkerne  og  var  i  det  Hele  saare  uklogt,  idet  det  skalfede 
dem  Hertug  Christian  paa  Halsen,  og  kun  de  vægtigste 
Grunde  kunne  have  bevæget  den  kloge  Jørgen  WuUenw^ever 
til  at  give  sit  Minde  til  det. 

Førend  Grev  Christopher  endnu  havde  forladt  Traven, 
stode  Malmøes  Porte  allerede  aabne  til  hans  Modtagelse.  Paa 
en  snild  Maade  havde  Byens  Borgemester,  Jørgen  Kock, 
bragt  det  befæstede  Slot  i  sin  Magt,  fanget  liere  betydelige 
danske  Adelsmænd,  som,  uden  at  mærke  Uraad,  efterhaan- 

den  kom  til  Byen,  og  havde  benægtiget  sig  en  heel  Deel 
adelige  Børn,  der  node  den  berømte  Reformator  Frants 
Vormordsens  Underviisning  i  denne  By,  og  som  altid  kunde 
bruges  som  Gidsler,  naar  det  gjordes  fornødent.  Vel  blev 
Rigsraadet  opmærksomt  paa  disse  Begivenheder  i  Malmø  og 
forlangte  Forklaring;  men  den  snilde  Borgemester  vidste 
ligesaagodt  at  føre  dem  bag  Lyset,  som  han  havde  forstaaet 
at  vinde  Slot  og  By  for  Greven.  Derimod  lykkedes  det 
ham  ikke  lige  strax  at  bringe  Kjøbenhavn  over  paa  Grevens 
Side,  hvormeget  Borgemesteren  Ambrosius  Bogbinder,  den 
ulykkelige  Kong  Christians  Fosterbroder,  end  ønskede  det 
og  bestræbte  sig  derfor. 

Den  to  og  tyvende  Juni  1534  landede  endelig  Grev 
Christopher  med  nogle  Fænniker  Knægte  og  en  Deel  Ryttere 
ved  Skovshoved.  Der  opstod  en  uhyre  Forvirring  iblandt 
Rigsraademe,  som  hidtil  havde  levet  i  en  virkelig  eller  blot 
tilsyneladende  Tryghed  paa  deres  Gaarde  rundtom  i  Riget. 
Medens  Greven  handlede  med  Bestemthed  og  Hurtighed, 
vexlede  Rigsraaderne  indbyrdes  Breve  paa  Breve  om,  hvad 
der  skulde  gjores,  uden  at  Noget  virkelig  blev  gjort.  Alle- 
rede Dagen  efter  Landgangen  holdt  Grev  Christopher  sit 
Indtog  i  Roeskilde,  hvor  Befolkningen  modtog  ham  med 
stor  Jubel.  Den  fire  og  tyvende  Juni  drog  han  til  Kjøge, 
hvor  han  agtede  at  opslaae  sit  Hovedqvarteer,  indtil  Kjøben- 
havn aabnede  sine  Porte,  og  imidlertid  lod  han  sin  medbragte 
Flaade  lægge  sig  rundt  omkring  Sjælland  for  at  afskære 
denne  0  Forbindelsen  med  de  andre  Landsdele. 

Greven  samledes  nu  hist  og  her  med  Bønderne,  til 
hvem  han  maatte  tale  ved  en  Tolk,  og  da  Jørgen  Kock  og 
Ambrosius  Bogbinder,  der  havde  forladt  Kjøbenhavn,  lærte 
ham,  hvorledes  han  skulde  tage  dem  og  Borgerne  i  de  sjæl- 
landske Smaabyer,  var  det  intet  Under,  at  saa  godt  som  hele 
Sjælland  snart  sluttede  sig  til  en  Mand,  som  tog  dem  i 
Eed  for  den  fangne  Konge,  og  som  kun  skulde  regjere  for 
denne,  saalæ  nge  Fangenskabet  varede.   Men  heller  ikke  Adelen 

holdt  sig  borte.  Den  første  Adelsmand  af  nogen  Betydning, 
som  sluttede  sig  til  Greven,  var  endog  Befalingsmanden  over 
hele  den  bevæbnede  Magt  i  Sjælland,  Hr.  Anders  Bilde  paa 
Stegehuus,  der  blev  tagen  tilfange  paa  sin  Gaard  Søholm  i 
Stevns  Herred,  medens  Borgerne  i  Stege  toge  Slegehuus,  hvis 
Høvidsmand  de  ihjelsloge,  og  nedbrøde  Borgen.  Hr.  An- 
ders Bilde  svoer  strax  Greven  Troskab ,  blev  den  første 
Mand  i  Grevens  Raad  og  arbeidede  siden  saa  trolig  i  den- 
nes Tjeneste,  at  man  næsten  maa  troe,  at  Hr.  Anders  i 
Hjertet  ikke  har  havt  ret  Meget  imod  Tingenes  nye  Vending. 

Naturligviis  havde  Grevens  Ankomst  til  Sjælland  ogsaa 
fremkaldt  den  voldsomste  Bevægelse  i  Kjøbenhavn;  men  da 
denne  By  beherskedes  af  et  meget  fast  Slot,  hvis  Høvids- 
mand, Johan  Urne,  optraadte  med  ligesaa  megen  Bestemthed 
som  Forsigtighed,  kunde  Staden  først  den  sextende  Juli  aabne 
sine  Porte  for  Greven,  der  her  som  allevegne  med  Gods 
eller  Forlehninger  rigelig  belønnede  de  Mænd,  som  gik  ham 
tilhaande.  Skjondt  Johan  Urne  endnu  gjorde  Modstand  fra 
Kjøbenhavns  Slot,  er  det  dog  et  Spørgsmaal,  hvorvidt  denne 
var  alvorlig  meent;  thi  da  han  den  fire  og  tyvende  Juli 
overgav  dette,  hvorved  en  Deel  store  Krigsskibe  faldt  i  Gre- 
vens Hænder,  modtog  han  selv  betydelige  J'ordele  af  denne. 

Da  Kjøbenhavn  var  overgivet,  var  Grev  Christopher 
ogsaa  med  det  Samme  Herre  over  hele  Øen  paa  et  Par  enkelte 
Borge  nær,  af  hvilke  Draxholm  endog  aldrig  kom  i  hans  Magt, 
og  mærkeligt  er  det  at  see,  hvorledes  den  sjællandske  Adel 
næsten  kappedes  om  at  slutte  sig  til  denne  Hærfører  og 
gjøre  sig   saa  vel   betalt  som  mulig  for  sin  Underkastelse. 

Medens  alt  dette  foregik,  vare  heller  ikke  Borgerne  og 
Bønderne  ledige.  Korsøer  Slot  blev  rimeligviis  alt  dengang 
indtaget  af  Borgerne;  Borgerne  i  Nysted  overrumplede  i 
Slotsherrens  Fraværelse  det  stærke  Aalholm  Slot.  Den  to 
og  tyvende  August  overgav  Knud  Pedersen  Gyldenstjerne 
Nykjøbing  Slot  paa  Falster;  men  den  mærkeligste  Overgi- 
velse var  dog  Tranekjær  Slots,  være  sig  nu,  at  dens  berøm- 

melige  Slotsherre,  Hr.  Otto  Krumpen,  hemmeligholdt  til  med 
sin  gamle  Konge,  eller  han  virkelig  lod  sig  skuffe  af  Be- 
leirernes formeentlige  Styrke,  uagtet  det  snart  viste  sig,  at 
disse  havde  manglet  Beleiringsskyts,  og  at  Slottet  saale- 
des  kunde  have  gjort  en  langvarig  og  alvorlig  Modstand. 

I  Skaaue  viste  Adelen  derimod  i  Begyndelsen  mere 
Energi.  Den  samlede  sig  i  det  befæstede  Landskrona,  hvor- 
fra den  skikkede  Bud  paa  Bud  til  Gustav  Vasa  om  at  komme 
med  Hjælp  imod  den  fælles  Fjende,  Kong  Christian. 

Kong  Gustav  gav  den  skaanske  Adel  et  gunstigt  Svar  og 
gjorde  for  sit  Vedkommende  Alt  for  at  staae  den  bi,  baade  i 
Raad  ogDaad.  Han  lod  sin  Flaade  stikke  i  Søen,  samlede  en 
Hær  ved  Skaanes  Grændse,  hvorhen  han  raadede  Adelen  at 
trække  sig  tilbage,  dersom  den  skulde  blive  for  haardt  trængt, 
og  advarede,  i  velskrevne  Ord  Skaaningerne  fra  at  troe  Ly- 
bekkerne,  der  kun  havde  egennyttige  Hensigter  med  at 
understøtte  den  fangne  Konge.  Men  Kongen  var  for  langt 
borte,  til  at  han  kunde  komme  tidsnok. 

Da  Kjøbenhavn  havde  overgivet  sig,  maatte  den  svenske 
Flaade  lægge  sig  i  Sikkerhed  ved  Calmar,  og  Anders  Bilde, 
som  med  frit  Leide  var  reist  til  Landskrona,  vidste  snart 
at  faae  den  skaanske  Adel  paa  sin  Side.  Mange  af  dens 
betydeligste  Mænd  fik  frit  Leide  til  Greven,  som  de  allerede 
den  tredivte  Juli  svore  Huldskab  og  Troskab,  hvorpaa  Gre- 
ven for  sit  Vedkommende  stadfæstede  alle  deres  Privi- 
legier. I  det  Hele  taget  optraadte  Greven  overmaade  hen- 
synsfuldt ligeoverfor  den  danske  Adel,  hvad  der  ganske  vist 
bidrog  meget  til  hans  hurtige  Fremgang  baade  paa  Øerne 
og  i  Skaane. 

Saasnart  Christopher  var  hyldet  i  Ringsted  for  Sjællands 
Vedkommende,  drog  han  over  til  Skaane,  hvor  han  den  tiende 
August  paa  St.  Libbers  Hoi  udenfor  Lund  i  den  fangne  Kong 
Christians  Navn  ligeledes  modtog  Skaaningernes  Troskabseed. 

De  skaanske  Adelsmænds  Overgang  til  Greven  var 
ganske  vist  høist  paafaldende,  da  de  vare  i  Besiddelse  af  en 

befæstet  By  og  kunde  vente  kraftig  Understøttelse  fra  Sve- 
rige. Men  de  havde  storre  Kjærlighed  til  deres  Gaarde  og 
Godser  og  mere  Lyst  til  at  vinde  ved  Byttet  end  Agtelse 
for  Tro  og  Love ;  thi  man  maa  erindre,  at  den  selvsamme 
Adel,  der  saa  let  lod  sig  vinde  af  Greven,  kort  iforveien 
havde  lovet  at  kaare  Hertug  Christan  af  Holsteen  til  Konge. 

Imidlertid  satte  denne  den  skaanske  Adels  aldeles 
uventede  Overgang  den  svenske  Konge  i  den  piinligste 
Forlegenhed,  idet  han  pludselig  kom  i  en  fjendtlig  Stilling 
til  de  Mænd,  med  hvem  han  havde  troet  at  skulle  kæmpe 
imod  den  fælles  Fjende.  En  stor  Trost  var  det  ham 
derfor  paa  samme  Tid  fra  Hertug  Christian  at  modtage 
et  Sendebud,  der  medbragte  en  Opfordring  til  ham  om 
at  bekæmpe  Lybekkerne  i  Forening  med  Hertugen.  Kong 
Gustav  modtog  Tilbudet  med  begge  Hænder  og  afsendte 
det  trofaste  Sendebud  ikke  alene  med  skriftligt  Tilsagn 
derom  til  Hertug  Christian,  men  tillige  med  en  betyde- 
lig Pengesum.  Hvorledes  Udsendingen,  hvis  Navn  var 
Frants  Trebau,  var  kommen  til  ham,  ad  hvilke  Veie  det 
var  skeet,  og  paa  hvilken  Maade  han  atter  vendte  til 
bage,  vides  nu  ikke  længer;  men  vist  er  det,  at  begge 
Dele  maae  have  havt  sine  store  Vanskeligheder,  da  Ly- 
bekkerne naturligviis  gjorde  sig  al  mulig  Umage  for  at 
opsnappe  ham.  Frants  Trebau,  der  forovrigt  var  Hertugens 
Secretair,  saae  sig  ogsaa  nødsaget  til  underveis  at  betroe 
Pengene  til  en  paalidelig  Ven ;  men  de  kom  siden  rigtig  Her- 
tugen ihænde,  og  Frants  Trebau  slap  selv  heldigt  tilbage 
til  sin  Herre,  for  hvem  han  havde  udført  denne  overor- 
dentlig vigtige  Mission. 

Medens  den  sjællandske  og  skaanske  Adel  saa  villigt 
gik  Lybekkerne  tilhaande,  optraadte  den  fyenske  og  jydske 
Adel  derimod  paa  en  ganske  anden  kraftig  Maade,  hvilket 
nærmest  skyldes  Kigshovmesteren  Mogens  Gjoe,  der  ikke 
et  eneste  Øieblik  havde  taget  feil  af  Forholdene  og  deres 
Farer,  men  bestandig   virket   hen   til  at  faae  Hertug  Chri- 

stian  kaaret  til  Konge  for  paa  denne  Maade  at  give  det 
første  Stød  til  at  beseire  den  Forvirring,  som  baade  de  re- 
ligieuse  og  politiske  Partier  og  Lybekkernes  Indblanding 
i  disse  frembragte  i  det  ulykkelige  Land. 

Efterat  han  forgjæves  havde  søgt  at  tale  Hertug  Chri- 
stians Sag  i  Malmø  og  Kjøbenhavn,  og  efterat  hans  Forslag  paa 
at  bryde  Prælaternes  Modstand  mod  denne  Kronprætendent  var 
strandet  paa  et  Møde  i  Kye,  søgte  han  at  bringe  den  menige 
Adel  over  paa  sin  Side,  og  dette  lykkedes  ham  fuldstændig.  Paa 
et  xMøde  i  St.  Severin  Kirken  i  Kye,  omtrent  fire  Uger  efter 
det  forrige,  den  fjerde  Juli  1534,  trængte  den  jydske  me- 
nige Adel  ind  i  Kigsraadernes  Forsamling,  hvor  man  paa 
ingen  Maade  kunde  blive  enig  om  Kongevalget,  erklærede, 
at  den  vilde  have  Hertug  Christian  til  Konge  og  spurgte, 
om  Nogen  var  imod  dette  Valg,  da  de  saa  vilde  have  fat 
paa  disse  Personer.  Prælaterne  og  de  katholsksindede 
Adelsmænd  tabte  aldeles  Modet,  Hertug  Christian  blev  kaa- 
ret til  Konge,  og  fire  Herrer  bleve  sendte  til  ham  for  at  til- 
byde ham  Kronen.  I  dette  Gesandtskab  var  ikke  alene  Mo- 
gens Gjøe  selv,  men  ogsaa  Evangeliets  ivrigste  Modstander, 
Biskop  Styge  Krumpen  af  Børglum,  saa  at  Hertugen  deraf 
ret  kunde  see,  at  al  Modstand  var  brudt,  og  at  hans  Ven- 
ner og  Fjender  vare  blevne  enige  om  at  vælge  ham. 

Saasnart  den  fyenske  Adel  fik  Underretning  om  Ud- 
faldet af  Rye-Mødet,  samlede  den  sig  med  Biskop  Knud 
Gyldenstjerne  i  Spidsen  den  niende  Juli  i  Landsbyen  Hjal- 
lese  tæt  ved  Odense,  hvor  den  tiltraadte  den  jydske  Adels 
Beslutning  og  afsendte  Johan  Friis  til  Hesselager,  for  at 
han  som  femte  Mand  skulde  slutte  sig  til  de  jydske  Ud- 
sendinge. Da  Fyen  imidlertid  var  bleven  aldeles  blottet  for 
Tropper,  idet  disse  tilligemed  en  jydsk  Styrke  vare  sendte 
Hertug  Christian  til  Hjælp  ved  hans  Angreb  paa  Lybekkerne, 
hvorom  vi  senere  skulle  tale,  og  da  Adelen  hvert  Øieblik  fryg- 
tede en  Reisning  af  Borger-  og  Bondestanden,  besvoer  den  Her- 
tugen om  snarest  mulig  at  sende  nogle  Stridskræfter  til  Fyen, 

da  Adelen  ellers  ikke  saae  nogen  Udvei  til  at  forsvare  sig. 
Hertugen  laa  dengang  med  sin  Hær  ved  Travemiinde ; 
men  da  han  af  en  dansk  Adelsmand,  Jost  Urne,  var  bleven 
underrettet  om  Deputationens  forestaaende  Ankomst  og  om, 
hvilke  Budskaber  den  medbragte,  modtes  han  med  den  i 
Preetz,  hvor  det  den  syttende  Juli  kom  til  en  Overeens- 
komst  mellem  ham  og  dem,  til  største  Tilfredshed  for  begge 
Parter.  Kun  Tidsforholdenes  Tryk  kan  retfærdiggjøre  den 
fyenske  og  jydske  Adels  egenmægtige  Optræden  ved  denne 
Leilighod,  men  under  de  daværende  Omstændigheder  var 
der  intet  Andet  at  gjore,  og  det  Hele  var  kun  en  natur- 
lig Følge  af  Eigsraadets  ukloge  Beslutning  i  1533  om  at 
udsætte  Kongevalget. 

Efter  Mødet  i  Preetz  drog  Hertug  Christian  strax  op 
imod  Jylland;  men  næppe  var  han  kommen  til  Kolding,  før 
han  fik  Underretning  om,  at  Fyens  Borgere  og  Bonder  havde 
reist  sig.  Begyndelsen  skete  i  Svendborg,  hvor  Borgerne 
droge  ud  og  ødelagde  det  tæt  ved  Byen  liggende  Ørkel  Slot, 
som  forovrigt  ikke  synes  at  være  bleven  forsvaret.  Ved 
denne  Leilighed  gik  Stiftets  Archiv  op  i  Luer.  Foruden  Ørkel 
Slot  afbrændte  Svendborgerne  ogsaa  Ørkel  By,  paa  hvilken  de 
længe  havde  havt  et  Horn  i  Siden  paa  Grund  af  deus  betyde- 
lige Handel  og  Skibsfart.  Samme  Skjæbne  traf  Nakkebølle 
og  udentvivl  ogsaa  Hvidkilde;  Rygaard,  som  tilhørte  Johan 
Urne,  blev  plyndret. 

Men  Svendborgerne,  blandt  hvilke  den  gamle,  ansete  Fa- 
milie Bang  efter  Alt  at  dømme  spillede  en  betydelig  Rolle, 
lode  det  ikke  blive  derved.  En  Skare  af  dem  drog  til  Odense, 
hvor  Alt  strax  kom  i  stor  Bevægelse.  Bispegaarden,  som 
er  det  nuværende  Frøkenkloster,  maatte  overgive  sig,  og 
havde  Bispen,  Knud  Gyldenstjerne,  ikke  fundet  Leilighed  til 
at  slippe  bort  forinden,  vilde  han  næppe  være  undgaaet  Bor- 
gernes Hævn,  da  de  meget  godt  vidste,  at  det  nærmest 
skyldtes  hans  Troløshed,  at  Kong  Christian  den  Anden  var 
bleven  ført  til  Sønderborg. 

Under  Anførsel  af  en  Skrædder  fra  Odense  ved  Navn 
Henrik  Skræp  indtoge  Borgerne  Dalum  Kloster,  og  det  stolte 
Næsbyhoved  Slot  gik  op  i  Luer.  Ved  Forræderi,  rimeligviis 
af  en  Bonde  ved  Navn  Henrik  Lunde,  indtoge  Assens  Bor- 
gere det  stærke  Hagenskov  Slot. 

Hertug  Christian  var  imidlertid  ikke  seen  med  at 
komme  de  betrængte  Herremænd  til  Hjælp.  Med  et  Par 
Tusinde  Mand  lod  han  gjore  Landgang  paa  Øen.  Odense 
blev  indtaget  med  Storm,  og  Nyborg,  hvis  Slot  havde  svæ- 
vet i  stor  Fare,  blev  belagt  med  hans  Folk.  Grev  Christopher 
var  imidlertid  heller  ikke  ledig.  Under  Anførsel  af  den  i  Da- 
tidens Krigshistorie  bekjendte  Anfører,  Everhard  Quetacker, 
og  den  danske  Adelsmand  Axel  Gjøe,  landede  en  betydelig 
Troppestyrke  ved  Kjerteminde,  hvorfra  den  gik  til  Odense 
og  derfra  til  Svendborg.  Overalt  modtoges  de  Grevelige  af 
Bønder  og  Borgere  med  aabne  Arme. 

Det  værste  Stød  for  Hertug  Christian  var  dog  Nyborgs 
Overrumpling,  der  skal  være  fremmet  ved  Borgemesteren 
Easmus  Rostokkers  Bistand,  ved  Adelsmændenes  Nederlag 
udenfor  Byen,  da  de  forsøgte  at  forlade  den,  og  ved  Slottets 
dertil  knyttede  Overgivelse  kort  efter.  I  Fæstningen  udenfor 
Byen  fangedes  elleve  Adelsmænd,  tretten  faldt,  og  flere, 
hvoriblandt  alene  tre  Rantzauer,  bleve  dødelig  saarede;  da 
Slottet  overgav  sig,  bleve  end  yderligere  fem  og  tredive 
Adelsmæ'nd  fangne.  Mange  af  Landets  første  HeiTemænd, 
f.  Ex.  Johan  Friis,  vare  iblandt  de  Fangnes  Tal,  ja,  der  blev 
endog  paastaaet,  at  selv  Johan  Rantzau  kun  med  yderste 
Nød  havde  undgaaet  at  dele  Skjæbne  med  dem.  I  det  Hele 
tabte  Hertug  Christian  paa  Fyen  omtrent  et  Tusinde  Mand, 
et  betydeligt  Antal  i  Forhold  til  Datidens  Krigsstyrke ;  men  de 
Greveliges  moralske  Seir  var  langt  større,  thi  hele  Øen  kom 
derefter  med  Lethed  i  deres  Magt  i  Begyndelsen  af  August, 
og  Gustav  Trolle*)  blev  Biskop   i  Fyens  Stift. 


*)   Den  som  Christian  den  Andens  "Ven  fra  det  stockholmske  Blod- 
bad velbekjendte  Ærkebiskop  i  Upsala.  Red. 

Denne  Ulykke  bevægede  Hertug  Christian  og  hans 
Parti  til  at  ile  med  Kongevalget,  som  gik  for  sig  i  Horsens 
den  attende  August.  Ved  denne  Leilighed  udstedte  Her- 
tugen et  foreløbigt  Forsikkringsbrev,  da  man  ikke  kunde 
enes  om  en  Haandfæstning. 

Umiddelbart  efter  Valget  maatte  Kong  Christian  den 
Tredie,  som  vi  nu  herefter  ville  kalde  ham,  ile  til  sin  Leir 
ved  Travemunde,  hvor  hans  Nærværelse  var  hoist  nødvendig 
til  Krigens  Forelse,  og  paa  samme  Tid  optræder  i  Nørre- 
jylland en  Mand,  som  man  maa  beklage,  at  Historien  for- 
holdsviis  kjender  altfor  lidt. 

Denne  Mand  er  den  saakaldte  Skipper  Clement,  fedt  i 
Aaby  Sogn  i  Kjær  Herred  i  Vendsyssel,  i  ethvert  Tilfælde 
en  Vendelbo  af  Fødsel,  en  kraftig  Charakteer,  der  forsvarede 
Kong  Christian  den  Andens  Sag  med  samme  Mod,  Troskab 
og  Udholdenhed  som  Søren  Norby;  skjøndt  altid  ulykkelig 
i  sin  Optræden  tumlede  han  sig  i  uafladelige  Kampe  mod 
alle  sin  fangne  Konges  Fjender,  med  hvem  han  snart  slut- 
tede Forlig  og  snart  brød  det,  Alt  eftersom  Omstændighederne 
førte  det  med  sig.  I  ti  Aar  havde  han  tumlet  sig  i  alle 
mulige  Eventyr  paa  Havet,  endog  som  Underadmiral  tjent 
paa  Kong  Frederik  den  Førstes  Skibe;  men  hans  Hjerte 
hang  altid  ved  Christian  den  Anden,  og  sit  Underhold  søgte 
han  meest  ved  at  plyndre  de  lybske  Skibe. 

Nu  havde  Forholdene  forandret  sig.  Grev  Christopher 
var  ikke  blind  for  den  Nytte,  han  kunde  have  af  en  saa 
uforfærdet,  prøvet  og  trofast  Mand  og  sendte  ham,  saa- 
snart  han  formaaede  det,  over  til  Jylland.  Han  kom  den 
fjortende  September  til  Aalborg.  Saagodt  som  i  samme 
Stund  gik  Byen  og  Slottet  over  til  ham ;  overalt  reiste  Ven- 
delboerne sig  i  Masse,  og  nu  gik  det  ud  over  Herregaardene 
og  det  geistlige  Gods  i  Vendsyssel  i  en  langt  større  Ud- 
strækning end  paa  noget  andet  Sted  i  Kiget.  Clarupgaard 
og  tildeels  Hjermitslevgaard  gik  op  i  Flammer,  og  da  Eieren 

af  disse  Gaarde,  Bagge  Griis,  vilde  hævne  dette  ved  at  ned- 
støde  Skipper  Clement,  der  alene  frelstes  ved  det  Harnisk, 
som  han  bar  under  sine  Klæder,  blev  han  selv  dødeligt 
saaret  af  en  Skomager  i  Aalborg  og  døde  kort  derefter  paa 
Flugten.  De  biskoppelige  Gaarde:  Segelstrup,  det  nuværende 
Seilsstrup,  Voergaard  og  Birkelse  afbrændtes,  og  Biskop 
Styge  Krumpen  maatte  skjule  sig  i  en  Bagerovn. 

Snart  stod  hele  det  nordlige  og  mellemste  Jjlland  i  Vaa- 
ben  for  Grev  Christopher;  men  da  denne  ikke  formaaede  at 
sende  Skipper  Clement  nogen  Hjælp  af  Betydning,  og  den 
jydsk^  Adels  Førere :  Mogens  Gjøe,  Ove  Bilde  og  Erik  Ban- 
ner til  Asdal  ikke  tabte  Besindelsen,  fik  Reisningen  ingen 
videre  Fremgang. 

Under  Anførsel  af  denne  sidste  Herre  og  Holger  Ro- 
senkrands  til  Boller  droge  Adelsmændene  afsted  med  en  lille 
Troppestyrke  op  imod  Aalborg  og  leirede  sig  den  femtende 
October  ved  Svendstrup,  en  Miil  Syd  for  denne  By.  De  vare 
Alt  i  Alt  henimod  sex  Hundrde  Mand  Fodfolk  og  lige- 
saamange  Ryttere  og  kunde  om  kort  Tid  være  blevne 
forstærkede  med  fire  Fænniker  Knægte,  som  Kong  Chri- 
stian havde  sendt  dem  til  Hjælp;  men  de  foragtede 
Bondehæren  alt  for  dybt,  til  at  ville  oppebie  denne  Hjælp, 
og  de  maae  for  en  stor  Deel  takke  denne  Ringeagt  for  det 
Nederlag,  de  den  næste  Dag  leed. 

Med  en  Hær  paa  sex  Tusinde  sletbevæbnede  Vendel- 
boere drog  Skipper  Clement  den  sextende  om  Morgenen  ud 
fra  Aalborg  og  besatte  hurtig  Høiderne  foran  Svendstrup, 
af  hvilke  de  Adelige  ikke  havde  tænkt  paa  at  sætte  sig  i 
Besiddelse  den  foregaaende  Dag,  uagtet  de  kunde  have 
gjort  det  uden  Moie.  De  søgte  derpaa  at  lade  Jost  Globek, 
der  med  nogle  Ryttere  var  sendt  dem  til  Hjælp  af  Hertug 
Christian,  omgaae  Bondehæren  med  disse;  men  førend  han 
kunde  faae  denne  Bevægelse  udført,  havde  Adelen  bestemt 
sig  til  Angreb  og  styrtede  modigt  løs  paa  Høiderne.    Veieu 

førte  dem  imidlertid  over  et  sumpet  Jordsmon,  hvori  He- 
stene sank  ned  med  de  sværtpantsrede  Eyttere,  og  da  Bøn- 
derne saae  Herrernes  piinlige  Stilling ,  styrtede  de  løs 
paa  dem  baade  med  Koller  og  Spyd  og  tilfeiede  dem  et  af- 
gj  ørende  Nederlag,  førend  Jost  Globek  fik  Tid  til  at  komme 
dem  til  Hjælp;  han  maatte  derfor  trække  sig  tilbage  uden 
Kamp.  Fjorten  Adelsmænd,  hvoriblandt  den  ene  Anfører, 
Holger  Kosenkrands,  faldt,  og  tre  førtes  fangne  til  Aalborg. 
De  slagne  Adelsmænd  trak  sig  tilbage  til  Randers,  hvor 
man  søgte  at  sætte  sig  fast,  idet  man  bedst  muligt  be- 
fæstede Byen,  hvis  Forsvar  blev  overdraget  til  Ove  Lunge  og 
Peder  Ebesen;  Mogens  Gjøe  paatog  sig  med  sine  Folk  at 
forhindre  Overgangen  over  Gudenaa.  Skipper  Clement, 
som  havde  forfulgt  sin  Seir  til  Randers,  indsaae  snart, 
efterat  et  uordentligt  Angreb  paa  den  velforsvarede  By 
var  mislykket,  at  han  med  sine  uordentlige  Hobe  Intet 
kunde  udrette  mod  denne,  og  vendte  kort  efter  tilbage  til 
Aalborg,  som  han  paa  bedste  Maade  søgte  at  befæste. 
Bøndernes  Seir  betegnedes  allevegne  ved  brændende  Borge; 
saaledes  gik  Gaardene  Næs,  Visborg,  Dalsgaard,  Torstedlund, 
Nørlund,  Albek,  Thiele,  Kleitrup,  Vinge,  Spottrup,  Bustrup, 
Kaas,  Kongsgaarden  Lundesnæs  og  Lønborg  Slot,  som 
tilhørte  Ribe  Bispestol,  op  i  Flammer;  thi  Oproret  havde 
nu  udbredt  sig  over  hele  Viborg  Stift  og  det  vestlige 
Jylland,  ja,  en  af  Bøndernes  Anførere  ved  Navn  Skipper 
Herman  vovede  sig  endog  lige  ned  til  Varde. 

Det  var  disse  onde  Tidender  fra  Nørrejylland,  der  be- 
vægede den  udvalgte  Konge  til  endelig  at  lytte  til  de  Mæg- 
lingsforslag, som  flere  tydske  Fyrster,  men  fornemmelig 
Hertug  Henrik  af  Mecklenborg  havde  gjort  for  at  stifte 
Fred  imellem  ham  og  Lybekkerne ,  med  hvem  han  og 
hans  Hærfører  Johan  Rantzau  havde  ligget  i  Feide  siden 
deres  Indfald  i  Holsteen.  Holstenernes  Planer  gik  i  denne 
Krig  ene  ud  paa  at  afskære  Lybek  fra  Havet,  og  af  den 
Grund   havde    de  i   en   lang   Tid  holdt  Travemunde  besat, 

uden  at  de  dog  derfor  havde  opnaaet  deres  Hensigt.  Senere 
fik  de  imidlertid  en  større  Styrke  paa  Benene  og  forsøgte 
endog  at  slaae  en  Bro  over  Traven,  hvilket  tilsidst  lyk- 
kedes, dem  trods  Lybekkernes  heftige  Modstand,  og  da 
nu  Staden  i  sine  Kampe  med  Holstenerne,  der  laae  lei- 
rede  udenfor  Byens  Mure,  leed  forskjellige  følelige  Tab,  og 
Misnøien  over  disse  og  hele  Krigens  Gang  begyndte  at 
sætte  ondt  Blod  iblandt  Borgerne,  besluttede  Magthaverne 
i  Staden  sig  endelig  til  ogsaa  for  deres  Vedkommende  at 
lytte  til  Mæglingsforslagene.  Den  attende  November  1534 
kom  det  virkelig  ogsaa  til  det  mærkelige  Forlig,  at  der  vel 
skulde  være  Fred  mellem  Hertug  Christian  af  Holsteen 
som  saadan  og  Lybekkerne,  men  at  det  skulde  være  disse 
tilladt  desuagtet  at  understøtte  Greven  af  Oldenborg  i  Dan- 
mark og  dem  af  de  Danske,  som  vilde  have  Christian  den 
Anden  paa  Thronen,  ja  endog  til  at  holde  Sønderborg  Slot 
indesluttet,  saafremt  den  kongelige  Fan^e  ikke  skulde  være 
bragt  et  andet  Sted  hen  i  Forveien. 

Saasuart  den  udvalgte  Konge  havde  faaet  Fred  med 
Lybekkerne,  ilede  hans  Feltherre,  Johan  Kantzau,  med  sin 
sædvanlige  Hurtighed  nordpaa,  forenede  sig  med  Adelens 
Skarer  og  de  Soldater,  der  iøvrigt  fandtes  i  Nørrejylland, 
og  viste  sig  pludselig  for  Aalborg,  der  forsvaredes  paa  det 
Tappreste  af  Bønder  og  Borgere.  I  Stormen  paa  denne 
By  den  attende  December  kom  Johan  Bantzau,  der  selv  an- 
førte sine  Folk,  i  stor  Livsfare  ved  at  blive  styrtet  ned  af 
Voldene  fra  deres  øverste  Tinde;  men  han  kom  snart  paa 
Fode  igjen:  Intet  kunde  modstaae  hans  fornyede  Angreb, 
og  der  paafulgte  et  frygteligt  Blodbad  i  Byens  Gader,  hvor- 
ved omtrent  to  Tusinde  Bønder  tilsatte  Livet. 

At  Aalborg  blev  plyndret  af  Landsknægtene,  er  en 
Selvfølge.  Skipper  Clement  undkom  vel  i  Øieblikket;  men 
han  blev  kort  efter  fanget  af  en  Bonde]  ved  Navn  Esbem 
Nielsen,  som  til  Belønning  derfor  fik  en  af  Kronens  Gaarde  og 
Fritagelse  for  alle  kongelige  Skatter  paa  Livstid.    Nu  droge 


Grevens  Feide.  419 

svære  Straffedomme  hen  over  den  ulykkelige  Befolkning,  der 
skulde  bøde  Alle  som  Een,  hvad  enten  de  havde  været  med 
i  Bevægelsen  eller  ikke.  Johan  Kantzau  deelte  sin  Hær  i 
tre  Afdelinger,  med  hvilke  han  hjemsøgte  Vendsyssel,  Be- 
vægelsens Aniested ;  Hovedmændene  bleve  udleverede  og  hals- 
huggede, blandt  disse  Skipper  Herman  i  Varde  og  tilsidst 
Skipper  Clement  i  Viborg  tilligemed  Adelsmanden  Jeus 
Hvas  til  Kaas,  hvis  Benaadning  ankom  forsilde.  Desuden 
maatte  alle  Bønderne  >»løse  deres  Hals«  med  deres  Gaarde, 
det  vil  sige  blive  Kronens  Fæstere,  da  de  før  havde  været 
Selveiere,  og  desuden  bøde  paa  anden  Maade  med  deres 
Qvæg,  for  saa  vidt  de  ikke  havde  Penge  til  at  klare  for 
sig  med. 

Disse  Domfældelser  vare  ikke  alene  for  strenge,  men 
ogsaa  ligefrem  uretfærdige  og  stemme  saaledes  paa  ingen 
Maade  overeens  med  Kong  Christian  den  Tredies  milde, 
retfærdige  Charakteer.  Thi  Bønderne  havde  aldrig  svo- 
ret til  ham  og  kunde  saaledes  ikke  betragtes  som  Oprørere 
imod  ham,  og  da  Domfældelserne  traf  Bønderne  herredsviis, 
maatte  den  Uskyldige  let  komme  til  at  lide  med  den  Skyl- 
dige. Det  er  derfor  intet  Under,  at  det  længe  vedblev  at 
gjære  i  den  jydske  Bondestand,  og  havde  den  fangne  Kon- 
ges Sag  ikke  taget  en  saa  uheldig  Vending,  som  den  gjorde, 
vilde  man  snart  igj  en  haveseet  den  jydske  Bonde  i  Vaaben.*) 


*)  Forf.  af  denne  Skildring  har  forgjæves  søgt  efter  Sagn  fra 
denne  Bondeopstand  her  i  Vendsyssel,  der  ellers  er  rig  paa 
Fortællinger  om  F'ortiden.  Grunden  til,  at  hine  ere  uddøde, 
er  rimeligviis  den,  at  Bønderne  selv  have  undertrykt  enhver 
Fortælling  derom;  de  meente  vel  ikke  uden  Grund,  at  det 
var  bedst  for  den  Enkelte,  at  der  taltes  saalidt  derom  som 
muligt,  og  saaledes  uddøde  Sagnene  fra  hine  Tider  hurtigt. 
De  Leirpladser,  der  endnu  findes  hist  og  her  i  Vendsyssel,  ere 
ved  deres  Levninger  maaskee  de  eneste  Minder  heroppe  om  denne 
Tid,  fra  hvilken  de  ganske  vist  stamme;  de  hidrøre  i  saa  Fald 
fra  Johan  Rantzaus  Troppeafdelinger. 

27* 

Man  skulde  have  troet,  at  Grev  Christopher  vilde  have 
anstrengt  sig  til  det  Yderste  for  at  sende  Skipper  Clement 
tilstrækkelig  Hjælp,  saasnart  han  erfarede,  at  Johan  Rantzau 
var  paa  Marschen  nordpaa;  men  da  han  ikke  kunde  vide, 
om  ikke  Angrebet  først  skulde  rettes  imod  Fyen,  turde  han 
ikke  blotte  denne  0  for  Tropper,  og  dernæst  gav  Gustav 
Vasa  ham  Nok  at  tænke  paa  hiinsides  Sundet,  hvor  han 
havde  indtaget  Halmstad  og  beleiret  Varbjerg,  medens  defi 
skaanske  Adel  forholdt  sig  saa  rolig  herved,  som  den  paa 
nogen  Maade  kunde,  deels  fordi  den  ligesaalidt  som  den 
sjællandske  nogensinde  af  Hjertet  havde  holdt  med  Greven, 
og  deels  fordi  denne  nu  begyndte  at  paalægge  Adelen  ligesaa- 
godt  som  de  øvrige  Borgere  betydelige  Skatter  og  andre 
Byrder  til  Krigens  Førelse,  hvilke  den  naturligviis  var 
yderst  misfornoiet  med  at  udrede. 

Det  begyndte  imidlertid  efterhaanden  at  gaae  op  for 
Lybekkerne,  ja  for  Wullenwever  selv,  at  deres  Stad  havde  ind- 
ladt sig  i  Vidtleftigheder,  der  oversteg  dens  Kræfter,  og 
da  et  Forbund  med  Henrik  den  Ottende  af  England  blev  til 
Intet,  maatte  Lybek  paany  knytte  Underhandlinger  med 
Hertug  Albrecht  af  Mecklenborg,  der  var  gift  med  en  Sø- 
sterdatter til  den  fangne  Konge  og  denne  personlig  hengiven. 
Disse  Underhandlinger  tilendebragtes  den  fjortende  Novem- 
ber 1534  paa  de  Yilkaar,  at  Hertug  Albrecht  skulde  være 
Kong  Christian  den  Andens  Medregent,  saasnart  denne  var 
løsladt  af  Fængslet,  og  hans  Efterfølger,  naar  han  afgik 
ved  Døden.  Skulde  derimod  Hertugen  selv  dee  før  den 
fangne  Konge,  vilde  Lybek  hjælpe  hans  ældste  Søn  til  den 
danske  Krone  og  varetage  det  mecklenborgske  Huus's 
Interesser  i  saa  Henseende.  Med  Grev  Christopher  skulde 
Hertugen  affinde  sig  paa  en  passende  Maade.  Hvad  Her- 
tugen har  lovet  Lybek  til  Gjengjæld  for  sine  Tilsagn,  er 
ikke  blevet  bekjendt;  men  indlysende .  var  det,  at  det  vilde 

blive  vanskeligt  at  stille  Grev  Christopher  tilfreds  med  Hen- 
syn til  hiin  Overeenskomst,  og  da  WuUenwever  indsaae 
dette  bedre  end  Nogen,  besluttede  han  sig  til  selv  at  reise 
til  Kjøbenhavn ,  uagtet  dette  var  et  yderst  betænkeligt 
Skridt  af  ham;  thi  han  gav  derved  sine  Fjender  i  Lybek,  der 
allerede  havde  faaet  hans  Magt  betydelig  indskrænket  i  Byens 
Raad,  den  gunstigste  Leilighed  til  at  benytte  hans  Fra- 
værelse til  fuldstændig  at  undergrave  hans  Anseelse,  saale- 
des  at  der  kun  behøvedes  et  heldigt  Tidspunkt  for  aldeles 
at  fuldende  hans  Fald. 

Det  var  imidlertid,  som  om  Alt  nu  sammensvoer  sig  imod 
Lybekkerne.  Kort  forend  Wullenwevers  Afreise  til  Danmark 
var  en  lille  Troppestyrke,  under  Anførsel  af  Greven  afHøya 
som  Øverstbefalende  og  Markus  Meyer,  kommen  til  Sjælland, 
hvorfra  den  gik  til  Skaane  for  i  Forening  med  Adelen  og 
Borgerne  at  fordrive  de  Svenske;  men  da  en  af  Grevens 
Underanførere,  Bastian  Jessen,  uformodet  fangede  Ærkebispen, 
i  Lund,  Torben  Bilde,  og  plyndrede  Bispegaarden  samtidig 
med  at  Adelen  fik  Mistanke  om,  at  han  ogsaa  vilde  see  at 
faae  alle  de  adelige  Herrer  paa  samme  Viis  i  sin  Magt  — 
hvad  der  ogsaa  kunde  være  troligt  nok  —  besluttede  de  sig 
til  strax  at  gaae  over  til  de  Svenske,  der  naturligviis  mod- 
toge dem  med  aabne  Arme. 

Saasnart  Greven  af  Høya  hørte  dette,  maatte  han  saa 
hurtigt  som  mulig  trække  sig  tilbage  fra  Halmstad,  som  han 
hidtil  havde  beleiret  og  forgjæves  søgt  at  tage  med  Storm. 
Derpaa  gik  han  selv  til  Kjøbenhavn,  medens  Markus  Meyer 
og  Jørgen  Kock  lagde  sig  ind  i  den  aabne  By  Helsingborg, 
da  de  stolede  paa,  at  Rigsmarsken.  Tyge  Krabbe,  der  havde 
Slottet  inde,  vilde  staae  dem  ærligt  bi,  dersom  den  skaanske 
Adel  og  den  svenske  Hær  vilde  forsøge  et  Angreb.  Dette 
udeblev  heller  ikke.  Den  tolvte  Januar  1535  angrebes 
Lybekkerne,  som  med  Held  forsvarede  deres  Stilling  den 
Dag;  men  da  Angrebet  begyndte  igjen  den  trettende,  lod 
Tyge  Krabbe  Slottets  Kanoner  spille  med  en  saadan  Virk- 

niDg  paa  dem,  at  al  Modstand  fra  deres  Side  var  forgjæves. 
Kun  et  Par  Hundrede  Mand  undslap  tilligemed  Jørgen  Kock ; 
Kesten  blev  enten  nedsablet  eller  fangen ;  iblandt  de  Fangne 
var  Markus  Meyer  selv.  Alle  de  tilfangetagne  Knægte 
toge  umiddelbart  efter  Tjeneste  hos  den  svenske  Konge. 
Det  viste  sig  imidlertid  senere,  at  Rigsmarsken  med  en 
Tvetungethed,  som  gjorde  hans  Snuhed  mere  Ære  end  hans 
Ridderlighed,  havde  spillet  dobbelt  Spil  med  Markus  Meyer 
og  hans  Modstandere,  idet  han  stadig  paa  det  Varmeste 
havde  forsikkret  Lybekkerne  om  sin  Hengivenhed  og  Tro- 
skab, men  om  Natten  til  den  trettende  alligevel  underret- 
tet de  Svenske  og  den  med  dem  forbundne,  danske  Adel  om, 
at  han  vilde  støtte  dem  med  sine  Kanoner,  hvis  de  den 
næste  Morgen  vilde  fornye  Gaarsdagens  mislykkede  Angreb. 

Markus  Meyer,  som  havde  overgivet  sig  til  de  Danske, 
blev  meget  imod  Gustav  Vasas  Ønske  —  Gustav  vilde  helst 
have  ham  i  sin  Magt  —  sendt  til  Varbjerg  Slot,  hvor  han  be- 
troedes til  dets  Høvding,  Hr.  Truid  Ulfstand,  som  havde  indta- 
get en  Slags  neutral  Stilling  til  begge  de  krigsførende  Magter, 
ligesom  mange  andre  Slotsherrer  rundt  omkring  i  Riget.  Mar- 
kus Meyer  spillede  imidlertid  Hr.  Truid  et  meget  slemt  Puds ; 
thi  da  han  ifølge  sit  givne  Ord  var  bleven  behandlet  paa 
en  velvillig  Maade  af  Slotsherren,  benyttede  han  den  der- 
ved erholdte  Frihed  til  at  sætte  sig  i  Forbindelse  med  nogle 
tydske  Landsknægte  og  Borgere  i  Byen  Varbjerg,  der  stode 
i  et  spændt  Forhold  til  Hr.  Truid  paa  Grund  af  haus  tvety- 
dige Forhold  til  de  Grevelige.  Hemmelig  fik  han  nogle 
Landsknægte  og  Borgere  op  til  sig  og  holdt  dem  skjulte 
i  sit  Værelse,  indtil  Slotsherren  var  gaaet  udenfor  Borgen. 
Nu  brøde  de  pludselig  frem,  nedsablede  dem  af  Besæt- 
ningen, som  satte  sig  til  Modværge,  og  lukkede  Porten 
for  Hr.  Truid,  der  blot  kunde  takke  sin  Hest's  Hurtighed 
for,  at  han  ikke  blev  ført  ind  paa  Slottet  som  Markus 
Meyers  Fange. 

Den  dristige  J]ventyrer  kom  saaledes  ved  at  bruge  den 

samme  Troløshed  som  den,  for  hyilken  han  var  bleven  et  Offer 
ved  Helsingborg,  ikke  alene  i  Besiddelse  af  et  stærkt  og  vel- 
forsynet Slot,  men  gjorde  ogsaa  i  dette  et  overmaade  rigt 
Bytte  af  allehaande  Gods,  som  i  de  urolige  Tider  var  bragt 
til  denne  neutrale  Borg,  ikke  at  tale  om,  at  Hr.  Truids  Hu- 
stru og  Bom  ved  samme  Leilighed  ogsaa  faldt  i  hans  Hæn- 
der. Man  vil  vide,  at  den  for  sin  Gunst  hos  Damerne 
vel  bekjendte  Eventyrer  saa  godt  forstod  at  trøste  Fruen  i 
hendes  Fangenskab,  at  man  deri  søger  den  nærmeste  Grund 
til  Truid  Ulfstands  senere  uforsonlige  Had  til  Markus  Meyer, 
skjøndt  dette  ogsaa  lader  sig  forklare  alene  af  Forbittrelsen 
over  Lybekkerens    Troløshed  imod  ham. 

Den  skaauske  Adels  Frafald  havde  viist  Grev  Christopher 
og  den  menige  Mand,  hvormeget  man  i  Grunden  kunde  stole 
paa  Adelen,  naar  det  kom  til  Stykket.  Medens  Greven  der- 
for sogte  at  sikkre  sig  saamange  adelige  Personer  som  mu- 
lig og  fængslede  saamange,  som  han  kunde  faae  fat  paa,  reiste 
Bønder  og  Borgere  sig  paany  imod  Herremændene  og  deres 
Gaarde  paa  alle  Øerne.  Dog  er  det  ikke  bekjendt,  at  denne 
Keisning  kostede  andre  adelige  Personer  Livet  end  den  myn- 
dige Fru  Anna  Meinstrup,  Holger  Rosenkrantz's  Enke,  da  hun 
paa  et  Mede  i  Ringsted  ikke  kunde  holde  sin  skarpe  Tunge 
i  Ave  og  derfor  blev  slaaet  ihjel  af  de  forbittrede  Bøn- 
der og  Borgere,  som  ikke  vilde  taale  den  hovmodige  Adels- 
dames haanende  Ord  om  den  fangne  Bondekonge. 

Det  var  i  denne  Tid,  at  Søborg  Slot  og  Hjortholm, 
begge  i  det  nordlige  Sjælland,  bleve  indtagne  og  ødelagte, 
det  sidste  dog  først  efter  et  tappert  Parsvar  af  Peder  Godske. 
Skjelskørs  Borgere  plyndrede  Næsbygaard,  og  samme  Skjæbne 
ramte  Hoistrup,  Vallø  og  Gisselfeldt.  I  det  Hele  plyndrede 
Kjøbstadborgerne  i  Sjælland  hvor  de  kunde  komme  til  det  —  en 
Fremgangsmaade,  for  hvilken  de  senere  bleve  dragne  strengt 
til  Ansvar  —  og  paa  Lolland  gik  det  ikke  bedre.  Her  plyn- 
drede Borgerne  i  Maribo  Aasmarke,  det  nuværende  Knuthen- 
borg, Borgerne    fra   Nakskov  Christianssæde,    som  dengang 

bar  Navnet  Taastrup,  medens  det  stærkt  befæstede  Nielstrup 
allerede  var  bleven  indtaget  i  Slutningen  af  det  foregaaende 
Aar.  Første  Gang  lykkedes  det  Hr.  Johan  Oxe  at  bestikke 
Bøndernes  Førere,  som  derfor  maatte  bøde  med  Livet,  da  Sa- 
gen var  bleven  bekjendt;  men  da  de  kom  igjen  anden  Gang, 
blev  han  dræbt  ved  en  Kanons  Sprængning,  og  dermed  var 
ogsaa  Modstanden  forbi. 

Hvorvidt  Greven  fra  Først  af  har  foranlediget  disse 
Plyndringer,  kan  maaskee  være  tvivlsomt;  men  ganske  vist 
er  det,  at  han  stod  sig  godt  baade  ved  dem  og  Fængslingerne. 
Alene  Otto  Krumpen,  der  efter  Tranekjærs  Forliis  var  bleven 
Lehnsmand  paa  Aalholm,  mistede  saaledes  Penge  og  Kleno- 
dier m.  M.  for  omtrent  et  hundrede  Tusinde  Edl.  i  vore 
Penge,  og  disse  ere  ganske  vist  saa  godt  som  alle  komne 
Greven  tilgode.  Han  behøvede  imidlertid  ogsaa  mange 
Penge  for  at  kunne  skaffe  sig  Fasthed  i  den  afsondrede  Stil- 
ling, han  stedse  mere  og  mere  kom  til  at  indtage.  Et 
Møde  i  Kolding  med  Kong  Christian  den  Tredie  havde  ikke 
ført  til  Andet  end  til  større  Bitterhed  paa  begge  Sider, 
Skaane  var  tabt  paa  Landskrona  og  Malmø  nær,  og  endelig 
havde  Lybekkerne  erklæret  sig  for  Hertug  Albrecht,  med 
hvem  han  skulde  dele  sin  Myndighed,  og  hvem  han  hvert 
Øieblik  kunde  vente  til  Sjælland. 

Medens  Greven  og  Lybekkerne  saaledes  trykkede  fra  alle 
Kanter  Intet  foretoge  sig  af  Betydning  imod  Kong  Christian, 
kunde  denne  formedelst  Finantsnød  heller  ikke  fore  Krigen 
med  det  Eftertryk,  han  og  hans  dygtige  Feltherre  Johan 
Kantzau  vistnok  ønskede;  Kongen  benyttede  dog  Tiden  til 
at  lade  sig  hylde  paa  Viborg  Thing  den  ottende  Marts 
1535  af  Jyllands  Stænder,  og  han  fik  derved  tillige  bevilget 
en  Skat,  der  vel  kom  hans  forfaldne  Pengemidler  høilig  til- 
gode, men  i  samme  Grad  trykkede  Befolkningen,  som  allerede 
havde  lidt  overmaade  Meget  ved  Krig  og  Domfældelser. 

Skj  ondt  Borgere  og  Bønder  idetmindste  i  Navnet  endnu 
spillede  Herrer  paa  Øerne  og,  som  vi  have  seet,  ved  forskjel- 

lige  Plyndringer,  skaffede  sig  en  oieblikkelig  Vinding,  tryk- 
kedes de  dog  alvorligt  ved  Grevens  Paalæg  til  Krigens 
Fortsættelse,  og  naar  nu  hertil  kommer,  at  al  Handel,  Van- 
del og  det  meste  Agerbrug  laae  stille,  medens  de  leiede  Trop- 
per uden  Forskjel  plagede  Ven  og  Fjende,  især  naar  deres 
tilgodehavende  Sold  udeblev,  kan  Enhver  let  tænke  sig,  i 
hvilken  sorgelig  Forfatning  Danmark  og  det  danske  Folk 
dengang  var.  Og  saaledes  omtrent  vare  Vilkaarene  for  de 
næringsdrivende  Stænder  i  Kiget  lige  til  Feide  ns  Ende. 

Midt  i  Marts  1535  var  Kong  Christian  saa  heldig  at  faae 
to  Tusinde  Mand  paa  svenske  Skibe  sendte  over  til  Halland 
ligesaameget  for  at  hjælpe  Kong  Gustav  og  de  Adelige 
i  Skaane,  som  for  at  holde  Øie  med  den  Forst  e,  og  sarati- 
digt hermed  gjorde  han  et  endnu  dristigere  Træk  paa  Kri- 
gens Skakbræt,  idet  han  benyttede  den  Omstændighed,  at 
Grev  Christopher  havde  taget  en  Deel  af  sin  Hær,  navnlig 
Rytterne,  over  til  Sjælland  for  at  bruge  dem  i  Skaane, 
til  at  landsætte  en  Styrke  paa  fem  Fænniker  Knægte 
og  tre  Hundrede  Ryttere  paa  Helnæs,  hvorhen  de  vare 
overførte  fra  Als.  Deres  Anfører,  den  hurtige  og  raad- 
snilde  Johan  Rantzau,  ilede  uopholdelig  imod  Middelfart, 
hvor  der  laa  nogle  Fænniker  af  Grevens  Folk  for  at  passe 
paa  Overgangen  ved  Lillebelt.  Det  lykkedes  imidlertid 
Fjenden  at  slippe  ind  til  Assens,  men  i  Faurskovs  Banker 
overraskede  Johan  Rantzau  den  tyvende  Marts  en  stor  Deel 
Bønder,  Sagnet  siger  ved  deres  Davre,  hvorfor  ogsaa  dette 
Bøndernes  ynkelige  Nederlag  i  Sagnet  bærer  Navnet  »det  dyre 
Davrekjøb».  Mangfoldige  af  denne  sletbevæbnede";Skare  be- 
dækkede som  Liig  Valpladsen.  Ved  Middelfart  faldt  des- 
uden en  Deel  Skyts  i  Seirherrens  Hænder,  og  nu  sikkrede 
Rantzau  desuden  Overgangen  over  Lillebelt  saa  godt  det 
var  ham  muligt  ved  opkastede  Skandser  og  Blokhuse.  En 
god  Begyndelse  til  Fy  ens  endelige  Erobring  var  hermed 
gjort,  og  naar  vi  med  det  Samme  foreløbig  antyde,  hvad  vi 
senere  nærmere  ville  .udvikle,  at  det  var  i  Marts,   at  Kon- 

gen  sendte  sine  Skibe  til  Gulland  for  at  forene  sig  med  den 
svenske  og  preussiske  Flaade,  faaer  man  først  et  rigtigt 
Begreb  om  Kongens  kraftige  Optræden  i  Modsætning  til 
Lybekkernes  og  de  Greveliges  Neltn  og  Vaklen. 

Medens  Størstedelen  af  Johan  Kantzaus  Hær  laa 
foran  Assens,  der  forgjæves  blev  stormet  to  Gange  —  den 
sidste  Storm  skal  have  kostet  de  Kongelige  fem  Hundrede 
Mand  —  benyttede  disse  desuden  Tiden  til  i  Løbet  af  Marts 
Maaned  at  bringe  det  aabne  Fyen  til  Lydighed.  Først 
hyldede  Odense,  derefter  Bogense,  Kjerteminde  og  Faa- 
borg Kong  Christian.  Middelfart  har  formodentlig  gjort 
det  tidligere.  Med  samme  Hurtighed  underkastede  Bøn- 
derne sig  paa  de  Sogne  nær,  der  laae  nærmest  ved  Svend- 
borg og  Nyborg. 

Saasnart  de  Kongeliges  Overgang  rygtedes  til  Tydsk- 
land,  følte  baade  Hertug  Albrecht  af  Meckleuborg  og  Ly- 
bekkerne,  at  der  ingen  Tid  var  at  spilde,  dersom  ikke  Alt 
skulde  tabes.  Hvad  der  hidtil  har  bevæget  Hertugen  til 
at  forholde  sig  saa  rolig  i  sit  Land,  som  han  gjorde,  kan 
man  ikke  sige  med  Sikkerhed;  men  de  indtrufne  Begiven- 
heder nødte  ham  nu  til  at  gaae  til  Danmark,  hvor  han  for- 
længst burde  have  været,  og  den  ottende  April  indskibede 
han  sig  virkelig  ogsaa  i  Kostock  tilligemed  sin  Gemalinde 
og  sine  Jagthunde,  som  rimeligviis  senere  bleve  spiste 
under  Kjøbenhavns  Beleiring;  men  til  Uheld  for  sig  med- 
bragte han  kun  en  liden  Styrke,  og  Lybekkerue  lode  samti- 
digt uden  nogensomhelst  Hindring  den  danske,  svenske  og 
preussiske  Flaade  forene  sig  under  Gulland.  Grev  Chri- 
stopher modtog  Hertugen  med  Kulde  og  Misnøie  og  var  paa 
ingen  Maade  tilbøielig  til  at  give  ham  nogen  Deel  med 
i  Styrelsen,  og  da  Lybekkerne  ved  Overeenskomsten  med 
Hertugen  aabenbart  vare  komne  i  en  skjæv  Stilling  til 
Greven,  herskede  der  til  Krigens  Ende  lige  saa  megen 
gjensidig   Uvillie,    Tvedragt   og   Mistro   imellem    disse    tre 

Forbundsfæller,  som  der  var  Enighed  og  Samklang  i  Alt, 
hvad  Kong  Christian  foretog  sig  imod  dem. 

Den  femtende  April  gik  Greven  af  Heya,  Grev  Chri- 
stophers Overbefalingsmand,  fra  Skjelskor  med  de  Tropper,  han 
havde.  Vinden  forte  ham  til  Nyborg,  hvorfra  han  ilede  til 
Svendborg,  hvor  han  opslog  sit  Hovedqvarteer.  Herhen  sam- 
lede han  ogsaa  de  øvrige  Folk,  som  efterhaanden  skulde 
støde  til  ham,  men  drog  først  i  Slutningen  af  Mai  herfra 
til  Faaborg,  hvor  han  efterlod  Fodfolket,  medens  han  med 
Kytteriet  drog  til  Odense,  der  blev  plyndret  til  Straf  for  at 
Byen  havde  hyldet  Kong  Christian,  uagtet  Borgerne  ganske 
vist  kun  havde  gjort  det  nødtvunget.  Da  han  her  fik  at 
vide,  at  Johan  Rantzau  nærmede  sig  Faaborg  med  en  Deel 
Byttere,  drog  han  igjen  hurtigt  tilbage  til  denne  By,  hvor  der 
var  udbrudt  et  vældigt  Oprør  imellem  de  grevelige  Tropper, 
hvilket  endog  kostede  den  ene  af  deres  Førere,  Bastian  v. 
Jessen,  Livet.  Dette  Oprør  i  Forbindelse  med  den  truende 
Fare  fra  Fjendens  Side  bestemte  endelig  Hertug  Albrecht 
til  at  give  efter  for  de  mange  indtrængende  Opfordringer, 
der  rettedes  til  ham  om  at  tage  over  til  Faaborg,  hvortil 
han  ankom  i  de  første  Dage  af  Juni,  samtidig  med  Ærke- 
biskop Gustav  Trolle,  der  som  Øverstbefalende  over  de 
grevelige  Tropper  nu  pleiede  Raad  med  Greven  af  Heya 
om,  hvorledes  Fjenden  foran  Assens  skulde  angribes.  Det 
var  ved  denne  Leilighed,  at  Præsten  Hans  Madsen  i  Svan- 
ninge  indlagde  sig  udødelig  Fortjeneste. 

De  Grevelige  havde  nemlig  faaet  Nys  om,  at  Jacob  Har- 
denberg,  hvis  Gaard  Saudholdt  de  havde  plyndret,  havde  be- 
troet Præsten  en  Deel  Gods,  og  nu  søgte  de  ved  at  pine 
denne  paa  forskjellige  Maader  at  faae  ham  til  at  røbe  Skjule- 
stedet. Hans  Madsen  udholdt  heltemodig  Torturen,  hvor- 
paa  man  af  Mangel  paa  et  bedre  Fængsel  kastede  ham  ind 
i  et  stort  Skab,  og  da  dette  stod  i  det  Værelse,  hvor  man 
lagde  Angrebsplanen,  hørte  han  hvert  Ord.  Umiddelbart 
efter  Krigsraadets  Slutning   fik   han  Leilighed  til  at  slippe 

bort,  løb  ned  til  Stranden,  hvor  han  fandt  en  Baad,  og  sta- 
gede sig,  nøgen  som  han  var,  over  til  Horneland,  hvorfra 
han  trods  sine  Smerter  og  Saar  ilede  til  den  kongelige  Leir 
foran  Assens,  hvor  han  fortalte  Erik  Krummedige  Alt,  hvad 
han  havde  hørt.  Johan  Eantzau  erfarede  heraf,  ad  hvilken 
Vei  og  hvornaar  de  Grevelige  vilde  rj^kke  imod  ham,  og 
at  de  ved  at  afbrænde  et  Huus  vilde  give  Besætningen  i 
Assens  Underretning  om  den  gunstige  Tid  for  denne  til 
at  bryde  ud  af  Byen.  Kimeligviis  for  at  skjule  sine  Bevæ- 
gelser opbrændte  Eantzau  nu  sin  Leir  foran  Assens,  efterlod 
et  Hundrede  Byttere  til  at  iagttage  Byen  og  rykkede  med 
Kesten  af  sin  Hær  imod  de  Grevelige. 

Efter  al  Sandsynlighed  var  det  de  Greveliges  Plan  at 
marschere  fra  Faaborg  til  Øxnebjerg  den  ellevte  Juni  og  at 
opslaae  deres  Vognborg  der  for  den  Dag  og  den  næste  Morgen 
med  friske  Kræfter  begynde  Angrebet  paa  Kantzaus  Trop- 
per foraii  x\ssens.  Uagtet  Johan  Rantzaus  Hær,  som  for- 
øvrigt kun  udgjorde  imellem  fire  og  fem  Tusinde  Mand, 
var  noget  mindre  end  de  Greveliges ,  foretrak  han  dog 
at  gaae  dem  imøde  for  at  modtage  deres  Angreb  umiddel- 
bart foran  Byen,  hvor  de  derværende  tre  fjendtlige  Fænniker 
Landsknægte  lettelig  kunde  bringe  ham  i  Forlegenhed  ved 
at  foretage  et  Udfald  samtidigt  med  deres  Kammeraters 
Angreb. 

Om  Eftermiddagen  Klokken  sex  traf  Rantzau  Fjenden  paa 
Øxnebjerg.  Stillingen  var  udmærket  egnet  til  Forsvar;  men 
Retraiten  langs  Øxnebjergs  Høideryg  med  et  Morads  paa 
den  ene  Side  og  en  dyb  farefuld  Dal,  den  saakaldte  Neder- 
lagsdal,  i  Ryggen  var  høist  vanskelig.  Hvad  enten  nu 
Rantzau  ved  sit  Artilleri  har  tvunget  Fjenden  ud  af  hans 
Forskandsninger,  eller  denne  har  troet,  at  den  blot  havde  et 
Streifcorps  foran  sig,  og  derfor  i  Overmod  er  stormet  imod 
ham,  saa  Meget  er  vist,  at  de  Grevelige  i  stor  Uorden  styr- 
tede ud  af  Vognborgen  imod  ham  og  snart  efter  i  samme 
Uorden   bleve   kastede    tilbage,   da    Fodfolket    ikke   havde 

understøttet  Bytternes  Angreb.  Uopholdelig  stormede  nu 
Kantzaus  Styrke  store  Øxnebjergs  Heide,  hvor  Kampen  foran 
Vognborgen  rimeligviis  kun  har  været  kort  —  endnu  den  Dag 
idag  påaviser  man  det  Sted,  hvor  den  varmeste  Kamp  har 
staaet  paa  Høideryggen  af  Bjerget,  der  strækker  sig  langs 
Mosen  —  og  da  al  Modstand  ogsaa  her  blev  brudt,  havde  det 
slagne  Fodfolk  kun  Valget  imellem  enten  at  overgive  sig, 
hvilket  ogsaa  Fleertallet  gjorde,  eller  at  søge  Frelse  ved  at 
passere  Mosen,  hvor  ifølge  Sagnet  Mange  skulle  være  om- 
komne, og  hvor  man  som  Beviis  herfor  endnu  jævnlig  op- 
graver forskjellige  Vaaben. 

Rytterne,  som  ikke  kunde  søge  ud  i  Mosen,  galoppe- 
rede henad  Høideryggen,  men  enten  de  nu  i  Forvirringen 
glemte  den  dybe  Dal,  de  havde  i  Kyggen,  eller  de  med 
Magt  bleve  trængte  hen  til  den,  saa  skal  en  stor  Deel  af 
dem  være  styrtede  derned  og  have  lidt  en  ynkelig  Død.*) 

Medens  Seirherrerne  kunde  glæde  sig  ved  et  hoist  ube- 
tydeligt Tab,  havde  de  Overvundne,  der  heldigviis  kun  bestode 
af  Tydskere,  medens  den  kongelige  Hær  dog  talte  nogle  danske 


*)  Om  Hans  Madsens  Forhold  og  Flugt  og  om  Øxnebjerg-Sla- 
get  i  det  Hele  er  endnu  Meget  uklart.  Selv  den  skarpsindige 
Prof.  C.  Paludan-Miiller  har  1  sit  fortræffelige  Værk  ikke 
kunnet  hæve  alle  Vanskeligheder.  —  Endnu  linder  man  i  mange 
Huse  i  Omegnen  smaae  Kanonkugler  og  Geværkugler  som 
Lodder  ved  Uhrene  —  et  Vidnesbyrd  om,  at  der  maa  være  vexlet 
mange  af  disse.  Forfatteren  til  denne  Skildring  har  selv 
besøgt  Øxnebjerg  og  kjøbte  ved  denne  Leilighed  en  Kanon- 
kugle, som  var  funden  i  Turup  Smedie  nærved  Valpladsen, 
og  som  nu  opbevares  i  det  oldnordiske  Museum.  De  i 
Omegnene  levende  Sagn  ora  Slaget  tjene  kun  til  at  forvirre 
istedetfor  at  oplyse.  Ifølge  et  saadant  Sagn  blev  Hans  Mad- 
sen piint  paa  Gaarden  Søbo  ved  Faaborg.  Udtrykket  „løbe 
løbsk"  skal  stamme  fra  Lybekkernes  Flugt  fra  Øxnebjerg, 
ligesom  Udtrykket  „at  gaae  i  Madskabet"  skal  hidrøre  fra 
Bøndernes  Nederlag  i  Faurskov  Banker,  hvor  en  Dal  endnu 
skal  bære  Navnet  „Madskabet". 

Adelsmænd  iblandt  sine  Ryttere ,  et  stort  Antal  baade 
Fangne  og  Dræbte,  ikke  at  tale  om,  at  deres  Hær  blev  aldeles 
sprængt  fra  hinanden,  Vognborgen  taget  og  det  Skyts,  de 
førte  med  sig,  erobret.  Fangne  bleve  saaledes  et  Hundrede 
og  fire  og  firsindstyve  Ryttere,  hvoriblandt  to  og  fyrretyve 
Adelsmænd;  af  Fodfolket  fangedes  omtrent  Halvparten,  hvor- 
iblandt henved  et  Par  Hundrede  Adelige.  Ærkebiskop  Gu- 
stav Trolle  faldt  haardt  saaret  i  Fangenskab,  hvor  han  kort 
efter  døde  af  sine  Saar,  og  Greven  af  Heya,  hvis  Krigs- 
førelse med  Rette  var  bleven  til  Spot  for  Landsknægtene, 
blev  taget  til  Fange,  men  dræbtes  af  en  holsteensk  Adels- 
mand, der  var  hans  dødelige  Fjende.  Von  Zanon,  Oberst 
for  Landsknægtene,  faldt  ogsaa  her,  som  det  angives,  dræbt 
af  sine  egne  Folk,  der   mistænkte  ham  for  Forræderi. 

Den  Tøilesløshed,  man  træffer  i  den  grevelige  Hær, 
viser  bedst,  hvor  slap  Disciplinen  har  været  i  denne,  og 
denne  Omstændighed  har  ganske  vist  været  en  medvirkende 
Aarsag  til  Nederlaget  paa  Øxnebjerg. 

Den  første  Følge  af  Slaget  var,  at  Besætningen  i  Assens 
tilsøes  forlod  Byen,  der  alligevel  blev  overgivet  til  Lands- 
knægtenes Plyndring.  Ogsaa  Faaborg,  Svendborg  og  Odense, 
den  sidste  By  tredie  Gang  i  denne  Feidetid,  gaves  til  Priis  for 
de  vilde  Landsknægtes  Hærgen.  Confiscationer  og  blodige 
Straffedomme  fulgte  Adelskongens  og  hans  holsteenske  Hær- 
førers Seirvindinger  i  Fyen  ligesaavel  som  tidligere  i  Jylland, 
og  ligesom  hist  led  den  Skyldige  med  den  Uskyldige.  Af 
de  Sidste  blev  Henrik  Ski-æp  halshugget,  Henrik  Lunde  par- 
teret og  lagt  paa  Steile.  Vi  skulle  dog  tilføie,  at  Rantzau 
ved  disse  Plyndringer  og  Confiskationer  ingenlunde  glemte 
sin  egen  Fordeel. 

Omtrent  fjorten  Dage  efter  Seiren  ved  Øxnebjerg  an- 
kom Kong  Christian  selv  til  Fyen,  der  øieblikkelig  fik  en 
Skat  paalagt,  som  maatte  tynge  haardt  paa  den  udpiinte 
Øes  Befolkning.    Odense  skulde  give  to  Tusinde  Lod  Sølv, 

Bogense,  Svendborg  og  Kjerteminde  hver  sex  Hundrede,  de 
øvrige  Byer  hver  to  Hundrede  Lod,  Bondestanden  rimelig- 
viis  i  Forhold  dertil. 

Da  endelig  ogsaa  Nyborg  var  bleven  taget  ved  Over- 
rumpling, og  Slottet  havde  overgivet  sig,  var  hele  Fyen 
bragt  i  Kongens  Magt,  hvorfor  han  ogsaa  midt  i  Juli  1535 
bragte  hele  Hæren  over  til  Sjælland. 

III. 

Vi  maae  nu  gaae  noget  tilbage  i  Tiden,  til  Begyndelsen 
af  Aaret  1535.  Det  stod  klart  for  Kong  Christian  som  for 
Gustav  Vasa,  at  de  maatte  søge  at  bryde  Lybekkernes 
Herredømme  til  Sees,  og  efter  en  Deel  Forhandlinger  enedes 
man  om  i  Fællesskab  at  udruste  en  Flaade,  hvortil  ogsaa 
Kong  Christians  Svoger,  Hertug  Albrecht  af  Preussen,  lod  sig 
bevæge  til  at  sende  de  Skibe,  over  hvilke  han  kunde  raade. 

Til  Befalingsmand  over  den  forenede  Flaade  udnævntes 
Peder  Skram  til  Urup,  og  man  kunde  vanskeligt  have  truf- 
fet et  heldigere  Valg.  Den  omtrent  tredive  Aar  gamle 
Admiral  var  i  sit  Ydre  ret  en  Typus  paa  en  nordisk  Helt, 
ikke  synderlig  høi,  men  stærktbygget ,  bredskuldret,  med 
langt,  lysegult  Haar  om  det  aabne  og  djærve  Ansigt.  Hans 
Indre  svarede  til  hans  Ydre;  han  var  tapper  indtil  Dum- 
dristighed, naar  det  fordredes.  Han  var  ædel  i  sin  Tænke- 
maade,  under  alle  Forhold  oprigtig  i  sin  Handlemaade  og 
saaledes  en  fuldstændig  Modsætning  til  Marsken  Tyge 
Krabbe,  med  hvis  Datter  Elisabeth  han  holdt  Bryllup  i 
Marts  1535,  umiddelbart  fer  han  gik  til  Kampen.  Han 
var  dengang  alt  en  prsøvet  Stridsmand,  der  hidtil  dog  kun 
havde  indlagt  sig  Hæder  tillands;  hans  Søbedrifter,  som  vi 
nu  skulle  omtale,  ville  altid  bevare  ham  en  uforglemmelig 
Berømmelse  i  den  danske  Søkrigshistorie;  men  over  denne 
Hæder  sætte    vi  dog,   at   han   ikke,  som  saa  mange  andre 

Adelsmænd,  plettede  sin  Ære  ved  at  sætte  sit  Navn  eller 
Segl  under  det  Leidebrev,  man  1532  gav  den  ulykkelige 
Kong  Christan  den  Anden,  da  han  vidste,  at  Leidet  næppe 
vilde  blive  holdt. 

Samtidigt  med  Johan  Rantzaus  Landgang  ved  Helnæs  i 
Midten  af  Marts  1535  afgik  den  danske  Flaade  paa  elleve 
Orlogsskibe  fra  Als  under  Anførsel  af  Mikkel  Brockenhuus. 
I  April  samme  Aar  afsendte  Gustav  Yasa  sin  Flaade,  der 
ligeledes  talte  elleve  Skibe,  fra  Stockholm,  og  begge  disse 
Flaader  forenede  sig  under  Gulland  med  ti  preussiske  Skibe 
under  Johan  Prehn. 

Først  i  Juni  Maaned  forlod  den  forenede  Flaade  Gul- 
land under  Anførsel  af  Peder  Skram,  og  to  Dage  før  Slaget 
ved  Øxnebjerg  traf  den  under  Bornholm  sammen  med  en 
lybsk  Flaade.  Der  begj^idte  vel  en  Kanonade;  men  en 
heftig  Storm  forhindrede  nogen  egentlig  Kamp,  saa  at  kun  de 
to  Admiralskibe  stødte  alvorligt  sammen;  den  lybske  Admiral 
faldt,  men  hans  Skib  undkom  dog  med  den  øvrige  Flaade, 
da  ogsaa  Peder  Skrams  Admiralskib  havde  lidt  Meget,  især 
paa  Takkelagen,  og  ikke  kunde  forfølge.  Lybekkerne  tyede 
ind  i  Øresund,  men  istedetfor  at  forfølge  den  slagne  Fjende 
seilede  nu  Skram  til  Lillebelt  for  at  opsnappe  de  lybske 
Skibe,  som  laae  der.  De  havde  været  saa  heldige  at  und- 
slippe til  Svendborg  Sund;  men  her  naaede  Skram  dem 
(den  sextende  Juni).  Efter  en  kort  Modstand  stak  Lybekkerne 
deres  Skibe  i  Brand  og  søgte  Frelse  paa  Landjorden;  men 
her  bleve  de  efterhaanden  fangne  af  de  Kongelige,  medens 
det  lykkedes  Skram  og  hans  Folk  at  slukke  Ilden  i  de  fleste 
Skibe,  saa  at  han  erobrede  ni  fuldtudrustede  af  disse,  der  snart 
viste  sig  at  være  i  kampdygtig  Stand.*)  Kun  et  eneste  Skib 
undkom,  men  dette  skal  dog  senere  være  faldet  i  de  Danskes 


*)  Til  denne  Tid  maa  rimeligvtis  Præsten  Hans  Gaas's  Bedrifter 
henføres.  Han  skal  have  faaet  Svendborg  Borgere  til  at  beskyde 
nogle  lybske  Skibe. 

Hænder.  Skjendt  dette  Tab  ikke  kan  kaldes  stort  for  saa 
rige  Stæder  som  dem,  der  vare  i  det  lybske  Forbund,  kan 
man  dog  med  Rette  regne,  at  Hansestædernes  Overmagt  paa 
Havet  fik  sit  Banesaar  i  dette  Slag. 

Det  varede  nu  ikke  længe,  fer  Langeland  med  Trane- 
kjær Slot  og  siden  efter  Slottet  ved  Korsøer  faldt  i  Skrams 
Hænder.  Han  brandskattede  derefter  Laaland,  Falster  og 
Møen,  men  da  han  ikke  vilde  tillade  de  vilde  Landsknægte 
at  plyndre  disse  Øer,  gjorde  de  Opstand  imod  ham  og  havde 
nær  dræbt  ham  i  hans  Kahyt.  Efterat  Kongen  derpaa  med 
sin  Hær  var  gaaet  over  til  Sjælland,  seilede  Skram  ind  i 
Øresund,  hvor  han  fra  den  attende  Juli  med  den  forenede 
Flaade,  der  skal  være  voxet  op  til  halvtredsindstyve  Skibe, 
blokerede  Kjobenhavn,  Malrao  og  Landskrona. 

Hertug  Albrecht,  som  var  flygtet  til  Kjøbenhavn,  saa- 
snart  han  i  Fyen  havde  faaet  Underretning  om  Udfaldet  af 
Slaget  paa  Øxnebjerg,  og  Grev  Christopher,  som  ikke  havde 
forladt  hiin  By,  søgte  vel  at  reise  Almuen  i  Sjælland  til 
Modstand,  men  Alle  havde  tabt  Modet,  baade  i  Byerne  og 
paa  Landet,  og  i  Lybek  gjorde  Wullenwevers  Modstandere 
Alt  for  at  lamme  Krigspartiets  Virksomhed. 

Under  disse  fortvivlede  Forhold,  som  snart  forøgedes 
derved,  at  Jørgen  Wullenwever  og  hans  Parti  endelig  blev 
fuldstændig  styrtet  i  Lybek,  og  han  selv  afsat  fra  Borgemester- 
embedet,  søgte  baade  Greven  og  Hertugen  Hjælp  udenfra, 
hvor  der  kunde  være  Gnist  af  Haab  om  at  faae  en  saa- 
dan,  og  virkelig  lykkedes  det  den  tidligere  omtalte  Quetacker, 
rimeligviis  for  franske  Penge,  at  faae  en  Hær  paa  omtrent 
fire  Tusinde  Mand  samlet  af  de  i  Nordtydskland  omstreifende 
Leietropper.  Han  truede  nu  med  at  gjøre  Indfald  i  Hol- 
steen,  hvorfor  Johan  Rautzau  maatte  ile  derhen  fra  Seiren 
paa  Øxnebjerg,  men  Quetackers  Soldater  lob  snart  fra  hver- 
andre igjen,  da  Pengemidlerne  stoppede,  og  han  selv  blev 
fangen  af  Hertugen  af  Geldern,  der  to  Aar  efter  lod  ham 
halshugge.     Pfaltzgrev  Frederik,    som    den  sex  og  tyvende 

September  1535  havde  ægtet  en  Datter  af  den  fangne 
Konge,  vilde  Intet  foretage  sig  til  Fordeel  for  sin  Sviger- 
fader, før  han  var  vis  paa  Keiser  Carl  den  Femtes  kraftige 
Understøttelse;  men  denne  udeblev,  og  imidlertid  holdtes 
Kjøbenhavn  og  Malmø  oppe  ved  de  Lofter,  der  gaves  dem 
om  Hjælp,  og  ved  det  Haab,  de  meente  at  burde  sætte 
til  disse  Løfter. 

Det  værste  Stød  fik  imidlertid  Kong  Christian  den 
Tredies  Fjender  derved,  at  Jørgen  Wullenwever,  som  endnu 
var  Sjælen  i  hele  Krigen  i  Norden  og  altid  ivrig  til  at 
søge  Midler  til  dens  Fortsættelse,  pludselig  blev  fangen  paa 
en  Eeise  tilbage  fra  Hamborg,  hvor  han  navde  været  saa 
heldig  at  faae  en  Overeenskomst  sluttet  med  nogle  derværende 
engelske  Gesandter  om  betydelige  Subsidier,  som  Henrik 
den  Ottende  skulde  give  til  Krigens  Førelse.  Da  han  nu 
vilde  reise  med  denne  gode  Efterretning  til  Quetackers 
Tropper,  blev  han  greben  paa  Ærkebispen  af  Bremens  Foran- 
staltning, rimeligviis  efter  hemmelig  Anviisning  af  hans 
Fjender  fra  Lybek,  og  af  hiin  Kirkefyrste  bragt  i  sikker 
Forvaring. 

I  Danmark  havde  Lybekkerne,  Grev  Christopher  og  Her- 
tug Albrecht,  kun  Kjøbenhavn,  Krogen  og  Aalholm  foruden 
Slottene  ved  Kallundborg  og  Nykjøbing  paa  Falster  tillige- 
med Malmø  og  Landskrona  tilbage.  Paa  Varbjerg  sad  endnu 
Markus  Meyer  som  uafhængig  Borgherre.  Saasnart  Kong 
Christian  vel  var  kommen  til  Sjælland,  sogte  han  at  inde- 
slutte disse  faste  Stæder,  saa  godt  hans  Kræfter  vilde  til- 
lade det;  men  den  største  Styrke  maatte  han  naturligviis 
anvende  for  Kjøbenhavn  paa  Grund  af  Byens  store  Udstræk- 
ning. Da  han  hverken  tillands  eller  tilvands  kunde  inde- 
slutte Staden  fuldstændig,  da  Borgerne  dernæst  havde  for- 
synet sig  med  al  den  Proviant,  de  vare  istand  til  at  bringe 
indenfor  Voldene,  og  da  Amager  forblev  i  deres  Besiddelse, 
maatte  Kongen  her  være  forberedt  paa  en  langvarig  Be- 
leiring,  og  den  indtraf  ogsaa. 

Med  Alt  dette  kom  dog  efterhaanden  det  ene  faste 
Punkt  efter  det  andet  i  Kong  Christians  Magt.  Saaledes 
blandt  Andet  Aalholna  ogNykjebing  Slotte,  hvorved  Laaland 
og  Falster,  som  havde  lidt  mindst  ved  Krigen,  faldt  til  Fode. 

For  end  mere  at  befæste  sin  Indflydelse  i  Skaane  drog 
Kongen,  saasnart  han  kunde,  derover  og  blev  ogsaa  den 
attende  August  hyldet  efter  gammel  Skik  paa  St.  Libbers  Høi 
udenfor  Lund. 

Som  vi  vide,  havde  Kong  Christian  havt  stor  Nytte  af 
Gustav  Vasas  Bistand  baade  tillands  og  tilvands;  men 
desuagtet  havde  der  aldrig  hersket  noget  inderligt  Forhold 
imellem  disse  Svogre,  som  kun  den  fælles  Fare  havde  bragt 
til  at  slutte  sig  sammen.  Den  Ene  mistænkte  i  Hjertet 
den  Andens  Planer,  men  da  de  begge  To  vare  høit  be- 
gavede og  kløgtige  Mænd,  søgte  man  paa  begge  Sider  at 
vende  den  bedste  Side  ud  paa  det  gjensidige  Forhold, 
skjøndt  det  er  ganske  vist,  at  det  især  var  Kong  Gustav, 
der  her  havde  at  beklage  sig  over  hele  Kong  Christians 
Holdning.  Et  Besøg,  som  den  Sidste  var  dristig  nok 
til  at  aflægge  i  Stockholm  i  Efteraaret  1535,  tilveiebragte 
i  Virkeligheden  ikke  noget  bedre  Forhold,  da  Kong  Chri- 
stian, der  følte  sig  i  Gustav  Vasas  Magt,  lod  sig  af- 
nøde forskjellige  byrdefulde  Forpligtelser,  og  skjøndt  Gustav 
Vasa  vel  viste  ham  al  udvortes  Høflighed,  blev  han  dog 
i  det  Hele  modtaget  saaledes  af  sin  Svoger,  at  han  sikker- 
lig  ofte  fortrød  i  sit  Herte,  at  han  ikke  havde  lyttet  til 
deres  Kaad,  der  havde  advaret  ham  imod  denne  ubesindige 
Reise. 

Ikke  længe  efter  Kongens  Hjemkomst  fra  Stock- 
holm aabnede  det  for  Krigens  Førelse,  navnlig  for  de 
to  andre  Stæders  Beleiring,  vigtige  Landskrona  den  ellevte 
October  sine  Porte  for  Kongen,  der  lovede  Forglem- 
melse af  det  Forbigangne  og  tilsikkrede  Byen  sin  fulde 
Naade.     At  Betingelserne   i    det   Hele   bleve    saa  gunstige 

for  Borgerne,  som  de  bleve,  kom  ikke  alene  af  Hensynet  til 
Kjøbenhavn  og  Malmø,  som  maaskee  derved  kunde  bevæges 
til  at  handle  ligesaa,  men  ogsaa  fordi  Kongen  vidste,  at 
Lybekkerne  nu  af  al  Magt  udrustede  en  Flaade,  der,  hvis 
den  var  kommen  et  halvt  Aar  før,  hvilket  den  burde,  kunde 
have  givet  Krigens  Udfald  en  anden  Vending  og  i  det 
Mindste  forhalet  den  endnu  længere. 

Den  fire  og  tyvende  October  stak  denne  Flaade  i  Søen. 
men  saa  seent  gik  det  med  at  samle  Skibene  fra  de  for- 
skjellige  vendiske  Stæder,  at  den  forenede  lybske  Flaade 
først  den  ottende  November  kastede  Anker  ved  Dragør. 
Her  kom  det  nu  til  en  heftig  Fægtning  den  tolvte  Novem- 
ber imellem  dem  og  de  kgl.  Skibe,  der  vare  Lybekkerne 
overlegne  i  Antal.  Peder  Skram  blev  saaret  i  Foden  og 
maatte  overlade  Overbefalingen  til  den  preussiske  Admiral, 
og  da  Lybekkerne  havde  opnaaet  Hovedhensigten  med  Flaa- 
dens  Sendelse:  at  forsyne  Kjøbenhavn  med  Proviant,  let- 
tede den  og  gik  Syd  paa.  Havde  der  været  større  Enig- 
hed ombord  paa  denne  Flaade,  kunde  den  ganske  vist  have 
udrettet  langt  Mere.  Nu  maatte  den  paa  Hjemreisen  kæmpe 
med  en  Storm,  der  aldeles  skilte  Skibene  fra  hverandre 
og  nødte  flere  af  dem  til  i  en  ynkelig  Tilstand  at  søge 
Havn,  hvor  de   kunde. 

Dette  var  Lybeks  sidste  Kraftanstrengelse  i  denne 
Krig,  som  de  nye  Magthavere  efter  Jørgen  WuUenwevers 
Fald  altid  havde  været  lede  og  kjede  af.  Efter  en  Deel 
Forhandlinger  sluttedes  Freden  i  Hamborg  den  fjortende 
Februar  1536,  hovedsagelig  paa  den  Betingelse,  at  Lybek 
erkjendte  Kong  Christian  den  Tredie  for  Konge  i  Dan- 
mark og  Norge  og  tillige  lovede  ikke  længere  at  ville 
hjælpe  hans  Modstandere.  Kongens  Medforbundne  skulde 
være  indbefattede  i  denne  Fred,  som  tillige  stadfæstede 
Byens  Handelsprivilegier,  saaledes  som  de  vare  før  Krigens 
Udbrud,  imod  at  Kongens  Undersaatter  skulde  have  samme 

Ret  i  de  lybske  Havne.  Desuden  skulde  hver  bære  sine  Tab, 
som  Krigen  havde  foranlediget. 

Skjondt  denne  Fred  var  et  haardt  Slag  for  det  belei- 
rede  Kjøbenhavn,  vare  dog  hverken  Borgerne,  Grev  Chri- 
stopher eller  Hertug  Albrecht  villige  til  at  lade  sig  indbe- 
fatte i  den,  uagtet  deres  Udsigter  bestandig  forværredes.  Man 
stolede  stadig  paa  Understottelse  fra  Keiser  Carl  og  Pfaltz- 
grev  Frederik  og  ventede  Forsyning  fra  de  mecklenborgske 
Stæder,  men  dette  Haab  vidste  Peder  Skram  dog  siden  at  til- 
intetgjore  (Mai  1536).  De  haabede  vel  ogsaa  Noget  af  Kong 
Christians  voxende  Forviklinger  med  Gustav  Yasa,  der 
blev  hoilig  fortørnet  over  Hamborgerfreden,  som  Kong 
Christian,  saalænge  det  var  ham  muligt,  for  sit  Vedkom- 
mende endog  skjulte  for  ham,  og  af  Urolighederne  i  Norge, 
som  vi  iøvrigt  aldeles  have  undladt  at  berøre,  fordi  det 
alene  har  været  Danmarks  Vilkaar  i  disse  urolige  Tider, 
vi  her  have  havt  for  Øie.  Malmø  var  derimod  klogere; 
thi  medens  Jørgen  Kock  underhandlede  med  Kong  Christian 
paa  Kallundborg  Slot,  som  alt  tidligere  var  falden  i  Kon- 
gens Hænder,  og  medens  Borgemesteren  derefter  var  tagen 
til  Kjøbenhavn,  tog  Fredspartiet  i  Byen  Sagen  i  sin  Haand 
og  overgav  Malmø  den  sjette  April  1536  ved  et  Møde  i 
Helsingør  paa  saa  gunstige  Betingelser,  at  Kjøbenhavns 
Borgere  vist  med  Glæde  havde  modtaget  de  samme  Vilkaar, 
hvis  de  Fremmede  i  Staden  havde  tilladt  det.  Selv  Lands- 
krona fik  dem  ikke  bedre,  og  Byen  kunde  glæde  sig  ved 
dem  som  ved  en  vunden  Seier. 

Nu  kom  endelig  Touren  til  Markus  Meyer,  der  hidtil 
havde  siddet  som  Konge  paa  Varbjerg  Slot,  understøttet 
ved  engelske  Subsidier  og  sin  Broder  Geerts  Sørøverier  og 
holdt  oppe  ved  de  gode  Løfter,  Kong  Henrik  den  Ottende 
til  Overflod  gav  ham ,  uden  at  han  siden  gjorde  det 
Mindste  for  blot  at  mildne  den  Mands  Skjæbne,  som 
han  tidligere  havde  viist  den   største   Hæder,    og    som    for 

en  Deel  i  Tillid  til    ham   holdt  ud   fcaalænge,    indtil   ingen 
Tilbagegang  længere  var  mulig. 

I  lang  Tid  havde  hans  Dødsfjende  Truid  Ulfstand  lig- 
get med  en  lille  Styrke  foran  det  som  uindtageligt  ansete 
Varbjerg  Slot,  og  det  var  ogsaa  lykkedes  ham  at  bemægtige 
sig  Byen.  men  det  var  først  da  Slottet  ogsaa  var  bleven 
indesluttet  fra  Søsiden  og  Hr.  Truid  var  bleven  forsynet 
med  Beleiringsskyts,  at  det  begyndte  at  see  galt  ud  for 
Markus  Meyer.  Det  Hele  var  snart  afgjort,  da  der  forst 
blev  gjort  Alvor  af  Sagen.  Angrebet  begyndte  den  syv  og 
tyvende  Mai  1536,  ved  Daggry,  og  om  Aftenen  maatte  den 
dristige  Eventyrer  overgive  sig  paa  Naade  og  Unaade. 

En  saadan  Mand  har  mange  Fjender,  faa  eller  ingen 
virkelige  Venner,  og  da  disse  ikke  søgte  at  frelse  ham, 
medens  alle  hans  Fjender  med  et  eenstemmigt  Raab  for- 
langte hans  Blod,  var  den  ulykkelige  Mands  Skjæbne  der- 
med afgjort. 

Med  Lænker  om  Haand  og  Fod  førtes  han  til  Helsingør, 
hvor  han  den  tiende  Juni  underkastedes  et  piinligt  Forhør. 
Den  syttende  Juni  halshuggedes  han,  og  Kroppen  lagdes 
paa  Steile.  Truid  Ulfstands  forrige  Capellan,  Rasmus  Kjeldsen, 
Markus  Meyers  Hovedhjælper  med  at  overrumple  Slottet, 
blev  levende  parteret  og  lagt  paa  Steile.  Borgemesteren 
i  Varbjerg  blev  tilligemed  sytten  Andre  hem-ettet  paa  samme 
Sted.  Geert  Meyer  blev  anklaget  for  Sørøveri  og  ligeledes 
halshugget. 

Da  vi  nu  engang  ere  ved  dette  uhyggelige  Billede  af 
blodig  Straf,  skulle  vi  benytte  Leiligheden  til  at  meddele 
Jørgen  Wullenwevers  Skjæbne.  Efter  at  Ærkebiskoppen  af 
Bremen  havde  udleveret  ham  til  Hertug  Henrik  af  Bruns- 
vig, der  holdt  ham  i  et  strengt  Fængsel,  lod  deime  ham 
endelig  domfælde  den  fire  og  tyvende  September  1537. 
Udsendige  baade  fra  Kong  Christian  og  Lybek  vare  her  til- 
stede, men  beklageligt  er  det,  at  den  danske  Konges  Navn 
skal  blandes  i  denne  uhyggelige  Sag,  hvor  kun  politisk  Had 

Og  Hævnlyst  sad  paa  Dommersædet.  Forgjæves  havde 
Wullenwevers  Hustru  Elisabeth,  hans  Broder,  der  var  Eaad- 
mand  i  Hamborg,  og  mange  Andre  søgt  om  Naade  for  den 
ulykkelige  Mand,  der  ved  sin  Død  forsonede  Historien  med, 
hvad  han  i  sin  Velmagts  Dage  maaskee  kan  have  forbrudt. 
Da  han  ikke  længere  havde  nogen  Skaansel  at  vente,  til- 
bagekaldte han  i  sine  sidste  Øieblikke  paa  en  heitidelig 
Maade  alle  de  Beskyldninger,  med  hvilke  han  under  Torturen 
var  fremkommen  imod  sig  selv :  som  Tyv  af  offentlige  Penge, 
som  Forræder  imod  sin  Fødeby  og  som  Gjendøber,  foruden 
hvad  han  under  samme  Tvang  havde  paasagt  Andre,  og 
derefter  døde  han  Markus  Meyers  ynkelige  Død, 

Nu  var  altsaa  kun  Kjøbenhavn  tilbage,  som  Kong  Chri- 
stian imidlertid  gjorde  sig  dobbelt  Umage  med  at  faae 
erobret,  eftersom  det  burgundiske  Hof  og  Pfaltzgreven  netop 
i  denne  Tid  syntes  at  gjøre  sig  alvorlige  Anstrengelser  for 
at  undsætte  Byen  fra  Nederlandene  eg  saaledes  atter  op- 
flamme Borgerkrigen  i  Norden. 

De  samme  Hensyn  bevægede  ogsaa  Kjøbenhavns  Sty- 
rere til  at  anspænde  deres  yderste  Kræfter  for  at  holde 
ud.  Imidlertid  lykkedes  det,  deels  ved  Tidsforholdenes  Gang 
og  deels  ved  Kongens  kloge  Forbindelse  med  den  snilde 
Hertug  Carl  af  Geldern,  at  faae  hiin  Fare  afvendt  og  der- 
næst ved  en  almindelig,  rigtignok  høist  trykkende  Skat  at 
skaffe  saamange  Pengemidler  tilveie,  at  han  kunde  forsøge 
det  Yderste  imod  den  gjenstridige  Stad. 

Var  det  vanskeligt  for  det  udsugede  Folk  at  udrede  denne 
Skat,  saa  var  det  endnu  vanskeligere  at  skaffe  de  nødven- 
dige Fødemidler  tilveie  for  den  kongelige  Hær;  skulde 
Kongen  tænke  paa  at  gaae  over  til  Amager,  hvorved  Kjø- 
benhavns sidste  Modstand  vilde  faae  sit  dødeligste  Slag, 
maatte  den  derhen  detacherede  Styrke  naturligviis  føre  al 
sin  Proviant  med  sig  og  daglig  forsynes  med  nye  Sen- 
delser.  Efterat  det  Fornødne  til  dette  Tog  var  samlet 
i  Skaane,  førtes  en  Deel  af  Hæren  den   attende    Juni  over 

til  Øen,  hvor  man  ilede  med  at  opkaste  Forskandsniuger 
imod  Byen. 

Nu  begyndte  Neden  snart  at  blive  følelig  i  Kjebenhavn, 
men  Borgerne,  som  allerede  den  trettende  Juni  paa  Gammel- 
torv havde  havt  et  blodigt  Sammenstød  med  Magthaverne, 
der  lode  dem  jage  fra  hverandre  ved  Landsknægtene,  som 
bagefter  tillode  sig  de  største  Voldsomheder  i  Byen,  kunde 
kun  tie  og  lide. 

Med  hver  Dag  steg  Manglen  paa  Levnetsmidler,  saa  at 
Hertug  Albrecht  maatte  give  et  Hundrede  og  halvtredsinds- 
tyve Rdl.  i  vore  Penge  for  en  Skjeppe  Meel.  Men  hvor  Mange 
kunde  dette?  Derfor  var  det  intet  Under,  at  endog  de 
for  Beleiringens  Begyndelse  velhavende  Borgere  nu  maatte 
tage  tiltakke  med  Mask,  udblødt  Læder  og  andre  Føde- 
midler, som  Naturen  ellers  oprører  sig  imod,  og  naar  man 
da  besværede  sig  hos  Ambrosius  Bogbinder  over  Byens 
uhyre  Nød,  fik  Klageren  som  Svar  den  Trøst,  at  man  endnu 
ikke  havde  begyndt  at  spise  sine  Børn,  saaledes  som  i  Je- 
rusalem. Den  danske  Moder  foretrak  at  døe  med  sine  Bøni, 
og  mægtigt  var  det  Indtryk,  som  det  gjorde  selv  paa  det 
haardeste  Sind,  da  man  en  Dag  traf  en  Qvinde  og  hendes 
to  smaae  Bern  døde  med  hverandre.  Moderen  havde  mæt- 
tet dem  med  sit  eget  Blod,  som  de  sugede  af  hendes  ud- 
tærede Bryst,  indtil  en  mild  Død  gjorde  Ende  paa  de  fælles 
Lidelser. 

Men  længe  kunde  det  ikke  gaae  saaledes.  De  uden- 
landske Herrer,  som  havde  bragt  saamegen  Elendighed 
over  den  arme  By,  maatte  give  tabt  lige  over  for  Hungers- 
døden,  der  snart  ogsaa  m  aatte  finde  Vei  til  dem  selv,  og  den 
otte  og  tyvende  Juli  mødte  Byens  tre  Borgemestere  i  Leiren 
for  at  indlede  Underhandlinger  om  Byens  Overgivelse. 
Skjøndt  disse  umulig  kunde  blive  saa  gunstige,  som  dem, 
Malmø  fik,  kunne  de  dog  heller  ikke  kaldes  haarde,  naar  man 
seer  hen  til  Byens  haardnakkede  Modstand  og  den  yder- 
lige Nød,  hvori  den  var  bragt. 

Den  følgende  Dag  mødtes  Kongen  med  Hertugen  og 
Greven,  hvilken  Sidste  han  tiltalte  med  haarde  Ord;  men  han 
tog  dem  dog  begge  til  Naade  og  gav  dem  Tilladelse  til  at 
forlade  Kiget  med  deres  private  Eiendele,  en  Tilladelse,  der 
ligeledes  gjaldt  Krigsfolkene,  som  kunde  medtage  deres  Vaa- 
ben  og  hvad  der  tilhørte  dem. 

løvrigt  gav  Kongen  en  fuldstændig  Amnesti,  hvorfra 
kun  de  Enkelte,  der  havde  været  med  at  slaae  Fru  Anna 
Meinstrup  ihjel,  bleve  undtagne.  Endog  Ambrosius  Bogbin- 
der og  Jørgen  Kock  fik  Tilgivelse  imod  at  trække  sig  til- 
bage til  bestemte  Steder  i  Eiget.  Ambrosius  Bogbinder 
fandt  man  en  Morgen  i  October  død  i  sin  Seng;  man  sagde, 
at  han  havde  taget  Gift. 

Efterat  Kongen  havde  ladet  bringe  Fødemidler  ind  i 
den  udhungrede  By,  holdt  han  og  Dronningen  den  sjette 
August  deres  Indtog.  Intet  Jubelraab  modtog  dem ;  ved 
hvert  Skridt  viste  sig  Spor  af  den  Elendighed,  Byen 
havde  udstaaet,  og  Kongens  Blik  viste  tydelig,  hvorledes 
dette  Syn  gik  ham  til  Hjertet. 

Med  Kong  Christians  Seirstog  ind  i  den  betvungne  By, 
der  atter  saa  længe  og  trofast  havde  forsvaret  Borger- 
standens Sag  mod  en  overmodig  Adels  Vælde,  ville  vi 
slutte  denne  Skildring. 

3.  ).  F.  FEHS. 

-Taa  Grændsen  mellem  Sognene  Hvittarjd  og  Steenbrohult 
i  Kronobergs  Lehn  i  Provindsen  Småland  stod  fordum  en 
usædvanlig  stor  og  prægtig  Lind ;  fra  denne  skriver  sig  den 
store  Naturforsker,  Carl  Linné's  berømte  Navn.  Thi 
hans  Fader,  Niels  Ingeraarsson,  antog  i  sin  Ungdom,  da 
han  begyndte  at  studere,  Navnet  Linnæus  efter  Linden,  der 
prydede  hans  Fæ-drenehjem.**) 

Niels  Linnæus  blev  som  fattig  Dreng  holdt  i  Skole 
af  sin  Morbroder,  Sognepræsten  Tiliander,  af-  hvem  han, 
foruden  meget  andet  Godt,  lærte  at  elske  Blomster  og  Have- 
dyrkning. Efterat  Linnæus  under  knappe  Kaar  havde  ar- 
beidet  sig  frem  til  Præst  og  var  bleven  udnævnt  til  Capel- 
lan  i  Steenbrohult  Menighed,  anlagde  han  derfor  strax,  efter 
sin  Morbroders  Exempel,  en  Have  ved  sin  Bolig,  Råshult, 
hvori  han  daglig,  naar  Embedspligterne  ikke  optoge  ham, 
syslede  med  at  plante  og  opelske  især  skjontblomstrende 
Væxter.      Som   hans   unge  Anlæg   blomstrede    snart    ogsaa 


*)  Hovedsagelig  efter  „Stora  svenska  man".  Stockholm  1863. 
**)  I  Sverige  kan  man  forandre  Navne  efter  eget  T3'^kke,  og  blandt 
de  Studerende,  navnlig  blandt  Theologerne,  er  det  alminde- 
ligt at  skifte  Navn,  naar  dette  har  en  simpel  eller  indenlandsk 
Klang;  særligt  gaaer  det  ud  over  Bondenavne  som  Nilsson, 
Person  og  lign.  Fra  denne  mærkelige  Skik  hidrøre  mange  af 
de  blomstrende  og  klangfulde  Navne,  som  findes  hos  vore 
østlige  Frænder.  Red. 

hans  huslige  Lykke.  Christine  Brodersonia,  Datter  af  Sogne- 
præsten i  Steenbrohult,  flyttede  1706  som  hans  Hustru  ind 
i  Capellangaarden,  og  hun,  som  næppe  nogensinde  før  havde 
seet  en  Have,  fattede  snart  Kjærlighed  til  sin  Mands  Plant- 
ninger og  glædede  sig  over  de  skjoune  Blomster,  som  han 
bragte  hende. 

Råshult  ligger  tæt  ved  Steenbrohults  Kirke  og  speiler 
sig  i  Mekelnsøens  Vande.  Det  er  omgivet  af  frugtbare  Marker, 
frodige  Enge  og  skjønne  Bøgeskove,  længere  borte  af  Bjerge 
og  Granskove.  Paa  denne  yndige  Plet  fodtes  den  tredie  Mai 
1707,  da  Naturen  stod  klædt  i  sin  lyse  Foraarsdragt,  Carl 
Linnæus,  Arvingen  til  Forældrenes  Kjærlighed  til  Blomster. 

Allerede  i  hans  spæde  Barndom  bleve  Blomster  hans 
kjæreste  Legetøi.  Faderen  bar  ham  gjerne  ud  i  det  Frie, 
lagde  ham  ned  i  Græsset  og  gav  ham  nogle  Blomster  i 
Haanden  at  lege  med.  Den  Lille  syntes  altid  at  være  til- 
freds dermed,  og  Moderen  pleiede  ogsaa,  naar  han  græd, 
at  bringe  ham  til  at  tie  ved  at  række  ham  en  Blomst. 

I  Aaret  1708  blev  Hr.  Niels  Sognepræst  i  Steenbro- 
hult efter  sin  Svigerfader.  Saasnart  han  var  flyttet  ind  i 
sin  nye  Bolig,  begyndte  han  ogsaa  der  at  anlægge  en  Have, 
som  inden  kort  Tid  blev  den  smukkeste  i  hele  Lehnet. 
Den  lille  Carl  holdt  trolig  sin  Fader  med  Selskab  ved  hans 
Arbeide  og  begyndte  snart  selv  at  prøve  paa  at  grave  og 
plante.  Allerede  i  Fireaarsalderen  begyndte  Drengen  at 
spørge  om  Navnet  paa  vildtvoxende  Planter,  »spurgte  ofte«, 
siger  han  selv,  »langt  mere,  end  Faderen  kunde  besvare,  og 
lagde  altid  noie  Mærke  til,  hvad  der  berettedes  ham  om 
Egenskaberne  hos  de  Planter,  han  samlede«. 

Ti  Aar  gammel  sendtes  Carl  Linnæus  til  Gymnasiet  i 
Wexiø.  Drengen,  der  var  vant  til  at  færdes  i  en  rig  og  skjøn 
Naturs  Omgivelser  under  en  kjærlig  Faders  Veiledning  og 
en  øm  Moders  Pleie,  kunde  ikke  flnde  Behag  i  Skolestudierne, 
der  ogsaa  meddeeltes  Børnene  efter  en  Methode,  »som 
maatte  faae  Haarene   til   at  reise    sig  paa  deres  Hoveder«. 

Han  sad  derfor  slev  og  nedslaaet  i  de  fleste  Læretimer; 
men  »var  Talen  ora  en  af  Naturens  herlige  Frembringelser«, 
siger  hans  Biograph,  Sven  Hedin,  »da  røbede  strax  Ilden  i  hans 
Øine  en  tænkende  og  forskende  Sjæl«.  I  Physik  var  han 
en  af  de  dygtigste  og  i  Botanik  uden  Modsigelse  den  dyg- 
tigste Elev.  Hans  bedste  Adspredelse  i  Fritimerne  var  at 
samle  Planter  og  studere  deres  Egenskaber;  lian  skaffede 
sig  forskjellige  Værker  i  Botanik,  læste  i  dem  Nat  og  Dag 
og  kunde  dem  snart  ligesaa  nøjagtig  udenad,  som  han  med 
Sikkerhed  vidste,  paa  hvilket  Punkt  af  den  fem  Mile 
lange  Vei  fra  Steenbrohult  til  Wexio  enhver  forskjellig 
Plante  var  at  finde. 

Paa  Gymnasiet  i  Wexie  var  al  Underviisning  anlagt  paa  at 
uddanne  Eleverne  til  Præster.  Linnæus's  lidenskabelige  Syslen 
med  Naturen  blev  ringeagtet  og  overseet  og  skaffede  ham 
kun  øgenavnet:  »den  lille  Botaniker«.  Stor  var  derfor  Fa- 
derens Bedrøvelse,  da  han  i  Aaret  1726  kom  til  Staden  for 
at  høre  om  Sønnens  Fremgang  og  af  Rectoren  og  flere  af 
Lectorerne  modtog  den  Erklæring,  at  deres  Samvittighed 
bød  dem  at  raade  ham  til  at  sætte  Sønnen  til  et  Haand- 
værk,  »thi  ved  Bogen  kunde  han,  efter  deres  Mening,  Intet 
udrette«. 

Meget  nedslaaet  kom  Pastor  Linnæus  til  Provindslægen, 
Dr,  Rothman,  med  hvem  han  vilde  tale  om  et  Sygdoms- 
tilfælde, som  han  i  nogen  Tid  havde  lidt  af,  og  da  denne  var 
en  gammel  Bekjendt  og  tillige  Lector  i  Physik  ved  Gym- 
nasiet, faldt  det  saa  naturligt  at  meddele  ham  Bekymringen 
for  Sønnen.  Rothman  forsikkrede  strax,  at  af  alle  Gym- 
nasiets Elever  var  der  ingen,  der  gav  saa  store  Forhaab- 
ninger  som  Carl  Linnæus,  og  da  Hr.  Niels  lod  ham  for- 
staae,  at,  hvor  glædeligt  dette  end  var  for  ham  at  høre, 
kunde  han  dog  ikke  koste  Mere  paa  at  lade  Sønnen  studere, 
eftersom  han  i  flere  af  de  vigtigste  Fag  erklæredes  for 
uduelig  dertil,  sagde  den  hæderlige  Doctor:  >Præst  bliver 
Carl  aldrig,    det  have  de  Ret  i;    men    en  dygtig  Læge  kan 

han  blive,  og  som  saadan  kan  han  vel  finde  sit  Udkomme 
saa  godt  som  nogen  Præst.  Jeg  vil  tage  ham  i  mit  Huus ; 
han  skal  spise  ved  mit  Bord,  og  jeg  vil  selv  læse  med  ham 
det  Aar,  som  han  har  tilbage,  til  han  kan  afgaae  til  Uni- 
versitetet.« 

Trøstet  og  opfj'ldt  af  Taknemmelighed  vendte  Faderen 
hjem.  Sønnen  kom  i  Huset  hos  Rothman  og  lærte  af  ham 
Medicinens  Begyndelsesgrunde,  som  han  opfattede  hur- 
tigt og  med  Lyst.  Latin  og  Græsk  dreves  nu  paa  en 
heel  anden  Viis  end  før.  Læreren  gjorde  det  klart  for 
Eleven,  af  hvor  stor  Betydning  disse  Sprog  vare  for  de 
Videnskaber,  til  hvilke  han  af  Naturen  var  bestemt;  men 
istedetfor  Cicero  og  Livius,  i  hvem  Linnæus  kun  havde  fundet 
lidet  Behag,  traadte  nu  Plinius's  Værker  i  Naturhistorien, 
og  igjennem  disse  blev  Romersproget  snart  den  unge  Mand 
lige  saa  kjært  som  den  Videnskab,  hvori  den  gamle  Romer 
indviede  ham.  Han  indlevede  sig  saaledes  med  Plinius,  at 
dennes  kjærnefulde  og  ukunstlede  Maade  at  udtrykke  sig 
paa  blev  hans  egen ;  saaledes  høstede  han  for  sin  hele  Frem- 
tid en  mangesidig  Nytte  af  dette  sin  Ungdoms  Studium. 
Rothman  fattede  med  hver  Dag  større  Kjærlighed  til  den 
videbegjærlige  Elev,  hvis  Fremskridt  forbausede  ham,  og 
hvis  overlegne  Aand  han  med  Beundring  saae  udvikle  sig. 
Hans  egne  Kundskaber  vare  snart  utilstrækkelige  for  en 
Discipel,  som  selv  med  største  Nøiagtighed  havde  undersøgt 
Alt,  hvad  Hjemstavnen  frembød  af  Planter,  Dyr  og  Insecter, 
og  han  fandt  nu,  at  Tiden  var  kommen  for  Linnæus  til  at 
afgaae  til  Universitetet. 

Nu  kom  nye  Sorger.  Faderen  var  vel  med  Taknemme- 
lighed gaaet  ind  paa  at  lade  Sønnen  studere  Medicin  og 
Botanik  hos  Rothman,  men  nærede  dog  bestandig  det  Haab, 
at  han  ved  Universitetet  kunde  blive  uddannet  til  Præst. 
Moderen  havde  man  ikke  vovet  at  underrette  om,  at  Carl 
var  bestemt  til  Læge,  thi  man  vidste,  »at  det  vilde  have 
foruroliget  hende  mere,  end  om  han  havde  skiftet  Religion«. 

Nu  maafcte  hun  dog  vide  det,  blev  utrøstelig  og  »havde  nær 
faaet  Slag«.  Hun,  som  for  Carls  Fødsel  havde  elsket  Blomster, 
vendte  nu  sin  Vrede  mod  disse  uskyldige  Ophavsmænd  til  hen- 
des Sorg,  kastede  al  Skylden  paa  Haven  og  forbød  under  Trusel 
af  sin  moderlige  Vrede  sin  anden  Søn,  Samuel,  »nogensinde  at 
befatte  sig  med  denne  uheldbringende  Syssel«.  Forældrenes 
Bifald  blev  saaledes  givet  under  Strid  og  Taarer,  og  nu  stod 
der  kun  tilbage  at  udbede  sig  Afgangsbeviis  fra  Gymnasiet. 
Man  gav  Linnæus  et,  der  lød  saaledes:  »Ungdommen  ved 
Skolerne  kan  lignes  med  de  unge  Træer  i  en  Planteskole; 
det  hænder  undertiden,  om  end  sjeldent,  at  disse,  ihvorvel 
man  har  anvendt  den  storste  Flid  paa  dem,  ikke  arte  sig 
vel  og  i  alle  Maader  ligne  vilde  Stammer,  —  men,  naar 
de  saa  blive  flyttede  og  omplantede,  forandre  de  deres  vilde 
Natur  og  blive  skjønne  Træer,  som  give  god  Frugt.  Af 
denne  Grund,  og  af  ingen  anden,  sendes  nu  denne  unge  Mand 
til  Universitetet,  hvor  han  maaskee  kan  komme  i  et  Klima, 
som  er  mere  gunstigt  for  hans  Væxt«. 

Med  dette  lidet  anbefalende  Brev  reiste  Linnæus  1727 
til  Lund.  Man  havde  valgt  dette  Universitet  paa  Grund 
af,  at  Slægtskab  med  den  derværende  Domprovst,  Humærus, 
gav  Haab  om  et  godt  Tilhold  for  den  vordende  Student. 
Men  Klokkeringning  fra  Domkirkens  Taarn  var  det  Første, 
som  mødte  Linnæus  ved  Ankomsten  til  Staden,  og  alle  de 
glade,  lyse  Forhaabninger,  som  paa  Reisen  havde  opfyldt 
hans  Hjerte,  vege  for  Sorgens  Taage,  da  han  paa  Spørgs- 
maalet  om,  hvem  der  blev  begravet,  fik  til  Svar:  »Dom- 
provst Humærus«.  Af  dette  Øieblik  modtog  Linnæus  et 
saa  uudsletteligt  Indtryk,  at  han  siden  den  Tid  ikke  uden 
synlig  Misstemning  kunde  høre  Lyden  af  Klokkeringning. 

Men  Forsynet  havde  imidlertid  udseet  ham  en  anden 
Støtte.  Hans  tidligere  Informator,  Magister  Gabriel  Hok, 
som  senere  blev  hans  Svoger,  befriede  ham  for  den  Yd- 
mygelse at  skulle  forevise  sit  ubehagelige  Vidnesbyrd  ved 
at   lade   ham  indskrive  ved  Universitetet  som  sin  Discipel. 

Her  gjorde  han  sig  snart  bemærket  og  afholdt  af  den  lærde 
Professor  Stobæus.  Ligesom  tidligere  Rothman,  saaledes  aab- 
nede  ogsaa  Stobæus  sit  Huus  og  Bord  for  ham,  og  hos  denne 
sin  nye  Velynder  fik  Linnæus  til  sin  store  Glæde  en  stor 
Samling  Stene,  Conchylier,  Fugle  og  tørrede  Planter  at  see. 
Stobæus  gav  ham  fri  Adgang  til  sit  Bibliothek,  betroede 
ham  siden  ogsaa  sine  Patienter,  ja  lovede  den  unge  Mand, 
at  han,  dersom  han  vilde  blive  ved,  som  han  havde  begyndt, 
vilde  gjøre  ham  til  sin  Arving,  da  han  selv  ingen  Bom  havde. 

Det  varede  ikke  længe,  for  Stobæus  følte  sig  overtruf- 
fen  af  sin  Lærling  og,  ligesom  JRothman,  saae  han  det  med 
Glæde.  Efter  et  Besøg  hos  Forældrene  i  Steenbrohult  i 
1728  blev  Linnæus  efter  Rothmans  Raad  sendt  til  Upsala 
for  der  at  studere  under  de  lærde  og  berømte  Professorer 
Roberg  og  Rudbeck  og  høste  Gavn  af  det  prægtige  Biblio- 
thek og  den  skjønne  botaniske  Have. 

Istedetfor  efter  Høsten  at  vende  tilbage  til  Lund  be- 
gav Linnæus  sig  altsaa  til  Upsala  og  kastede  sig  der  med 
Iver  over  sit  Yndlingsstudium.  Men  der  havde  i  lang  Tid 
ikke  været  holdt  Porelæsninger  i  Botanik,  og  den  berømte 
Læge  Oluf  Rudbeck  havde,  betynget  af  Aar,  trukket  sig 
tilbage  og  levede  næsten  utilgængelig  for  Alle.  Til  denne 
dybtfølte  Modgang  kom  endnu  trykkende  Næringssorger. 
Linnæus  havde  havt  hundrede  Daler  Sølvmynt  med  sig  til  Up- 
sala, og  dette  var  den  sidste  Understøttelse,  han  havde  at 
vente  af  sin  Fader.  Til  Trods  for  den  største  Sparsommelighed 
slap  denne  lille  Sum  op,  inden  han  havde  fundet  Noget, 
hvorved  han  kunde  erhverve  sit  Udkomme.  Han  indskrænkede 
sine  Fornødenheder  til  det  Allernødvendigste,  men  maatte  dog 
tilsidst  gjøre  Gjæld  for  at  faae  Føden.  Han  lod  ikke  sine 
Skoe  forsaale,  men  >gik«  —  siger  han  selv  —  »med  bare 
Fødder  paa  noget  Papir,  som  han  lagde  i  Skoene«. 

Under  Arbeide,  Savn  og  Selvfornegtelse  gjennemlevede 
han  saaledes  sit  første  Aar  ved  Upsala  Universitet,  medens 
han  udkastede  Planer  til  en  stor  Reform  i  Naturhistorien  og 

prøvede  sin  unge  Aands  Kræfter  paa  Forsøg  til  deres 
Gjennemførelse.  I  sine  ensomme  Arbeidstimer  følte  han 
sig  vel  rig  og  lykkelig,  ligesom  naar  han  vandrede  blandt 
de  mange  sjeldne  og  kostbare  Planter  i  den  botaniske  Have ; 
men  hans  Ungdoms  Stolthed  stred  en  haard  Kamp,  naar 
han  med  luvslidte  Klæder  viste  sig  blandt  Mennesker  og  til 
Trods  for  den  største  Umage  ikke  kunde  skjule  Fattigdommens 
altfor  tydelige  Spor. 

En  Dag  i  Efteraaret  1729  styrede  Linnæus  som  sæd- 
vanlig sin  Gang  til  den  botaniske  Have,  som  for  ham  var 
et  Paradiis.  Men  han  tilbagelagde  Veien  mere  nedslaaet  end 
nogensinde  før,  og  for  første  Gang  følte  han  ingen  Let- 
telse i  Sindet,  da  han  traadte  ind  i  det  fredlyste  Omraade, 
i  sin  Kjærligheds  Verden;  thi  han  var  kommen  for  at  sige 
den  Farvel.  Et  Brev  fra  hans  Fader  havde  paa  det  Øm- 
meste og  Alvorligste  formanet  ham  til  at  vende  tilbage  til 
Hjemmet  og  forsøge,  om  det  ikke  skulde  være  ham  muligt 
at  indtræde  i  den  geistlige  Stand.  Sønlig  Lydighed  virkede, 
hvad  ikke  Nøden  havde  formaaet.  Det  var  et  Afskedsblik, 
han  nu  kastede  paa  Universitetshavens  Blomstergrupper. 

Haven  har  allerede  Spor  af  Efteraarets  Ødelæggelser;  men 
blandt  de  mange  visnede  Blomster  opdagede  han  pludselig 
en  nys  udsprungen,  skjøn  og  sjelden.  Han  glemte  sin  Sorg 
for  at  beundre  og  undersøge  den  og  havde  allerede  isinde 
at  afskære  den  som  en  Erindring  og  en  Tilvæxt  til  sin 
Plantesamling,  da  en  myndig  Stemme  tætved  bød  ham  ikke 
at  røre  Blomsten.  Linnæus  saae  sig  om;  en  ham  ubekjendt 
Præst  stod  for  ham.  Det  var  Domprovst  Olaf  Celsius  den 
Ældre*),  som  nylig  var  vendt  tilbage  fra  et  Aars  Ophold  i 
Stockholm  og  nu  var  kommen  for  at  besøge  den  botaniske 
Have,  som  ogsaa  var  hans  Yndlingsplet.     Den  unge  Mands 


*)   Onkel    til    Anders    Celsius,    hvis    Thermometerinddeling    saa- 
godtsom  overalt  benyttes  i  videnskabelige  Værker. 

Red, 

aabne,  livlige  Træk  tiltalte  ham;  han  gav  sig  i  Samtale 
med  ham  og  spurgte  ham,  om  han  studerede  Botanik.  Lin- 
næus'  Svar  og  Meddelelser  behagede  Celsius  saa  vel,  at  han 
tog  ham  hjem  med  sig,  lod  sig  forevise  hans  Plantesamling 
og  begyndte,  saasnart  han  havde  lært  hans  trange  Kaar  at 
kjende,  at  lægge  Planer  for  hans  Udkomme. 

Den  tunge  Afskedstime  blev  saaledes  et  lykkeligt 
Vendepunkt  i  Linnæus's  Liv.  Han  fik  et  Værelse  i  Celsius's 
Huus,  kom  til  at  spise  ved  hans  Bord,  benyttede  hans  Bi- 
bliothek,  fulgte  ham  paa  hans  Keiser  og  hjalp  ham  med 
hans  paabegyndte  Arbeide,  at  forfatte  et  Catalog  over  Up- 
salaplanterne.  Stor  var  Glæden  hos  Linnæus  og  dyb  hans 
Taknemmelighed  mod  Gud. 

En  saadan  Mands  Beskyttelse  maatte  i  mere  end  een 
Henseende  blive  nyttig  for  Linnæus.  Adskillige  Studenter 
begyndte  at  søge  Underviisning  hos  ham,  og  derved  blev 
han  sat  istand  til  at  skaffe  sig  »Skoe  og  andre  Klæder«. 
Et  Ord  af  Celsius  aabnede  ham  den  hidtil  lukkede  Vei  til 
Professor  Eudbeck  den  Yngre.  En  Afhandling  om  Planterne 
(1729),  udarbeidet  under  Veiledning  af  det  nye  Lys,  som 
hans  Forskning  havde  tændt  for  ham,  skaffede  ham  denne 
Lærdes  særlige  Yndest,  saa  at  han  endog  blev  udseet  til 
som  Rudbecks  Vicar  at  holde  botaniske  Forelæsninger  i 
Universitetets  botaniske  Have. 

Den  tiltalende  og  livlige  Maade,  hvorpaa  den  unge 
Lærer  foredrog  sin  Videnskab,  vandt  det  meest  levende  Bi- 
fald hos  den  akademiske  Ungdom.  Excursionerne  i  Skov 
og  Mark  gik  for  sig  med  Liv  og  Lyst.  Under  munter  Sang 
og  belæsset  med  Planter  vendte  man  om  Aftenen  tilbage 
til  Staden  og  prydede  Indgangen  til  Linnæus's  Bolig  med 
Blomster. 

Efterretningen  om  Sønnens  lykkelige  Fremgang  vakte 
stor  Glæde  i  Hjemmet,  og  Moderen  tilgav  ham  nu  den 
Sorg,  hun  havde  havt  over  bestandig  at  see  ham  klistre 
Planter  paa  Papiir.    Hun  havde  aldrig  troet,  »at  han  vilde 

kunne  blive  Andet  end  Feltskær«.  "Nu  maatte  hun  da  være 
tilfreds,  naar  hun  hørte,  at  han  allerede  i  saa  ung  en  Alder 
docerede  i  Stedet  for  en  Professor! 

»Dagene  anvendtes  nu«,  siger  Linnæus,  »til  Arbeide 
med  Studenterne  og  Nætterne  til  Udarbeidelsen  af  det  nye 
System  og  Reformation  af  Botanikken.  Nu  begyndte  han 
at  skrive  sin  »Bibliotheca  Botanica«,  sin  »Critica  Botanica«, 
sine  »Classes«  og  »Genera  Plantarum«,  og  han  lod  ikke 
et  Minut  gaae  tabt,    saa  længe  han  opholdt  sig  i  LTpsala.« 

Men  Misundelsen  anerkjender  ingen  Fortjeneste;  ogsaa 
Linnæus  maatte  fole  dens  Magt.  Flere  af  Professorerne 
ved  Universitetet  bleve  forbittrede  over  at  see  deres  egne 
Auditorier  staae  tomme,  medens  Ungdommen  strømmede  til 
Linnæus's  Forelæsninger.  Denne  Skam  maatte  hævnes. 
I  Foraaret  1732  foretog  Linnæus  paa  det  kongelige  Viden- 
skabsselskabs  Bekostning  en  Reise  til  Lapland  med  stort 
Udbytte  for  Videnskaben;  da  han  var  vendt  tilbage  til  Up- 
sala  og  atter  begyndte  at  holde  Forelæsninger  i  Botanik, 
fik  man  udvirket  et  Cantslerbrev,  ifølge  hvilket  »ingen  Do- 
cent i  Medicin  maatte  ansættes  ved  Upsala  Universitet,  samt 
ingen  saadanne  Personer  maatte  lære  offentlig,  som  ikke 
selv  havde  aflagt  tilbørlig  Kundskabsprøve.« 

Ved  denne  Bestemmelse  var  Linnæus  for  Øieblikket 
styrtet.  Ikke  blot  var  hans  Udkomme  ham  berøvet,  men 
ogsaa  Haabet  om  fremtidig  Befordring  syntes  tilintetgjort  for 
ham,  da  han  saaledes  saae  sig  gjort  til  Gjenstand  for  Ilde- 
sinde thed  og  Rænker.  Hans  Æresfølelse  var  dybt  krænket, 
og  hans  Vrede  kjendte  ingen  Grændser. 

Den  nærmeste  Ophavsmand  til  Forfølgelsen  mod  Linnæus 
Tar  Doctor  Rosen,  Rudbecks  Vicar  i  Anatomien,  en  Mand  som 
ved  flere  Leiligheder  havde  modarbeidet  ham  og  viist  sig 
som  hans  Uven.  Linnæ,us  styrter  ind  til  ham  med  draget 
Kaarde  i  Haanden  og  fordrer  Opreisning  for  den  Skam, 
han  havde  lidt.  Til  Lykke  ikke  blot  for  de  to  unge  Mænd, 
men  for  Samtid  og  Eftertid  undgik  Rosen  det  vilde  Udbrud 

af  Linnæus's  Hævnlyst;  denne  tik  Tid  til  at  besinde  sig, 
vendte  hjem  og  opgav  siden  den  Tid  enhver  Tanke  om 
Hævn.  Hans  Valgsprog  var  fra  den  Dag:  »Lev  ulastelig, 
Gud  er  nærværende«. 

Følgerne  af  hans  Overilelse  udebleve  imidlertid  ikke. 
Sagen  rygtedes;  de  academiske  Love  vare  strenge,  og  Lin- 
næus,  som  var  kommen  til  det  ene  Universitet  med  et  saa 
daarligt  Vidnesbyrd,  at  han  ikke  kunde  vise  det  frem,  vilde 
være  bleven  relegeret  fra  det  andet  for  strafværdig  Opførsel, 
dersom  han  ikke  var  bleven  reddet  fra  denne  nye  Ydmy- 
gelse ved  Olaf  Celsius's  kraftige  Indskrideu  til  hans  For- 
deel.  Denne  overtalte  ham  derpaa  til  at  udgive  i  Trykken 
Beskrivelsen  af  de  i  Lapland  fundne  Væxter,  som  han  alle- 
rede havde  ordnet  efter  sit  nye  Kjønssystem.  Denne 
Prøve  paa  den  unge  Mands  Virksomhed  vilde  være  det  bedste 
Middel  til  at  bringe  hans  Fjender  til  Taushed,  og  Værket 
udkom.  *) 

*)  Liniiés  store  Fortjeneste  af  Videnskaben  bestaaer  deri,  at  han 
indførte  en  streng  videnskabelig  Navnebetegnelse  og  Systemlære. 
Paa  hans  Tid  kjendte  man  allerede  ca.  20,000  Plantearter 
af  Beskrivelser;  men  disse  vare  affattede  uden  bestemte  Reg- 
ler, saa  at  det  var  et  næsten  overmenneskeligt  Arbeide  at  lære 
dem  alle  at  kjende.  L.  gjennemgik  i  forholdsviis  kort  Tid 
dette  uhyre  Virvar  og  bragte  Orden  og  Klarhed,  hvor  der  før  var 
Forvirring.  Han  inddeelte Planterne  efter  Kjønnet  og  navnlig  efter 
Støvdragernes  Forhold  i  tre  og  tyve  Klasser  og  disse  i  Ordener, 
som  han  igjen  inddeelte  i  Familier  med  Slægter  og  Arter. 
Hver  Slægt  tildeelte  han  et  eget  Navn,  og  hver  af  Slægtens 
Arter  fik  igjen  et  eget  Tilnavn.  Det  hvide  Morbærtræ  kaldte 
han  saaledes  „Morus  alba",  det  sorte  „Moras  nigra"  og  ind- 
førte saaledes  den  toleddede  Navnebetegnelse,  der  endnn  den  Dag 
idag  benyttes  af  alle  Systematikere.  Hans  System  er  et  kun- 
stigt System  og  lider  naturligviis  af  de  samme  Mangler  som 
alle  kunstige  Systemer,  men  det  skaffede  som  ved  et  Trylleslag 
Lys,  hvor  der  før  var  Mørke,  ligesom  det  endnu  ofte  benyttes  i 
Haandbøger  for  den  store  Nemheds  Skyld,  skjøridt  de  kunstige 
Systemer    ellers    have    raaattet    vige  Pladsen  for  de  naturlige. 

29* 

Da  Upsalaliiften  paa  den  Tid  ikke  kunde  være  Linnæus 
behagelig,  var  det  ham  en  Glæde,  at  et  Brev  fra  Lands- 
høvdingen  i  Dalarne,  Baron  Reuterholm,  indbød  ham  til  at 
fortsætte  en  Aaret  før  begyndt  Reise  omkring  til  Bjergvær- 
kerne i  Dalarne.  De  fornødne  Reisepenge  medfulgte,  og 
Linnæus  tiltraadte  strax  Reisen  til  Falun,  hvorfra  han  i 
Følge  med  syv  unge  Mænd  foretog  Undersøgelser  af  Bjerg- 
værkerne lige  til  Røraas  i  Norge. 

Han  gav  Landshøvdingen  nøiagtige  Optegnelser  over 
sine  Iagttagelser,  hvorved  han  satte  sig  endnu  mere  fast  i 
dennes  Gunst,  og  snart  samledes  i  Falun  en  talrig  Kreds  af 
Venner  og  Beundrere  om  den  unge,  livfulde  Videnskabs- 
mand. En  betydelig  Lægepraxis  satte  ham  tillige  istand 
til  at  forbedre  sine  Formuesomstændigheder.  Linnæus  havde 
saaledes  al  Grund  til  at  befinde  sig  vel  i  Falun,  især  da  han 
her  lærte  at  kjende  og  elske  den  Qvinde,  der  skulde  blive 
hans  Hustru. 

Sara  Lisa  Moræus,  Datter  af  den  anseete  og  formuende 
Provindslæge  Moræus,  modtog  og  besvarede  hans  Kjærlig- 
hed, og  til  Alles  Forundring  gav  Moræus  sit  Samtykke  til 
Forbindelsen  med  den  unge,  ubemidlede  Student  paa  det 
Vilkaar,  at  han  skulde  reise  udenlands,  tage  Doctorgraden 
og  om  tre  Aar  vende  tilbage  for  at  modtage  Sara  Lisas 
Haand. 

1  Begyndelsen  af  Aaret  1735  begav  Linnæus  sig  paa 
denne  Reise.  Over  Hamborg  drog  han  til  Holland,  hvor 
han  tog  Doctorgraden  i  Harderwyk.  Derfra  reiste  han  til 
Leyden.  Ved  dette  berømte  Videnskabernes  Sæde  vandt 
han  flere  lærde  Mænds  Beundiing  og  Venskab,  og  ved  deres 
Understøttelse  blev  han  sat  istand  til  at  besørge  Udgivelsen 


Linnés  store  Kjærlighed  til  Natxaren  og  hans  rastløse  Aand 
nøledes  iøvrigt  iljke  med  Botanikken  alene,  ogsaa  Zoologien 
og  Mineralogien  ordnede  han  med  Kæmpekraft  og  Mester- 
haand.  Red. 

af  sine  »Systemæ  Naturæ« ;  thi  hans  egne  knappe  Eeise- 
penge  vare  allerede  slupne  op.  Han  sendte  et  Exemplar  af 
dette  Værk  til  den  verdensberømte  Læge  og  Naturforsker 
Boerhave,  til  hvem  han  hidtil  forgjæves  havde  sogt  Adgang; 
i  otte  Dage  havde  han  i  hans  Forgemak  forgjæves  ventet 
paa  Audiens.  Dagen  efter  Bogens  Afsendelse  holdt  Boer- 
haves egen  Vogn  udenfor  Linnæus's  beskedne  Bolig,  og  et 
Brev  fra  den  berømte  Lærde  indbød  ham  til  dennes  Laud- 
sted, hvor  Boerhave  med  Længsel  ventede  paa  at  gjøre 
Bekjendtskab  med  Forfatteren  til  »Systemæ  naturæ«.  Lin- 
næus  kom  og  blev  modtagen  med  Hjertelighed  af  Boerhave, 
som  havde  samlet  en  Kreds  af  lærde  Venner  om  sig.  Boer- 
haves rige  Samlinger  og  prægtige  Have  med  sjeldne  Tæx- 
ter  gave  Linnæus  rig  Anledning  til  at  vise  Omfanget  og 
Grundigheden  af  sine  Kundskaber,  og  den  lærde  Hollænder 
fattede  snart  saa  stort  Venskab  for  ham,  at  han  gjorde  ham 
de  fordeelagtigste  Tilbud,  hvis  han  vilde  blive  i  Leyden. 
Men  Linnæus  havde  bestemt  at  reise  til  Amsterdam  og  lod 
sig  ikke  overtale.  Boerhave  gav  ham  da  en  varm  Anbe- 
falingsskrivelse til  Burmannus,  som  var  Professor  i  Bo- 
tanik i  Amsterdam. 

,  Da  Linnæus  traadte  ind  til  Burmannus,  var  denne  just 
beskjæftiget  med  at  ordne  en  Samling  Planter,  som  nylig 
var  bleven  hjemfort  fra  Ceylon:  han  var  kommen  i  Tvivl 
om,  hvilken  Orden  et  Træ  tilhørte,  hvis  Blomster  og  Blade 
han  nu  første  Gang  saae  for  sig.  Underrettet  af  Boerhaves 
Brev  om,  at  Linnæus's  »dybe  Indsigter  ikke  noksom  kunde 
berømmes«,  gav  han  sig  ikke  Tid  til  at  hilse  paa  ham,  men 
overdrog  øieblikkelig  Afgj  øreisen  af  det  vanskelige  Sporgs- 
maal  til  sin  Gjæst,  som  ogsaa  besvarede  det  noiagtigt  og 
uden  Betænkning.  Dermed  var  Burmannus's  Venskab  vundet. 
Linnæus  blev  optagen  i  hans  Huus  og  ved  hans  Bord,  høstede 
stor  Gavn  af  haus  Lærdom  og  rige  Samlinger  og  blev  ved 
hans  Understøttelse  sat  istand  til  at  udgive  sine  allerede 
f  Hjemmet  udarbeidede  Skrifter. 

En  endnu  mere  formaaeude  Ven  fandt  Liunæus  i  Borge- 
mesteren  i  Amsterdam,  den  rige  Banquier  Clifford.  Denne 
havde  med  stor  Bekostning  anlagt  en  prægtig  Have  i  Harte- 
camp,  nærved  Haarlem.  De  sjeld neste  Væxter  fra  alle  Ver- 
densdele fandtes  her,  men  der  savnedes  en  videnskabelig 
Ordning,  Clifford  gjorde  nu  Linnæus  det  smigrende  Tilbud 
at  blive  hans  Huuslæge  og  tillige  fore  Opsynet  med  hans 
botaniske  Have.  Linnæus  modtog  Tilbudet,  flyttede  hen  til 
Clifford  og  »kom  til  at  leve  som  en  Prinds«.  Han  kunde 
forskrive  alle  de  Planter,  han  vilde,  og  kjøbe  alle  de  Bøger, 
som  han  raeente,  burde  findes  i  Bibliotheket. 

1736  reiste  Linnæus  paa  Cliffords  Bekostning  til  Eng- 
land, hvorfra  han  vendte  tilbage  til  Holland  med  forøgede 
Kundskaber,  en  videre  udbredt  Berømmelse  og  en  rig  Høst 
for  den  Cliffordske  Have.  Efter  sin  Hjemkomst  udgav  han 
»Musa  Clifforfciana«  og  Aaret  efter  »Hortus  Cliffortianus«, 
udmærkede  Arbeider,  hvori  han  beskrev  de  Cliffordske  Sam- 
linger og  bevarede  p]ierens  Navn  for  Efterverdenen. 

Boerhave  og  Clifford  gjorde  Alt  for  at  bevare  Linnæus 
for  deres  Fædreland;  man  foreslog  ham  Professorpladser  i 
Utrecht  og  Leyden,  tilbød  ham  paa  offentlig  Bekostning  at 
foretage  videnskabelige  Eeiser  til  det  gode  Haabs  Forbjerg  og 
til  Colonierne  i  Amerika;  men  Alt  forgjæves.  Linnæus 
længtes  efter  Hjemmet  og  sin  Brud.  »Alt  maatte  vige  for 
Kjærligheden«,  hedder  det  i  hans  Dagbog. 

Efter  et  kort  Ophold  i  Paris,  hvor  haus  Skrifter  alle- 
rede havde  skaffet  ham  Anseelse  og  Venner,  og  hvor  det 
franske  Akademi  vilde  gjore  ham  til  sit  Medlem  med  en 
aarlig  Pension,  hvis  han  vilde  bosætte  sig  der,  gjensaae  han 
atter  Fædrelandet  i  September  1738. 

Hans  første  Maal  var  Steenbrohult,  hvor  han  hilste  paa 
sin  gamle  Fader  —  Moderen  var  allerede  død,  før  Linnæus 
drog  hjemme  fra,  og  den  Gamle  hørte  med  Glæde  og 
Stolthed  Sønuens  Beretninger  om  hans  Reise.  Derfra  gik  det 
til  Falun,    hvor   den  trofaste  Sara  Lisa  ventede  sin  Fæste- 

mand,  og  Forlovelsen  blev  nu  offentliggjort  under  almindelig 
Glæde. 

Men  Linnæus  maatte  rive  sig  løs  fra  sin  Lykke;  han 
maatte  til  Stockholm  for  at  sørge  for  Udkomme  for  Frem- 
tiden. I  Slutningen  af  September  kom  han  dertil,  men 
mærkede  snart,  at  han  var  mere  fremmed  i  sit  eget  Land 
end  i  Europas  ovrige  Lande.  Det  store  Ry,  han  havde 
vundet  i  Udlandet,  var  ikke  naaet  til  Sveriges  Hovedstad; 
man  modtog  ham  med  Kulde  og  Ligegyldighed.  At  han 
ikke  vilde  kunne  finde  sit  Udkomme  hjemme  i  Egenskab  af 
Verdens  anerkjendt  største  Botaniker,  derpaa  var  han  for- 
beredt, men,  at  han  ikke  heller  som  Læge  skulde  have  Ud- 
sigt til  at  erhverve  sit  Brød,  det  var  Mere,  end  han  havde 
ventet.  Ingen  kjendte  ham  og  »Ingen  vilde«,  siger  han 
selv,  »betroe  sit  kjære  Liv  til  en  uprøvet  Læges  Haand,  ja 
ikke  engang  sin  Hunds«.  Dog  tabte  han  ikke  Modet,  ihvor- 
vel han,  for  dog  at  faae  nogen  Praxis,  maatte  gaae  omkring 
paa  Værtshusene  og  tilbyde  de  forsamlede  Gjæster  sin  Tje- 
neste. Den  eneste  Opmuntring,  han  nød  i  disse  Modgangens 
Dage,  var,  at  Videnskabernes  Akademi  i  Upsala  eenstemmig 
valgte  ham  til  sit  Medlem. 

Lidt  efter  lidt  begyndte  dog  lysere  Dage  at  oprinde. 
Linnæus's  Praxis  forøgedes  og  blev  ret  anseelig,  og  nu  begyndte 
ogsaa  det  karrige  Fædreland  at  tænke  paa  sin  miskjendte  Søn. 
1739  stiftedes  Videnskabernes  Akademi  i  Stockholm,  og  Lin- 
næus blev  dets  første  Præsident;  samme  Aar  tilstod  Rigets 
Stænder  ham  paa  en  Ansøgning  hundrede  Ducater  aarlig,  mod 
at  han  skulde  holde  Forelæsninger  i  Mineralogi  i  BjergcoUegiet 
og  om  Sommeren  læse  over  Botanikken  paa  Ridderhuset. 

Det  var  Linnæus's  formaaende  Velynder,  Landmarskal- 
ken,  Grev  Carl  Tessin,  som  havde  udvirket  dette  for  ham, 
og  som  ogsaa  senere  skaffede  ham  den  ledige  Tjeneste  som 
Admiialitetslæge.  Tessins  Venskab  og  Gjæstfrihed  gav  Lin- 
næus Leilighed  til  at  gjøre  Bekjendtskab  med  den  Tids  be- 
tydeligste Mænd.    Derved  steg  hans  Praxis  saaledes,  at  han 

alene  havde  mere,  end  alle  de  andre  Læger  tilsammen,  og 
den  sex  og  tyvende  Juni  1739  kunde  han  feire  sit  Bryllup 
i  Falun  og  føre  sin  elskede  Sara  Lisa  som  sin  Hustru  til 
sit  Hjem  i  Stockholm. 

1740  blev  den  botaniske  Professorpost  ledig  efter  Oluf 
Kudbeck.  Linnæus  blev  bragt  i  Forslag,  men  Rosen,  hans 
gamle  Modstander,  gik  forud  for  ham  og  fik  Posten.  Snart 
efter  tog  Professor  Eoberg  sin  Afsked.  Linnæus  burde  nu 
have  været  selvskreven  som  hans  Eftermand,  men  man  in- 
triguerede  for  at  udelukke  ham  fra  Upsala,  og  det  vilde  og- 
saa  være  skeet,  dersom  ikke  Stænderne  havde  taget  sig  af 
Sagen,  Consistorium  tik  Befaling  til  at  sætte  Linnæus  paa 
Indstillingslisten,  og  1741  blev  han  endelig  Professor  i  Medicin 
og  Anatomi  ved  Upsala  Universitet.  Men  da  Eosén,  der 
havde  erhvervet  sig  stort  Ey  som  Anatom,  ikke  i  Botanikken 
kunde  maale  sig  med  Linnæus,  bleve  de  Aaret  efter  enige 
om  at  bytte  Lærefag,  og  fra  den  Tid  blev  Linnæus  sit 
Fædrelands  Stolthed. 

Hans  eiendommelige,  livlige  og  fængslende  Foredrag, 
den  Klarhed  og  Anskuelighed,  hvormed  han  fremlagde  Ee- 
sultaterne  af  sine  Forskninger,  den  Simpelhed,  der  udmær- 
kede hans  System  —  Alt  tilsammen  bidrog  til  at  udbrede 
hans  Ey  og  hidlokke  mange  Udlændinge  til  det  nordiske 
Universitet.  Blandt  disse  vare  mange  Rigmænd,  og  Lin- 
næus's  Forelæsninger  bragte  ham  derfor  ikke  blot  Berøm- 
melse, men  ogsaa  store  Indtægter.  Saaledes  sendte  en  en- 
gelsk Lord  ham  for  en  eneste  Formiddags  Lection  »en  mage- 
løs Gulddaase  med  hundrede  Ducater  i  og  en  pra^gtig  Ne- 
cessaire  til  sex  Mark  Sølv,  mesterlig  udarbeidet  og  forgyldt«. 
1747  blev  Linnæus  uden  Ansøgning  udnævnt  til  Archiater 
(Overlæge).  Senere  ophøiedes  han  i  Adelsstanden  og  antog 
Navnet:  von  Linné.  Kongen  skjænkede  ham  tillige  Nord- 
stjerneordenen, en  paa  den  Tid  meget  stor  Udmærkelse. 
Udenlandske  Videnskabssamfund  kappedes  om  at  faae  ham 
til  Medlem,  og  fremmede  Eegenter  indbøde  ham  paa  glim- 

reude  Vilkaar  til  deres  Kiger.  Saaledes  tilbød  f.  Ex.  Kon- 
gen af  Spanien  ham  Adelsdiplom,  to  Tusinde  Pjastre  i  Løn, 
frit  Taffel  og  fri  Religionsevelse  i  selve  Inqvisitionens  Land 
og  Euslands  Keiserinde  gjorde  ham  et  ikke  mindre  glimrende 
Tilbud. 

Linné  havde  sin  Bolig  umiddelbart  ved  Siden  af  den 
botaniske  Have,  som  naturligviis  var  Gjenstand  for  hans 
særlige  Omsorg.  Stadig  udgav  han  nye  botaniske  Værker, 
deriblandt  »Fauna  svevica«,  paa  hvilken  han  efter  eget  Si- 
gende havde  arbeidet  i  femten  Aar.  Flere  af  hans  ældre 
Værker  fordrede  nye  Oplag  med  Tillæg  og  Omarbeidelser, 
saaledes  udkom  1758  den  tiende  Udgave  af  hans  »Systeraæ 
naturæ«.  Idelig  maatte  han  paa  Kegjeringens  Forlangende 
foretage  Reiser  til  Rigets  forskjellige  Provindser  og  udar- 
beide  Beskrivelser  over  Resultaterne  af  sine  der  gjorte 
Undersøgelser. 

Dette  anstrengende  Liv  maatte  virke  svækkende  paa 
hans  Helbred,  og  allerede  1750  omtaler  Linné  i  sin  Dagbog, 
at  han  lider  af  en  ulidelig  Gigt,  som  ofte  holder  ham  i 
Sengen.  Han  curerede  sig  imidlertid  den  Gang  ved  daglig 
at  spise  en  stor  Mængde  Jordbær,  et  Middel,  som  han  siden 
hvert  Aar  med  Held  anvendte  imod  dette  Onde.  Som  Be- 
viis  paa,  hvormeget  hans  Legemsconstitution  led  under 
Sjælens  stadige  Anspændelse  tjener  Følgende,  som  han  selv 
beretter  i  sin  Dagbog:  En  Ven  havde  engang  sendt  ham 
en  Cochenille-Cactus  fra  Surinam;  Gartneren  skulde  sætte 
den  i  en  anden  Potte,  medens  Linné  var  paa  Forelæsning, 
og  for  at  gjore  Tingen  rigtig  godt,  fjernede  han  omhyggeligt 
alle  Insecterne,  som  fandtes  paa  Planten.  Linné,  som 
havde  glædet  sig  meget  over,  at  de  lykkelig  vare  førte  le- 
vende hjem,  blev  saa  smertelig  berørt  af  Tabet,  »at  han 
fik  Migraine,    en  af  de  sværeste  Paroxysmer,    han  kjendte«. 

I  Mai  1764  blev  han  heftig  syg  og  var  Doden  nær. 
Men,  da  allerede  alt  Haab  om  Liv  syntes  udslukt,  indfandt 
hans    tidligere    Avindsmand   og   stadige    Medbeiler,    Niels 

Rosen,  sig  ukaldet  ved  hans  Sygeleie,  og  hans  energiske  og 
kyndige  Behandling  frarev  Døden  dens  Bytte.  Fra  den  Dag 
af  vare  de  to  berømte  Lærde  knyttede  til  hinanden  ved  et 
trofast  Venskab. 

For  at  styrke  sine  Kræfter  ved  Landkiften  flyttede  han 
ud  til  Hammarby,  en  Eiendora,  som  laa  en  Miils  Vei  fra 
Upsala,  og  som  han  havde  kjøbt  nogle  Aar  i  Forveien. 
Strax  efter  Ankomsten  feirede  han  sit  Sølvbryllup  og  sin 
ældste  Datters  Bryllup.  Ved  Sommerens  Ende  kunde  han 
atter  varetage  sin  gamle,  virksomme  Leveviis ;  men  sin  fulde 
Helbred  gjenvandt  han  aldrig  mere.  Sommerferierne  til- 
bragte han  i  Almindelighed  paa  Hammarby,  hvorhen  han 
ogsaa  lod  sine  meest  udsøgte  Samlinger  flytte.  Paa  en 
Bakke  med  en  vid  Udsigt  havde  han  ladet  opføre  et  Mu- 
sæum,  en  simpel  Bygning  uden  nogen  Prydelse,  men  hen- 
sigtsmæssig indrettet  og  skjøn  i  sin  Simpelhed.  Her  sam- 
lede han  sine  kjæreste  Disciple  om  sig,  og  herhen  valfartede 
Videnskabsdyrkere  fra  de  forskjelligste  Egne.  Bondergaar- 
dene  i  Omegnen  optoges  af  Sommergjæster,  som  kom  for 
at  nyde  Underviisning  hos  den  venlige  Lærer.  Tilgængelig 
for  Alle,  som  dreves  til  ham  af  Lyst  og  Literesse  for  hans 
Videnskab,  havde  Linné  endnu  paa  sine  gamle  Dage  en 
utrolig  Evne  til  at  faae  sin  Tid  til  at  strække  til  for  Alt 
og  Alle.  I  hans  Optegnelser  for  Aaret  1771  hedder  det  f. 
Ex.,  at  han  mellem  Semestrene  læste  for  Udlændinge  otte 
Timer  om  Dagen  i  sit  Musæum  paa  Hammarby,  og  dog 
indskrænkede  han  ikke  sin  Virksomhed  alene  dertil. 

I  Aaret  1774  fik  Linné,  hvad  han  kalder,  det  første 
Dødsbudskab.  Han  ramtes  i  Mai  af  et  Slag  under  en 
Forelæsning  i  den  botaniske  Have.  Sygdommen  blev  dog 
overvunden  dengang,  om  end  kun  langsomt.  Først  ved 
Juletid  gjenvandt  han  atter  de  svundne  Kræfter,  og  mere 
end  Lægemidler  bidrog  hertil  en  Gave.  som  sendtes  ham 
fra  Gustav  den  Tredie,  en  Samling  Planter  og  Mineraller,  der 
nylig  vare  hjemkomne  fra  Surinam.     Han  fik  som  nyt  Liv  til  i 


Carl  Linné.  459 

Juletiden  at  ordne  og  beskrive  denne  Samling,  glemte  ganske 
sine  Plager  og  følte  sig  heelt  rask  i  Aaret  1775. 

Gustav  den  Tredie  holdt  meget  af  Linné;  som  Kron- 
prinds  besøgte  han  ham  paa  Hammarby,  og  som  Konge 
reiste  han  engang  til  Upsala  ene  og  alene  for  »at  hilse  paa 
ham  og  ingen  Anden«. 

Da  i  Aaret  1776  den  Nyhed  udbredte  sig  i  Upsala,  at 
Kettigheden  til  at  promovere  Doctorer  skulde  fratages  det 
medicinske  Facultet  i  Upsala  og  i  Stedet  overdrages  til  det 
medicinske  Collegium  i  Hovedstaden,  vidste  man  i  Upsala 
intet  bedre  Middel  til  at  afværge  denne  Ulykke  og  Skam 
for  Universitetet  end  at  sende  den  gamle  Linné  til  den  unge 
Konge  for  at  føre  Facultetets  Sag.  Linné  var  paa  den  Tid 
meget  svag,  saa  at  han  ikke  uden  megen  Besvær  kunde 
foretage  Reisen;  men  af  Kjærlighed  til  Universitetet  und- 
slog han  sig  ikke.  Han  lod  sig  sætte  i  Vognen  og  kjørte, 
ledsaget  af  Professor  Sidrén,  til  Drottningholm,  hvor  Gustav 
da  opholdt  sig.  Der  blev  strax  tilstaaet  ham  Privataudiens. 
Dørene  til  Audiensgemakket  aabnedes,  og  Linné  gik  vaklende 
hen  imod  Kongen.  »Det  gaaer  aldrig  an,  Deres  Majestæt«, 
udbrod  han;  »det  ødelægger  Universitetet  og  Videnskaben. 
Jeg  kan  aldrig  overleve  denne  Ulykke«.  Gustav  blev  syn- 
lig overrasket  og  forstod  ikke,  hvad  der  var  paa  Færde. 
Han  vendte  sig  spørgende  til  Sidrén.  Denne  forklarede 
Sagen  med  faa  Ord ;  Kongen  loe,  og  idet  han  klappede  Linné 
paa  Skulderen,  sagde  han:  »Det  skal  ikke  skee,  min  kjære 
Linné,  reis  kun  hjem  i  Fred  og  vær  rolig«.  Og  dermed  var 
Spørgsmaalet  lykkelig  afgjort. 

Kort  efter  søgte  Linné  sin  Afsked  paa  Grund  af  Svage- 
lighed, men  Ansøgningen  blev  ikke  bevilget  af  Kongen; 
dog  skete  dette  kun  for  at  bevare  Linnés  berømte  Navn 
blandt  Universitetets  Læreres;  thi  hans  Løn  blev  fordoblet 
og  hans  Gjerning  overdragen  til  hans  Son,  Carl,  som  med 
Held  var  traadt  i  Faderens  Fodspor. 

Mod  Slutningen   af  Aaret  1776    stod    det   daarlig   til 

med  Linnés  Helbred.  »Linné  balter,  kan  næppe  gaae,  taler 
utydeligt,  kan  næppe  skrive«,  saaledes  lyder  den  sidste  Op- 
tegnelse, som  han  med  rystende  Haand  har  nedskrevet  i  sin 
Dagbog.  Han  kunde  snart  ikke  mere  flytte  sig  selv  fra  det 
Sted,  hvor  han  sad  eller  laa,  kunde  hverken  klæde  sig  selv 
paa  eller  spise  uden  Hjælp.  Hans  Fatteevne  formorkedes, 
og  han  glemte  lidt  efter  lidt  Alt,  endog  sit  eget  Navn. 
Undertiden  kunde  dog  Synet  af  en  kjær  Discipel  eller  et 
nyt  botanisk  Værk  kalde  et  Glimt  af  hans  tidligere  Kraft 
tilbage  i  hans  Træk.  Men  disse  Lysglimt  vare  kun  forbi- 
gaaende  og  afløstes  af  forøget  Svaghed. 

1777  tilbragte  Linné  sin  sidste  Sommer  paa  Hammarby. 
Saa  ofte  Veirliget  tillod  det,  blev  han  baaret  ud  i  det  Frie 
mellem  Blomsterne  i  Haven  eller  i  sit  Musæum  ;  han  be- 
fandt sig  vel  derved,  og  en  synlig  Bedring  indtraadte.  Natu- 
rens Skjønhed  virkede  velgjørende  paa  den  Syge,  men 
skjøndt  han  ved  Tilbagekomsten  til  Upsala  om  Efteraaret 
var  saa  rask,  at  han  kunde  kjøre  ud  hver  Dag  eller  sidde 
oppe  og  ryge  sin  Pibe,  var  dog  Helbredelse  utænkelig. 
Den  tiende  Januar  1778  sov  han  stille  hen;  hans  Stev 
liviler  i  Upsala  Domkirke,  og  over  hans  Grav  satte  man  et 
Monument  af  sort  Porphyr.  Endnu  bliver  i  Upsala  Linnés 
Værelse  bevaret  i  sin  oprindelige  Skikkelse,  og  hans  af  By- 
strøm  udførte  Statue  pryder  den  simple  Have;  til  Ære  for 
ham  oprettede  Carl  den  Fjortende  Johan  en  Skole  i  hans 
Fødeby  Eåshult.  Et  smukt  Minde  om  ham  lever  og  for- 
nyes hver  Sommer  i  den  lille,  beskedne  Linnæa  Borealis, 
hvis  snmkke,  vellugtende  Blomster  pryde  Jordbunden  i 
Sveriges  Skove. 

En  af  Linnés  Disciple  fra  Udlandet,  Fabricius,  har 
givet  en  Skildring  af  ham,  hvoraf  vi  hidsætte  J'olgende : 

»I  hele  to  Aar  var  jeg  saa  lykkelig  at  nyde  Linnés 
Uuderviisning  og  Venskab.  Da  jeg  lærte  ham  at  kjende, 
havde  han  endnu  ikke  naaet  sit  tresindstyvende  Aar,  men 
hans  Pande  var  dog  allerede  fuld  af  Rynker.     Hans  Ansigt 

var  aabent,  næsten  altid  glad  og  lignede  meget  hans  Por- 
trait  i  »Species  Plantarum«.  Hans  Øine  vare  vel  ikke 
store,  men  klare  og  gjennemtrængende;  lians  Sjæl  var  høi 
og  ædel.  Men  hans  største  Fortrin  var  den  systematiske 
Ordning  af  hans  Tanker;  hans  Ord  og  Gjerning  bare  Prægel 
af  denne  Orden  og  Kegelmæssighed.  Han  var  en  fortræife- 
lig  Selskabsmand,  underholdende  i  Samtale  og  fuld  af  lystige 
Historier.  Han  blev  let  optændt  til  Vrede  og  kunde  i  et  saa- 
dant  Øieblik  blive  høirøstet  og  heftig,  men  det  onde  Lune 
forsvandt  ligesaa  hurtigt,  som  det  kom.  Hans  Venskab  var 
fast  og  uforanderligt,  i  Almindelighed  grundet  paa  Videnskaben, 

»Der  gik  ikke  en  Dag  hen,  uden  at  jeg  saae  ham; 
enten  var  jeg  tilstede  ved  hans  Forelæsninger,  eller  jeg  til- 
bragte flere  Timer  med  ham  i  fortrolig  Saratale.  Vi  vare 
tre,  Kuhn,  Zoéga  og  jeg.  Alle  Udlændinge.  Om  Vinteren 
boede  vi  ligeoverfor  hans  Huns,  og  han  kom  næsten  daglig 
til  os  i  sin  korte,  rode  Slobrok,  med  en  grøn  Hue  paa  Ho- 
vedet og  Tobakspiben  i  Haanden.  Han  havde  isinde  at 
blive  en  halv  Time  hos  os,  men  det  kunde  vel  hænde,  at 
han  blev  siddende  en  heel,  stundom  to  Timer.  Han  gav  os 
da  Oplysning  om  et  eller  andet  dunkelt  Punkt  i  Natur- 
videnskaben, eller  han  fortalte  os  Anecdoter  om  lærde 
Mænd,  som  han  havde  gjort  Bekjendtskab  med  i  Udlandet. 
Han  kunde  da  lee  lystigt,  og  hele  hans  Ansigt  vidnede  om 
et  venligt  og  oprømt  Sind. 

»Om  Sommeren  fulgte  vi  med  ham  ud  paa  Landet.  Vi 
boede  da  i  en  Bondegaard,  omtrent  en  Fjerdingvei  fra  Ham- 
marby.  Linné  stod  meget  tidligt  op,  i  Keglen  Klokken  fire. 
Omtrent  Klokken  sex  kom  han  til  os,  thi  hans  Huus  var  under 
Bygning:  han  spiste  Frokost  med  os  og  gav  os  derpaa  Un- 
derviisning  i  Botanik.  Sædvanlig  vare  vi  optagne  heraf  til 
Klokken  ti;  derpaa  vandrede  vi  ud  til  nogle  Klipper  i  Nabolaget, 
hvor  vi  anstillede  vore  Undersøgelser.  Ud  paa  Eftermid- 
dagen gik  vi  til  hans  Have,  og  om  Aftenen  spillede  vi  for 
det  Meste  Trisett  med  Damerne. 

Undertiden  kom  liele  Familien  for  at  tilbringe  Dagen 
hos  os ;  da  sendte  vi  Bud  efter  en  Bonde,  som  spillede  paa 
et  Instrument,  der  lignede  en  Violin,  efter  hvis  Toner  vi 
dandsede  paa  Laden  i  vor  Bondegaard;  skjendt  Selskabet 
var  lille  og  Dandsen  meget  landlig,  havde  vi  det  dog  meget 
muntert.  Linné  sad  og  røg  sin  Pibe,  medens  vi  dandsede. 
En  sjelden  Gang  dandsede  han  en  Polka,  hvori  han  overtraf 
alle  os  Unge.  Han  var  meget  tilfreds,  naar  han  saae  os 
rigtig  glade,  selv  om  vi  derved  bleve  noget  stolende.  Hans 
eneste  Bekymring  var,  at  vi  ikke  skulde  have  det  saa  mun- 
tert som  muligt.  Disse  Dage,  disse  Timer  skulle  aldrig 
udslettes  af  min  Erindring  og  at  dvæle  ved  dem  er  min 
største  Glæde«. 

Linné  giver  i  sin  Dagbog  følgende  korte  Charakteristik 
af  sig  selv:  »Linnæus  var  ikke  stor,  heller  ikke  lille,  mager, 
brunøiet,  let  og  hurtig  i  sin  Gang,  gjorde  Alting  punktlig, 
led  ikke  sendrægtige  Folk,  var  følsom  og  blev  snart  rørt, 
arbeidede  uafladelig  og  sparede  ikke  sig  selv.  Han  holdt  af 
god  Mad  og  Drikke,  dog  ikke  til  Overmaal.  Han  brod 
sig  kun  lidt  om  det  Ydre  og  meente,  at  Manden  burde 
pryde  Klæderne,  men  ikke  omvendt.  Consistorium  var  ikke 
hans  Sag,  thi  han  troede  sig  skabt  til  Andet  end  til  at 
tænke  paa  de  Sager,  man  der  havde  at  afgjøre«. 

Af  Linués  sex  Børn  døde  de  to,  en  Søn  og  en  Datter, 
i  en  spæd  Alder.  Tre  Dottre  overlevede  Faderen.  Den 
ældste  af  dem  havde  arvet  meget  af  hans  Kjaniiglied  til 
Naturen :  det  var  hende,  som  paa  en  Aftenvandring  i  Haven 
paa  Hammarby  opdagede,  at  et  Lysglimt  stundom  udstrom- 
mer  fra  visse  Planter  i  sildige  Aftentimer.  Den  yngste 
Datter  syntes  at  være  Linnés  Yndling,  maaskee  fordi  han 
havde  tilkæmpet  sig  hende  fra  Døden.  Hun  fodtes  nemlig 
skindød:  men  Faderen,  som  mærkede,  at  Livet  dog  ikke  var 
aldeles  udslukket,  skyndte  sig  med  at  indblæse  afsinx\ande 
i  hendes  Lunger,  og  det  lykkedes  saaledes  at  bringe  hende 
til  Live.    Begge  disse  giftede  sig,    men   den  tredie  forblev 

Ugift  Og  boede  efter  Faderens  Død  paa  Hamniar1)y  sammen 
med  Moderen,  som  opnaaede  en  hoi  Alder.  Den  ugifte 
Datter,  Lovisa,  døde  først  1839,  halvfemsindstyve  Aar  gam- 
mel, og  med  hende  uddøde  Navnet  Linné.  —  Den  ovenfor 
omtalte  Søn,  Carl  Linné  den  Yngre,  som  fulgte  Faderen  i  Pro- 
fessoratet, følte  sig  mere  nedtrykt  end  glad  over  sin  ansvars- 
fulde Stilling.  Han  elskede  vel  den  Gjerning,  hvortil  han, 
ligesom  Faderen,  havde  viet  sine  Kræfter,  men  han  mang- 
lede Geniets  Guddomsgave.  »Fordringerne  vare  store  til 
Sønnen  af  den  store  Linné«,  og  han  følte  selv  meer  end 
nogen  Anden,  at  det  maatte  være  saaledes.  Hans  af  Na- 
turen tunge  Sind  blev  herved  endnu  tungere.  Han  beklædte 
heller  ikke  Embedet  længe.  Kort  efter  et  være  hjemkom- 
men fra  en  Reise  til  Frankrig  og  England  døde  han  i  Aaret 
1783. 

De  Linnéske  Samlinger  gik  desværre  tabte  for  Sverige. 
En  lilngl ænder,  Dr.  Smith,  kjøbte  dem  efter  Linnés  Død. 
Gustav  den  Tredie  var,  da  dette  skete,  ved  Badet  i  Pisa; 
havde  han  været  hjemme,  vilde  han  aldrig  have  givet  sit 
Minde  dertil.  Saasnart  han  fik  det  at  høre,  afsendte  han 
en  hurtigseilende  Fregat  for  at  fordre  den  kostbare  Fragt 
tilbage,  inden  den  havde  naaet  England;  men  Expeditionen 
mislykkedes,  og  Linnés  ypperlige  Samlinger  kom  saaledes  et 
andet  Land  til  Gode  end  det,  for  hvilket  han  selv  havde 
bestemt  dem. 

SOPHUS   SMITH. 

Den  Kamp  imellem  det  absolute  Kongedømme  og  de  mere 
liberale  Anskuelser,  som  i  Aarene  tyve  førtes  i  Sydeuropa, 
rasede  ogsaa  i  Portugal.  Da  Kong  Johan  den  Sjette  var 
død  i  Aaret  1826,  skulde  hans  ældste  Son,  Don  Pedro,  følge 
ham  i  Kegjeiingen ;  men  da  denne  Fyrste  som  Keiser  af 
Brasilien  ifølge  dette  Lands  Constitution  ikke  tillige  kunde 
være  Konge  i  Portugal,  udnævnte  han  sin  umyndige  Datter, 
Maria  da  Gloria,  til  Dronning,  gav  Portugal  en  fri  Forfat- 
ning og  indsatte  sin  Broder,  Don  Miguel,  til  Formynder- 
regent. Saasnart  denne  imidlertid  var  kommen  i  Besiddelse 
af  Magten,  bred  han  alle  de  indgaaede  Forpligtelser  og  lod 
sig  i  Aaret  1828  udraabe  til  uindskrænket  Konge.  Den 
nnge  Dronnings  Parti  kunde  i  længere  Tid  Intet  udrette 
mod  den  af  Geistligheden  støttede  Don  Miguel,  og  først  da 
Don  Pedro  i  Aaret  1831  havde  nedlagt  Kegjeringen  i 
Brasilien  og  med  Understøttelse  af  engelske  og  franske 
Frivillige  landede  i  Oporto,  begyndte  Sagerne  at  tage  en 
anden  Vending.  Dog  var  haus  Stilling  i  Begyndelsen 
saa  slet,  at  han  fra  det  haardtbetrængte  Oporto  skrev  til 
sin  fraværende  Hustru  og  Datter:  »Kun  et  Mirakel  kan 
frelse  vor  Sag!« 

Af  Interesse  for  Frihedens  Sag   og   som  noie  bekjendt 


*)    Efter  „the  war  in  Portugal"  afNapier,  og  ,.life  and  corrcspon- 
dance  of  Sir  Charles  Napier". 


Carl  Linné. 

med  de  portugisiske  Affairer  havde  daværende  Capitain, 
Cliarles  Napier,  der  netop  laa  ledig  efter  at  have  com- 
nianderet  Fregatten  »Gaiathea«,  som  gj  en  tagne  Gange  havde 
havt  Missioner  i  Anledning  af  de  portugisiske  Stridigheder, 
flere  Gange  i  engelske  Blade  udtalt  som  sin  Mening,  at 
Don  Pedros  Ministre  handlede  uklogt  i  ikke  at  vove  et 
dristigt  Indfald  i  selve  Lissabon.  Et  saadant  Foretagende 
var  imidleitid  næsten  fortvivlet,  deels  paa  Grund  af  Don 
Pedros  ringe  Troppestyrke,  deels  paa  Grund  af  Don  Miguels 
langt  overlegne  Flaade,  men  maaskee  fremfor  alt  Andet,  fordi 
den  constitutionelle  Sags  Bærere  næsten  ansaae  deres  Sag  for 
tabt  og  som  Følge  deraf  ikke  vilde  offre  tiere  Penge;  men 
for  en  Mand  med  N^apiers  Mod  og  Energi,  Egenskaber,  der 
mere  end  een  Gang  under  Keiserdømmets  Krige  havde  ladet 
den  paa  den  Tid  unge  Mand  glimre  som  en  af  Englands 
bedste  Fregatchefer,  var  netop  det  Vovelige  en  Spore  til  at 
tilkæmpe  sig  et  heldigt  Udfald. 

I  Efteraaret  1832  havde  Napier  hjulpet  sin  Ven  Mar- 
quis  Palmella,  en  af  Don  Pedros  Tilhængere,  hvem  han 
kjendte  fra  sine  Eeiser,  med  at  udruste  en  Ostindiefarer  i 
London  til  Orlogsmand,  og  nogle  Maaneder  senere  blev  der 
tilbudt  ham  Overcommandoen  over  Don  Pedros  Flaade,  der 
laa  samlet  ved  Oporto.  Den  aufortes  imidlertid  for  Tiden 
af  en  af  Napiers  Bekjendte,  ogsaa  en  engelsk  Søofficeer, 
Admiral  Sartorius,  der  ikke  kunde  enes  med  Regjeringen  i 
Oporto;  men  Napiers  aabne  Charakteer  tillod  ham  ikke  at 
tage  imod  noget  Tilbud  uden  dennes  Vidende,  og  desuden 
stillede  han  endeel  Betingelser.  Han  vilde  saaledes  være 
uindskrænket  i  sin  Commando,  strax  have  en  Expedition 
istand,  have  sit  Liv  forsikkret  for  ti  Tusinde  Pund  Sterling 
i  sex  Maaneder,  betydelig  Hyre  forud  for  sine  Folk  o.  s.  v. 
Efter  et  Par  Maaneders  Forlob  blev  Sagen  bragt  i  Orden, 
men  havde  ikke  Rygtet  om,  at  Napier  vilde  commandere 
Expeditionen,  udspredt  sig  i  London,  vilde  de  nodvendige 
Penge  aldrig  være  blevne  reiste  til  at  udruste  fem  Damp- 
Historisk  Archiv.    II.    1869.  30 

skibe,  der  skulde  tage  Tropper  ombord  i  Oporto  og  tillige 
bringe  fire  Hundrede  Matroser  til  Flaaden,  hvis  Besætning 
havde  gjort  Mytteri,  da  den  i  længere  Tid  ikke  havde 
faaet  nogen  Betaling.  Det  var  naturligviis  stridende  mod 
de  engelske  Love,  at  en  i  Tjenesten  staaende  Officeer  ud- 
rustede en  saadan  Expedition  i  England,  men  Autoriteterne 
lukkede  Øinene  lidt  til,  og  i  Slutningen  af  Mai  1833  ind- 
skibede Napier  sig  under  et  paataget  Navn  i  London  med 
endeel  Officerer,  som  han  kjendte  fra  tidligere  Tid. 

De  Matroser,  han  havde  faaet  skrabet  sammen,  vare 
imidlertid  nogle  hoist  urolige  Hoveder,  som  strax  samme 
Aften,  de  kom  ombord,  efter  at  have  brugt  lidt  af  deres 
Hyre  og  efter  at  være  blevne  snydte  for  Kosten  gjorde 
Mytteri,  som  kun  blev  standset  ved  Officerernes  Conduite. 
Desværre  skulde  baade  Portsmouth  og  Falmouth  anlebes 
for  at  gjøre  Expeditionen  fuldtallig,  og  da  Folkene  kom  til 
Portsmouth  og  saae  Land,  blev  det  galt  igjen.  Med  dragne 
Knive  styrtede  nogle  halvdrukne  Matroser  agterud  for  at 
støde  Officererne  ned,  medens  Andre  firede  Fartoierne  i 
Vandet  for  at  gaae  iland,  men  de  kom  snart  til  Besindelse 
igjen,  da  en  overfyldt  Baad  kæntrede  paa  Siden  af  Damp- 
skibet, og  nogle  af  de  værste  Urostiftere  druknede.  Napier 
og  hans  Officerer  vare  i  en  hoist  ubehagelig  Stilling,  da  de 
maatte  gaae  meget  forsigtigt  tilværks  ligeoverfor  disse  Myt- 
terier; thi  da  man  endnu  var  paa  engelsk  Grund,  maatte  man 
hvert  Øieblik  befrj^gte  Autoriteternes  Indskriden,  dersom 
noget  Alvorligt  skulde  hænde.  Efter  et  kort  Ophold  gik 
Reisen  til  Falmouth,  og  skjondt  der  var  taget  alle  mulige 
Forholdsregler,  brød  det  her  los  igjen.  Matroserne  havde 
skaffet  sig  Noget  at  drikke,  og  ved  Midnatstid  peeb  Baads- 
manden  ganske  roligt:  >Alle  Mand  op  til  Landlov!«  Fol- 
kene lob  til  Fartøierne,  og  saa  Mange,  som  disse  kunde 
rumme,  roede  iland  og  løb  deres  Vei. 

Endelig  slap  Napier  den  28de  Mai,  meget  imod  enkelte 
Autoriteters    Villie,    bort   fra    England  med  fem  Dampere, 

ombord  paa  hvilke  der  var  indskibet  et  engelsk  og  et  bel- 
gisk Kegiraent:  de  fire  Hundrede  Matroser,  Flaaden  saa 
haardt  trængte  til,  vare  svundne  ind  til  et  Hundrede  og 
syv  og  tredive,  men  Napier  trøstede  sig  med,  at  han  da 
maatte  være  de  urolige  Hoveder  qvit.  Den  anden  Juni 
naaede  den  lille  Eskadre  Vigo,  hvor  den  stødte  sammen  med 
en  sjette  Damper,  der  imidlertid  istedetfor  fire  Hundrede 
Polakker  kun  medbragte  elleve,  og  samme  Aften  ankrede 
Napier  udenfor  Barren  ved  Oporto,  hvor  Admiral  Sartorius 
laa  med  sine  Skibe  og  en  Transportflaade,  der  havde  for- 
synet den  beleirede  By  med  Ammunition  og  Levnets- 
midler. 

Ombord  paa  Don  Pedros  Skibe  herskede  der  imidlertid 
stor  Utilfredshed  hos  Alle.  ligefra  Admiralen  og  ned  til  Skibs- 
drengen. Skibene  vare  saa  slet  udrustede,  at  nogle  kun  havde 
eet  Ankertoug  og  næppe  et  Fartoi,  der  kunde  flyde;  Fol- 
kene vare  halvnøgne  og  forsultne,  og  det  var  kun  ved  at 
udvikle  en  høi  Grad  af  Dygtighed,  at  Sartorius  kunde  holde 
nogenlunde  sammen  paa  de  mange  forskjellige  Elementer. 
I  Vinterens  Løb  var  der  udbrudt  Cholera  ombord;  flere 
Gange  havde  der  været  Mytteri,  og  i  en  af  Fregatterne 
havde  Mandskabet  endog  ligefrem  negtet  at  lette  Ankeret,  før 
det  blev  betalt.  Paa  Grund  af  Kegjeringens  Mangel  paa 
Ordholdenhed  i  flere  Ketninger  var  Forholdet  mellem  denne 
og  Admiralen  efterhaanden  blevet  saa  spændt,  at  en  Udsen- 
ding endog  bragte  ham  en  Arrestordre,  som  en  lille  Afde- 
ling Soldater  og  en  Sum  Penge  til  de  knurrende  Matroser 
skulde  give  Eftertryk;  men  Sartorius,  der  i  Forveieu  var 
underrettet  om  Planen,  fængslede  Udsendingen  og  brugte 
Pengene  til  at  betale  Folkene  Noget  af  deres  Tilgodeha- 
vende. Paa  Grund  af  denne  Sagernes  Tilstand  vil  man 
let  forstaae,  at  Don  Pedros  Eskadre  var  i  en  ynkelig  Til- 
stand, og  at  der  skulde  en  Jernhaand  til  for  at  bringe 
Noget  ud  af  den  i  kort  Tid. 

Napier  begav  sig  øieblikkelig    ombord  i  Admiralskibet, 

hvor  Sartorius  viste  sig  meget  tilfreds  med  haus  Komme, 
da  hau  var  inderlig  kjed  af  at  tjene  under  de  forhaanden- 
værende  Forhold :  og  da  Brændingen,  som  meget  ofte  umulig- 
gjorde al  Samqvem  med  Land,  tillod  at  lande,  gik  Napier  og 
Palmella  iland  og  slap  i  Mørket  heldigt  op  ad  Floden,  der 
paa  den  ene  Bred  var  besat  af  Don  Pedros  Tropper  og 
paa  den  anden  af  Don  Miguels.  Da  Napier  var  ankommen  til 
Oporto,  som  hver  Nat  blev  bombarderet,  meldte  han  sig  strax 
til  Don  Pedro,  der  just  ikke  gav  ham  den  naadigste  Mod- 
tagelse. Expeditionen  kom  ham  nemlig  noget  uventet,  da 
Agenterne  i  London  havde  været  tvungne  til  at  handle  for  en 
stor  Deel  paa  egen  Haand;  thi  Hemmeligholdelsen  var  en  Ho- 
vedbetingelse for  et  heldigt  Udfald  af  det  foreslaaede  Vove- 
stykke. Omgiven,  som  han  var,  af  slette  og  uduelige  Raad- 
givere  var  det  yderst  vanskeligt  at  komme  overeens  om 
Expeditionen:  Den  commanderende  General  i  Oporto  kunde 
ikke  undvære  de  nødvendige  Tropper,  Nogle  vilde  gaae  lige 
løs  paa  Lissabon,  Nogle  til  Portugals  sydlige  Kyster,  Andre 
vilde  have  Don  Pedro  med,  atter  Andre  meente,  han  skulde 
blive,  hvor  han  var  o.  s.  v.  Kort  sagt:  det  Hele  tegnede 
til  at  ville  være  gaaet  istaa,  hvis  ikke  Napier  utrætteligt 
havde  drevet  paa,  at  der  maatte  handles  strax  eller  aldrig, 
da  den  langt  overlegne  miguelitiske  Flaade  netop  for  Tiden 
gjorde  sig  seilklar.  Endelig  blev  der  taget  den  Bestem- 
melse, at  fem  Tusinde  Mand  skulde  udskibes,  og  at  en 
Landgang,  dækket  af  Flaaden,  skulde  iværksættes  paa  det 
gunstigste  Sted  af  Kysten. 

Tidlig  om  Morgenen  den  ellevte  gik  Napier  ombord  og 
heisede  sit  Viceadmiralsflag  paa  Fregatten  »Rainha«  der 
førte  sex  og  fyrretyve  Stykker  lange  og  korte  attenpundige  Ka- 
noner. Eskadrons  øvrige  Skibe  vare  :  Fregatten  »Don  Pedro« 
—  den  omtalte  Ostindiefarer  — ,  der  forte  halvtredsindstyve 
korte,  attenpundige  Kanoner  og  to  og  tredivepundige  Kar- 
ronader,  Fregatten  »Donna  Maria«,  to  og  fyrretyve  K., 
Corvetten  »Portuence«,  tyve  to  og  tredivepundige  Karronader, 

Og  Briggen  »Villa  Flor«,  atten  attenpundige  Kanoner.  Eska- 
dren  havde  ialt  Tusinde  Mands  Besætning,  og  i  hvilken  Tilstand 
denne  og  selve  Skibene  befandt  sig,  have  vi  allerede  berørt. 
Næppe  var  Napier  kommen  ombord,  forend  han  fik  Brev  fra 
Don  Pedro,  «om  underrettede  ham  om,  at  der  istedetfor  fem 
Tusinde  Mand  kun  skulde  indskibes  syv  og  tyve  Hundrede 
under  Hertugen  af  Terceira  —  saa  lidt  kunde  han  stole 
paa  en  Aftale  med  den  Regjering.  hvis  Sag  han  havde  gjort 
til  sin  egen  — ,  og  med  denne  lille  Styrke  skulde  der  fore- 
tages en  usikker  Landgang  ligeoverfor  en  fjendtlig  Flaade 
paa  to  Linieskibe,  to  Fregatter,  tre  Corvetter  og  fire  Brigger. 

Dampskibene  bleve  nu  beordrede  at  lægge  sig  saa  nær 
Land  som  muligt,  og  Fartoierne  bleve  gjorte  klare  tor  i 
Løbet  af  Natten  at  indskibe  Tropperne,  hvilket  ikke  var 
nogen  let  Sag  paa  Grund  af  Brændingen  paa  den  aabne 
Kyst  og  Fjendens  Ild;  men  da  der  den  første  Nat  kun  blev 
sendt  fem  Mand  ombord,  telegrapherede  Napier  til  Don  Pe- 
dro: »Dette  er  ikke  Maaden,  hvorpaa  Dronningens  Sag  vin- 
des!« og  foiede  hertil  et  Brev,  hvori  han  uden  Omsvøb 
underrettede  Ministeriet  om,  at  han  øieblikkelig  vilde  hale 
sit  Flag  ned,  dersom  Indskibningen  ikke  iværksattes  med 
Kraft;  det  hjalp,  og  den  attende  var  hele  Styrken  ombord. 
At  Flaaden  behøvede  Vand  syntes  imidlertid  at  være  Au- 
toriteterne aldeles  ligegyldigt,  og  da  Skibene  kun  havde  ti 
Dages  Vand,  og  alle  Forestillinger  ikke  havde  nyttet  Noget, 
afsendte  Napier  følgende  Telegram :  »Siig  Don  Pedro :  faae 
vi  ikke  Vand,  mislykkes  Lxpeditionen!«  Endelig  var  man 
seilklar  den  nittende,  og  Udskibningen  var,  tiikket  være 
de  portugisiske  Fiskeres  Easkhed  og  Udholdenhed,  gaaet 
saa  heldigt  for  sig,  at  kun  fem  Mand  bleve  dræbte  og  saa- 
rede  af  Fjendens  Ild;  blandt  de  Saaredo  var  imidlertid  den 
franske  General  Solignac,  der  commanderede  Tropperne  i 
Oporto. 

Efterat  et  Par  af  Orlogsmændene  paa  Grund  af  slet 
Udrustning  havde  mistet  deres  Ankere   under   Letningen   i 

svær  Dønning,  st^Tedes  Coursen  Syd  efter,  og  Napier  fik 
kort  derpaa  at  føle,  hvad  det  vilde  sige  at  være  ombord 
i  et  udisciplineret  Skib.  Der  skulde  nemlig  rebes,  og  da 
Folkene  bleve  pebne  op,  varede  det  ikke  mindre  end  en  halv 
Time,  inden  de  mødte  paa  deres  Poster,  og  havde  det  blæst 
noget  haardere,  vilde  Fregatten  ikke  være  sluppen  derfra 
uden  betydeligt  Havari. 

Eegjeringen  i  Lissabon  var  imidlertid  begyndt  at  blive 
urolig  med  Hensyn  til  Expeditionens  Bestemmelsessted: 
med  Iver  arbeidede  man  paa  at  gjøre  Orlogsmændene  seil- 
klare,  intet  Skib  maatte  løbe  ind  i  Tajofloden  om  Natten, 
Coffardimændene  bleve  beordrede  at  lægge  sig  længere  op 
ad  Floden  udenfor  Skudvidde,  og  den  engelske  Observations- 
eskadre  laa  klar  til  at  stikke  Ankerkjæderne  fra  sig. 

Den  tre  og  tyvende  om  Aftenen  passerede  Napiei-s 
Eskadre  Forbjerget  St.  Vincent,  og  den  følgende  Dags  Efter- 
middag ankrede  den  lidt  Vesten  for  Guadianas  Munding, 
hvor  man  havde  bestemt  sig  til  at  lande,  og  skjøndt  Damp- 
skibscapitainerne  viste  sig  høist  uvillige  til  at  nærme  sig 
Land,  bleve  Landgangstropperne  og  Tilbehør  udskibede  alle- 
rede inden  Midnat.  Efter  ubetydelige  Skærmydsler  holdt 
Tropperne  deres  Indtog  i  Tavira  paa  sainme  Tid,  som  Na- 
pier, der  langs  Kysten  fulgte  den  lille  Armees  Bevægelser, 
ankrede  paa  Rheden.  Modtagelsen  var  temmelig  kold,  da 
man  havde  skildret  Don  Pedros  Folk  som  en  Hob  Rovere; 
største  Delen  af  Byens  Indvaanere  var  derfor  fl.ygtet,  men 
Hertugen  af  Terceiras  fredelige  Proclamationer  kaldte  dem 
hurtigt  tilbage.  I  Faro,  Algarviens  Hovedstad,  oprettedos 
en  provisorisk  Regjering,  og  Skibene  fyldte  her  Vand  og 
indtoge  Provisioner,  hvortil  de  høilig  trængte. 

Om  Aftenen  den  anden  Juli  lettede  Eskadren  fra  La- 
gosbugten,  og  Klokken  otte  den  følgende  Morgen  meldte 
den  vagthavende  Lieutenant  til  Admiralen,  at  han  havde  to 
Seilere  isigte,  snart  blev  det  til  tre,  saa  til  fire  og  saaledes 
videre  indtil  ni  Seilere,  der  viste  sig  at   være  Don  Miguels 

Flaade,  bestaaende  af  Linieskibene  »Don  Juan«  paa  firsinds- 
tyve Kanoner  og  »Kainha«  (sex  og  halvfjerdsindst3^ve),  Fre- 
gatterne »Princesse  Real«  (sex  og  halvtredsindstyve)  og 
»Martin  Freitas«  (otte  og  fyrretyve),  tre  store  Corvetter  paa 
tilsammen  sex  og  tresindstyve  Kanoner  og  to  Brigger  med 
sex  og  fyrretyve  Kanoner,  foruden  et  mindre  Skib:  i  Alt 
tre  Hundrede  og  to  og  halvfjerdsinsdstyve  Kanoner  mod  Don 
Pedros  et  Hundrede  og  sex  og  halvfjerdsindstyve.  Men 
Napier  var  belavet  paa  at  seire  eller  dee  for  Frihedens 
Sag,  thi  en  uafgjorende  Træfning  vilde  ligesaa  lidt  kunne 
sætte  Don  Pedro  istand  til  at  holde  sig  i  Oporto,  som  den 
vilde  have  friet  Hertugen  af  Terceiras  Landgansstyrke  for 
den  visse  Undergang.  Blev  Seiren  afgjorende,  var  Spillet 
vundet:  Tajoen  kunde  forceres,  og  Land-  og  Sømagtens 
Samvirken  vilde  da  forhaabentlig  bringe  Lissabon  til  at  falde. 
Da  Don  Miguels  Flaade  i  to  tæt  sluttede  Linier  kom 
nærmere,  kaldte  Napier  sine  Folk  op  paa  Dækket  og  erin- 
drede dem  om,  at  det  ikke  var  første  Gang,  brittiske  Ma- 
troser ved  deres  Heltemod  havde  seiret  paa  disse  Vande, 
rigtignok  aldrig  mod  en  saadan  Overmagt  som  i  dette  Til- 
fælde, hvor  smaae,  lave  Fregatter  vilde  komme  i  Kast  med 
de  høie  Linieskibe,  men  det  var  hans  Agt  at  løbe  disse  paa 
Siden  og  tage  dem  ved  Entring;  han  erindrede  dem  om,  at 
deres  Sag  var  den  gode  Sag,  talte  ogsaa  om  de  store  Prise- 
penge, der  vilde  vanke,  og  opmuntrede  dem  til  at  øve  sig 
flittigt  i  at  haandtere  deres  Kanoner,  thi  det  var  ikke  hans 
Agt  at  angribe,  før  han  saae  en  gunstig  Leilighed.  Strax 
sendte  han  Briggen  »Villa  Flor«  til  Laud  for  at  have 
Coffardidampskibene  ved  Haanden,  hvis  det  skulde  blive  Stille, 
og  da  ved  deres  Hjælp  lægge  sig  i  en  saa  heldig  Stilling 
for  de  i  dette  Tilfælde  ubevægelige  Seilskibe,  at  Seiren  maatte 
blive  hans  uden  stort  Mandefald.  Hele  Dagen  og  den  paa- 
følgende Nat  observerede  Fiaaderne  hinanden  uden  at  løsne 
noget  Skud,  idet  de  søgte  at  drage  Fordeel  af  Vinden  og 
om  muligt  afskære  et   eller   andet    sletseilende  Skib.     Den 

paafølgende  Dag  blæste  det  frisk;  den  miguelitiske  Flaade 
vilde  ikke  angribe,  og  Napier  kunde  ikke,  da  Søgangen  vilde 
have  gjort  ham  det  umuligt  at  lægge  paa  Siden  af  Fjenden 
og  entre;  men  den  næste  Morgen  Klokken  ni,  den  femte 
Juli,  blev  det  Blikstille. 

Napier  kaldte  nu  Dampskibscapitainerne  ombord  for  at 
træffe  Aftale  om  at  tage  Orlogsmændene  paa  Slæb,  men 
baade  Capitainer,  Maskinmestere  og  Matroser  negtede  Alle 
som  Een  at  gaae  i  Ilden.  Trusler  hjalp  ikke  mod  disse 
Kujoner,  der  var  saa  Meget  at  tage  Vare  paa  i  Øieblik- 
ket,  og  Admiralskibets  Officerer  og  Mandskab  skrabede  i 
Hast  alle  de  Penge,  de  havde,  sammen,  for  at  kjøbe  deres 
Hjælp,  m.en  Maskinmestrene  vare  skamløse  nok  til  at  for- 
dre to  Tusinde  Pund  Sterling  øieblikkelig  lagt  ned  paa 
Spillet  til  hver  af  dem  —  en  Sum,  det  var  umuligt  at  op- 
drive, hvorpaa  de  gode  Folk  under  Orlogsmatrosernes  For- 
bandelser skyndte  sig  ombord  i  deres  Skibe  for  under  Træf- 
ningen at  tage  en  sikker  Stilling  til  Luvart,  hvorfra  de 
kunde  smøre  Haser,  hvis  det  skulde  blive  nødvendigt.  Kun 
en  eneste  Dampskibsfører  lykkedes  det  med  stor  Uleilighed 
at   faae   sine  Folk  til  at  gjøre  deres  Skyldighed. 

Det  vedblev  i  flere  Timer  at  være  Stille :  Dampskibenes 
Hjælp  vilde  have  været  Guld  værd,  og  da  Napier  i  siu 
Utaalmodighed  gik  op  og  ned  af  sit  Skibs  Skandse  og  saae 
alle  disse  Masser  ligge  ligesom  livløse  paa  Søen,  udbrød 
han  til  en  Officeer,  der  tidligere  havde  faret  med  ham: 
>Hvem  der  nu  havde  Gaiatheas  Skovle!«  og  vi  ville  ikke 
lade  dette  Udbrud  af  hans  Følelser  gaae  uberørt  hen,  thi 
som  Fregatten  Gaiatheas  Chef  havde  hans  .opfindsomme  Ho- 
ved og  praktiske  Blik  ladet  denne  forsyne  med  Skovle,  der 
kunde  sættes  ud  og  tages  ind  i  tyve  Minutter,  og  som  ved 
Spil  og  Folkekraft  havde  drevet  Fregatten  frem  i  Stille 
med  tre  til  fire  Miles  Fart.  Mange  Gange  havde  hans 
Skib  saaledes  uden  Seil  tiltrukket  sig  en  almindelig  Beun- 

dring  rundt  omkring  i  Verden,  naar  det  i  Stille  løb  i  Havn 
forbi  alle  andre  Skibe;  et  Linieskib  var  endog  blevet  slæbt 
af  Gaiathea  med  en  Fart  af  over  een  Miil,  men  der  var  dyb 
Fred  dengang,  og  Admiralitetet,  i  hvilket  Napier  kun  havde 
faa  Venner  paa  Grund  af  sine  liberale  Anskuelser,  holdt 
ikke  af  Fremskridt  —  noget  senere  kom  Skruen,  og  saa 
bleve  Napiers  Spil  og  Matroser  tilovers. 

Heniraod  Middag  lagde  Dønningen  sig  ganske,  og  det 
saae  ud,  som  om  der  vilde  springe  en  let  Brise  op.  Admi- 
ralen lod  Folkene  skaffe  i  Ko  og  Mag  og  kaldte  sine  Skibs- 
chefer ombord  for  at  give  dem  deres  Ordrer;  i  Hast  spiste 
de  Frokost  sammen,  og  de  otte  Mennesker,  der  her  sade  og  i 
en  oprømt  Stemning  talede  sammen  om  den  forestaaende 
Fægtning,  anede  kun  lidt,  at  inden  en  Time  vilde  tre  af 
dem  være  sendte  ind  i  Evigheden  og  to  haardt  saarede.  Om- 
trent Klokken  et  blev  Brisen  stadig  med  klar  Himmel  og 
smult  Vande  —  netop  det  Veir,  Napier  ønskede  —  og  Che- 
ferne roede  ombord  i  deres  Skibe. 

Et  Par  Mile  Vesten  for  Cap  St.  Vincent  laa  nu  Don 
Miguels  Flaade  i  to  tætsluttede  Linier,  Linieskibene  og  Fre- 
gatterne nærmest  Napiers  Skibe,  der  havde  formeret  een 
Linie;  de  fjendtlige  Corvetter  og  Brigger  vare  posterede  i 
den  anden  Linie  i  Mellemrummene  mellem  de  større  Skibe. 
For  rum  Vind  kom  Don  Pedros  lille  Flaade  seilende  ned 
langs  den  fjendtlige  Linie :  der  herskede  Dødsstilhed  ombord 
i  Admiralskibet,  som  oiensynlig  vilde  komme  til  at  tage  det 
første  Stød  af;  hver  Mand  saae  rolig  Faren  i  Øiuene;  det 
vilde  for  en  stor  Deel  komme  an  paa,  hvorledes  den  lille 
»Rainha«  vilde  see  ud  efter  det  første  glatte  Lag.  Ikke  et 
Skud  løsnedes,  før  Flaaderne  vare  indenfor  Geværskuds 
Afstand  fra  hinanden,  da  blev  et  Signal  heiset  paa  det  fjendt- 
lige Admiralskib,  »Don  Juan«,  og  i  samme  Øieblik  affyredes 
næsten  Hundrede  Kanoner  mod  Napiers  Skib.  Heldigviis 
blev  der  sigtet  for  høit,  og  da  Mandskabet  havde  faaet 
Ordre  til  at  ligge  ned  paa  Dækket,  var  Mandefaldet  ringe, 

men  Keisningerne  led  betydeligt,  og  da  Krudtrøgen  drev 
bort,  bleve  begge  Parter  lige  forundrede  over  at  see  »Rainha«s 
Master  og  Seil  staaende.  Skydningen  blev  nu  almindelig 
paa  begge  Sider,  og  »Martin  Freitas«  mistede  snart  sin 
Forstang. 

Efter  nogle  hurtige  Maneuvrer  lykkedes  detNapier  med 
sin  Fregat  at  løbe  saa  klos  agterom  Linieskibet  »Rainha«, 
at  Jagerbommen  tog  Flaget  bort  paa  denne  sidste,  og  med 
Kanonerne  ladte  lige  ud  til  Mundingen  gav  han  under  For- 
bifarten sin  store  Modstander  Laget  ret  agterind  og  anret- 
tede saaledes  en  frygtelig  Ødelæggelse.  Inden  man  i  Linie- 
skibet havde  faaet  Tid  til  at  komme  sig  ovenpaa  denne 
Hilsen,  laa  Fregatten  paa  Siden,  og  Napier  commanderede: 
»Klar  til  at  entre  fra  Bagbords  Boug !«  I  en  Haandeven- 
ding  havde  en  af  Officererne  gjort  Storskjødet  fast  paa 
Linieskibet;  Admiralen,  hjulpen  af  et  Par  Mand,  hvoraf 
en  blev  skudt,  gjorde  Skj ødet  fast  ombord;  Flagcapitainen, 
Wilkinson,  og  Napiers  Stedsøn,  Lieutenant  Napier,  kappedes 
om  først  at  entre  op  ad  Linieskibets  høire  Side,  men  næppe 
vare  de  komne  op,  forend  deres  Fregat  med  Forstavnen 
skiltes  fra  Linieskibet.  Af  Frygt  forat  Masterne  skulde 
gaae  overbord  ved  Sammenstødet  havde  man  nemlig  maattet 
være  meget  forsigtig  med  at  la'gge  til  Siden,  men  hurtigt 
blev  Eoret  lagt  iborde,  og  Skibene  kom  igjen  sammen.  De  to 
Officerer  havde  havt  en  drøi  Dyst  at  bestaae  i  de  Minutter, 
de  vare  alene  ombord  i  den  store  »Rainha« ;  de  sloges  som 
Løver,  men  overmandede  og  bedækkede  med  Saar,  —  den 
et  og  ty veaarige  Napier  fik  femten  Saar,  knækkede  sin  Sabel 
mellem  Løbet  og  Skæftet  paa  et  fjendtligt  Gevær  —  sank  de 
om  paa  Dækket,  da  deres  Kammerater  kom  til  Hjælp.  Skjondt 
Admiralen  ikke  havde  villet  deeltage  i  Entringen,  befandt 
han  sig  pludseligt,  reven  med  af  Øieblikkets  Begeistring, 
ombord  paa  Linieskibets  Bak,  og  med  et  Hurra  styrtede 
han  i  Spidsen  for  sine  Entregaster  agterud,  hvor  et  frygteligt 
Haandgemæng  paafulgte;    den    fjendtlige   Skibschef   sloges 

som  rasende;  da  Alt  var  tabt,  greb  han  en  Lunte  og 
styrtede  sig  ned  i  Skibet,  hvor  hans  egne  Folk  standsede 
ham,  og  da  han  ikke  vilde  tage  imod  Pardon,  blev  han 
dræbt  i  sin  Kahyt. 

Dækket  var  erobret;  to  liieutenanter  i  Spidsen  for  en 
Haandfuld  Folk  lob  ned  paa  øverste  Batteri;  Officererne 
faldt  strax,  men  baade  overste  og  underste  Batteri  maattc 
overgive  sig,  og  Skibet  var  taget.  Fregatten  »Don  Pedro« 
vilde  komme  Napier  tilhjælp  og  gav  sig  til  at  sende  Kugler 
i  Priseu  —  Flaget  kunde  ikke  stryges,  da  vi  have  seet,  at 
den  lille  »Rainha«s  Jagerbom  havde  revet  det  overbord  — 
og  netop  ligesom  Napier,  praiede  til  Chefen,  at  Skibet  var 
erobret,  blev  denne  dræbt  af  en  Kugle  fra  underste  Batteri. 
Folkene  bleve  nu  kaldte  tilbage  til  Fregatten  for  at  forfølge 
Seiren  efter  at  have  skiftet  en  Deel  af  de  sønderskudte  Seil. 
Napiers  Fregat  og  »Don  Pedro«  gave  sig  derpaa  i  Kast 
med  det  andet  Linieskib,  der  strøg,  da  det  var  umuligt  at 
undslippe.  >Donna  Maria«  paa  to  og  fyrretyve  Kanoner 
havde  baaret  sig  ypperligt  ad  med  »Princesse  Real«  paa  sex 
og  halvtredsindstyve  Kanoner  og  taget  den  ved  Entring.  Imid- 
lertid havde  den  lille  Corvet  »Portuense«  og  Briggen  »Villa 
Flor«  taget  det  op  med  Fregatten  »Martin  Freitas«,  men 
havde  ikke  faaet  Bugt  med  den.  Napier,  der  havde  faaet 
et  Par  lette  Saar,  havde  netop  sat  sig  tilbords  med  den 
overvundne  Admiral,  da  man  meldte  ham,  at  denne  Fregat 
ikke  havde  strøget,  og  næsten  kjed  af  at  blive  afbrudt  gik 
han  paa  Dækket  igjen  og  bragte  den  til  at  stryge  Klokken 
ti  om  Aftenen. 

Saaledes  endte  det  mindeværdige  Slag  ved  St.  Vincent. 
Sjeldent,  maaskee  aldrig  have  tre  mindre  Fregatter  og  et  Par 
Smaaskibe  erobret  to  Linieskibe,  to  større  Fregatter  og  en 
Corvet ;  i^nn  to  Corvetter  og  en  Brig  af  Don  Miguels  Flaade 
undslap.  Napiers  Skibe  mistede  omtrent  Hundrede  Mand 
Døde  og  Saarede,  hvoriblandt  fjorten  Officerer;  Fjendens 
Tab  beløb  sig  til  omtrent  tre  Hundrede  Mand. 

Heiiimod  Midnat  vare  Priserne  blevne  bemandede,  og 
den  nu  ret  anseelige  Styrke  satte  Coursen  efter  Lagosbugten, 
hvor  den  ankrede  om  Morgenen  under  Befolkningens  Jubel. 
Tyrannen  Don  Miguels  Aag  var  forhadt,  og  da  Napier  ikke 
ret  vidste,  hvad  han  skulde  gjore  med  sine  mange  Krigs- 
fanger, tilbod  han  disse  at  tjene  Frihedens  Sag  og  lade  Alt 
være  glemt.  Endeel  af  Officererne  og  alle  Matroserne  toge 
imod  Tilbudet,  og  man  saae  nu  Folk,  der  Dagen  iforveien 
havde  kæmpet  paa  Liv  og  Død,  med  samme  Iver  arbeide 
paa  Skibenes  Istandsættelse.  Napiers  »Rainha«  og  »Martin 
Freitas«  vare  saa  ilde  medtagne,  at  der  maatte  længere  Tid 
til  for  at  faae  dem  seilklare.  Utrætteligt  arbeidedes  der  paa 
at  komme  i  Orden ;  Mandskaberne  ombyttedes  paa  flere 
Skibe;  Napier  heisede  sit  Flag  pna  Linieskibet  »Don  Juan« 
og  bemandede  det  med  »Don  Pedro«s  og  »Martin  Freita's« 
Folk.  Det  gjaldt  om  at  vise  sig  saa  snart  som  muligt  paa 
Tajoen  og  at  understøtte  Hertugen  af  Terceiras  seirrige 
Tropper,  der  trængte  frem  Syd  fra;  Seirsrusen  fra  St.  Vin- 
cent udbredte  sig  hurtigt  blandt  Befolkningen  og  bragte  den 
constitutionelle  Regjerings  Soldater  i  kort  Tid  til  Lissabon. 
Don  Miguels  Tilhængere  havde  faaet  Naadesstodet  ved  at 
miste  Flaaden,  der  paa  samme  Tid,  som  den  forsvarede 
Tajoen  og  Hovedstaden  tillige  var  istand  til  at  dække  Land- 
gangen paa  Kysten. 

Vi  skulle  ikke  forholde  vore  Læsere  et  lille  comisk 
Træk  af  den  prunkfrie,  ligefremme  Napier.  Da  Flaaden  an- 
krede, kom  en  civilklæ-dt  Deputation  ombord  for  at  hilse  paa 
Admiralen,  der  spiste  Frokost.  Med  megen  Alvor  og  Høi- 
tidelighed  stillede  Deputationen  sig  op;  Formanden  holdt 
en  salvelsesfuld  Tale  til  Napier  og  strøede  saa  megen  Virak 
for  ham,  at  det  blev  ham  noget  varmt,  men  endnu  holdt 
han  Værdigheden  vedlige;  dog,  da  Talen  var  til  Ende,  og 
to  af  Deputationen  traadte  bag  ved  hans  Stol  for  at  be- 
krandse  ham  med  en  Laurbærkrands,  der  laa  paa  en  Sølv- 
tallerken, rystede  han  Hovedet  som  en  Tyr,  der  skal  fanges 

ved  Hornene,  og  Deputationens  Overtalelser  lijalp  ikke 
—  bekrandses  vilde  ban  ikke.  Fra  det  Høitidelige  til  det 
Latterlige  er  der  ofte  kun  et  lille  Skridt;  Napier  og  hans 
Officerer  brast  i  Latter;  Admiralen  tog  Krandsen,  lagde 
den  paa  Bordet  og  sagde  til  Deputationen,  at  det  var  lutter 
Helte,  der  vare  forsamlede  her,  tog  et  Blad,  stak  det  i  Knap- 
hullet, og  hans  Officerer  gjorde  ligesaa.  Den  almindelige 
Munterhed  tog  Deputationen  med  Storm,  og  ogsaa  dens 
Medlemmer  kunde  ikke  holde  en  hjertelig  Latter  tilbage, 
efter  at  de  vare  komne  sig  efter  den  ftirste  Forlegenhed. 
Da  de  sortklædte  Herrer  vare  gaaede  ud  af  Kahytten,  be- 
mærkede Napier  til  sine  Officerer:  »Det  kunde  nu  have 
været  meget  godt  Altsammen,  havde  de  blot  ladet  os  be- 
holde Tallerkenen  lige  saa  godt  som  de  gronne  Blade !« 
PJfterat  have  detacheret  nogle  Blokadeskibe  afseilede 
Admiralen  den  trettende  til  Lissabon  med  to  Linieskibe,  to 
Fregatter  og  en  Corvet;  kun  to  af  disse  Skibe  havde  engelsk 
Besætning.  Allerede,  forend  han  lettede,  var  der  forekom- 
met et  enkelt  Choleratilfælde  ombord  i  hans  Skib,  og  den 
jQortende  brod  Sygdommen  pludseligt  los  med  den  største 
Voldsomhed:  Folk,  der  gik  tilsyneladende  sunde  og  friske, 
faldt  pludseligt  om,  og  inden  Aften  dode  syv  Mand,  og  et 
Hundrede  kom  paa  S3^gelisten.  Lægernes  Omhu  og  de  kraf- 
tigste Forholdsregler  for  at  holde  Skibet  reent  og  luftigt 
nyttede  Intet;  Besætningen  blev  ligesom  13'nslagen  af  Ræd- 
sel; der  var  næppe  Folk  nok  til  at  maneuvrere  Skibet,  og 
den  femte  Julis  Matroser,  der  kun  havde  været  en  halv 
Time  om  at  skifte  flere  Seil  under  Fjendens  Hd,  brugte 
nu  tolv  samfulde  Timer  til  at  skifte  et  Storemersseil.  Til- 
standen ombord  var  saa  uhyggelig,  at  den  ellers  ikke  ner- 
veuse  Napier  skrev  hjem:  »Mine  Nerver  vare  saa  angrebne, 
at  hver  Gang  Kahytsderen  blev  aabnet,  havde  jeg  en  For- 
nemmelse af,  at  Døden  traadte  ind;  de  stadige  Meldinger 
om  Dødsfald  piinte  mig  i  den  Grad.  at  jeg  anmodede  Offi- 
cererne om  ikke  at  melde  mig  flere.«     Efter  at  Sygdommen 

havde  raset  i  en  Uges  Tid,  i  hvilken  Flaaden  vedblev  at 
staae  Vester  ud.  ophørte  den  ganske.  Over  et  halvt  Hun- 
drede Liig  bleve  kastede  overbord,  og  to  Hundrede  Mand 
havde  været  haardt  angrebne ;  mærkeligt  nok  hørte  de  Fleste, 
der  døde,  til  »Don  Pedros«  forrige  Besætning,  der  i  Lagos 
efter  Seiren  havde  nydt  Livet  altfor  meget  i  forskjellige 
Ketninger;  S3^gdommen  tog  først  de  værste  Drukkenboldte. 
Da  Flaaden  var  bleven  opholdt  af  nordlig  Vind  og  for- 
sinkedes af  Skibenes  slette  Seiiads,  ankom  den  forst  den  fire 
og  tyvende  ud  for  Tajofiodens  Munding,  og  Napier,  der  havde 
svævet  i  stor  Angst  for  det  lille  Landgangscorps's  Skjæbne, 
blev  herhøilig  overrasketved  af  en  engelsk  Orlogsbrig  at  høre, 
at  Migueliterne  Natten  iforveien  havde  forladt  Lissabon  over 
Hals  og  Hoved:  Flaadens  Tab  havde  i  den  Grad  forskræk- 
ket de  ulykkelige  Ministre,  at  de  hverken  vidste  ud  eller 
ind  og  havde  ladet  Hovedstaden  ligge  aaben  for  Landgangs- 
corpset  og  for  Napiers  Flaade.  Stille  Veir  opholdt  Skibene 
udenfor  Floden,  og  Napier  roede  strax,  da  han  havde  ankret, 
ombord  til  Admiial  Parker,  der  commandrede  en  større 
engelsk  Observationseskadre.  Under  Salut  og  med  mandede 
Eæer  modtog  den  engelske  Admiral  ham  paa  det  Hjerteligste, 
og  da  han  gik  fraborde,  hilste  Skibsbesætningen  ham  med 
levende  Hurraraab,  en  Hyldest,  der  i  Øieblikket  var  ham 
dobbelt  kjærkommen,  da  han  havde  faaet  Underretning  om, 
at  det  engelske  Admiralitet  havde  strøget  hans  Navn  ud  af 
Officeerslisten.  I  England  gav  Striden  i  Portugal  mellem 
Constitutionen  og  Absolutismen  Partiaanden  rigelig  Næ- 
ring, og  da  Napier  var  hadet  af  Toryerne,  et  Had,  som 
hans  glimrende  Bedrift  kun  havde  forøget,  fik  han  sin  Af- 
sked. Hans  eget  Parti  jublede,  »meetings«  og  Festmaalti- 
der  bleve  holdte  til  Ære  for  ham,  og  Lykonskningoskrivelser 
fra  utallige  af  hans  Beundrere  underrettede  ham  saa  godt 
om  den  Stemning,  der  gik  igjennem  Nationen  til  Fordeel 
for  ham,  at  han  tog  sig  Afskeden  meget  let.  Den  samme 
Regjering,  der  ikke  fandt   ham   værdig   til   at   tjene  under 

Englands  Flag,  tillod  uhindret,  at  der  blev  udrustet  Expe- 
ditioner  i  England  for  Don  Pedro  og  Don  Miguel;  Whig- 
gerne understøttede  den  første,  Toryerne  den  sidste  baade 
med  Penge  og  Eaad,  og  ligesom  Napier  havde  vundet  sin 
Seir,  kom  den  engelske  Capitain  Elliot  til  Portugal  for  som 
Don  Miguels  Admiral  at  commandere  Flaaden  —  men  den 
var  heldigviis  borte. 

Jubelen  i  Lissabon  var  umaadelig.  I  fem  Aar  havde 
Byen  sukket  under  Absolutismens  Aag  i  dens  afskyeligste 
Eorm,  Napier  blev  hilset  som  Landets  Befrier,  og  hans  Skibe 
kunde  næsten  ikke  maneuvrere  imellem  den  Mængde  Baade 
af  alle  Slags,  der  paa  Tajofloden  bøde  hans  Besætninger 
velkommen.  Don  Pedro  udnævnte  ham  til  virkelig  Admiral 
og  til  Greve  af  St.  Vincent  og  uddeelte  talrige  Belønninger 
til  hans  Officerer  og  Mandskab. 

1  et  heelt  Aar  forblev  Napier  i  Portugal  og  virkede 
utrætteligt  paa  det  som  oftest  høist  utaknemmelige  Arbeide 
at  reorganisere  Flaaden ;  overalt,  hvor  han  kunde  gj øre  Gavn, 
sporedes  hans  Virksomhed  og  Foretagelsesaand  under  Bor- 
gerkrigen, der  vedblev  at  rase;  men  vi  skulle  ikke  følge  ham 
ridere :  Slaget  ved  St.  Vincent  blev  et  Vendepunkt  for  Fri- 
hedens Sag,  og  da  Don  Pedro  modtog  den  næsten  utrolige 
Efterretning  om  hans  Modstanders  Flaades  totale  Ødelæg- 
gelse, skrev  han  fra  Oporto  til  sin  Hustru  og  Datter,  Dron- 
ning Maria  da  Gloria:  »Miraklet  er  skeet,  Flaaden  er  tagen,, 
og  vi  i  Sikkerhed! 

o.  IRMINGER. 


Smaating. 

Herkiilesstøfterne.  De  Fleste  have  hert  Tale  om 
Herkulesstøtterne  ved  Cadix;  meii  skjoiidt  de  classiske  For- 
fattere ofte  nævne  dem,  er  det  dog  de  arabiske  Forfattere 
og  Pseiido-Turpinus  vi  skylde  nærmere  Oplysning  derom. 
Araberne  kjendte  meget  godt  disse  Støtter,  som  stode  ind- 
til Aaret  1 145,  og  have  beskrevet  dem  meget  omhyggeligt. 
Det  var  flere  runde  Piller  af  en  meget  haard  Steenart,  som 
stode  i  Havet,  den  ene  ovenpaa  den  anden.  Hver  af  disse 
Piller  var  to  og  tyve  Fod  i  Omkreds  og  femten  Fod  høi; 
de  vare  forbundne  ved  Jern  og  Bly,  og  hele  Bygningen  var 
halvfemsindstyve  eller  maaskee  endog  et  Hundrede  og  halv- 
tredsindstyve Fod  høi  (Geographerne  ere  uenige  herom);  der 
var  ingen  Port  paa  Bygningen.  Ovenpaa  stod  der  en  ni 
Fod  høi  Broncestatue,  der  forestillede  en  Mand  med  langt 
Skjæg  med  et  Bælte  og  en  Kappe,  der  naaede  ham  til 
midt  paa  Benene.  Med  venstre  Haand  holdt  han  Iklædningen 
sammen  for  Brystet,  og  i  den  heire  Haand,  som  han  strakte 
ud  mod  Strandet,  holdt  han  en  Nøgle.  En  senere  Geograph 
meddeler  imidlertid,  at  Statuen  holdt  en-  Stok  i  Haanden, 
og  Pseudo-Turpinus  fortæller  det  Samme.  Denne  Gaade 
løser  en  arabisk  Forfatter,  Kazvini.  Han  fortæller  nemlig, 
at  den  Nøgle,  Statuen  holdt  i  Haanden,  faldt  ned  i  Aaret 
400  efter  Hedschrah  (1009  eller  1010)  og  blev  bragt  til 
Ceutas  Hersker;  den  veiede  tre  Pund.  Derpaa  forsynede 
man  Statuen  med  en  Stok. 

Herkulesstøtterne  bleve  ødelagte  i  Aaret  1145  af  Ad- 
miralen Ali  Ibn-lsa  Ibn-Maimun,  som  havde  gjort  Oprør  i 
Cadix.  Da  han  havde  hort  af  Indbj'ggerne  i  denne  By,  at 
Statuen  var  af  Guld,  befalede  han  at  tage  den  ned;  men  til 
hans  store  Skuffelse  fandt  man,  at  den  var  af  Bronce  og 
kun  forsynet  med  et  Overtræk  af  Guld,  der  dog  var  af  en 
betydelig  Værdi. 

